ЕУРАЗИЯЛЫҚ ЭКОНОМИКАЛЫҚ  КОМИССИЯ 
КЕҢЕС
ШЕШІМ

1.  жылғы «03»  қараша                № 77                               Астана қаласы
 	
Еуразиялық экономикалық одақтың тиісті өндірістік 
практика қағидаларын бекіту туралы

2014 жылғы 29 мамырдағы Еуразиялық экономикалық одақ туралы шарттың 30 және 56-баптарына, 2014 жылғы 29 мамырдағы Еуразиялық экономикалық одақ туралы шартқа № 12 қосымшаның 14-тармағына, 2014 жылғы 23 желтоқсандағы Еуразиялық экономикалық одақ шеңберінде дәрілік заттар айналысының бірыңғай қағидаттары мен қағидалары туралы келісімнің 9-бабына, Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 57 және 82-тармақтарына және Жоғары Еуразиялық экономикалық кеңестің 2014 жылғы 23 желтоқсандағы «Еуразиялық экономикалық одақ шеңберінде дәрілік заттар айналысының бірыңғай  қағидаттары мен қағидалары туралы келісімді іске асыру туралы» № 108 шешіміне сәйкес Еуразиялық экономикалық комиссия Кеңесі шешті:
1. Қоса беріліп отырған Еуразиялық экономикалық одақтың тиісті өндірістік практика қағидалары (бұдан әрі – Қағидалар) бекітілсін.
2. Осы Шешім 2014 жылғы 23 желтоқсандағы Еуразиялық экономикалық одақ шеңберінде дәрілік заттар айналысының бірыңғай қағидаттары мен қағидалары туралы келісімге Армения Республикасының қосылуы туралы 2015 жылғы 2 желтоқсанда қол қойылған хаттама күшіне енген күннен бастап күнтізбелік 10 күн өткен соң, бірақ осы Шешім ресми жарияланған күннен бастап ерте дегенде күнтізбелік 10 күн өткен соң күшіне енеді, бұған осы Шешіммен бекітілген Қағидалардың ветеринариялық дәрілік заттар өндірісіне қойылатын талаптарға қатысты ережелері қосылмайды.
Қағидалардың ветеринариялық дәрілік заттар өндірісіне қойылатын талаптарға қатысты ережелері 2021 жылғы 1 қаңтардан бастап күшіне енеді. 

Еуразиялық экономикалық комиссия Кеңесінің
2016 жылғы 3  қарашадағы № 77 шешімімен 
БЕКІТІЛГЕН

Еуразиялық экономикалық одақтың тиісті өндірістік практика 
ҚАҒИДАЛАРЫ

КІРІСПЕ 

Еуразиялық экономикалық одаққа мүше мемлекеттердің (бұдан әрі тиісінше – мүше мемлекеттер, Одақ) фармацевтикалық өнеркәсібі дәрілік заттарды әзірлеу, өндіру және бақылау кезінде сапаны басқарудың жоғары стандарттарын ұстанады. Мемлекеттік тіркеу жүйесі барлық дәрілік заттардың қазіргі заманғы қауіпсіздік, сапа және тиімділік талаптарына сәйкестігін қамтамасыз ету үшін оларды уәкілетті органның бағалағанына кепілдік береді. Өндірісті лицензиялау жүйесі мүше мемлекеттердің аумақтарында қолдануға рұқсат етілген барлық өнімді тиісті рұқсаты (лицензиясы) бар өндірушілер ғана өндіргеніне және уәкілетті органдар сапа үшін тәуекелдерді басқару қағидаттарын пайдаланып ұдайы инспекциялайтынына кепілдік береді. Өндіріске арналған рұқсат (лицензия) бұл өнімнің мүше мемлекеттердің аумақтарында немесе олардан тысқары жерлерде өткізілетініне қарамастан, мүше мемлекеттердің дәрілік заттарды өндірушілері үшін міндетті болып табылады. 
Осы Қағидаларға сәйкестік дәрілік заттар өндіруге арналған рұқсаттар (лицензиялар) алған кезде ескеріледі және дәрілік заттарды өндірушілерді инспекциялау соған негізделеді. 
Осы Қағидалардың ветеринариялық дәрілік заттарды өндіруге қойылатын талаптары медициналық қолдануға арналған дәрілік заттарды өндіру кезіндегідей болып табылады. Осы Қағидалардың ветеринариялық дәрілік препараттар мен иммунобиологиялық ветеринариялық дәрілік препараттар үшін арнайы талаптары № 1 және 2 қосымшаларда жазылған.  
Осы Қағидалар 3 бөлікпен және бірқатар қосымшалармен берілген.
І бөлік дәрілік препараттарды өндіру кезінде қолданылатын қағидаттарды қамтиды. ІІ бөлік бастапқы материалдар ретінде пайдаланылатын белсенді фармацевтикалық субстанцияларды өндіру кезінде қолданылатын қағидаттарды қамтиды. ІІІ бөлік мүше мемлекеттердің уәкілетті органдарының дәрілік заттарды тиісті өндіру қағидаларына байланысты талаптары түсіндірілетін бөлімдерді қамтиды.  
Осы Қағидалардың І бөлігінің 1-тарауында дәрілік препараттарды өндіру кезінде сапаны басқарудың іргелі тұжырымдамасы жалпылама жазылады. Келесі тараулардың әрқайсысында осы тарау шеңберінде сапаны басқарудың мақсаттарын жалпылама сипаттайтын қағидат және өндірушілер осы қағидатты іске асыру кезінде ескеруі қажет негізгі мәселелерді түсінуі үшін жеткілікті тәптіштеуді қамтамасыз ететін түсіндірмелер бар. 
Осы Қағидаларда бастапқы материалдар ретінде пайдаланылатын белсенді фармацевтикалық субстанцияларға қатысты тиісті өндіру қағидаттары туралы егжей-тегжейлі ақпарат жазылады. ІІ бөлік белсенді фармацевтикалық субстанциялар үшін ICH Q7A құжаты ретінде шығарылған ICH басшылық құралы негізінде әзірленді. Бұл бөлік медициналық қолдануға арналған дәрілік заттарға да, сол сияқты ветеринариялық дәрілік заттарға да қолданылады. 
І және ІІ бөліктерде жазылған негізгі мазмұнға толықтыру ретінде осы Қағидалар өзіне жекелеген қызмет түрлеріне қатысты тәптіштеуді қамтамасыз ететін бірқатар қосымшаларды қамтиды. Кейбір өндірістік процестер үшін әртүрлі қосымшалар бір мезгілде қолданылатын болады (мысалы, стерильді дәрілік заттар өндіруді және радиофармацевтикалық дәрілік заттарды және (немесе) биологиялық дәрілік заттарды өндіруді регламенттейтін қосымшалар).
ІІІ бөлік толық басқарушы қағидаттар болып табылмайтын тиісті өндіріс қағидаларына байланысты бөлімдерді қамтиды. ІІІ бөліктің мақсаты – реттеуші органдардың талаптарын түсіндіру, оны ең үздік қазіргі заманғы әдістерге қатысты ақпарат көзі ретінде қараған жөн. Әрбір бөлімде оның қолданылуына қатысты детальдар жеке сипатталған.  
Қағидалардың негізгі бөліктеріне қосымшалардан кейін осы Қағидаларда пайдаланылатын терминдер сөздігі келтірілген. 
Осы Қағидалар өндірісте жұмыс істейтін персоналдың еңбегін қорғау мәселелеріне қолданылмайды. Бұл мәселелер белсенділігі жоғары, биологиялық және радиоактивті сияқты дәрілік заттарды өндіру кезінде маңызды болуы мүмкін. Олар мүше мемлекеттердің заңнамасымен реттеледі. 
Осы Қағидаларда өндіріске арналған рұқсатты (лицензияны) ұстаушы өнімнің қауіпсіздігіне, сапасы мен тиімділігіне қатысты дәрілік препараттың тіркеу дерекнамасының талаптарын өнімді өндіру, бақылау және шығару жөніндегі барлық іс-шараларға жүйелі түрде қосады деп көзделген. 
Көп жыл бойы дәрілік заттарды өндіру тиісті өндіріс қағидаларының басшылыққа алынатын қағидаттарына сәйкес жүргізіледі және CEH/ISO стандарттарымен реттелмейді. Осы Қағидаларда CEH/ISO стандарттары ескерілді, бірақ бұл стандарттардың терминологиясы қолданылған жоқ. 
Осы Қағидаларда сипатталғаннан ерекшеленетін өзге де қолайлы әдістер болуы мүмкін, олардың көмегімен сапаны басқару қағидаттарын сақтауға болады. Осы Қағидалар валидациялаудан өткен және сапаны басқару деңгейін қамтамасыз ететін, ең кем дегенде осы Қағидаларда белгіленгенге барабар қандай болмасын жаңа тұжырымдарды немесе жаңа технологияларды дамытуды шектеуге бағытталмаған. 
Осы Қағидалар сапа саласындағы практиканы үздіксіз жетілдіруді көрсету мақсатында ұдайы қайта қаралатын болады. 

І. Негізгі талаптар

1-тарау. Фармацевтикалық сапа жүйесі

Қағидат 

Өндіруші дәрілік заттарды олардың өзінің мақсатына тіркеу дерекнамасының талаптарына және (немесе) клиникалық зерттеу хаттамасына сәйкестігіне кепілдік беретіндей және пациенттер үшін дәрілік заттардың қауіпсіздігіне, сапасы мен тиімділігіне байланысты тәуекелдерді азайтатындай етіп өндіруге тиіс. Жоғары басшылық осы талаптардың орындалуына жауапты болады, оларды орындау өндіруші кәсіпорынның түрлі бөлімшелері персоналының оның барлық деңгейінде, сондай-ақ өнім берушілер мен көтерме сауда ұйымдарының қатысуы мен жауаптылығын талап етеді. Осы мақсатқа қол жеткізу үшін өзіне тиісті өндірістік практиканы және сапа үшін тәуекелдерді басқаруды қамтитын жан-жақты әзірленген және дұрыс жұмыс істейтін фармацевтикалық сапа жүйесі құрылады. Бұл жүйе құжатпен ресімделуге, ал оның тиімділігі бақылануға тиіс. Фармацевтикалық сапа жүйесінің барлық элементтері білікті персоналмен жасақталуға, қажетті және тиісті үй-жайлармен, жабдықтармен және техникалық құралдармен қамтамасыз етілуге тиіс. Дәрілік заттарды өндіруге арналған рұқсат (лицензия) ұстаушы және уәкілетті тұлға (тұлғалар) фармацевтикалық сапа жүйесінің жұмыс істеуі үшін мүше мемлекеттердің заңнамасына сәйкес жауапты болады. 
Сапаны басқарудың, тиісті өндірістік практиканың және сапа үшін тәуекелдерді басқарудың негізгі қағидаттары өзара байланысты. Олардың өзара байланысын және дәрілік заттарды өндіру мен бақылау үшін бірінші кезектегі мағынаны басып көрсету үшін олар төменде баяндалған.

Фармацевтикалық сапа жүйесі

1.1. Сапаны басқару – жеке немесе тұтастай алғанда өнімнің сапасына әсер ететін барлық мәселелерді қамтитын ортақ ұғым. Бұл дәрілік заттар сапасының олардың арналуына сәйкестігін қамтамасыз ету мақсатында қолданылатын ұйымдастыру шараларының жиынтығы. Сапаны басқару тиісті өндірістік практиканы қамтиды. 
1.2. Тиісті өндіріс және сапаны бақылау қағидалары өнімдердің барлық өмірлік циклі сатыларына: клиникалық зерттеулер үшін дәрілік препараттар өндіруге, технологияларды көшіруге, өнеркәсіптік өндіріске, дәрілік заттар өндірісін тоқтатуға қолданылады. Алайда, фармацевтикалық сапа жүйесі өнімдердің өмірлік циклінің фармацевтикалық әзірленім сияқты сатысына да қолданылуы мүмкін. Бұл осы Қағидалардың ІІІ бөлігінде «Фармацевтикалық сапа жүйесі» бөлімінде баяндалған, ол ұсынымдық болып табылатынына қарамастан, инновацияларға және тұрақты жақсаруға, сондай-ақ фармацевтикалық әзірленім мен өндірістік қызмет арасындағы байланысты нығайтуға ықпал етуге тиіс. «Фармацевтикалық сапа жүйесі» бөлімі осы тараудың мазмұнын толықтыру үшін пайдаланылуы мүмкін. 
1.3. Жаңа фармацевтикалық сапа жүйесін әзірлеген кезде немесе қазіргі жүйені өзгерткен кезде ұйым қызметінің көлемі мен қиындығын ескеру қажет. Фармацевтикалық сапа жүйесінің құрылымына қолайлы құралдарды пайдалана отырып, тәуекелдерді басқарудың тиісті қағидаттары қосылуға тиіс. Фармацевтикалық сапа жүйесінің кейбір аспектілері бүкіл ұйымның қызметінде – тұтастай, ал өзгелері белгілі бір өндірістік учаскелерге қолданылуы мүмкін болған кезде, фармацевтикалық сапа жүйесін енгізудің тиімділігі, әдетте, өндірістік алаң деңгейінде көрсетіледі. 
1.4. Дәрілік заттарды өндіруге арналған фармацевтикалық сапа жүйесі мыналарға кепілдік беруге тиіс:
і) өнім шығару тиісті сапа көрсеткіштері бар өнімді тұрақты беруге мүмкіндік беретін жүйені әзірлеу, жоспарлау, енгізу, қолдау және үздіксіз жетілдіру арқылы қамтамасыз етіледі;
іі) өнім және оны өндіру процесі туралы білімді басқару өнімнің өмірлік циклінің бүкіл сатысында жүзеге асырылады;
ііі) дәрілік заттар осы Қағидалардың талаптары ескеріле отырып әзірленеді және жетілдіріледі;
іv) өндіру және бақылау жөніндегі операциялар дәл айқындалды және осы Қағидалардың талаптарына сәйкес келеді;
v) басшылардың жауаптылығы мен міндеттері дәл айқындалған;
vі) белгіленген талаптарға сәйкес келетін бастапқы материалдарды өндіру, беру және пайдалану үшін, сондай-ақ өнім берушілерді таңдау және бақылау үшін және әрбір беру бекітілген өнім берушілерден (өнім берудің бекітілген тізбегінен) алынғанын тексеру үшін шаралар қабылданған; 
vіі) орындау үшін басқа ұйымға берілетін қызметті (аутсорсингтік қызметті) басқаруды қамтамасыз ететін процестер енгізілген;
vііі) процесті жүргізуге және өнім сапасына қатысты тиімді мониторинг және бақылау жүйелерін әзірлеу мен пайдалану арқылы бақыланатын жағдай белгіленген және қолдау табады;
іх) процестер мен өнім сапасы мониторингінің нәтижелері серияларды шығарған кезде, ауытқуларды тергеп-тексеру кезінде және болашақта болуы мүмкін әлеуетті ауытқуларды болдырмау үшін ескерту шараларын қабылдау үшін назарға алынады;
х) аралық өнімді қажетті бақылау, өндіріс процесіндегі кез келген басқа бақылау жүргізіледі және валидация жүзеге асырылады;
хі) процесс пен өнімнің өзекті біліміне негізделген жетілдірулерді енгізу арқылы тұрақты жақсартуға жәрдем көрсетіледі;
хіі) жоспарланған өзгерістерді перспективалы бағалау және оларды уәкілетті органдардың хабарламасын орындау немесе, егер бұл талап етілсе, өзгерістерді олармен келісу қажеттігін ескере отырып енгізгенге дейін бекіту үшін шаралар қабылданды;
хііі) өзгерістердің мақсатына қол жеткізілгенін және бұл өнім сапасына келеңсіз әсер етпегенін растау үшін олар енгізілгеннен кейін кез келген іске асырылған өзгерістерді бағалау жүргізіледі;
хіv) ауытқуларды, өнімнің болжамды ақауларын және басқа да проблемаларды тергеп-тексеру барысында осы сәйкессіздіктердің негізгі себептерін талдаудың тиісті деңгейі қолданылуға тиіс, ол сапа үшін тәуекелдерді басқарудың қағидаттарын пайдаланып айқындалуы мүмкін. Сәйкессіздіктің анық негізгі себебін (себептерін) белгілеу мүмкін емес жағдайларда, неғұрлым шынайы себепті сәйкестендірген жөн. Себеп ретінде персоналдың қателігі күмән тудыратын немесе сәйкестендірілген жағдайларда, бұл қазіргі процестік, рәсімдік немесе жүйелік қателерге немесе проблемаларға жол берілмейтініне кепілдік беру үшін ерекше ұқыптылықпен дәлелденуге тиіс. Тергеп-тексеру нәтижелері бойынша тиісті түзету және (немесе) ескерту іс-қимылдары айқындалуға және қолданылуға тиіс. Мұндай іс-қимылдардың тиімділігі сапа үшін тәуекелдерді басқару қағидаттарына сәйкес тексерілуге және бағалануға тиіс;
хv) дәрілік препараттар уәкілетті тұлға өнімнің әрбір сериясы тіркеу дерекнамасының және осы Қағидалардың талаптарына сәйкес өндірілгендігін және бақыланғандығын куәландырмайынша айналысқа шығарылмайды;
хvі) дәрілік препараттардың оларды сақтау және кейінгі айналысы кезінде бүкіл жарамдылық мерзімі бойы сапасын ұстап тұруды қамтамасыз ететін жеткілікті шаралар қолданылған;
хvіі) өзін-өзі инспекциялау және (немесе) сапа аудитін жүргізу рәсімі бар, соған сәйкес фармацевтикалық сапа жүйесінің тиімділігі мен жарамдылығы ұдайы бағаланады. 
1.5. Жоғары басшылыққа тиімді фармацевтикалық сапа жүйесінің бар болуы үшін, қажетті ресурстардың болуы үшін және міндеттердің, жауаптылық пен өкілеттіктердің айқындалуы, назарға алынуы және кәсіпорынның барлық бөлімшелерінде орындалуы, іске асырылуы үшін негізгі жауаптылық жүктеледі. Жоғары басшылықтың жетекші рөлі және оның фармацевтикалық сапа жүйесіне белсенді қатысуы маңызды. Бұл фармацевтикалық сапа жүйесін қолдауға кепілдік беруге және барлық деңгейдегі және кәсіпорынның бөлімшелеріндегі персоналдың мүдделілігіне кепілдік беруге тиіс. 
1.6. Фармацевтикалық сапа жүйесінің жұмыс істеуіне кезеңдік шолулар бұл процеске өнімді, процестер мен жүйенің өзін тұрақты жақсарту мүмкіндігін айқындау үшін жоғары басшылықты тарта отырып жүргізілуге тиіс. 
1.7. Фармацевтикалық сапа жүйесі құжатпен айқындалуға және ресімделуге тиіс. Сапа жөніндегі басшылық құрал немесе оған балама құжат бар болуға тиіс, онда басшылықтың жауаптылығын қоса алғанда, сапаны басқару жүйесінің сипаттамасы қамтылуға тиіс.

Тиісті өндірістік практика

1.8. Тиісті өндірістік практика өнім оның мақсатына сәйкес келетін сапа стандарттары бойынша, сондай-ақ тіркеу дерекнамасының, клиникалық зерттеулер хаттамасының және осы өнімге өзіндік ерекшеліктің талаптарына сәйкес тұрақты өндірілетіндігіне және бақыланатындығына кепілдік беретін сапаны басқару бөлігі болып табылады. 
Тиісті өндірістік практика өндіріспен де, сол сияқты сапаны бақылаумен де байланысты. Тиісті өндірістік практиканың негізгі талаптары:
і) барлық өндірістік процестер, жинақталған тәжірибені ескере отырып айқындалады, жүйелі түрде қайта қаралады және талап етілетін сападағы дәрілік препараттарды өзіндік ерекшеліктерге сәйкес тұрақты өндіру қабілетін растайды;
іі) өндірістік процестің сыни сатылары мен процеске елеулі өзгерістер валидациядан өтуге тиіс;
ііі) мыналардың: 
қажетті біліктілігі бар тиісті түрде оқыған персоналдың;
тиісті үй-жайлар мен алаңдардың;
тиісті жабдықтар мен қызмет көрсетулердің;
тиісті материалдардың, контейнерлер мен затбелгілердің;
фармацевтикалық сапа жүйесіне сәйкес бекітілген рәсімдер мен нұсқаулықтардың;
сақтау мен тасымалдаудың тиісті шарттарының болуын қоса алғанда, осы Қағидалар талаптарының орындалуы үшін барлық қажетті шарттар қамтамасыз етілуге тиіс;
іv) нұсқаулықтар мен рәсімдер жазбаша нысанда анық және екіұшты болмай жазылуға тиіс, олар қолда бар құралдарға нақты қолданылуға тиіс;
v) рәсімдер дәл сақталуға және персонал оларды дұрыс орындауға оқытылуға тиіс;
vі) өндіріс процесінде белгіленген әдістемелерде және нұсқаулықтарда көзделген кезеңдерді іс жүзінде жүргізуді, сондай-ақ өнімнің саны мен сапасының белгіленген нормаларға сәйкестігін құжатпен растайтын жазбалар жасаған жөн (қолжазба тәсілімен және (немесе) техникалық құралдарды пайдаланып);
vіі) кез келген елеулі ауытқулар ауытқу себептерін айқындау және тиісті түзету және ескерту іс-қимылдарын жүзеге асыру мақсатында құжатпен толық ресімделуге және тергеп-тексерілуге тиіс; 
vііі) серияның толық тарихын қадағалауға мүмкіндік беретін өткізу жөніндегі құжаттаманы қоса алғанда, серияға (мысалы, серияға дерекнамаға) жататын жазбалар түсінікті және қол жетімді нысанда сақталады;
іх) өнімді көтерме саудамен өткізген кезде оның сапасы үшін тәуекелдерді барынша төмендету және Еуразиялық экономикалық комиссия бекітетін тиісті дистрибьюторлық практика қағидаларын ескеру қажет; 
х) өнімнің кез келген сериясын сатудан немесе жеткізілімнен кері қайтарып алу жүйесі бар болуға тиіс;
хі) жеткізілген өнімге наразылықтар қаралуға, ақаулардың себептері тергеп-тексерілуге және сапасыз өнімге қатысты да, сол сияқты мұндай жағдайларды болдырмау үшін де тиісті шаралар қабылдануға тиіс. 

Сапаны бақылау

1.9. Сапаны бақылау сынамаларды іріктеуге, сынақтардың өзіндік ерекшеліктері мен өткізілуіне, сондай-ақ іс жүзінде барлық қажетті сынақтар жүргізілгендігіне және дайын өнімнің сапасы қанағаттанарлық деп танылмайынша материалдарды пайдалану үшін рұқсат берілмейтіндігіне, ал дайын өнім өткізуге немесе жеткізілімге жіберілмейтіндігіне кепілдік беретін ұйымдастыру, құжаттандыру және шығаруға рұқсат беру рәсімдеріне байланысты тиісті өндірістік практиканың бір бөлігі болып табылады. 
Сапаны бақылауға қойылатын негізгі талаптар:
і) сынамаларды іріктеу, бастапқы материалдарды, аралық, буып-түйілмеген және дайын өнімді бақылау және сынау үшін, сондай-ақ (қажет болған кезде) осы Қағидалардың талаптарын орындау мақсатында өндірістік орта шарттарын мониторингтеу үшін тиісті үй-жай және жабдық, оқытылған персонал және бекітілген әдістемелер бар болуға тиіс;
іі) тағайындалған персоналдың бекітілген әдістемелерге сәйкес бастапқы және орау материалдардың, аралық, буып-түйілмеген және дайын өнімнің сынамаларына іріктеу жүргізуі;
ііі) сынақтардың әдістері валидациядан өтуге тиіс;
іv) сынамаларды іріктеу, бақылау және сынақтардың әдістемелері бойынша барлық қажетті іс-шаралар шын мәнінде жүргізілгендігін құжатпен растайтын жазбалар (қолжазба тәсілімен және (немесе) техникалық құралдарды пайдаланып) жасалуға тиіс. Кез келген ауытқулар құжатпен ресімделуге және тергеп-тексерілуге тиіс;
v) дайын өнімде сапалық және сандық құрамы бойынша тіркеу дерекнамасына сәйкес келетін белсенді фармацевтикалық субстанциялар болуға тиіс, талап етілетіндей таза болуға тиіс, тиісті орамаға салынуға және дұрыс таңбалануға тиіс;
vі) материалдарды, аралық, буып-түйілмеген және дайын өнімді бақылау және сынау нәтижелері бойынша ресімделген жазбалар өзіндік ерекшелік талаптарымен ресми түрде салыстырылуға тиіс. Өнімді бағалау  шолуды және тиісті өндірістік құжаттаманы бағалауды және белгіленген рәсімдерден ауытқуларды қамтуға тиіс; 
vіі) уәкілетті тұлға № 16 қосымшаға сәйкес оның мемлекеттік тіркеу кезінде белгіленген талаптарға сәйкестігін куәландырғанға дейін өнімнің ешбір сериясына өткізу немесе жеткізу үшін рұқсат берілмейді;  
vііі) № 19 қосымшаға сәйкес болашақта (қажет болған кезде) сынақ жүргізуге мүмкіндік беретін бастапқы және орау материалдардың және дайын өнімнің бақылау үлгілерінің жеткілікті санын сақтау қажет. Дайын өнімнің үлгілерін түпкілікті орамада сақтаған жөн. 

Өнім сапасына шолу

1.10. Қандай болмасын үрдістерді (трендтерді) анықтау және өнім мен процесті жетілдіру мүмкіндігін белгілеу үшін қазіргі процестің тұрақтылығын, бастапқы материалдарға да, сол сияқты дайын өнімге де қолданыстағы өзіндік ерекшеліктерге сәйкестігін растау мақсатында барлық тіркелген өндірілген дәрілік перпараттардың, оның ішінде экспортқа ғана дайындалатын дәрілік препараттардың сапасына ұдайы шолу жүргізген жөн. Мұндай шолуларды құжатпен ресімдеген және, әдетте, жыл сайын, өткен шолуларды назарға ала отырып жүргізген жөн. Олар ең болмағанда мыналарды қамтуға тиіс:
і) өндіріс кезінде пайдаланылатын бастапқы материалдарға (орау материалдарын қоса алғанда) шолу, әсіресе, жаңа өнім берушілерден алынғандарды белгілеп және белсенді фармацевтикалық субстанциялар жеткізілімі тізбегінің бақыланушылығына жеке шолу;
іі) өндіріс процесінде сыни бақылау нүктелеріне және дайын өнімді бақылау нәтижелеріне шолу;
ііі) белгіленген өзіндік ерекшеліктерге сәйкес келмеген барлық серияларға және тиісті тергеп-тексерулер нәтижелеріне шолу;
іv) барлық елеулі ауытқуларға немесе сәйкессіздіктерге, оларға байланысты тергеп-тексерулерге, қабылданған түзету және ескерту іс-қимылдарының тиімділігіне және нәтижелілігіне шолу;
v) процестерге немесе талдамалық әдістемелерге енгізілген барлық өзгерістерге шолу;
vі) тіркеу дерекнамасына, оның ішінде тек экспортқа арналған дәрілік препараттарға дерекнамаға берілген, бекітілген немесе кейінге қалдырылған өзгерістерге шолу; 
vіі) тұрақтылық және кез келген жағымсыз үрдістер мониторингінің нәтижелеріне шолу;
vііі) өнімнің сапасына байланысты барлық қайтаруларға, наразылықтарға және кері қайтарып алуларға, сондай-ақ осы уақытта жүргізілген тергеп-тексерулерге шолу;
іх) өндіріске немесе жабдықтарға қатысты кез келген бұрын жүргізілген түзету іс-қимылдарының жеткіліктілігіне шолу;
х) жаңа тіркеу куәліктерін алған немесе тіркеу дерекнамасында өзгерістер енгізілген кездегі тіркеуден кейінгі міндеттемелерге шолу;
хі) тиісті жабдықтар мен техникалық құралдарды, мысалы қыздыру, желдеткіш және ауаны баптау жүйелерін, сумен, сұйытылған газбен жабдықтау жүйелерін және т.б. саралаудың жай-күйі;
хіі) олардың қолданыстағы талаптарға сәйкестігін растау мақсатында осы Қағидалардың 7-тарауында көрсетілген кез келген келісімшарттық келісімдерге шолу. 
1.11. Тіркеу куәлігін жасаушы және ұстаушы (егер олар әртүрлі ұйымдар болып табылса) сапаға шолу нәтижелерін бағалауға және түзету немесе ескерту іс-қимылдарын жүзеге асыру немесе фармацевтикалық сапа жүйесінің шеңберінде қайтадан валидациялауды жүргізу қажеттігі туралы қорытындылар жасауға тиіс. Мұндай іс-қимылдарды тұрақты басқару және талдау үшін рәсімдер бар болуға тиіс. Бұл рәсімдердің тиімділігі өзін-өзі инспекциялау кезінде расталуға тиіс. Сапаны шолуларды ғылыми негіздеме болған кезде өнімнің түрлері (мысалы, қатты дәрілік нысандар, сұйық дәрілік нысандар, стерильді дәрілік препараттар және т.б.) бойынша топтауға болады. 
Егер тіркеу куәлігін ұстаушы өндіруші болып табылмаса, онда онымен өндіруші арасында тараптардың сапаға шолу жасауға қатысты тиісті міндеттемелері белгіленген келісім жасалуға тиіс. 

Сапа үшін тәуекелдерді басқару

1.12. Сапа үшін тәуекелдерді басқару ақпаратты бағалаудың, бақылаудың, берудің, сондай-ақ дәрілік препараттың сапасы үшін тәуекелдерге шолудың жүйелендірілген процесі болып табылады. Бұл процесс перспективалы, сол сияқты ретроспективалы түрде жүргізілуі мүмкін.
1.13. Сапа үшін тәуекелдерді басқару қағидаттары:
сапа үшін тәуекелдерді бағалау процеске қатысты ғылыми білімдерге, жұмыс тәжірибесіне негізделеді және сайып келгенде пациенті қорғауға байланысты;
сапа үшін тәуекелдерді басқару процесі жұмыстарының ауқымы, оның формализациялану және құжатпен ресімделу дәрежесі тәуекелдің деңгейіне сәйкес келеді.
Сапа үшін тәуекелдерді басқару процестерінің мысалдары мен оларды қолдану да осы Қағидалардың ІІІ бөлігінің ІІ тарауында көрсетілген. 

2-тарау. Персонал

Қағидат
  
Дәрілік заттарды тиісті өндіру персоналға байланысты. Сондықтан кәсіпорында өндірушінің жауаптылығы саласына жататын барлық міндеттерді шешу үшін білікті персоналдың жеткілікті саны болуға тиіс. Әрбір қызметкер жеке жауаптылықты түсінуге тиіс, ол құжатпен ресімделуге тиіс. Барлық персонал өзінің қызметіне қатысты тиісті өндірістік практика қағидаттарын білуге, сондай-ақ гигиеналық талаптарды орындау жөніндегі нұсқаманы қоса алғанда, оның міндеттеріне сәйкес алғашқы және кейінгі оқудан өтуге тиіс. 

Жалпы талаптар 

2.1. Өндірушіде қажетті біліктілігі және практикалық жұмыс тәжірибесі бар жеткілікті қызметкерлер саны бар болуға тиіс. Жоғары басшылық сапаны басқару жүйесін енгізу және ұстап тұру және оның тиімділігін тұрақты арттыру үшін жеткілікті және тиісті ресурстарды (адами, қаржылық, материалдық, сондай-ақ үй-жайлар мен жабдықтар) айқындауға және қамтамасыз етуге тиіс. Кез келген қызметкердің міндеті өнімнің сапасы үшін тәуекелдердің туындау мүмкіндігін болдырмау үшін шектен тыс болмауға тиіс. 
2.2. Кәсіпорында ұйымдық құрылым схемасы болуға тиіс, онда өндірістің, сапаны бақылау басшылары және бұл қолданылатын жерде, осы бөлімнің 2.5-тармағында көрсетілген сапаны қамтамасыз ету бөлімшесінің немесе сапа жөніндегі бөлімшенің басшысы арасындағы қатынастар және уәкілетті тұлғаның (тұлғалардың) ұстанымы басқару иерархиясында анық белгіленуге тиіс. 
2.3. Оларды орындау үшін міндеттер мен тиісті өкілеттіктер лауазымдық нұсқаулықтарда айқындалуға және жазылуға тиіс. Басшы персоналдың міндеттері жеткілікті біліктілік деңгейге ие тағайындалған орынбасарларына берілуі мүмкін. Персоналдың міндеттерінің тобы тиісті өндірістік практиканың барлық жақтарын қамтуға тиіс, алайда жауаптылық салаларын негізсіз қайталамауға тиіс. 
2.4. Жоғары басшылық сапа саласындағы мақсаттарға қол жеткізу үшін сапаны басқарудың тиімді жүйесін қамтамасыз етуге, сондай-ақ рөлдердің, міндеттер мен өкілеттіктердің айқындалуына, персоналдың назарына жеткізілуіне және барлық ұйым шеңберінде жүзеге асырылуына негізгі жауапты болады. Жоғары басшылық сапа саласындағы саясатты белгілеуге тиіс, ол компания қызметінің сапаға байланысты ортақ ниеттері мен бағыттарын айқындайды және сапаны басқару жүйесінің тұрақты жарамдылығы мен тиімділігін және басшылық тарапынан талдауға қатысу арқылы тиісті өндірістік практикаға сәйкестікті қамтамасыз етуге тиіс. 

Негізгі персонал 
   
2.5. Жоғары басшылық өндірістің басшысын және сапаны бақылау бөлімшесінің басшысын қоса алғанда, негізгі басшы персоналды, сондай-ақ, егер өндіріс басшысының және (немесе) сапаны бақылау бөлімшесі басшысының міндетіне уәкілетті тұлға үшін көзделген міндеттер кірмесе, уәкілетті тұлғалардың жеткілікті санын (бірақ кемінде 1) тағайындауға тиіс. Негізгі басшы персонал, әдетте, толық жұмыс күні жұмыс істеуге тиіс. Өндірістің және сапаны бақылау бөлімшесінің басшылары бір-бірінен тәуелсіз болуға тиіс. Үлкен ұйымдарда басқа қызметкерлерге осы бөлімнің 2.7 – 2.9-тармақтарында көрсетілген жеке міндеттерді беру қажеттілігі туындауы мүмкін. 
Бұдан басқа, ұйымның мөлшеріне және құрылымына қарай сапаны қамтамасыз ету бөлімшесінің басшысы немесе сапа бөлімшесінің басшысы жеке тағайындалуы мүмкін. Мұндай бөлімшелер болған кезде олардың осы бөлімнің 2.7 – 2.9-тармақтарында көрсетілген кейбір міндеттері сапаны бақылау бөлімшесі басшысының және өндіріс басшысының міндеттерімен ортақ болады, сондықтан жоғары басшылық олардың міндеттері мен өкілеттіктері дәл және екіұшты болмай айқындалуын қамтамасыз етуге тиіс. 
2.6. Уәкілетті тұлғаның міндеттері:
мүше мемлекеттердің аумақтарында өндірілген дәрілік заттар үшін уәкілетті тұлға әрбір сериясы осы мемлекеттердің заңнамасына сәйкес және тіркеу дерекнамасының талаптарына сәйкес өндірілгендігіне және тексерілгендігіне кепілдік беруге тиіс;
үшінші елдерден келетін дәрілік заттар үшін олар мүше мемлекеттердің аумақтарында өндірілгендігіне қарамастан, уәкілетті тұлға әрбір өндірістік серия мүше мемлекетте ең болмағанда барлық белсенді заттар толық сапалы және сандық талдауға және тіркеу дерекнамасының талаптарына сәйкес дәрілік заттардың сапасын қамтамасыз ету үшін қажетті барлық басқа сынақтарға немесе тексерулерге ұшырағандығына кепілдік беруге тиіс. 
Уәкілетті тұлға (тұлғалар) кез келген серияны шығарар алдында барлық қажетті операциялардың орындалғандығын және әрбір сериясы белгіленген талаптарға сәйкес келетіндігін құжатпен растауға тиіс. 
Уәкілетті тұлғалардың білімі, оқуы және жұмыс өтілі халықаралық шарттарда және Одақ органдарының Одақтың құқығын құрайтын шешімдерінде белгіленген талаптарға сәйкес келуге тиіс. Олар өзінің міндеттерін орындау үшін өндіріске рұқсат (лицензия) иесінің тұрақты және үздіксіз қарамағында болуға тиіс. 
Уәкілетті тұлғаның міндеттері басқа уәкілетті тұлғаға (тұлғаларға) ғана берілуі мүмкін. 
Уәкілетті тұлғаның өнімнің сериясына сәйкестігін растау тәртібі № 16 қосымшада берілген. 
2.7. Өндіріс басшысының міндеттері, әдетте, мыналарды қамтиды:
і) өнімді өндірудің және сақтаудың талап етілетін сапаны қамтамасыз ету үшін бекітілген құжаттамаға сәйкестігін қамтамасыз ету;
іі) өндірістік операцияларға жататын нұсқаулықтарды бекіту және оларды қатаң орындауды қамтамасыз ету;
ііі) бағалауды қамтамасыз ету және осыған уәкілетті персоналдың өндірістік құжаттарға қол қоюы;
іv) біліктілікті, өз бөлімшесінде үй-жайлар мен жабдықтарды тиісті күтіп ұстауды, пайдалануды және оларға техникалық қызмет көрсетуді қамтамасыз ету және оларға кепілдік беру;
v) тиісті валидациялауды жүргізуді қамтамасыз ету және оған кепілдік беру;
vі) өз бөлімшесінің персоналын қажетті алғашқы және кейіннен үздіксіз оқытуды жүргізуді қамтамасыз ету және оған кепілдік беру.
2.8. Сапаны бақылау бөлімшесі басшысының міндеттері өзіне, әдетте, мыналарды қамтиды:
і) егер ол мұны қажет деп санаса, бастапқы шикізатты және орау материалдарын, сондай-ақ аралық, буып-түйілмеген және дайын өнімді мақұлдау немесе қабылдамау;
іі) барлық қажетті сынақтарды жүргізуді қамтамасыз ету және тиісті жазбаларды бағалау;
ііі) өзіндік ерекшеліктерді, сынамаларды іріктеу жөніндегі рәсімдерді, сынақтардың әдістемелерін және сапаны бақылау жөніндегі басқа да рәсімдерді бекіту;
іv) келісімшарт бойынша сынақтар өткізуге тартылатын мамандарды мақұлдау және оларды бақылауды жүзеге асыру;
v) біліктілікті, өз бөлімшесінде үй-жайлар мен жабдықтарды тиісті күтіп ұстауды, пайдалануды және оларға техникалық қызмет көрсетуді қамтамасыз ету және оларға кепілдік беру;
vі) тиісті валидациялауды жүргізуді қамтамасыз ету және оған кепілдік беру;
vіі) өз бөлімшесінің персоналын қажетті алғашқы және кейіннен үздіксіз оқытуды жүргізуді қамтамасыз ету және оған кепілдік беру.
Сапаны бақылау бөлімшесі персоналының басқа да міндеттері осы Қағидалардың І бөлігінің 6-тарауында көрсетілген. 
2.9. Өндірістің және сапаны бақылау бөлімшесі басшыларының, сондай-ақ сапаны қамтамасыз ету бөлімі басшысының немесе сапа қызметі басшысының (қажет болған кезде), әдетте, өнімнің сапасын қамтамасыз етуге жататын, атап айтқанда, сапаны басқару жүйесін әзірлеуді, тиімді енгізуді, күтіп ұстауды және мониторингтеуді қоса алғанда, кейбір ортақ немесе бірлескен орындалатын міндеттері бар.
Бұл міндеттер мыналарды қамтуы мүмкін:
і) жазбаша рәсімдер мен басқа да құжаттарды келісу және бекіту, оның ішінде оларға өзгерістер енгізу;
іі) өндірістік ортаны мониторингтеу және бақылау;
ііі) кәсіпорында гигиеналық талаптардың сақталуын бақылау;
іv) процестерді валидациялау;
v) персоналды оқыту;
vі) бастапқы және орау материалдарын берушілерді бекіту және мониторингтеу;
vіі) келісімшарт бойынша жұмыстарды орындайтын ұйымдарды және тиісті өндірістік практикаға байланысты басқа да аутсорсингтік қызметтер көрсетушілерді бекіту және мониторингтеу;
vііі) материалдар мен өнімдерді сақтау шарттарын айқындау және мониторингтеу;
іх) жазбаларды сақтау;
х) GMP талаптарының сақталуын мониторингтеу;
хі) өнімнің сапасына әсер етуі мүмкін факторларды бақылау мақсатында сынамаларды (үлгілерді) тексеру, тергеп-тексеру және іріктеу;
хіі) басшылық тарапынан процестердің жұмыс істеуін, өнімнің сапасын және сапаны басқару жүйесін талдауға және тұрақты жақсартуды қолдауға қатысу;
хііі) уақтылы және тиімді ақпарат алмасуды қамтамасыз ету және сапа жөніндегі проблемалық мәселелерді тиісті деңгейдің басшы құрамына жеткізу. 

Оқыту

2.10. Өндіруші лауазымдық міндеттері өндірістік және қойма аймақтарында немесе бақылау зертханаларында болуын болжайтын персоналды (техникалық және қызмет көрсетуші персоналды және жинайтын қызметкерлерді қоса алғанда), сондай-ақ қызметі өнімнің сапасына әсер етуі мүмкін басқа да персоналды оқытуды қамтамасыз етуге тиіс.
2.11. Сапаны басқару жүйесін қолданудың теориясы мен практикасын және GMP қамтитын негізгі оқудан басқа, жұмысқа қабылданған әрбір қызметкер өзінің лауазымдық міндеттеріне сәйкес алғашқы оқудан өтуге тиіс. Өндіруші персоналдың практикадағы тиімділігін кезең-кезеңімен бағалай отырып, оны кейіннен үздіксіз оқытуды жүргізуге тиіс. Персоналды оқыту тиісінше өндірістің басшысы не сапаны бақылау бөлімшесінің басшысы бекіткен бағдарламалар бойынша жүргізілуге тиіс. Өндіруші оқуды жүргізу туралы жазбаларды сақтауға міндетті. 
2.12. Контаминация қауіптілік тудыратын аймақтарда (мысалы, таза аймақтарда немесе белсенділігі жоғары, уытты, жұғатын, немесе сенсибилизациялаушы заттармен жұмыс істейтін аймақтарда) жұмыс істейтін персонал арнайы оқудан өтуге тиіс. 
2.13. Келушілер және (немесе) оқымаған қызметкерлер өндіріс және сапаны бақылау аймақтарына жіберілмеуге тиіс. Егер бұл шарасыздықтан болса, олар, атап айтқанда персоналға қойылатын гигиеналық талаптар және қорғаныш киімін пайдалану бойынша нұсқамадан алдын ала өтуге тиіс. Олармен бірге ілесіп жүру және оларды байқау ұйымдастырылуға тиіс. 
2.14. Оқу кезінде фармацевтикалық сапа жүйесінің қағидаттары, сондай-ақ оларды түсіндіруді және жүзеге асыруды жақсартатын барлық шаралар егжей-тегжейлі түсіндірілуге және талқылануға тиіс.

Персоналға қойылатын гигиеналық талаптар

2.15. Кәсіпорында нақты өндірістің ерекшеліктерін ескере отырып, еңбек гигиенасы бойынша егжей-тегжейлі бағдарламалар әзірленуге тиіс. Бұл бағдарламалар денсаулыққа, гигиеналық қағидалардың сақталуына және персоналдың киіміне қойылатын талаптарға қатысты рәсімдерді қамтуға тиіс. Міндеттері өндіріс және бақылау аймақтарында болуын болжайтын әрбір қызметкер бұл рәсімдерді түсінуге және дәл сақтауға тиіс. Кәсіпорынның басшылығы гигиена бойынша бағдарламалардың дамуына жәрдемдесуге тиіс, оларды оқу кезінде талқылаған жөн. 
2.16. Жұмысқа қабылданатын адамдар медициналық қараудан өтуге тиіс. Өндіруші өнімнің сапасына әсер етуі мүмкін персоналдың денсаулық жағдайы туралы хабардар болуын қамтамасыз ететін нұсқаулықтарды бекітуге міндетті. Алғашқы медициналық қараудан кейін персоналды ұдайы кейінгі медициналық қарау жүргізілуге тиіс. 
2.17. Өндіруші жұқпалы аурулармен ауыратын немесе денесінің ашық жерлерінде ашық зақымданулар бар адамдарды дәрілік заттарды өндіруге жібермеуді қамтамасыз ететін шаралар қабылдауға тиіс. 
2.18. Өндірістік аймақтарға кіретін адамдар осы аймақтарда орындалатын операцияларға сәйкес келетін қорғаныш киімін киюге тиіс. 
2.19. Өндірістік және қойма аймақтарында шылым шегуге, тамақ жеуге, ішуге, шайнауға, сондай-ақ тамақ өнімдерін, сусындарды, темекі бұйымдарын және жеке дәрілік препараттарды сақтауға тыйым салынады. Өнімнің сапасына жағымсыз әсер етуі мүмкін өндірістік үй-жайларда (аймақтарда) немесе басқа да жерлерде гигиеналық талаптарды бұзатын кез келген іс-қимылдарға жол берілмейді. 
2.20. Персонал қолының ашық өніммен, сондай-ақ жабдықтың өніммен жанасатын кез келген бөлігімен тікелей байланыс жасауынан аулақ болу қажет.
2.21. Персонал қол жуу қағидаларына оқытылуға тиіс. 
2.22. Жекелеген өнім түрлерін өндіруге жататын арнайы талаптар (мысалы, стерильді дәрілік заттар) осы Қағидаларға қосымшаларда келтірілген. 

Консультанттар 
 
2.23. Консультанттардың тиісті білімі, даярлығы және өздері тартылатын салада консультация беру үшін қызметіне қатысты мәселелер бойынша тәжірибесі болуға тиіс. Олардың есебін жеке деректерді, тұрғылықты жерінің мекенжайын, біліктілігі мен осы консультанттар көрсететін қызметтердің түрін көрсете отырып жүргізген жөн. 

3-тарау. Үй-жайлар мен жабдық

Қағидат 

Үй-жайлар мен жабдықтарды жүргізілетін операцияларға сәйкес келетіндей орналастырған, жобалаған, салған, жарақтаған және пайдаланған жөн. Олардың орналасуы мен конструкциясы қателіктер қаупін барынша азайтуға және тоғыспалы контаминацияны болдырмау, шаңның немесе ластың және өнімнің сапасы үшін қолайсыз кез келген факторлардың жиналуын болдырмау мақсатында тиімді тазалау және қызмет көрсету мүмкіндігін қамтамасыз етуге тиіс. 

Үй-жайлар

Жалпы талаптар 

3.1. Үй-жайлардың өндірістік ортасы өндірісті қорғау жөніндегі барлық шараларды ескере отырып, материалдардың немесе өнімнің контаминациялануының ең аз тәуекелін білдіруге тиіс. 
3.2. Жөндеу мен қызмет көрсету өнімнің сапасы үшін ешқандай қауіптілік келтірмейтіндігіне кепілдік бере отырып, үй-жайларға мұқият техникалық қызмет көрсетуді жүргізген жөн. Үй-жайларды жинаған және керек жерінде толық жазбаша нұсқаулықтарға сәйкес дезинфекциялаған жөн.
3.3. Жарықтандыру, температура, ылғалдылығы және желдету тиісті болуға және дәрілік препараттарды өндіру мен сақтау кезінде оларға да, жабдықтардың тиісті жұмыс істеуіне де жағымсыз әсер етпеуге (тікелей немесе жанама) тиіс. 
3.4. Үй-жайлар оларға жәндіктердің және (немесе) жануарлардың кіріп кетуінен барынша қорғауды қамтамасыз ететіндей етіп жобалануға және жарақтандырылуға тиіс.  
3.5. Үй-жайларға кіруге құқығы жоқ адамдардың оларға кіруін болдырмайтын шаралар қабылдануға тиіс. Өндіріс, сақтау және сапаны бақылау аймақтары оларда жұмыс істемейтін персонал үшін кіріп-шығатын орын ретінде пайдаланылмауға тиіс. 

Өндірістік аймақ

3.6. Өндірістік үй-жайларды жобалау және пайдалану кезінде барлық дәрілік заттар үшін тоғыспалы контаминация болдырылмауға тиіс. Тоғыспалы контаминацияны болдырмау жөніндегі шаралар тәуекелдермен шамалас болуға тиіс. Тәуекелдерді бағалау және басқару үшін сапа үшін тәуекелдерді басқару қағидаттарын пайдаланған жөн. Тәуекелдің деңгейіне қарай кейбір дәрілік заттармен мүмкін болатын тоғыспалы контаминация тәуекелін бақылау үшін өндірістік және (немесе) орау операциялары үшін бөлінген үй-жайлар мен жабдықтар талап етілуі мүмкін. 
Егер дәрілік зат:
і) ұйымдастыру және (немесе) техникалық шаралармен тиісті түрде бақылана алмайтын, немесе
іі) токсикологиялық бағалаудың ғылыми деректері тәуекелді тиісті бақылау мүмкіндігін растамайтын (мысалы, бета-лактама сияқты аллергенді әлеуеті бар жоғары сенсибилияцияланатын материалдар), немесе 
(ііі) токсикологиялық бағалау арқылы алынған қалдық сандардың тиісті шегі валидацияланған талдамалық әдістің көмегімен қанағаттанарлық түрде айқындала алмайтын тәуекелді білдірсе, өндірістік учаскелерді бөліп көрсету қажет.
Кейінгі нұсқаулар осы Қағидалардың 5-тарауында және осы Қағидаларға № 2 – 6 қосымшаларда келтірілген. 
3.7. Үй-жайлардың жайғастыру шешімдері өндірістік операциялардың қисынды дәйектілігіне және талап етілетін тазалық деңгейлеріне сәйкес келгені дұрыс. 
3.8. Жұмыс аймақтарының және ішкі өндірістік сақтау аймақтарының жайғастыру шешімдері тоғыспалы контаминацияның болмауын қамтамасыз ететін және өндіріс немесе бақылау кезінде кез келген кезеңді өткізіп алу қаупін немесе дұрыс емес жүзеге асыруды барынша азайтатын әртүрлі дәрілік препараттарды немесе олардың компоненттерін шатастыру қаупін барынша азайтуға әкелетін жабдықтар мен материалдарды дәйекті және қисынды орналастыруды қамтамасыз етуге тиіс. 
3.9. Бастапқы шикізат және алғашқы орау материалдары, аралық немесе буып-түйілмеген өнім өндірістік ортаның ықпалына ұшырайтын жерлерде, ішкі үстіңгі беттер (қабырғалар, едендер мен төбелер) тегіс, жіктерінде саңылауларсыз және жырықтарсыз болуға, бөлшектер бөлінбеуге тиіс, сондай-ақ жеңіл және тиімді тазалануға және, қажет болған кезде, дезинфекциялануға тиіс. 
3.10. Құбыржолдар, жарықтандыру аспаптары, желдеткіш қондырғылары мен басқа да қызмет көрсету жүйелері оларды тазалауды қиындататын тереңдіктер болмайтындай етіп жобалануға және орналасуға тиіс. Мүмкіндігінше оларға қызмет көрсету үшін қол жеткізу өндірістік аймақтардан тыс жүзеге асырылуға тиіс. 
3.11. Кәріз науаларына қосу нүктелері тиісті мөлшерде болуға және кері ағынды болдырмау үшін құрылғылармен жабдықталуға тиіс. Мүмкіндігінше ашық ерітінді төгілетін жыралардан аулақ болған жөн, бірақ егер олар қажет болса, онда олар тазалауды және дезинфекциялауды оңайлату үшін терең емес болуға тиіс.
3.12. Өндірістік аймақтарды тиімді желдетіп отырған жөн; оларда өңделетін өнімге, жүргізілетін операцияларға және өндірістік аймаққа сәйкес келетін ауаның өлшемдерін (температураны және қажет жерде ылғалдылықты және сүзгіден өткізуді қоса алғанда) бақылауға арналған құралдар болуға тиіс. 
3.13. Бастапқы материалды өлшеуді, әдетте, жеке, осыған арналған үй-жайда жүзеге асырған жөн. 
3.14. Тозаң пайда болған жағдайларда (мысалы, сынамаларды іріктеу, өлшеу, араластыру немесе өндірістік операциялар, құрғақ өнімді орау кезінде) тоғыспалы контаминацияны болдырмау және тазалауды жеңілдету мақсатында арнайы сақтық шаралары қабылдануға тиіс. 
3.15. Дәрілік препараттарды орауға арналған үй-жай арнайы жобалануға және шатасуды немесе тоғыспалы контаминацияны болдырмайтындай етіп орналасуға тиіс. 
3.16. Өндірістік аймақтар, әсіресе, тұрақты көзбен бақылау жүргізілетін жерлерде жақсы жарықтандырылуға тиіс. 
3.17. Өндіріс процесіндегі бақылауды, егер бұл технологиялық процесс үшін қауіп тудырмаса, өндірістік аймақта жүргізуге болады. 

Қойма аймақтары

3.18. Қойма аймақтары материалдар мен өнімнің: бастапқы шикізат пен орау материалдарының, аралық, буып-түйілмеген және дайын өнімнің, сондай-ақ карантиндегі өнімнің, шығаруға рұқсат етілген, кейінге қалдырылған, қайтарылған немесе кері қайтарып алынған өнімнің әртүрлі санаттарын реттеп сақтауды қамтамасыз ету үшін жеткілікті түрде сыйымды болуға тиіс. 
3.19. Қойма аймақтарын жобалаған және жарықтандырған кезде тиісті сақтау шарттарын көздеген жөн. Атап айтқанда, олар таза және құрғақ болуға тиіс, оларда талап етілетін температура ұстап тұрылуға тиіс. Егер арнайы сақтау шаралары талап етілетін болса (мысалы, температура, ылғалдылық), онда мұндай жағдайларды қамтамасыз ету және тексеру, содай-ақ олардың мониторингін жүзеге асыру қажет. 
3.20. Қабылдау және түсіру орындарында шикізатты, материалдар мен өнімді ауа-райының әсерінен қорғау қамтамасыз етілуге тиіс. Қабылдау аймақтары келіп түсетін шикізат пен материалдар бар ыдысты қоймаға салынардың алдында қажеттілігіне қарай тазалауға болатындай етіліп жобалануға және жабдықталуға тиіс.  
3.21. Егер карантин режимі өнімді бөлек аймақтарда сақтаумен қамтамасыз етілсе, онда бұл аймақтар дәл белгіленуге, ал оларға кіруге тиісті өкілеттігі бар персоналға рұқсат берілуге тиіс. Табиғи карантинді алмастыратын кез келген басқа жүйе баламалы сенімділікті қамтамасыз етуге тиіс. 
3.22. Әдетте, бастапқы шикізаттың сынамаларын іріктеу үшін жеке аймақ болуға тиіс. Егер сынамаларды іріктеу сақтау аймағында жүзеге асырылса, онда ол контаминацияны немесе тоғыспалы контаминацияны болдырмайтындай етіп жүргізілуге тиіс. 
3.23. Кейінге қалдырылған, кері қайтарып алынған немесе қайтарылған шикізатты, материалдарды немесе өнімді сақтау үшін оқшауланған аймақтар көзделуге тиіс. 
3.24. Белсенділігі жоғары заттар мен дәрілік препараттар қауіпсіз және қорғалған аймақтарда сақталуға тиіс. 
3.25. Баспа орау материалдарын қауіпсіз және сенімді сақтауға айрықша назар аударған жөн, себебі олар дәрілік препараттың белгіленген талаптарға сәйкестігін қамтамасыз ету үшін қауіпті деп саналады. 

Сапаны бақылау аймақтары

3.26. Әдетте, сапаны бақылау зертханалары өндірістік аймақтардан бөлінуге тиіс. Бұл сол сияқты бір-бірінен бөлінуге тиіс дәрілік препараттар мен радиоизотоптарды биологиялық және микробиологиялық бақылау жөніндегі зертханалар үшін аса маңызды.
3.27. Бақылау зертханалары оларда жүргізілетін жұмыстарға қойылатын талаптарға сәйкес келетіндей етіп жобалануға тиіс. Шатасуға немесе тоғыспалы контаминацияға жол бермеу үшін олардың жеткілікті алаңы болуға тиіс. Үлгілер мен жазбаларды сақтау үшін тиісті және ыңғайлы алаңдар бөлу қажет. 
3.28. Дірілден, электромагниттік жазықтардан, ауаның ылғалдылығынан және т.б. қорғауға мұқтаж сезімтал аспаптар үшін жеке бөлмелер көзделуі мүмкін.
3.29. Өзіндік ерекшелігі бар заттармен (мысалы, биологиялық немесе радиоактивті материалдармен) жұмыстар жүргізілетін зертханаларға ерекше талаптар қойылады.

Қосымша аймақтар 

3.30. Демалатын және тамақ ішетін бөлмелер басқа аймақтардан бөлінуге тиіс.
3.31. Киінуге арналған үй-жайлар, дәретханалар мен душ кабиналары ыңғайлы кіретіндей болуға тиіс, олардың жобалануы мен мөлшері персоналдың санына сәйкес келуге тиіс. Дәретханалар өндірістік немесе қойма аймақтарымен тікелей қабаттасуына жол берілмейді. 
3.32. Шеберханалар мүмкіндігінше өндірістік аймақтардан бөлінуге тиіс. Егер қосалқы бөлшектер мен құралдарды сақтау өндірістік аймақта жүзеге асырылса, оларды осыған көзделген бөлмелерде немесе кілттенетін жәшіктерде ұстаған жөн.
3.33. Виварийлер басқа аймақтардан оқшаулануға, жеке кіретін (жануарларға өтетін) жері және жекелеген ауа дайындау жүйелері болуға тиіс.

Жабдық 
 
3.34. Өндірістік жабдықтың конструкциясы, оны монтаждау және оған техникалық қызмет көрсету тәртібі оның мақсатына сәйкес келуге тиіс. 
3.35. Жабдықтарды жөндеу және оларға техникалық қызмет көрсету жөніндегі жұмыстар өнімнің сапасы үшін ешқандай қауіп келтірмеуге тиіс.
3.36. Өндірістік жабдықтың конструкциясы оны оңай және мұқият тазалауға болатындай болуға тиіс. Тазалауды толық жазбаша нұсқаулықтарға сәйкес жүргізген жөн. Жабдықты тек таза және құрғақ күйінде сақтаған жөн. 
3.37. Жууға және тазалауға арналған мүкәммалды ол контаминация көзі болмайтындай етіп таңдаған және пайдаланған жөн. 
3.38. Жабдық қандай да болмасын қателіктер немесе контаминация қаупінің туындауына жол бермейтіндей етіп орнатылуға тиіс. 
3.39. Өндірістік жабдық өнім үшін ешқандай қауіп тудырмауға тиіс. Өндірістік жабдықтың өніммен жанасатын бөліктері онымен реакцияға түспеуге, бұл өнімнің сапасына әсер етуі және осылайша қандай да болмасын қауіп тудыруы мүмкін болатындай дәрежеде заттарды бөлмеуге немесе сіңірмеуге тиіс.
3.40. Таразы мен басқа да өлшеу құралдарының дәлдігі мен жұмыс ауқымы олар қолданылатын өндірістік және бақылау операцияларына сәйкес келуге тиіс. 
3.41. Таразы мен басқа да өлшеу құралдарын, тіркеуші және бақылау аспаптарын калибрлеу және салыстырып тексеру белгілі бір кезеңділікпен, тиісті әдістермен жүргізілуге тиіс. Мұндай сынақтардың жазбаларын ресімдеу және сақтау қажет. 
3.42. Стационарлық құбыржолдарда олардан өтетін заттарды және, егер талап етілсе, ағынның бағыттары көрсетіліп, дәл таңбалану болуға тиіс. 
3.43. Тазартылған су, инъекцияға арналған су (дистилляцияланған, ионсыздандырылған) және қажет болған кезде, басқа су үшін құбыржолдар микробты контаминация шектері және олардан асқан кезде қабылданатын шаралар көрсетілген жазбаша нұсқаулықтарға сәйкес санитариялық өңделгені жөн.
3.44. Ақауы бар жабдық өндірістік аймақтардан және сапаны бақылау аймақтарынан алып тасталуға және ақауы бар ретінде таңбалануға тиіс. 


4-тарау. Құжаттама 

Қағидат

Тиісті құжаттама сапаны қамтамасыз ету жүйесінің ажырамас бөлігін құрайды және осы Қағидаларға сәйкес негізгі жұмыс элементі болып табылады. Өндірушінің сапаны басқару жүйесінде пайдаланылатын құжаттаманың және ақпарат жеткізгіштердің әрқилы түрлері дәл орнатылуға тиіс. Құжаттама түрлі нысанда, оның ішінде қағаз, электрондық немесе фотографиялық жеткізгіште болуы мүмкін. Қолданылатын құжаттама жүйесінің басты мақсаты дәрілік препараттардың барлық аспектілеріне тікелей немесе жанама әсер етуі мүмкін барлық қызметті құру, басқару, бақылау және тіркеу болуға тиіс. Әртүрлі процестерді тиісті құжаттамалық ресімдеуге және қандай да болмасын байқауларды бағалауға қосымша сапаны басқару жүйесі жеткілікті түрде егжей-тегжейлі нұсқауларды қамтуға тиіс. Бұл нұсқаулар талаптарды тұрақты сақтауды көрсетуге болатындай етіп жалпы түсіндіруге ықпал етеді.
Осы Қағидалардың талаптарын орындау және олардың сақталуын тексеру үшін 2 негізгі құжаттама түрі болады: регламенттеуші – нұсқаулықтар (нұсқамалар, талаптар) және тіркеуші – жазбалар (есептер). Құжаттың түріне қарай құжаттамалық ресімдеудің сәйкес келетін тиісті практикасын қолдану қажет. 
Құжаттардың дәлдігін, тұтастығын, қолжетімділігін және айқындығын қамтамасыз ету үшін тиісті бақылау енгізілуге тиіс. Регламенттеуші құжаттар жазбаша түрде қолжетімді болуға тиіс және қателер болмауға тиіс. «Жазбаша түрде» деген ұғым «деректер олардан оқылатын нысанда алынатын ақпарат жеткізгіштерде жазылған немесе құжатталған» деген мағынада пайдаланылады. 

Тиісті өндірістік практиканы талап ететін құжаттама

Өндірістік алаңның дерекнамасы: осы Қағидаларға қатысы бар өндірушінің қызметі сипатталған құжат. 
Регламенттеуші құжаттардың типтері (басшылық құрал және талаптар):
өзіндік ерекшеліктер – бастапқы және орау материалдары және өндіріс кезінде пайдаланылатын немесе алынатын өнім сәйкес келуге тиіс толық талаптарды қамтитын құжаттар. Олар дәрілік препараттардың сапасын бағалау үшін негіз болып табылады;
өндірістік рецептуралар, технологиялық нұсқаулықтар, орау жөніндегі нұсқаулықтар, сынақтардың әдістемелері – барлық пайдаланылатын бастапқы шикізат, жабдық және компьютерлендірілген жүйелер (олар бар болған кезде) туралы толық ақпаратты қамтитын құжаттар. Бұл құжаттарда технологиялық процестерді жүзеге асыру, сынамаларды орау, іріктеу және сынақтар жүргізуді жүзеге асыру жөніндегі барлық нұсқаулықтар қамтылуға тиіс. Қолданылатын жерде өндіріс процесіндегі барлық бақылау нүктелерін, сондай-ақ қолайлылық өлшемшарттарымен бірге пайдаланылатын процестік-талдамалық технологияларды көрсеткен жөн; 
рәсімдер (стандартты операциялық рәсімдер (бұдан әрі – СОР)) – белгілі бір операцияларды орындауға қойылатын талаптарды қамтитын құжат;
хаттамалар – жекелеген операцияларды жүргізуге және тіркеуге қойылатын талаптарды қамтитын құжат;
техникалық келісімдер – бөгде ұйымдар (аутсорсинг) орындайтын жұмыстарға қатысты тапсырыс берушілер мен орындаушылар арасында жасалған келісім.
Тіркеуші құжаттардың типтері (жазбалар (есептер)):
жазбалар – нұсқаулықтарға сәйкестігін дәлелдеу үшін әртүрлі іс-қимылдарды орындауды растайтын куәліктер (мысалы, іс-шаралар, оқиғалар тергеп-тексерулер). Өндірістік сериялар үшін өнімді өткізу туралы ақпаратты қоса алғанда, оның әрбір сериясының тарихын да қамтиды. Жазбалар басқа жазбаларды қалыптастыру үшін пайдаланылатын бастапқы деректерді қамтиды. Электронды жазбаларды пайдаланған жағдайда қандай деректерді бастапқы ретінде пайдаланған жөн екендігін орнатылған пайдаланушылар айқындауға тиіс. Сапасы бойынша шешімдер негізделетін барлық деректер бастапқы деректер ретінде айқындалуға тиіс. Нақты серияға жататын жазбалар серияға дерекнамаға жинақталуы мүмкін; 
талдау сертификаттары – белгіленген өзіндік ерекшелікке сәйкес бағалаумен бірге өнім немесе материалдар үлгілерін сынаулар нәтижелерінің түйіндемесін қамтитын құжаттар (паспорттар, талдамалық парақтар, басқа құжаттар). Серияның бекітілген тіркеу дерекнамасына сәйкестігін бағалау да нақты уақытта алынған деректерді, параметрлер мен нәтижелерді (түйіндеме және ауытқулар туралы есептер) талдауға негізделуі мүмкін (тұтастай немесе ішінара). Мұндай тәсіл, егер серияны өндірген кезде процестік-талдамалық технология (ПТТ) пайдаланылса қолданылады;
есептер – нәтижелермен, қорытындылармен және ұсынымдармен бірге, нақты тапсырмалардың, жобалардың немесе тергеп-тексерулердің орындалуын көрсететін құжаттар.

Құжаттаманы басқару

4.1. Талаптар барлық құжат түрлеріне белгіленуге тиіс және оларды сақтаған жөн. Талаптар бірдей шамада құжаттардың барлық нысандарына түрлі ақпарат жеткізгіштерде қолданылады. Күрделі жүйелер үшін жақсы құжатталған түсіндіру, валидация және дәлме-дәл бақылау талап етіледі. Құжаттар нысаны бойынша аралас болуы мүмкін, мысалы, кейбір элементтер электрондық түрде, ал басқалары – қағаз жеткізгіште. Құжаттардың түпнұсқаларына, ресми көшірмелерге, аралас, сондай-ақ бір типті құжаттама жүйелері үшін деректер мен жазбаларды өңдеуге қатысты өзара байланыс пен басқару құралдарын орнату қажет. Үлгілер, нысандар мен бастапқы құжаттар сияқты электрондық құжаттарға қатысты тиісті басқару құралдарын енгізу қажет. Сақтау мерзімінің ішінде жазбалардың тұтастығын қамтамасыз ету үшін тиісті бақылау шаралары болуға тиіс. 
4.2. Құжаттар мұқият әзірленуге, дайындалуға, келісілуге және бөлінуге тиіс. Түріне қарай олар зерттелетін препараттың өзіндік ерекшеліктерінің тиісті бөліктерінің, тіркеу дерекнамасының, сондай-ақ өндіріске арналған лицензия алу үшін берілетін құжаттардың талаптарына жауап беруге тиіс. Жұмыс құжаттарын алу үшін түпнұсқа құжаттарды көшіру көшіру кезінде қандай да болмасын қателіктердің туындауына жол бермеуге тиіс. 
4.3. Регламенттеуші құжаттар бекітілуге және қол қоюға құқығы бар адамдар оларға датасын көрсетіп, қол қоюға тиіс. Құжаттардың мазмұны мәндес болуға тиіс, құжаттарда бірегей сәйкестендіру болуға тиіс. Қолданысқа енгізілу күні айқындалуға тиіс.
4.4. Регламенттеуші құжаттарда оларды тексерудің қарапайымдылығын қамтамасыз ететін қисынды құрылым болуға тиіс. Құжаттарды жазу стилі оларды болжамды пайдалануға сәйкес келуге тиіс. Стандартты операциялық рәсімдер, жұмыс нұсқаулықтары және әдістемелер олардың орындалу міндеттілігін болжайтын нысанда жазылуға тиіс. 
4.5. Сапаны басқару жүйесінің шеңберіндегі құжаттарды ұдайы қайта қараған және өзектілігін арттырған жөн, ескірген нұсқауларды пайдалануды болдырмау қажет.
4.6. Құжаттар қолжазба түрінде ресімделмеуге тиіс, алайда, егер құжаттарға деректерді қолмен жазып енгізу көзделсе, онда мұндай жазбалар үшін орын жеткілікті болуға тиіс.

Тиісті құжаттамалық ресімдеу қағидалары 

4.7. Қолжазба жазбалар айқын, анық және енгізілген деректерді жоюға болмайтындай етіп жасалуға тиіс. 
4.8. Жазбаларды әрбір іс-қимылды орындаған кезде және дәрілік препараттарды өндіруге қатысты барлық маңызды қызметті бақылауға болатындай жүргізген жөн.
4.9. Құжатқа енгізілетін кез келген өзгеріске қол қойылуға және датасы көрсетілуге тиіс. Өзгеріс бастапқы ақпаратты оқу мүмкіндігін беруге тиіс. Қолданылатын жерде өзгерістің себебі көрсетілуге тиіс.

Құжаттарды сақтау

4.10. Өндірістік қызметтің әрбір түріне қандай жазба жататындығы және ол қай жерде тұрғандығы дәл айқындалуға тиіс. Жазбаның сақтау мерзімі бойы тұтастығын қамтамасыз ету үшін тиісті жағдайларда валидацияланған сенімді бақылау шаралары қамтамасыз етілуге тиіс. 
4.11. Ерекше талаптар серияның құжаттамасына қойылады, оны серияның жарамдылық мерзімі аяқталғаннан кейін 1 жыл ішінде немесе қай мерзімнің ұзақтығына қарай уәкілетті тұлға серияны өткізуге рұқсат бергеннен кейін кемінде 5 жыл сақтаған жөн. Клиникалық зерттеулерге арналған дәрілік препараттар үшін серияның құжаттамасын осы серия пайдаланылған соңғы клиникалық зерттеулер аяқталғаннан немесе ресми тоқтатылғаннан кейін кемінде 5 жыл сақтаған жөн. Мүше мемлекеттер заңнамасының және Одақ құқығының талаптарында дәрілік препараттардың ерекше түрлеріне (мысалы, неғұрлым заманауи емдеу түрлеріне арналған жоғарытехнологиялық дәрілік препараттар) белгілі бір құжаттарды сақтаудың неғұрлым ұзақ кезеңдері белгіленуі мүмкін. 
4.12. Құжаттаманың басқа түрлері үшін сақтау мерзімі осы құжаттама бірге жүретін қызмет түрлеріне байланысты. Тіркеу дерекнамасының ақпаратын растайтын бастапқы деректерді қоса алғанда (мысалы, валидацияға немесе тұрақтылыққа қатысты), сыни құжаттаманы тіркеу куәлігінің қолданылу мерзімі ішінде сақтау қажет. Егер деректер жаңа деректердің толық жинағымен ауыстырылған болса, белгілі бір құжаттаманы (мысалы, валидациялау немесе тұрақтылық жөніндегі есептермен бірге жүретін деректер) жоюға болады. Мұндай іс-қимылдардың негіздемесі құжатпен ресімделуге тиіс. Бұл ретте серия құжаттамасын сақтауға қойылатын талаптарды ескеру қажет (мысалы, бастапқы деректермен бірге жүретін процесті валидациялау жөніндегі деректер жағдайында ең болмағанда шығаруға арналған рұқсат осы валидациялық зерттеулердің деректерімен расталған барлық серияларға құжаттама сияқты уақытта сақтаған жөн).
Келесі бөлімдерде қажетті құжаттардың мысалдары келтірілген. Сапаны басқару жүйесінде өнімнің сапасына және пациенттердің қауіпсіздігіне кепілдік беру үшін қажетті барлық құжаттар сипатталуға тиіс. 

Өзіндік ерекшеліктер

4.13. Бастапқы және орау материалдарға және дайын өнімге бекітілген датасы көрсетілген тиісті түрде бекітілген өзіндік ерекшеліктер болуы қажет.

Бастапқы және орау материалдарға өзіндік ерекшеліктер

4.14. Бастапқы материалдарға, алғашқы немесе баспа орау материалдарына өзіндік ерекшеліктер мынадай ақпаратты (қолданылатын жерде ақпаратқа тиісті сілтемелер) қамтуға тиіс:
а) мыналарды қамтитын материалдардың сипаттамасы:
атауы және ішкі коды;
фармакопеялық құжатқа немесе басқа нормативтік құжаттамаға немесе нормативтік құжатқа (ол бар болған кезде) сілтеме;
бекітілген өнім берушілерді және, егер бұл мүмкін болса, бастапқы және орау материалдарды өндірушінің атауы;
баспа материалдарының үлгісі;
b) сынамаларды іріктеу және сынақтар жүргізу жөніндегі нұсқаулықтар;
c) рұқсат етілетін шектерді көрсете отырып, сапалық және сандық көрсеткіштер;
d) сақтау шарттары және сақтық шаралары;
e) жарамдылық мерзімі немесе қайтадан бақылағанға дейінгі ең көп сақтау мерзімі. 

Аралық және буып-түйілмеген өнімге өзіндік ерекшеліктер

 4.15. Аралық және буып-түйілмеген өнімге өзіндік ерекшеліктер сыни сатылар үшін немесе оны сатып алған және тиеген кезде болуға тиіс. Бұл өзіндік ерекшеліктер тиісінше бастапқы шикізатқа не дайын өнімге өзіндік ерекшеліктерге ұқсас болуға тиіс. 

Дайын өнімге өзіндік ерекшеліктер

4.16. Дайын өнімге өзіндік ерекшеліктер мынадай деректерді қамтуға тиіс:
a) дәрілік препараттың атауы мен коды (қажет болған кезде); 
b) тиісті құжаттың құрамы немесе оған сілтеме;
c) дәрілік нысанның сипаттамасы және орама туралы толық мәліметтер;
d) сынамаларды іріктеу және сынақтар жүргізу жөніндегі нұсқаулықтар немесе тиісті құжатқа сілтеме;
e) рұқсат етілетін шектерді көрсете отырып, сапалық және сандық көрсеткіштер;
f) сақтау шарттары және пайдалану кезіндегі ерекше сақтық шаралары (қажет болған кезде);
g) жарамдылық мерзімі. 

Өндірістік рецептура және технологиялық нұсқаулықтар 

Әрбір өндірілетін дәрілік препаратқа және серияның әрбір мөлшеріне бекітілген жазбаша өндірістік рецептура және технологиялық нұсқаулықтар болуы қажет. 
4.17. Өндірістік рецептура мыналарды қамтуға тиіс:
a) өзіндік ерекшелікке сәйкес кодына сілтемемен дәрілік препараттың атауы; 
b) дәрілік препараттың сипаттамасы, препараттың дозасы және серияның мөлшері;
c) әрқайсысының саны көрсетілген пайдаланылатын барлық бастапқы материалдардың тізбесі. Сондай-ақ технологиялық процесс барысында жоғалып кетуі мүмкін барлық заттар көрсетілуге тиіс; 
d) бұл мүмкін болатын жерде тиісті аралық өнімдердің рұқсат етілетін шектері мен түсімін көрсетіп, дайын өнімнің күтілетін түсімі. 
4.18. Технологиялық нұсқаулықтар мыналарды қамтуға тиіс:
a) процесс жүзеге асырылатын орын туралы және бұл ретте пайдаланылуға тиіс негізгі жабдық туралы деректер; 
b) сыни жабдықты дайындау үшін пайдаланылуға тиіс әдістер немесе әдістерге сілтемелер (мысалы, тазалау, монтаждау, калибрлеу, стерильдеу);
c) жабдық пен жұмыс орны құжаттар мен материалдардың жоспарланған процесі үшін қажетсіз алдыңғы өнімнен бос екендігін тексеру жөніндегі, сондай-ақ жабдықтың тазалығын және оның келесі процеске дайындығын тексеру жөніндегі нұсқаулықтар;
d) толық сатыланған технологиялық нұсқаулықтар (мысалы, материалдарды тексеру, алдын ала өңдеу, шикізатты тиеу тәртібі, процестің сыни өлшемдері (уақыт, температура және т.б.));
e) рұқсат етілетін шектерді көрсете отырып, өндіріс процесіндегі барлық бақылау түрлері бойынша нұсқаулықтар;
f) бұл талап етілетін жерде ыдысқа, таңбалауға және арнайы сақтау шарттарына қойылатын талаптарды қоса алғанда, қажет болған кезде буып-түйілмеген өнімді сақтауға қойылатын талаптар;
g) барлық сақталуға тиіс ерекше сақтық шаралары. 

Орама жөніндегі нұсқаулықтар

4.19. Әрбір дәрілік препарат, ораманың мөлшері мен типі үшін орама жөніндегі нұсқаулықтар бар болуға тиіс. Әдетте, олар мынадай мәліметтерді қамтуға тиіс (оларға сілтемелер):
a) буып-түйілмеген өнім және дайын өнім сериясының нөмірін қоса алғанда, дәрілік препараттың атауы;
b) оның дәрілік нысанының және дозасының сипаттамасы (ол қолданылатын жерде);
c) данада, масса бірліктерінде немесе көлемде білдірілген түпкілікті орамадағы дәрілік препараттың саны;
d) әрбір орау материалына өзіндік ерекшеліктерге жататын кодты немесе нөмірді көрсете отырып, олардың санын, мөлшерін және типтерін қоса алғанда, барлық қажетті орау материалдарының толық тізбесі;
e) ол қолданылатын жерде тиісті баспа орау материалдарының үлгісі немесе көшірмесі және серияның нөмірін қоятын орынды және өнімнің жармдылық мерзімін көрсететін үлгілер;
f) жабдық пен жұмыс орны орама жөніндегі жоспарланған операциялар үшін (желіні тазалау) қажет емес алдыңғы өнімнен, құжаттардан немесе материалдардан бос екендігін тексеру жөніндегі, сондай-ақ жабдықтың тазалығын және оның келесі процеске әзірлігін тексеру жөніндегі талаптар;
g) жұмыс басталар алдында орама желісін тазалауға кепілдік беретін арнайы сақтық шараларын тиісті сақтау туралы мәліметтер (орама аймағын және жабдықтарды егжей-тегжейлі тексеруді қоса алғанда);
h) барлық негізгі қосалқы және пайдаланылатын жабдықтармен бірге орау процесінің сипаттамасы;
i) сынамаларды және рұқсат етілетін шектерді іріктеу жөніндегі нұсқауларды көрсетіп, өндіріс процесіндегі бақылау сипаттамасы.
Өндірістік рецептураның және технологиялық нұсқаулықтардың ережелерін нақтылайтын өзге де құжаттар қосымша әзірленуі мүмкін. 

Серия өндірісі жөніндегі жазбалар

4.20. Әрбір өндірістік серияға серия өндірісі жөніндегі жазбаларды сақтаған жөн. 
Олар бекітілген құжаттардың (өндірістік рецептураның және технологиялық нұсқаулықтардың) тиісті бөліктеріне негізделуге және мынадай ақпаратты қамтуға тиіс:
a) өнім сериясының атауы мен нөмірі;
b) технологиялық процестің, сондай-ақ негізгі аралық сатылардың басталған және аяқталған күні мен уақыты;
c) әрбір негізгі технологиялық операция операторының (операторларының), сондай-ақ қажет болған кезде осы операциялардың әрқайсысын тексерген адамның тегі мен аты-жөні;
d) серияның нөмірі және (немесе) талдамалық бақылау нөмірі, сондай-ақ бастапқы материалдардың әрбір түрінің іс жүзінде өлшенген саны (кез келген қосылған регенерацияланған немесе қайта өңделген материал сериясының нөмірі мен санын қоса алғанда);
e) іске қатысты кез келген технологиялық операция немесе кез келген іс-қимыл туралы, сондай-ақ негізгі пайдаланылған жабдық туралы мәліметтер;
f) орындаушыларды және алынған нәтижелерді көрсете отырып, өндіріс процесінде бақылау жөніндегі жазбалар;
g) өнімнің өндірістің әртүрлі сатыларындағы түсімі;
h) технологиялық нұсқаулықтардан кез келген ауытқуларға қол қойылған рұқсат бар ерекше проблемалар туралы мәліметтер;
i) датасы көрсетілген технологиялық процеске жауапты адамның қолы. 
Егер валидацияланған процесс тұрақты мониторингке және бақылауға ұшырайтын болса, автоматты түрде жасалатын есептер сәйкестік туралы қысқаша түйіндемемен және өзіндік ерекшеліктен ауытқулар (шегінулер) туралы есептермен шектелуі мүмкін.

Серияны орау жөніндегі жазбалар 

4.21. Әрбір өндірілген серияға немесе серияның бір бөлігіне серияны орау жөніндегі жазбаны сақтаған жөн. Олар орау жөніндегі нұсқаулықтардың тиісті бөліктеріне негізделуге тиіс. 
Серияны орау жөніндегі жазбалар мынадай мәліметтерді қамтуға тиіс:
a) дәрілік препараттың атауы және сериясының нөмірі; 
b) орау жөнінде операциялар жүргізілген датасы (даталары) мен уақыты;
c) әрбір негізгі технологиялық операция операторының (операторларының), сондай-ақ қажет болған кезде осы операциялардың әрқайсысын тексерген адамның тегі мен аты-жөні;
d) өндіріс процесіндегі бақылау нәтижелерін қоса алғанда, орау жөніндегі нұсқаулықтарға сәйкестендірілуін және сәйкестігін тексеру жазбалары;
e) пайдаланылған жабдыққа және орау желілеріне сілтемелерді қоса алғанда, орау бойынша жүзеге асырылған операциялар туралы толық мәліметтер;
f) сериясының түсірілген нөмірі, жарамдылық мерзімі мен қолданылатын жерде өзге де қосымша таңбалау деректері бар үлгілерді қоса алғанда, пайдаланылған баспа орау материалының үлгілері;
g) орау жөніндегі нұсқаулықтардан кез келген ауытқуға қол қойылған рұқсат бар ерекше проблемалар немесе өзгеше оқиғалар туралы мәліметтер;
h) саны және нөмірге сілтеме немесе берілген, пайдаланылған, жойылған немесе қоймаға қайтарылған барлық баспа орау материалдарының және буып-түйілмеген өнімнің атауы, сондай-ақ тиісті балансты жасау үшін дайын өнімнің саны. Орау процесіндегі электрондық бақылау мұндай ақпаратты қоспау үшін негіз болып табылады;
i) датасын көрсетіп, орау процесіне жауапты адамның қолы.

Рәсімдер мен жазбалар 

Қабылдау 

4.22. Бастапқы материалдардың (оның ішінде буып-түйілмеген, аралық немесе дайын өнімнің), сондай-ақ бастапқы, қайталама және баспа орау материалдарының әрбір түрін әр жеткізуді қабылдауға жазбаша рәсімдер мен растаушы жазбалар бар болуға тиіс.
4.23. Қабылдау жөніндегі жазбалар мыналарды қамтуға тиіс:
a) жүкқұжаттағы және ыдыстағы материалдың атауы;
b) зауытішілік атауы (егер ол осы тармақтың «а» тармақшасында көрсетілген атаудан өзгеше болса) және (немесе) материалдың коды (қажет болған кезде);
c) қабылдау күні;
d) өнім берушінің атауы және өндірушінің атауы;
e) өндіруші сериясының нөмірі немесе код нөмірі;
f) алынған материалдардың жалпы саны және орама бірліктерінің саны;
h) қабылдағаннан кейін берілген серияның нөмірі;
i) кез келген елеулі ескертпелер.
4.24. Бастапқы, орама және, егер қажет болса, басқа да материалдарды зауытішілік таңбалау, олардың карантині және сақтау жөнінде жазбаша рәсімдер бар болуға тиіс.

Сынамаларды іріктеу 

4.25. Пайдаланылатын әдістер және жабдықтар, іріктеп алынуға тиіс саны және материалдың контаминациясын немесе оның сапасының кез келген нашарлауын болдырмау үшін кез келген сақталуға тиіс сақтық шаралары туралы мәліметтерді қамтитын сынамаларды іріктеу туралы жазбаша рәсімдер бар болуға тиіс.

Сынақтар өткізу 

4.26. Пайдаланылатын әдістер мен жабдықтарды көрсете отырып, өндірістің түрлі сатыларында материалдар мен өнімнің үлгілерін сынаудың жазбаша әдістемелері бар болуға тиіс. Жүргізілген сынақтар құжатпен ресімделуге тиіс.

Өзгелері 

4.27. Материалдар мен өнімдерді шығару және олардың ауытқуы, атап айтқанда уәкілетті тұлғаның (тұлғалардың) дайын өнімді шығаруға рұқсат беру тәртібін белгілейтін жазбаша рәсімдер бар болуға тиіс. Барлық жазбалар уәкілетті тұлғаға қол жетімді болуға тиіс. Арнайы байқауларды белгілеу және сыни деректерге қатысты кез келген өзгерістер үшін жүйе енгізілуге тиіс. 
4.28. Қажет болған жағдайда осы серияны кері қайтарып алуды жеңілдету мақсатында өнімнің әрбір сериясын өткізу жөніндегі жазбаларды жүргізген және сақтаған жөн. 
4.29. Қолданылатын жерде мыналарға:
процестерді, жабдықтар мен жүйелерді валидациялауға және саралауға;
жабдықтарды монтаждауға және калибрлеуге;
технологияларды тасымалдауға;
техникалық қызмет көрсетуге, тазалауға және дезинфекциялауға;
қойылатын қолдарының үлгілері бар адамдардың тізімін, осы Қағидаларға және техникалық мәселелерге, киінуге және гигиеналық талаптарға оқытуды, сондай-ақ оқудың тиімділігін тексеруді қоса алғанда, персоналға;
өндірістік саланы мониторингтеуге;
зиянкестердің пайда болуын және таралуын бақылауды жүзеге асыруға бағытталған іс-шараларға;
наразылықтарға;
өнімге пікірлерге;
өнімді қайтаруларға;
өзгерістерді бақылауға;
ауытқулар мен сәйкессіздіктерді тергеп-тексеруге;
сапаның ішкі аудитіне (осы Қағидалардың талаптарына сәйкестік);
қажет болған кезде жазбаларды қорытуға (мысалы, өнімнің сапасына шолу);
өнім берушілердің аудитіне қатысты жазбаша жазылған саясаты, қағидаттары, рәсімдері, жоспарлары, хаттамалары, есептері және оларға жататын қабылданған іс-қимылдардың немесе жасалған қорытындылардың жазбалары бар болуға тиіс. 
4.30. Өндірістік және бақылау-талдамалық жабдықтардың негізгі бірліктерін пайдалану жөніндегі дәл нұсқаулықтар бар болуға тиіс. 
4.31. Неғұрлым маңызды немесе сыни технологиялық және бақылау-талдамалық жабдықтар үшін, сондай-ақ өнім өндірілген үй-жайлар үшін тіркеу журналдарын жүргізу қажет. Бұл журналдарда осы үй-жайларды, жабдықтар мен әдістерді кез келген пайдалануды, калибрлеу жүргізуді, техникалық қызмет көрсетуді, тазалауды немесе жөндеуді даталарын және осы жұмыстарды орындаған адамдарды көрсете отырып, хронологиялық тәртіппен тіркеген жөн.
4.32. Сапаны басқару жүйесі шеңберінде құжаттардың есебін жүргізген жөн.

5-тарау. Өндіріс

Қағидат
 
Технологиялық операциялар дәл белгіленген рәсімдер бойынша жүзеге асырылуға тиіс, олар талап етілетін сападағы өнімді алу үшін осы Қағидаларға сай келуге және өндіріске және тіркеу дерекнамасына рұқсатқа (лицензияға) сәйкес келуге тиіс.

Жалпы талаптар 

5.1. Өндірістік процесті білікті персонал жүзеге асыруға және бақылауға тиіс.
5.2. Қабылдау және карантин, сынамаларды іріктеу, сақтау, таңбалау, өндіріске беру, технологиялық процесс, орау және өткізу сияқты материалдармен және өніммен жүргізілетін барлық іс-қимылдарды жазбаша рәсімдерге немесе нұсқаулықтарға сай жүзеге асырған және құжатпен ресімдеген жөн.
5.3. Келіп түсетін материалдардың барлығы жеткізілімнің тапсырысқа сәйкес келетіндігіне кепілдік беру үшін тексерілуге тиіс. Ыдысы тазалануға (қажет болған кезде) және талап етілетін ақпаратты көрсете отырып таңбалануға тиіс.
5.4. Ыдысының және орамасының бүліну фактілері және материалдардың сапасына теріс әсер етуі мүмкін кез келген басқа проблемалар тергеп-тексерілуге, құжатпен ресімделуге тиіс, ал олар туралы ақпарат сапаны бақылау бөлімшелеріне жеткізілуге тиіс. 
5.5. Келіп түсетін материалдар мен өндірілген дайын өнім бөлек сақтау қағидаты бойынша немесе ұйымдастыру шаралары есебінен ұйымдастырылған карантинге дереу орналастырылуға және онда оларды пайдалануға немесе өткізуге рұқсат алынғанға дейін ұсталуға тиіс.
5.6. Сатып алынатын аралық және буып-түйілмеген өнімді қабылдау бастапқы материалдар үшін қолданыстағы қағидаларға сәйкес жүргізіледі.
5.7. Барлық материалдар мен өнімді оларды өндіруші белгілеген тиісті шарттарда, сериялар бойынша бөлуді және қойма қорларын пайдаланудың белгіленген кезектілігін қамтамасыз ететін белгілі бір тәртіппен сақтаған жөн.
5.8. Рұқсат етілетін шекті мәндермен алшақтықтардың жоқтығына көз жеткізу үшін түсімдер мен материалдық балансты тексеруді жүргізген жөн.
5.9. Егер шатастыру немесе тоғыспалы контаминация қаупі болмайтын жағдайларды қоспағанда, әртүрлі өнімдермен сол бір үй-жайда операцияларды бір мезгілде немесе дәйектілікпен жүргізуге рұқсат етілмейді.
5.10. Өнім мен материалдар өндірістің барлық сатыларында микробты және басқа контаминациядан қорғалуға тиіс.
5.11. Құрғақ материалдармен және өніммен жұмыс істеген кезде тозаңның пайда болуын және таралуын болдырмау жөнінде айрықша сақтық шараларын қабылдау қажет. Бұл жоғары белсенді және сенсибилизацияланатын заттармен жұмыс істеу кезінде ерекше маңызды.
5.12. Өндірістің бүкіл процесі бойы барлық пайдаланылатын материалдар, буып-түйілмеген өнімге арналған ыдыс, жабдықтардың негізгі бірліктері және қажет болған кезде үй-жайлар өндірілетін өнімді немесе өңделетін материалдарды, сондай-ақ олардың дозасын (қолданылатын жерде) және сериясының нөмірін көрсете отырып, затбелгілермен немесе өзге де тәсілмен таңбалануға тиіс. Бұл қолайлы болатын жерде мұндай таңбалану технологиялық процесс сатысын көрсетуге де тиіс.
5.13. Контейнерлерге, жабдыққа немесе үй-жайларға жапсырылған затбелгілер анық, бір мағыналы болуға, сондай-ақ кәсіпорында белгіленген нысанға сәйкес келуге тиіс. Ақпаратқа қосымша ретінде затбелгілерде мәртебесін (мысалы, «карантинде», «қабылданды», «кейінге қалдырылды», «таза» және басқалары) көрсету үшін түрлі-түсті таңбалауды пайдалану ұсынылады.
5.14. Құбыржолдарды біріктірудің және өнімді бір аймақтан екіншісіне тасымалдау үшін қолданылатын жабдықтардың басқа да бөліктерінің дұрыстығын бақылаған жөн.
5.15. Нұсқаулықтардан немесе рәсімдерден кез келген ауытқуларға рұқсат етілмейді. Егер ауытқу болса, ол сапаны бақылау бөлімшесін тарта отырып (қажет болған кезде), тиісті өкілеттіктері бар адам алдын ала жазбаша санкциялауға тиіс.
5.16. Өндірістік үй-жайларға кіруге құқығы бар персонал ғана кіре алады.

Өндіріс кезінде тоғыспалы контаминацияны болдырмау

5.17. Дәрілік мақсаты жоқ өнімді өндіру дәрілік заттарды өндіруге арналған үй-жайларда және жабдықта жүзеге асырылмауға тиіс, бірақ, егер бұл негізделсе, егер дәрілік заттарды төменде және осы Қағидалардың 
3-тарауында көрсетілген шараларға сәйкес тоғыспалы контаминациялауды болдырмау жөнінде шаралар қабылданса, рұқсат етілуі мүмкін.
Дәрілік заттарды өндіру және (немесе) сақтау үшін пайдаланылатын үй-жайларда пестицидтер (олар дәрілік заттарды өндіру үшін пайдаланылатын жағдайлардан басқа) мен гербицидтер сияқты техникалық уларды өндіруге және (немесе) сақтауға рұқсат етілмейді.
5.18. Бастапқы материалдардың немесе өнімнің басқа бастапқы материалдармен немесе өніммен контаминациялануына жол берілмеуге тиіс. Өңдеу процесінде белсенді заттардан, басқа да бастапқы материалдар мен өнімдерден, жабдықтардағы қалдықтардан және операторлардың киімінен тозаңның, газдардың, булардың, аэрозольдардың, генетикалық материалдың немесе организмдердің бақыланбайтын таралуы нәтижесінде туындайтын кездейсоқ тоғыспалы контаминацияның мұндай қаупі бағалануға тиіс. Тәуекелдің дәрежесі контаминациялайтын материалдың және контаминацияланатын өнімнің табиғатына байланысты.  
Егуге арналған, сондай-ақ ұзақ уақыт ішінде қабыладанатын дәрілік заттардың контаминациялануы неғұрлым қауіпті болып табылады.
Дегенмен кез келген өнімнің контаминациялануы контаминацияның сипатына және дәрежесіне қарай пациенттердің қауіпсіздігі үшін қауіпті білдіреді.
5.19. Тоғыспалы контаминацияны, ең елдымен осы Қағидалардың 
3-тарауында көрсетілгендей үй-жайларды және жабдықтарды тиісті жобалау есебінен болдырмау қажет. Бұл процестің тиісті дизайнымен және кез келген тиісті техникалық немесе ұйымдастыру шараларын, оның ішінде тоғыспалы контаминацияның қаупін бақылау үшін тазалаудың тиімді және қалпына келтірілетін процестерін енгізумен нығайтылуға тиіс.
5.20. Өндірілетін өнімнің тоғыспалы контаминациясының қаупін бағалау және бақылау үшін белсенділікті және токсикологиялық бағалауды қоса алғанда, сапа үшін тәуекелдерді басқару процесі пайдаланылуға тиіс. Сол сияқты үй-жайлардың және жабдықтардың дизайны (жобасы) және оларды пайдалану, персонал мен материалдардың ағыны, микробиологиялық бақылау, белсенді заттардың физикалық-химиялық сипаттамалары, процестің параметрлері, процестерді тазалау мүмкіндіктері және өндірілетін өнімді бағалауды негізге ала отырып белгіленген тиісті шектерге қатысты талдамалық мүмкіндіктер сияқты факторларды назарға алған жөн. Сапа үшін тәуекелдерді басқару процесінің нәтижесі үй-жайлар және жабдықтар нақты дәрілік заттар немесе дәрілік заттар тобы үшін бөлінуге тиіс қажеттілік пен деңгейде анықтау үшін негіз болуға тиіс. Бөлу деңгейі өніммен байланысатын арнайы бөлінген бөліктерден бастап бүкіл өндіріс бөлгенге дейін түрленуі мүмкін. Ақталатын болса, көп нысанды учаскеде бөлінген автономды өндірістік аймақтарда өндірістік қызметті оқшаулауды қолдануға болады.
5.21. Сапа үшін тәуекелдерді басқару процесінің нәтижелері тоғыспалы контаминацияның тәуекелдерін бақылау үшін қажетті техникалық және ұйымдастыру шараларының деңгейін айқындау үшін негіз болуға тиіс. Бұл шаралар осылармен шектеліп қана қоймай, мыналарды қамтуы мүмкін.
Техникалық шаралар:
і) бөлінген өндірістер (үй-жайлар және жабдықтар);
іі) жеке технологиялық жабдығы және ауаны желдету және баптау жеке жүйелері (HVAC) бар автономды өндірістік алаңдар. Сол сияқты белгілі бір қосалқы жүйелерді басқа аймақтарда пайдаланылатындардан оқшаулаған дұрыс болады;
ііі) өңдеу, пайдалану, техникалық қызмет көрсету және тазалау процесінде тоғыспалы контаминация ықтималдығын барынша азайтуға мүмкіндік беретін өндірістік процестің, үй-жайлар мен жабдықтардың дизайны;
іv) жабдық арасындағы материалды (өнімді) өңдеу және беру үшін «жабық жүйелерді» пайдалану;
v) табиғи кедергісі бар жүйелерді, оның ішінде изоляторларды оқшаулау жөніндегі шаралар ретінде пайдалану;
vі) ластану көзінің маңындағы тозаңды бақыланатын жою, мысалы жергілікті сору құрылғылары арқылы; 
vіі) өніммен байланысатын технологиялық жабдықты, бөліктерді немесе тазалау ең қиын жекелеген бөліктерді (мысалы, сүзгілер), қызмет көрсетуге арналған құралдарды бөлу;
vііі) біржолғы технологияларды пайдалану;
іх) тазалауды жеңілдетуді ескере отырып жоспарланған жабдықтарды пайдалану;
х) әуе шлюздерін және қысым каскадын ауада ықтимал болатын контаминантты белгілі бір аймақ шегінде оқшаулау үшін тиісті пайдалану;
хі) тазартылмаған немесе жеткілікті тазартылмаған ауаны қайта айналудан немесе қайта пайдаланудан туындаған ластану қаупін барынша азайту;
хіі) автоматты тазалау жүйелерін валидацияланған нәтижелілікпен бір орында пайдалану;
хііі) жалпы тазалау аймақтары үшін жабдықтарды жуу, кептіру және сақтау аймақтарын бөлу.
Ұйымдастыру шаралары:
і) кейіннен валидацияланған нәтижелілікпен тазарта отырып, компания негізінде өндірістің барлығын немесе автономды өндірістік алаңдарды бөлу (уақытқа жіктеп бөлу);
іі) тоғыспалы контаминация қаупі жоғары өнім өңделетін аймақ ішінде арнайы қорғайтын киімді сақтау;
ііі) қаупі жоғары өнімге қатысты сапа үшін тәуекелді басқару тәсілінің тиімділігін ұстап тұру мақсатында әрбір өнім шығарғаннан кейін тазалау верификациясы; 
іv) өніммен байланыспайтын үстіңгі қабаттарды тазалау верификациясы және өндірістік аймақта және (немесе) жапсарлас аймақтарда өлшенген бөлшектермен контаминацияға қарсы немесе механикалық ауыстыру арқылы шаралар тиімділігін растау үшін контаминация тәуекеліне қарай ауаны мониторингтеу;
v) шайылған сулармен ластанған қалдықтармен және ластанған киіммен жұмыс істеу жөніндегі арнайы шаралар;
vі) төгілу және шашылу жағдайларын, оқиғаларды немесе рәсімдерден ауытқуларды тіркеу; 
vіі) үй-жайлар мен жабдықтар үшін тазалау процестерін тазалау процестері өзінен-өзі тоғыспалы контаминация қаупін білдірмейтіндей етіп әзірлеу;
vііі) бекітілген рәсімдерге сәйкес тазалауды орындауды қамтамасыз ету үшін тазалау процесіндегі жазбалар үшін егжей-тегжейлі нысандарды әзірлеу және жабдықтар мен өндірістік аймақтарды тазалау мәртебесінің затбелгілерін пайдалану;
іх) процестерде үйлесімділік болған кезде ортақ тазалау аймақтарын пайдалану;
х) оқытудың тиімділігін қамтамасыз ету және рәсімдік бақылаудың тиісті іс-шараларына сәйкес келу үшін персоналдың мінез-құлқын байқау.
5.22. Тоғыспалы контаминацияны болдырмау жөніндегі іс-шараларды және олардың тиімділігін белгіленген рәсімдерге сәйкес кезең-кезеңімен тексерген жөн.

Валидациялау

 	5.23. Валидациялау жөніндегі іс-шаралар осы Қағидалардың орындалуына ықпал етуге тиіс және белгіленген рәсімдерге сәйкес жүргізілуге тиіс. Жүргізілген іс-шаралардың нәтижелері және олар бойынша қорытындылар құжатпен ресімделуге тиіс.
5.24. Жаңа өндірістік рецептураны немесе өндірістің жаңа әдісін енгізген кезде олардың сериялық өндіріс үшін жарамдылығын дәлелдеу қажет. Бұл процесс көзделген материалдар мен жабдықтарды пайдаланған кезде өнімді талап етілетін сапада ұдайы өндіруге мүмкіндік беретіндігі дәлелденуге тиіс.
5.25. Өнімнің сапасына және (немесе) процестің жаңғыртылуына әсер етуі мүмкін жабдықтарды немесе бастапқы және орау материалдарды кез келген өзгертуді қоса алғанда, өндірістік процесті едәуір өзгерту валидациядан өтуге тиіс. 
5.26. Процестер мен рәсімдердің белгілі бір нәтижелерге қол жеткізу үшін жарамды болып қалатындығына кепілдік беру үшін оларды мерзімді кері валидациялаған (қайта валидациялаған) жөн.

Бастапқы материалдар

5.27. Фармацевтикалық сапа жүйесі шеңберінде сатып алулармен және қабылдаумен қатар бастапқы материалдарды берушілерді таңдау, олардың біліктілігі, бекіту және мәртебесін ұстап тұру құжаттандырылуға тиіс. Бақылау деңгейі олардың шығу тегінің көзін, өндірістік процесті, жеткізу тізбегінің күрделілігін және дәрілік заттардағы материалдың түпкілікті арналуын ескере отырып, нақты материалдарға байланысты қауіптерге пропорционалды болуға тиіс. Әрбір бекітілген өнім беруші немесе материал үшін растаушы куәліктер бар болуға тиіс. Осы қызметке тартылған персоналда өнім берушілер, жеткізу тізбектері және оларға байланысты қауіптер туралы өзекті білімі болуы қажет. Мүмкіндігінше бастапқы материалдарды тікелей оларды өндірушіден сатып алған жөн.
5.28. Дәрілік препаратты өндіруші белгілеген бастапқы материалдардың сапасына қойылатын талаптар өнім берушілермен келісілуге тиіс. Өндірістің, сынақтардың және бақылаудың тиісті аспектілері, оның ішінде өңдеуге, таңбалауға, орауға және өткізуге қойылатын талаптар, наразылықтарды қарау, кері қайтарып алу және алып қою жөніндегі рәсімдер сапа жөніндегі ресми келісімдерде немесе өзіндік ерекшеліетерде тіркелуге тиіс.
5.29. Белсенді фармацевтикалық субстанциялар мен қосалқы заттар мәртебесін бекіту және ұстап тұру үшін мыналар талап етіледі.
Белсенді фармацевтикалық субстанциялар үшін:
жеткізілімнің бақыланатын тізбегі орнатылуға тиіс. Тізбекке байланысты тәуекелдерді жеткізу (белсенді фармацевтикалық субстанция үшін бастапқы материалдардан дайын дәрілік препаратқа дейін) сөз жүзіндегі бағалауға және кезең-кезеңімен тексеруге ұшырауға тиіс. Фармацевтикалық субстанция сапасына қатысты тәуекелдің дәрежесін азайту жөнінде тиісті шаралар болуға тиіс;
жеткізілімнің әрбір тізбегінің бақылануы туралы жазбалар бар болуға және сақталуға тиіс;
тиісті өндірістік практиканың және тиісті дистрибьюторлық практиканың талаптарына сәйкестікті растау мақсатында фармацевтикалық субстанциялардың өндірушілерінің және дистрибьюторларының аудиттері жүргізілуге тиіс. Дәрілік препаратты өндіруге лицензияны ұстаушы мұндай талаптардың сақталуын дербес не өзінің атынан келісімшарт бойынша әрекет ететін адам арқылы тексеруге міндетті;
осы Қағидалардың сақталуын бағалауды қамтамасыз ету үшін аудиттердің тиісті ұзақтығы және аудит саласы болуға тиіс. Өндірістік алаңда пайдаланылатын басқа да материалдардан ықтимал тоғыспалы контаминация көздеріне назар аударған жөн. Есеп аудит нәтижесінде кез келген табылған кемшіліктерді қоса алғанда, барлық ақпаратты тұтас көрсетуге тиіс. Барлық қажетті түзету және ескерту іс-қимылдары жүзеге асырылуға тиіс;
кейінгі аудиттер стандарттардың сақталуын қамтамасыз ету және бекітілген жеткізу тізбегін одан әрі пайдалану үшін тәуекелдерді талдаудың негізінде белгіленген кезектілікпен жүргізілуге тиіс.
Қосалқы заттар үшін:
қосалқы заттар мен қосалқы заттарды берушілер сапа үшін тәуекелдерді бағалаудың нысандандырылған жүйесінің нәтижелері негізінде бақылануға тиіс.
5.30. Бастапқы материалдардың әрбір жеткізілімінде ыдыс ораманың тұтастығына, оның ішінде сынамалардың тұтастығына, сондай-ақ жүкқұжатта көрсетілген мәліметтерге, өнім берушінің затбелгілеріне және дәрілік препаратты өндіруші мақұлдаған өндіруші мен өнім беруші бекіткен ақпаратқа сәйкестікке тексерілуге тиіс. Қабылдау кезіндегі тексерулер құжаттандырылуға тиіс.
5.31. Егер материалдың бір жеткізілімі әртүрлі сериялардан тұратын болса, онда әрбір серияны сынамаларды іріктеуге, сынақ жүргізуге және пайдалануға рұқсат беруге қатысты жеке-жеке ретінде қарау қажет.
5.32. Қойма аймағындағы бастапқы материалдар осы Қағидалардың 
І бөлігінің 5.13-тармақшасына сәйкес тиісті түрде таңбалануға тиіс. Затбелгілер мынадай ақпаратты қамтуға тиіс:
өнімге берілген атау және қажет болған кезде зауытішілік коды;
алған кезде берілген сериясының нөмірі;
қолданылатын жерде оның мәртебесі (мысалы, карантинде, сынақта, рұқсат етілді, кейінге қалдырылды);
жарамдылық мерзімі немесе қолданылатын жерде одан кейін қайтадан бақылау талап етілетін дата.
Егер тұтастай компьютерлендірілген сақтау жүйелері пайдаланылса, онда көрсетілген ақпарат затбелгіде оқылатын нысанда болуы міндетті емес.
5.33. Бастапқы материалдарды ыдысының әрбір бірлігі құрамының түпнұсқалылығына кепілдік беретін тиісті рәсімдер немесе шаралар айқындалуға тиіс. Сынама алынған ыдыс осы Қағидалардың І бөлігінің 
6.13-тармақшасына сәйкес таңбалануға тиіс. 
5.34. Пайдаланылуы сапаны бақылау бөлімшесі рұқсат еткен және жарамдылық мерзімі өтпеген бастапқы материалдарды ғана пайдаланған жөн.
5.35. Дайын өнімді өндірушілер тіркеу дерекнамасында[footnoteRef:1] көрсетілген бастапқы материалдарды сынаудың бәріне жауапты болады. Дайын өнімді өндірушілер бастапқы материалдарды бекітілген өндіруші сынақтарының нәтижелерін ішінара немесе толық пайдалануы мүмкін, бірақ ең болмағанда № 8 қосымшаға[footnoteRef:2] сәйкес әрбір серияның түпнұсқалылығына сынауды орындауға тиіс.  [1:  Осындай тәсілді осы Қағидалардың 5.42-тармағында көрсетілгендей орама материалдарына қолданған жөн.]  [2:  Бастапқы серияны түпнұсқалылығына сынау тиісті тіркеу дерекнамасының әдістері мен өзіндік ерекшелігіне сәйкес орындалуға тиіс. ] 

5.36. Бөгде ұйым орындауы үшін сынақтарды беру негіздемесі құжатпен ресімделуге тиіс. Мынадай талаптар сақталуға тиіс:
і) бастапқы материалдардың сапасы сипаттамаларын қолдау және сынақтардың нәтижелері бұрынғыша берілген материалдарға қолданылатындай қамтамасыз ету мақсатында бастапқы материалдарды бөлуге (тасымалдауға, көтерме өткізуге, сақтауға және жеткізуге) бақылауға айрықша назар аударған жөн;
іі) дәрілік препаратты өндіруші бастапқы материалдарды (оның ішінде сынамаларды іріктеуді де) сынауды жүзеге асыратын алаңдарға (алаңқайларға) аудиттерді дербес, сол сияқты үшінші тұлғалар арқылы тәуекелдерді ескере отырып айқындалған кезеңділікпен жүргізуге тиіс. Бұл тиісті өндірістік практика талаптарына, тіркеу дерекнамасында сипатталған сынақтардың өзіндік ерекшеліктеріне және әдістеріне сәйкестікке кепілдік беру үшін қажет;
ііі) бастапқы материалдарды өндіруші (беруші) ұсынған талдаудың сертификатына тиісті біліктілігі мен тәжірибесі бар тағайындаған тұлға қол қоюға тиіс. Қойылған қол әрбір серия, егер мұндай куәлік жеке берілмейтін болса, бастапқы материалдардың келісілген өзіндік ерекшеліктерге сәйкестікке тексерілгендігіне кепілдік береді;
іv) дәрілік препаратты өндіруші жеке (ішкі) сынақтардың көлемін қысқарту туралы шешімдер қабылдау үшін бұрын одан алынған бастапқы материалдардың серияларын бағалауды және олардың сәйкестік тарихын бастапқы материалдарды өндірушімен (оның ішінде дистрибьютор арқылы) тиісті жұмыс тәжірибесі болуға тиіс. Өндіріс немесе сынақтар процестерінде кез келген елеулі өзгерістерді ескерген жөн;
v) дәрілік препаратты өндіруші тәуекелдерді ескере отырып айқындалған кезеңділікпен толық бақылауды жүзеге асыруға (дербес немесе жеке бекітілген келісімшарттық зертхананы пайдаланып) және нәтижелерді бастапқы материалдарды берушіні немесе өндірушіні талдау сертификатымен соңғысының сенімділігін тексеру мақсатында салыстыруға тиіс. Егер сынақтар барысында алшақтықтар анықталса, онда тергеп-тексеру жүргізілуге және тиісті шаралар қабылдануға тиіс. Бастапқы материалдарды берушінің немесе өндірушінің талдау сертификаттары осы шаралар аяқталмайынша қабылданбайды.
5.37. Бастапқы материалдарды қажетті бастапқы материалдар дәл өлшенгендігіне немесе таза және тиісті түрде таңбаланған ыдысқа өлшенгендігіне кепілдік беру үшін құжатпен ресімделген рәсімге сәйкес арнайы тағайындалған тұлғалар ғана беруге тиіс.
5.38. Әрбір берілген материал, оның массасы немесе көлемі нәтижелердің жазбасымен бірге тәуелсіз тексеруге ұшырауға тиіс. 
5.39. Әрбір серия үшін берілген бастапқы материалдар бір жерде сақталуға және тиісті таңбасы болуға тиіс. 

Технологиялық операциялар: аралық 
және буып-түйілмеген өнім

5.40. Кез келген технологиялық операцияны бастар алдында жұмыс істейтін аймақ пен жабдық жоспарланып отырған операцияға қатысы жоқ кез келген бастапқы материалдардан, өнімнен, өнім қалдықтарынан немесе құжаттамадан тазартылғандығына және босатылғандығына кепілдік беретін шаралар қабылдануға тиіс.
5.41. Аралық және буып-түйілмеген өнімді тиісті жағдайда сақтаған жөн.
5.42. Сыни процестер осы Қағидалардың І бөлігінің 5.23 – 5.26-тармақшаларына сәйкес валидациядан өтуге тиіс.
5.43. Өндіріс процесіндегі қажетті бақылау және өндірістік ортаны бақылау жүргізілуге және құжатпен ресімделуге тиіс.
5.44. Өнімнің күтіліп отырған түсімінен кез келген елеулі ауытқу құжатпен ресімделуге және тергеп-тексерілуге тиіс.

Орау материалдары

5.45. Бастапқы және баспа орау материалдарын сатып алуға және бақылауға, сондай-ақ олармен жұмыс істеуге бастапқы материалдар жағдайындағыдай көңіл бөлген жөн.
5.46. Баспа материалдарына айрықша назар аударған жөн. Оларды бөгде аламдардың кіруін болдырмайтын сенімді жағдайларда сақтаған жөн. Кесілген затбелгілер мен басқа да бөлек-бөлек баспа материалдары олардың шатасуын болдырмайтын жабық ыдыста бөлек сақталуға және тасымалдануға тиіс. Орау материалдарын пайдалануға арналған рұқсатты арнайы тағайындалған адамдар ғана бекітілген және құжатпен ресімделген рәсімге сәйкес беруге тиіс.
5.47. Бастапқы немесе баспа орау материалдарын әрбір жеткізуге немесе олардың сериясына сәйкестендіру нөмірі немесе сәйкестендіру белгісі берілуге тиіс.
5.48. Мерзімі өткен немесе пайдалануға жарамсыз баспа немесе бастапқы орау материалдары құжатпен ресімделіп жойылуға тиіс.

Орау жөніндегі операциялар

5.49. Орау жөніндегі операциялардың жоспарларын жасаған кезде тоғыспалы контаминация, шатастыру немесе ауыстыру қаупін барынша азайтуға айрықша назар аударылуға тиіс. Табиғи бөлінуді көздейтін жағдайларды қоспағанда, әртүрлі өнімді бір-біріне тым жақын орауға жол берілмейді.
5.50. Орау жөніндегі операцияларды бастар алдында жұмыс істейтін аймақ, орау желілері, баспа машиналары мен басқа да жабдық таза және, егер олар жоспарланып отырған операция үшін талап етілмейтін болса, құрамында кез келген бұрын пайдаланылған дәрілік препараттар, материалдар немесе құжаттар жоқ екендігіне кепілдік беретін шаралар қабылдануға тиіс. Желіні тазалауды тиісті рәсімге сәйкес жүргізген жөн.
5.51. Қапталатын өнімнің атауы мен сериясының нөмірі әрбір орау орнында немесе желісінде көрсетілуге тиіс.
5.52. Өнім мен орау материалдары орау учаскесіне түскен кезде олардың санын, сәйкестігін және орау жөніндегі нұсқаулықтарға сәйкестігін тексерген жөн.
5.53. Бастапқы орау материалдары толтыру операциясы басталғанға дейін таза болуға тиіс. Шынының сынықтары және металл бөлшектер сияқты кез келген контаминацияны болдырмауға және жоюға назар аударған жөн.
5.54. Әдетте, таңбалауды бөлшектеп өлшегеннен және тығындағаннан кейін барынша жылдам салған жөн. Таңба салғанға дейін шатастыруды немесе қате таңбалауды болдырмайтын қажетті шаралар қабылдаған жөн. 
5.55. Не жеке технологиялық операция ретінде, не орау процесінде жүзеге асырылатын кез келген баспа операцияларының орындалуының (сериялардың нөмірлерін, жарамдылық мерзімін салу) дұрыстығын мұқият бақылаған және құжатпен ресімдеген жөн. Қолмен таңбалауға айрықша назар аударып, оны ұдайы қайта тексеріп отырған жөн.
5.56. Кесілген затбелгілерді пайдаланған және орама желісінен тыс мөртабандар басқан кезде айрықша сақтық шаралары сақталуға тиіс. Баспа материалын шатастыруды болдырмау үшін затбелгілерді кесілген затбелгілердің орнына рулонда пайдаланған дұрыс.
5.57. Кодты оқитын барлық электрондық құрылғылардың, затбелгілер есептеуіштерінің және осыған ұқсас құрылғылардың дұрыс жұмыс істейтіндігіне кепілдік беретін тексерулерді жүргізген жөн.
5.58. Баспаның көмегімен немесе өрнектеу әдісімен салынған орау материалдарын таңбалау анық және оңып кетпейтіндей немесе жуылып кетпейтіндей болуға тиіс.
5.59. Желідегі өнімді орау процесін бақылау үшін ең болмағанда мыналарды тексерген жөн:
а) орамалардың жалпы сыртқы түрі;
b) орамалардың жиынтықтылығы;
c) өнімнің және орау материалдарының тиісті түрлерін пайдалану;
d) кез келген таңбалауды салудың дұрыстығы; 
e) желідегі бақыланатын құрылғылар жұмысының дұрыстығы. 
Орама желісінен алынған үлгілерді желіге қайтадан қайтармаған жөн.
5.60. Егер өнімді ораған кезде кезек күттірмейтін мән-жайлар туындаса, ол арнайы тексерістен, тергеп-тексеруді жүргізгеннен кейін және тиісті өкілеттігі бар адамның рұқсатымен өндіріске қайтарылуы мүмкін. Көрсетілген іс-қимылдар хаттама түрінде ресімделуге тиіс, оны белгіленген тәртіппен сақтаған жөн.
5.61. Буып-түйілмеген өнімнің, баспа орау материалының саны мен дайын өнімнің өндірілген бірліктерінің саны арасындағы теңгерімді жасау уақытында белгіленген елеулі немесе әдеттегідей емес алшақтық кезінде тергеп-тексеруді жүргізген және шығаруға рұқсат берілгенге дейін осы алшақтықтың себебін анықтаған жөн.
5.62. Орау жөніндегі операцияларды аяқтағаннан кейін кез келген қалған орау материалдары оларға салынған сериясының нөмірімен бірге кейіннен құжатпен ресімделіп жойылуға тиіс. Таңбаланбаған орау материалдарын қоймаға қайтару бекітілген рәсімге сәйкес жүргізіледі.

Дайын өнім

5.63. Шығаруға рұқсат берілгенге дейін дайын өнім өндіруші белгілеген жағдайда карантинде ұсталуға тиіс.
5.64. Шығаруға рұқсат алынған сәтке дейін дайын өнімді және құжаттаманы осы Қағидалардың 6-тарауында белгіленген тәртіппен бағалау жүргізілуге тиіс.
5.65. Шығаруға рұқсат берілгеннен кейін дайын өнім өндіруші белгілеген жағдайда запасқа өткізу үшін жарамды ретінде сақталуға тиіс.

Кейінге қалдырылған, қайтадан пайдаланылған 
және қайтарылған материалдар мен өнім

5.66. Кейінге қалдырылған материалдар мен өнімнің дәл таңбасы болуға және қол жеткізу шектеулі аймақтарда бөлек сақталуға тиіс. Олар өнім берушіге қайтарылуға, қайта өңделуге (егер бұған жол берілсе) немесе жойылуға тиіс. Кез келген орындалған іс-қимылдар құжаттамалық ресімделуге және тиісті өкілеттігі бар адамдар бекітуге тиіс.
5.67. Кейінге қалдырылған өнімді қайта өңдеуге дайын өнімнің сапасының нашарлауы болмаған немесе сипаттамалардың барлық талаптары орындалған кезде айрықша жағдайларда жол беріледі. Қайта өңдеуді кейіннен құжатпен ресімдеп ықтимал тәуекелді бағалағаннан кейін бекітілген рәсімге сәйкес жүзеге асырады. 
5.68. Бүкіл серияны немесе тиісті сапада бұрын өндірілген сериялардың бір бөлігін өндірістің белгілі бір сатысында осындай өнімнің сериясымен біріктіру арқылы қайтадан пайдалану алдын ала санкциялануға тиіс. Мұндай кіріспені жарамдылық мерзіміне кез келген ықтимал әсер етуді қоса алғанда, туындайтын қауіптерді бағалауды ескере отырып, белгіленген рәсімге сәйкес жүзеге асырған жөн. Қайтадан пайдалану жөніндегі қызметті құжатпен ресімдеген жөн.
5.69. Қайта өңдеуден өткен кез келген дайын өнімді немесе қайтадан пайдаланылған өнім қосылған өнімді қосымша бақылау қажеттігін сапаны бақылау бөлімшесі айқындайды.
5.70. Өндірушінің тарапынан бақылау жоғалып, нарықтан қайтарылған өнім оның сапасы қанағаттанарлық болып табылады деген күмәндер болмаған жағдайларды қоспағанда, жойылуға тиіс. Қайтадан өткізу, қайта таңбалау немесе қайтадан пайдалану туралы шешім жазбаша рәсімге сәйкес сапаны бақылау бөлімшесі жүргізген сыни бағалаудан кейін ғана қабылдануға тиіс. Бұл ретте өнімнің сипатын, оның пайда болуын және жай-күйін, арнайы сақтау шарттарының сақталуын және шығарылған күннен бастап өткен уақытты ескеру қажет. Өнімнің сапасына қатысты кез келген күмән болған кезде оны қайтадан пайдалануға немесе қайтадан шығаруға жол берілмейді, бірақ белсенді ингредиенттерді регенерациялау мақсатында оны химиялық қайта өңдеуге жол беріледі. Барлық орындалатын іс-қимылдар құжатпен ресімделуге тиіс.

Өндірістік қиындықтарға байланысты өнімнің жетіспеушілігі

5.71. Өндіруші тіркеу куәлігін ұстаушыға өндірістік операциялардағы жеткізілімді әдеттен тыс шектеуге әкелуі мүмкін кез келген ауыртпалықтар туралы хабарлауға тиіс. Мұндай хабарлау тіркеу куәлігін ұстаушы тарапынан тиісті мүше мемлекеттердің уәкілетті органдарының атына жіберілетін жеткізілімді шектеу туралы хабарлау рәсімін оңайлату үшін уақтылы жүзеге асырылуға тиіс.

6-тарау. Сапаны бақылау

Қағидат

Осы бөлімнің ережелері осы Қағидалардың барлық тиісті бөлімдерінің ережелерімен үйлестікте қаралуға тиіс.
Сапаны бақылау сынамаларды, өзіндік ерекшеліктерді іріктеу рәсімдеріне және сынақтарды жүргізуге де, сол сияқты қажетті сынақтарды жүргізуге кепілдік беретін, сондай-ақ бастапқы және орау материалдар – пайдалануға, ал өнім олардың сапасы тиісті белгіленген талаптармен мойындалғанға дейін өткізуге және беруге рұқсат етілмегендігін қамтамасыз ететін ұйымдастыру, құжаттандыру және түсім рәсімдеріне қолданылады.
Сапаны бақылау зертханалық жұмыстармен шектелмейді және өнімнің сапасына қатысты барлық шешімдерді қабылдауға тартылуға тиіс. Сапаны бақылау бөлімшесінің қанағаттанарлық жұмысы үшін оның өндірістен тәуелсіздігі негіз құраушы қағидат болып саналады.

Жалпы талаптар
   
6.1. Әрбір өндірушіде басқа бөлімшелерден және бөлімдерден тәуелсіз сапаны бақылау бөлімшесі болуға тиіс. Осы бөлімшенің басшысында тиісті біліктілігі және тәжірибесі болуға тиіс, оның билігінде бір немесе бірнеше бақылау зертханалары болуы мүмкін. Бөлімше сапаны бақылау жөніндегі іс-шараларды тиімді орындау үшін жеткілікті ресурстармен қамтамасыз етілуге тиіс.
6.2. Сапаны бақылау бөлімшесі басшысының негізгі міндеттері осы Қағидалардың І бөлігінің 2-тарауында жазылған. Сапаны бақылау бөлімшесінде, сол сияқты сапаны бақылау жөніндегі барлық рәсімдерді әзірлеу, валидациялау және орындауды қамтамасыз ету, материалдар мен өнімнің бақылау және (немесе) мұрағаттық үлгілерді байқау, материалдар мен өнім салынған орамаларды дұрыс таңбалауды қамтамасыз ету, өнімнің тұрақтылығына мониторинг, өнімнің сапасына қатысты наразылықтарды тергеп-тексеруге қатысу және басқалары сияқты өзге міндеттері де болуы мүмкін. Барлық операцияларды жүргізу және олардың нәтижелері құжатпен ресімдеуді талап етеді.
6.3. Дайын өнімді бағалау өндіру шарттары, өндіріс процесіндегі сынақтардың нәтижелері, өндірістік құжаттамаға шолу (орама жөніндегі құжаттаманы қоса алғанда), дайын өнімге өзіндік ерекшеліктердің талаптарына сәйкестікті және түпкілікті ораманы тексеруді қоса алғанда, оған жататын барлық факторларды қамтуға тиіс.
6.4. Сапаны бақылау бөлімшесі персоналының сынамаларды іріктеуді жүзеге асыру үшін өндірістік аймақтарға және қажет болған кезде тергеп-тексеру жүргізуге рұқсаты болуға тиіс.

Сапаны бақылаудың тиісті зертханалық практикасы

6.5. Бақылау зертханаларының үй-жайлары мен жабдықтары осы Қағидалардың І бөлігінің 3-тарауында көрсетілген сапаны бақылау аймақтарына қойылатын ортақ және өзіндік ерекшелігі бар талаптарға жауап беруге тиіс.
Кездейсоқ тоғыспалы контаминация мүмкіндігін болдырмау үшін зертханалық жабдық ескішілдік негізде қауіптілік дәрежесі жоғары аймақтар арасында ауыспауға тиіс. Атап айтқанда, микробиологиялық зертхана тоғыспалы ластану қаупін барынша азайтатындай етіп ұйымдастырылуға тиіс.
6.6. Бақылау зертханаларының персоналы, үй-жайлары мен жабдықтары өндірістік операциялардың сипаты мен көлеміне негізделген міндеттерге сәйкес келуге тиіс. Бірқатар жағдайларда олар осы Қағидалардың І бөлігінің 7-тарауында көрсетілген талаптарды орындаған және сапаны байқау жөніндегі құжаттарға тиісті жазбалар жасаған кезде сыртқы зертханаларды пайдалануға болады.

Құжаттама

6.7. Зертханалардың құжаттамасы осы Қағидалардың І бөлігінің 
4-тарауында көрсетілген талаптарға сәйкес келуге тиіс. Осы құжаттаманың негізгі бөлігі сапаны бақылауға жатады. Сапаны бақылау бөлімшесінде мынадай құжаттамаға қол жеткізілуге тиіс:
і) өзіндік ерекшеліктері;
іі) сынамаларды іріктеуді, сынақтар жүргізуді, жазбаларды (оның ішінде талдамалық жұмыс парақтары және (немесе) зертханалық журналдар), тіркеуді және тексеруді сипаттайтын рәсімдер;
ііі) өлшеу аспаптарын калибрлеу мен саралау және жабдықтарға техникалық қызмет көрсету рәсімдері мен жазбалары;
іv) өзіндік ерекшеліктерден ауытқитын және үрдістердің (трендтердің) шегінен шығатын нәтижелерді тергеп-тексеру тәртібі;
v) талдамалық есептер (немесе) талдау сертификаттары немесе сапаны растайтын басқа да құжаттар;
vі) олар талап етілетін жерде өндірістік саланы мониторингтеу деректері (ауа, су, басқа да технологиялық орталар);
vіі) олар қолданылатын жерде сынақтар әдістемелерін валидациялау жөніндегі жазбалар.
6.8. Дәрілік құралдың сериясына дерекнамаға байланысты сапаны бақылау жөніндегі кез келген құжаттаманы осы Қағидалардың І бөлігінің 
4-тарауында көзделген серия құжаттамасын сақтауға қойылатын талаптарға сәйкес сақтаған жөн.
6.9. Деректердің кейбір түрлері үшін (сынақтардың, түсімдердің, өндірістік саланы бақылаудың нәтижелері және басқалары) жазбалар қолда бар үрдістерді (трендтерді) бағалауды жүргізуге мүмкіндік беретін тәсілмен жүргізілуге тиіс. Үрдістердің (трендтердің) шегінен шығатын өзіндік ерекшеліктің талаптарынан ауытқулар болатын кез келген деректер тергеп-тексерулер жүргізу үшін қаралуға және жіберілуге тиіс.
6.10. Серия құжаттамасының бір бөлігі болып табылатын ақпаратқа қосымша ретінде зертханалық журналдар және (немесе) жазбалар сияқты құжаттарда тіркелген басқа да бастапқы деректер сақталуға және қолжетімді болуға тиіс.

Сынамаларды іріктеу

6.11. Сынамаларды іріктеуді мыналарды:
сынамаларды іріктеу әдісін;
пайдаланылатын жабдықты;
іріктелуге тиіс сынамалардың санын;
сынаманы кез келген талап етілетін бөлу жөніндегі нұсқаулықтарды;
сынамалар үшін пайдаланылатын контейнердің типі мен жай-күйін;
іріктелген сынамалар бар контейнерлерді сәйкестендіруді;
сақталуға тиіс кез келген айрықша сақтық шараларын, әсіресе стерильді немесе зиянды заттар сынамаларын іріктеген кезде;
сақтау шарттарын;
сынамаларды іріктеуге арналған жабдықтарды тазалау және сақтау жөніндегі нұсқаулықтарды айқындайтын құжатталған рәсімдерге сәйкес жүзеге асырған және құжатпен ресімдеген жөн.
6.12. Сынақтар үшін берілген үлгілер өздерінен іріктелген материалдың немесе өнімнің сериясы үшін репрезентативті болуға тиіс. Процестің неғұрлым маңызды кезеңдерін (мысалы, оның басталуын немесе аяқталуын) бақылау үшін басқа сынамалар да іріктелуі мүмкін. Сынамаларды іріктеудің пайдаланылатын жоспары тиісті түрде негізделуге және тәуекелдерді басқару қағидаттарында құрылуға тиіс.
6.13. Үлгілер бар контейнерлерде олардың құрамы (сериясының нөмірі) көрсетіліп затбелгі, сынамаларды іріктеу датасы, сондай-ақ үлгілер іріктелген ыдыс орындарының белгісі болуға тиіс. Олармен жасалатын жұмыс шатастыру қаупін барынша азайтатындай және үлгілерді қолайсыз сақтау шарттарынан қорғайтындай етіп жүргізілуге тиіс.
6.14. Бақылау және мұрағаттың үлгілерге қатысты қосымша талаптар осы Қағидалардың № 19 қосымшасында келтірілген.

Сынақтар жүргізу

6.15. Сынақтардың әдістемелері валидацияланған болуға тиіс. Сынақтардың әдістемесін пайдаланатын және оны бастапқы валидациялауды орындамаған зертхана сынақтар әдістемесінің жарамдылығын анықтауға тиіс. Тіркеу дерекнамасының тиісті құжаттарында сипатталған сынақтарды жүргізу жөніндегі барлық операцияларды бекітілген әдістемелерге сәйкес жүргізген жөн.
6.16. Алынған нәтижелер құжатталуға тиіс. Сапаның көрсеткіштері ретінде немесе сыни ретінде айқындалған өлшемдердің нәтижелерін және барлық есептеулерді бір-бірімен келісілуі тұрғысынан тексеру және олар үшін үрдістерді (трендтерді) бағалау қажет. Барлық есептемелерді мұқият тексерген жөн.
6.17. Жүргізілген сынақтар құжаттандырылуға тиіс. Жазбалар мынадай деректерді қамтуға тиіс:
і) бастапқы материалдардың немесе өнімнің және қолданылатын жерде дәрілік нысанның атауы;
іі) сериясының нөмірі және қолданылатын жерде өндірушінің және (немесе) өнім берушінің атауы;
ііі) тиісті өзіндік ерекшеліктерге сілтемелер және сынақтар жүргізу әдістемелері;
іv) байқаулар мен есептемелерді қоса алғанда, сынақтардың нәтижелері және барлық талдау сертификаттарына сілтемелер;
v) сынақтар жүргізілген даталар;
vі) сынақ жүргізген адамдардың тегі мен аты-жөні;
vіі) сынақтардың жүргізілуін және есептемелерді (қолданылатын жерде) тексерген адамдардың тегі мен аты-жөні;
vііі) рұқсат беру немесе өнімді кейінге қалдыру туралы бірмәнді қорытынды (немесе басқа мәртебе туралы шешім), датасы және жауапты адамның қолы;
іх) пайдаланылған жабдыққа сілтемелер.
6.18. Өндірістік аймақта өндірістік персонал орындайтынды қоса алғанда, өндіріс процесіндегі барлық бақылауды сапаны бақылау бөлімшесі бекіткен әдістемелерге сәйкес жүзеге асыру, ал нәтижелерін құжатпен ресімдеу қажет.
6.19. Зертханалық реактивтердің, өлшеу ыдысының, титрленген ерітінділердің, стандартты үлгілердің және қоректендіру орталарының сапасына айрықша назар аударған жөн. Оларды құжатталған рәсімдерге сәйкес дайындаған және бақылаған жөн. Бақылау деңгейі олардың мақсатымен және тұрақтылық туралы қол жетімді деректермен бірдей болуға тиіс.
6.20. Стандартты үлгілер мақсаты бойынша пайдалануға жарамды деп танылуға тиіс. Олардың осындайлар ретіндегі саралануы мен сертификатталуы бірыңғай белгіленуге және құжатталуға тиіс. Егер өзгелері толық шамада негізделмесе (егер олардың бастапқы стандартты үлгілерге дейінгі бақылануы көрсетілсе және құжатталса, қайталама стандартты үлгілерді пайдалануға рұқсат етілген), ресми танылған көздердің ішінен (олар бар болған кезде) фармакопеялық стандартты үлгілерді бастапқы стандартты үлгілер ретінде пайдаланған дұрыс. Осы фармакопеялық үлгілер, егер басқасына мүше мемлекеттің уәкілетті органы рұқсат бермесе, тиісті фармакопеялық мақалаларда (монографияларда) сипатталған мақсаттарда пайдаланылуға тиіс.
6.21. Зертханалық реактивтер, ерітінділер, стандартты үлгілер мен қоректендіру орталары дайындалған және қолданылатын жерде ашылған датасы және орындаушының қолдары көрсетіліп таңбалануға тиіс. Затбелгілерде реактивтердің және қоректендіру орталарының жарамдылық мерзімдері, сондай-ақ оларды сақтаудың ерекше шарттары көрсетілуге тиіс. Титрленген ерітінділер үшін титрді соңғы белгілеген датаны және сәйкес келетін соңғы қолданыстағы түзету коэффициентін де көрсету қажет.
6.22. Қажет болған кезде контейнерде сынақтарды жүргізу үшін пайдаланылатын әрбір заттың (мысалы, реактивтердің, ерітінділердің және стандартты үлгілердің) алынған күнін көрсеткен жөн. Оларды пайдалану және сақтау жөніндегі нұсқаулықтарды сақтау қажет. Белгілі бір жағдайларда реактивтерді алғаннан кейін немесе пайдаланар алдында оларды сәйкестігіне сынауды және (немесе) өзге сынақтарды жүргізу қажет.
6.23. Қоректендіру орталары, егер ғылыми тұрғыдан өзгеше негізделмесе, орта өндірушісінің талаптарына сәйкес дайындалуға тиіс. Барлық қоректендіру ортасының жарамдылығы оларды пайдаланар алдында тексерілуге тиіс.
6.24. Пайдаланылған микробиологиялық орталар мен штамдар стандартты рәсімге сәйкес деконтаминацияға ұшырамауға және тоғыспалы контаминацияны және қалдықтардың сақталуын болдырмайтындай етіп кәдеге жаратылуға тиіс. Пайдаланылатын микробиологиялық орталарды сақтау мерзімдері белгіленуге, құжатталуға және ғылыми негізделуге тиіс.
6.25. Компоненттерді, материалдарды немесе өнімдерді бақылау үшін пайдаланылатын жануарларды олармен жұмыс істеу алдында карантинге қойған жөн. Жануарларды жоспарланған пайдалану үшін олардың жарамдылығын қамтамасыз ететіндей етіп күтіп-ұстау және бақылау талап етіледі. Жануарлар сәйкестендірілуге тиіс. Оларды пайдалану тарихын көрсететін тиісті жазбаларды жүргізу қажет.

Тұрақтылықты ағымдағы сынау бағдарламасы

6.26. Тіркелген дәрілік затты өткізу басталғаннан кейін осы құрамдағы өнімнің қайталама (тұтыну) орамасындағы тұрақтылығына кез келген проблеманы (мысалы, қоспа деңгейінің немесе еру бейінінің өзгеруі) анықтауға мүмкіндік беретін тұрақты негізде жұмыс істейтін бағдарламаға сәйкес дәрілік заттың тұрақтылығына мониторинг жүргізген жөн.
6.27. Тұрақтылықты ағымдағы зерделеу бағдарламасының мақсаты оның бүкіл жарамдылық мерзімінің ішінде өнімге мониторингті жүзеге асыру және таңбалауда көрсетілген шарттарда сақтаған кезде өнім өздерінің өзіндік ерекшеліктері шегінде қалатындығын (және қалады деп күтуге болатынын) анықтау болып табылады.
6.28. Бұл бағдарлама, ең алдымен, өткізуге арналған орамадағы дәрілік затқа жатады, алайда буып-түйілмеген өнімге де назар аударған жөн. Мысалы, егер буып-түйілмеген өнімді ораудың және (немесе) өндірістік учаскеден орау учаскесіне берудің алдында ұзақ уақыт сақтаса, мұндай жағдайлардың оралған өнімнің тұрақтылығына әсерін бағалау және зерделеу қажет. Ұзақ уақыт ішінде сақталатын және пайдаланылатын аралық өнімге қосымша назар аударған жөн. Қалпына келтірілген (қолданар алдында дайындалған) өнімнің тұрақтылығын зерттеуді дәрілік затты әзірлеген кезде жүргізген жөн, мұндай өнімнің тұрақтылығына ағымдағы бақылау талап етілмейді. Алайда, қолданылатын жерде, қалпына келтірілген өнімнің тұрақтылығын бақылау жүргізілуі мүмкін.
6.29. Тұрақтылықты ағымдағы сынау бағдарламасы осы Қағидалардың І бөлігінің 4-тарауында келтірілген жалпы қағидаларға сәйкес жазбаша түрде баяндалуға, ал нәтижелері есеп түрінде ресми берілуге тиіс. Тұрақтылықты ағымдағы сынау бағдарламасы үшін пайдаланылатын жабдық (атап айтқанда, климаттық камералар) саралануға және осы Қағидалардың І бөлігінің 
3-тарауында және № 15 қосымшада көрсетілген жалпы қағидаларға сәйкес оларға қызмет көрсетілуге тиіс.
6.30. Тұрақтылықты ағымдағы сынау жоспары және (немесе) хаттамасы жарамдылық мерзімі аяқталғанға дейінгі кезеңді қамтуға және оларда мынадай деректер (бірақ олармен шектелмей) болуға тиіс:
і) әртүрлі дозалауға және егер бұл қолданылатын болса, сериялардың әртүрлі мөлшерлеріне арналған серияның (сериялардың) саны;
іі) сынақтардың тиісті физикалық, химиялық, микробиологиялық және биологиялық әдістері;
ііі) қолайлылық өлшемшарттары;
іv) сынақтардың әдістемелеріне сілтемелер;
v) контейнер жүйесінің сипаттамасы (тығыздау элементі);
vі) сынақтардың жиілігі (уақыт бойынша бақылау нүктесі);
vіі) сақтау шарттарының сипаттамасы;
vііі) осы дәрілік зат үшін өзіндік ерекшелігі бар басқа да қажетті өлшемдер.
6.31. Тұрақтылықты ағымдағы сынау жоспарының және (немесе) хаттамасының оны жоспарда негіздеген және құжаттаған кезде тіркеу дерекнамасында берілген тұрақтылықты бастапқы ұзақ мерзімді сынау жоспарынан өзгешелігі болуы мүмкін.
6.32. Сериялардың саны мен сынақтардың жиілігі үрдістерді талдауды жүргізу мүмкіндігі болуы үшін деректердің қажетті санын қамтамасыз етуге тиіс. Егер өзгеше негізделмесе, тұрақтылықты сынау бағдарламасына жыл сайын әрбір дозасында және бастапқы орамдағы әрбір түрде (бұған бір жыл ішінде бірде-бір серия өндірілмеген жағдайлар кірмейді) өндірілген дәрілік заттың ең болмағанда бір сериясын енгізген жөн. Егер дәрілік заттардың тұрақтылығын ағымдағы сынау үшін жануарларды пайдалану қажет болса және балама валидацияланған әдістемелер болмаса, сынақтардың жиілігін тәуекелді бағалауға байланысты тәсілді ескере отырып белгілеуге болады. Ғылыми негізделген жағдайда брэкетинг қолдану және матрицалар құру жоспарлары пайдаланылуы мүмкін.
6.33. Кейбір жағдайларда тұрақтылықты ағымдағы сынау бағдарламасына қосымша серияларды қосқан жөн. Мысалы, тұрақтылықты ағымдағы сынауды өндіру немесе орау процесіндегі кез келген едәуір өзгерістен немесе едәуір ауытқудан кейін жүзеге асырған жөн. Бағдарламаға қосу үшін қайтадан пайдалану, қайта өңдеу немесе регенерациялау жөніндегі кез келген операциялар назарға алынуға тиіс.
6.34. Тұрақтылықты ағымдағы сынау нәтижелері негізгі персоналға және, атап айтқанда, уәкілетті тұлғаға (тұлғаларға) қолжетімді болуға тиіс. Егер тұрақтылықты ағымдағы зерделеу буып-түйілмеген өнім немесе дайын өнім өндірілетін өндірістік алаңнан өзге алаңда жүргізілсе, онда тиісті тараптар арасында жазбаша келісім жасалуға тиіс. Тұрақтылықты ағымдағы сынау нәтижелеріне мүше мемлекеттің уәкілетті органы (ұйымы) шолу жасау үшін олар өндіріс алаңына шығарылуға тиіс.
6.35. Өзіндік ерекшеліктің шегінен шығатын нәтижелер немесе елеулі типтік емес үрдістер (трендтер) тергеп-тексерілуге тиіс. Өзіндік ерекшеліктің шегінен шығатын кез келген расталған нәтиже немесе елеулі типтік емес үрдіс (тренд) туралы мүше мемлекеттердің тиісті уәкілетті органдарына немесе ұйымдарына хабарлау қажет. Осы Қағидалардың І бөлігінің 
8-тарауына сәйкес нарыққа шығарылған серияларға ықтимал әсерді қарау және мүше мемлекеттердің тиісті уәкілетті органдарымен немесе ұйымдарымен консультация алу қажет.
6.36. Барлық алынған деректер бойынша жазбаша түрде қорытынды, оның ішінде бағдарлама бойынша кез келген аралық қорытындылар жүргізген жөн. Мұндай қорытындыларды кезең-кезеңімен шолып отырған жөн.

Сынақтар әдістемелерін трансферлеу (беру)

6.37. Сынақтар әдістемелерін трансферлеуге (беруге) дейін беруші тарап сынақ әдістемесі (лері) тіркеу дерекнамасында сипатталғанға сәйкес келетіндігіне көз жеткізуге тиіс.
Қолданыстағы ұсынымдарға сәйкестігіне кепілдік беру үшін сынақтардың әдістемесіне бастапқы валидацияны тексеруді жүргізу қажет. Техникалық трансфер процесін бастағанға дейін алшақтықтарды талдауды жүргізу және құжатпен ресімдеу қажет, бұл қандай болмасын қосымша валидациялық жұмыстарды жүргізу қажеттігін анықтау үшін талап етіледі.
6.38. Сынақтар әдістемелерін бір зертханадан (беруші зертханадан) екінші зертханаға (қабылдаушы зертханаға) трансферлеу (беру) толық хаттамада сипатталуға тиіс.
6.39. Сынақтар әдістемелерін трансферлеу (беру) хаттамасы мыналарды қамтуға тиіс:
і) орындалуға тиіс сынақтарды сәйкестіндіру және берілуге тиіс тиісті сынақтар әдістемелері;
іі) оқуға қойылатын қосымша талаптарды сәйкестендіру;
ііі) сынақтарға арналған стандарттар мен үлгілерді сәйкестендіру;
іv) сынақтарға арналған үлгілерді тасымалдаудың және сақтаудың кез келген арнайы шарттарын сәйкестендіру;
v) қолайлылық өлшемшарттары, олар әдіснаманы ағымдағы валидациялық зерттеулерге негізделуге және Одақ шеңберінде белгіленген ұсынымдарға байланысты болуға тиіс.
6.40. Хаттамадан ауытқу сынақтардың әдістемелерін трансферлеу (беру) процесі аяқталғанға дейін тергеп-тексерілуге тиіс. Сынақтардың әдістемелерін трансферлеу (беру) туралы есеп процестің салыстырмалы нәтижесін қамтуға және, егер қолданылатын болса, сынақтар әдістемелерін одан әрі қайта валидациялауды талап ететін саланы айқындауға тиіс.
6.41. Егер қолданылатын болса, басшылық құралдарда жазылған және нақты талдамалық әдістемелерді трансферіне қатысты (мысалы, таяу инфрақызыл саладағы спектроскопиялар) айрықша талаптарды қарау қажет.

7-тарау. Орындау үшін басқа тұлғаға берілетін қызмет
(аутсорсинг)

Қағидат

Осы Қағидалар қолданылатын және басқа тұлғаға берілген кез келген қызмет (аутсорсинг) тиісті түрде ресімделуге, келісілуге және өнімнің немесе орындалатын жұмыстардың қанағаттанғысыз сапасына әкелуге қабілетті әртүрлі оқылуларды болдырмау үшін бақылануға тиіс. Тапсырыс беруші мен орындаушы арасындағы келісім тараптардың әрқайсысының дәл белгіленген міндеттерін көрсетіп, жазбаша түрде ресімделуге тиіс. Тапсырыс берушінің сапаны басқару жүйесі өнімнің әрбір сериясының шығуын растайтын уәкілетті тұлға өзінің міндеттерін толық шамада қандай түрде орындайтындығын дәл белгілеуге тиіс.
Осы тарауда келтірілген талаптар дәрілік препараттарды тіркеуге және өндірісті лицензиялауға қатысты мүше мемлекеттердің уәкілетті органдары алдында өндірушілердің жауаптылығын белгілейді. Олар орындаушының және тапсырыс берушінің тұтынушы алдындағы басқа нормативтік-құқықтық актілермен реттелетін жауаптылығын белгілемейді.

Жалпы талаптар

7.1. Орындау үшін басқа тұлғаға берілетін қызмет (аутсорсинг) жазбаша келісіммен ресімделуге тиіс, онда көрсетілген қызмет байланысты өнім, жұмыстар немесе көрсетілетін қызметтер және осындай қызметке байланысты барлық техникалық іс-шаралар көрсетілген.
7.2. Орындау үшін басқа тұлғаға берілген қызмет (аутсорсинг) шеңберінде жүргізілетін барлық іс-шаралар техникалық немесе өзге де іс-шаралардың кез келген ұсынылған өзгерістерін қоса алғанда, мүше мемлекеттер заңнамасының және Одақ құқығын құрайтын актілердің талаптарына және қолданылатын жерде дәрілік препараттың тіркеу дерекнамасына сай келуге тиіс.
7.3. Егер дәрілік препараттың тіркеу куәлігін ұстаушы және өндіруші бір ұйым болып табылмаса, осы тараудың қағидаттарын ескеретін тиісті іс-шаралар жүргізілуге тиіс.

Тапсырыс беруші

7.4. Тапсырыс берушінің сапаны фармацевтикалық бақылауы өзіне орындау үшін басқа тұлғаға берілген кез келген қызметті (аутсорсинг) бақылауды және тексеруді қамтиды. Тапсырыс беруші көрсетілген қызметті бақылауды қамтамасыз ететін рәсімдердің бар екендігіне кепілдік береді. Бұл рәсімдер өзіне сапа үшін тәуекелдерді басқару қағидаттарын қамтуға және төменде келтірілген ережелерді ескеруге тиіс.
7.5. Қызметті орындау үшін орындаушыға бергенге дейін тапсырыс беруші орындаушының тиісті жұмыстарды табысты орындауға қатысты заңдылығына, жарамдылығына және құзыреттілігіне көз жеткізуге тиіс. Тапсырыс беруші, сол сияқты осы Қағидалардың талаптарын орындауды қамтамасыз ететін ережелерді келісімге енгізу үшін жауап береді.
7.6. Тапсырыс беруші орындаушыға мүше мемлекеттердің заңнамасына, халықаралық шарттарға және Одақ құқығын құрайтын актілерге және дәрілік препараттың тіркеу дерекнамасына сәйкес келісімде көзделген жұмыстарды дұрыс орындау үшін қажет барлық ақпаратты және мәліметтерді беруге тиіс. Тапсырыс беруші орындаушы оның үй-жайлары, жабдықтары, персоналы, басқа да материалдары немесе өнімдері үшін қауіп келтіруі мүмкін өнімге немесе жұмысқа байланысты барлық проблемалар туралы толық хабардар екендігіне кепілдік беруге тиіс.
7.7. Тапсырыс беруші орындаушының кез келген қажетті жақсаруды енгізуін қоса алғанда, орындаушының әрекетін бақылауға және тексеруге тиіс.
7.8. Тапсырыс беруші орындау үшін басқа тұлғаға берілген қызметке (аутсорсинг) байланысты жазбалар мен нәтижелерді тексеру және бағалау үшін жауапты болып табылады. Тапсырыс беруші дербес немесе орындаушының уәкілетті тұлғасының растамасының негізінде оған орындаушы ұсынған барлық өнім мен материалдар осы Қағидаларға және дәрілік препараттың тіркеу дерекнамасына сәйкес өндірілгендігіне көз жеткізуге тиіс.

Орындаушы

7.9. Орындаушыға тапсырыс беруші тапсырған жұмыстарды тиісті орындауы үшін онда қажетті үй-жайлар, жабдықтар, сондай-ақ білімі, тәжірибесі мен құзыретті персоналы болуға тиіс.
7.10. Орындаушы өзіне ұсынылған барлық өнім, бастапқы материалдар мен мәліметтер мақсаты бойынша пайдалануы үшін жарамды екендігін куәландыруға тиіс.
7.11. Орындаушы үшінші тарапқа оған келісім бойынша тапсырылған жұмыстарды немесе қызметтер көрсетуді алдын ала қарамай және тапсырысшымен келіспей бермеуге тиіс. Орындаушы мен үшінші тарап арасында келісім жасалған кезде ақпарат үшінші тараптың сәйкестігін бағалау туралы мәліметтерді қоса алғанда, бастапқы тапсырыс беруші мен орындаушы арасындағыдай тәсілде берілетіндігіне кепілдік қамтамасыз етілуге тиіс.
7.12. Орындаушы келісімнің шеңберінен тыс болатын санкцияланбаған өзгерістерді жүргізуге тиіс емес, себебі бұл тапсырыс беруші үшін жүргізілетін жұмыстардың сапасына теріс әсер етуі мүмкін.
7.13. Орындаушы орындау үшін басқа тұлғаға берілетін жұмыстарды (аутсорсинг) келісімшарт бойынша талдау жүргізуді қоса алғанда, мүше мемлекеттердің уәкілетті органдарының тексеретіндігін түсінуге тиіс.

Келісім

7.14. Тапсырыс беруші мен орындаушы арасында келісім жасалуға тиіс, онда олардың өзара міндеттемелері мен орындау үшін басқа тұлғаға берілетін қызметке (аутсорсинг) байланысты ақпарат беру рәсімдерін айқындаған жөн. Келісімнің техникалық аспектілерін осы Қағидаларға сәйкес көрсетілген қызметке байланысты тиісті білімі бар құзыретті тұлғалар жасауға тиіс. Аутсорсингке берілетін қызмет туралы барлық келісімдер мүше мемлекеттердің заңнамасына және халықаралық шарттарға және Одақ құқығын құрайтын актілерге, дәрілік препараттың тіркеу дерекнамасына сәйкес келуге тиіс және екі тараппен келісілуге тиіс.
7.15. Келісімде орындау үшін басқа тұлғаға берілетін қызметтің әрбір кезеңіне кім жауап беретіндігі біржақты көрсетілуге тиіс (мысалы, білімді басқару, технологияларды ауыстыру, жеткізу тізбегін қамтамасыз ету, бастапқы шикізатты, материалдарды сатып алу және олардың сапасы, сынақтар жүргізу және бастапқы және орау материалдарын пайдалануға, өндірісті және сапаны бақылауды жүргізуге рұқсаттар беру (өндіріс процесіндегі бақылауды, үлгілерді іріктеуді және оларды талдауды қоса алғанда)).
7.16. Орындау үшін басқа тұлғаға берілетін қызметке байланысты барлық жазбалар, мысалы, өнімді өндіру, талдау және өткізу жазбалары, сондай-ақ тиісті бақылау үлгілері тапсырыс берушіде сақталуға тиіс немесе оған қолжетімді болуға тиіс. Өнімнің сапасын бағалауға жататын кез келген жазбалар талаптарға болжалды сәйкес келмеуге наразылық білдірілген жағдайда немесе өнімнің фальсификациясы туралы болжам болған жағдайда тергеп-тексеру кезінде тапсырыс берушіге қолжетімді болуға және оның тиісті рәсімдерінде дәл айқындалуы тиіс.
7.17. Келісімде орындаушы немесе өзара келісіп үшінші тарап орындайтын қызмет аудитіне тапсырыс берушінің құқығы көзделуге тиіс.

8-тарау. Наразылықтар, сапаның ақаулары және өнімді кері қайтарып алулар

Қағидат

Адамдардың денсаулығын және жануарлардың саулығын қорғау мақсатында наразылықтарды, оның ішінде сапаның ықтимал ақауларын тіркеу, бағалау, тергеп-тексеру және қарау жөнінде және (қажет болған кезде) адам немесе ветеринариялық дәрілік заттар мен зерттелетін дәрілік заттар үшін дәрілік заттарды бөлу желісінен тиімді және жедел кері қайтарып алу жөнінде жүйелер мен тиісті рәсімдер бар болуға тиіс. Сапа үшін тәуекелдерді басқару қағидаттары сапаның ақауларын тергеп-тексеру және бағалау кезінде, сондай-ақ өнімді кері қайтарып алуға, тәуекелді азайту жөніндегі түзету және ескерту іс-қимылдарына және басқа да шараларға қатысты шешімдер қабылдау процесінде қолданылуға тиіс. Осы қағидаттарға қатысты нұсқаулық осы Қағидалардың 1-тарауында қамтылған.
Мүше мемлекеттердің барлық мүдделі уәкілетті органдары (ұйымдары) өнімді кері қайтарып алуға немесе жеткізілімдерді өзгеше қысқартуға әкелуі мүмкін дәрілік зат немесе зерттеліп жатқан дәрілік зат сапасының расталған ақауы (өндірістік ақау, өнімнің бұзылуы, бұрмалануды анықтау, тіркеу дерекнамасына немесе өнімнің өзіндік ерекшеліктер файлына сәйкес келмеу немесе сапасына байланысты кез келген басқа елеулі проблемалар) болған жағдайда уақтылы хабардар етілуге тиіс. Егер нарықтағы өнім дәрілік препараттың тіркеу дерекнамасына сәйкес келмейді деп танылатын болса, сәйкессіздік дәрежесі жоспарланбаған ауытқулармен жұмыс істеуге қатысты осы Қағидаларға № 16 қосымшада көрсетілген шектеулерді қанағаттандыратын жағдайда мүше мемлекеттердің мүдделі уәкілетті органдарын (ұйымдарын) хабардар ету талап етілмейді. 
Орындау үшін басқа тұлғаға берілетін қызмет (аутсорсинг) жағдайында келісімде өндірушінің, тіркеу дерекнамасы иесінің және (немесе) демеушінің және үшінші тараптардың ақауы бар өнімге байланысты ықтимал тәуекелді азайту жөніндегі іс-қимылдарды бағалауға, шешімдер қабылдауға, ақпарат таратуға және іске асыруға қатысты рөлі мен міндеттері жазылуға тиіс. Орындау үшін басқа тұлғаға берілетін қызметке (аутсорсингке) қатысты басшылық құрал осы Қағидалардың 7-тарауында келтірілген. Мұндай келісімдерде, сондай-ақ сапаның ақауларын және кері қайтарып алуға байланысты мәселелерді басқару мақсатында байланысты жүзеге асыру үшін әрбір тараптың жауапты тұлғаларының байланыс деректері болуға тиіс.  

Персонал және ұйым

8.1. Наразылықтарды және сапаның ақауларын тергеп-тексеруді басқару және кері қайтаруларды қоса алғанда, кез келген ықтимал тәуекелді басқару үшін қабылдануға тиіс шараларға қатысты шешімдер қабылдау үшін тиісінше оқыған және тәжірибелі персонал жауапты болуға тиіс. Бұл адамдар, егер өзгеше негізделмесе, ұйымның өткізу және маркетинг бөлімшелерінен тәуелсіз болуға тиіс. Егер осы адамдардың бірі тиісті серияны (серияларды) шығару үшін сертификаттауға қатысатын уәкілетті тұлға болып табылмаса, уәкілетті тұлға тәуекелді азайту жөніндегі кез келген тергеп-тексерулер, іс-қимылдар және кері қайтарып алу жөніндегі кез келген операциялар туралы уақтылы ресми хабарландырылуға тиіс. 
8.2. Наразылықтарды және сапаның ақауларын өңдеу, бағалау, тергеп-тексеру және қарау үшін, тәуекелді азайту жөніндегі кез келген іс-қимылдарды іске асыру үшін, сондай-ақ мүше мемлекеттердің уәкілетті органдарымен немесе ұйымдарымен өзара іс-қимылды басқару үшін оқыған персонал мен ресурстардың жеткілікті саны болуы қажет. 
8.3. Сапаны басқару жөнінде тиісті түрде оқыған персоналды қоса алғанда, әртүрлі бөлімшелердің мамандарын пайдалану көзделуге тиіс. 
8.4. Егер наразылықтармен және сапаның ақауымен жұмыс істеу ұйымда орталықтандырылған басқарылатын болса, мүдделі тараптардың рөлдері мен міндеттерін бөлу құжатталуға тиіс. Бұл ретте орталықтандырылған басқару наразылықтарды және сапаның ақауларын тергеп-тексеруде және оларды басқаруда кідірістерге әкелмеуге тиіс.

Сапаның ықтимал ақауларын қоса алғанда, наразылықтарды 
өңдеу және тергеп-тексеру рәсімдері

8.5. Наразылықты алған кезде қабылдауға тиіс іс-қимылдарды сипаттайтын жазбаша рәсімдер бар болуға тиіс. Барлық наразылықтар сапаға ықтимал ақау немесе басқа проблема туғызатын-туғызбайтындығын белгілеу үшін құжаттандырылуға және бағалануға тиіс.  
8.6. Наразылық немесе сапаның күдікті ақауы бұрмалануға жататындығының-жатпайтындығының белгіленуіне айрықша назар аударған жөн. 
8.7. Компания алған наразылықтардың барлығы сапаның іс жүзіндегі ақауын білдірмейтіндіктен, сапаның ықтимал ақауы туралы куәландырмайтын наразылықтарды тиісті түрде құжаттандыру және күдікті жағымсыз құбылыстар сияқты осындай үлгідегі наразылықтарды тергеп-тексеру және басқару үшін жауапты тиісті қызметтің немесе адамның назарына жеткізген жөн.
8.8. Күдікті жанама реакциялар туралы хабарларды тергеп-тексеруге жәрдемдесу мақсатында дәрілік зат сериясының сапасын тергеп-тексеру туралы сауалдарды жеңілдету үшін жазбаша рәсімдер бар болуға тиіс. 
8.9. Егер сапаның ақауын тергеп-тексеруге бастамашылық жасалса, мыналарды көздейтін рәсімдер бар болуға тиіс: 
i. сапаның хабарланған ақауының сипаттамасы;
ii. сапа ақауының маңыздылығын айқындау. Мұның шеңберінде төрелік және (немесе) мұрағаттық үлгілерді тексеруді немесе сынауды көздеген жөн және кейбір жағдайларда серия өндірісінің жазбаларына, серияны сертификаттау туралы жазбаларға және серияны бөлу туралы жазбаларға шолу орындалуға тиіс (әсіресе температураға төзімді өнім үшін); 
iii. өтінім берушіден үлгіні сұрау немесе барлық ақауы бар өнімді қайтару қажеттігі және, егер үлгі алынса, тиісті бағалауды орындау қажеттігі; 
iv. осы ақаудың қауіптілігіне және маңыздылығына қарай сапаның ақауын білдіретін тәуекелді бағалау;
v. бөлу желісінде қабылдау қажет тәуекелді басқару жөніндегі шаралардың ықтимал қажеттілігіне қатысты шешімдер қабылдау процесі (серияны немесе өнімді кері қайтарып алу немесе басқа да іс-қимылдар); 
vi. осы дәрілік зат айналыста болатын кез келген нарықта пациенттер (жануарлар) үшін дәрілік заттың қолжетімділігіне пікір жөнінде кез келген іс-қимыл көрсетуі мүмкін әсерді бағалау, сондай-ақ мүше мемлекеттердің тиісті уәкілетті органдарын мұндай әсер туралы хабардар ету қажеттігі;
vii. сапаның ақауына және оны тергеп-тексеруге қатысты жүзеге асырылуға тиіс ішкі және сыртқы ақпарат алмасу;
viii. сапа ақауының ықтимал себебін сәйкестендіру;
ix. тиісті түзету және ескерту іс-қимылдарын анықтауға және жүзеге асыруға, сондай-ақ олардың нәтижелілігін бағалауға қажеттілік.

Тергеп-тексеру және шешімдер қабылдау

8.10. Сапаның ықтимал ақаулары туралы куәландыратын ақпарат барлық бастапқы нақтылаулармен бірге тіркелуге тиіс. Сапаның барлық тіркелген ақауларының негізділігі мен маңыздылығы жүргізілетін тергеп-тексеру көлеміне және қолданылатын іс-қимылдарға қатысты қабылданған шешімдерді негіздеу мақсатында сапа үшін тәуекелдерді басқару қағидаттарына сәйкес құжаттандырылуға және бағалануға тиіс. 
8.11. Егер сапаның ақауы қандай болмасын бір сериядан табылса немесе күдік тудырса, басқа серияларды және кейбір жағдайларда оларға тиіп кеткенін-кетпегендігін айқындау үшін басқа өнімдерді тексеруге назар аударылуға тиіс. Атап айтқанда, ақауы бар серияның немесе ақауы бар компоненттердің бөліктері қамтылуы мүмкін басқа да сериялар зерттелуге тиіс. 
8.12. Сапаның ақауын тергеп-тексеру сапаның ақаулары туралы өткен есептерге шолуды немесе назар аударуды талап ететін кез келген өзіндік ерекшелігі бар белгілер немесе қайталанатын проблемалар туралы кез келген басқа да тиісті ақпаратты қамтуға тиіс.
8.13. Сапаның ақауларын тергеп-тексеру кезінде және одан кейін қабылданған шешімдер сапаның ақауын білдіретін қауіптің деңгейін, сондай-ақ тіркеу дерекнамасына (зерттелетін өнімнің дерекнамасына) немесе тиісті өндірістік практиканың талаптарына кез келген сәйкессіздіктің елеулілігін көрсетуге тиіс. Мұндай шешімдер пациенттердің және жануарлардың қауіпсіздігін осы проблема білдіруі мүмкін қауіптің деңгейінде теңбе-тең ұстап тұруды қамтамасыз ету үшін уақтылы болуға тиіс. 
8.14. Тергеп-тексерудің ерте сатыларында сапаның ақауының сипаттамасы мен маңыздылығы туралы толық ақпарат барлық уақытта қол жетімді болмайтындықтан, шешімдер қабылдау процестері сонда да тәуекелді азайту жөніндегі тиісті іс-қимылдар осындай тергеп-тексерулер барысында тиісті уақытша нүктелерде қабылданатындай қамтамасыз етуге тиіс. Сапаның ақауына қатысты барлық қабылданған шешімдер мен шараларды құжаттандырған жөн.  
8.15. Егер сапаның ақауы өнімді кері қайтарып алуға немесе өнімнің жеткізілімдерін өзгеше қысқартуға әкелуі мүмкін жағдайларда, өндіруші бұл туралы тіркеу куәлігін ұстаушыны (демеушіні) және мүше мемлекеттердің барлық уәкілетті органдарын (ұйымдарын) уақтылы хабардар етуге тиіс. 

Негізгі себептерді талдау, түзету және ескерту іс-қимылдары

8.16. Сапаның ақауын тергеп-тексеру барысында негізгі себептерді талдау жөніндегі жұмыстың тиісті деңгейі қолданылуға тиіс. Егер сапа ақауының шынайы себебін айқындау мүмкін болмаса, неғұрлым ықтимал себепті сәйкестендіруге және онымен айналысқа назар аударылуға тиіс.
8.17. Егер сапа ақауының себептері ретінде адамның қатесі күдік тудырса немесе айқындалса, бұл ықтимал процестік, рәсімдік немесе жүйелі қателер немесе проблемалар назардан тыс қалмауы үшін ресми негізделуге және мұқият қаралуға тиіс.
8.18. Сапаның ақауына қатысты тиісті түзету және ескерту іс-қимылдары айқындалуға және қабылдануға тиіс. Мұндай іс-қимылдардың нәтижелілігін тексерген және бағалаған жөн.
8.19. Сапаның ақаулары туралы жазбаларды назар аударуды талап ететін кез келген өзіндік ерекшілігі бар немесе қайталанатын проблемаларды анықтау үшін ұдайы қараған және үрдістерді талдаған жөн. 

Өнімді кері қайтарып алу және ықтимал тәуекелді 
азайту жөніндегі басқа да іс-қимылдар

8.20. Кері қайтарып алу және ықтимал тәуекелді азайту жөніндегі кез келген басқа да іс-қимылдарды жүзеге асыру мақсатында қажет болуына қарай ұдайы қайта қаралатын және жаңартылатын жазбаша рәсімдер белгіленуге тиіс. 
8.21. Өнімді нарыққа орналастырғаннан кейін оны сапасының ақауынан бөлу желілерінен кез келген қайтарып алу кері қайтарып алу ретінде қаралуға және басқарылуға тиіс. Осы ереже сапаның ақаулары бойынша есептілікті тергеп-тексеруге жәрдемдесу үшін бөлу желісінен өнім үлгілерін алып қоюға (қайтарып алуға) қолданылмайды. 
8.22. Кері қайтарып алу жөніндегі операцияларға жедел және кез келген уақытта бастамашылық жасауға мүмкіндік болуға тиіс. Кейбір жағдайларда халықтың денсаулығын және жануарлардың саулығын қорғау мақсатында кері қайтарып алу жөніндегі операцияларды нағыз себебі және сапа ақауының маңыздылығы анықталғанға дейін бастау талап етілуі мүмкін. 
8.23. Серияны (өнімді) дистрибьюциялау жөніндегі жазбалар кері қайтарып алу үшін жауапты адамдар үшін оңай қолжетімді болуға және өнімді (тәулік бойы жұмыс істейтіндердің мекенжайы, телефон және (немесе) факс нөмірлері, жеткізілген өнімнің сериясының нөмірі мен саны көрсетіліп), оның ішінде экспортталатын өнімге және медициналық үлгілерге қатысты көтерме сатып алушылар мен тапсырыс берушілер туралы жеткілікті ақпаратты қамтуға тиіс.
8.24. Зерттелетін дәрілік заттарға қатысты барлық зерттеу алаңдары сәйкестендірілуге және тағайындалған елі көрсетілуге тиіс. Тіркеу куәлігі берілген зерттелетін дәрілік затқа қатысты зерттелетін дәрілік затты өндіруші демеушімен ынтымақтаса отырып, тіркеу куәлігін ұстаушыға тіркелген дәрілік затпен байланысты болуы мүмкін сапаның кез келген ақауы туралы хабарлауға тиіс. Демеуші қажет болған жерде жедел кері қайтарып алу үшін көрінбей қалған өнімнің жылдам кодын ашу рәсімін енгізуге тиіс. Демеуші рәсім көрінбей қалған өнімнің сәйкестігін қажет болатын шамада ғана ашуын қамтамасыз етуге тиіс. 
8.25. Мүше мемлекеттердің мүдделі уәкілетті органдарымен немесе ұйымдарымен халықтың денсаулығына немесе жануарлардың саулығына ықтимал қауіпті және кері қайтарып алу жөніндегі ұсынылатын іс-қимылдар көрсетуі мүмкін кез келген әсерді ескере отырып, бөлу желісінде кері қайтарып алу жөніндегі іс-қимылдар қандай алшақтықта қолданылуға тиіс екендігі мәселесі бойынша кейінгі консультацияларға назар аударған жөн. Мүше мемлекеттердің уәкілетті органдары (ұйымдары) жарамдылық мерзімінің өтуіне (мысалы, жарамдылық мерзімі қысқа өнім үшін) байланысты ақауы бар серия үшін ұсынылған кері қайтарып алу жөнінде ешқандай іс-қимылдар жүргізілмейтін жағдайларда да хабардар етілуге тиіс.
8.26. Өнімді кері қайтарып алуға ниет білдірілген жағдайда бұл туралы мүше мемлекеттердің барлық мүдделі уәкілетті органдары (ұйымдары) алдын ала хабардар етілуге тиіс. Өте күрделі проблемалар үшін (яғни пациенттердің денсаулығына немесе жануарлардың саулығына ықтимал елеулі әсеріне) мүше мемлекеттердің уәкілетті органдарын (ұйымдарын) бұл туралы алдын ала хабардар етіп, тәуекелді азайту жөніндегі шұғыл іс-қимылдарды (мысалы өнімді кері қайтарып алу) қабылдауға болады. Мүмкін болатын барлық жерде мұндай іс-қимылдар оларды орындағанға дейін күні бұрын мүше мемлекеттердің мүдделі уәкілетті органдарымен (ұйымдарымен) келісілуі керектігіне ұмтылу қажет. 
8.27. Кері қайтарып алу жөніндегі ұсынылып отырған іс-қимылдар әртүрлі нарықтарға әртүрлі әсер етуінің мүмкіндігін де ескерген жөн және, егер осылай болса, мүше мемлекеттердің мүдделі уәкілетті органдарымен (ұйымдарымен) нақты нарық үшін тәуекелді азайту жөніндегі тиісті іс-қимылдар әзірленуге және талқылануға тиіс. Кері қайтарып алу сияқты тәуекелді азайту жөніндегі осындай шаралар туралы шешімдер қабылдағанға дейін оның терапевтикалық мақсатын ескере отырып, тіркелген баламасы жоқ дәрілік заттың жетіспеушілігінің қаупі қаралуға тиіс. Тәуекелді азайту жөніндегі күтілетін шараларды қабылдамау туралы кез келген шешімдер мүше мемлекеттің уәкілетті органдарымен (ұйымдарымен) алдын ала келісілуге тиіс. 
8.28. Кері қайтарып алынған өнім сәйкестендірілуге және онымен не істеу керектігі туралы шешім қабылдағанға дейін сенімді орында жеке сақталуға тиіс. Өнімнің барлық кері қайтарып алынған серияларына қатысты ресми өкім құжатпен ресімделуге тиіс. Кері қайтарып алынған өнімді қайта өңдеу туралы кез келген шешімді қабылдау үшін негіз құжаттандырылуға және мүше мемлекеттің тиісті уәкілетті органымен (ұйымымен) талқылануға тиіс. Сол сияқты нарыққа орналастыру болжанып отырған кез келген қайта өңделген сериялардың қалған жарамдылық мерзімі ескерілуге тиіс. 
8.29. Кері қайтарып алу процесінің барысы берілген және қайтарылған өнімнің саны (өнімнің сериясы) арасындағы теңгерімді қамтитын түпкілікті есепті аяқтаған және шығарған сәтке дейін тіркелуге тиіс.
8.30. Кері қайтарып алу жөніндегі іс-шаралардың тиімділігін олар сенімді және пайдалану үшін жарамды болып қалатындығын растау үшін ұдайы бағалаған жөн. Мұндай бағалаулар жұмыс уақытында да, сол сияқты жұмыстан тыс уақытта да туындайтын жағдайларға қолданылуға тиіс. Мұндай бағалауларды орындаған кезде кері қайтарып алу жөніндегі іс-қимылдар сияқты орындау қажеттігін қараған жөн. Бұл бағалау құжатпен ресімделуге және негізделуге тиіс.  
8.31. Кері қайтарып алуға қосымша тәуекелді азайту жөніндегі басқа да ықтимал іс-қимылдар бар, олар сапаның ақауларымен болатын тәуекелдерді басқару мақсатында қолданылуы мүмкін. Мұндай іс-шаралар медициналық және ветеринариялық қызметкерлер үшін олардың өнімнің ықтимал ақауы бар серияларының пайдаланылуына қатысты ескерту хабарларын шығаруды қамтуға тиіс. Оларды жеке тәртіппен қараған және мүше мемлекеттердің мүдделі уәкілетті органдармен (ұйымдарымен) талқылаған жөн. 

9-тарау. Өзін-өзі инспекциялау

Қағидат

Өзін-өзі инспекциялау кәсіпорынның осы Қағидалардың талаптарын орындауын және қажетті түзету іс-қимылдарын ұсынуды тексеруі мақсатында жүргізілуге тиіс. 
9.1. Персоналға, үй-жайларға, жабдықтарға, құжаттамаға, технологиялық процеске, сапаны бақылауға, дәрілік препараттарды өткізуге, наразылықтармен жұмыс жөніндегі іс-шараларға қатысты және өнімді кері қайтарып алуларға және олардың сапаны қамтамасыз ету қағидаттарына сәйкестігін тексерудің белгілі бір кестесіне сәйкес алдын ала бекітілген бағдарламаға сәйкес өзін-өзі инспекциялауды жүргізу жөніндегі қызметке қатысты мәселелерді ұдайы талдаған жөн. 
9.2. Өзін-өзі инспекциялауды кәсіпорынның штатында тұрған арнайы тағайындалған білікті тұлға (тұлғалар) тәуелсіз және мұқият жүргізуге тиіс. Қажет болған кезде бөгде ұйымдардың сарапшылары тәуелсіз аудит жүргізуі мүмкін. 
9.3. Өзін-өзі инспекциялаудың нәтижелері құжатпен ресімделуге тиіс. Есептер өзіне тексеру барысында жасалған барлық байқауларды және, қолданылатын жерде, түзету іс-қимылдары бойынша ұсыныстарды қамтуға тиіс. Жүргізілген өзін-өзі инспекциялаулардың нәтижелері бойынша қабылданатын іс-қимылдарды да құжатпен ресімдеген жөн.

II. Бастапқы материалдар ретінде пайдаланылатын белсенді фармацевтикалық субстанцияларға қойылатын негізгі талаптар

1. Кіріспе

Тіркеу куәліктерін ұстаушылар мен дәрілік препараттарды өндірушілер бастапқы материалдар ретінде осы Қағидаларды сақтап өндірілген белсенді фармацевтикалық субстанцияларды (бұдан әрі – БФС) ғана пайдалануға тиіс. Белсенді фармацевтикалық субстанциялар өндірісінің осы қағидаттары Қағидалардың осы бөлігінде егжей-тегжейлі жазылған.
 
1.1. Мақсаты

Қағидалардың осы бөлігі сапаны басқарудың тиісті жүйесі бар белсенді фармацевтикалық субстанциялардың тиісті өндірісіне қатысты басшылыққа алынатын нұсқауларды білдіреді. Ол сол сияқты белсенді фармацевтикалық субстанцияларға қойылатын талаптарға сәйкес олардың сапасы мен жиілігін қамтамасыз етуде көмек беруге арналған. 
Қағидалардың осы бөлігінде «өндіріс» деген ұғым белсенді фармацевтикалық субстанциялармен жасалатын операциялардың барлық түрлерін: материалдар қабылдауды, өндіруді, орауды, қайта орауды, таңбалауды, қайта таңбалауды, сапаны бақылаулы, шығаруға, сақтауға және өткізуге рұқсат беруді, сондай-ақ тиісті бақылау шараларын қамтиды. Осы Қағидаларда қолданылатын «тиіс», «жөн» деген ұғымдар оларды орындау мүмкін емес жағдайларды қоспағанда немесе егер тиісті қосымшаларда өзге талаптар көрсетілмесе, оларды орындау болжанып отырған ұсынымдарды көрсетеді немесе олар өнім сапасын қамтамасыз етудің баламалы деңгейіне барабар іс-қимылдармен алмастырылуы мүмкін.
Осы Қағидалар тұтастай алғанда өндірісте жұмыс істейтін персоналдың еңбегін қорғау мәселелеріне қолданылмайды, сондай-ақ қоршаған ортаны қорғау мәселелерін қозғамайды. Осы жағдайда жүзеге асырылатын бақылау өндірушінің тікелей міндеті болып табылады және мүше мемлекеттердің заңнамасымен регламенттеледі. 
Осы Қағидалар белсенді фармацевтикалық субстанцияларды мемлекеттік тізілімге енгізген кезде қойылатын талаптарды белгілемейді және фармокопеялық талаптарды алмастырмайды. Олар мүше мемлекеттердің уәкілетті органдарының белсенді фармацевтикалық субстанциялардың дәрілік заттарын мемлекеттік тізілімге енгізуге (өндіріске рұқсат (лицензия) алуға) қойылатын ерекше талаптарды белгілеу функцияларын қозғамайды. 

1.2. Қолданылу саласы

Қағидалардың осы бөлігі медициналық және ветеринариялық қолданылу үшін дәрілік препараттар өндірісіне пайдаланылатын белсенді фармацевтикалық субстанциялардың өндірісіне қойылатын талаптарды белгілейді. Стерильді белсенді фармацевтикалық субстанцияларды өндіруге ол стерильдеу сатысында ғана қолданылады және стерильді белсенді фармацевтикалық субстанцияларды асептикалық жағдайларда стерильдеу және өндіру процесіне қолданылмайды. Бұл процестерді осы Қағидаларда көзделген қағидаттарға және осы Қағидаларға № 1 қосымшада, Одақтың құқығына кіретін актілерде және мүше мемлекеттердің заңнамасында көзделген талаптарға сәйкес жүргізген жөн.  
Эктопаразиттерге қарсы ветеринарлиялық дәрілік заттар өндірілген жағдайда сапаны қамтамасыз ету үшін басқа да нормативтік құжаттар пайдаланылуы мүмкін. 
Қағидалардың осы бөлігі тұтас донор қанына және плазмаға қолданылмайды, себебі қанды алу және сынау жөніндегі талаптар мүше мемлекеттердің тиісті нормативтік құқықтық актілерімен реттеледі, алайда донор қанын немесе плазмасын бастапқы шикізат ретінде пайдаланып алынатын белсенді фармацевтикалық субстанцияларға қолданылмайды. Қағидалардың осы бөлігі буып-түйілмелген дәрілік заттарға қолданылмайды және осы Қағидаларға қосымшаларда, белсенді фармацевтикалық субстанцияларға қойылатын қосымша талаптар көрсетілген № 2 – 7 қосымшаларда көзделген кез келген шегіністерді ескере отырып, барлық басқа да белсенді бастапқы материалдарға қолданылады.  
Қағидалардың осы бөлігінің 19-бөлімі клиникалық зерттеулерге арналған дәрілік препараттарды алу үшін пайдаланылатын белсенді фармацевтикалық субстанцияларды өндіруге ғана қолданылатын талаптарды қамтиды.  
Белсенді фармацевтикалық субстанцияларды өндіруге арналған бастапқы материалдар деп шикізат, аралық өнімдер немесе белсенді фармацевтикалық субстанциялар өндірісінде пайдаланылатын және маңызды құрылымдық элемент ретінде белсенді фармацевтикалық субстанцияның құрылымына кіретін басқа да белсенді фармацевтикалық субстанциялар түсініледі. Белсенді фармацевтикалық субстанцияларды өндіруге арналған бастапқы материалдар келісім бойынша бір немесе бірнеше өнім берушіден сатып алынуы не дербес өндірілуі мүмкін. Белсенді фармацевтикалық субстанцияларды өндіруге арналған бастапқы материалдардың, әдетте, белгіленген химиялық қасиеті мен құрылымы болады.  
Өндіруші белсенді фармацевтикалық субстанцияны өндіру басталатын сатыны анықтауға және құжатпен негіздеуге тиіс. Синтез процестері үшін бұл саты технологиялық процеске белсенді фармацевтикалық субстанцияларды өндіруге арналған бастапқы материалдарды енгізу сатысы ретінде айқындалады. Басқа процестер үшін (ферментация, экстракция, тазалау және басқалары) бұл сатыны өндірістің нақты ерекшеліктерін ескере отырып анықтайды. «Осы Қағидалардың ІІ бөлігінің ережелерін БФС өндіруге қолдану» деген кестесінде әдетте белсенді фармацевтикалық субстанцияларды өндіру үшін бастапқы материалдарды процеске енгізетін сәтке қатысты басшылыққа алатын нұсқаулар келтірілген. Осы сатыдан бастап осы аралық өнімге және (немесе) белсенді фармацевтикалық субстанцияларды өндіру сатыларына Қағидалардың осы бөлігінің талаптары қолданылады. Олар өзіне белсенді фармацевтикалық субстанциялардың сапасына әсер ететін өндірістік процестің сыни сатыларын валидациялауды қамтиды. Дегенмен өндірушінің валидацияны жүргізу үшін технологиялық процесс сатысын таңдауы бұл саты сыни болып табылатындығын білдіруі міндетті емес. Қағидалардың осы бөлігінің талаптары, әдетте, көрсетілген кестеде сұр түспен боялған сатыларға қолданылады. Бұл өндіріс процесінде осы кестеде көрсетілген сатылардың барлығы орындалуға тиіс дегенді білдірмейді. Қағидалардың осы бөлігінің талаптарын қатаң сақтау белсенді фармацевтикалық субстанциялар өндірісінің ерте сатыларынан технологиялық процестің, тазалаудың және ораудың аяқтаушы сатыларына өсуге тиіс. Бөліктерді түйіршіктеу, қабықпен жабу немесе мөлшерін табиғи өзгерту (мысалы, қалың және жұқа тарту) сияқты белсенді фармацевтикалық субстанциялардың табиғи әдістерімен осындай өңдеуді осы Қағидалардың талаптарына сәйкес жүргізген жөн. Қағидалардың осы бөлігі белсенді фармацевтикалық субстанцияларды өндіру үшін бастапқы материалдар ретінде айқындалған заттарды процеске енгізу болатын сатыларға қолданылмайды.
Қағидалардың ІІ бөлігінде «белсенді фармацевтикалық субстанция» деген ұғым пайдаланылады, оны «белсенді фармацевтикалық ингредиент» (БФИ) деген ұғымның синонимі ретінде қараған жөн. Қағидалардың осы бөлігінде пайдаланылатын ұғымдарды және олардың анықтамаларын (олар «Терминдер мен анықтамалар» деген 20-бөлімде келтірілген) осы Қағидалардың ІІ бөлігінде ғана қолданған жөн. Осы Қағидалардың 
І бөлігінде пайдаланылатын осыған ұқсас ұғымдар үшін осы Қағидалардың «Терминдер мен анықтамалар» деген жалпы бөлімінде анықтамалар келтірілген, демек, оларды осы Қағидалардың І бөлігінің контексінде ғана қолданған жөн. 





1-кесте 
Осы Қағидалардың ІІ бөлігінің ережелерін БФС өндіруге қолдану
	Өндірістің типі 
	Осы Қағидалардың ІІ бөлігінің ережелерінің іс-әрекеті қолданылатын БФС өндіру сатысының атауы (сұр түспен боялған)

	Химиялық өндіріс
	БФС үшін бастапқы шикізат өндіру 
	БФС өндіру үшін бастапқы шикізатты процеске енгізу 
	аралық өнімді өндіру
	бөлу және тазалау
	табиғи әдістермен өңдеу және орау

	Жануарлардан алынған шикізаттан алынатын БФС
	мүшелерді, сұйықтықтарды немесе тіндерді жинау 
	майдалау, араластыру және (немесе)
бастапқы өңдеу
	БФС өндіру үшін бастапқы шикізатты процеске енгізу
	бөлу және тазалау
	табиғи әдістермен өңдеу және орау

	Өсімдіктерден алынған шикізаттан алынатын БФС
	өсімдіктерді жинау
	майдалау және бастапқы экстракциялау
	БФС өндіру үшін бастапқы шикізатты процеске енгізу
	бөлу және тазалау
	табиғи әдістермен өңдеу және орау

	БФС ретінде пайдаланылатын өсімдік экстрактілері 
	өсімдіктерді жинау
	майдалау және бастапқы экстракциялау
	
	одан әрі  экстракциялау 
	табиғи әдістермен өңдеу және орау

	Майдаланған немесе ұнтақталған өсімдіктерден тұратын БФС 
	өсімдіктерді жинау және (немесе) өсіру және жинау 
	майдалау, (үгу, уақтау)
	
	
	табиғи әдістермен өңдеу және орау

	Биотехнология:
ферментациялау
(жасушаларды өсіру)
	жасушалардың бас және жұмысшы банктерін құру
	жасушалардың жұмысшы банкін қолдау
	жасушаларды өсіру және (немесе)  ферментациялау
	бөлу және тазалау
	табиғи әдістермен өңдеу және орау

	БФС өндіру үшін «классикалық» ферментациялау 
	жасушалар банкін құру
	жасушалар банкін қолдау
	ферментациялау процесіне жасушаларды енгізу
	бөлу және тазалау
	табиғи әдістермен өңдеу және орау

	
Тиісті өндірістік практиканың талаптарын күшейту







2. Сапаны басқару

2.1. Қағидаттар

2.10. Өндірісте жұмыс істейтін барлық персонал сапа үшін жауапты болуға тиіс. 
2.11. Әрбір өндіруші басшы және тиісті өндірістік персоналдың белсенді қатысуымен сапаны басқарудың тиімді жүйесін әзірлеуге, құжатпен ресімдеуге және енгізуге тиіс.
2.12. Сапаны басқару жүйесі ұйымдық құрылымды, рәсімдерді, процестер мен ресурстарды, сондай-ақ БФС-тің сапа мен жиілікке қатысты тиісті өзіндік ерекшеліктердің барлық талаптарына сәйкестігіне кепілдік беруді қамтамасыз ету үшін қажетті қызметті қамтуға тиіс. Сапаға қатысы бар барлық қызмет түрлерін айқындаған және құжатпен ресімдеген жөн. 
2.13. Өндірістік бөлімге тәуелсіз сапаны қамтамасыз ету және сапаны бақылау функцияларын орындайтын сапа бөлімі (бөлімдері) болуы қажет. Бұл не сапаны қамтамасыз ететін және сапаны бақылайтын жеке қызметтер, не ұйымның мөлшеріне және құрылымына қарай бір адам немесе адамдар тобы болуы мүмкін. 
2.14. Аралық өнімді және БФС шығаруға рұқсат беруге уәкілетті тұлғаларды дәл анықтау қажет. 
2.15. Сапаға қатысы бар барлық іс-қимылдарды тікелей оларды орындаған кезде құжатпен ресімдеген жөн. 
2.16. Белгіленген рәсімдерден кез келген ауытқуды құжатпен ресімдеген және негіздеген жөн. Сыни ауытқуларды тергеп-тексеруді жүргізу, сондай-ақ осы тергеп-тексеруді және жасалған қорытындыларды құжатпен ресімдеу қажет.
2.17. Материалдарды шығаруға немесе, егер кәсіпорында мұндай пайдалануға (мысалы, Қағидалардың осы бөлігінің 10.20-тармағында сипатталғандай карантин мәртебесінде шығару не сапасын бағалау әлі де аяқталмаған шикізатты немесе аралық өнімді пайдалану) рұқсат беретін тиісті жүйелер болмаса, сапа бөлімі (бөлімдері) жүргізген бағалау нәтижелері бойынша қанағаттанарлық қорытынды алғанға дейін пайдалануға рұқсат етілмеуі мүмкін.
2.18. Жауапты басшы тұлғаларды уәкілетті органдар инспекцияларының нәтижелері, осы Қағидалардың талаптарын сақтауға қатысты елеулі кемшіліктер, өнімнің ақаулары туралы және тиісті шаралар қабылдау туралы (мысалы, сапаға қатысты наразылықтар, кері қайтарып алулар, уәкілетті органдардың іс-қимылдары және басқалары туралы) уақтылы хабарлау рәсімін әзірлеген жөн. 
2.19. Сапаны басқару мақсатына қол жеткізу үшін, өзіне тиісті өндірістік практиканы, сапаны бақылауды және сапа үшін тәуекелдерді басқаруды қамтитын жан-жақты әзірленген және дұрыс жұмыс істейтін сапа жүйесі енгізілуге тиіс. 

2.2. Сапа үшін тәуекелдерді басқару

2.20. Сапа үшін тәуекелдерді басқару БФС сапасы үшін ақпаратты бағалаудың, бақылаудың, берудің және тәуекелдерді шолудың жүйелі процесі болып табылады. Бұл процесті перспективалы да және ретроспективалы да жүзеге асыруға болады.
2.21. Сапа үшін тәуекелдерді басқару мыналарға кепілдік беруге тиіс:
тәуекелдерді бағалау ғылыми білімге, өндірістің тәжірибесіне негізделеді және сайып келгенде пациентті БФС тұтынушымен ақпарат алмасу арқылы қорғауға байланысты;
сапа үшін тәуекелдерді басқару процесінің күш-жігер, формализациялану және құжатпен ресімделу деңгейі тәуекелдердің деңгейімен шамалас. 
Процестердің және сапа үшін тәуекелдерді басқаруды қолдану мысалдары осы Қағидалардың ІІІ бөлігінде келтірілген. 

2.3. Сапа бөлімінің (бөлімдерінің) міндеттері

2.30. Сапа бөлімі сапаға жататын барлық мәселелерді шешуге тартылуға тиіс. 
2.31. Сапа бөлімі өнімнің сапасына қатысы бар барлық құжаттарды қарастыруға және келісуге тиіс. 
2.32. Тәуелсіз сапа бөлімінің негізгі міндеттері басқа қызметтерге берілуге тиіс. Бұл міндеттер жазбаша түрде берілуге және мыналарды қамтуға тиіс (бірақ мұнымен шектелу міндетті емес): 
барлық БФС шығаруға немесе кейінге қалдыруға рұқсат беру. Өндіруші кәсіпорынның бақылау саласынан тыс пайдалануға арналған аралық өнімді шығаруға немесе кейінге қалдыруға рұқсат беру;
бастапқы шикізатты, аралық өнімді, орауға және таңбалауға арналған материалдарды шығаруға немесе кейінге қалдыруға рұқсат беру жүйесін құру;
серияларды өндіру жөніндегі толтырылған жазбаларды және өткізу үшін БФС шығаруға рұқсат беру алдында процестің сыни сатыларына қатысты зертханалық бақылау құжаттарын тексеру;
сыни ауытқулардың себептерін тергеп-тексеруді қамтамасыз ету және оларды жою;
барлық өзіндік ерекшеліктерді және негізгі өндірістік нұсқаулықтарды келісу немесе бекіту;
аралық өнімнің және БФС сапасына әсер етуі мүмкін барлық рәсімдерді келісу немесе бекіту;
ішкі аудиттер (өзін-өзі инспекциялауды) жүргізуді қамтамасыз ету;
аралық өнім өндірушілерді және БФС, келісімшарт бойынша жұмыс істейтіндерді мақұлдау;
аралық өнімнің және БФС сапасына ықтимал әсер етуі мүмкін өзгерістерді бекіту;
валидациялау жөніндегі хаттамалар мен есептерді қарау және бекіту;
сапаға байланысты наразылықтар бойынша тергеп-тексерулер жүргізуді және шешімдер қабылдауды қамтамасыз ету;
техникалық қызмет көрсету үшін пайдаланылатын жүйелер, калибрлеу және сыни жабдықтарды салыстырып тексеру тиімді болып табыладытындығын растау;
бастапқы шикізат пен материалдарды сынауды және нәтижелерін құжатпен ресімдеуді қамтамасыз ету;
қайта сынақтар жүргізудің немесе жарамдылық мерзімдерінің өтуінің белгіленетін даталарын растау үшін тұрақтылық туралы деректердің бар болуын, сондай-ақ БФС және (немесе) аралық өнімді осы орынды болған жағдайларда сақтау шарттарын қамтамасыз ету;
өнімнің сапасына шолулар жүргізу (Қағидалардың осы бөлігінің 
2.6-тармағында келтірілген нұсқауларға сәйкес).

2.4. Өндірістік қызмет жөніндегі міндеттер 

Өндірістік қызмет жөніндегі міндеттер жазбаша түрде берілуге және мыналарды қамтуға тиіс (бірақ онымен шектелу міндетті емес):
бекітілген рәсімге сәйкес аралық өнімді және БФС өндіру жөніндегі нұсқаулықтарды әзірлеу, қайта қарау, бекіту және бөлу;
БФС және, қажет болған кезде, алдын ала бекітілген нұсқаулықтарға сәйкес аралық өнім өндіру;
өнімнің сериясын өндіру жөніндегі барлық жазбаларды қарау және олардың толтырылуын және олар қол қойылуды растау;
өндіріс процесінен барлық ауытқуларды міндетті түрде құжаттандыруды және оларға бағалау жүргізуді, сондай-ақ барлық сыни ауытқуларды және алынған қорытындыларды құжатпен ресімдеуді тергеп-тексеруді қамтамасыз ету; 
өндірістік үй-жайлардың тазалығын және, қажет болған кезде оларды дезинфекциялауды қамтамасыз ету;
қажетті калибрлеуді, сондай-ақ жазбалар жүргізуді және сақтауды қамтамасыз ету;
үй-жайлар мен жабдықтарға қызмет көрсетуді, сондай-ақ жазбалар жүргізуді және сақтауды қамтамасыз ету;
валидация хаттамаларын және есептерді тексеруді және келісуді қамтамасыз ету;
өнімге, процеске немесе жабдықтарға қатысты ұсынылып отырған өзгерістерді бағалау;
жаңа және, қажет болған кезде, жаңғыртылған үй-жайлар мен жабдықтарды саралауды қамтамасыз ету.

2.5. Ішкі аудиттер (өзін-өзі инспекциялау)

2.50. БФС өндірудің осы Қағидалардың талаптарына сәйкестігін растау үшін бекітілген кестеге сәйкес ішкі аудиттерді ұдайы жүргізген жөн. 
2.51. Ішкі аудиттің нәтижелерін және кейінгі түзету іс-қимылдарын құжатпен ресімдеген және кәсіпорынның жауапты басшыларының назарына жеткізген жөн. Келісілген түзету іс-қимылдарын уақтылы және тиімді орындаған жөн. 

2.6. Өнімнің сапасына шолу

2.60. Процестің тұрақтылығын растау үшін БФС сапасына ұдайы шолу жүргізген жөн. Сапаны осындай шолуларды, әдетте, жыл сайын кейіннен құжатпен ресімдеп жүргізген жөн. Олар өзіне, ең болмағанда, мыналарды қамтуға тиіс:
өндіріс процесінде сыни нүктелер бойынша бақылау нәтижелеріне және БФС сыни көрсеткіштер бойынша сынақтарына шолу;
бекітілген өзіндік ерекшеліктерге сәйкес келмейтін барлық серияларға шолу;
барлық сыни ауытқуларға немесе сәйкессіздіктерге және олармен байланысты тергеп-тексерулерге шолу;
процестерге немесе талдамалық әдістемелерге енгізілген кез келген өзгерістерге шолу;
тұрақтылықты зерделеу бағдарламасының нәтижелеріне шолу;
сапаға байланысты барлық қайтарып алуларға, наразылықтар мен кері қайтарып алуларға шолу;
түзету іс-қимылдарының барабарлығына шолу.
2.61. Осы шолудың нәтижелерін талдау және түзету іс-қимылын қолданудың немесе қайтадан валидация жүргізудің жөн екендігін бағалау қажет. Мұндай түзету іс-қимылының қажеттігін негіздеу құжатпен ресімделуге тиіс. Келісілген түзету іс-қимылдарын уақтылы және тиімді жүзеге асырған жөн.

3. Персонал

3.1. Персоналдың біліктілігі

3.10. Аралық өнімді және БФС өндіруді жүзеге асыру, сондай-ақ олардың өндірісін байқау үшін тиісті білімі, даярлығы және (немесе) практикалық тәжірибесі бар персоналдың жеткілікті саны болуға тиіс.
3.11. Аралық өнім және БФС өндірісінде жұмыс істейтін барлық персоналдың міндеті дәл айқындалуға және жазбаша нысанда жазылуға тиіс. 
3.12. Ең болмағанда, қызметкер орындайтын нақты операцияларға, сондай-ақ осы Қағидалардың қызметкердің функционалдық міндеттеріне қатысы бар талаптарына байланысты мәселелер бойынша білікті мамандарды тарта отырып, персоналды ұдайы оқытуды жүргізу қажет. Оқыту жазбаларын жүргізген жөн, ал оқытудың өзін кезең-кезеңімен бағалаған жөн.
 
3.2. Персоналдың гигиенасы

3.20. Персонал гигиена қағидаларын сақтауға тиіс. 
3.21. Персонал таза, өзінің өндірістік қызметіне сай келетін киім киюге тиіс, оны қажет болған кезде ауыстырған жөн. Аралық өнімді және БФС контаминацияланудан қорғау үшін қажет болған кезде басын, бетін, қолы мен саусақтарын жабатын қосымша қорғаныш киімін пайдаланған жөн.
3.22. Персонал аралық өніммен және БФС-пен тікелей байланысқа жоламауға тиіс. 
3.23. Өндірістік аймақтардан бөлінген, арнайы арналған аймақтарда ғана темекі шегуге, тамақты шайнауға, жеуге, ішуге және тамақ өнімдерін сақтауға рұқсат етіледі. 
3.24. Қызметкерлерде жұқпалы аурулар немесе денесінің үстіңгі қабатының қорғалмаған жерлерінде ашық зақымданулар болған кезде оларды жұмысқа қатысудан босатқан жөн, себебі бұл ретте БФС сапасы қауіпке ұшырайды. Ауру белгілері анық көрініп тұрған немесе терісінде ашық зақымданған жерлері бар кез келген қызметкерді (медициналық зерттеу немесе байқау нәтижелері бойынша) жұмыстарды орындаған кезде оның денсаулық жағдайы БФС-тің сапасына теріс әсер етуі мүмкін жұмыстардан сауыққанға немесе қызметкер жұмысқа жіберілгендігі туралы медициналық қорытынды алынғанға дейін жұмыстан шеттеткен жөн. 

3.3. Консультанттар

3.30. Аралық өнімді және БФС өндіру және бақылау мәселелері жөніндегі консультанттардың тиісті білімі, даярлығы, практикалық тәжірибесі немесе оларды шешу үшін шақырған мәселелер бойынша консультация беру үшін кез келген үйлесімі болуға тиіс. 
3.31. Олардың есебін осы консультанттар беретін жеке деректерді, тұрғылықты мекенжайын, біліктілігін және ұсынатын қызмет көрсетулердің түрін көрсетіп жүргізген жөн. 

4. Ғимараттар мен үй-жайлар

4.1. Жобалау және салу

4.10. Аралық өнімді және БФС өндіру кезінде пайдаланылатын ғимараттар мен үй-жайларды тазалау, оларға қызмет көрсету және оларды өндіріс типіне және сатысына сәйкес жұмыс істеу мүмкіндігін қамтамасыз ететіндей етіп орналастырған, жобалаған және құрастырған жөн. Үй-жайларды ықтимал контаминацияны барынша азайтатындай етіп жобалаған жөн. Егер аралық өнімнің және БФС микробиологиялық көрсеткіштеріне қатысты өзіндік ерекшеліктер белгіленсе, үй-жайларды мүмкіндігінше жағымсыз микробты контаминация қаупін шектейтіндей етіп жобалаған жөн.
4.11. Ғимараттар мен үй-жайлар шатастыруды және контаминациялануды болдырмау үшін жабдықтарды дұрыс орналастыру, материалдарды сақтау және жылжыту үшін жеткілікті түрде кең болуға тиіс.
4.12. Егер жабдық (мысалы, жабық немесе оқшауланған жүйелер) материалдардың сенімді қорғалуын қамтамасыз ететін болса, оны үй-жайдан тыс орналастыруға болады. 
4.13. Ғимараттар мен үй-жайларда материалдарды жылжыту мен персоналдың жүріс-тұрысы шатастыруды немесе контаминациялануды болдырмайтындай етіп көзделуге тиіс.
4.14. Мынадай операциялар үшін нақты аймақтарды немесе басқа да бақылау жүйелерін айқындаған жөн:
сынамаларды қабылдау, сәйкестендіру, іріктеу және пайдалануға рұқсат бергенге дейін немесе кейінге қалдырылғанға дейін келіп түсетін материалдардың карантині;
аралық өнімді және БФС шығаруға рұқсат бергенге дейін немесе кейінге қалдырылғанға дейін карантинде сақтау;
аралық өнім және БФС сынамаларын іріктеу;
кейінге қалдырылған материалдарды олардан құтылу үшін сақтау (мысалы, қайтару, қайтадан өңдеу немесе жою);
пайдалануға рұқсат етілген материалдарды сақтау;
технологиялық операциялар;
орау және таңбалау жөніндегі операциялар;
зертханалық талдаулар жүргізу.
4.15. Персоналды дайындау (қол жуу және т.б.) үшін қажетті үй-жайлардың және дәретхана бөлмелерінің жеткілікті санының бар болуын және оларды таза ұстауды көздеген жөн. Оларға ыстық және суық су кіргізілуге тиіс, сусабын немесе өзге де жуғыш құрал, ауамен кептіргіштер немесе бір рет пайдаланылатын сүлгілер бар болуға тиіс. Жуынатын жерлер мен дәретхана бөлмелері өндірістік аймақтардан бөлінуге, бірақ оңай кіретіндей болуға тиіс. Киіну үшін және қажет болған кезде душқа түсу үшін үй-жайлардың бар болуын қамтамасыз еткен жөн.
4.16. Зертхана аймақтарын (жұмыстарды), әдетте, өндірістік аймақтардан бөлген жөн. Технологиялық процесс операциялары зертханалық өлшеулердің дәлдігіне қолайсыз әсер етпейтін, ал зертхана жұмыстары технологиялық процеске, аралық өнімге және БФС-ке теріс әсер етпейтін жағдайда, кейбір зертхана аймақтары, атап айтқанда, өндіріс процесінде бақылау үшін пайдаланылатын аймақтарды өндірістік аймақтарға орналастыруға болады. 

4.2. Инженерлік жүйелер

4.20. Өнім сапасына әсер етуі мүмкін барлық инженерлік жүйе (мысалы, бу, газ, сығымдалған ауа, сондай-ақ жылыту жүйелері, желдету және ауаны баптау) саралаудан өтуге тиіс. Оларды тиісінше бақылап отырған және егер рұқсат етілетін шектерден асып кететін болса, шаралар қабылдаған жөн. Осы инженерлік жүйелердің сызбалары болуға тиіс.
4.21. Қажет болған кезде, ауаны желдету мен сүзгіден өткізудің тиісті жүйелерін, сондай-ақ сорғы құрылғысын көздеу қажет. Осы жүйелер контаминациялану және тоғыспалы контаминациялану тәуекелін барынша азайтатындай етіп, жобалануға және жасалуға тиіс. Егер бұл өндірістің осы сатысы үшін қажет болса, ауаның қысымын, микроорганизмдердің (егер қажет болса) бар-жоғын, тозаңдықты, ылғалдылық пен температураны бақылау үшін жабдықпен жарақталуға да тиіс. БФС өндірістік ортаның әсеріне ұшырайтын аймақтарға ерекше назар аударған жөн.
4.22. Ауа қайта пайдаланылатын өндірістік үй-жайларда конаминациялану және тоғыспалы контаминациялану тәуекелін болғызбау бойынша шаралар көзделгені жөн.
4.23. Стационарлық құбырларды тиісінше сәйкестендірген жөн. Мұны жекелеген құбырларды, тиісті құжаттаманы, компьютерлік бақылау жүйелерін таңбалау көмегімен немесе өзге де тәсілдермен жасауға болады. Құбырларды аралық өнімнің немесе БФС-тің контаминациялану тәуекелін болғызбайтындай етіп қойған жөн.
4.24. Суағардың тиісті көлемі болуға және судың ақпауын қамтамасыз етуге немесе егер бұл қажет болса, судың кері ағуын болғызбауға арналған құрылғы болуға тиіс.

4.3. Су

4.30. БФС өндіруде пайдаланылатын судың көзделетін мақсатқа сәйкестігі расталуға тиіс.
4.31. Егер басқа нұсқаулар болмаса, өндірістік процесте пайдаланылатын судың сапасы, кем дегенде, мүше мемлекеттердің нормативтік құжаттарының ауызсу сапасына қойылатын талаптарына сәйкес келуге тиіс.
4.32. Егер БФС сапасын қамтамасыз ету үшін ауызсу сипаттамалары жеткілісіз болса және судың химиялық және (немесе) микробиологиялық сипаттамаларына қойылатын неғұрлым қатаң талаптар қажет болса, физикалық (химиялық) қасиеттері, микроорганизмдердің жалпы саны, рұқсат етілмейтін микроорганизмдер және (немесе) судағы эндотоксиндердің болуы бойынша суға арналған тиісті өзіндік ерекшеліктер әзірленуге тиіс.
4.33. Егер өндіруші өндірісте пайдаланылатын суды белгілі бір сапаға қол жеткізу үшін арнайы өңдеуге ұшырататын болса, онда өңдеу процесі валидациялаудан өтуге тиіс және белгіленген шектерді ескере отырып оны бақылаған жөн.
4.34. Егер стерильді емес БФС-ті өндіруші өз өнімін кейіннен стерильді дәрілік препаратты өндіру үшін пайдаланатын болса немесе өз өнімі стерильді дәрілік препарат алу үшін жарамды дейтін болса, онда кейінгі сатыларды бөлу және тазалау үшін пайдаланатын суды мониторингтеген және микроорганизмдердің жалпы санына, рұқсат етілмейтін микроорганизмдер мен эндотоксиндерге қатысты бақылаған жөн болады.

4.4. Аймақтарды бөлу

4.40. Пенициллиндер немесе цефалоспориндер сияқты сенсебилизациялаушы белсенділігі жоғары өнім өндіруді арнайы бөлінген өндірістік аймақтарда жүзеге асырған жөн, оларға ауаны өңдеуге арналған жабдық пен технологиялық жабдық, үй-жай кіруі мүмкін.
4.41. Арнайы бөлінген өндірістік аймақтар инактивациялаудың және (немесе) тазалаудың валидацияланған рәсімдері жүзеге асырылатын және белгіленген жағдайларды қоспағанда, фармакологиялық белсенділігі немесе уыттылығы жоғары (мысалы, кейбір стероидтар немесе цитотоксинді ісікке қарсы құралдар), жұқтыру қасиеттері бар заттар үшін де көзделуге тиіс.
4.42. Персонал, материалдар және бөлінген бір аймақтан басқасына ауыстырылатын өзге де объектілер тарапынан тоғыспалы контаминациялануды болғызбау үшін тиісті шаралар әзірленуге және қолданысқа енгізілуге тиіс.
4.43. Гербицидтер мен пестицидтер сияқты жоғары уытты фармацевтикалық емес заттармен болатын кез келген технологиялық операцияны (өлшеуді, ұсақтауды немесе орауды қоса алғанда) БФС өндіру үшін пайдаланылатын бір ғимаратта және (немесе) бір жабдықта жүргізуге рұқсат етілмейді. Осындай уыттылығы жоғары фармацевтикалық заттармен жұмыс істеуді және оларды сақтауды БФС-тен бөлек жүзеге асырған жөн.

4.5. Жарық беру

4.50. Барлық аймақтарда  тазалауды, техникалық қызмет көрсетуді жүргізу және операцияларды тиісінше орындау үшін тиісті жарық беру қамтамасыз етілуге тиіс.

4.6. Суағарлар және қалдықтар

4.60. Ғимараттың ішіндегі және сыртындағы, сондай-ақ тікелей іргелес жатқан аумақтағы суағарларды, қалдықтарды және басқа да өңделген материалдарды (мысалы, қатты, сұйық және өндірістің газ тәріздес жанама өнімдері) қауіпсіздікті қамтамасыз ете және санитариялық-гигиеналық нормаларды сақтай отырып, уақтылы тазалап отырған жөн. Қоқысқа арналған контейнерлер және (немесе) су ағатын құбырлар нақты таңбалануға тиіс.

4.7. Санитариялық өңдеу және техникалық қызмет көрсету

4.70. Аралық өнім және БФС өндіру үшін пайдаланылатын ғимаратқа тиісінше қызмет көрсеткен, жөндеген және таза ұстаған жөн.
4.71. Санитариялық өңдеу жүргізуге жауаптылық айқындалған, тазалық жүргізу графиктері келтірілген, ғимараттар мен үй-жайларды тазалау кезінде пайдаланылатын жабдық пен материалдар, әдістер санамаланған жазбаша рәсімдерді әзірлеген жөн.
4.72. Қажет болған кезде, жабдықтардың, бастапқы шикізаттың, орау және таңбалау материалдарының, аралық өнім мен БФС-тің контаминациялануын болғызбау үшін кеміргіштерге қарсы тиісті құралдарды, инсектицидтерді, фунгицидтерді, фумиганттарды және тазалау әрі дезинфекциялау құралдарын пайдалану бойынша жазбаша рәсімдерді де әзірлеген жөн.

5. Технологиялық жабдық

5.1. Жобалау және монтаждау

5.10. Аралық өнім мен БФС өндіру кезінде пайдаланылатын жабдықтың тиісті конструкциясы, тиісті мөлшерлері болуға және өз мақсатына сәйкес әрі персонал тазалауды, дезинфекциялау (қажет болған кезде) мен техникалық қызмет көрсетуді жүзеге асыра алатындай етіп орналастырылуға тиіс.
5.11. Шикізатпен, аралық өніммен немесе БФС-пен жанасатын жабдық беті аралық өнім мен БФС сапасына әсер етпеуге және  олардың сапа көрсеткіштерінің бекітілген өзіндік ерекшеліктерде белгіленген рұқсат етілетін мәндердің шегінен шығуына әкелмеуге тиіс.
5.12. Технологиялық жабдықты саралау кезінде белгіленген жұмыс диапазондары шегінде ғана пайдаланған жөн.
5.13. Аралық өнімді немесе БФС-ті өндіру кезінде пайдаланылатын негізгі жабдық (мысалы, реакторлар, сақтауға арналған ыдыстар) пен стационарлық технологиялық желілерді тиісті түрде сәйкестендірген жөн.
5.14. Майлауға, қыздыруға арналған сұйықтықтар немесе хладагенттер сияқты жабдықтың жұмыс істеуі үшін қажетті кез келген зат өзіндік ерекшеліктерде белгіленген рұқсат етілетін мәндердің шегінен тыс аралық өнімнің немесе БФС-тің сапасын өзгертпеу үшін аралық өніммен немесе БФС-пен жанаспауға тиіс. Осы материалдардың пайдалану үшін жарамдылығына әсер ететін қолайсыз әсерінің жоқтығына көз жеткізу үшін осы талаптардан кез келген ауытқуға бағалау жүгізген жөн. Мүмкіндігіне қарай, тамақ өнеркәсібіне арналған жақпамайлар мен майларды пайдаланған жөн.
5.15. Қолдануға болатын барлық жағдайда, жабық немесе герметикалық жабылатын жабдықты пайдаланған жөн. Ашық жабдықты пайдаланған кезде немесе оны ашқан кезде контаминациялану тәуекелін барынша азайту үшін сақтық шараларын қабылдау қажет.
5.16. Пайдаланылатын жабдық сызбаларының, сондай-ақ сыни байлау жүйелерінің өзекті жиынтығы қолда болуға тиіс (мысалы, бақылау-өлшеу аспаптары, қосалқы жүйелер).

5.2. Техникалық қызмет көрсету және жабдықтарды тазалау

5.20. Жабдықтарға профилактикалық техникалық қызмет көрсетуді оларды жүргізгені үшін жауаптылық айқындалуға тиіс рәсімдер мен бекітілген графиктерге сәйкес жүргізген жөн.
5.21. Аралық өнім мен БФС-ті өндірген кезде жабдықты тазалау және кейіннен оны пайдалануға рұқсат алу жөніндегі жазбаша нұсқаулықтар әзірленуі қажет. Операторлар қалпына келтірілетін және тиімді тәсілмен кез келген типтегі жабдықтарға тазалау жүргізе алатындай етіп, тазалау рәсімдері жеткілікті түрде мұқият сипатталуға тиіс. Бұл рәсімдер мыналарды қамтуға тиіс:
жабдықтарды тазалағаны үшін жауаптылық белгілеу;
санитариялық өңдеу графиктерін (қажет болған кезде) қоса алғанда, тазалау графиктері;
жабдықтарды тазалау үшін пайдаланылатын жуатын құралдарды дайындауды қоса алғанда, әдістер мен материалдарды толық сипаттау;
тиісінше тазалауды қамтамасыз ету үшін әрбір бірлікті (қажет болған кезде) бөлшектеу және жинау жөніндегі нұсқаулық;
алдыңғы сериялардың таңбалануын жою жөніндегі нұсқаулық;
пайдаланар алдында контаминацияланудан таза жабдықты қорғау жөніндегі нұсқаулық;
егер практикалық тұрғыдан жүзеге асыру мүмкін болса, тікелей пайдаланар алдында жабдықтардың тазалығын тексеру рәсімі;
процестің аяқталуы мен жабдықтарды тазалау арасындағы ең көп уақыт аралығын белгілеу (қолданылатын болса).
5.22. Жабдық пен керек-жарақтарды аралық өнім мен БФС-тің сапа көрсеткіштерінің белгіленген өзіндік ерекшеліктер шегінен тыс шығуына әкелуі мүмкін материалдардың контаминациялануын немесе ауыстырылуын болғызбау үшін тазалаған, сақтаған және қажет болған кезде, дезинфекциялаған немесе стерильдеген жөн.
5.23. Сол бір аралық өнімнің немесе сол бір БФС-тің дәйекті серияларын науқанмен өндіруге немесе үздіксіз технологиялық процесіне арналған жабдықты тазалауды контаминанттардың жинақталуын және ауысуын болғызбау (мысалы, өнімдердің бұзылуы немесе микроорганизмдердің жол берілмейтін көлемі) үшін белгілі бір уақыт аралығынан кейін жүргізген жөн.
5.24. Әртүрлі материалдарды өндіру үшін пайдаланылатын жабдықты тоғыспалы контаминациялануды болғызбау үшін олардың ауысымы арасында тазалаған жөн.
5.25. Қалдықтарға қатысты қолайлылық өлшемшарттарын белгілеген, сондай-ақ осы өлшемшарттар мен тазалау рәсімдері мен жуатын құралдарды таңдауды негіздеген жөн.
5.26. Жабдық тазалық жай-күйі мен өзінің құрамындағы затқа қатысты тиісті түрде таңбалануға тиіс.

5.3. Калибрлеу

5.30. Аралық өнімнің немесе БФС-тің сапасын қамтамасыз ету үшін сыни мәні бар бақылау өлшеу және талдамалық жабдықты (оның ішінде, таразылар, мониторингтеуге арналған аспаптар) калибрлеуді жазбаша нұсқаулықтар мен белгіленген графиктерге сәйкес жүргізген жөн.
5.31. Калибрлеуді тиісті сертификаттау стандарттарының үлгілеріне дейін (егер ондайлар болса) қадағаланатын стандартты үлгілерді пайдалана отырып жүргізген жөн.
5.32. Калибрлеуді жүргізу жазбалары сақталуға тиіс.
5.33. Сыни жабдықты калибрлеудің ағымдағы мәні оны тексеру үшін қолжетімді және белгілі болуға тиіс.
5.34. Калибрлеу өлшемшарттарына сәйкес келетін аспаптарды пайдаланған жөн.
5.35. Сыни аспаптарға арналған калибрлеудің белгіленген стандарттарынан ауытқуды – оны соңғы рет ойдағыдай калибрлегеннен кейін осы жабдық пайдаланыла отырып өндірілген аралық өнім мен БФС-тің сапасына бұл әсер етті ме, жоқ па айқындау үшін тергеп-тексеру қажет.

5.4. Компьютерлендірілген жүйелер

5.40. Тиісті өндірістік практикаға жататын компьютерлендірілген жүйелер валидациялауға жатады. Валидациялау тереңдігі мен масштабы компьютерлендірілген жүйелерді қолданудың көптүрлілігіне, күрделілігіне және сынилығына байланысты.
5.41.Тиісті монтаждауды саралау мен жұмыс істеуді саралау компьютерлік жабдықтау мен бағдарламалық қамтамасыз етудің алға қойылған міндеттерді орындау үшін жарамдылығын көрсетуге тиіс.
5.42. Нарыққа берілетін, сараланған бағдарламалық қамтамасыз ету сол деңгейдегі сынақтар жүргізуді талап етеді. Егер қолданыстағы жүйе орнату кезінде валидациялаудан өтпесе, тиісті құжаттама болған кезде ретроспективалы валидациялауды жүргізуге болады.
5.43. Компьютерлендірілген жүйелерде деректерге санкцияланбаған қол жеткізуді немесе деректердің өзгеруін болғызбау үшін бақылаудың тиісті деңгейінің болуы қажет. Деректерді жоғалтудан қорғанышты көздеу қажет (мысалы, компьютерді сөндірген кезде). Деректердің кез келген өзгеруі, соңғы енгізілген деректер, оны кім және қашан жасағаны туралы ақпарат тіркелуге тиіс.
5.44. Компьютерлендірілген жүйелерді пайдалану және оған техникалық қызмет көрсету бойынша жазбаша рәсімдердің болуы қажет.
5.45. Егер сыни деректер қолмен енгізілсе, оларды енгізудің дәлдігін қосымша тексеруді көздеу қажет. Мұндай тексеруді екінші оператор немесе жүйенің өзі орындауы мүмкін.
5.46. Аралық өнімнің немесе БФС-тің сапасына әсер етуі мүмкін компьютерлендірілген жүйелердің жұмысындағы іркілістерді жазбалардың анықтығына немесе сынақтардың нәтижелеріне құжаттамамен ресімдеген және тергеп-тексерген жөн.
5.47. Өзгерістерді енгізу рәсімдеріне сәйкес компьютерлендірілген жүйелердегі өзгерістерді жүзеге асыру, оларды ресми санкциялау, құжаттамамен ресімдеу және тестілеу қажет. Компьютер жабдығын, бағдарламалық қамтамасыз етуді және жүйенің басқа да сыни құрамдастарын түрлендіру мен жетілдіруді қоса алғанда, барлық өзгеріс жазбасын сақтаған жөн. Бұл жазбалар жүйенің валидацияланған жай-күйде жұмыс істейтінінің дәлелі болуға тиіс.
5.48. Егер жүйедегі іркілістер мен оның сынуы жазбалардың үнемі жоғалуына әкелетін болса, ақпаратты резервтік көшіру жүйесін көздеу қажет. Барлық компьютерлендірілген жүйеде деректердің қорғалуын қамтамасыз ететін құралдар көзделуге тиіс.
5.49. Компьютерлік жүйеге қосымша деректерді басқа да тәсілмен жазуға жол беріледі.

6. Құжаттама және жазбалар

6.1. Құжаттама жүйесі және өзіндік ерекшеліктер

6.10. Аралық өнімді немесе БФС-ті өндіруге қатысы бар барлық құжатты жазбаша рәсімдерге сәйкес жасаған, тексерген, бекіткен және қолданған жөн. Құжаттар жазбаша түрде де, электрондық түрде де ресімделуі мүмкін.
6.11. Барлық құжаттаманы беруді, қайта қарауды, ауыстыруды немесе алып қоюды олардың алдыңғы нұсқалары туралы мәліметтерді сақтай отырып бақылаған жөн.
6.12. Барлық құжатты сақтау жүйесін ұйымдастырған жөн (мысалы, әзірлеу, масштабтау, технологияларды беру, процесті валидациялау туралы есептер, оқыту және өндіру жазбалары, бақылау жөніндегі құжаттар және өткізу жазбалары). Осы құжаттарды сақтау мерзімдерін көрсеткен жөн.
6.13. Өндірудің, бақылаудың және бөлудің барлық жазбасын серияның жарамдылық мерзімі біткеннен кейін кемінде 1 жыл сақтаған жөн. БФС-ті қайталап сынау деректерінде қамтылған деректерді серияны толық өткізгеннен кейін кемінде 3 жыл сақтаған жөн.
6.14. Жазбаларды операцияларды орындағаннан кейін бірден сол үшін арнайы көзделген жерлерде жуылмайтын сиямен орындаған жөн. Жазба жасаған адам белгіленуге тиіс. Жазбалардағы түзетулерге дата қойылуы және қол қойылуы тиіс және оны бастапқы түрде оқуға кедергі келтірмеуге тиіс.
6.15. Сақтау кезеңі ішінде жазбалардың төлнұсқалары немесе олардың көшірмелері осы жазбаларда сипатталған жұмыстар жүзеге асырылған кәсіпорындардың қол жеткізуіне оңай болуға тиіс. Электрондық немесе басқа да құралдардың көмегімен жазбаларды жылдам алу қамтамасыз етілетін болса, оларды сақтау үшін басқа да орындарды пайдалануға рұқсат етіледі.
6.16. Өзіндік ерекшеліктерді, нұсқаулықтарды және жазбаларды не түпнұсқада не көшірмелер түрінде сақтауға болады (мысалы, фотокөшірмелер, микрофильмдер, микрофишалар немесе т.б.). Егер түпнұсқаны кішірейту әдістері пайдаланылса (мысалы, микрофильмдеу, электрондық жазбалар), тиісті оқитын жабықтың, сондай-ақ баспа көшірмелерін дайындауға арналған құралдың болуы міндетті.
6.17. Бастапқы шикізаттың, аралық өнімнің (қажет болған кезде), БФС-тің немесе таңбалау мен орауға арналған материалдардың өзіндік ерекшеліктерін әзірлеу және құжаттамамен ресімдеу қажет. Қосалқы материалдар, төсемелер немесе аралық өнім өндіру барысында пайдаланылатын, сапа үшін сыни болуы мүмкін басқа да материалдар сияқты кейбір басқа материалдарға өзіндік ерекшеліктер қосымша қажет болуы мүмкін. Өндіру барысында бақылау үшін қолайлылық өлшемшарттарын құжаттамамен белгілеген және ресімдеген жөн.
6.18. Егер құжаттарда электрондық қолтаңбалар пайдаланылатын болса, олар сәйкестендірілуге және қорғалуға тиіс.

6.2. Жабдықтарды тазалау және пайдалану туралы жазбалар

6.20.  Негізгі жабдықты пайдалану, тазалау, санитариялық өңдеу және (немесе) стерильдеу туралы, сондай-ақ техникалық қызмет көрсету туралы жазбаларда мыналар көрсетілуге тиіс: дата, уақыт (қажет болған кезде), өнімнің атауы, осы жабдықта өндірілген өнімнің әрбір сериясының нөмірі, сондай-ақ тазалау мен техникалық қызмет көрсетуді жүргізген адамның аты.
6.21.  Егер жабдық аралық өнімнің немесе БФС-тің бір атауын өндіруге арнайы түрде арналған және осы аралық өнімнің немесе БФС-тің сериясы қадағаланатын реттілікпен өндірілетін болса, жабдықты тазалау және пайдалану туралы жекелеген жазба жасау талап етілмейді. Арнайы түрде арналған жабдық пайдаланылған жағдайда оны тазалау, оған техникалық қызмет көрсету туралы жазбалар серияға арналған дерекнаманың бір бөлігі немесе жеке құжат болуы мүмкін.

6.3. Бастапқы шикізатқа, аралық өнімдерге, БФС-ті таңбалау мен орауға арналған материалдарға жазбалар

6.30. Бастапқы шикізатқа, аралық өнімдерге, БФС-ті таңбалау мен орауға арналған материалдарға жазбалар жүргізу қажет, онда мынадай деректер қамтылады:
өндірушінің атауы, сәйкестендіру және бастапқы шикізатты, аралық өнімді немесе БФС-ті таңбалауға немесе орауға арналған материалдардың әрбір сериясын жеткізу көлемі;
өнім берушінің атауы, өнім берушінің бақылау нөмірі (нөмірлері) (болған кезде) немесе басқа сәйкестендіру нөмірі, қабылдау кезінде берілген нөмір және қабылдау датасы;
барлық жүргізілген сынақтар немесе тексерулер нәтижелері және олардың негізінде жасалған тұжырымдар;
бастапқы шикізат пен материалдарды пайдалану қадағаланатын жазбалар;
белгіленген өзіндік ерекшеліктерге сәйкестігін растайтын, БФС-ті таңбалау мен орауға арналған материалдарды бағалау және тексеру жөніндегі құжаттама;
ауытқушылығы бар бастапқы шикізатқа, аралық өнімге немесе БФС-ті таңбалау мен орауға арналған материалдарға қатысты түпкілікті шешім.
6.31. Шығарылатын заттаңбаларды заттаңбалардың бекітілген үлгілерімен салыстыру үшін оларды сақтаған жөн. 

6.4. Негізгі технологиялық нұсқаулықтар

6.40. Сериядан серияға өнімнің біртектілігін қамтамасыз ету үшін аралық өнім мен БФС-тің әрбір түріне арналған негізгі технологиялық нұсқаулықты әзірлеу қажет, оған бір адам қолын және датасын қояды, сондай-ақ сапа бөліміндегі адам тәуелсіз тексеріп қолын және датасын қояды.
6.41. Негізгі технологиялық жабдықтар мыналарды қамтуға тиіс:
шығарылатын аралық өнімнің немесе БФС-тің атауы және технологиялық процесс сатылары, сондай-ақ егер қолданылатын болса, құжаттың тиісті коды;
сәйкестендіруді жүргізу және кез келген арнайы сапа көрсеткіштерін айқындау мүмкін болуы үшін жеткілікті өзіндік ерекшелігі бар, атауларды немесе кодтарды көрсете отырып бастапқы шикізат пен аралық өнімнің толық тізбесі;
өлшем бірліктерін көрсете отырып, пайдаланылатын шикізаттың немесе аралық өнімнің әрбір атауының көлемін немесе арақатынасын дәл көрсету. Егер мұндай көлем тіркелген болмаса, онда серияның әрбір мөлшері немесе технологиялық процесс режимі үшін есеп-қисапты келтіру қажет. Егер негізделген болса, көрсетілген көлемнен ауытқушылықтарды келтірген жөн.
техникалық процесті жүзеге асыру орны және бұл ретте пайдаланылатын негізгі технологиялық жабдық;
егжей-тегжейлі технологиялық әрекеттер, оның ішінде сақтау қажет болатын дәйектілік және процесс параметрлерінің пайдаланылатын диапазондары;
қолайлылық өлшемшарттарын көрсете отырып (қажет болған кезде), өндіріс процесінде сынамаларды іріктеу және бақылау жөніндегі нұсқаулар;
технологиялық процестің және (немесе) тұтастай процестің (қажет болған кезде) жекелеген сатыларын аяқтаудың шекті мерзімдері;
процестің тиісті сатыларында немесе белгілі бір уақытта өнім шығарудың күтілетін диапазондары;
сақтау жөн болатын ерекше нұсқаулар мен сақтық шаралары немесе оларға тиісті тоғыспалы сілтемелер (қажет болған кезде);
таңбалау мен орауға арналған материалдарды қоса алғанда, пайдалануға жарамдылығын қамтамасыз ету үшін аралық өнімді немесе БФС-ті сақтау жөніндегі нұсқаулар, сондай-ақ мерзімдерін көрсете отырып (қажет болған кезде), сақтаудың ерекше шарттары,

6.5. Серияны өндіру және сапасын бақылау бойынша жазбалар 
(серияға арналған дерекнама)

6.50. Әрбір аралық өнім мен БФС үшін өндіру және сапаны бақылау бойынша жазбалар дайындалуға тиіс, ол өндіріс және әрбір серияның сапасын бақылау туралы толық ақпаратты қамтитын, серияға арналған дерекнамаға жиналуы мүмкін. Серияны өндіру жөніндегі жазбаларды қосу технологиялық нұсқаулыққа сәйкес келуге тиіс нысан бойынша жүзеге асырылады және өзекті нұсқа болып табылады. Егер көрсетілген нысан технологиялық нұсқаулықтың жекелеген бөлігі негізінде жасалған болса, мұндай құжатта пайдаланылатын қолданыстағы технологиялық нұсқаулыққа сілтеме қамтылуға тиіс.
6.51. Жазбаларға арналған нысандар серияның нақты нөмірі немесе сәйкестендіру нөмірі көрсетіле отырып, нөмірленуге, датасы қойылуға және беру кезінде қол қойылуға тиіс. Үзіліссіз өндіру кезінде өнімнің коды, сондай-ақ шығарылған датасы мен уақыты серияның түпкілікті нөмірі берілгенге дейін бір мәнді сәйкестендіргіштер қызметін атқара алады.
6.52. Өнімнің сапасын бақылау (серияға арналған дерекнама) мен өндіру жөніндегі жазбаларда әрбір маңызды технологиялық процесс аяқталғаннан кейін мынадай мәліметтерді көрсеткен жөн:
датасы мен уақыты (қажет болған кезде);
негізгі пайдаланылатын жабдық (мысалы, реакторлар, кептіргіштер, диірмендер және т.б.);
массасын, өлшем бірлігін, бастапқы шикізаттың, аралық өнімнің немесе өндіру барысында қайталап өңдеуден өткен кез келген материалдардың өлшем бірліктерін, серияларының нөмірлерін қоса алғанда, әр серияның өзіндік ерекшелігін сәйкестендіру;
процестің сыни параметрлерінің тіркелген іс жүзіндегі нәтижелері; 
кез келген жүргізілген сынамаларды іріктеу туралы деректер;
жұмыс кезінде әрбір сыни сатыны орындаған, сондай-ақ тікелей қадағалауды немесе тексеруді жүзеге асырған адамдардың қойылған қолдары;
өндіру және зертханалық сынақтар процесіндегі сынақтар нәтижелері;
тиісті сатыларда немесе белгілі бір уақытта нақты шығым;
аралық өнімге немесе БФС-ке арналған орау мен таңбалау сипаттамасы;
егер олар сату үшін өндірілген болса, БФС-ке немесе аралық өнімге арналған заттаңбаның үлгісі;
егер тиісті құжаттар жеке сақталатын болса, кез келген байқалған ауытқушылық, оны бағалау, жүргізілген тергеп-тексеру туралы ақпарат (қажет болған кезде) немесе осындай тергеп-тексеруге сілтеме;
шығаруға рұқсат беру кезіндегі бақылау нәтижелері.
6.53. Жазбаша рәсімдер әзірленуге тиіс, оларды сыни ауытқушылықтарды тергеп-тексеру кезінде немесе аралық өнімнің немесе БФС-тің сериялары олардың өзіндік ерекшеліктеріне сәйкес келмеген кезде сақтау қажет. Мұндай тергеп-тексеру осындай сәйкессіздіктер немесе ауытқушылықтар қатысты болуы мүмкін басқа да серияларға да қолданылуға тиіс.

6.6. Зертханалық бақылау жазбалары

6.60. Зертханалық бақылау жазбалары зерттеулерді және сандық анықтамаларды қоса алғанда, белгіленген өзіндік ерекшеліктер мен стандарттарға сәйкестігін растау үшін жүргізілген барлық сынақ барысында алынған толық ақпаратты, соның ішінде:
бастапқы шикізаттың атауын немесе көзін, серия нөмірін немесе басқа да өзіне тән кодты, сынаманы іріктеу датасын, сынақтар жүргізу үшін берілген үлгілер санын (қажет болған кезде) қоса алғанда сынақтарды жүргізу үшін алынған үлгілердің сипаттамасын және оны алған датаны;
сынақтардың әрбір пайдаланылатын әдісінің сипаттамасын немесе осындай әдіске сілтемені;
үлгі массасын және сипатталған әдіске сәйкес әрбір сынақ үшін пайдаланылатын үлгіге арналған басқа да өлшем бірліктерін көрсетуді, стандартты үлгілерді, реактивтерді және стандартты еріткіштерді дайындау және сынау туралы деректерді немесе тиісті тоғыспалы сілтемелерді;
сынауға ұшырайтын нақты зат пен серия үшін тиісінше сәйкестендірілген зертханалық аспаптардың көмегімен алынған графиктерге, кестелерге және спектрлерге қосымша әрбір сынақ барысында алынатын барлық бастапқы деректің жазбаларын;
мысалы, өлшем бірліктерін, қайта есептеу коэффициенттерін және баламалылық факторларын қоса алғанда, сынақтар жүргізуге байланысты орындалған барлық есеп-қисап жазбаларын;
сынақтардың нәтижелері мен олардың белгіленген қолайлылық өлшемшарттарына сәйкестігін;
әрбір сынақты жүргізген адамның қойылған қолын және ол жүргізілген датаны (даталарды);
жазбалардың түпнұсқалары дәлдік, толықтық және белгіленген стандарттарға сәйкестік тұрғысынан тексерілгеніне куә болатын екінші адамның қойылған қолы мен датаны қамтуға тиіс. 
6.61. Мыналарды:
белгіленген талдамалық әдістемелердегі кез келген өзгерістерді;
зертханалық жабдықты, аппараттарды, өлшеу құралдарын және тіркейтін құрылғыларды кезең-кезеңмен калибрлеуді;
БФС-тің тұрақтылығына жүргізілген барлық зерттеуді;
сынақтар нәтижелерінің өзіндік ерекшеліктерден ауытқушылықтарын тергеп-тексеруді көрсете отырып, толық жазбаларды жүргізген жөн болады.

6.7. Өндіру және сапа сериясын бақылау жөніндегі жазбалар 
(серияға арналған дерекнама)  

6.70. Серияны шығаруға рұқсат берер алдында немесе оны өткізер алдында аралық өнімнің немесе БФС-тің белгіленген өзіндік ерекшеліктерге сәйкестігін айқындау үшін жазбаша рәсімдерді әзірлеген жөн болады, серияны орау мен таңбалауды қоса алғанда, серияны өндіру және зертханалық бақылау жөніндегі жазбаларды шолу және бекіту кезінде осы жазбаша рәсімдерді басшылыққа алу қажет.
6.71. Өндіру және процестің сыни сатыларын зертханалық бақылау жөніндегі жазбалар сапа бөлімінің (бөлімдерінің) шығаруға рұқсат берер алдында немесе БФС-тің әрбір сериясын өткізер алдында тексеруіне және растауына жатады. Өндіру және сыни емес сатылар үшін зертханалық бақылау жөніндегі жазбаларды сапа бөлімі (бөлімдері) бекіткен рәсімдерге сәйкес өндірістік бөлімнің немесе басқа да бөлімшелердің білікті персоналы тексере алады.
6.72. Барлық ауытқушылықты, өзіндік ерекшеліктер нәтижелерін тегеп-тексеру және олардан ауытқушылықтар туралы есептерді осы серияны шығаруға рұқсат берер алдында өндіру және серияны бақылау жөніндегі жазбаларды (серияға арналған дерекнаманы) шолу процесінде бағалаған жөн.
6.73. Сапа бөлімі (бөлімдері) өнім өндірушінің бақылау аясынан тыс беруге арналған жағдайларды қоспағанда, аралық өнімді пайдалануға рұқсат беруге қатысты міндеттер мен өкілеттіктерді өндірістік бөлімге бере алады.

7. Материалдармен жұмыс

7.1. Жалпы бақылау

7.10. Қабылдауды, сәйкестендіруді, карантинге орналастыруды, сақтауды, жұмыс істеуді, сынамаларды іріктеуді, сынақтар жүргізуді, сондай-ақ материалдарды мақұлдауды немесе қабылдамауды сипаттайтын рәсімдер жазбаша құжат нысанында қабылдануға тиіс.
7.11. Аралық өнімді және (немесе) БФС-ті өндірушілерде сапа үшін сыни материалдарды берушілерді бағалау жүйесі болуға тиіс.
7.12. Келісілген өзіндік ерекшеліктерге сәйкес сапа бөлімі (бөлімдері) бекіткен өнім берушілер материалдарды беруді жүзеге асыруға тиіс.
7.13. Егер сапа үшін сыни материалдарды беруші оны өндіруші болып табылмаса, онда аралық өнімді және (немесе) БФС-ті өндіруші осы материалдарды өндірушінің атауы мен мекенжайын білуге тиіс.
7.14. Сапа үшін сыни материалдарды берушіні ауыстыруды осы бөліктің 13-бөліміне сәйкес жүргізген жөн.

7.2. Қабылдау және карантин

7.20. Алған кезде және қабылдайтын кезде материалдар бар әрбір контейнер немесе контейнерлер тобы таңбалаудың дұрыстығы (егер өзгеше болатын болса, өнім беруші пайдаланатын атаудың тапсырыс беруші пайдаланатын атаумен сәйкестігін қоса алғанда) және контейнерде, пломбаларда бүлінулердің, бөгде нәрселердің араласуы дәлелдерінің немесе контаминацияның бар-жоғы тұрғысынан көзбен шолып зерттеп-қаралады. Сынамаларды іріктеп, тексергенге дейін немесе сынақтар жүргізіп, оларды пайдалануға рұқсат алғанға дейін материалдарды карантинде ұстаған жөн.
7.21. Келіп түскен материалдар қолда бар қормен араласқанға дейін (мысалы, еріткіштермен немесе жинақтаушы бункерлердегі қорлармен) оларды қажетті сынақтан өткен (егер бұл қолданылатын болса) және пайдалануға рұқсат берілген, осы материалдарға қойылатын талаптарға сәйкес келетін ретінде белгілеген жөн. Келіп түскен материалдарды қолда бар қорға қате түсіруді болғызбау жөніндегі рәсімдерді әзірлеу қажет.
7.22. Егер бұл арнайы тағайындалмаған ыдыстарда жүзеге асырылатын болса, ангро жеткізілімнің тоғыспалы контаминациялану мүмкіндігін жою қажет. Мұны растау үшін бір немесе бірнеше мынадай дәлелдер пайдаланылуы мүмкін:
тазалауды растайтын құжаттың болуы;
қоспа іздерінің бар-жоғын сынау нәтижелері бар құжаттың болуы;
өнім берушінің аудиті.
7.23. Сақтауға арналған үлкен ыдыстардың және оларға қызмет көрсететін құбырлардың, толтыру және тиеу арналарының тиісті таңбалануы болуға тиіс.
7.24. Материалдар (материалдар сериясы) тиелген әрбір контейнерді немесе контейнерлер тобын өзіне тән код, серия нөмірі немесе қабылдау кезінде берілген нөмір көмегімен сәйкестендірген жөн. Әрбір серияның тұрған жерін тіркеу кезінде осы нөмірді пайдалану қажет. Әрбір серияның мәртебесін сәйкестендіру жүйесі болуға тиіс. 

7.3. Сынамаларды іріктеу және өндіруге келіп түскен материалдарға сынақтар жүргізу 

7.30. Материалдардың әрбір сериясының түпнсұқалығын растау (сәйкестендіру) үшін (осы бөліктің 7.32-тармағында көрсетілген материалдарды қоспағанда) ең болмағанда, бір сынақ жүргізген жөн. Егер өндірушіде өнім берушілерді бағалау жүйесі болса, басқа сынақтарды жүргізудің орнына өнім берушінің өнімін талдау сертификатын пайдалануға болады. 
7.31.  Өнім берушіні бекіту рәсімі өзіндік ерекшеліктерге сәйкес келетін материалдарды үнемі беретін өндірушінің қабілетін бағалауды қамтуға тиіс (мысалы, бұрынғы жеткізілімдердің сапасы туралы деректер). Кіруді бақылау кезінде сынақтар көлемін қысқартпастан бұрын кемінде 
3 серияға толық талдау жүргізген жөн. Дегенмен, белгілі бір уақыт аралығы өткен соң толық талдау жүргізу және оның нәтижелерін өнім берушіні талдау сертификатының деректерімен салыстыру қажет. Талдау сертификаттары деректерінің анықтығын үнемі тексеріп отырған жөн.
7.32. Технологиялық қоспаларға, қауіпті немесе уыттылығы жоғары шикізатқа, басқа да арнайы материалдарға немесе тапсырыс берушінің бақылауымен басқа бөлімшеге берілетін материалдарға бақылау жүргізу, егер өнім өндіруші осы материалдардың белгіленген талаптарға сәйкестігін растайтын талдау сертификатын ұсынса, талап етілмейді. Осы материалдарды сәйкестендіру контейнерлерді, заттаңбаларды көзбен шолып тексеру және сериялар нөмірлерін тіркеу арқылы жүргізіледі. Дәрілік затты өндіретін жерде мұндай материалдарды бақылаудың болмауы негізделуге және құжатпен ресімделуге тиіс.
7.33. Сынамалар – олар іріктелген материалдар сериясы үшін репрезентативті болуға тиіс. Сынамаларды іріктеу әдістемелерінде сынамаларды іріктеу қажет контейнерлердің саны, сынама алынатын контейнердің бөлігі, сондай-ақ әрбір контейнерден іріктелуге тиіс материалдар саны белгіленуге тиіс. Сынамаларды іріктеуге арналған контейнерлер саны мен сынамалар мөлшері сынамаларды іріктеу жоспарында көрсетілуге тиіс, онда материалдардың күрделілігі, материалдар қасиеттерінің өзгергіштігі, өнім берушімен сапаға қатысты бұрынғы жұмыс тәжірибесі, сондай-ақ талдау үшін қажетті материалдар көлемі ескеріледі.
7.34.  Сынамаларды іріктеуді белгілі бір орындарда және іріктелген сынама мен басқа да материалдардың контаминациялануын болғызбауға арналған нұсқаулықтарға сәйкес жүргізу қажет.
7.35. Сынамалар іріктелетін контейнерлерді абайлап ашқан жөн және сынаманы іріктегеннен кейін дереу қайтадан жабу қажет. Оларды сынаманы іріктеу фактісін көрсету үшін таңбалаған жөн.

7.4. Сақтау

7.40. Материалдармен жұмыс істеуді және оларды сақтауды олардың бұзылуын, контаминациялануын және тоғыспалы контаминациялануын болғызбайтындай етіп жүзеге асырған жөн.
7.41. Фибрадан жасалған барабандарда, қаптарда немесе жәшіктерде сақталатын материалдарды еденге қоймау қажет және қажет болған кезде, тазалау мен қарап-тексеруді жүргізу мүмкін болатындай етіп орналастырған жөн.
7.42. Материалдарды олардың сапасына қолайсыз әсер етпейтін кезең бойы сақтаған жөн. Әдетте, сақтауға бірінші келіп түскен материалдардың бірінші кезекте пайдаланылуын қадағалау қажет.
7.43. Тиісті контейнерлердегі кейбір материалдарды сәйкестендіретін заттаңбалары анық сақталатын болса, үй-жайлардың сыртында сақтауға болады, ал контейнерлер ашар және пайдаланар алдында тиісінше тазаланады.
7.44. Ауытқушылықтары бар материалдар таңбалануға және өндірісте санкцияланбаған пайдалану мүмкіндігін болғызбау үшін бақылаумен карантинге орналастырылуға тиіс.

7.5. Қайталап бағалау

7.50. Материалдарды қажет болуына қарай, пайдалануға жарамдылығын айқындау үшін қайталап бағалап отырған жөн (мысалы, ұзақ сақтағаннан кейін немесе ыстықтың немесе ылғалдың әсерінен соң).

8. Технологиялық процесс және өндіру процесіндегі бақылау

8.1. Технологиялық операциялар

8.10. Аралық өнім мен БФС-ті өндіруге арналған бастапқы шикізатты пайдалану үшін жарамдылығына әсер етпейтін тиісті жағдайларда салмағын немесе көлемін өлшеген жөн. Таразы мен көлемін өлшеуге арналған құрылғы болжамды пайдалану үшін қолайлы, дәл болуға тиіс.
8.11. Егер технологиялық операцияларда кейіннен пайдалану үшін бастапқы шикізат бірнеше порцияға бөлінетін болса, бастапқы шикізат келіп түсетін контейнер осыған жарамды болуға тиіс және оның таңбалануы:
бастапқы шикізаттың атауын және (немесе) оның кодын;
қабылдау кезінде берілген нөмірді немесе бақылау нөмірін;
бастапқы шикізаттың жаңа контейнердегі массасын немесе көлемін;
қайталап бағалауды немесе қайталама сынақтарды (қажет болған кезде) жүргізу датасын қамтуға тиіс.
8.12. Салмағын, көлемін өлшеудің немесе бөлудің  сыни операцияларын байқауды белгілеген және осы операциялардың орындалуына көз жеткізген не оларды баламалы бақылауды жүзеге асырған жөн. Бастапқы шикізатты пайдаланар алдында өндірістік персонал оның шын мәнінде осы аралық өнімнің немесе БФС-тің сериясын өндіру жөніндегі жазбаларда көрсетілген шикізат екеніне көз жеткізуге тиіс. 
8.13. Басқа да сыни технологиялық операцияларды байқауды белгілеген немесе баламалы бақылау жасаған жөн.
8.14. Технологиялық процестің белгілі бір сатыларында нақты шығуды күтілетін шығумен салыстырып отырған жөн. Күтілетін шығу мен тиісті шектерді бұрын жүргізілген зертханалық, тәжірибелік немесе өнеркәсіптік сынақтар деректері негізінде айқындаған жөн. Процестің сыни сатыларына байланысты күтілетін шығудан ауытқу себептері тиісті сериялардың сапасына әсер етуін (немесе ықтимал әсерін) айқындау үшін тергеп-тексерілуге тиіс. 
8.15. Кез келген ауытқуышылық себебі көрсетіле отырып, құжаттамамен ресімделуге тиіс. Кез келген сыни ауытқушылық тергеп-тексерілуге тиіс.
8.16. Жабдықтардың негізгі бірліктерінің технологиялық мәртебесін жабдықтардың нақты бірліктерінде не тиісті құжаттамада көрсеткен немесе компьютерлік бақылау жүйесінде не баламалы әдістердің көмегімен тіркеген жөн. 
8.17. Тиісті рұқсатсыз пайдаланылуын болғызбау мақсатында, қайталап өңдеуге немесе өңдеуге арналған материалдарды тиісінше бақылау қажет. 

8.2. Операцияларды орындау уақытын шектеу

8.20. Егер технологиялық нұсқаулықта (осы бөліктің 6.41-тармағы) уақытты шектеу белгіленсе, аралық өнім мен БФС-тің сапасын қамтамасыз ету үшін оларды сақтаған жөн. Осы шектеулерден ауытқуды құжаттамамен ресімдеу және ауытқуларды бағалау қажет. Егер реакцияны немесе процесс сатыларын аяқтау сынамаларды іріктеу және өндіру процесіндегі сынақтар арқылы айқындалатын болса, жоғарыда көрсетілген шектеулер белгіленген параметрлер мәніне жеткенге дейін (мысалы, қажетті рН мәніне жету, гидрогенездеу, параметрдің алдын ала белгіленген шамасына дейін кептіру) технологиялық процесті жүргізген кезде енгізілмеуі мүмкін.
8.21. Одан әрі өңдеуге арналған аралық өнімді одан әрі пайдалану үшін жарамдылығын қамтамасыз ету үшін оны белгілі бір жағдайларда сақтаған жөн.

8.3. Сынамаларды іріктеу және өндіру процесіндегі бақылау

8.30. Процесті мониторингтеу және аралық өнім мен БФС-тің сапа көрсеткіштерінің тұрақсыздығының себебі болып табылатын процестің сатыларын орындауды бақылау бойынша жазбаша нұсқаулықтар әзірлеген жөн. Өндіру процесінде бақылау жүргізу тәртібі және қолайлылықтың тиісті өлшемшарттары әзірлеу сатысында алынатын ақпарат негізінде немесе өндіру процесінде алынатын тәжірибе негізінде айқындалады.
8.31. Қолайлылық өлшемшарттары, сынақтардың типі мен көлемі шығарылатын аралық өнім мен БФС табиғатына, реакциясына немесе процесс сатысына және технологиялық процестің өнім сапасының тұрақсыздығына әсер ету дәрежесіне байланысты болуы мүмкін. Процестің бастапқы сатыларында өндіріс процесіне босаңдау бақылау жүргізуге жол берілгенімен, процестің неғұрлым кейінгі сатыларында (мысалы, бөлу және тазалау сатыларында) неғұрлым қатаң бақылау жүргізген жөн.
8.32. Бақылау нүктелері мен әдістерін қоса алғанда, өндіріс процесіндегі бақылаудың сыни кезеңдері (және сыни процестерді мониторингтеу) жазбаша түрде жазылуға және оны сапа бөлімі бекітуге тиіс.
8.33. Өндіріс процесін бақылауды білікті өндірістік персонал жүзеге асыруы мүмкін. Өндірістің осы сатысын түзетуді, егер мұндай түзету сапа бөлімі бекіткен, белгілеген шектерден шықпайтын болса, сапа бөлімінің алдын ала санкциясынсыз жүргізуге болады. Барлық сынақты және оның нәтижелерін серияға арналған жазбалардың (серияға арналған дерекнаманың) бір бөлігі ретінде құжаттамамен ресімдеген жөн.
8.34. Аралық өнім мен БФС-ті өндіру процесінде пайдаланылатын материалдар үшін сынамаларды іріктеу әдістері жазбаша нұсқаулықтарда тіркелуге тиіс. Сынамаларды іріктеу жоспарлары мен әдістемелері сынамаларды іріктеудің ғылыми негізделген тәртібіне сүйенуге тиіс. 
8.35. Өндіріс процесінде сынамаларды іріктеуді іріктелген материалдың және басқа да аралық өнімнің немесе БФС-тің контаминациялануын болғызбауды көздейтін рәсімдерді пайдалана отырып жүзеге асырған жөн. Іріктелгеннен кейін үлгілердің бүтіндігін сақтауды қамтамасыз етуге арналған рәсімдерді әзірлеу қажет. 
8.36. Процесті мониторингтеу және (немесе) түзету мақсатында жүзеге асырылатын өндіріс процесінде сынақтар жүргізу кезінде, әдетте, өзіндік ерекшеліктерге сәйкес келмеу жағдайларын тергеп-тексеру талап етілмейді.

8.4. Аралық өнім немесе БФС серияларын араластыру  

8.40. Осы бөлікте «араластыру» деген ұғым бір өзіндік ерекшелік берілетін біртектес аралық өнім немесе БФС алу үшін заттарды біріктіру процесін білдіреді. Өндіріс процесінде бір серияның бөліктерін араластыру (мысалы, кристалдандыру кезінде алынған бір сериядан центрифуганың бірнеше жүктемелерін біріктіру) немесе кейіннен өңдеу үшін әртүрлі серияның бөліктерін біріктіру технологиялық процестің бір бөлігі деп есептеледі және араластыру ретінде қаралмайды.
8.41. Өндіріс процесінде өзіндік ерекшеліктердің талаптарына сай келмейтін заттардың немесе өнімдердің серияларын өзіндік ерекшеліктерге сәйкестікті қамтамасыз ету мақсатында осындай заттардың немесе өнімдердің басқа серияларымен араластыруға жол берілмейді. Қоспаның құрамына кіретін әрібір серия белгіленген технология бойынша өндірілуге, басқа сериялардан бөлек сынақ жүргізілуге тиіс және араластырар алдында белгіленген өзіндік ерекшеліктерге сәйкес келуге тиіс.
8.42. Араластыру операциясы, атап айтқанда:
серияның мөлшерін ұлғайту үшін кішігірім серияларды араластыру;
бір аралық өнімнің немесе бір БФС-тің сериясының қалдықтарын (яғни бөлінген заттың кішігірім көлеміне қатысты) бір серия алу үшін араластыру үшін қолданылады.
8.43. Араластыру процестерін тиісінше бақылаған және құжаттамамен ресімдеген жөн. Араластыру нәтижесінде алынған серияны, қажет болған кезде, белгіленген өзіндік ерекшеліктерге сәйкестігі тұрғысынан сынаған жөн.
8.44. Серияға жататын және араласуды көрсететін жазбалар (серияға арналған дерекнама) қоспа жасалған жекелеген серияларды кері қадағалау мүмкіндігін қамтамасыз етуге тиіс.
8.45. БФС-тің физикалық сипаттамалары сыни болатын жағдайларда (мысалы, қатты дәрілік нысандарды немесе ішке қабылдауға арналған суспензияларды алуға арналған БФС) біріктірілген серияның біртектілігін көрсету үшін араластыру операцияларын валидациялаған жөн. Валидациялау араластыру процесі әсер етуі мүмкін сыни сипаттамалар бойынша өнімге сынақтар жүргізуді қамтуға тиіс (мысалы, бөлшектерді мөлшері, үйілген тығыздық және нығыздау кезіндегі тығыздық бойынша бөлу).
8.46. Егер араластыру тұрақтылыққа кері әсер етуі мүмкін болса, араластыру нәтижесінде алынған соңғы сериялардың тұрақтылығына сынақтар жүргізген жөн.
8.47. Араластыру нәтижесінде алынған серияның жарамдылық мерзімінің аяқталу датасын немесе оған қайталап сынақтар жүргізу датасын ең ескі қалдықтарды немесе қоспадағы ең ескі серияны өндіру датасы негізінде айқындаған жөн.

8.5. Контаминацияны бақылау

8.50. Заттардың қалдықтарын тиісті бақылау жүргізу шартымен, сол аралық өнімнің немесе БФС-тің келесі серияларына енгізген жөн. Бұл ұсақтағыштың қабырғасында жиналып қалған қалдықтар, жүк түсіргеннен кейін центрифуга багінің қабырғаларында қалған дымқыл кристалдар қабаты және затты процестің келесі сатысына көшіру кезінде жұмыс істейтін ыдыстан сұйықтықтарды немесе кристалдарды толық түсірмеу нәтижесінде қалыптасқан қалдықтар болуы мүмкін. Мұндай енгізу бұзылған өнімдердің немесе микробтық контаминацияның ауысуына әкеп соқпауы керек, мұның салдары БФС қоспаларының белгіленген бейініне теріс әсер етуі мүмкін.
8.51. Технологиялық операциялар аралық өнімнің немесе БФС-тің басқа заттармен контаминациялануын болғызбайтындай етіп жүргізілуге тиіс. 
8.52. Контаминациялауды болғызбау мақсатында тазалағаннан кейін БФС-пен жұмыс істеу кезінде ерекше сақтық шараларын сақтаған жөн.

9. БФС пен аралық өнімді орау және сәйкестендіретін таңбалау  

9.1. Жалпы талаптар

9.10. Қабылдау, сәйкестендіру, карантинге орналастыру, сынамаларды іріктеу, зерттеу және (немесе) сынау, орау мен таңбалауға арналған материалдарды пайдалануға рұқсат беру, сондай-ақ олармен жұмыс істеу сипатталған рәсімдер жазбаша құжат нысанында қабылдануға тиіс.
9.11. Орау мен таңбалауға арналған материалдар белгіленген өзіндік ерекшеліктерге сәйкес келуге тиіс. Осындай өзіндік ерекшеліктерге сәйкес келмейтін орау мен таңбалауға арналған материалдар кері қайтарылуға тиіс, бұлай жасау осы материалдар жарамсыз болып табылатын операцияларды орындау кезінде олардың пайдаланылуын болғызбайды.
9.12. Қабылдау, тексеру немесе сынау, сондай-ақ оларды қабылдау немесе кері қайтару туралы деректер көрсетіле отырып, заттаңбалар мен орау материалдарын әрбір беруге арналған жазбаларды жүргізген жөн.

9.2. Орау материалдары

9.20. Контейнерлер (орамалар) аралық өнімді немесе БФС-ті ұсынылатын жағдайларда тасымалдау және сақтау кезінде аралық өнімді немесе БФС-ті бүлінуден немесе контаминацияланудан тиісінше қорғауды қамтамасыз етуге тиіс.
9.21. Контейнерлер (орамалар) таза болуға тиіс және егер аралық өнімнің немесе БФС-тің сипаты талап ететін болса, мақсаты бойынша пайдалану үшін олардың жарамдылығын қамтамасыз ету үшін санитариялық өңдеуден өтуге тиіс. Мұндай контейнерлер (орамалар) абсорбцияланатын қасиеті бар химиялық белсенділікке ие болмауға немесе аралық өнім немесе БФС сапасының өзіндік ерекшеліктерде белгіленген шектерден астам өзгеруін туындатпау үшін бөгде қоспалардың көзі ретінде қызмет етпеуге тиіс.
9.22. Егер контейнерлер (орамалар) қайталап пайдалануға арналған болса, жазбаша нұсқаулықтарға сәйкес оларды тазалаған жөн, ал барлық бұрынғы заттаңбалар жойылуға немесе өшірілуге тиіс.

9.3. Заттаңбалар беру және бақылау 

9.30. Заттаңбаларды сақтау аймағына кіруге рұқсат тиісті өкілеттіктері бар адамдарға ғана берілуге тиіс. 
9.31. Таңбаланған орамалар саны мен берілген заттаңбалар саны арасындағы алшақтықты бағалау мүмкін болу үшін берілген заттаңбалар санын пайдаланылған және қайтарылған заттаңбалар санымен салыстыру рәсімін қолданған жөн. Алшақтық фактілерін тегеп-тексеру қажет, ал алынған нәтижелерді сапа бөлімі (бөлімдері) бекітуге тиіс.
9.32. Сериялардың нөмірлері немесе осы серияларға жататын басқа да жазылған ақпараты бар пайдаланылған заттаңбаларды жойған жөн. Қайтарылған заттаңбаларды шатастыруды болғызбау және тиісті сәйкестендіруді қамтамасыз ететіндей етіп ұстаған және сақтаған жөн.
9.33. Ескірген заттаңбалар мен даталарының мерзімі өткен заттаңбаларды жойған жөн.
9.34. Заттаңбаларды дайындау үшін пайдаланылатын жабдықты орау операциялары кезінде серияны өндіру жөніндегі жазбаларды көрсетілген баспа мәтінге барлық беттердің сәйкестігін қамтамасыз ету мақсатында бақылап отырған жөн.
9.35. Белгілі бір серия үшін берілетін басып шығарылған заттаңбаларды олардың төлнсұқалығы мен өндірістің негізгі жазбаларында келтірілген өзіндік ерекшеліктерге сәйкестігі тұрғысынан мұқият тексерген жөн. Мұндай тексеру нәтижелерін құжаттамамен ресімдеген жөн.
9.36. Пайдаланылған заттаңбаларға сәйкес келетін басып шығарылған заттаңбаның үлгісін серияны өндіру жөніндегі жазбаға қосқан жөн.

9.4. Орау және таңбалау жөніндегі операциялар

9.40. Орау материалдары мен заттаңбаларды дұрыс пайдалануды қамтамасыз етуге арналған, құжаттамалық ресімделген нұсқаулықтар болуға тиіс.
9.41. Таңбалау жөніндегі операцияларда шатасуды болғызбау көзделуге тиіс. Әртүрлі аралық өнімге немесе БФС-ке байланысты жұмыстарды физикалық немесе кеңістіктік бөлу қажет.
9.42. Аралық өнім немесе БФС бар контейнерлердің сыртқы бетін таңбалау үшін пайдаланылатын заттаңбаларда, егер мұндай ақпарат аралық өнімнің немесе БФС-тің сапасын қамтамасыз ету үшін сыни болып табылса, өнімнің атауын немесе сәйкестендіру нөмірін, серия нөмірін және сақтау шарттарын қамтуға тиіс.
9.43. Егер аралық өнім немесе БФС өндіруші материалдарын бақылау жүйесін бақылау саласының шегінен тыс тасымалдауға арналған болса, онда заттаңбада өндірушінің атауы мен өндірушінің мекенжайын, ішіндегісінің көлемін, тасымалдаудың ерекше шарттарын және мүше мемлекеттердің заңнамасымен немесе Одақ органдарының актілерімен белгіленген арнайы талаптар да көрсетілгені жөн. Белгіленген жарамдылық мерзімі бар аралық өнім мен БФС үшін заттаңбада және талдау сертификатында жарамдылық мерзімінің өту датасын көрсеткен жөн. Қайталап сынақтар жүргізу белгіленген аралық өнім мен БФС үшін осы датаны заттаңбада және (немесе) талдау сертификатында көрсеткен жөн.
9.44. Орау мен таңбалауға арналған үй-жайлар мен жабдықты келесі орау операциясы үшін қажет емес барлық материалдың жойылғанына көз жеткізу үшін оларды пайдаланар алдында тікелей тексерген жөн. Мұндай тексеру серияны өндіру жөніндегі жазбаларда, үй-жайларға және жабдықтарды пайдалануға арналған журналдарда құжаттамалық ресімделуге немесе басқа құжаттамамен ресімдеу жүйесінде көрсетілуге тиіс.
9.45. Оралған және таңбаланған аралық өнімді немесе БФС-ті серияға арналған бастапқы және кейінгі серияның дұрыс таңбаланғанына көз жеткізу үшін тексерген жөн. Бұл тексеру орау операциясының бір бөлігі болуға тиіс. Осындай тексеру нәтижелері серияны өндіру жөніндегі жазбаларда немесе оны бақылау жөніндегі құжаттарда көрсетілуге тиіс.
9.46. Өндірушінің бақылау саласының шегінен тыс тасымалдауға жататын аралық өнім немесе БФС бар орамаларды, пломбалар бұзылған немесе ол болмаған жағдайда, алушы оның ішіндегісін өзгерту мүмкіндігіне назар аудара алатындай етіп пломбалаған жөн.

10. Сақтау және өткізу

10.1. Қоймада сақтау

10.10. Барлық материалды тиісті жағдайларда сақтау үшін (мысалы, бақыланатын температура және қажет болған кезде ылғалдылық) үй-жайлар мен техникалық құралдарды дайындаған жөн. Егер олар материалдардың қасиеттерін сақтау үшін сыни болса, осы шарттар параметрлерінің жазбаларын жүргізген жөн.
10.11. Егер карантинде болатын, ауытқушылықтары бар, қайтарылған немесе қайтарып алынған материалдарды абайсызда немесе санкцияланбаған пайдалануды болғызбау үшін басқа жүйе болмаса, онда оларды қабылдау туралы шешім қабылданғанға дейін көрсетілген материалдарды уақытша сақтауға арналған жекелеген аймақтарды бөлген жөн.

10.2. Өткізу

10.20. Сапа бөлімі (бөлімдері) оларды шығаруға рұқсат бергеннен кейін, уәкілетті орган серияның сәйкестігін растағаннан кейін ғана барып БФС пен аралық өнімді үшінші тұлғаларға өткізуге жол беріледі. Карантинде болатын БФС пен аралық өнім, егер сапа бөлімі (бөлімдері) рұқсат берсе және қажетті бақылау мен тиісті құжаттама болған кезде, өндірушіні бақылау саласына кіретін басқа бөлімшеге берілуі мүмкін.
10.21. БФС пен аралық өнімді тасымалдау шарттары олардың сапасына кері әсер етпеуге тиіс.
10.22. БФС-ті немесе аралық өнімді тасымалдаудың немесе сақтаудың ерекше шарттары заттаңбада көрсетілуге тиіс.
10.23. Өндіруші БФС-ті немесе аралық өнімді тасымалдауға жауапты мердігердің тасымалдау мен сақтаудың тиісті шарттары туралы хабардар екеніне және оларды сақтайтынына көз жеткізуге тиіс.
10.24. Аралық өнімнің және (немесе) БФС-тің әрбір сериясын өткізу жолдарын жылдам анықтауға және оларды кері қайтарып алуды жүзеге асыруға мүмкіндік беретін шаралар жүйесі енгізілуге тиіс.

11. Зертханалық бақылау

11.1. Жалпы бақылау

11.10. Тәуелсіз сапа бөлімінің (бөлімдерінің) иелігінде тиісті зертханалық үй-жайлар мен жабдық болуға тиіс.
11.11. Сынамаларды іріктеуді, сынақтар жүргізуді, материалдарды мақұлдауды немесе қайтаруды, сондай-ақ құжаттамамен ресімдеу мен зертханалық деректерді сақтауды сипаттайтын жазбаша нұсқаулықтар болуға тиіс. Зертханалық жазбаларды жүргізу осы бөліктің 6.6-тармағының талаптарына сәйкес келуге тиіс.
11.12. Барлық өзіндік ерекшелік, сынамаларды іріктеу жоспарлары мен сынақтар әдістемелері ғылыми негізделуге және бастапқы шикізаттың, аралық өнімнің, БФС-тің, заттаңбалардың және орау материалдарының белгіленген сапа және (немесе) тазалық стандарттарына сәйкес келетініне кепілдік беруге тиіс. Өзіндік ерекшеліктер мен сынақтар әдістемелері тіркеу дерекнамасының талаптарына сәйкес келуге тиіс. Тіркеу дерекнамасының өзіндік ерекшелігін толықтыратын өзіндік ерекшеліктер де болуы мүмкін. Өзіндік ерекшеліктерді, сынамаларды іріктеу жоспарлары мен сынақтар әдістемелерін, осы құжаттарға енгізілетін өзгерістерді қоса алғанда, тиісті бөлімше жасауға, сондай-ақ оны сапа бөлімі (бөлімдері) тексеруге және бекітуге тиіс.
11.13. Қабылданған стандарттарға сәйкес келетін және өндіру процесімен келісетін, БФС-ке арналған тиісті өзіндік ерекшеліктерді әзірлеген жөн. Өзіндік ерекшеліктерде қоспаларды бақылау қамтылуға тиіс (мысалы, қалдық еріткіштердің органикалық және органикалық емес қоспалары). Егер микробиологиялық тазалыққа қатысты БФС-ке арналған өзіндік ерекшеліктер болса, онда микроорганизмдерді жалпы саны үшін және жол берілмейтін микроорганизмдерді көрсеткен кезде шаралар қабылдауды талап ететін шектерді белгілеген және осы талаптарды сақтаған жөн. Егер құрамында эндотоксиндердің болуына қатысты БФС-ке арналған өзіндік ерекшеліктер болса, онда шаралар қабылдауды талап ететін иісті шектерді белгілеген және осы талаптарды сақтаған жөн.
11.14. Барлық зертханалық бақылау рәсімі бекітілген нұсқаулықтарға сәйкес жүргізілуге және оларды орындау кезінде жазбаша түрде ресімделуге тиіс. Жоғарыда аталған рәсімдерден кез келген ауытқушылықты құжаттамамен ресімдеген және түсіндірген жөн.
11.15. Өзіндік ерекшеліктердің сапа көрсеткіштерінің сәйкессіздігі туралы алынған кез келген деректі тергеп-тексерген және белгіленген рәсімге сәйкес құжаттамамен ресімдеген жөн. Осы рәсімге сәйкес деректерді талдаған, елеулі проблемалардың бар-жоғына баға берген, қажетті түзету әрекеттерін айқындаған және тұжырым жасаған жөн. Өзіндік ерекшеліктерге сәйкессіздік нәтижелерін алғанан кейін сынамаларды кез келген қайталап іріктеуді және (немесе) қайталап сынақтар жүргізуді жазбаша рәсімге сәйкес орындаған жөн.
11.16. Реактивтер мен стандартты еріткіштерді жазбаша нұсқаулықтарға сәйкес әзірлеген және таңбалаған жөн. Талдамалық реактивтер немесе стандартты еріткіштер бар ыдыста (қажет болған кезде) олар соған дейін пайдаланылатын датаны көрсеткен жөн 
(« …дейін пайдаланылсын»).
11.17. БФС өндіру кезінде бастапқы стандартты үлгілердің (қажет болған кезде) болғаны жөн. Әрбір бастапқы стандартты үлгі көзі құжаттамада көрсетілуге тиіс. Әрбір бастапқы стандартты үлгіні сақтау және оны өнім берушінің ұсынымдарына сәйкес пайдалану жазбаларын жүргізу қажет. Ресми танылған көздерден алынған және өнім берушінің ұсынымдарына сәйкес сақталатын бастапқы стандартты үлгілер, әдетте, оларды сынау жүргізбестен пайдаланылады.
11.18. Ресми танылған көзде бастапқы стандартты үлгі болмаған кезде «ішкі» бастапқы стандартты үлгіні әзірлеген жөн. Осындай бастапқы стандартты үлгінің төлнұсқалығы мен тазалығын анық белгілеу үшін тиісті сынақ жүргізген жөн. Осы сынақтарды жүргізудің тиісті құжаттамасын сақтау қажет. 
11.19. Кейінгі стандартты үлгілерді әзірлеген, сәйкестендірген, сынаған, бекіткен және тиісті түрде сақтаған жөн. Бірінші рет пайдаланар алдында кейінгі стандартты үлгінің әрбір сериясын бастапқы стандартты үлгімен салыстыру арқылы жарамдылығын анықтаған (бастапқы саралауды жүргізген) жөн. Кейінгі стандартты үлгінің әрбір сериясын жазбаша хаттамаға сәйкес кезең-кезеңмен қайталап саралап отырған жөн.

11.2. Аралық өнімдер мен БФС-ті сынау

11.20. Аралық өнім мен БФС-тің әрбір сериясы үшін өзіндік ерекшеліктерге сәйкестігін растау мақсатында қажетті зертханалық сынақтарды жүргізген жөн.
11.21. Әдетте, әрбір БФС үшін белгілі бір бақыланатын технологиялық процесс нәтижесінде алынған әдеттегі сериядағы сәйкестендірілген және сәйкестендірілмеген қоспаларды сипаттайтын қоспалардың бейінін белгілеген жөн болады. Қоспалар бейіні сәйкестендіруді немесе басқа да сапалық талдамалық сипатты (мысалы, ұстап қалу уақытын), әрбір байқалған қоспаның болу шектерін және әрбір сәйкестендірілген қоспаның саралануын (мысалы, органикалық және бейорганикалық қоспалар, еріткіштер) қамтуға тиіс. Қоспалардың бейіні, әдетте, технологиялық процестің ерекшелігі мен БФС-тің шығу тегіне байланысты болады. Әдетте, өсімдіктен немесе жануардан алынған БФС үшін қоспалардың бейінін айқындаудың қажеті жоқ. Биотехнологияға байланысты мәселелер мүше мемлекеттердің заңнамасына және Одақ органдарының актілеріне сәйкес реттеледі.
11.22. Қоспалардың бейінін белгілі бір уақыт өткен соң шикізаттың, жабдықтың жұмыс істеу параметрлерінің немесе технологиялық процестің өзгеру нәтижесі болып табылатын БФС-тегі өзгерістерді байқау үшін, тіркеу құжаттарында келтірілген қоспалар бейінімен немесе бұрын алынған деректермен салыстырған жөн.
11.23. Егер олардың микробиологиялық жиілігі нормаланатын болса, аралық өнім мен БФС-тің әрбір сериясы үшін тиісті микробиологиялық сынақтар жүргізген жөн.

11.3. Талдамалық әдістемелерді валидациялау
 (осы бөліктің 12-бөлімін қараңыз)

11.4. Талдау сертификаттары

11.40. Аралық өнімнің немесе БФС-тің әрбір сериясы үшін сұратылған кезде талдау сертификатының түпнұсқасы берілуге тиіс.
11.41. Талдау сертификатында қажет болған кезде, сортын, серия нөмірін және шығарылған датасын қоса алғанда, аралық өнімнің немесе БФС-тің атауы туралы ақпарат қамтылуға тиіс. Егер аралық өнім немесе БФС үшін жарамдылық мерзімінің өту датасы белгіленген болса, осы датаны заттаңба мен талдау сертификатында көрсеткен жөн. Егер аралық өнім немесе БФС үшін қайталап сынақ жүргізу датасы белгіленсе, онда осы датаны заттаңбада және (немесе) талдау сертификатында көрсеткен жөн. 
11.42. Сертификатта жол берілетін шектерді қоса алғанда, фармакопеялық талаптарға немесе тұтынушылардың талаптарына сәйкес жүргізілген барлық сынақ тізбелері, сондай-ақ алынған сандық мәндер (егер сынақ нәтижелері ондай болмаса) келтірілуге тиіс.
11.43. Сертификатта сапа бөлімінің (бөлімдерінің) уәкілетті қызметкерінің қойылған қолы, қол қойылған күн, бастапқы өндірушінің атауы, мекенжайы және телефон нөмірі қамтылуға тиіс. Егер талдауды қайталап орау (қайталап өңдеу) жөніндегі кәсіпорын жүргізген болса, талдау сертификатында қайталап орау (қайталап өңдеу) жөніндегі кәсіпорынның атауын, мекенжайын, телефон нөмірін көрсеткен және бастапқы өндірушінің атауына сілтеме берген жөн.
11.44. Егер жаңа сертификаттарды қайталап орау (қайталап өңдеу) жөніндегі кәсіпорын, өнім берушілер немесе олар уәкілеттік берген, өз атынан немесе осы кәсіпорынның атынан әрекет ететін адамдар беретін болса, онда сертификатта талдау жүргізген зертхананың атауын, мекенжайын және телефон нөмірін көрсеткен жөн.
Мұндай сертификаттар бастапқы өндірушінің атауы мен мекенжайына, көшірмесі жаңа сертификатқа қоса берілетін бастапқы сертификатқа сілтеме болуға тиіс.

11.5. БФС тұрақтылығын бақылау

11.50. БФС-тің тұрақтылық сипаттамаларын бақылауға арналған, ұласпалы сынақтар бағдарламасын жазбаша құжат нысанында қабылдау қажет, сынақтардың алынған нәтижелерін сақтаудың тиісті шарттарын және қайталап сынақтар жүргізу немесе БФС-тің жарамдылық мерзімінің өту датасын растау үшін пайдалану қажет.
11.51. Тұрақтылықты зерттеп-қарау кезінде пайдаланылатын сынақтар әдістемелері валидациялаудан өтуге және тұрақтылық туралы қажетті деректер алуды қамтамасыз етуге тиіс.
11.52. Тұрақтылықты сынауға арналған үлгілерді коммерциялық контейнерлерге (орамаларға) ұқсас контейнерлерде (орамаларда) сақтаған жөн. Мысалы, егер БФС фибрадан жасалған барабандарға оралған қаптармен өткізілсе, онда тұрақтылықты сынауға арналған үліглер БФС сатуға түсетін фибрадан жасалған барабандардың материалына ұқсас немесе бірдей материалдан жасалған, көлемі кішкентай барабанға салынған сондай материалдан жасалған қапқа оралуы мүмкін.
11.53. Әдетте, қайталап сынақтар жүргізу немесе жарамдылық мерзімінің өту датасын растау үшін тұрақтылықты мониторингтеу бағдарламасына өткізілетін алғашқы 3 өндірістік серия қосылуға тиіс. Алайда, егер алдын ала зерттеу деректері БФС ең болмағанда 2 жыл бойы тұрақтылығын сақтай алатынын куәландырса, 3 сериядан аз пайдалануға жол беріледі.
11.54. Тұрақтылықты ұласпалы сынау бағдарламасына жылына кемінде бір БФС өндірістік сериясын қосу (осы жылы өндірістік сериялар шығарылмаған жағдайларды қоспағанда) және ең болмағанда жыл сайын тұрақтылықты растау үшін оны сынауды жүргізу қажет.
11.55. Сақтау мерзімі аз БФС үшін сынақты жиі жүргізу қажет. Мысалы, сақтау мерзімі 1 жыл немесе одан аз биотехнологиялық, биологиялық және басқа да БФС үшін тұрақтылығын сынауға арналған үлгілерді іріктеу және алғашқы 3 ай ішінде ай сайын, сосын әрбір 3 ай сайын сынақ жүргізген жөн. Егер БФС тұрақтылығының сақталатынын растайтын деректер болса, онда сынақтар арасындағы кезеңдерді ұзарту (мысалы, 9 ай) туралы мәселені қарауға болады.
11.56. Тұрақтылығын сынау кезіндегі сақтау шарттары тұрақтылықты сынауға қатысты мүше мемлекеттер заңнамасының талаптарына және Одақ органдарының актілеріне сәйкес келуі қажет.

11.6. Жарамдылық мерзімінің өту датасы және қайталап сынақтар жүргізу 

11.60. Егер аралық өнім өндірушінің материалдарын басқару жүйесін бақылау саласының шегінен тыс беруге арналған болса және ол үшін жарамдылық мерзімінің өту немесе қайталап сынақтар жүргізу датасы айқындалған болса, онда аралық өнімнің тұрақтылығын растайтын ақпарат алынуға тиіс (мысалы, жарияланған деректер, сынақтар нәтижелері).
11.61. БФС жарамдылық мерзімінің өту немесе қайталап сынақтар жүргізу датасы тұрақтылықты зерделеу кезінде алынған деректерді бағалау нәтижелеріне негізделуге тиіс. БФС үшін жарамдылық мерзімінің өту датасын емес, қайталап сынақтар жүргізу датасын көрсету жалпы қабылданған практика болып табылады.
11.62. БФС жарамдылық мерзімі өтуінің немесе қайталап сынақтар жүргізудің алдын ала даталары мынадай жағдайларды:
егер тәжірибелік сериялар үшін өнеркәсіптік өндірістің түпкілікті процесін модельдейтін өндіріс тәсілі мен рәсімдер пайдаланылса;
егер БФС сапасы өнеркәсіптік масштабта шығарылатын заттың сапасына сәйкес келсе, тәжірибелік сериялар үшін алынған нәтижелерге негізделуі мүмкін.
11.63. Қайталап сынақтар жүргізу үшін репрезентативтік үлгілерді іріктеген жөн.

11.7. Мұрағаттық үлгілер

11.70.  Мұрағаттық үлгілерді тұрақтылыққа сынақ жүргізу үшін емес, БФС серияларының сапасын кейіннен бағалау мүмкіндігі мақсатында орайды және сақтайды. 
11.71. Тиісті түрде таңбаланған БФС-тің әрбір сериясының мұрағаттық үлгілерін өндіруші айқындайтын серияның жарамдылық мерзімі өткен датадан кейін 1 жыл бойы немесе қайсы мерзімнің ұзағырақ болуына қарай серияны өткізгеннен кейін 3 жыл бойы сақтаған жөн. Қайталап сынақтар жүргізудің белгіленген датасы бар БФС-тің мұрағаттық үлгілерін серияны өндіруші толық өткізгеннен кейін 3 жыл бойы сақтаған жөн.
11.72. Мұрағаттық үлгіні сақтаған кезде сатуға арналған орама жүйесіне барабар немесе жақсы қорғауды қамтамасыз ететін немесе БФС сақталатын дәл сондай контейнерді (ораманы) пайдаланған жөн. Мұрағаттық үлгілерді фармакопеялық құжаттардың талаптарына сәйкес келетін кемінде толық 2 талдау немесе фармакопеялық құжаттар болмаған кезде – өзіндік ерекшелігіне (сапа жөніндегі нормативтік құжаттарға) сәйкес 2 толық талдау жүргізу үшін жеткілікті көлемде сақтаған жөн.

12. Валидациялау

12.1. Валидациялау саясаты 

12.10. Технологиялық процестерді валидациялауды, тазалау рәсімдерін, талдамалық әдістерді, өндіру процесіндегі бақылау рәсімдерін, копьютерлендірілген жүйелерді қоса алғанда алға қойылған мақсаттар мен валидациялау тәсілдеріне қатысты және әзірлеу, тексеру, бекіту және валидациялаудың әрбір кезеңін құжаттамамен ресімдеу үшін жауапты адамдарға қатысты тұжырымдаманы өндіруші құжаттамамен ресімдеуге тиіс.
12.11. Сапаның сыни параметрлерін, әдетте, әзірлеу сатысында немесе алдын ала жұмыс тәжірибесі деректерінің негізінде айқындаған жөн. Процестің қайта басталуын қамтамасыз ету үшін қажетті сапаның осы сыни параметрлері (көсреткіштері) мәнінің диапазондарын да айқындау қажет. Бұл ретте:
өнім ретінде БФС-тің сыни сапа көрсеткіштерін айқындау;
БФС-тің сыни сапа көрсеткіштеріне әсер етуі мүмкін процесс параметрлерін көрсету;
сериялық өндіріс және процесті бақылау кезінде пайдалану болжанып отырған процестің әрбір сыни параметрі мәндерінің диапазонын белгілеу қажет.
12.12. БФС сапасы мен тазалығы үшін сыни деп есептелетін операциялар валидациялауға жатады.

12.2. Валидациялау жөніндегі құжаттар 

12.20. Валидациялауға жататын әрбір процесс үшін валидациялау хаттамасын әзірлеген жөн. Бұл хаттаманы сапа бөлімі (бөлімдері) мен басқа да тиісті қызметтер тексеруге және бекітуге тиіс.
12.21. Валидациялау хаттамасында процестің сыни сатылары мен қолайлылық өлшемшарттары, сондай-ақ жүргізілетін валидациялау түрі (мысалы, ретроспективалы, перспективалы, ілеспе) және өндірістік циклдердің саны айқындалуға тиіс.
12.22. Валидациялау туралы есепте валидациялау хаттамасына тоғыспалы сілтемелер болуға, алынған нәтижелерді қорытуға және кемшіліктерді түзету үшін ұсынылатын өзгерістерді қоса алғанда, кез келген анықталған ауытқушылықты тиісті түйіндермен түсіндіруді қамтуға тиіс.
12.23. Валидациялау хаттамасынан кез келген ауытқушылық тиісінше негізделіп, құжаттамамен ресімделуге тиіс.

12.3. Саралау

12.30. Валидациялау жөніндегі жұмыс басталғанға дейін сыни жабдық пен қосалқы жүйелерді тиісті саралауды аяқтаған жөн. Саралау әдетте мынадай кезеңдер бойынша жүргізіледі (әрбір кезең бойынша жеке немесе бүкіл кезең бойынша жиынтық түрде):
жобаны саралау (design qualification, DQ) – өндірістік үй-жайлардың, жабдықтардың немесе жүйелердің ұсынылған жобасы мақсаты бойынша қолдану үшін жарамды болып табылатынын құжаттамалық ресімделген растау;
монтажды саралау (installation qualification, IQ) –  үй-жайларды, жүйелер мен жабдықтарды (орнатылған немесе түрлендірілген) монтаждау бекітілген жобаға, өндірушінің ұсынымдарына және (немесе) пайдаланушының талаптарына сәйкес орындалғанын құжаттамалық ресімделген растау;
жұмыс істеуін саралау (operational qualification, ОQ) – үй-жайлар, жүйелер және жабдық (орнатылған немесе түрлендірілген) жұмыстың барлық көзделген режиміндегі қойылатын талаптарға сәйкес жұмыс істейтінін құжаттамалық ресімделген растау;
пайдалануды саралау (performance qualification, PQ) – үй-жайлар, жүйелер және жабдық бірге пайдаланылған кезде тиімді жұмыс істейтінін және бекітілген талаптар мен процесс сипаттамаларына сәйкес келетін көрсеткіштердің ұдайы қалпына келтірілетінін құжаттамалық ресімделген растау.

12.4. Процесті валидациялау тәсілдері

12.40. Процесті валидациялау – бұл белгіленген параметрлер шегінде жүретін процестің алдын ала берілген өзіндік ерекшеліктер мен сапа көрсеткіштеріне сәйкес келетін аралық өнімді немесе БФС-ті өндірудің тиімділігін және нәтижелерінің молаюын қамтамасыз ететінін құжаттамалық ресімделген дәлелдеу.
12.41. Валидациялаудың 3 тәсілі бар. Перспективалы валидация артықшылықты тәсіл болып табылады, бірақ басқа да тәсілдерді пайдалануға мүмкіндік беретін ерекшелігі бар. Осы тәсілдер мен олардың қолданылуы төменде сипатталған.
12.42. Перспективалы валидациялауды осы бөліктің 12.12-тармағында көрсетілгендей БФС-ті өндіруге байланысты барлық процес үшін орындаған жөн. БФС өндіруге байланысты процесс үшін жүргізілетін перспективалы валидациялау осы БФС-тен өндірілген дайын дәрілік препаратты өндіру басталғанға дейін аяқталуға тиіс.
12.43. Ілеспе валидациялау, егер БФС сериялары сирек шығарылса немесе түрлендірілген валидациялау процесі арқылы өндірілген болса, егер БФС-тің шектеулі сериялар саны шығарылған болса, қайталанатын технологиялық циклдер үшін деректер болмаған кезде жүргізілуі мүмкін. Ілеспе валидациялау аяқталғанға дейін БФС сериялары өткізуге арналған дәрілік препаратты өндіру үшін шығарылуы және пайдаланылуы мүмкін, бұл ретте БФС сериялары толық бақылануы және мониторингтелуі шарт.
12.44. Ерекшелік ретінде бастапқы шикізаттың, жабдықтардың, жүйелердің, техникалық құралдардың немесе технологиялық процестің өзгеру салдарынан, талап етілетін сападағы БФС алу үшін елеулі өзгерістер енгізілмеген, жақсы ұйымдастырылған процестер үшін ретроспективалы валидациялау жүргізілуі мүмкін. Егер:
сапаның сыни көрсеткіштері мен процестің сыни параметрлері айқындалса;
қолайлылықтың және өндіріс процесіндегі бақылаудың тиісті өлшемшарттары белгіленсе;
процесс барысында елеулі іркілістер немесе оператордың қатесіне немесе жабдықтың істен шығуына байланысты емес себептер бойынша өнімде ақаулар болмаса;
осы БФС үшін қоспалар бейіні белгіленген болса, валидациялаудың осындай тәсілін пайдалануға болады.
12.45. Ретроспективалы валидациялау үшін іріктелген сериялар тексерілетін кезең ішінде өндірілген барлық сериядан, оның ішінде өзіндік ерекшеліктерге сәйкес келмейтін кез келген сериядан репрезентативтік таңдауды білдіруге тиіс. Бұл ретте, осындай сериялардың мөлшері процестің тұрақтылығын дәлелдеу үшін жеткілікті болуға тиіс. Процесті ретроспективалы валидациялау үшін деректерді алу мақсатында мұрағаттық үлгілерге сынақ жүргізілуі мүмкін.

12.5. Процесті валидациялау бағдарламасы

12.50. Валидациялау үшін қажет өндірістік циклдер саны процестің күрделілігіне немесе қарауға жататын процестегі өзгерістердің маңыздылығына байланысты болуға тиіс. Перспективалы және ілеспе валидациялау үшін тиісті сападағы өнімнің 3 реттік өндірістік сериясы үшін алынған деректер пайдаланылуға тиіс. Алайда, процестің тұрақтылығын дәлелдеу үшін қосымша өндірістік циклдер қажет болатын жағдайлар болуы мүмкін (мысалы, күрделі БФС өндіру процестері немесе БФС өндірудің ұзақ процестері). Ресроспективалы валидациялау кезінде процестің тұрақтылығын бағалау үшін, әдетте, 10 – 30 реттік сериялар үшін деректерді зерттеу қажет, бірақ тиісті негіздеу кезінде бұл сан азайтылуы мүмкін.
12.51. Процесті валидациялау жөніндегі зерттеулерді жүргізу кезінде оның сыни параметрлерін бақылаған және тексерген жөн. Сапаға байланысты емес процесс параметрлерін, мысалы, энергия тұтынуды қысқарту немесе жабдықтарды пайдалану мақсатында бақыланатын құбылмалы параметрлерді процесті валидациялауға енгізбеуге болады.
12.52. Процесті валидациялау әрбір БФС-ке арналған қоспалар бейіні берілген шектерде болатынын растауға тиіс. Қоспалар бейіні бұрын алынған қоспалар бейініне, сондай-ақ тиісті жағдайларда, процесті немесе негізгі клиникалық және токсикологиялық зерттеулер үшін пайдаланылған серияларды әзірлеу кезінде белгіленген қоспалардың бейініне ұқсас (не одан жақсы) болуға тиіс.

12.6. Валидациялық жүйелерді кезеңдік тексеру

12.60. Жүйелер мен процестердің дұрыс жұмыс істеп тұрғанын растау үшін оларды кезең-кезеңмен бақылап отырған жөн. Егер процеске немесе жүйеге елеулі өзгерістер енгізілмесе және сапаны шолу жүйе немесе процесс өзіндік ерекшеліктерге сәйкес келетін материалды өндіруді үнемі қамтамасыз етіп отырғанын растаса, қайталап валидациялау, әдетте, жүргізілмейді.

12.7. Тазалауды валидациялау

12.70. Тазалау рәсімдері, әдетте, валидациялаудан өтуге тиіс. Әдетте, тазалау валидациясын контаминациялау немесе заттарды ауыстыру БФС сапасы үшін айтарлықтай қауіп төндіретін жағдайларда жүргізеді. Мысалы, егер қалдық заттар тазалаудың келесі сатыларында жойылатын болса, технологиялық процестің бастапқы сатыларында жабдықты тазалау рәсімдерін валидациялау қажет болмауы мүмкін.
12.71. Тазалау рәсімдерін валидациялау жабдықты пайдаланудың нақты сипатын көрсетуге тиіс. Егер әртүрлі БФС немесе әртүрлі аралық өнім сол бір жабдықта өндірілетін болса және осы жабдықты сол бір тәсілмен тазалайтын болса, онда тазалау валидациясы үшін репрезентативті аралық өнімді немесе БФС-ті таңдауға болады. Мұндай таңдау тазалаудың ерігіштігі мен қиындықтары туралы деректерге, сондай-ақ белсенділігін, уыттылығын және тұрақтылығын ескере отырып, қалдықтардың шекті құрамын есептеуге негізделуге тиіс.
12.72. Валидациялау хаттамасында тазалауға жататын жабдық, рәсімдер, материалдар, тазалаудың қолайлы деңгейлері, бақыланатын және реттелетін параметрлер мен талдамалық әдістемелер сипатталуға тиіс. Хаттамада іріктелетін сынамалардың түрлерін, оларды іріктеу және таңбалау әдістерін де көрсеткен жөн.
12.73. Ерімейтін де, еритін де қалдықтарды байқау үшін сынамаларды іріктеу әдістері тиісті әдістерді қамтуға тиіс (мысалы, сүртінділерді немесе шайындыларды алу, тікелей экстракцияны және т.б.). Сынамаларды іріктеудің пайдаланылатын әдістері тазалағаннан кейін жабдықтардың беткі қабаттарындағы қалдық деңгейлерін мөлшерлік айқындауға мүмкіндік беруге тиіс. Егер өніммен жанасатын беткі қабат жабдықтың конструкциялық ерекшеліктеріне байланысты қиын қол жететіндей болса (мысалы, шлангілердің, көлік құбырларының ішкі қабаты, люктері тар реакторлардың ыдыстары, сондай-ақ көлемі шағын күрделі жабдық (мысалы, микронизаторлар мен микробүріккіштер)) және (немесе) егер процесті шектеулер болса (мысалы, уытты заттарды өңдеу) сүртінділерді алу арқылы сынамаларды іріктеу әдісін пайдалану жүзеге асырылмайтынын, мұндай жағдайларда сынамаларды іріктеудің өзге әдісін көздеу қажет екенін ескерген жөн.
12.74. Қалдықтарды немесе контаминанттарды байқау үшін жеткілікті дәрежеде сезімталдығы бар валидацияланған талдамалық әдістерді пайдаланған жөн. Әрбір талдамалық әдістемелерді байқау шегі қалдықтардың немесе контаминанттардың қолайлы деңгейіне жетуді белгілеу үшін жеткілікті болуға тиіс. Әдістеме үшін заттарды алуда қол жеткізілетін деңгейді белгілеген жөн. Қалдықтар құрамының шегі құнтты, қолжетімді, тексерілетін болуға және неғұрлым зиянды қалдықтың болуына негізделуге тиіс. Осы шектерді БФС-тің белгілі фармокологиялық, токсикологиялық немесе физиологиялық белсенділігінің ең аз көлемін немесе БФС-тің неғұрлым зиянды құрамдасын негізге ала отырып белгілеуге болады.
12.75. БФС-тегі микроорганизмдердің немесе эндотоксиндердің жалпы мөлшерін төмендету қажеттігі бар процестер үшін немесе осындай контаминациялау маңызды болуы мүмкін басқа да процестер үшін (мысалы, стерильді дәрілік препараттар өндіру үшін пайдаланылатын стерильді емес БФС өндіру) жабдықтардың тазалануын (санитариялық өңделуін) зерттеуді микроорганизмдермен және эндотоксиндермен контаминациялануына қатысты жүргізген жөн.
12.76. Ағымдағы технологиялық процесс кезінде пайдаланған кезде осы рәсімдердің тиімді болып табылатынына көз жеткізу үшін тазалау рәсімдерін валидациялағаннан кейін белгілі бір кезеңділікпен бақылаған жөн. Жабдықтардың тазалығын талдамалық сынақтар жүргізу және көзбен шолып қарау арқылы бақылауға болады Егер сынамаларды іріктеу және (немесе) талдау кезінде өзге де тәсілмен байқалмауы мүмкін деп болжауға негіз болса, көзбен шолып бақылау кішігірім учаскелерде контаминанттардың едәуір жинақталуын байқауға мүмкіндік береді. 

12.8. Талдамалық әдістемелерді валидациялау

12.80. Егер пайдаланылатын талдамалық әдістемелер Одақтың Фармакопеясына, мүше мемлекеттердің фармакопеяларына немесе Мүше мемлекеттердің фармакопеяларын үндестіру тұжырымдамасына сәйкес айқындалған негізгі фармакопеяға, сондай-ақ Одақ шеңберінде қолданылатын басқа да стандарттарға енгізілмесе, онда олар валидациялаудан өтуге тиіс. Барлық пайдаланылатын сынақтар әдістемелерінің жарамдылығын нақты жағдайларда қолданып тексерген және құжаттамамен ресімдеген жөн.
12.81. Әдістемелерді валидациялауды Одақ органдарының талдамалық әдістемелерді валидациялау жөніндегі тиісті актілерінде келтірілген сипаттамалардың негізделуін ескере отырып жүргізген жөн. Жүргізілетін талдамалық валидациялаудың көлемі БФС өндіру технологиялық процесінің мақсаты мен сатысына байланысты болуға тиіс.
12.82. Талдамалық әдістемелерді валидациялау басталғанға дейін талдамалық жабдыққа тиісті саралауды жүргізген жөн.
12.83. Валидацияланған талдамалық әдістемеге барлық өзгерістің мұқият жазбаларын жүргізген жөн. Мұндай жазбалар өзгерістердің себептерін және өзгерістер бұрын қабылданған талдамалық әдістеменің көмегімен алынған нәтижелер сияқты талдамалық әдістеменің сондай дәлдігі мен сенімділігін қамтамасыз етуге әкелетінін растауға арналған тиісті деректерді көрсетуге тиіс.

13. Өзгерістерді бақылау

13.10. Аралық өнім мен БФС-ті өндіру мен бақылауға әсер етуі мүмкін барлық өзгерісті бағалау үшін өзгерістерді бақылаудың формальдандырылған жүйесін әзірлеген жөн.
13.11. Бастапқы шикізатқа, өзіндік ерекшеліктерге, талдамалық әдістемелерге, үй-жайларға, қосалқы жүйелерге, жабдықтарға (компьютерлік жабдықты қоса алғанда), процестің сатыларына, орау мен таңбалауға арналған материалдарға, сондай-ақ компьютерлік бағдарламалық қамтамасыз етуге қатысты сәйкестендіру, құжаттамамен ресімдеу, тиісті тексеру және өзгерістерді бекіту үшін жазбаша рәсімдерді көздеген жөн.
13.12. Осы Қағидалардың талаптарын сақтауға қатысты өзгерістер бойынша кез келген ұсынысты өндірушінің тиісті бөлімшелері жасауға, тексеруге және бекітуге, содан кейін оны сапа бөлімі (бөлімдері) тексеруге және бекітуге тиіс.
13.13. Ұсынылған өзгерістің аралық өнімнің немесе БФС-тің сапасына мүмкін болатын әсерін бағалаған жөн. Өзгерістерді саралау рәсімі бұрын валидацияланған процеске енгізілетін өзгерістерді негіздеу үшін талап етілетін сынақтар, валидациялар және құжаттамалар көлемін айқындау кезінде пайдаланылады. Өзгерістер сипаты мен көлеміне, сондай-ақ процеске тигізуі мүмкін әсеріне қарай саралануы мүмкін (мысалы, елеулі немесе елеулі емес ретінде). Негізделген қорытындыны ескере отырып, валидациялау жөніндегі қандай қосымша сынақтар мен зерттеулердің осындай өзгерістерді негіздеу үшін қажет екенін айқындаған жөн.
13.14. Бекітілген өзгерістерді енгізу кезінде осы өзгерістер мазмұнына әсер ететін барлық құжатты қайта қарау бойынша шаралар қабылдаған жөн.
13.15. Өндіріске өзгерістерді енгізгеннен кейін осы өзгерісті енгізгеннен кейін өндірілген немесе сыналған алғашқы серияларды бағалауды жүргізген жөн.
13.16. Сыни өзгерістердің тұрақтылыққа және қайталама сынақтар датасы мен жарамдылық мерзімінің өту датасын белгілеуге әсер ету мүмкіндігін бағалаған жөн. Өзгертілген процесс арқылы өндірілген аралық өнімнің немесе БФС-тің үлгілері, қажет болған кезде, тұрақтылықты жеделдетілген зерделеу бағдарламасына енгізілуі және (немесе) тұрақтылықты мониторингтеу бағдарламасына қосылуға тиіс.
13.17. Дәрілік препараттарды (оның ішінде, буып-түйілмеген өнімдер нысанындағы дәрілік препараттарды) тиісті өндірушілерге белгіленген технологиялық процестердегі өзгерістер және БФС сапасына әсер етуі мүмкін процесті бақылау рәсімдері туралы хабардар етіп отырған жөн.

14. Ауытқушылық және материалдарды қайталап пайдалану

14.1. Ауытқушылық

14.10. Белгіленген өзіндік ерекшеліктерге сәйкес келмейтін аралық өнім мен БФС-ті белгіленген өзіндік ерекшеліктерге сәйкес келетін өнім мен БФС-тен анық ерекшеленуін қамтамасыз ететіндей таңбалап, карантин жағдайларында ұстаған жөн. Осындай аралық өнімді немесе БФС-ті қайталап өңдеуге немесе қайта өңдеуге ұшыратқан жөн. Ауытқушылықтары бар материалдарға қатысты түпкілікті шешім қабылдау құжаттамамен ресімделуге тиіс.

14.2. Қайталап өңдеу

14.20. Тиісті стандарттарға немесе өзіндік ерекшеліктерге сәйкес келмейтін өнімді қоса алғанда, аралық өнімді немесе БФС-ті өндіру процесінде қайталап пайдалану және белгіленген өндірістік процестің бір бөлігі болып табылатын химиялық немесе физикалық тәсілдермен (мысалы, дистиялляциялау, сүзгіден өткізу, хроматографиялау, майдалау) өңдеудің басқа да тиісті сатыларын немесе кристалдау сатыларын қайталау арқылы қайталап өңдеу, әдетте, қолайлы болып есептеледі. Алайда егер қайталап өңдеу көптеген серия үшін пайдаланылатын болса, онда оны стандартты технологиялық процестің бір бөлігі ретінде енгізген жөн.
14.21. Өндіріс процесіндегі бақылау оның аяқталмағанын көрсеткен технологиялық процесс сатыларын жүзеге асыруды жалғастыру қайталап өңдеудің емес, әдеттегі технологиялық процестің бір бөлігі болып есептеледі.
14.22. Ден қойылмаған затты процеске тағы енгізу және химиялық реакцияны қайталап жүргізу, егер бұл белгіленген процестің бір бөлігі болмаса, қайталап өңдеу болып есептеледі. Осындай қайталап өңдеудің алдында мұқият бағалау болуға тиіс, ол мұның белгіленген нормадан астам ден қойылған жанама өнімдер мен заттардың ықтимал түзілуі салдарынан аралық өнімнің немесе БФС-тің сапасына теріс әсер етпейтініне кепілдік береді.

14.3. Қайта өңдеу

14.30. Белгіленген нормалар мен өзіндік ерекшеліктерге (сапа жөніндегі нормативтік құжаттарға) сәйкес келмейтін серияларды қайта өңдеу туралы шешім қабылдар алдында осындай сәйкессіздік себептеріне тергеп-тексеру жүргізген жөн.
14.31. Қайта өңделген өнімнің сапасы бойынша бастапқыда белгіленген өндірістік процесс арқылы өндірілген өнімге баламалы екенін көрсету үшін, егер бұл үшін негіз болса және құжаттамамен ресімделсе, қайта өңдеуге ұшыраған сериялар тиісті бағалаудың, сынақтардың, тұрақтылықты зерттеудің объектісі болуға тиіс. Қайта өңдеу рәсімдерін валидациялаудың неғұрлым тиімді тәсілі ілеспе валидациялау болып табылады. Бұл қайта өңдеу рәсімінің жазбаларын жасауға, оны өткізу тәртібін белгілеуге және күтілетін нәтижелерді айқындауға мүмкіндік береді. Егер бір ғана серия қайта өңдеуге жататын болса, онда жазбаша есеп жасалуға тиіс, ал серия қолайлылығы расталғаннан кейін бірден шығаруға рұқсат берілуге тиіс.
14.32. Әрбір өңделген серияның қоспаларының бейінін белгіленген процесс арқылы өндірілген сериялардың қоспалары бейіндерімен салыстыруға арналған рәсімдер жазбаша құжат нысанында қабылдануға тиіс. Егер қолданылатын талдамалық әдістер қайта өңделген серияны барабар сипаттауға мүмкіндік беретін болса, онда қосымша әдістемелерді пайдаланған жөн болады.

14.4. Материалдар мен еріткіштерді регенерациялау

14.40. Реактивтерді, аралық өнімді немесе БФС-ті регенерациялау (мысалы, аналық сұйықтық немесе сүзінділер), регенерациялаудың бекітілген рәсімдері болған және регенерацияланған материалдар оларды болжамды пайдалануға келетін өзіндік ерекшеліктерге сәйкес келген жағдайда, жол берілетін болып есептеледі.
14.41. Қайталап пайдаланар алдында немесе пайдалануға рұқсат етілетін басқа да материалдармен араластырар алдында ерітінділердің тиісті стандарттарға сәйкестігін қамтамасыз ету үшін регенерациялау рәсімдері бақыланған және тексерілген жағдайда, ерітінділерді сол немесе басқа процестерде регенерациялауға және қайталап пайдалануға рұқсат етіледі.
14.42. Егер тиісті сынақтар барысында жаңа және регенерацияланған ерітінділер мен реактивтердің пайдаланылуы мүмкін болатын барлық технологиялық процеске олардың жарамдылығы көрсетілсе, жаңа және регенерацияланған ерітінділер мен реактивтерді араластыруға болады.
14.43. Регенерацияланған еріткіштерді, аналық сұйықтықтарды және басқа да регенерацияланған заттарды пайдалану құжаттамамен ресімделуге тиіс.

14.5. Қайтару

14.50. Қайтарылған аралық өнімді немесе қайтарылған БФС-терді тиісті түрде таңбалаған және карантин жағдайларында ұстаған жөн.
14.51. Егер контейнерлердің (ораманың) жай-күйі немесе аралық өнем немесе БФС қайтарылғанға дейін немесе оларды қайтару процесінде сақталған немесе тасымалданған жағдайлар аралық өнімнің немесе БФС-тің сапасына қатысты күмән туғызатын болса, онда қайтарылған аралық өнім немесе қайтарылған БФС-тер қайталап өңдеуге, қайта өңдеуге немесе жоюға жатады.
14.52. Аралық өнімді немесе БФС-ті қайтару жазбаларын жүргізген жөн. Әрбір қайтару үшін құжаттамада мыналар:
жүк алушының атауы мен мекенжайы;
аралық өнімнің немесе БФС-тің атауы, серияның нөмірі және аралық өнімнің немесе БФС-тің қайтарылған мөлшері;
қайтару себебі;
қайтарылған аралық өнімді немесе БФС-ті пайдалануға немесе жоюға нұсқау көрсетілген жөн.

15. Наразылықтар мен кері қайтарып алу

15.10. Ауызша немесе жазбаша нысанда алынған, сапаға қатысты барлық наразылық құжаттамамен ресімделуге және жазбаша нұсқаулыққа сәйкес тергеп-тексерілуге тиіс.
15.11. Наразылықтарды қарау жазбаларында мыналар:
наразылық білдірген тұлғаның атауы, мекенжайы және телефон нөмірі;
наразылық білдірген адамның тегі, аты, әкесінің аты (болған кезде), оның лауазымы (болған кезде);
наразылықтың мәні (БФС атауы мен сериясының нөмірін қоса алғанда);
наразылық келіп түскен дата;
шара қабылдаған адам мен олардың жүзеге асырылу датасын көрсете отырып, бастапқыда қабылданған шаралар;
білдірілген наразылыққа байланысты кез келген келесі іс-қимыл;
наразылық білдірген адамға жіберілген жауап (жауап жіберілген датаны қоса алғанда);
наразылық білдірілуіне байланысты аралық өнімнің немесе БФС-тің сериясына немесе партиясына қатысты қабылданған түпкілікті шешім қамтылуға тиіс.
15.12. Наразылықтарды қарау жазбаларын наразылықтардың түсу үрдісін, жиілігін бағалау және қосымша, қажет болған кезде дереу түзету әрекеттерін қабылдау үшін олардың маңыздылығын бағалау мақсатында сақтаған жөн.
15.13. Аралық өнімді немесе БФС-ті кері қайтарып алу туралы мәселені қараған жөн болатын мән-жайларды айқындауға арналған рәсімді жазбаша құжат нысанында қабылдаған жөн.
15.14. Кері қайтарып алу рәсімі ақпаратты бағалауға кімнің қатысуға тиіс екенін, кері қайтарып алу рәсімін қалай бастаған жөн екенін, аралық өнімді немесе БФС-ті кері қайтарып алу туралы кімге хабар берген жөн екенін және қайтарып алынған аралық өніммен немесе БФС-пен не істеу керектігін айқындауға тиіс.
15.15. Өмірге елеулі немесе ықтимал қауіп төндіретін жағдайлар болған кезде бұл туралы мүше мемлекеттердің уәкілетті органдарына, жергілікті және (немесе) халықаралық уәкілетті органдарға хабар берген жөн, сондай-ақ бірлесіп әрекет жасау қажет болған кезде оларға консультация алуға жүгінген жөн болады.

16. Келісімшарт бойынша өндіру 
(сапаны зертханалық бақылауды қоса алғанда)

16.10. Келісімшарт бойынша жұмыс істейтін өндірушілер, сондай-ақ сапаға бақылауды жүзеге асыратын зертханалар осы Қағидалардың талаптарына сақтауға тиіс. Тоғыспалы контаминациялауды болғызбауға және қадағалануды қамтамасыз етуге ерекше назар аударған жөн.
16.11. Өндіруші өзінің тапсырысы бойынша басқа да өндірушілердің келісімшарт бойынша жұмыстарын орындайтын, сондай-ақ осы Қағидалардың талаптарына сәйкестігі тұрғысынан зертханалардың сапасын бақылауды жүзеге асыратын учаскелерде орындалатын нақты операцияларды бағалауды жүргізуге тиіс.
16.12. Өндірушіде тапсырыс беруші мен орындаушы арасында жазбаша нысанда жасалған шарттың (келісімшарт немесе ресми келісім) түпнұсқасы сақталуға тиіс, онда сапаға қатысты іс-шараларды қоса алғанда, осы Қағидалардың талаптарын сақтау бойынша әрбір тараптың міндеттері мұқият айқындалған.
16.13. Келісімшартта осы Қағидалардың талаптарына сәйкестігі тұрғысынан орындаушының өндірісіне аудит жүргізудегі тапсырыс берушінің құқығы көзделуге тиіс.
16.14. Егер қосалқы мердігерлерге жұмыстарды орындауға рұқсат берілсе, онда орындаушы алдын ала бағалаусыз және тапсырысы бойынша жұмыстар орындалып жатқан өндірушімен қосымша келісімдер жасамастан келісімшарт бойынша өзіне сеніп тапсырылған жұмыстың қандай да бір бөлігін үшінші тарапқа беруге тиісті емес.
16.15. Өндірістік және зертханалық жазбаларды жұмыстар орындалған учаскелерде сақтаған жөн. Өндіруші көрсетілген жазбаларға қол жеткізу мүмкіндігін ұйымдастыруға тиіс.
16.16. Технологиялық процестерге, сынақтар әдістемелеріне, өзіндік ерекшеліктерге немесе келісімшарттың басқа да талаптарына өзгерістер енгізуге, сондай-ақ тапсырыс берушіге хабар берместен және өзгерістерді оның бекітуінсіз, келісімшарт нысанасына жататын жабдықтарды ауыстыруға немесе жаңғыртуға жол берілмейді.

17. Өнім берушілер немесе олардың атынан әрекет ететін тұлғалар
(агенттер, брокерлер және трейдерлер), дистрибьюторлар, қайта орау немесе қайта таңбалау жөніндегі кәсіпорындар

17.1. Қолданылу саласы

17.10. Осы бөлім БФС-ті немесе аралық өнімді сатып алуы, қайта орауы, қайта таңбалауы, жеткізуі (сатуы) және сақтауы мүмкін, бастапқы өндіруші болып табылмайтын тұлғалар мен ұйымдарға қатысты.
17.11. Барлық өнім беруші немесе олардың атынан әрекет ететін тұлғалар, дистрибьюторлар, қайта орау немесе қайта таңбалау жөніндегі кәсіпорындар осы Қағидалардың талаптарын сақтауға тиіс.

17.2. Өткізілген БФС пен аралық өнімнің қадағалануы

17.20. Өнім берушілер немесе олардың атынан әрекет ететін адамдар, дистрибьюторлар, қайта орау немесе қайта таңбалау жөніндегі кәсіпорындар өздері беретін БФС пен аралық өнімнің толық қадағалануын қамтамасыз етуге тиіс. Бұл үшін мынадай құжаттар ресімделуге және сақталуға тиіс (құжаттамалық тіркелген деректер):
бастапқы өндірушінің атауы; 
бастапқы өндірушінің мекенжайы;
өнім беруге арналған тапсырыстар;
жүкқұжаттар (көлік құжаттары);
қабылдау туралы құжаттама;
БФС-тің немесе аралық өнімнің атауы немесе белгіленуі;
серияның өндіруші берген нөмірі;
тасымалдау және өткізу жазбалары;
қайта орағаннан немесе қайта таңбалағаннан кейін алынған сертификаттарды, сондай-ақ бастапқы өндірушіден алынған сертификаттарды қоса алғанда, талдау сертификаттарының түпнұсқалары;
қайталап сынақтар жүргізу датасы немесе жарамдылық мерзімінің өту датасы. 

17.3. Сапаны басқару

17.30. Өнім берушілер немесе олардың атынан әрекет ететін тұлғалар, дистрибьюторлар, қайта орау немесе қайта таңбалау жөніндегі кәсіпорындар осы бөліктің 2-бөлімінде көрсетілгендей, сапаны басқарудың тиімді жүйесін құруға, оны құжаттауға және енгізуге, сондай-ақ қажетті құжаттаманы жүргізуге тиіс.

17.4. БФС пен аралық өнімді қайта орау, 
қайта таңбалау және сақтау  

17.40. БФС пен аралық өнімді қайта орауды, қайта таңбалауды және сақтауды БФС-тің немесе аралық өнімнің шатасуын немесе сәйкестігінен немесе тазалығынан айырылуды болғызбау үшін осы Қағидалардың талаптарына сәйкес жүзеге асырған жөн.
17.41. Контаминациялануды немесе тоғыспалы контаминациялануды болғызбау үшін қайта орауды тиісті өндірістік орта жағдайларында жүзеге асырған жөн.

17.5. Тұрақтылық

17.50. Егер БФС немесе аралық өнім типі өндіруші пайдаланатын БФС-тен немесе аралық өнімнен өзгеше контейнерлерге (бастапқы орамаға) қайта оралатын болса, онда жарамдылық мерзімінің өту датасын белгілеуді негіздеу немесе қайталап сынақтар жүргізу үшін тұрақтылықты зерттеу қажет.

17.6. Ақпарат беру

17.60. Өнім берушілер немесе олардың атынан әрекет ететін тұлғалар, дистрибьюторлар, қайта орау немесе қайта таңбалау жөніндегі кәсіпорындар барлық ақпаратты, егер ол осы БФС-ке немесе аралық өнімге қатысты уәкілетті органдар қабылдаған шешімдерге немесе БФС-тің немесе аралық өнімнің сапасына қатысты болса, БФС-ті немесе аралық өнімді өндірушіден тұтынушыға және тұтынушыдан – БФС-ті немесе аралық өнімді өндірушіге беруге тиіс.
17.61. БФС-ті немесе аралық өнімді тұтынушыға беретін өнім берушілер немесе олардың атынан әрекет ететін тұлғалар, дистрибьюторлар, қайта орау немесе қайта таңбалау жөніндегі кәсіпорындар БФС-ті немесе аралық өнімді бастапқы өндірушінің атауын және берілетін серияның нөмірін (нөмірлерін) көрсетуге тиіс.
17.62. Өнім беруші мүше мемлекеттердің уәкілетті органдарының сұрау салуы бойынша БФС-ті немесе аралық өнімді бастапқы өндіруші туралы ақпаратты ұсынуға міндетті. Бастапқы өндіруші тікелей немесе өздері уәкілеттік берген делдалдар арқылы (өздерінде тиісті өкілеттіктер болған кезде) уәкілетті органға жауап беруі мүмкін. 
17.63. Осы бөліктің 11.4-тармағында көрсетілген талдау сертификаттарына қатысты арнайы талаптарды сақтау қажет.

17.7. Наразылықтармен және кері қайтарып алулармен жұмыс

17.70. Өнім берушілер немесе олардың атынан әрекет ететін тұлғалар, дистрибьюторлар, қайта орау немесе қайта таңбалау жөніндегі кәсіпорындар өздерінің қызмет ету аясына жататын барлық наразылық пен кері қайтарып алуларға қатысты осы бөліктің 15-бөлімінде көрсетілгендей, наразылықтар мен кері қайтарып алуларды қарау жазбаларын жүргізуге тиіс.
17.71. Өнім берушілер немесе олардың атынан әрекет ететін тұлғалар, дистрибьюторлар, қайта орау немесе қайта таңбалау жөніндегі кәсіпорындар, қажет болған кезде, осындай БФС-ті немесе аралық өнімді алуы мүмкін басқа да тұтынушылармен не уәкілетті органдармен не барлық мүдделі тараппен бірлесіп, одан әрі әрекет жасау жөн бе, жоқ па айқындау үшін БФС-тің немесе аралық өнімнің бастапқы өндірушісімен бірге наразылықты қарауға тиіс. Наразылықтың немесе кері қайтарып алудың себептерін тергеп-тексеруді наразылықтар мен кері қайтарып алулар қызмет ету аясына кіретін тиісті тарап жүргізуге және құжаттамамен ресімдеуге тиіс.
17.72. Егер наразылық БФС-ті немесе аралық өнімді бастапқы өндірушіге қатысты болса, онда өнім берушілер немесе олардың атынан әрекет ететін тұлғалар, дистрибьюторлар, қайта орау немесе қайта таңбалау жөніндегі кәсіпорындар жүргізетін наразылықтарды қарау жазбаларында БФС-ті немесе аралық өнімді бастапқы өндірушіден алынған барлық деректі (датасы мен ұсынылған ақпаратты қоса алғанда) қамтуға тиіс.

17.8. Қайтарулармен жұмыс

17.80. Өнімді қайтаруға байланысты жұмыстар осы бөліктің 
14.52-тармағына сәйкес жүргізіледі. Өнім берушілер немесе олардың атынан әрекет ететін тұлғалар, дистрибьюторлар, қайта орау немесе қайта таңбалау жөніндегі кәсіпорындар қайтарылған БФС пен аралық өнім жөніндегі құжаттаманы жүргізуге тиіс. 

18. Жасушаларды өсіру немесе ферменттеу арқылы өндірілетін БФС бойынша арнайы басшылық құрал

18.1. Жалпы талаптар

18.10. Осы бөлімде БФС-ті немесе аралық өнімді бақылауға қойылатын арнайы талаптар қаралады, олар осы Қағидалардың басқа бөлімдерінде жеткілікті көрсетілмеген, табиғи немесе рекомбинантты организмдерді пайдалана отырып ферменттеу немесе жасушаларды өсіру арқылы жүргізіледі. Осы Қағидалардың бұл бөлімін осы Қағидалардың басқа бөлімдерінен бөлек қарамаған жөн, өйткені әдетте, осы Қағидалардың басқа бөлімдерінде келтірілген талаптар осы өнімге қатысты да қолданылады. Төмен молекулярлық заттарды алудың «классикалық» процестері үшін және ақуыздарды және (немесе) полипептидтерді өндіру үшін рекомбинантты және реомбинантты емес организмдер пайдаланылатын процестер үшін ферменттеудің сол бір қағидаттары қолданылатынын атап өткен жөн, дегенмен бұл ретте бақылау дәрежесі әртүрлі болады. Егер осы айырмашылықтар практикада болатын болса, осы бөлімде олар келтірілген. Әдетте, ақуыздар мен полипептидтерді өндіру үшін пайдаланылатын биотехнологиялық процестерді бақылау дәрежесі ферменттеудің классикалық процестеріне қарағанда жоғары болады.
18.11. «Биотехнологиялық процесс» деген термин БФС өндіру мақсатында рекомбинантты ДНҚ технология, гибридомды немесе басқа технология арқылы алынған немесе түрлендірілген жасушаларды немесе организмдерді пайдалануға қатысты. Биотехнологиялық процестердің көмегімен алынған БФС, әдетте, ақуыздар мен полипептидтер сияқты жоғары молекулярлық қосындылардан тұрады, оларға қатысты арнайы басшылық құрал осы бөлімде келтірілген. Рекомбинантты ДНҚ-ға қатысты технология бойынша да антибиотиктер, аминоқышқылдар, дәрумендер және көмірсутектер сияқты төмен молекулярлық массасы бар айқындалған БФС алынуы мүмкін. БФС-тің осы түрлерін бақылау деңгейі классикалық ферменттеу үшін қолданылатын бақылауға ұқсас. 
18.12. «Классикалық ферменттеу» деген термин табиғи микроорганизмдер және (немесе) жалпы қабылданған әдістермен (мысалы, сәулелендіру немесе химиялық мутагенез) түрлендірілген микроорганизмдер пайдаланылатын БФС алу процестеріне жатады. Классикалық ферменттеу арқылы алынған БФС, әдетте, антибиотиктер, аминоқышқылдар, дәрумендер және көмірсутектер сияқты төмен молекулярлық массасы бар өнімдер болып табылады.
18.13. Жасушалы дақылдардан және ферменттеу әдісімен БФС-ті немесе аралық өнімді өндіру жасушаларды өсіру немесе тірі организмдерден алынған материалды айырып алу немесе тазалау сияқты процестерді қамтиды. Осы процестердің физикалық-химиялық түрлендіру сияқты өндірістік процестің бір бөлігі болып табылатын қосымша сатыны қамтуы мүмкін екенін атап өткен жөн. Пайдаланылатын шикізат (орталар, буферлік құрамдастар) контаминациялаушы микроорганизмдердің өсу мүмкіндігін қамтамасыз етуі мүмкін. БФС немесе аралық өнім көзіне, оны алу тәсіліне және болжамды қолданылуына қарай процесті тиісті сатыларда мониторингтеу және өндіру уақытында вирустармен және (немесе) эндотоксиндермен контаминациялануын, биожүктемені бақылау қажет болуы мүмкін. 
18.14. Аралық өнімнің және (немесе) БФС-тің сапасын қамтамасыз ету үшін өндірістің барлық сатысында тиісті бақылау белгілеген жөн. Жасушаларды өсіру немесе ферменттеу сатысынан бастап өсы бөлік қолданылғанымен, келесі сатыларды (мысалы, жасушалар банкін құру) тиісті өндірістік бақылау кезінде жүзеге асырған жөн. Жасушалар банкінен өндірісте пайдалану үшін жасушалар дақылы бар флакон алынған кезден бастап осы бөлік жасушалар өсіруді немесе ферменттеуді қамтиды. 
18.15. Контаминациялану тәуекелін барынша азайту үшін тиісті жабдықты пайдаланған және өндірістік ортаға бақылау жүргізген жөн. Өндірістік ортаның сапасы үшін қолайлылық өлшемшарттары және бақылау жиілігі  технологиялық процесс сатылары мен жағдайларына (ашық, жабық немесе оқшауланған жүйелер) байланысты болады.
18.16 Технологиялық бақылау кезінде мыналарды:
жасушалардың жұмыс банкін (болған кезде) қолдауды;
дақылды дұрыс егу мен оның өсуін;
жасушыларды өсіру немесе ферменттеу кезінде сыни жұмыс параметрлерін бақылауды;
жасушалардың өсу процесін, олардың тіршілік қабілеттілігін (жасушаларды өсірудің көптеген процестері үшін) және өнімділігін (қажет болған кезде) бақылауды;
аралық өнімді немесе БФС-ті контаминациялаудан (әсіресе, микробиологиялық табиғатты контаминациялау) және сапасының нашарлауынан бір мезгілде қорғай отырып, жасушаларды, жасушалық қалдықтарды, орталардың құрамдастарын жою жүргізілетін жинау және тазалау рәсімдерін;
технологиялық процестің тиісті сатыларында (қажет болған кезде) эндотоксиндер деңгейі мен биожүктемені бақылауды;
мүше мемлекеттердің заңнамасына сәйкес вирустық қауіпсіздік мәселелерін ескерген жөн. 
18.17. Қажет болған кезде, орталардың құрамдастарының, қожайын жасушалар ақуыздарының, басқа да процеске байланысты және ілеспе қоспа өнімдері мен контаминанттардың жойылғанын дәлелдеген жөн.

18.2. Жасушалар банкін қолдау және жазбалар жүргізу  

18.20. Өкілеттігі бар адамдарға ғана жасушалар банкіне қол жеткізуге рұқсат берілуге тиіс.
18.21. Жасушалар банктері жасушалардың тіршілік қабілеттілігін қолдауды қамтамасыз етуге және контаминациялауды болғызбауға арнайы түрде арналған жағдайларда сақталуға тиіс.
18.22. Жасушалар банктерінен алынған флакондарды пайдаланудың және сақтау шарттарының жазбаларын жүргізген және сақтаған жөн.
18.23. Қажет болған кезде, пайдалану үшін жарамдылығын айқындау мақсатында кезең-кезеңмен тексеріп отырған жөн.
18.24. Жасушалар банкін қолдауға қатысты неғұрлым толық ақпарат мүше мемлекеттер заңнамасының тиісті ережелерінде белгіленген.

18.3. Жасушаларды өсіру немесе ферменттеу

18.30. Егер жасушалы субстраттарды, орталарды, буферлерді және газдарды асептикалық жағдайларда қосу қажет болса, онда мүмкіндігінше жабық немесе оқшауланған жүйелерді пайдаланған жөн. Егер бастапқы ыдыста егу немесе кейіннен ауыстыру не орталарды, буферлерді қосу ашық ыдыстарда орындалатын болса, онда контаминациялану тәуекелін барынша азайту үшін бақылауды және тиісті рәсімдерді жүзеге асырған жөн. 
18.31. Егер микробтық контаминация БФС сапасына әсер етуі мүмкін болса, онда ашық ыдыстар пайдаланылатын операцияларды биологиялық қауіпсіздікті қамтамасыз ететін бокста немесе осылайша бақыланатын өндірістік ортада жүргізген жөн.
18.32. Жасушалар дақылдарымен жұмыс істеген кезде персоналдың арнайы киім киюі және арнайы сақтық шараларын сақтауы қажет.
18.33. Белгіленген процестің тұрақтылығын қамтамасыз ету үшін сыни жұмыс параметрлерін бақылаған жөн (мысалы, температураны, рН, араласу жылдамдығын, газдарды қосу, қысым). Сонымен қатар жасушалардың өсуін, тіршілік қабілеттілігін (жасушаларды өсірудің көптеген процестері үшін) және қажет болған кезде, өнімділігін бақылаған жөн. Сыни параметрлер процестерге қарай өзгешеленуі мүмкін және классикалық ферменттеу үшін белгілі бір параметрлерді (мысалы, жасушалардың тіршілік қабілеттілігін) бақылау қажет болмауы мүмкін.
18.34. Жасушаларды өсіру үшін пайдаланылатын жабдық пайдаланылғаннан кейін тазартылуы және стерильденуі тиіс. Қажет болған кезде, ферменттеуді жүргізуге арналған жабдық та тазалануға, дезинфекциялануға немесе стерильденуге тиіс.
18.35. Қоректік орталарды пайдаланар алдында, егер бұл БФС сапасына қолайсыз әсер етуді болғызбау үшін орынды болса, стерильдеген жөн.
18.36. Контаминациялануды анықтау және жүзеге асыру қажет әрекеттерді айқындау үшін тиісті рәсімдер болуға тиіс, оған контаминацияның өнімге әсерін айқындау рәсімдері және жабдықты қайта контаминациялау және оны келесі серияларды өндіру үшін осы жабдықты пайдалануға мүмкіндік беретін жағдайға оралту рәсімдері жатады. Ферменттеу процестері барысында байқалған бөгде организмдерді, қажет болған кезде, сәйкестендірген және олардың өнім сапасына әсерін бағалаған жөн. Осындай бағалаулардың нәтижелерін алынған материалды пайдалану мүмкіндігі туралы мәселені шешу кезінде назарға алған жөн.
18.37. Контаминацияларды анықтау жағдайларының жазбаларын сақтаған жөн.
18.38. Әмбебап (өнімнің көптеген түрін өндіруге арналған) жабдықтарды тазалағаннан кейін әртүрлі өнімді өндіру циклдері арасында тоғыспалы контаминациялану тәуекелін барынша азайту мақсатында қосымша сынақтар жүргізу талап етілуі мүмкін.

18.4. Жинау, бөлу және тазалау

18.40. Жинау сатыларын жасушаларды немесе жасушалық құрамдастарды жоюға арналған сияқты бұзғаннан кейін жасушалық құрамдастарды жинауға арналғандай жабдықтардың көмегімен және контаминациялау тәуекелін барынша азайтуға арналған аймақтарда жүзеге асырған жөн.
18.41. Продуцент микроорганизмді, жасуша қалдықтарын және орталардың құрамдастарын жоюға немесе инактивациялауға мүмкіндік беретін жинау және тазалау рәсімдері (бұзылу, конаминациялау және сапасының төмендеуі барынша азайтылған кезде) сапасы тұрақты аралық өнімді немесе БФС-ті алуды қамтамасыз етуге тиіс. 
18.42. Барлық жабдық пайдаланылғаннан кейін белгіленген тәртіппен тазалануға және санитариялық өңдеуден өтуге тиіс. Жабдықтарды тазаламай аралық өнім мен БФС-тің бірнеше реттік серияларын өндіруге, егер бұл олардың сапасына әсер етпейтін болса ғана, рұқсат етіледі.
18.43. Ашық жүйелерді пайдаланған кезде тазалау өнім сапасының сақталуын қамтамасыз ететін өндірістік ортаның бақыланатын жағдайларында жүргізілуге тиіс.
18.44. Егер жабдық өнімнің саналуан түрін өндіру үшін пайдаланылатын болса, арнайы хроматографиялық шайырларды пайдалану немесе қосымша сынақтар жүргізу сияқты қосымша бақылау түрлері қолданылуы мүмкін.

18.5. Вирустарды жою немесе инактивациялау сатысы 

18.50. Неғұрлым нақты ақпарат алу үшін мүше мемлекеттердің тиісті нормативтік құқықтық актілерін пайдаланған жөн.
18.51. Вирустарды жою және инактивациялау сатылары кейбір процестер үшін өңдеудің сыни сатылары болып табылады және оларды валидациялаудан өткен параметрлер шегінде жүзеге асырған жөн.
18.52. Вирустарды жою немесе инактивациялау сатысынан өткен өнімнің осы сатыдан өтпеген өнімнен вирустармен ықтимал контаминациялануын болғызбау үшін тиісті сақтық шараларын қабылдаған жөн. Сондықтан да, ашық жүйелерде өңдеуді технологиялық процестің басқа кезеңдерінен бөлінген және ауаны өңдеудің жекелеген жүйелері бар аймақтарда жүзеге асырған жөн.
18.53. Сол бір жабдық, әдетте, тазалаудың әртүрлі сатысында пайдаланылмайды. Алайда, егер сол бір жабдықты пайдалану қажет болса, оны қайталап пайдаланар алдында тиісінше тазалаған және санитариялық өңдеу жүргізген жөн. Алдыңғы сатылардан вирустардың ауысу мүмкіндігін (мысалы, жабдық немесе өндірістік орта арқылы) болғызбау үшін тиісті сақтық шараларын қабылдаған жөн.

19. Клиникалық зерттеулерге (сынақтарға) арналған БФС 

19.1. Жалпы талаптар

19.10. Осы бөлікте сипатталған бақылаудың барлық түрі бірдей түпнұсқа БФС-ті әзірлеу кезінде зерттеулер жүргізуге арналған түпнұсқа БФС-ті өндіру кезінде қолданыла бермейді. Осы бөлімде осы БФС-ке қойылатын арнайы талаптар келтірілген.
19.11. Клиникалық зерттеулерге арналған БФС өндіру кезінде жүзеге асырылатын бақылау БФС құрамына кіретін дәрілік препаратты әзірлеу фазасына сәйкес келуге тиіс. Зерттеулер процестері мен әдістері процесс туралы білімнің жинақталу және клиникаға дейінгі зерттеулерден клиникалық зерттеулерге дәрілік препараттың зерттелуін ілгерілету шамасына қарай өзгерістер енгізу мүмкіндігін қамтамасыз етуге икемді болуға тиіс. Дәрілік препаратты әзірлеу клиникалық зерттеулерге арналған дәрілік препаратта қолдану үшін БФС-ті алатын сатыған жеткен кезде, өндірушілер БФС-тің тиісті техникалық құралдардың көмегімен, БФС сапасын қамтамасыз ету үшін қажетті бақылау мен өндірудің тиісті рәсімдері пайдаланылып өндірілгеніне кепілдік беруге тиіс. 

19.2. Сапа

19.20. Клиникалық зерттеулерге арналған БФС өндірген кезде осы Қағидалардың тиісті талаптарына және әрбір серияны мақұлдаудың тиісті рәсімін қолдану қажет.
19.21. Клиникалық зерттеулерге арналған БФС-тің әрбір сериясын мақұлдау немесе қабылдамау үшін өндірістен тәуелсіз сапа бөлімін (бөлімдерін) ұйымдастыру қажет.
19.22. Әдетте сапа бөлімі (бөлімдері) орындайтын сынақтарды жүргізу жөніндегі кейбір функцияларды басқа бөлімшелерде жүзеге асыруға болады.
19.23. Сапаға қатысты іс-шаралар бастапқы шикізатты, орау материалдарын, аралық өнім мен БФС-ті сынау жүйесін қамтуға тиіс. 
19.24. Өндіріске және сапаға байланысты проблемаларды талдаған жөн. 
19.25. Клиникалық зерттеулерге арналған БФС-ті таңбалау мәтінін тиісінше бақылаған жөн: онда заттың зерттеу мақсаттарына арналғаны көрсетілуге тиіс. 

19.3. Үй-жайлар мен жабдық

19.30. Клиникалық зерттеулерге арналған БФС серияларын өндіру үшін тәжірибелік учаскелерді немесе зертханаларды пайдалануды қоса алғанда, клиникалық зерттеулердің барлық фазасы кезінде жабдықтың клибрленгеніне, тазаланғанына және өз мақсатына сәйкес келетініне кепілдік беретін рәсімдер көзделуге тиіс.
19.31. Жабдықты пайдалану тәртібі контаминациялану және тоғыспалы контаминациялану тәуекелін барынша азайту үшін бастапқы шикізатпен жұмыс жүргізуге кепілдік беруге тиіс.

19.4. Бастапқы шикізатты бақылау

19.40. Клиникалық зерттеулер жүргізуге арналған БФС-ті өндіру кезінде пайдаланылатын бастапқы шикізатты сынақтар жүргізу арқылы бағалаған немесе өнім беруші жүргізген талдау нәтижелерімен бірге алған және төлнұсқалылығын сынауды жүргізген жөн. Егер зат қауіпті деп есептелсе, онда өнім беруші жүргізген талдау жеткілікті.
19.41. Кейбір жағдайларда, бастапқы шикізаттың жарамдылығын масштабы кішігірім реакция жүргізу кезінде (яғни, функционалдық жарамдылығын сынау) оның жарамдылығы негізінде пайдаланар алдында айқындауға болады, бұл бір талдамалық сынаққа қарағанда артықшылықты болып табылады.

19.5. Өндіру

19.50. Клиникалық зерттеулерге арналған БФС өндіру процесін зертханалық журналдарда, серияға арналған жазбаларда немесе басқа да құралдардың көмегімен тіркеген жөн. Бұл құжаттар өндірістік шикізатты пайдалану, жабдықтар, технологиялық процесс туралы ақпаратты, сондай-ақ ғылыми байқауларды қамтуға тиіс.
19.51. Өнімнің күтілетін шығуларында едәуір өзгешелік болуы және өнеркәсіптік масштабта орындалатын процестерде өнімнің күтілетін шығуына қарағанда азырақ белгілі болуы мүмкін. Күтілетін шығу көлемінен ауытқушылық себептерін тергеп-тексеру талап етілмейді.

19.6. Валидациялау 

19.60. Егер БФС-тің бір сериясы өндірілсе немесе БФС-ті әзірлеу кезінде процестің өзгеруі серияның қайта басталуын қиындататын немесе дәл етпейтін болса, клиникалық зерттеулерге арналған БФС-ті өндіру процесін валидациялау әдетте орынды емес. Осы сатыда БФС сапасын әзірлеу бақылауды, калибрлеудің және қажет болған кезде, жабдықты саралауды үйлестірумен қамтамасыз етіледі.
19.61. Егер сериялар коммерциялық пайдалану үшін өндірілетін болса, тіпті, мұндай сериялар тәжірибелік немесе тәжірибелік-өнеркәсіптік масштабта өндірілетін болса да, процесті валидациялауды осы бөліктің 
12-бөліміне сәйкес жүргізген жөн.

19.7. Өзгерістер

19.70. Технологиялық процестегі, өзіндік ерекшеліктердегі немесе сынақтар әдістемелеріндегі өзгерістерді жаңа білімдерді алу және өндіріс масштабының өсу шамасына қарай әзірлеу кезінде енгізген жөн. Әрбір өзгерісті тиісінше тіркеген жөн.

19.8. Зертханалық бақылау

19.80. Клиникалық зерттеулерге арналған БФС сериясын бағалау үшін пайдаланылатын талдамалық әдістемелер әлі валидациялаудан өтпеуі мүмкін екеніне қарамастан, олар ғылыми негізделуге тиіс.
19.81. Барлық серияның мұрағаттың үлгілерін сақтау жүйесі ұйымдастырылуға тиіс. Бұл жүйе мақұлданған, аяқталған немесе тіркеуге арналған өтінім кері қайтарылған соң белгілі бір кезең ішінде әрбір мұрағаттық үлгінің жеткілікті санын сақтауды қамтамасыз етуге тиіс.
19.82. Осы бөліктің 11.6-бөлімшесінде көрсетілгендей, жарамдылық мерзімінің өту және қайталап сынақтар жүргізу датасын айқындау клиникалық зерттеулерге арналған бұрыннан бар БФС-ке қатысты қолданылады. Клиникалық зерттеулердің ерте сатыларында болатын жаңа БФС үшін көрсетілген бөлімшеде айқындалған талаптар әдетте қолданылмайды.

19.9. Құжаттама

19.90. Құжаттама жүйесі клиникалық зерттеулерге арналған БФС әзірлеу және өндіру барысында алынған ақпараттың тиісінше ресімделетініне және пайдалану үшін қолжетімді болатынына кепілдік беруге тиіс.
19.91. Клиникалық зерттеулерге арналған БФС сериясын шығаруды растау үшін пайдаланылатын талдамалық әдістемелерді әзірлеу және қолдану құжаттамамен ресімделуге тиіс.
19.92. Өндіру және бақылау және тиісті құжаттау жөніндегі жазбаларды сақтау жүйесі әзірленуге және енгізілуге тиіс. Бұл жүйе мақұлданған, аяқталған немесе тіркеуге арналған өтінім кері қайтарылған соң белгілі бір уақыт кезең ішінде жазбалар мен құжаттаманы сақтауды қамтамасыз етуге тиіс.

Терминдер мен анықтамалар

Осы бөліктің мақсаттары үшін төмендегілерді білдіретін негізгі ұғымдар пайдаланылады:
«белсенді фармацевтикалық субстанция» (БФС, active pharmaceutical ingredient, API) – дәрілік препаратты өндіруде пайдаланылатын, өндіру процесінде оның белсенді ингредиентіне (әрекет ететін затқа) айналатын зат немесе заттардың қоспасы. Мұндай заттардың фармакологиялық немесе басқа да тікелей әрекеті бар, ауруларды емдеуге, диагностикалауға немесе алдын алуға, күтіп-бағуға, симптомдарды емдеуге және жеңілдетуге арналған, организмнің құрылымына немесе физиологиялық функцияларына әсер етеді;
«биожүктеме» (bio burden) – бастапқы шикізатта, белсенді фармацевтикалық субстанция, аралық өнім өндіруге арналған бастапқы шикізатта, немесе белсенді фармацевтикалық субстанцияда болуы мүмкін микроорганизмдердің деңгейі мен түрі (мысалы, қолайлы емес немесе жол берілетін микроорганизмдер). Егер оның деңгейлері белгіленген шекті мәндерден аспаса немесе жол берілмейтін деп айқындалатын микроорганизмдер табылмаса, биожүктемені контаминация деп есептемеген жөн болады;
«валидациялау» (validation) – нақты процестің, әдістеменің немесе жүйенің қолайлылықтың алдын ала белгіленген өлшемшарттарына сәйкес келетін нәтижелерге үнемі әкелетініне жоғары дәрежелі сенімділік беретін, құжаттамалық ресімделген әрекеттер;
«қосалқы материалдар» (process aids) – еріткіштерді қоспағанда, аралық өнімді немесе белсенді фармацевтикалық субстанцияны өндіру кезінде қосалқы материал болып табылатын және өздерінен өздері химиялық немесе биологиялық реакцияға (мысалы, сүзгіден өткізуші материалдар, белсенділендірілген көмір және т.б.) қатыспайтын материал;
«күтілетін шығу» (yield, expected) – зертханалық, тәжірибелік немесе өнеркәсіптік жағдайларда осы материалды өндіру кезінде алдын ала алынған деректерге негізделген, технологиялық процестің кез келген тиісті сатысында күтілетін теориялық шығу пайызы немесе материал саны;
«теориялық шығу» (yield, theoretical) – нақты технологиялық процесс жағдайларында қандай да бір шығындар немесе ауытқушылықтар болмаған жағдайда, технологиялық процестің кез келген тиісті сатысында өндірілуі мүмкін және пайдаланылатын материал саны негізінде айқындалған материал саны;
«жарамдылық мерзімінің өту датасы» (expiry date or expiration date) – белгіленген жағдайларда сақтаған кезде белсенді фармацевтикалық субстанцияның сипаттамалары өзіндік ерекшеліктерінің шегінде қалуға тиіс болатын және мерзімі өткен соң белсенді фармацевтикалық субстанцияны пайдалануға болмайтын уақыт кезеңін білдіретін және белсенді фармацевтикалық субстанцияның орамасында (заттаңбаларында) көрсетілген дата;
«қайталап сынау датасы» (retest date) – кейіннен пайдалану үшін жарамдылығын растау үшін материалға қайталап бақылау жүргізу датасы;
«бастапқы шикізат» (raw material) – аралық өнімді немесе белсенді фармацевтикалық субстанцияны өндіруге арналған бастапқы материалдарды, реактивтерді және еріткіштерді белгілеу үшін пайдаланылатын жалпы ұғым;
«белсенді фармацевтикалық субстанцияны өндіруге арналған бастапқы шикізат» (API starting material) – белсенді фармацевтикалық субстанцияны өндіру үшін пайдаланылатын және маңызды құрылымдық фрагмент ретінде белсенді фармацевтикалық субстанцияның құрылымына кіретін шикізат, аралық өнім немесе басқа да фармацевтикалық субстанциялар. Белсенді фармацевтикалық субстанцияны өндіруге арналған бастапқы шикізат бір немесе бірнеше өнім берушіден сатып алынуы не өз бетінше өндірілуі мүмкін. Белсенді фармацевтикалық субстанцияны өндіруге арналған бастапқы шикізаттың, әдетте, белгіленген химиялық қасиеттері мен құрылымы болады; 
«калибрлеу» (calibration) – нақты аспаптың немесе құрылғының стандартты үлгіні пайдалану кезінде алынатын нәтижелермен немесе барлық тиісті өлшеу диапазонында үлгінің салыстырмалы стандартының нәтижелерімен салыстырғанда белгілі бір шектерде нәтиже беретінін көрсетеді;
«карантин» (quarantine) – кейіннен мақұлдау немесе қабылдамау туралы шешім қабылдағанға дейін физикалық немесе басқа да тиімді тәсілдермен оқшауланған заттар мен материалдардың мәртебесі;
«саралау» (qualification) – жабдықтың немесе қосалқы жүйелердің тиісті түрде жөнделу, дұрыс жұмыс істеу және шын мәнінде күтілетін нәтижелерге әкелу фактісін құжаттамамен куәландыратын және растайтын әрекеттер. Саралау валидациялаудың бір бөлігі болып табылады, бірақ саралаудың жекелеген кезеңдері өз бетінше валидациялау процесінің элементтері болмайды;
«компьютерлендірілген жүйе» (computerized system) – компьютерлік жүйесмен біртұтас болып біріктірілген процесс немесе операция;
«компьютерлік жүйе» (computer system) – белгілі бір функцияны немесе функциялар жиынтығын орындайтындай етіп жобаланған және жөнделген аппараттық қамтамасыз ету және тиісті бағдарламалық қамтамасыз ету құрамдастарының тобы;
«контаминациялау» (contamination) – технологиялық процесс, сынамаларды ірістеу, орау немесе қайта орау, сақтау немесе тасымалдау уақытында бастапқы шикізатқа, аралық өнімге немесе белсенді фармацевтикалық субстанцияға химиялық немесе микробиологиялық табиғат қоспаларын немесе бөтен затты қажетсіз енгізу;
«өндіру процесіндегі бақылау» (өндіріс ішіндегі бақылау, операцияаралық бақылау) (in-process control or process control) – қадағалау (мониторингтеу) және қажет болған кезде, процесті реттеу мақсатында және (немесе) аралық өнімнің немесе белсенді фармацевтикалық субстанцияның өзіндік ерекшеліктерге сәйкес келетінін растау үшін технологиялық процесс барысында жүзеге асырылатын тексеру;
«сапаны бақылау» (quality control, QC) – өзіндік ерекшеліктерге сәйкестігін тексеру немесе сынау;
«қолайлылық өлшемшарттары» (рұқсат етілетін нормалар) (acceptance criteria) – сынақтар нәтижелерінің қолайлы болуының сандық шектері, интервалдары немесе басқа да келетін өлшемшарттары;
«сыни» (critical) – белсенді фармацевикалық субстанцияның өзінің өзіндік ерекшелігіне сәйкестігін қамтамасыз ету үшін алдын ала белгіленген өлшемшарттар шеңберінде сақтаған жөн болатын, өндірістік сатыға, технологиялық процесс жағдайына, сынақтардың талабына немесе кез келген басқа да елеулі параметрге немесе затқа қатысы бар термин;
«дәрілік препарат» (drug (medicinal) product) – дәрілік нысан түріндегі дәрілік зат;
«материал» (material) – шикізатты (бастапқы шикізатты, реактивтерді, еріткіштерді), қосалқы материалдарды, аралық өнімді, белсенді фармацевтикалық субстанцияны немесе орау мен таңбалауға арналған материалдарды білдіретін жалпы ұғым;
«аналық сұйықтық» (mother liquor) – кристалдану немесе бөлу процесінен кейінгі қалдық сұйықтық. Аналық сұйықтықта ден қойылмаған зат, аралық өнім, аздаған белсенді фармацевтикалық субстанция және (немесе) қоспалар болуы мүмкін. Ол кейіннен өңдеу үшін пайдаланылуы мүмкін;
«серия нөмірі, партия нөмірі» (batch number or lot number) – серияны (партияны) сәйкестендіретін және соның негізінде оны өндіру және өткізу таихын анықтау мүмкін болатын, цифрлардың, әріптердің және (немесе) символдардың бірегей комбинациясы;
«сапаны қамтамасыз ету» (quality assurance, QA) – барлық белсенді фармацевтикалық субстанцияда оларды болжамды қолдану үшін қажетті сапаның болуын, ал барлық сапа жүйелерінің жұмыс жай-күйінде болуын қамтамасыз етуге бағытталған барлық ұйымдастырушылық іс-шаралар жиынтығы;
«сапа бөлімі (бөлімдері)» (quality unit(s)) – өндіріске тәуелсіз және сапаны қамтамасыз ету әрі сапаны бақылау жөніндегі міндеттерді орындайтын бөлімше. Бұл не сапаны қамтамасыз ететін және сапаны бақылайтын жекелеген қызметтер не ұйымның масштабы мен құрылымына қарай адам немесе адамдар тобы болуы мүмкін;
«ауытқушылық» (deviation) – бекітілген нұсқаулықтан немесе бекітілген құжаттан ауытқу;
«тоғыспалы контаминациялау» (cross-contamination) – материалды немесе өнімді басқа материалмен немесе өніммен ластау;
«қайта өңдеу» (reworking) – сапасы қолайлы болатын аралық өнім немесе белсенді фармацевтикалық субстанция алу үшін стандарттарға немесе өзіндік ерекшеліктерге сәйкес келмейтін осындай аралық өнімді немесе белсенді фармацевтикалық субстанцияны өңдеу мақсатында, белгіленген өндірістік процестен ерекшеленетін бір немесе бірнеше сатыны жүргізу (мысалы, басқа еріткіштің көмегімен қайта кристалдау);
«қайталап өңдеу» (reprocessing) – стандарттарға немесе өзіндік ерекшеліктерге сәйкес келмейтін өнімді қоса алғанда, аралық өнім немесе белсенді фармацевтикалық субстанция процесіне оралу және бекітілген өндірістік процестің бір бөлігі болып табылатын тиісті химиялық немесе физикалық өңдеу сатыларын немесе кристалдандыру сатысын қайталап жүргізу (мысалы, тазарту, сүзгіден өткізу, хроматографиялау, уату). Өндіру процесіндегі бақылау сатысының аяқталмағанын көрсеткеннен кейін технологиялық процесс сатысын жүзеге асыруды жалғастыру қайталап өңдеу емес, әдеттегі процестің бір бөлігі болып есептеледі;
«қол қойылды (қойылған қол)» (signed (signature)) – белгілі бір әрекетті орындаған немесе тексеруді жүзеге асырған адам қойған қол. Қойылған қол адамның аты мен тегінің толық қолмен жазылған нұсқасының бірінші әріптері, қолмен қойылған қол, жеке мөр немесе теңтүпнұсқалы әрі қорғалған электрондық қолтаңба түрінде болуы мүмкін;
«қоспа» (impurity) – болуы қажетсіз, аралық өнімде немесе белсенді фармацевтикалық субстанцияда болатын кез келген құрамдас;
«келісімшарт бойынша жұмыс істейтін өндіруші» (contract manufacturer) – бастапқы өндірушінің тапсырмасы бойынша өндірістік қызметтің белгілі бір түрін орындайтын өндіруші;
«өндіру» (manufacture) – материалдарды қабылдауға, технологиялық процеске, белсенді фармацевтикалық субстанцияны орауға, қайта орауға, таңбалауға, қайта таңбалауға, шығаруға, сақтауға және тиеп-жөнелтуге байланысты операциялар мен бақылау түрлері;
«аралық өнім» (intermediate) – белсенді фармацевтикалық субстанцияны өндірудің технологиялық процесі сатыларында алынатын және кейіннен молекулярлық өзгеріске ұшырайтын немесе белсенді фармацевтикалық субстанция болғанға дейін тазалауға ұшырайтын материал. Аралық өнім технологиялық процесс барысында бөлуге ұшырауы да немесе ұшырамауы да мүмкін;
«валидациялау хаттамасы» (validation protocol) – валидациялауды қалайша жүргізу жөн екенін көрсететін және қолайлылық өлшемшарттарын айқындайтын құжаттамалық ресімделген жоспар. Мысалы, өндірістік процесті валидациялау хаттамасында технологиялық жабдық, процестің сыни параметрлері мен оның жұмыс режимдері, өнімнің сипаттамалары, сынамаларды іріктеу, жинау қажет болатын сынақтардың деректері, валидациялық циклдердің саны мен сынақтардың қолайлы нәтижелері көрсетілуге тиіс;
«қоспалар бейіні» (impurity profile) – белсенді фармацевтикалық субстанцияда болатын сәйкестендірілген және сәйкестендірілмеген қоспалардың сипаты;
«рәсім» (procedure) – аралық өнімді немесе белсенді фармацевтикалық субстанцияны өндіруге тікелей немесе жанама қатысы бар, орындауға жататын операцялардың, сақтық шараларының және іс-шаралардың құжаттамалық ресімделген сипаты;
«еріткіш» (solvent) – аралық өнімді немесе белсенді фармацевтикалық субстанцияны өндіру кезінде еріткіштерді немесе суспензияларды дайындауға арналған орта ретінде пайдаланылатын органикалық емес немесе органикалық сұйықтық;
«серия (партия)» (batch (lot)) – белгіленген шектерде біртектілігіне сенуге болатындай етіп, технологиялық процесс немесе процестер сериясы нәтижесінде алынған материалдың нақты саны. Үзіліссіз өндірген жағдайда серия өнімнің белгілі бір бөлігіне сәйкес келуі мүмкін. Мұндай жағдайда, серияның мөлшері не тіркелген көлеммен не белгілі бір уақыт аралығында өндірілген көлеммен айқындалуы мүмкін;
«өзіндік ерекшелік» (specification) – сандық шектерді, интервалдарды немесе тиісті сынақтар үшін басқа да өлшемшарттарды білдіретін, сынақтардың, талдамалық әдістемелерге сілтемелердің және қолайлылық өлшемшарттарының тізбесі. Өзіндік ерекшелік – болжамды қолдану үшін қолайлы болып есептелу үшін материал сәйкес келуі тиіс өлшемшарттар жиынтығын белгілейді. Өзіндік ерекшелікке сәйкестік – сынақтан өткен материалдың санамаланған талдамалық әдістемелерге сәйкес келтірілген қолайлылық өлшемшарттарына сәйкес келетінін білдіреді;
«стандартты үлгі, кейінгі» (reference standard, secondary) – ағымдағы зертханалық талдаулар үшін стандартты үлгі ретінде пайдаланылатын, бастапқы стандартты үлгілермен салыстыру арқылы дәлелденген, белгіленген сапа мен жиіліктегі субстанция;
«стандартты үлгі, бастапқы» (reference standard, primary) – кеңейтілген талдамалық сынақтардың көмегімен дәлелденген төлнұсқа зат болып табылатын және жоғары дәрежелі тазалыққа ие болатын субстанция. Бұл стандарт ресми танылған көзден немесе тәуелсіз синтез арқылы алынуы немесе өндірісте пайдаланылатын тазалық дәрежесі жоғары заттан алынуы немесе өндірісте пайдаланылатын затты кейіннен тазалау арқылы дайындалуы мүмкін;
«технологиялық процесс» (production) – материалдарды қабылдауды, белсенді фармацевтикалық субстанцияны өңдеуді және орауды қоса алғанда, белсенді фармацевтикалық субстанция өндіру жөніндегі барлық операция;
«орау материал» (packaging material) – сақтау және тасымалдау кезінде аралық өнімді немесе белсенді фармацевтикалық субстанцияны қорғауға арналған кез келген материал.


III бөлік.
Тиісті өндірістік практика қағидаларына байланысты құжаттар

I тарау. Өндірістік алаң дерекнамасын жасау бойынша түсіндірме

1. Кіріспе

1.1. Өндірістік алаң дерекнамасы – дәрілік заттарды өндіруші жасайтын құжат. Онда сапа саласындағы саясат және өндірістік алаңның қызметі, технологиялық процесс және (немесе) дәрілік заттарды өндіру жөніндегі операцияларды осы алаңда жүргізген кезед сапаны бақылау, сондай-ақ жапсарлас және көршілес ғимараттардағы өзара тығыз байланысты қандай да бір жұмыстар туралы арнайы ақпарат қамтылуға тиіс. Егер осы алаңда өндіру жөніндегі операциялардың бір бөлігі ғана жүзеге асырылатын болса, онда өндірістік алаң дерекнамасында осы операциялар ғана сипатталуға тиіс, мысалы, талдау, орау және т.б..
1.2. Өндірістік алаң дерекнамасын уәкілетті органға берген кезде онда осы Қағидалардың талаптарына сәйкес өндірушінің қызметі туралы нақты ақпарат берілуге тиіс, ол жалпы қадағалау кезінде, сондай-ақ тиімді жоспарлау үшін және осы Қағидалардың талаптарына сәйкес инспекциялауды жүргізу кезінде пайдалы болуы мүмкін.
1.3. Өндірістік алаң дерекнамасында жеткілікті ақпарат қамтылуға тиіс, алайда, мүмкіндігінше, оның көлемі қосымшаларды қоспағанда, 25 – 30 беттен аспауға тиіс. Сипаттап баяндауға қарағанда, қарапайым жоспарлар, суреттер мен схемалар неғұрлым артықшылықты деп есептеледі. Өндірістік алаң дерекнамасы (оның ішінде, қосымшалар) А4 форматындағы қағазға шығарған кезде оқуға ыңғайлы болуға тиіс.
1.4. Өндірістік алаң дерекнамасы сапаны бақылау жүйесіне жататын құжаттаманың бір бөлігін құрауға тиіс, оны ағымдағы қызметті көрсету мақсатында өзекті жай-күйде ұстаған жөн болады. Өндірістік алаң дерекнамасында нұсқа нөмірі мен қолданысқа енгізу датасын, сондай-ақ келесі қайта қарау датасын көрсету қажет. Әрбір қосымшаның жекелеген қолданысқа енгізу датасы болуы мүмкін, бұл оны тәуелсіз қайта қарауды жүзеге асыруға мүмкіндік береді.

2. Мақсаты

Осы құжаттың мақсаты – дәрілік препараттарды өндірушілерге өндірістік алаң дерекнамасын жасау жөнінде ұсынымдар беру болып табылады, ол осы Қағидалардың талаптарына сәйкестігі тұрғысынан өндірістік алаңға инспекциялау жүргізу және жоспарлау кезінде уәкілетті орган үшін пайдалы болуы мүмкін.

3. Қолданылу саласы

Осы тараудың ережелері өндірістік алаң дерекнамасын дайындау және оның мазмұнын қалыптастыру кезінде қолданылады. Өндірістік алаң дерекнамасын дайындау дәрілік заттарды өндірушілер үшін міндетті талап болып табыла ма, жоқ па айқындау үшін өндірушілер өңірлік (ұлттық) нормативтік құқықтық талаптарды назарға алуға тиіс.
Осы тараудың ережелері дәрілік препараттың барлық түрін өндіру, орау және таңбалау, сынақтар жүргізу, қайта орау немесе қайта таңбалау сияқты өндірістік қызметтің барлық түріне қолданылады. Осы Қағидалардың негізгі қағидаттары донор қанынан немесе тіндерінен дәрілік препараттарды өндірушілер, сондай-ақ БФС өндірушілер өндірістік алаң дерекнамасын немесе тиісті құжатты дайындаған кезде пайдаланылуы мүмкін.

4. Өндірістік алаң дерекнамасының мазмұны

Өндірістік алаң дерекнамасында мынадай ақпарат қамтылуға тиіс:
1. Өндіруші туралы жалпы ақпарат.
1.1. Байланысатын ақпарат:
заңды тұлғаның атауы мен мекенжайы;
өндірістік алаңның (алаңдардың), ғимараттар мен осы алаңда (алаңдарда) орналасқан өндірістік учаскелердің атауы (атаулары) мен нақты мекенжайы (мекенжайлары);
өнімнен ақау шыққан және (немесе) оны қайтарған жағдайда байланысатын, тәулік бойы жұмыс істейтін персоналдың телефон нөмірі; 
өндірістік алаңның сәйкестендіру нөмірі, мысалы, GPS координаталары немесе географиялық орналасқан жерін айқындайтын басқа да жүйе (болған кезде).
1.2. Арнайы рұқсатты (лицензияны) талап ететін өндірістік қызмет туралы ақпарат:
дәрілік затты өндіруге арналған уәкілетті орган берген қолданыстағы арнайы рұқсаттың (лицензияның) көшірмесі (1-қосымша ретінде);
егер бұл өндіріске арналған рұқсатта (лицензияда) қамтылмайтын болса, лицензияланған дәрілік нысандарды (қызмет түрлерін) көрсете отырып, шетелдік уәкілетті органдарды қоса алғанда, тиісті уәкілетті органдар лицензия берген өндіру, импорттау, экспорттау, көтерме сауда және т.б. жөніндегі қызметтің қысқаша сипаттамасы;
егер бұл 1-қосымшада көрсетілмеген болса, қазіргі уақытта алаңда өндірілетін өнім түрлері (тізбе 2-қосымша ретінде келтіріледі);
инспекциялауды жүргізген уәкілетті органдардың (мемлекеттердің) атауын және датасын көрсете отырып, соңғы 5 жыл ішінде тиісті өндірістік практика талаптарына сәйкестігі тұрғысынан алаңды инспекциялау тізбесі, сондай-ақ қолданыстағы тиісті өндірістік практика талаптарына сәйкестік сертификатының (болған кезде) көшірмесі (3-қосымша ретінде).
1.3. Кәсіпорында жүзеге асырылатын қандай да бір басқа өндірістік қызмет:
Егер мұндай келтірілетін болса, фармацевтикалық қызметке байланысты емес кәсіпорындағы (өндірістік алаңдағы) өндірістік қызметтің сипаттамасы. 
2. Өндірушінің сапаны басқару жүйесі.
2.1. Өндірушінің сапаны басқару жүйесі:
кәсіпорындағы сапаны басқару жүйесінің қысқаша сипаттамасы және қолданылатын стандарттарға сілтемелер;
жоғары басшылықты қоса алғанда, сапа жүйесін ұстап тұру бойынша жауаптылық;
аккредиттеу (сертификаттау) жөніндегі құжаттардың мазмұны мен датасын, аккредиттеу (сертификаттау) жөніндегі органдардың атауын қоса алғанда, кәсіпорын аккредиттелген және сертификатталған қызмет туралы ақпарат.
2.2. Дайын өнімді шығаруға рұқсат беру рәсімі:
шығаруға рұқсат беру үшін серияның белгіленген талаптарға сәйкестігін куәландыратын уәкілетті тұлғаға (тұлғаларға) қойылатын біліктілік талаптарының (білімі мен жұмыс тәжірибесі) егжей-тегжейлі сипаттамасы;
серияның белгіленген талаптарға сәйкестігін растау және шығаруға рұқсат беру рәсімінің жалпы сипаттамасы;
дайын өнімді шығаруға рұқсат берудегі (оның ішінде, карантиннен алу), сондай-ақ тіркеу дерекнамасының талаптарына сәйкестікті растаудағы уәкілетті тұлғаның рөлі;
егер бірнеше уәкілетті тұлға өзара іс-қимыл жасайтын болса, уәкілетті тұлғалар арасындағы келісім;
бақылау стратегиясында процестік талдамалық технология (РАТ) және (немесе) нақты уақытты шығару немесе параметрлер бойынша шығару (егер олар пайдаланылатын болса) пайдаланылатынын көрсету.
2.3. Өнім берушілер мен мердігерлерді басқару:
беру тізбектері туралы, сондай-ақ сыртқы аудит бағдарламалары туралы ақпарат қамтылатын қысқаша түйіндеме;
белсенді фармацевтикалық субстанцияларды берушілерді, өндірушілерді және басқа да сапа үшін сыни материалдарды берушілерді саралау жүйесін қысқаша сипаттау;
кеуекті энцефалопатияға қатысты басшылықтар талабына өнімнің сәйкестігін қамтамасыз ету жөніндегі іс-шаралар туралы ақпарат;
контрафактілі, бұрмаланған, оның ішінде буып-түйілмеген өнім (мысалы, орамаға салынбаған таблеткалар), белсенді фармацевтикалық субстанциялар немесе қосалқы заттар анықталған немесе күдік тудырған кезде қолданылатын шаралар туралы ақпарат;
өндіру мен талдауға қатысты сыртқы ғылыми, талдамалық және басқа да техникалық көмекті пайдалану туралы ақпарат;
мекенжайлары мен байланыс ақпаратын қоса алғанда, келісімшарттық өндірушілер мен зертханалар тізбесі, сондай-ақ өндіру және сапаны бақылау жөніндегі келісімшарттық қызмет үшін беру тізбелерінің схемалары, мысалы, асептикалық жағдайларда процестерге арналған бастапқы орау материалдарын стерильдеу, бастапқы шикізатты сынау және т.б. (4-қосымша ретінде);
тіркеу дерекнамасының талаптарына қатысты тапсырыс беруші мен орындаушы арасында жауапкершілікті бөлуге қысқаша шолу (егер бұл осы тармақтың 2.2-тармақшасында көрсетілмесе).
2.4. Сапа үшін тәуекелдерді басқару:
өндіруші пайдаланатын сапа үшін тәуекелдерді басқару әдіснамасының қысқаша сипаттамасы;
корпоративтік деңгейде жүзеге асырылатын кез келген қызметтің, сондай-ақ оқшауланған қызметтің қысқаша сипаттамасын қоса алғанда, сапа үшін тәуекелдерді басқарудың қолданылуы саласы және бағыттылығы. Өнім берудің үзіліссіздігін бағалау үшін сапа үшін тәуекелдерді басқару жүйесін кез келген қолдану ескерілуге тиіс. 
2.5. Өнім сапасын шолу:
қолданылған әдіснаманың қысқаша сипаттамасы.
3. Персонал.
Жоғары басшылықты және уәкілетті тұлғаны (тұлғаларды) қоса алғанда, сапаны басқару, өндіру және сапаны бақылау лауазымдарын (позицияларын) көрсете отырып, ұйымдық құрылым схемасы (5-қосымша ретінде);
сапаны басқарумен, өндірумен, сапаны бақылаумен, сақтаумен және өткізумен айналысатын персонал саны.
4. Үй-жайлар мен жабдық.
4.1. Үй-жайлар:
кәсіпорынның қысқаша сипаттамасы, өндірістік алаңның көлемі және ғимараттар (құрылыстар) тізбесі. Егер өндірістік алаңның әртүрлі ғимараттарында (құрылыстарында) өндіріс әртүрлі нарық үшін (мысалы, оқшауланған, мүше мемлекеттер, Еуропалық Одақ, Америка Құрама Штаттары және т.б.) жүзеге асырылатын болса, өндірілетін өнім арналған нарықтарды көрсете отырып, осы ғимараттардың (құрылыстардың) тізбесін келтірген жөн (егер бұл 1.1-тармақта көрсетілмесе);
масштабы көрсетілген өндірістік алаңдардың (учаскелердің) қарапайым жоспары немесе сипаттамасы (сәулет және инженерлік сызбалар керек емес);
өндірістік аймақтардың жоспарлары мен схемалары (6-қосымша ретінде); үй-жайлардың тазалық сыныбы мен іргелес жатқан аймақтар арасындағы қысымның ауытқуын, үй-жайларда жүргізілетін технологиялық операцияларды (мысалы, араластыру, толтыру, сақтау, орау және т.б.) көрсете отырып;
аса уытты, қауіпті және сенсибилизациялайтын заттарды (болған кезде) сақтауға және өңдеуге арналған арнайы аймақтарды белгілей отырып, қойма үй-жайларының және сақтау аймақтарының жоспары;
жоспарларда белгіленбеген сақтаудың арнайы жағдайларының (болған кезде) қысқаша сипаттамасы.
4.1.1. Қыздыру, желдету және ауаны баптау жүйелерінің қысқаша сипаттамасы (Heating, Ventilation, & Air Conditioning – HVAC):
ауа беруді, температураны, ылғалдылықты, қысымның құбылуын және ауа алмасудың еселенуін, ауаның қайта циркуляциялау деңгейін (пайызбен) айқындау қағидаттары.
4.1.2. Су дайындау жүйелерінің қысқаша сипаттамасы:
өндірілетін су сапасын көрсету;
жүйелердің схемалық сызбалары (7-қосымша ретінде).
4.1.3. Басқа да қамтамасыз ету жүйелерінің (бу беру, қысылған ауа, азот және т.б. жүйелері) қысқаша сипаттамасы.
4.2. Жабдық.
4.2.1. Сыни бірліктерін белгіленген негізгі технологиялық және бақылау зертханалық жабдықтарының тізбесі (8-қосымша ретінде).
4.2.2. Тазалау және дезинфекциялау:
өніммен жанасатын беткі қабаттарды тазалау және дезинфекциялау әдістерінің қысқаша сипаттамасы (мысалы, қолмен тазалау, «орнында тазалау» автоматтандырылған жүйесі және т.б.).
4.2.3. Осы Қағидалардың талаптары тұрғысынан сыни компьютерлендірілген жүйелердің сипаттамасы:
арнайы бағдарланатын логикалық бақылаушылары бар жабдықты қоспағанда, осы Қағидалардың талаптары тұрғысынан сыни компьютерлік жүйелердің сипаттамасын келтірген жөн.
5. Құжаттама.
Құжаттама жүйесінің сипаттамасы (мысалы, электрондық, қолмен).
Егер құжаттар мен жазбалар өндірістік алаңның шегінен тыс сақталатын немесе мұрағатталатын болса (дәрілік препараттардың қауіпсіздігін мониторингтеу бойынша деректерді (болған кезде) қоса алғанда):
құжаттар (жазбалар) түрлерінің тізбесі;
құжаттама сақталатын өзге де алаңның атауы мен мекенжайы;
алаңның шегінен тыс болатын мұрағаттан құжаттарды алу үшін қажетті шамаланған уақыт.
6. Технологиялық процесс.
6.1. Өнім түрлері.
(1 немесе 2-қосымшаларға сілтеме болуы мүмкін)
а) Мыналарды:
медициналық қолдануға арналған дәрілік препараттардың да, алаңда өндірілетін дәрілік препараттардың да дәрілік нысандарының тізбесін;
кез келген клиникалық зерттеулер үшін алаңда өндірілетін дәрілік препараттардың дәрілік нысандарының тізбесін (егер ол сериялық өндіру кезінде пайдаланылатыннан өзгеше болса, өндірістік аймақтар мен персонал туралы ақпарат ұсынған жөн) қоса алғанда, өндірілетін өнім түрлері;
б) Уытты немесе қауіпті заттар (мысалы, фармакологиялық белсенділігі жоғары және (немесе) сенсибилизациялайтын қасиеттері бар заттар);
в) Арнайы бөлінген үй-жайларда немесе науқандар қағидаты негізінде (өндіріс циклдері) өндірілетін өнім түрлері (болған кезде);
г) Процестік-талдамалық технологияны пайдалану туралы ақпарат (Process Analytical Technology – PAT) (болған кезде): 
тиісті технологиялар мен онымен байланысты компьютерлендірілген жүйелердің жалпы сипаттамасы.
6.2. Процестерді валидациялау.
процестерді валидациялауға қатысты жалпы саясаттың қысқаша сипаттамасы;
қайталап өңдеу мен қайта өңдеуге қатысты саясат сипаттамасы.
6.3. Материалдарды басқару және қоймада сақтау:
сынамаларды іріктеуді, карантинді, шығаруға рұқсат беруді және сақтауды қоса алғанда, бастапқы шикізатпен, орау материалдарымен, буып-түйілмеген және дайын өніммен жұмыс істеу жөніндегі іс-шаралар туралы ақпарат;
ауытқушылығы бар материалдармен және өніммен жұмыс істеу жөніндегі іс-шаралар туралы ақпарат.
7. Сапаны бақылау.
Физикалық, химиялық, микробиологиялық және биологиялық сынақтарға қатысты өндірістік алаңда жүзеге асырылатын сапаны бақылау жөніндегі қызмет сипаттамасын келтірген жөн.
8. Дистрибьюция, наразылықтар, өнім ақаулары және кері қайтарып алулар.
8.1. Дистрибьюция (өндірушінің жауапкершілігі бөлігінде):
өндірістік алаңда өндірілген өнім берілетін және орналастырылатын (мүше мемлекеттер, Еуропалық Одақ, Америка Құрама Штаттары және т.б.) ұйым типтері (дистрибьюцияға арналған лицензияны ұстаушылар, өндіруге арналған лицензияны ұстаушылар және т.б.);
әрбір тұтынушының (алушының) өндірушіден дәрілік затты алуға заңды құқығы бар екенін растау үшін қолданылатын жүйе сипаттамасы;
тасымалдау кезінде тиісті жағдайларды қамтамасыз ету жүйесінің (мысалы, температураны мониторингтеу (бақылау) қысқаша сипаттамасы;
дистрибьюция ұйымының және өнімнің қадағалануы қамтамасыз етілетін әдістердің сипаттамасы;
өндіруші өнімінің заңсыз өнім беру тізбегіне түсуінің алдын алу жөніндегі шаралардың сипаттамасы.
8.2. Наразылықтар, өнім ақаулары және кері қайтарып алулар: 
наразылықтармен, өнім ақауларымен және кері қайтарып алулар бойынша жұмыс істеу жүйесінің қысқаша сипаттамасы.
9. Өзін-өзі инспекциялау:
жоспарлы түрде инспекцияланатын аймақтарды таңдау өлшемшарттарына ерекше назар аударылған өзін-өзі инспекциялаудың қысқаша сипаттамасы, практикалық іс-шаралар және кейінгі әрекеттер.

Өндірістік алаң дерекнамасына қажетті қосымшалар тізбесі

1-қосымша. Өндіруге арналған қолданыстағы лицензияның көшірмесі.
2-қосымша. Өндірілетін дәрілік нысандардың тізбесі, оның ішінде пайдаланылатын БФС-тің  халықаралық патенттелген атауы немесе жалпы қабылданған атауы (егер болса).
3-қосымша. Осы Қағидалардың талаптарына сәйкестіктің қолданыстағы сертификатының көшірмесі.
4-қосымша. Мекенжайы мен байланыс ақпаратын қоса алғанда, келісімшарттық өндірушілер мен зертханалардың тізбесі, сондай-ақ осы келісімшарттық қызметті жүзеге асыру тізбектерінің схемалары.
5-қосымша. Ұйымдастырушылық схемалар.
6-қосымша. Бастапқы шикізат легін және персоналды көрсетілген, өндірістік аймақтар жоспарлары, өнімнің әрбір түріне (дәрілік нысандар) арналған өндірістік процестердің жалпы схемасы.
7-қосымша. Су дайындау жүйелерінің схемалық сызбалары.
8-қосымша. Негізгі технологиялық және зертханалық жабдық тізбесі.

II тарау. Сапа үшін тәуекелдерді басқару

Алғысөз

Сапа үшін тәуекелдерді басқару өндірісте ғана емес, фармацевтикалық әзірлемеге де қатысты, сондай-ақ сапаға қатысты тіркеу дерекнамасының бір бөлігін жасау кезінде қолданылуы мүмкін. Бұл құжатты сапаға байланысты тіркеу дерекнамасының бір бөлігін фармацевтикалық бағалау кезінде, сондай-ақ осы Қағидалардың талаптарына сәйкестігіне инспекциялау жүргізу кезінде және болжанған ақауға байланысты тергеп-тексеру кезінде уәкілетті органдардың қолдануы мүмкін.
Осы құжаттың басқа да бөлімдерімен өзара байланысын қамтамасыз ету үшін осы тарау Қағидалардың осы бөлігіне енгізілді. Бұл сапа үшін тәуекелдерді басқару қағидаттары қамтылатын, Қағидалардың осы бөлігінің 
І тарауының ережелерімен үйлеседі.
Осы тарау ұсынымдық сипатта, сапа үшін тәуекелдерді басқару процестерінің және оны қолданудың үлгілері келтіріледі.

1. Кіріспе
 
Тәуекелдерді басқару қағидаттары қаржы, сақтандыру, өндіріс қауіпсіздігі, денсаулық сақтау, дәрілік препараттардың қауіпсіздігін мониторингтеу салаларын қоса алғанда, экономикалық қызмет пен басқарудың көптеген саласында тиімді қолданылады, сондай-ақ осы салаларда қадағалау қызметін жүзеге асыратын уәкілетті органдар қолданады. Бүгінгі таңда, сапа үшін тәуекелдерді басқаруды фармацевтика өнеркәсібінде қолдану үлгілері мәлім болғанымен, олар шектеулі және тәуекелдерді басқарудың барлық мүмкіндігі пайдаланылмайды. Бұған қоса, фармацевтика өнеркәсібінде сапа жүйесінің маңыздылығы мойындалған және сапа үшін тәуекелдерді басқарудың сапаның тиімді жүйесінің маңызды құрамдасы болып табылатыны айқын бола түсуде.
Тәуекелдің зиян келтіру ықтималдығы мен осындай зиянның ауырлығы комбинациясы ретінде айқындалатыны жалпы жұртқа белгілі. Алайда, барлық мүдделі тараптың тәуекелдерді басқару процесін бір мәнді түсінуіне қол жеткізу күрделі мәселе, өйткені тараптардың әрқайсысы ықтимал залалды әртүрлі түсінуі мүмкін, зиянның туындау ықтималдығы мен әрбір қатысушы үшін оның ауырлық дәрежесінің сипаттамасы әртүрлі болады. Фармацевтикалық өнімге қатысты, әртүрлі мүдделі тараптар болғанымен (оның ішінде, пациенттер, медицина қызметкерлері, үкіметтік органдар және өнеркәсіп) сапа үшін тәуекелдерді басқаруды қолданудың басты маңызы – пациентті қорғау.
Құрамдастарын қоса алғанда, дәрілік препаратты өндіру және қолдану кезінде міндетті түрде, белгілі бір дәрежеде тәуекел болады. Сапа үшін тәуекел жалпы тәуекелдің бір ғана құрамдас бөлігі болып табылады. Дәрілік зат сапасы үшін маңызы бар сипаттамалар клиникалық зерттеулер кезінде пайдаланылған дәрілік препараттардағыдай болатындай етіп, өнімнің өмірлік циклі бойына өнім сапасын сақтаудың маңызды екенін түсінген маңызды. Сапа үшін тәуекелдерді басқарудың тиімді тәсілі болашақта әзірлеу және өндіру барысында сапаға байланысты мүмкін болатын проблемаларды сәйкестендіру мен бақылаудың алдын алушы әдістерін анықтаудың көмегімен, пациентке сапасы жоғары дәрілік препарат беруге кепілдік бере алады. Бұдан басқа, сапа үшін тәуекелдерді басқаруды қолдану сапамен проблемалар туындаған жағдайда, шешімдер қабылдау рәсімін жетілдіруі мүмкін. Сапа үшін тәуекелдерді тиімді басқару жақсы және неғұрлым негізделген шешім қабылдауға ықпал етуі мүмкін, бұл кәсіпорындардың уәкілетті органдарға ықтимал тәуекелдерге байланысты мәселелерді тиімді шешуге, сондай-ақ тікелей бақылау масштабы мен деңгейіне қолайлы әсер етуге кепілдік береді.
Осы тараудың мақсаты – сапа үшін тәуекелдерді басқаруға жүйелі тәсіл ұсыну. Бұл өндірушінің негіз құрайтын құжаты, сапаға қатысты басқа да нормативтік құқықтық құжаттардан тәуелсіз (олармен байланысты болуы да мүмкін) және фармацевтикалық өнеркәсіп пен қадағалау қызметіндегі сапаға қатысты қағидаларды, талаптарды, стандарттарды және нұсқаулықтарды толықтырады. Құжат сапа үшін тәуекелдерді басқарудың қағидаттары мен кейбір құралдарына қатысты арнайы нұсқауларды қамтиды, бұл өнімнің өмірлік циклі бойына белсенді фармацевтикалық субстанциялар мен дәрілік препараттардың сапасына қатысты уәкілетті органдар сияқты кәсіпорындардың да қызметкерлері тарапынан тәуекелдерге байланысты неғұрлым дәйекті әрі тиімді шешім қабылдауға ықпал етеді. Құжатта қолданыстағы белгіленген талаптарға қосымша қандай да бір жаңа талаптар белгіленбеген. 
Тәуекелдерді басқарудың формальды процесі үнемі орынды әрі қажетті емес (мойындалған тәсілдерді және (немесе) ішкі рәсімдерді қолдана отырып, мысалы, стандартты операциялық рәсімдерді). Тәуекелдерді басқарудың формальды емес процестерін қолдану қолайлы деп есептеледі (эмпирикалық әдістерді және (немесе) ішкі рәсімдерді) пайдаланып). Сапа үшін тәуекелдерді басқаруды тиімді қолдану белгіленген талаптарды сақтауға қатысты өндірушілердің міндеттерді орындауын жеңілдетуі мүмкін (алайда, оларды жоймайды), сондай-ақ өндіруші кәсіпорындар мен уәкілетті органдар арасында тиісті ақпарат алмасуды баяулатады.

2. Жалпы ережелер 

Осы тарауда сапа үшін тәуекелдерді басқару құралдарының үлгілері мен қағидаттары берілген, олар фармацевтикалық сапаның әртүрлі аспектілеріне қолданылуы мүмкін. Бұл аспектілер белсенді фармацевтикалық субстанциялардың, дәрілік препараттардың, биологиялық және биотехнологиялық дәрілік препараттардың өмірлік циклі бойына (бастапқы шикізатты, еріткіштерді, қосалқы заттарды, дәрілік препараттар, биологиялық және биотехнологиялық препараттарға арналған орау және таңбалау материалдарын пайдалануды қоса алғанда) әзірлеуді, өндіруді, көтерме сауданы, сондай-ақ инспекциялауды және өтінімдер (үлгілер) ұсыну процестерін қамтиды.

3. Сапа үшін тәуекелдерді басқару қағидаттары

Сапа үшін тәуекелдерді басқарудың екі негіз құрайтын қағидаты бар, олар:
сапа үшін тәуекелдерді бағалау ғылыми деректерге негізделуі және пациентті қорғаумен тікелей байланысты болуға тиіс;
сапа үшін тәуекелдерді басқару процесінің күш-жігері, формальдандыру және құжаттамамен ресімдеу тәуекелдер деңгейіне сәйкес келуге тиіс.

4. Сапа үшін тәуекелдерді басқарудың жалпы процесі

Сапа үшін тәуекелдерді басқару – өмірлік циклі бойына дәрілік препараттың сапасы үшін тәуекелдерді жалпы бағалауға, бақылауға, ақпарат беруге және шолуға арналған жүйелі процесс. Сапа үшін тәуекелдерді басқару моделі осы құжаттың 1-суретінде берілген.

1-сурет. Сапа үшін тәуекелдерді басқарудың типтік процесінің жалпы схемасы  

Басқа да модельдер қолданылуы мүмкін. Осы құрылымның әрбір құрамдасының мәні әртүрлі жағдайда әртүрлі болуы мүмкін, бірақ сенімді процесс жекелеген сапа үшін тәуекелге сәйкес келетін дәрежеге дейін тәптіштелген барлық компонентті ескеруге тиіс.
Келтірілген схемада шешім қабылдау нүктелері көрсетілмеген, өйткені шешім процестің кез келген нүктесінде қабылдануы мүмкін. Сапа үшін тәуекелдер моделін түзету үшін осы шешімдер одан әрі ақпарат іздестіру мақсатында алдыңғы кезеңге қайтаруы немесе тіпті, осындай шешім қабылдауға негіз болған ақпаратқа бола сапа үшін тәуекелдерді басқару процесін тоқтатуы мүмкін. (Ескертпе: осы бөлімдегі 1-суретте «қолайсыздық» мүше мемлекет заңнамасының талаптары мен Одақ құқығына ғана емес, тәуекелдерді жалпы бағалау процесін қайта қарау қажеттігіне де қатысты).

4.1. Міндеттер

Сапа үшін тәуекелдерді басқару қызметін, әдетте, әртүрлі білім саласының мамандарын қамтитын топтар жүзеге асырады. Топтарды қалыптастыру кезінде сапа үшін тәуекелдерді басқару процесін білетін адамдарға қосымша, оларға тиісті салалардағы (мысалы, сапа бөлімі, бизнесті дамыту, инжиниринг, реттеушілік қызмет, технология, сату және маркетинг, заң қызметі, статистика және клиникалар) сарапшыларды қосқан жөн болады.
Шешім қабылдауға жауапты адамдар:
қызметтің саналуан түрлері мен ұйымдардағы әртүрлі бөлімшелер арасында сапа үшін тәуекелдерді басқаруды үйлестіруге жауапты болуға;
сапа үшін тәуекелдерді басқару процесі айқындалғанына, қолданыста болатынына және тексерілетініне әрі жеткіліксіз ресурстардың бар екеніне кепілдік беруге тиіс.

4.2. Сапа үшін тәуекелдерді басқару процесінің басталуы 

Сапа үшін тәуекелдерді басқару тәуекелдерге қатысты ғылыми негізделген шешім қабылдауды үйлестіру, жеңілдету және жетілдіру үшін арналған жүйелі процестерді қамтуға тиіс. Сапа үшін тәуекелдерді басқару процесін орындауды бостау және жоспарлау үшін қолданылатын кезеңдер мыналарды қамтуы мүмкін:
сапа үшін тәуекел мүмкіндігін белгілейтін тиісті болжамдарды қоса алғанда, проблемалық және (немесе) тәуекел тудыратын мәселені айқындау;
тәуекелдерді жалпы бағалауға қатысы бар, ықтимал қауіп, зиян немесе адам денсаулығына әсері туралы бастапқы ақпаратты және (немесе) деректерді жинау;
басшыны және қажетті ресурстарды айқындау;
сапа үшін тәуекелдерді басқару процесін жүзеге асыру мүмкіндігімен шешім қабылдау деңгейін байланыстыратын график жасау.

4.3. Тәуекелдерді жалпы бағалау 

Тәуекелдерді жалпы бағалау қауіпті сәйкестендіруден, сондай-ақ осы қауіптің әсер етуіне байланысты тәуекелдерді талдау мен бағалаудан тұрады (төменде көрсетілгендей). Сапа үшін тәуекелдерді жалпы бағалау проблеманы нақты сипаттау мен тәуекел аспектісінен бастайды. Егер қаралып отырған сапа үшін тәуекел нақты айқындалған болса, тәуекелді тиісті басқару құралын (осы тараудың 5-бөліміндегі мысалдарды қараңыз), сондай-ақ тәуекел аспектісіне қатысты ақпарат түрлерін анықтау жеңіл болады. Тәуекелдерді жалпы бағалау мақсатында тәуекелдерді нақты айқындау үшін, әдетте, 3 негізгі сұрақ қолданылады:
не дұрыс болмауы мүмкін;
мұның дұрыс болмау ықтималдығы (мүмкіндігі) қандай;
олардың салдары (ауырлығы) қандай;
Тәуекелді сәйкестендіру – тәуекел аспектісіне қатысты қауіпті анықтау үшін немесе проблеманы сипаттау үшін ақпаратты жүйелі түрде пайдалану. Ақпарат алдыңғы деректерді, теориялық талдауды, уәжделген қорытындыларды, сондай-ақ мүдделі тараптардың мәселелерін қамтуға тиіс. Тәуекелді сәйкестендіру: «не дұрыс болмауы мүмкін?» деген сұраққа жауап беруге байланысты және ықтимал салдарларды анықтауға байланысты. Бұл сапа үшін тәуекелдерді басқару процесінің келесі кезеңдеріне негіз береді. 
Тәуекелді талдау – қауіпті сәйкестендіруге байланысты тәуекелді бағалау. Бұл процесс оқиға ықтималдығы мен зиянның ауырлығы арасындағы сапалық және сандық байланысты белгілейді. Кейбір тәуекелдерді басқару құралдары үшін қауіпті айқындау мүмкіндігі (анықтау қабілеті) де тәуекелді бағалау факторы болып табылады.
Тәуекелді бағалау – сәйкестендірілген және талданған тәуекелді тәуекел қолайлылығының белгіленген өлшемшарттарымен салыстыру. Тәуекелді бағалау кезінде барлық 3 негізгі сұрақ бойынша дәлелдің негізділігі қаралады. 
Тәуекелдерді жалпы бағалау кезінде деректер жиынтығының негізділігі маңызды, өйткені бұл нәтиженің сапасын айқындайды. Кемшіліктерді және белгісіздіктің ықтимал себептерін анықтау нәтиженің дұрыстығын арттыратын болады және (немесе) шектеулерді айқындауға көмектеседі. Белгісіздік процесс туралы, сондай-ақ оның күтелетін немесе күтілмейтін түрленуі туралы білімнің толымсыз болу салдары. Белгісіздіктің әдеттегі себептері фармацевтика саласында білімнің жеткіліксіз болуы мен процесті, зиянның себебін жеткілікті түсінбеу (мысалы, процестің бұрыс режимдері, түрлену себептері), сондай-ақ проблеманы анықтау мүмкіндігінің жеткіліксіздігі болып табылады.
Тәуекелдерді жалпы бағалау нәтижесі не тәуекелдерді сандық бағалау не тәуекелдер диапазонын сапалық сипаттау болып табылады. Егер тәуекелдер сандық тұрғыда берілсе, ықтималдықтың сандық мәндері пайдаланылады. Сонымен қатар «жоғары», «орташа» немесе «төмен» сияқты сапалық белгілерді пайдалана отырып тәуекел мәнін көрсетуге болады, бұл қаншалықты мүмкін болса, соншалықты мұқият айқындалуға тиіс. Кейде тәуекелдерді саралау кезінде белгілерді одан әрі айқындау үшін «тәуекелдер шкаласы» пайдаланылады. Тәуекелдерді сандық жалпы бағалауды орындау кезінде тәуекелдің туындауына ықпал ететін жағдайлардың жиынтығы ретінде берілген, өзіндік ерекше салдарлар ықтималдығы көзделеді. Осылайша, тәуекелдерді сандық бағалау осы уақытта болған нақты бір салдарға қатысты қолданылады. Кейбір тәуекелдер басқару құралдары үшін тәуекелдің салыстырмалы шамасы да пайдаланылуы мүмкін. Ол салыстырмалы тәуекелді жалпы бағалау үшін көптеген ауырлық және ықтималдық деңгейлерімен комбинацияда беріледі. Шкаланы белгілеу процесінің аралық кезеңдерінде тәуекелдерді сандық бағалауды қолдануға болады. 

4.4. Тәуекелдерді бақылау

Тәуекелдерді бақылау тәуекелдерді төмендету және (немесе) қабылдау бойынша шешім қабылдауды болжайды. Тәуекелдерді бақылау мақсаты тәуекелді қолайлы деңгейге дейін төмендету болып табылады. Тәуекелді бақылау үшін жұмсалған күш-жігер тәуекел маңыздылығына барабар болуға тиіс. Тәуекелдің оңтайлы деңгейін түсіну үшін шешім қабылдауға жауапты адамдар әртүрлі процесті, оның ішінде «Пайда-Шығын» талдауын пайдалануы мүмкін.
Тәуекелдерді бақылау мынадай сұрақтарға шоғырлануға тиіс:
тәуекел қолайлы деңгейден аса ма;
тәуекелді төмендету немесе жою үшін не жасауға болады; 
пайда, тәуекел және ресурстар арасындағы қолайлы баланс қандай;
белгіленген тәуекелдерге бақылау жүргізу нәтижесінде жаңа тәуекелдер туындай ма.
Тәуекелдерді төмендету тәуекелдің белгіленген (қолайлы) деңгейінен асқан кезде сапа үшін тәуекелдерді азайту немесе жою процестеріне шоғырланған (1-суретті қараңыз). Тәуекелдерді төмендету ауырлықты және зиянның ықтималдығын азайту үшін қабылданатын шараларды қамтуы мүмкін. Тәуекелдерді бақылау стратегиясының бір бөлігі ретінде қауіптілік пен сапа үшін тәуекелдерді анықтау қабілетін жақсартатын процестер пайдаланылуы мүмкін. Тәуекелдерді төмендету жөніндегі іс-шараларды енгізу жүйеге жаңа тәуекелдердің енуіне немесе басқа да бұрыннан бар тәуекелдер маңызының өсуіне әкеп соғуы мүмкін. Осылайша, тәуекелдерді төмендету процесі енгізілгеннен кейін тәуекелдердің қандай да бір ықтимал өзгеруін анықтау әрі бағалау үшін тәуекелдерді жалпы бағалауды қайта қарау орынды болады.
Тәуекелдерді қабылдау – тәуекелді қабылдау шешімі. Тәуекелдерді қабылдау түпкілікті тәуекелдерді қабылдауға формальды шешім немесе, егер түпкілікті тәуекелдер анықталмаса, пассивті шешім болуы мүмкін. Зиянның кейбір түрлеріне қатысты, тіпті, сапа үшін тәуекелдерді басқарудың ең үздік қағидалары да тәуекелді толық жоя алмайды. Мұндай жағдайларда, сапа үшін тәуекелдерді басқарудың тиімді стратегиясы пайдаланылатыны туралы және сапа үшін тәуекелдер белгіленген (қолайлы) деңгейге дейін төмендегені туралы шешім қабылдауға болады. Мұндай белгіленген (қолайлы) деңгей көптеген параметрлерге байланысты болады және әрбір жекелеген жағдайда айқындалуға тиіс.

4.5. Тәуекелдер туралы ақпарат беру

Тәуекелдер туралы ақпарат беру – шешім қабылдауға жауапты тұлғалар мен басқа да мүдделі тұлғаларға тәуекелдер мен тәуекелдерді басқаруға қатысты ақпарат беру. Тараптарға тәуекелдерді басқарудың кез келген сатысында ақпарат берілуі мүмкін (осы құжаттың 1-суретін қараңыз, пунктир сызығымен белгіленген). Сапа үшін тәуекелдерді басқару процесінің нәтижелері туралы тиісінше хабар берген және оларды құжаттамамен ресімдеген жөн (осы құжаттың 1-суретін қараңыз, үздіксіз сызықпен белгіленген). Барлық мүдделі тарап арасында ақпарат алмасу болуға тиіс (мысалы, уәкілетті органдардың өкілдері мен өндірушілер арасында, өндірушілердің өкілдері мен пациент арасында, өндірушінің ішкі персоналы, өндірушінің өкілдері мен уәкілетті орган арасында және т.с.с.). Енгізілген мәліметтер сапа үшін тәуекелдердің болуына, сипатына, нысанына, ықтималдығына, ауырлығына, қолайлылығына, оны бақылауға, қарауға, оның басқа да аспектілерін анықтау қабілетіне қатысты болуы мүмкін. Тәуекелдер қабылдаудың әрбір жағдайы туралы ақпарат берудің қажеті жоқ. Өндірушілер мен уәкілетті органдар арасындағы сапа үшін тәуекелдерді басқаруға қатысты шешім туралы ақпарат беру белгіленген норматитвік құқықтық актілер мен нұсқаулықтарға сәйкес бұрыннан бар арналар бойынша тиімді жүзеге асырылуы мүмкін.

4.6. Тәуекелдерді шолу

Тәуекелдерді басқару сапаны басқару процесінің үнемі жұмыс істейтін бөлігі болуға тиіс. Оқиғаларды шолу немесе мониторингтеу тетігін енгізген жөн.
Тәуекелдерді басқару процесінің нәтижелерін жаңа білім мен тәжірибелерді ескере отырып, қайта қарап отырған жөн. Егер сапа үшін тәуекелдерді басқару процесі басталған болса, осы оқиғалардың жоспарланған (мысалы, өнім сапасын шолу, инспекциялау, аудит, өзгерістерді бақылау) немесе жоспарланбаған (мысалы, тергеп-тексеру кезіндегі негізгі себеп сәйкессіздіктер, қайтару) болғанына қарамастан, сапа үшін тәуекелдерді басқару процесі шеңберінде бұрынғы шешімге әсер етуі мүмкін оқиғаны қарау үшін оны жалғастыра берген жөн болады. Кез келген шолудың жиілігі тәуекел деңгейіне негізделуге тиіс. Тәуекелдерді шолу тәуекелдерді қабылдау туралы шешімдерді қайта қарауды қамту мүмкін (осы бөлімнің 4.4-тармағы).

5. Тәуекелдерді басқару әдіснамасы

Сапа үшін тәуекелдерді басқару шешім қабылдауға деген ғылыми және практикалық тәсілге негізделеді. Ол ықтималдықты, ауырлықты және кейде тәуекелдерді анықтау қабілетін бағалауға қатысты бұрыннан бар білімнің негізінде сапа үшін тәуекелдерді басқару процесінің кезеңдерін жүзеге асыру бойынша құжаттамалық ресімделген, түсінікті және жаңартылып отыратын әдістерді көздейді.
Сапа үшін тәуекелдерді дәстүрлі бағалау және оларды басқару әртүрлі формальды емес тәсілдердің көмегімен жүзеге асырылған (мысалы, эмпирикалық және (немесе) ішкі әдістемелер), олар мысалы, байқау, үрдістер және басқа да ақпарат комбинацияларына негізделіп отырған. Бұл тәсілдер пайдалы ақпаратпен қамтамасыз етеді, бұл наразылықтармен, ақаулармен, ауытқушылықтармен, ресурстарды бөлумен жұмыс істеу сияқты мәселелерді шешуде көмек көрсетеді.
Бұдан басқа, фармацевтика өнеркәсібі мен уәкілетті органдардың өкілдері тәуекелдерді басқарудың танылған құралдарының және (немесе) ішкі рәсімдердің (мысалы, стандандартты операциялық рәсімдердің) көмегімен тәуекелдерді бағалай әрі басқара алады. Кейбір тәуекелдерді басқару құралдарының тізбесі (осы Қағидаларға №1 қосымшадағы және осы бөліктің 
8-бөліміндегі егжей-тегжейлі ақпаратты қараңыз) мыналарды қамтиды: 
тәуекелдерді басқарудың негізгі қосалқы әдістемелері (блок-схамалар, бақылау карталары және сол сияқтылар);
режимдерді және істен шығуларды талдау (Failure Mode Effects Analysis – FMEA);
режимдерді, салдарларды және істен шығулардың күрделілігін талдау (Failure Mode, Effects and Criticality Analysis – FMECA);
қателердің тамырын талдау (Fault Tree Analysis – FTA);
қауіптілікті талдау және сыни бақылау нүктелері (Hazard Analysis and Critical Control Points – HACCP);
қауіптілікті және жұмыс қабілетін талдау (Hazard Operability Analysis – HAZOP);
қауіптілікті алдын ала талдау (Preliminary Hazard Analysis – PHA);
тәуекелдерді саралау және сүзгіден өткізу;
тиісті статистикалық әдістер.

6. Өнеркәсіп пен қадағалау қызметіне сапа үшін тәуекелдерді басқаруды енгізу

Сапа үшін тәуекелдерді басқару сапа жүйесіне интеграцияланған кезде ғылыми негізделген және практикалық шешімдер қабылдауға ықпал ететін процесс болып табылады (осы Қағидаларға 2-толықтыруды қараңыз). Жоғарыда көрсетілгендей, сапа үшін тәуекелдерді басқаруды тиісінше қолдану өнеркәсіп өкілдерінің уәкілетті органдар белгілеген талаптарды сақтау міндетін жоймайды. Алайда, сапа үшін тәуекелдерді тиімді басқару жақсы әрі неғұрлым негізделген шешімдерді қабылдауға ықпал етуі мүмкін, бұл уәкілетті органдардың өкілдеріне кәсіпорынның ықтимал тәуекелді басқаруға қабілетті екендігіне кепілдік береді. Бұған қоса, сапа үшін тәуекелдерді басқару барлық тараптың ресурстарды жақсы пайдалануына ықпал етуі мүмкін.
Өнеркәсіп қызметкерлерін де, уәкілетті органдардың өкілдерін де сапа үшін тәуекелдерді басқару процестеріне оқыту шешім қабылдау процесін жақсы түсінуді қамтамасыз етеді және сапа үшін тәуекелдерді басқару нәтижелеріне сенімділік береді.
Сапа үшін тәуекелдерді басқаруды қолданыстағы қызметке енгізген және тиісінше құжаттамалық ресімдеген жөн. Осы Қағидаларға № 2 толықтыруда сапа үшін тәуекелдерді басқару процесін қолдану фармацевтика саласындағы әртүрлі қызметте пайдаланылуы мүмкін ақпаратпен қамтамасыз ете алатын жағдайларда мысалдар келтірілген. Бұл мысалдар иллюстрация мақсатында келтірілген, түпкілікті және түбегейлі тізбе ретінде қаралмайды және заңнамада белгіленген талаптарға қосымша қандай да бір жаңа талаптар белгілеуге арналмаған.
Өндірістік қызметттің және уәкілетті органдар қызметінің мысалдары (осы Қағидаларға № 2 толықтыруды қараңыз):
сапаны басқару.
Өндірістік операциялардың және қызметтің мысалдары (осы Қағидаларға № 2 толықтыруды қараңыз);
әзірлеу;
үй-жайлар, жабдық және қамтамасыз ету жүйесі;
бастапқы шикізат пен материалдарды басқару;
өндіріс;
зертханалық бақылау және тұрақтылықты сынау;
орау және таңбалау;
Уәкілетті органдар қызметінің мысалдары (осы Қағидаларға № 2 толықтыруды қараңыз):
кәсіпорын қызметін инспекциялау және бағалау.
Уәкілетті органдардың шешімдері әрбір мемлекетте (өңірде) жеке қабылданатындықтан, жалпы түсінік пен сапа үшін тәуекелдерді басқару қағидаттарын қолдану өзара сенімділікке және бірдей ақпарат негізінде әртүрлі уәкілетті органдар өкілдерінің неғұрлым келісілген шешімдер қабылдауына ықпал етуі мүмкін. Мұндай ынтымақтастық сапа үшін тәуекелдерді басқару практикасын енгізетін және оларды енгізуге ықпал ететін басшылық құжаттар мен саясатты әзірлеу кезінде маңызды болуы мүмкін.

7. Терминдер мен анықтамалар

Осы бөліктің мақсаттары үшін төмендегілерді білдіретін негізгі ұғымдар пайдаланылады:
«тәуекелдерді талдау» (risk analysis) – қауіптіліктің анықталуына байланысты тәуекелдерді бағалау; 
«зиян» (harm) – адам денсаулығына келтірілген залал, оның ішінде өнім сапасын жоғалуы немесе жарамдылығының бітуі салдарынан болатын зиян;
«өнімнің өмірлік циклі» (product lifecycle) – бастапқы әзірлеуден, айналымда болудан бастап өнімнің болуы тоқтатылғанға дейінгі өнім өмірінің барлық фазалары;
«мүдделі тарап» (stakeholder) – тәуекелдерге ықпал етуі мүмкін не тәуекелдер ықпал етуі мүмкін не өзін тәуекелдердің ықпалындамын деп есептейтін қандай да бір тұлға, тұлғалар тобы немесе ұйым. Шешімдер қабылдауға жауапты тұлғалар да мүдделі тарап бола алады. Осы бөлікте бірінші дәрежедегі мүдделі тараптар пациент, медицина қызметкері, уәкілетті орган және өндіруші кәсіпорын болып табылады;
«тәуекелді сәйкестендіру» (risk identification) – тәуекелді қарауға немесе проблеманы сипаттауға сілтеме жасай отырып, зиянның (қауіптің) ықтимал көздерін анықтау үшін ақпаратты жүйелі түрде пайдалану;
«тәуекелдер туралы ақпарат беру» (risk communication) – шешім қабылдауға жауапты адам мен басқа да мүдделі тараптар арасында тәуекелдер және тәуекелдерді басқару туралы ақпаратты беру;
«сапа» (quality) – өнім сипаттамаларының, жүйенің немесе процестің талаптарына сәйкес келу дәрежесі;
«тәуекелдерді бақылау» (risk control) – тәуекелдерді басқару жөніндегі шешімдерді орындау жөніндегі әрекеттер;
«шешімдер қабылдауға жауапты тұлға(лар)» (decision maker(s)) – сапа үшін тәуекелдерді басқару мәселелері бойынша тиісті және уақтылы шешімдер қабылдауға арналған тиісті құзыреті мен өкілеттіктері бар тұлға (лар);
«тәуекелдерді шолу» (risk review) – жаңа білімді және ол жөніндегі тәжірибені ескере отырып (қажет болған кезде) тәуекелдерді басқару процесінің қорытындыларын (нәтижелерін) шолу немесе мониторингтеу;
«тәуекелдерді жалпы бағалау» (risk assessment) – тәуекелдерді басқару процесі шеңберінде тәуекелдерге қатысты шешімдер қабылдауды қамтамасыз ету үшін ақпарат қалыптастырудың жүйелі процесі. Ол қауіпті сәйкестендіруден, сондай-ақ осы қауіптің әсеріне байланысты тәуекелдерді талдау мен бағалаудан тұрады;
«қауіп» (hazard) – ықтимал зиян көзі; 
«тәуекелді бағалау» (risk evaluation) – тәуекелдің маңыздылығын айқындау мақсатында сапалық және сандық шкаланы пайдалана отырып, болжанатын тәуекелді тәуекел қолайлылығының белгіленген өлшемшарттарымен салыстыру; 
«тәуекелді қабылдау» (risk acceptance) – тәуекелді қабылдау туралы шешім; 
«қажеттілік» (requirements) – пациенттердің немесе олардың мүдделерін білдіруді жүзеге асыратын тұлғалардың (мысалы, медицина қызметкерлерінің, уәкілетті органдар қызметкерлерінің) анық немесе болжанатын қажеттіліктері немесе күтетіндері; 
 «тәуекел» (risk) – зиян келтіру ықтималдығы мен осы зиянның ауырлығының комбинациясы;
«сапа жүйесі» (quality system) – сапа саласындағы саясатты енгізетін және сапаға қатысты мақсаттарға қол жеткізуді қамтамасыз ететін жүйенің барлық аспектісінің жиынтығы;
«тәуекелдерді төмендету» (risk reduction) – зиян келтіру ықтималдығы мен осы зиянның күрделілігін төмендету үшін қабылданған шаралар;
«анықтауға деген қабілет» (detectability) – қауіптіліктің болуын, араласуын немесе фактісін анықтау немесе белгілеу мүмкіндігі;
«үрдіс» (trend) – құбылмалы өзгерістің бағытын немесе дәрежесін білдіретін статистикалық термин;
 «ауырлық» (severity) – қауіптіліктің ықтимал салдарларының шамасы;
«тәуекелдерді басқару» (risk management) – тәуекелдерді жалпы бағалау, бақылау, шолу және тиісінше хабар беру мақсатында сапаны басқару саясатын, рәсімдерін және қағидаларын жүйелі түрде қолдану;
«сапа үшін тәуекелдерді басқару» (quality risk management) – өмірлік циклі бойына дәрілік препараттың сапасы үшін тәуекелдерді жалпы бағалаудың, бақылаудың, хабар берудің және шолудың жүйелі процесі.










































Еуразиялық экономикалық одақтың
 тиісті өндірістік практика қағидаларына
№ 1 ТОЛЫҚТЫРУ


Сапа үшін тәуекелдерді басқару әдістері мен 
құралдарына қойылатын 
ТАЛАПТАР

Осы толықтырудың мақсаты – өнеркәсіпте және уәкілетті органдардың қызметінде сапа үшін тәуекелдерді басқару (бұдан әрі – тәуекелдерді басқару) кезінде пайдаланылуы мүмкін негізгі құралдарға жалпы шолу мен сілтемелер беру. Бұл сілтемелер тәуекелдерді басқарудың нақты құралына қатысты білімді кеңейту және неғұрлым егжей-тегжейлі ақпарат ұсыну мақсатында келтірілген. Бұл тізбе түбегейлі болып табылмайды.Тәуекелдерді басқару пайдаланылатын кезде бірде бір құрал немесе құралдар жиынтығы барлық жағдайларға қолданыла алмайтындығын атап өту маңызды.

I.1. Тәуекелдерді басқарудың негізгі қосалқы әдістері

Деректерді ретке келтіру арқылы тәуекелдерді басқару жүйесін құрылымдау үшін және шешімдер қабылдауға жәрдемдесу үшін кеңінен қолданылатын қарапайым құралдардың кейбіреулері:
блок-схемалар;
бақылау карталары;
процесті картаға түсіру;
себептері мен салдарларының диаграммалары (Исшикава диаграммалары немесе «балық қаңқасы» диаграммалары деп те аталады).

I.2. Режимдерді және істен шығу салдарларын талдау (Failure Mode Effects Analysis – FMEA)

FMEA процесті жүргізу кезінде ықтимал істен шығулар сипатын, сондай-ақ процесс нәтижесі үшін істен шығудың мүмкін болатын салдарларын және (немесе) өнімнің сипаттамасын бағалауға арналған. Егер істен шығу түрлері белгіленген болса, ықтимал істен шығуларды жою, шектеу, азайту немесе бақылау мақсатында тәуекелдерді төмендетуді қолданған жөн. FMEA өнімнің өзіндік ерекшелігі мен процеске байланысты болады. FMEA басқаруға болатын сатыда күрделі процестерді талдауды әдістемелік бөліседі. Бұл маңызды істен шығулардың, осындай істен шығуларға әсер ететін факторлардың сипатын және осындай істен шығулардың мүмкін болатын салдарларын қорытып қарауға арналған қуатты құрал.
FME-ны жабдыққа және үй-жайларға қатысты, технологиялық операция мен оның өнімге немесе процеске әсерін талдау үшін қолдануға болады. FMEA оны осал ететін жүйе элементтерін (операцияларды) айқындайды. FMEA нәтижелері жоспарлау не кейіннен талдау не ресурстарды пайдалануға қатысты ұсынымдар жасау үшін негіз ретінде пайдаланылуы мүмкін.

I.3. Режимдерді, істен шығу салдарларын және күрделілігін талдау (Failure Mode, Effects and Criticality Analysis – FMECA) 

FMEA салдарлардың ауырлығы дәрежесін, істен шығу жағдайларының тиісті мүмкіндігін, оларды анықтау қабілетін зерттеуді де қосу мақсатында кеңейтілуі мүмкін. Осылайша, FMEA істен шығулар сипатын, салдарларын және күрделілігін талдауға айналады (Failure Mode, Effects and Criticality Analysis – FMECA). Осындай талдау жүргізу үшін өнім мен процестің өзіндік ерекшеліктері белгіленуге тиіс. Тәуекелдерді барынша азайту үшін FMECA көмегімен қосымша ескерту шараларын қабылдау қажет нүктелер айқындалуы мүмкін. 
Фармацевтикалық өнеркәсіпте FMECA қолдану өндірістік процестерге байланысты істен шығулар мен тәуекелдер үшін басым түрде қажет, алайда FMECA қолдану мұнымен шектелмейді. FMECA нәтижелері істен шығудың әрбір түрі үшін тәуекелдің салыстырмалы «шкаласы» болып табылады, оның көмегімен салыстырмалы тәуекел негізінде режимдерді саралау жүргізіледі. 

I.4. Қателер тамырын талдау (Fault Tree Analysis – FTA) 

Қателер тамырын талдау (FTA) – өнімнің немесе процестің функционалдық сипаттамаларында сәйкессіздіктердің болуын болжайтын тәсіл. Осы тәсілдің көмегімен жүйедегі (немесе жүйенің бөлігіндегі) бір реттік қателер бағаланады, сондай-ақ себепті байланыстарды анықтау арқылы істен шығудың көптеген факторлары біріктірілуі мүмкін. Нәтижелері істен шығу түрлерінің тамыры нысанындағы иллюстрация түрінде беріледі. Тамырдың әрбір деңгейінде істен шығу түрлерінің комбинациясы логикалық операциялардың көмегімен сипатталуы мүмкін («және», «немесе» және т.б.). FTA себепті факторларды анықтау бөлігінде сарапшылардың процесті түсінуіне байланысты болады.
FTA-ны істен шығудың негізгі себебіне жолды белгілеу үшін, сондай-ақ олардың себептерін толық түсінуге қол жеткізуге мүмкіндік беретін және жоспарланған жақсартулар проблеманы шешуге мүмкіндік беретініне және басқа проблемалардың туындауына әкелмейтініне кепілдік беретін наразылықтарды немесе істен шығуларды тергеп-тексеру үшін қолдануға болады (яғни, бір проблеманы шешу басқа проблеманың пайда болуына себеп болмауға тиіс). Қателер тамырын талдау осы проблемаға көптеген фактордың әсер ету дәрежесін бағалаудың тиімді құралы болып табылады. FTA нәтижесі істен шығу түрлерін визуалды көрсету болып табылады. FTA тәуекелдерді жалпы бағалау үшін де, әзірленіп жатқан мониторингтеу жоспарлары үшін де пайдалы.

I.5. Қауіпті талдау және сыни бақылау нүктелері 
(Hazard Analysis and Critical Control Points – HACCP)

HACCP өнімнің сапасын, сенімділігін және қауіпсіздігін қамтамасыз етуге арналған жүйелік, ескертетін және профилактикалық құрал болып табылады. Ол өнімді жоспарлаудың, әзірлеудің, өндірудің және қолданудың нәтижесі болып табылатын, тәуекелдерді немесе қауіптің қолайсыз салдарларын талдау, бағалау, ескерту және бақылу үшін техникалық және ғылыми қағидаттар қолданылатын құрылымдалған тәсіл.
HACCP мынадай 7 кезеңнен тұрады:
қауіпсіздікке талдау жүргізу және процестің әрбір сатысы үшін ескерту шараларын айқындау;
сыни бақылау нүктелерін айқындау;
сыни шектерді белгілеу;
сыни бақылау нүктелерін тексеру жүйесін белгілеу;
егер мониторингтеу кезінде сыни бақылау нүктелерінің бақыланбайтыны белгіленсе, жүргізілуге тиіс болатын түзету іс-шараларын айқындау; 
HACCP жүйесі жұмысының тиімділігін растайтын жүйені енгізу;
жазбаларды сақтау жүйесін белгілеу.
HACCP физикалық, химиялық және биологиялық қауіпке (оның ішінде, микробиологиялық контаминациямен) және оларды басқаруға байланысты тәуекелдерді айқындау үшін қолданылуы мүмкін. Егер өнімнің немесе процестің өзіндік ерекшелігін түсіну сыни бақылау нүктелерін сәйкестендіруді қамтамасыз ету үшін жеткілікті түрде толық болса, HACCP неғұрлым пайдалы болады. HACCP нәтижесі тәуекелдерді басқаруға қатысты және өндірістік процесс барысында ғана емес, өмірлік циклдің басқа да кезеңдерінде мониторингтеуді жеңілдететін ақпарат болып табылады.

I.6. Қауіпті және жұмыс қабілеттілілікті талдау 
(Hazard Operability Analysis – HAZOP)

HAZOP – тәуекелдік жағдайлар жоспарланған немесе жұмыс параметрлерінен ауытқу салдары болып табылатынына жол беретін теорияға негізделген және «бағыттаушы сөздерді» пайдаланып қауіпті сәйкестендіру үшін «ой талқы» жүйелік әдісі болып табылады. «Бағыттаушы сөздер» (мысалы, «жоқ», «көп», «қарағанда өзгеше», «...бөлігі» және т.б.) әдеттегі немесе жоспарланған параметрлерден ауытқу мүмкіндігін белгілеуге көмектесу үшін тиісті параметрлерге (мысалы, контаминация, температура) қатысты қолданылады. Көбінесе процесті немесе өнімді әзірлеу және оны қолдану бойынша білімі мен тәжірибесі бар адамдар тобы пайдаланылады.
HAZOP өндірістік процестерге қатысты (оның ішінде, келісімшарттық өндіріс кезінде), сондай-ақ белсенді фармацевтикалық субстанциялар мен дәрілік препараттарды шығару үшін өнім берушілерге, жабдықтарға және үй-жайларға қатысты қолданылуы мүмкін. HAZOP процестің қауіпсіздігін бағалау үшін фармацевтикалық өнеркәсіпте де басым түрде қолданылады. HAZOP нәтижесі (HACCP сияқты) тәуекелдерді басқаруға арналған сыни операциялар тізбесі болып табылады. Бұл өндірістік процесс барысында сыни нүктелерді үнемі мониторингтеуді жеңілдетеді. 

I.7. Қауіпті алдын ала талдау 
(Preliminary Hazard Analysis – PHA)

PHA – қауіп немесе істен шығу туралы алдыңғы тәжірибені немесе білімді пайдалануға негізделген және басқа да қауіпті факторларды, қауіпті жағдайлар мен зиянның себебі болуы мүмкін жағдайларды айқындауға, сондай-ақ осы қызмет, осы техникалық құралдар, өнім немесе жүйе шеңберінде олардың туындау мүмкіндігін бағалауға бағытталған құрал болып табылады.
PHA мыналарды: 
тәуекелге байланысты жағдайдың болу мүмкіндігін сәйкестендіруді; 
соның салдары болып табылатын денсаулыққа ықтимал зақым немесе зиян келтіру ауқымын сапалық бағалауды; 
салдарларының ауырлығы немесе оқиғаның ықтималдығы комбинациясын пайдалана отырып қауіпті салыстырмалы саралауды; 
мүмкін болатын түзету әрекеттерін айқындауды қамтиды.
Егер жағдай неғұрлым ауқымды тәсілді қолдануға мүмкіндік бермесе, PHA жүйелерді талдау  кезінде немесе бірінші кезектегі қауіптілікті анықтау кезінде пайдалы болуы мүмкін. PHA өнім өндіруді, процесті және үй-жайларды жоспарлау кезінде, сондай-ақ негізгі өнім үшін, өнім түрлері үшін және жекелеген өнім үшін қауіптілік типін бағалауға қолданылуы мүмкін. PHA жоспардың детальдары немесе операциялық рәсімдер туралы ақпарат көлемі жеткіліксіз болған кезде жобаны әзірлеудің ерте сатыларында едәуір жиі қолданылуы мүмкін. Осылайша, PHA келесі зерттеулер үшін алдын ала құрал болып табылады. Әдетте, PHA қолдану кезінде анықталған қауіп, кейін осы бөлімде көрсетілген тәуекелдерді басқарудың басқа да құралдарының көмегімен бағаланады.

I.8. Тәуекелдерді саралау және сүзгіден өткізу

Тәуекелдерді саралау және сүзгіден өткізу тәуекелдерді салыстыру және саралау құралы болып табылады. Күрделі жүйелердің тәуекелдерін саралау, әдетте, әрбір тәуекелдің көптеген саналуан сандық және сапалық факторларын бағалауды талап етеді. Құрал – тәуекелге байланысты негізгі проблеманы тәуекелге байланысты факторларды тіркеу мақсатында көптеген құрамдастарға бөлуден тұрады. Бұл факторлар тәуекелдердің салыстырмалы бір шкаласына біріктіріледі, оның тәуекелдерді саралау үшін қолданылуы мүмкін. Маңызды факторларды немесе тәуекелдер деңгейінің шекарасын білдіретін сүзгілер басқару немесе саясат мақсаттарына сәйкес тәуекелдерді сатылау немесе саралау үшін пайдаланылуы мүмкін.
Тәуекелдерді саралау және сүзгіден өткізу мүше мемлекеттердің уәкілетті органдары (ұйымдары) тарапынан немесе кәсіпорындар өкілдері тарапынан өндірістік учаскелерге инспекция (аудит) жүргізу басымдықтарын айқындау кезінде қолданылуы мүмкін. Тәуекелдерді саралау әдістері пайдалы болып табылады, атап айтқанда, басқару қажет болатын тәуекелдер мен салдарлар әртүрлі болған және бір құралды ғана қолдану кезінде салыстыру үшін қиындық туғызатын жағдайларда. Егер сол бір ұйымдастырушылық схема шеңберінде басқару үшін бағаланатын тәуекелдерді сандық та, сапалық та бағалау қажет болса, тәуекелдерді саралау орынды болады.

I.9. Статистикалық әдістер

Статистикалық әдістер сапа үшін тәуекелдерді басқаруға ықпал етуі мүмкін және оны жүзеге асыруды жеңілдетеді. Олар деректерді тиімді бағалау мүмкіндігін қамтамасыз етеді, деректер жиынтығының (жиынтықтарының) маңыздылығын айқындау кезінде көмектеседі, сондай-ақ неғұрлым дұрыс шешімдер қабылдауға ықпал етеді. Фармацевтика өнеркәсібінде кеңінен қолданылатын кейбір негізгі статистикалық әдістердің тізбесі мыналарды қамтиды
а) бақылау карталары, оның ішінде: 
қабылдайтын бақылау карталары;
ескерту шекаралары бар арифметикалық орташа мәнге арналған бақылау карталары;
кумулятивтік сомалардың бақылау карталары;
Шухарт бақылау карталары;
теңшелімді құбылмалы орташа мән;
б) эксперименттерді жоспарлау (Design of Experiments – DOE);
в) гистограммалар;
г)  Парето диаграммалары;
д) процесс мүмкіндіктерін талдау.
_____________________











Еуразиялық экономикалық одақтың
тиісті өндірістік практика қағидаларына 
№ 2 ТОЛЫҚТЫРУ


Сапа үшін тәуекелдерді басқаруды 
ықтимал қолдану

Осы Толықтыру өнеркәсіп өкілдері сияқты, Еуразиялық экономикалық одаққа мүше мемлекеттердің (бұдан әрі тиісінше – мүше мемлекеттер, Одақ) уәкілетті органдары өкілдерінің де сапа үшін тәуекелдеді басқарудың қағидаттары мен құралдарын қолдану мүмкіндігін айқындауға арналған. Алайда сапа үшін тәуекелдерді басқару құрлдарын таңдау өзіндік ерекше факторлар мен мән-жайларға толық байланысты болады.
Келтірілген мысалдар иллюстрация мақсатында берілген және тек сапа үшін тәуекелдерді басқаруды мүмкін болатын қолдану бойынша ұсынымдар болып табылады.
Осы Толықтыру мүше мемлекеттердің заңнамасында және Одақ органдарының актілерінде белгіленген талаптарға қосымша жаңа талаптарды қамтымайды.

II.1. Сапа үшін тәуекелдерді басқару сапаны интеграцияланған басқарудың бір бөлігі ретінде мыналарды болжайды:
құжаттаманың болуы:
қолданыстағы нұсқаларды шолу және мүше мемлекеттердің талаптарын, заңнамасын және Одақ органдарының актілерін сақтау үшін;
стандартты операциялық рәсімдерді (СОР-ді), басшылық құралдарды және т.б. мазмұнын әзірлеу және (немесе) оларды әзірлеу қажеттігін айқындау үшін;
оқытуды ұйымдастыру және жүргізу:
бастапқы білім берудің және (немесе) персоналдың біліміне, тәжірибесіне және еңбек дағдыларына негізделген оқытудың тұрақты циклдерінің, сондай-ақ жүргізілген оқытуды кезеңдік бағалаудың (мысалы, оның тиімділігін) мақсатқа сай екенін айқындау үшін;
персоналдың жұмысты дұрыс орындауына және өнім сапасына теріс әсер етпеуіне мүмкіндік беретін білімін, тәжірибесін, біліктілік сипаттамаларын және физикалық мүмкіндіктерін айқындау үшін;
сапаға сәйкессіздігін айқындау:
мүмкін болатын сәйкессіздіктердің, наразылықтардың, үрдістердің, тергеп-тексерулердің, өзіндік ерекшеліктерге сәйкес келмейтін және т.б. нәтижелердің өнім сапасына ықтимал әсерін айқындау және бағалау үшін негіздерді қамтамасыз ету, сондай-ақ олар туралы хабар беру мақсатында;
тәуекел туралы хабар беруге жәрдемдесу үшін және елеулі ақауға байланысты тиісті іс-шараны (мысалы, қайтарып алу) мүше мемлекеттердің уәкілетті органымен (ұйымымен) ынтымақтастықта айқындау үшін;
аудитті (инспекциялауды) жоспарлау:
ішкі де, сыртқы да аудиттердің жиілігі және саласы мынадай факторлар ескеріле отырып белгіленеді:
мүше мемлекеттер заңнамасы мен Одақ органдары актілерінің талаптары;
жалпы сәйкестіктің ағымдағы жай-күйі және кәсіпорын немесе өндірістік алаң туралы қолда бар мәліметтердің жиынтығы;
сапа үшін тәуекелдерді басқару жоспарында ұйым қызметінің сенімділігі;
учаскенің күрделілігі;
өндірістік процестің күрделілігі;
өнімнің күрделілігі және оның терапевтикалық мәні;
ақаулар саны және маңыздылығы (мысалы, өнімді қайтарып алуға әкелетін саны);
алдыңғы аудиттердің (инспекциялаудың) нәтижелері;
үй-жайлардың, жабықтардың, процестердің, негізгі персоналдың елеулі өзгерістері;
өнім өндіру тәжірибесі (мысалы, өндіріс жиілігі, көлемі және сериялар саны);
аккредиттелген сынақ зертханаларындағы сынақтардың нәтижелері;
мерзімдік шолуды жүзеге асыру:
өнімнің сапасын шолу шеңберінде үрдіс туралы куә болатын деректерді таңдау, бағалау және түсіндіру үшін;
монитоинг деректерін түсіндіру үшін (мысалы, қайтадан валидациялауды тиісінше жүргізуді немесе сынамалар іріктеу кезіндегі өзгерістерді жүйелі бағалау үшін);
өзгерістерді басқару (өзгерістерді бақылау):
фармацевтикалық әзірлеме және өндіріс кезінде алынған білім мен ақпарат негізінде өзгерістерді басқару үшін;
дайын өнім сапасының өзіндік ерекшелік талаптарына сәйкестігіне өзгерістердің әсерін бағалау үшін;
өндірістік алаңдарға, жабдыққа, материалдарға, өндірістік процеске енгізілген өзгерістердің немесе технологияларды көшірудің өнім сапасына әсерін бағалау үшін;
өзгерістерді енгізер алдындағы іс-шараларды айқындау үшін, мысалы, қосымша сынақтар, саралау (қайтадан саралау), валидациялау (қайтадан валидациялау) немесе мүше мемлекеттердің уәкілетті органдарына (ұйымдарына) хабар беру;
тәуекелдерді басқару жүйесін ұдайы жақсарту:
өнімнің өмірлік циклі бойына процестерді ұдайы жақсартуға жәрдемдесу үшін.

II.2. Мүше мемлекеттердің уәкілетті органдары (ұйымдары) қызметінің бір бөлігі ретінде сапа үшін тәуекелдерді басқару мынадай іс-шараларды жүргізуді болжайды:
қызметті инспекциялау және жүйелі бағалау:
ресурстарды ұтымды бөлуге жәрдемдесу үшін, оның ішінде мысалы, инспекциялауды және оларды жүргізу жиілігін жоспарлау үшін, сондай-ақ инспекциялауды жүргізу және оладың көлемін айқындау үшін (осы толықтырудың 1-тармағындағы «Аудитті (инспекциялауды) жоспарлауды» қараңыз);
инспекциялау кезінде алынған нәтижелер (мысалы, өнімді кері қайтарып алуға әкелетін ақаулар) мен деректердің маңыздылығын бағалау үшін;
инспекциялауды жүргізу нәтижелері бойынша заңнамада көзделген іс-шаралардың қажеттілігін және түрін айқындау үшін;
кәсіпорын өкілдері ұсынған, оның ішінде фармацевтикалық әзірлемелерге қатысты ақпаратты бағалау үшін;
ұсынылатын ауытқулардың немесе өзгерістердің әсерін бағалау үшін;
тәуекелді қалай бақылауға болатынын немесе оның қалай бақыланатынын жақсы түсінуге жәрдемдесу үшін инспекторлармен және сарапшылармен талқылау жөн болатын тәуекелдерді айқындау үшін (мысалы, параметрлер бойынша шығару, процестік-талдамалық технология (Process Analytical Technology – PAT)).

II.3. Сапа үшін тәуекелдерді басқару әзірлеменің бір бөлігі ретінде мынадай іс-шаралар жүргізуді болжайды:
өз мақсатына сәйкес келетін функционалдық сипаттамалары бар өнім алу мақсатында технологиялық процесті және өнім сапасын жоспарлау үшін;
кең диапазонда шикізат сипаттамаларының өзгеруіне (мысалы, бөлшектерді мөлшерлері бойынша бөлу, ылғалдың болуы, реологиялық қасиеттері), технологиялық операциялар мен процесс параметрлерінің өзгеруіне қарай өнімнің функционалдық сипаттамалары туралы білімді кеңейту үшін;
бастапқы шикізаттың, еріткіштердің, белсенді фармацевтикалық субстанцияларға (БФС) арналған бастапқы шикізаттың, БФС-тің өзінің, қосалқы заттар мен орау материалдардың сыни сипаттамаларын бағалау үшін;
тиісті өзіндік ерекшеліктерді белгілеу, процестің сыни параметрлерін айқындау және өндірістік бақылауды ұйымдастыру үшін (мысалы, фармацевтикалық әзірлеу кезеңінде алынған клиникалық маңызды сапа көрсеткіштері туралы, сондай-ақ процесс барысында оларды бақылау мүмкіндігі туралы ақпарат негізінде);
сапа көрсеткіштерінің тұрақсыздығын азайту үшін (өнімнің, бастапқы шикізаттың және материалдардың ақаулар, өндіру кезіндегі ауытқулар санын төмендету);
масштабтау және технологияны ауыстыру кезінде қосымша зерттеулер жүргізу (мысалы, биобаламалылық, тұрақтылық) қажеттігін бағалау үшін;
«жобалық параметрлер кеңістігі» тұжырымдамасын пайдалану үшін.

II.4. Өндірістік үй-жайларға, жабдықтар мен қамтамасыз ету жүйелеріне қатысты сапа үшін тәуекелдерді басқару мынадай іс-шаралар жүргізуді болжайды:
өндірістік үй-жайларды және (немесе) жабдықтарды жобалау:
ғимараттар мен өндірістік үй-жайларды жобалау кезінде тиісті аймақтарды айқындау үшін, оның ішінде:
материалдар мен персонал легінің бағыттарын айқындауды;
контаминациялануды барынша азайтуды;
паразиттерді бақылау жөніндегі іс-шараларды жүргізуді;
шатасудың алдын алуды;
ашық және жабық типтердегі жабдықтарды салыстыруды;
таза үй-жайларды оқшаулаушы технологиямен салыстыруды;
арнайы түрде арналған немесе бөлінген өндірістік үй-жайларды және (немесе) жабдықтарды айқындауды қоса алғанда;
өніммен жанасатын жабдықтар мен контейнерлерге арналған тиісті материалдарды айқындау үшін (мысалы, тот баспайтын болат маркасын, тығыздамаларды, майлау материалдарын таңдау);
тиісті қамтамасыз ету жүйелерін айқындау үшін (мысалы, бу, газ, қоректендіру көзі, сығымдалған ауа, қыздыру жүйесі, ауаны желдету және баптау, су);
бір-бірімен байланысты жабдықтарға профилактикалық қызмет көрсетуді айқындау үшін (мысалы, қажетті босалқы бөлшектер тізбесі),
үй-жайлардағы гигиена шеңберінде:
өндірістік орта тарапынан болатын қауіптен, оның ішінде химиялық, микробиологиялық және физикалық қауіптілік факторларынан өнімді қорғау үшін (мысалы, тиісті киімді айқындау және гардеробты, гигиенаны ұйымдастыру);
тоғыспалы контаминация салдарынан өндірілетін өнімге байланысты қауіптен өндірістік ортаны және персоналды қорғау үшін;
өндірістік үй-жайларды (жабдықтарды, қамтамасыз ету жүйелерін) саралау шеңберінде – үй-жайларды, ғимараттарды және технологиялық жабдықты, сондай-ақ зертханалық аспаптарды саралау саласы мен масштабын (оның ішінде, калибрлеудің тиісті әдістерін) айқындау;
жабдықтарды тазалау және өндірістік ортаны бақылау шеңберінде:
жабдықтың мақсатын ескере отырып, күш-жігерді ұтымды бөлу және шешімдер қабылдау үшін (мысалы, көпмақсатты немесе арнайы түрде арналған жабдық, сериялық өндіру немесе үзіліссіз технологиялық процесс);
тазалауды валидациялауға арналған қолайлылық шектерін айқындау үшін;
калибрлеуді жүргізу шеңберінде (профилактикалық қызмет көрсету) – калибрлеу және профилактикалық қызмет көрсету графиктерін жасау;
компьютерлердің көмегімен бақыланатын жабдықтар мен компьютерлік жүйелерді пайдалану шеңберінде:
компьютерлер конфигурациясын және бағдарламалық қамтамасыз етуді таңдау үшін (мысалы, модульдік, құрылымдық, іркіліске төзімді жүйе);
валидациялау масштабын айқындау үшін, оның ішінде:
сыни функционалдық параметрлерді айқындау;
талаптарды және конструкцияны таңдау;
кодтарды тексеру;
сынақтар масштабы мен сынақтар әдістері;
электрондық жазбалар мен қойылған қолдардың дұрыстығы.

II.5. Бастапқы шикізат пен материалдарды басқарудың бір бөлігі ретінде сапа үшін тәуекелдерді басқару мынадай іс-шаралар жүргізуді болжайды:
келісімшарт бойынша өндірушілер мен өнім берушілерді жан-жақты бағалауды қамтамасыз ету үшін келісімшарт бойынша өндірушілер мен өнім берушілерді айқындау және бағалау (мысалы, оларға аудит жүргізу, сапаға қатысты өнім берушілермен келісімдер жасасу):
бастапқы шикізаттың өзгергіштігіне байланысты сапа үшін ықтимал тәуекелдер мен айырмашылықтарды бағалау үшін бастапқы шикізатты бақылау (мысалы, сақтау мерзімі, синтездеу схемасы);
бастапқы шикізат пен материалдарды пайдалану шеңберінде:
карантинде болатын материалдар мен бастапқы шикізат пайдалануға қолайлы ма, жоқ па (мысалы, одан әрі технологиялық процесс үшін) айқындау үшін;
қайтарылған өнімді қайталап өңдеуді, қайта өңдеуді, пайдалануды тиісінше жүзеге асыруды айқындау үшін;
сақтау және көтерме сауда, логистика шарттарын қамтамасыз ету шеңберінде:
сақтау мен тасымалдаудың тиісті жағдайларын (мысалы, температура, ылғалдылық, контейнер конструкциясы) қамтамасыз ету жөніндегі келісімдердің толықтығын бағалау үшін;
сақтау және тасымалдау жағдайларындағы сәйкессіздіктер әсерін айқындау үшін (мысалы, «салқындату тізбегін қамтамасыз ету»);
инфрақұрылымның жұмыс істеуі үшін (мысалы, тиеудің, уақытша сақтаудың, қауіпті материалдармен және бақылауға жататын заттармен жұмыс істеудің тиісті жағдайларын қамтамасыз ету мүмкіндігі, кедендік тазалау);
дәрілік препараттардың жарамдылығын қамтамасыз ету туралы ақпаратты ұсыну үшін (мысалы, өнім беру тізбегі үшін тәуекелдерді саралау).

II.6. Өндірістің бір бөлігі ретінде сапа үшін тәуекелдерді басқару мынадай іс-шаралар жүргізуді болжайды:
валидациялау:
растау, саралау және валидациялау бойынша қызметті жүзеге асыру саласы мен масштабын айқындау үшін (мысалы, талдамалық әдістемелер, процестер, жабдық және тазалау рәсімдері);
келесі әрекеттерді жүзеге асыру масштабын айқындау үшін (мысалы, сынамаларды іріктеу, мониторингтеу және қайтадан валидациялау);
валидациялық сынақтарды жоспарлауда көмек үшін процестің сыни және сыни емес сатыларының аражігін ажырату үшін;
сынамаларды іріктеу (өндіру процесі барысындағы сынақ);
өндіру процесі барысында бақылау сынақтарын жүргізудің жиілігі мен масштабын бағалау үшін (мысалы, дәлелденген бақылау шарттарында сынақтардың көлемін азайтуды негіздеу үшін);
параметрлер бойынша шығарумен және нақты уақытта шығарумен қатар, процестік-талдамалық технологияны (РТТ) пайдалануды бағалау және негіздеу үшін;
өндірісті жоспарлау – өндірістің тиісті жоспарын жасау (мысалы, арнайы түрде арналған өндіріс, науқанмен өндіру (циклдермен өндіру) және ілеспе технологиялық процестердің кезектілігі).

II.7. Зертханалық бақылаудың және тұрақтылықты зерттеудің бір бөлігі ретінде сапа үшін тәуекелдерді басқару мынадай іс-шаралар жүргізуді болжайды:
өзіндік ерекшеліктерге сәйкес келмейтін нәтижелер шеңберінде –негізгі ықтимал себептерді белгілеу және өзіндік ерекшеліктерге сәйкес келмейтін нәтижелерді тегеп-тексеру барысында түзету іс-шараларын айқындау;
қайталап сынақтар жүргізгенге дейінгі (жарамдылық мерзімі аяқталған дата) кезеңді айқындау шеңберінде – аралық өнімді, қосалқы заттар мен бастапқы шикізатты сақтау және оларға сынақтар жүргізу дұрыстығын бағалау. 

II.8. Орау мен таңбалаудың бір бөлігі ретінде сапа үшін тәуекелдерді басқару мынадай іс-шаралар жүргізуді болжайды:
өнімнің бастапқы орамасын қорғауға арналған (мысалы, өнімнің төлнұсқалығын, заттаңбадағы жазбаның түсінікті болуын қамтамасыз ету үшін) кейінгі ораманы жобалау;
контейнерді тығындап жабу жүйесін таңдау кезінде контейнерді тығындап жабу жүйесінің сыни сипаттамаларын айқындау;
әртүрлі өнімнің заттаңбаларының, оның ішінде  ол бір заттаңбаның әртүрлі нұсқаларының шатасу мүмкіндігін ескере отырып, заттаңбаларды бақылау рәсімін жоспарлау.



III тарау. Фармацевтикалық сапа жүйесі

Алғысөз

Осы Қағидалардың талаптарына сәйкестікті қамтамасыз ету және осы Қағидалардың І бөлігінің 1-тарауында жазылған ережелерді ұстану үшін дәрілік заттарды өндірушілер сапаның тиімді фармацевтикалық жүйесін әзірлегені және енгізгені жөн болады.
Осы тарауда өнімнің өмірлік циклінің әртүрлі сатыларында қолдануға болатын фармацевтикалық сапа жүйесінің тәсілдері сипатталады. Демек, осы тараудың нұсқаулары осы Қағидалардағы талаптардың шеңберінен шығады (өйткені осы Қағидалар клиникалық зерттеулерге арналған дәрілік заттарды өндіруді қоспағанда, дәрілік заттарды әзірлеуге байланысты өмірлік цикл бөлігіне қолданылмайды). Аталған бөлім осы Қағидалардың талаптарын толықтырады, кәсіпорынға фармацевтикалық сапа жүйесін енгізуге мүмкіндік береді. Осы тараудың ережелерін пайдалану фармацевтикалық әзірлеме мен өндірістік қызмет арасындағы инновацияларға, өзара байланыстың тұрақты жақсаруына және күшеюіне ықпал ететін болады.

1. Фармацевтикалық сапа жүйесі

1.1. Кіріспе

Осы тарау ICH Q10 Нұсқаулығымен үндестірілген, онда фармацевтикалық өнеркәсіп үшін сапаны басқарудың тиімді жүйесінің моделі сипатталады (бұдан әрі – фармацевтикалық сапа жүйесі). Осы тараудың мәнмәтінінде «фармацевтикалық сапа жүйесі» деген термин ICH Q10 құжатында сипатталған модельге жатады.
ICH Q10 құжатында тиімді фармацевтикалық сапа жүйесінің бірыңғай жан-жақты моделі сипатталған, ол Стандарттау жөніндегі халықаралық ұйымның (ISO) сапа тұжырымдамасына негізделеді, тиісінше өндіру қағидаларының тиісті ережелерін қамтиды және ICH Q8 «Фармацевтикалық әзірлеме» және ICH Q9 «Сапа үшін тәуекелдерді басқару» құжаттарын толықтырады. Осы тарау өнімнің өмірлік циклінің әртүрлі кезеңдерінде қолданылуы мүмкін фармацевтикалық сапа жүйесіне арналған модель болып табылады. Өндірістік кәсіпорындарға қолданылатын осы тараудың көптеген ережелері осы Қағидалардың басқа бөлімдерінде мұқият баяндалады. Осы тарау қолданыстағы нормативтік талаптардың шеңберінен шығатын қандай да бір жаңа ережелерді белгілеуге арналған. Осы тарауда қамтылатын ережелер осы Қағидаларды толықтырады және міндетті болып табылмайды.
Осы тарау денсаулық сақтау мүдделерінде бүкіл әлемде дәрілік заттардың сапасы мен қолжетімділігін жақсарту мақсатында өндірушілер мен уәкілетті органдардың тиімді фармацевтикалық сапа жүйесін қолдайтындығына дәлел болады. Өнімнің өмірлік циклі бойына осы тарауды қолдану инновацияларға және тұрақты жақсаруға, сондай-ақ фармацевтикалық әзірлеме мен өндірістік қызмет арасындағы байланысты нығайтуға ықпал ететін болады.

1.2. Қолданылу саласы

Осы тарау фармацевтикалық әзірлеуді қамтамасыз ететін жүйелерге және белсенді фармацевтикалық субстанцияларды (БФС) өндіруге, сондай-ақ өнімнің өмірлік циклінің барлық кезеңі бойына дәрілік биотехнологиялық және биологиялық дәрілік препараттарды қоса алғанда, дәрілік препараттарды өндіруге қолданылады.
Осы тараудың құрылымдық элементтері өнімнің өмірлік циклінің әрбір кезеңіне тиісінше және пропорционалды қолданылуға тиіс, бұл ретте осы кезеңдер мен әрбір кезеңнің әртүрлі мақсаты арасындағы айырмашылықтар ескеріледі (осы тараудың 3-бөлімін қараңыз).
Осы құжаттың мақсаттары үшін өнімнің өмірлік циклі жаңа және бұрыннан бар дәрілік препараттардың мынадай өндірістік қызметін қамтиды:
фармацевтикалық әзірлеу кезеңінде:
белсенді фармацевтикалық субстанцияны әзірлеу;
құрамын әзірлеу («контейнер (тығындап жабу құралы)» жүйесін қоса алғанда);
клиникалық зерттеулер үшін дәрілік препараттар өндіру;
жеткізу жүйесін әзірлеу (қажет болған кезде);
технологиялық процесті әзірлеу және масштабтау;
талдау әдістемесін әзірлеу;
технологияларды ауыстыру кезеңінде:
жаңа өнімді әзірлеуден өндіруге ауыстыру;
тіркелген өнімді өндіру технологиясын өндірістік немесе бақылаушы бөлімшелер ішінде немесе арасында ауыстыру;
өнеркәсіптік өндіру кезеңінде:
бастапқы шикізат пен материалдарды сатып алу және бақылау;
өндіріске, қамтамасыз ету жүйелері мен жабдықтарға арналған үй-жайларды беру;
технологиялық процесс (орау мен таңбалауды қоса алғанда);
сапаны бақылау және сапаны қамтамасыз ету;
өнімді шығаруға рұқсат беру;
сақтау;
өткізу (көтерме сауданы қоспағанда);
өнімді шығаруды тоқтату кезеңінде:
құжаттаманы сақтау;
үлгілерді сақтау;
өнімді ұласпалы бағалау және есептер жасау.

1.3. Осы Қағидалардың І бөлігінің талаптарымен, 
ISO стандарттарымен және ICH Q7 құжаттарымен 
осы тараудың өзара байланысы

Осы Қағидалардың, ІСН Q7 «Белсенді фармацевтикалық субстанцияларды тиісті өндіру қағидалары» басшылық құралының және ISO Сапаны басқару жүйесі басшылық құралының талаптары осы тараудың негізі болып табылады. Осы тарау төменде жазылған мақсаттарға қол жеткізу үшін осы Қағидалардың І бөлігін сапа жүйесіне тән элементтер мен басшылық жауапкершілігінің сипаттамасымен кеңейтеді. Осы бөлім өнімнің өмірлік циклінің бүкіл кезеңінде фармацевтикалық сапа жүйесін оларды бірлесіп қолдану үшін осы Қағидалардың талаптарымен үйлестіретін модельді қамтамасыз етеді.
Осы Қағидалардың талаптары өнімнің өмірлік циклінің барлық кезеңіне тікелей бағытталмаған (мысалы, әзірлеуге). Фармацевтикалық сапа жүйесінің элементтері мен осы тарауда сипатталған басшылықтың жауапкершілігі өнімнің өмірлік циклінің әрбір кезеңінде тәуекелдерді бағалауға негізделген тәсілдер мен ғылыми тәсілдерді қолдануға жәрдемдесуге арналған, ол сол арқылы барлық өмірлік цикл бойына өнімді ұдайы жақсартуға ықпал етеді.

1.4. Осы құжаттың мемлекеттік бақылау қағидаттарымен өзара байланысы

Белгілі бір өнімге немесе өндіруші кәсіпорынға қатысты мемлекеттік бақылау қағидаттары өнімнің деңгейіне, процесті түсінуге, сапа үшін тәуекелдерді басқару нәтижелеріне және фармацевтикалық сапа жүйесінің тиімділігіне сәйкес келуге тиіс. Фармацевтикалық сапа жүйесінің тиімділігі оны енгізгеннен кейін уәкілетті органдардың кәсіпорынға инспекциялау жүргізуі кезінде әдеттегі режимде расталуы мүмкін. Қадағалау тәсілдерінің ғылыми және талдауға негізделген тәуекелдерін жақсартудың әлеуетті мүмкіндіктері осы Қағидаларға № 1 толықтыруда баяндалған. Мемлекеттік бақылау қағидаттары тиісті мүше мемлекеттің заңнамасында айқындалады. 

1.5. Осы құжаттың мақсаттары

Фармацевтикалық сапа жүйесі моделін енгізу осы Қағидалардың талаптарын толықтыратын немесе жетілдіретін негізгі 3 мақсатқа қол жеткізуге әкелуге тиіс, олар:
өнімді өткізуге қол жеткізу (пациенттердің, медицина қызметкерлерінің, уәкілетті органдардың, сондай-ақ ішкі және сыртқы тұтынушылардың қажеттіліктеріне сәйкес келетін (белгіленген талаптарға сәйкестікті қоса алғанда) сапа көрсеткіштері бар өнімді жеткізуді қамтамасыз ететін жүйені құру, енгізу және қолдау);
бақыланатын жай-күйді орнату және қолдау (процестердің мүмкіндіктері мен жарамдылығына кепілдікті қамтамасыз ете отырып, өнім сапасы мен процестің тиімділігін мониторингтеудің және бақылаудың тиімді жүйелерін әзірлеу және пайдалану. Мониторингтеу және бақылау жүйелерін ұйымдастыру кезінде сапа үшін тәуекелдерді басқару пайдалы болуы мүмкін);
ұдайы жақсартуға ықпал ету (процестер мен өнімнің сапасын жақсартудың, инновациялық шешімдер қабылдауға олардың тұрақсыздығын төмендетудің тиісті әдістерін анықтау және енгізу, сондай-ақ фармацевтикалық сапа жүйесін жақсарту, осылайша сапаға қатысты қажеттіліктерді ұдайы қанағаттандырып отыруды қамтамасыз ету. Ұдайы жақсартып отыруды талап ететін басым салаларды анықтау кезінде сапа үшін тәуекелдерді басқару пайдалы болуы мүмкін). 

1.6. Жақсарту құралдары: білімді басқару және сапа үшін тәуекелдерді басқару

Білімді басқару және сапа үшін тәуекелдерді басқару кәсіпорындардың осы тарауды тиімді әрі табысты қолдануына мүмкіндік беретін құралдар болып табылады. Бұл құралдар осы тараудың 1.5-тармағында сипатталған мақсаттарға қол жеткізуге ықпал ететін болады және ғылыми білім мен өнімнің сапасына қатысты тәуекелдер туралы білімге негізделген шешім қабылдау үшін негіздерді қамтамасыз етеді.

1.6.1. Білімді басқару

Өнім және процестер туралы білімді әзірлеу кезінде, өнім нарықта болған кезең ішінде және оны өндіру мен медициналық қолдану тоқтатылғанға дейін басқару қажет. Мысалы, ғылыми тәсілдерді пайдалана отырып әзірлеу кезіндегі қызмет өнімді білуді және процестерді түсінуді қамтамасыз етеді. Білімді басқару жүйелі тәсіл болып табылады, ол өнім, технологиялық процестер және құрамдастар туралы ақпаратты алудан, талдаудан, жинақтаудан және таратудан тұрады. Ақпарат көздері, атап айтқанда, бастапқы білімді (жалпыға мәлім немесе кәсіпорын ішінде құжаттамалық ресімделген), фармацевтикалық әзірлемелер саласындағы зерттеулерді, технологияларды ауыстыру жөніндегі қызметті, өнімнің өмірлік циклі бойына процестерді валидациялау жөніндегі зерттеулерді, өндіру тәжірибесін, инновацияларды, ұдайы жақсартуды және өзгерістерді басқаруға бағытталған қызметті қамтиды.

1.6.2. Сапа үшін тәуекелдерді басқару

Сапа үшін тәуекелдерді басқару фармацевтикалық сапа жүйесінің ажырамас бөлігі болып табылады. Ол сапа үшін ықтимал тәуекелдерді анықтауға, ғылыми бағалауға және бақылауға профилактикалық тәсілді қамтамасыз ете алады. Бұл өмірлік циклінің бүкіл кезеңінде өнім сапасының және процестің тиімділігін үнемі жақсартып отыруға ықпал етеді. Қағидалардың осы бөлігінің ІІ тарауының ережелерінде сапа үшін тәуекелдерді басқару жөніндегі құралдардың үлгілері мен қағидаттары беріледі, олар фармацевтикалық сапаның әртүрлі аспектілеріне қолданылуы мүмкін.

1.7. Фармацевтикалық сапа жүйесінің құрылымы мен мазмұны

Фармацевтикалық сапа жүйесінің құрылымы, ұйымдастырылуы және құжаттамалық ресімделуі түсінікті және жалпы түсіну мен реттік қолдануды жеңілдету үшін нақты құрылымдалған болуға тиіс.
Жаңа фармацевтикалық сапа жүйесін әзірлеу кезінде немесе бұрыннан бар жүйені түрлендіру кезінде кәсіпорын қызметінің көлемі мен күрделілігін ескеру қажет. Фармацевтикалық сапа жүйесінің құрылымына тәуекелдерді басқарудың тиісті қағидаттары енгізілуге тиіс. Фармацевтикалық сапа жүйесінің кейбір аспектілері барлық кәсіпорынның қызметіне, ал кейбіреулері – белгілі бір бөлімшелеріне ғана қолданылуы мүмкін, фармацевтикалық сапа жүйесін енгізудің тиімділігі әдетте бөлімше деңгейінде көрсетіледі.
Фармацевтикалық сапа жүйесі осы тараудың 2.7-тармағында сипатталғандай, тиісті процестерді, ресурстарды және келісімшарт бойынша жұмыстар мен сатып алынатын шикізаттың және материалдардың сапасын қамтамасыз ету үшін жауапкершілікті қамтамасыз етуге тиіс.
Фармацевтикалық сапа жүйесі шеңберінде осы тараудың 2-бөлімінде сипатталғандай, басшылықтың жауапкершілігі айқындалуға тиіс. 
Фармацевтикалық сапа жүйесі мынадай элементтерді қамтуға тиіс: процестің тиімділігі мен өнімнің сапасын мониторингтеу, түзету және ескерту әрекеттері, өзгерістерді басқару және осы тараудың 3-бөлімінде сипатталғандай, басшылық тарапынан тексерулер.
Нәтижеліліктің негізгі көрсеткіштері осы тараудың 4-бөлімінде сипатталғандай фармацевтикалық сапа жүйесі шеңберінде процестердің тиімділігін тексеру үшін анықталуға және пайдаланылуға тиіс.

1.8. Сапа бойынша басшылық құрал

Сапа бойынша басшылық құрал немесе фармацевтикалық сапа жүйесін сипаттауды, оның ішінде:
сапа саласындағы саясатты;
фармацевтикалық сапа жүйесін қолдану саласын сипаттауды;
фармацевтикалық сапа жүйесі шеңберіндегі процестерді, сондай-ақ олардың реттілігін, өзара байланыстылығын және өзара бағыныштылығын айқындауды қамтитын, соған тең құжат әзірленуге тиіс. Процестер карталары мен ағындар графиктері оларды графикалық түрде сипаттауды жеңілдету үшін пайдалы құрал болуы мүмкін;
фармацевтикалық сапа жүйесі шеңберінде басшылықтың жауапкершілігін қамтитын, соған тең құжат әзірленуге тиіс.

2. Басшылықтың жауапкершілігі

Кәсіпорын басшылығы кәсіпорын деңгейінде өнім сапасына және фармацевтикалық сапа жүйесінің тиімділігіне қатысты міндеттемелерді белгілеуге және олардың орындалуын қамтамасыз етуге жауапты болады.

2.1. Басшылықтың міндеттері

a) Сапа саласындағы мақсаттарға қол жеткізу кезінде жоғары басшылық тиімді фармацевтикалық сапа жүйесін енгізуді қамтамасыз етуге, міндеттерді, жауапкершілікті және өкілеттіктерді айқындауға, оларды персоналдың назарына жеткізуге, сондай-ақ оларды кәсіпорынның барлық бөлімшесінің орындауына негізгі жауапкершілікті жүктейді. 
b) Басшылық: 
1) фармацевтикалық сапа жүйесін әзірлеуге, енгізуге, мониторингтеуге және қолдауға қатысуға;
2) фармацевтикалық сапа жүйесін қолдайтынын көрсетуге және кәсіпорынның барлық деңгейінде оны енгізуге кепілдік беруге; 
3) тиісті деңгейдегі басшылықтың назарына сападағы проблемалар туралы жеткізуге арналған уақтылы әрі тиімді байланыс құралдарының және ақпаратты тарату рәсімдерінің болуын қамтамасыз етуге; 
4) дербес және ұжымдық міндеттерді, жауапкершілік пен өкілеттікті, сондай-ақ фармацевтикалық сапа жүйесіне қатысы бар барлық құрылымдық бөлімшенің өзара байланыстылығын айқындауға тиіс. Осы өзара байланыстың орнатылғанына және ұйымның барлық деңгейінде түсінікті екеніне кепілдік беруге тиіс. Сапа үшін жауапты, фармацевтикалық сапа жүйесіне байланысты белгілі бір міндеттерді жүзеге асыруға арналған өкілеттіктері бар тәуелсіз бөлімнің (бөлімшенің) болуы талап етіледі; 
5) процестің тиімділігіне және өнімнің сапасына, сондай-ақ фармацевтикалық сапа жүйесіне қатысты тексерулер жүргізуге;
6) ұдайы жақсартып отыруды қолдауға;
7) тиісті ресурстарды бөлуге тиіс.

2.2. Сапа саласындағы саясат

a) Басшылық құралды сапаға қатысты кәсіпорынның жалпы мақсаты мен қызмет бағытын сипаттайтын, сапа саласындағы саясатты белгілеуге тиіс.
b) Сапа саласындағы саясат белгіленген талаптарды орындау мақсатын қамтуға, сондай-ақ фармацевтикалық сапа жүйесін ұдайы жақсартуға ықпал етуге тиіс.
c) Сапа саласындағы саясат кәсіпорынның барлық деңгейдегі персоналының назарына жеткізілуге және түсіндірілуге тиіс.
d) Ұдайы тиімділікті қамтамасыз ету үшін сапа саласындағы саясат кезең-кезеңмен қайта қаралып отыруға тиіс.

2.3. Сапаны жоспарлау

a) Жоғары басшылық сапа саласындағы саясатты енгізу үшін қажетті сапа мақсаттарын айқындауды және оны персоналдың назарына жеткізуді қамтамасыз етуге тиіс.
b) Сапа мақсаттары кәсіпорынның барлық деңгейінде қолдау табуға тиіс.
c) Сапа мақсаттары кәсіпорынның стратегиялық жоспарларына сәйкес келуге және сапа саласындағы саясатпен келісілуге тиіс.
d) Басшылық сапа мақсаттарына қол жеткізу үшін тиісті ресурстар мен оқыту мүмкіндігін беруге тиіс.
e) Осы тараудың 4.1-тармағына сәйкес сапа мақсаттарына қол жеткізу шарасы болып табылатын тиімділік көрсеткіштерін белгілеген, бақылаған, үнемі назарға жеткізіп отырған және орындаған жөн болады.

2.4. Ресурстарды басқару

a) Басшылық фармацевтикалық сапа жүйесін енгізу әрі қолдау және оның тиімділігін ұдайы жақсарту үшін жеткілікті ресурстарды (адами, қаржылық, материалдық, үй-жай және жабдық) айқындауға және беруге тиіс.
b) Басшылық өнімге, процеске немесе өндірістік алаңға сәйкес ресурстарды тиісінше пайдалануды қамтамасыз етуге тиіс.

2.5. Ішкі ақпарат алмасу

a) Басшылық кәсіпорын ішінде тиісті ақпарат алмасу тетіктерін орнатуды және енгізуді қамтамасыз етуге тиіс. 
b) Ақпарат алмасу процестері кәсіпорынның барлық деңгейі арасында тиісті ақпарат легін беруді қамтамасыз етуге тиіс.
c) Ақпарат алмасу процестері өнімнің сапасындағы және фармацевтикалық сапа жүйесіндегі белгілі бір проблемалар туралы ақпаратты уақтылы беруді қамтамасыз етуге тиіс.

2.6. Басшылық жүргізетін тексерулер

a) Жоғары басшылық тексерулер жүргізу арқылы тиімділігін және белгіленген талаптарға ұдайы сәйкестігін қамтамасыз ету үшін фармацевтикалық сапа жүйесін басқаруға жауапты болуға тиіс. 
b) Басшылық процестің тиімділігін және өнімнің сапасын мерзімдік тексерулердің нәтижелерін, сондай-ақ осы тараудың 3 және 4-бөлімдеріне сәйкес фармацевтикалық сапа жүйесін бағалауға тиіс.

2.7. Келісімшарт бойынша жұмыстарды және сатып алынатын материалдарды басқару

Фармацевтикалық сапа жүйесі осы бөлімде сипатталған басшылықтың жауаптылығын қоса алғанда, келісімшарт бойынша жұмыстарды және сатып алынатын шикізат пен материалдардың сапасын бақылауға және тексеруге қолданылады. Дәрілік заттарды өндірушілер, түптеп келгенде, келісімшарт бойынша жұмыстарды бақылауды және сатып алынатын бастапқы шикізат пен материалдардың сапасын бақылауды қамтамасыз ету үшін қажетті процестерді жүзеге асыруға кепілдік беру үшін жауапты болады. Бұл процестер сапа үшін тәуекелдерді басқарумен біріктірілуге тиіс және мыналарды қамтиды: 
а) келісімшарт бойынша жұмыстарды орындаушылар мен шикізат берушілерді бағалауды жүзеге асыру (мысалы, аудиттер жүргізу, бастапқы шикізат пен материалдарды бақылау, саралауды жүргізу арқылы). Мұндай бағалау келісімшарт бойынша жұмыстарды жүргізгенге дейін немесе бастапқы шикізат пен материалдарды берушілерді таңдағанға дейін, осындай жұмыстарды орындауға немесе өнім берудің белгіленген тізбегін пайдалана отырып, бастапқы шикізат пен материалдарды беруге қойылатын талаптарға олардың жарамдылығы әрі сәйкестігі тұрғысынан жүзеге асырылады;
b) мүдделі тараптар тартылған, сапаға байланысты жұмыстарға қатысты ақпарат беру процестерін және жауапкершілік салаларын айқындау. Келісімшарт бойынша жұмыстарға қатысты бұл тапсырыс беруші мен орындаушы арасындағы жазбаша келісімге енгізілуге тиіс;
c) орындаушының қызметін немесе өнім беруші берген бастапқы шикізат пен материалдардың сапасын мониторингтеу және тексеру, сондай-ақ қажетті жақсартуларды айқындау және енгізу;
d) өнім берудің келісілген тізбегін пайдалана отырып, бекітілген көздерден алынғанына кепілдікті қамтамасыз ету үшін бастапқы шикізат пен матениалдарды мониторингтеу. 

2.8. Өнімге меншік құқығындағы өзгерістерді басқару

Өнімге меншік құқығында өзгерістер болған жағдайда (мысалы, сатып алу нәтижесінде), басшылық осы процестің күрделілігін назарға алуға және мыналарға: 
а) процеске тартылған әрбір тарап үшін ағымдағы жауаптылықты айқындауға;
b) барлық қажетті ақпаратты ұсынуға кепілдік беруге тиіс.

3. Процестің тиімділігін және өнімнің сапасын ұдайы жақсартып отыру

Бұл бөлімде өнімнің өмірлік циклінің әртүрлі кезеңіндегі фармацевтикалық сапа жүйесінің мақсаттары, сондай-ақ осы тараудың 
1.5-бөлімінде айқындалған осы құжаттың мақсаттарына қол жеткізу үшін осы Қағидалардың талаптарын кеңейтетін фармацевтикалық сапа жүйесінің өзіне тән 4 элементі сипатталған. Осы бөлімнің ережелері осы Қағидалардың талаптарын өзгертпейді.

3.1. Өнімнің өмірлік циклі кезеңдеріндегі мақсаттар

Төменде өнімнің өмірлік циклінің әрбір кезеңінің мақсаттары сипатталған. 

3.1.1. Фармацевтикалық әзірлеу 

Фармацевтикалық әзірлеу жөніндегі қызметтің мақсаты – күтілетін сипаттамаларды ұдайы қамтамасыз ету және пациенттердің, медицина қызметкерлерінің қажеттіліктерін, уәкілетті органдар мен ішкі тұтынушылардың талаптарын қанағаттандыру үшін өнімді және оны өндіру процесін әзірлеу болып табылады. Фармацевтикалық әзірлеу тәсілдері тиісті нормативтік құқықтық актілерде сипатталған. Осы құжаттың қолданылу аясына кірмейтін зерттеу жұмыстары мен клиникалық зерттеулердің нәтижелері фармацевтикалық әзірлеу үшін бастапқы деректер болып табылады.

3.1.2. Технологияларды ауыстыру

Технологияларды ауыстыруға байланысты қызметтің мақсаты – әзірлеушілерден өндірушілерге, сондай-ақ өз мақсатына сәйкес келетін өнім өндіруге арналған өндірістік алаңдар арасында немесе ішінде өнім мен процесс туралы білімді беру болып табылады. Бұл білім өндірістік процестің, бақылау стратегиясының, валидациялау процесі тәсілінің және үздіксіз жақсартудың негізін құрайды.

3.1.3. Өнеркәсіптік өндіріс

Өнеркәсіптік өндірістің мақсаттары – өз мақсатына сәйкес келетін өнім өндіру, бақыланатын жай-күйді белгілеу және қолдау әрі үнемі жақсартуға ықпал ету болып табылады. Фармацевтикалық сапа жүйесі өнімнің қаланатын сапасын үнемі қолдауды, процестің қажетті тиімділігіне қол жеткізуді, әртүрлі бақылау құралдарының сәйкестігін, жақсарту мүмкіндіктерін айқындау мен бағалауды, сондай-ақ білім көлемін үнемі арттыруды қамтамасыз етуге тиіс.

3.1.4. Өнім өндіруді тоқтату

Өнім өндіруді тоқтату жөніндегі іс-шараларды жүргізудің мақсаты – өнімнің өмірлік циклінің соңғы кезеңін тиімді басқару болып табылады. Өнім өндіруді тоқтату жөніндегі іс-шараларды басқару үшін алдын ала белгіленген тәсілдер пайдаланылуға тиіс: құжаттамалар мен үлгілерді сақтау, өнімді үнемі бағалау (мысалы, наразылықтармен жұмыс істеу және тұрақтылықты сынау), белгіленген талаптарға сәйкес есептер жасау. 

3.2. Фармацевтикалық сапа жүйесінің элементтері

Төменде сипатталған элементтер осы Қағидалардың басқа да бөлімдері мен осы Қағидаларға қосымшаларға ішінара кіреді. Мұндай модель өнімнің өмірлік цикліне негізделген сапа тәсілін қолдануға жәрдемдесу мақсатында осы элементтерді жетілдіруге арналған. Ол мынадай төрт элемент:
процестің тиімділігі мен өнімнің сапасын мониторингтеу жүйесі;
түзету және ескерту әрекеттерінің жүйесі (САРА);
өзгерістерді басқару жүйесі;
басшылық тарапынан процестің тиімділігі мен өнімнің сапасын тексеру.
Бұл элементтер өнімнің өмірлік циклінің әрбір кезеңіне тиісінше және пропорционалды түрде, олардың арасындағы айырмашылықтарды және әрбір кезеңнің әртүрлі мақсатын ескере отырып, қолданылуға тиіс. Өнімнің өмірлік циклінің әрбір кезеңінде кәсіпорындар өнімнің сапасын жақсарту бойынша инновациялық тәсілдерді енгізу үшін перспективаларды бағалауға тиіс.
Әрбір элементтің сипаттамасы өнімнің өмірлік циклінің нақты кезеңіне әрбір элементті қолдану үлгісі бар кестемен аяқталады.

3.2.1. Процестің тиімділігі мен өнімнің сапасын мониторингтеу жүйесі

Дәрілік заттарды өндірушілер процестің тиімділігі мен өнімнің сапасын мониторингтеу жүйесін жоспарлауға және қолдануға, сондай-ақ бақыланатын жай-күйді қолдауды қамтамасыз етуге тиіс. Мониторингтеу жүйесінің тиімділігі қалайтын сападағы өнімді өндіру және үнемі жақсартатын салаларды анықтау үшін бақылау құралдары мен процестерінің ұдайы өнімділігін қамтамасыз етуді көздейді.
Процестің тиімділігі мен өнімнің сапасын мониторингтеу жүйесі:
a) бақылау стратегиясын белгілеуге арналған сапа үшін тәуекелдердң басқаруды пайдалануға тиіс. Мұндай стратегия белсенді фармацевтикалық субстанцияларға, бастапқы шикізат пен дәрілік препараттар компоненттеріне, үй-жайлар мен жабдықтарды пайдалану шарттарына, өндіру процесіндегі бақылауға, дайын өнімнің өзіндік ерекшеліктеріне қатысты параметрлер мен сипаттамаларды, сондай-ақ мониторингтеу мен бақылау жүргізудің байланысты әдістері мен жиілігін қамтуы мүмкін. Бақылау стратегиясы уақтылы кері (тікелей) байланыс жасауға және тиісті түзететін және еркертетін әрекеттерге ықпал етуге тиіс;
b) бақылау стратегиясында айқындалған параметрлер мен қасиеттерді өлшеуге және талдауға арналған құралдарды қамтамасыз етуге (мысалы, деректерді басқару және статистикалық құралдар);
с) бақыланатын жай-күйде ұдайы жұмыс істеуді растау үшін бақылау стратегиясында айқындалған параметрлер мен сипаттамаларды талдауға;
d) өзгергіштікті төмендетуге немесе бақылауға бағытталған, ұдайы бақылап отыру мүмкіндігі мақсатында процестің тиімділігі мен өнімнің сапасына әсер ететін ауытқулар көздерін айқындауға;
e) ішкі, сол сияқты сыртқы көздерден кері байланыс түрінде келіп түскен, өнім сапасы туралы ақпаратты, мысалы, наразылықтарды, өнімнен бас тартуларды, сәйкессіздіктерді, өнімді қайтарып алуды, ауытқуларды, аудиторлық тексерулер мен уәкілетті органдардың инспекцияларын және олардың қорытындыларын қамтуға;
f) процесті түсінуді жақсарту үшін білімді қамтамасыз етуге, жобалық параметрлер кеңістігін кеңейтуге (егер олар белгіленген болса) және процесті валидациялауға инновациялық тәсілдерді қолдану мүмкіндігін беруге тиіс.


1-кесте 

Өнімнің өмірлік циклі бойына процестің тиімділігі мен өнімнің сапасын мониторингтеу жүйесін қолдану

	Фармацевтикалық әзірлеу
	Технологияларды ауыстыру
	Өнеркәсіптік өндіру
	Өнім өндіруді тоқтату

	Процесс пен өнім туралы білімді және дәрілік препаратты әзірлеу процесінде алынған оларды мониторингтеу нәтижелерін өндіру кезеңінде бақылау стратегиясын белгілеу үшін пайдалануға болады
	Масштабтау жөніндегі жұмыстарды жүргізу кезіндегі мониторингтеу процестің тиімділігін алдын ала бағалауды және  оны өндіріске сәтті енгізуді қамтамасыз ете алады. Технологияларды ауыстыру және масштабтау кезінде алынған білім бақылау стратегиясын одан әрі әзірлеу үшін  пайдалы болуы мүмкін
	Процестің тиімділігі мен өнімнің сапасын мониторингтеу жүйесін нақты айқындау бақыланатын жай-күйдің тиімділігін қамтамасыз ету үшін және жақсартуды талап ететін салаларды анықтау үшін қолданылуға тиіс
	Өндіру тоқтатылған кезде мониторингтеу (мысалы, тұрақтылыққа зерттеу жүргізу) барлық сынақ (сынақтар) аяқталғанға дейін жалғасуға тиіс. Белгіленген талаптарға сәйкес сынақтар айналымда болатын дәрілік препараттарға жүргізуді жалғастыру қажет



3.2.2. Түзету және ескерту әрекеттері жүйесі 

Дәрілік заттарды өндірушіде түзету және ескерту әрекеттерінің жүйесі болуға тиіс, олар наразылықтарды, өнімнен бас тартуларды, сәйкессіздіктерді, қайтарып алуларды, ауытқуларды тергеп-тексерудің, аудиторлық қорытындылардың және уәкілетті органдар инспекцияларының, сондай-ақ процестің тиімділігі мен өнімнің сапасына мониторинг жүргізу кезінде анықталған үрдістердің нәтижесі болып табылады. Тергеп-тексеру процесінде негізгі себептерді анықтау мақсатында құрылымдалған тәсіл пайдаланылуға тиіс. Күш-жігерлердің, формальдаудың және тергеп-тексеруді құжатпен ресімдеудің деңгейі Қағидалардың осы бөлігінің ІІ тарауына сәйкес тәуекелдер деңгейіне шамалас болуға тиіс. Түзету және ескерту әрекеттері әдіснамасының нәтижесі өнім мен процесті жақсарту, сондай-ақ өнім мен процесті түсінуді жақсарту болуға тиіс.

2-кесте

Өнімнің өмірлік циклі бойына түзету және ескерту әрекеттерінің жүйесін қолдану

	Фармацевтикалық әзірлеу
	Технологияларды ауыстыру
	Өнеркәсіптік өндіру
	Өнім өндіруді тоқтату

	Өнімнің немесе процестің өзгергіштігі зерттеледі. Түзететін және ескертетін әрекеттер итеративті схема мен әзірлеу процесіне енгізілген кезде САРА әдіснамасы пайдалы болуы мүмкін
	CAPA кері байланыстың, тікелей байланыстың және үнемі жақсартудың тиімді жүйесі ретінде пайдаланылуы мүмкін  
	САРА жүйесін пайдаланған жөн, бұл ретте қабылданған әрекеттердің тиімділігі бағалануға тиіс 
	САРА жүйесі өнім өндіру тоқтатылғаннан кейін жалғастырылуға тиіс. Айналымда қалатын өнімге, сондай-ақ әсер етуі мүмкін басқа да өнімге әсері ескерілуге тиіс 



3.2.3. Өзгерістерді басқару жүйесі 

Инновациялар, ұдайы жақсарту, процестің тиімділігі мен өнімнің сапасын мониторингтеу нәтижелері және САРА жүйесі (түзету және ескерту әрекеттері, corrective action and preventive action, САРА түзетуші әрекеттер) өзгерістерге әкеледі. Дұрыс бағалау, бекіту және осы өзгерістерді енгізу үшін кәсіпорында өзгерістерді басқарудың тиімді жүйесі болуға тиіс.
Жалпы жағдайда құжаттарды уәкілетті органға бастапқы бергенге дейін және осындай беруден кейін, егер белгіленген нормаларға сәйкес берілген құжаттарға өзгерістер талап етілуі мүмкін болса, өзгерістерді басқару процестерінің формальды жағын сақтауда айырмашылықтар бар.
Өзгерістерді басқару жүйесі ұдайы, уақтылы және тиімді жақсартуды жүзеге асыруды қамтамасыз етеді. Ол өзгерістердің болжанбайтын салдарларға әкелмейтініне сенімділіктің жоғары дәрежесін қамтамасыз етуге тиіс.
Өзгерістерді басқару жүйесі өнімнің өмірлік циклінің кезеңдеріне байланысты мыналарды қамтиды:
а) ұсынылатын өзгерістерді бағалау үшін пайдаланылуға тиіс сапа үшін тәуекелдерді басқару. Қабылданатын әрекеттер және бағалау кезінде формальдылықты сақтау тәуекелдер деңгейіне сәйкес келуге тиіс;
b) жобалық параметрлер кеңістігін (егер олар белгіленген болса) және (немесе) өнім мен процестерді ағымдағы түсінуді қоса алғанда, тіркеу дерекнамасына қатысты ұсынылатын өзгерістерді бағалау. Белгіленген нормаларға сәйкес тіркеу дерекнамасына өзгерістер енгізу талап етіле ме, жоқ па айқындау үшін бағалау жүргізілуге тиіс. Жобалық параметрлер ішіндегі жұмыс нормативтік талаптар тұрғысынан өзгерістер деп есептелмейді. Алайда, фармацевтикалық сапа жүйесі тұрғысынан барлық өзгеріс кәсіпорында өзгерістерді басқару жүйесінің көмегімен бағалануға тиіс;
c) тиісті салада қажетті тәжірибесі мен білімі бар сарапшылар тобы ұсынған өзгерістерді бағалау (мысалы, фармацевтикалық әзірлемелер, өндіріс, сапа, медицина, уәкілетті органдармен өзара іс-қимыл жасау саласында). Өзгерістердің техникалық тұрғыдан негізделгеніне кепілдік берілуге тиіс. Ұсынылатын өзгеріске болашақ бағалау өлшемшарттарын белгілеген жөн;
d) өзгерістер мақсатына қол жеткізілгенін және мұның өнім сапасына теріс әсер етпегенін растау үшін енгізілгеннен кейін жүргізілген өзгерістерді бағалау.

3-кесте

Өнімнің өмірлік циклі бойына өзгерістерді басқару жүйесін қолдану

	Фармацевтикалық әзірлеу

	Технологияларды ауыстыру
	Өнеркәсіптік өндіру
	Өнім өндіруді тоқтату

	Өзгеріс әзірлеу процесінің ажырамас бөлігі болып табылады және құжаттамамен ресімделуге тиіс. Өзгерістерді басқару процесінің формальдылық дәрежесі фармацевтикалық әзірлеу сатысына сәйкес келуге тиіс
	Өзгерістерді басқару жүйесі технологияларды ауыстыру процесінде енгізілген түзетулерді құжаттамамен ресімдеуді және басқаруды қамтамасыз етуге тиіс
	Өнеркәсіптік өндіру кезінде өзгерістерді басқарудың ресми жүйесі  енгізілуге тиіс. Сапа бөлімі жүзеге асыратын бақылау ғылыми білім мен тәуекелдерді талдау жөніндегі білімге негізделген тиісті бағалауды қамтамасыз етуге тиіс
	Өнім өндіру тоқтатылғаннан кейінгі кез келген өзгеріс өзгерістерді басқарудың тиісті жүйесі арқылы өтуге тиіс



3.2.4. Процестің тиімділігі мен өнімнің сапасын басшылықтың тексеруі

Басшылық жүргізетін тексеру өнімнің өмірлік циклі бойына процестің тиімділігі мен өнімнің сапасын басқаруға кепілдік беруге тиіс. Кәсіпорын көлеміне және құрылымының күрделілігіне қарай басшылық тарапынан тексеру басқарудың әртүрлі деңгейінде тексерулер сериясынан тұруы мүмкін. Ол ақпаратпен уақтылы және тиімді алмасуды, сондай-ақ сапаға байланысты тиісті проблемалар туралы ақпаратты жоғары басшылықтың назарына оларды бағалау үшін жеткізу тетігін қамтуға тиіс.
а) Басшылық жүргізетін тексерулер жүйесі мыналарды қамтуға тиіс:
1) уәкілетті органдар инспекцияларының нәтижелері және олардың қорытындылары, аудиторлық және басқа да бағалаулар, уәкілетті органдар алдындағы міндеттеме;
2) өнім сапасын кезеңдік шолу, оның ішінде:
i) наразылықтарды тергеп-тексеру және өнімді кері қайтарып алуды талдау арқылы тұтынушылардың қанағаттану дәрежесін бағалау;
ii) процестің тиімділігі мен өнімнің сапасын мониторингтеу нәтижелері бойынша қорытынды;
iii) процестің және өнімнің өзгерістерінің тиімділігі (түзету және ескерту әрекеттерінің нәтижелері болып табылатын өзгерістерді қоса алғанда);
3) басшылық жүргізетін тексерулерден кейінгі кез келген кейінгі іс-шаралар;
b) басшылық жүргізетін тексерулер жүйесі тиісті іс-шараларды айқындауға тиіс, мысалы:
1) өндіру процесін және өнімді жақсарту;
2) ресурстармен қастамасыз ету, оқытуды ұйымдастыру және (немесе) ресурстарды қайта бөлу;
3) білім алу және тарату.
4-кесте
Басшылықтың өнімнің өмірлік циклі бойына процестің тиімділігі мен өнімнің сапасына тексерулер жүргізуі

	Фармацевтикалық әзірлеу
	Технологияларды ауыстыру
	Өнеркәсіптік өндіру
	Өнім өндіруді тоқтату

	Басшылық жүргізетін тексерулерге негізделген тәсілдер өнімді әзірлеудің және технологиялық процестің сәйкестігін қамтамасыз ету үшін қолданылуы мүмкін
	Басшылық жүргізетін тексерулерге негізделген тәсілдер өнеркәсіптік масштабта әзірленген өнімді өндіру мүмкіндігін қамтамасыз ету үшін қолданылуға тиіс 
	Басшылық жүргізетін тексеру жоғарыда жазылғандай, құрылымдалған жүйе болуға тиіс және ұдайы жақсаруға жәрдемдесуге тиіс
	Басшылық жүргізетін тексеру өнімнің тұрақтылығын және оның сапасына қатысты наразылықтарды тергеп-тексеруді қамтуға тиіс



4. Фармацевтикалық сапа жүйесін ұдайы жақсарту

Бұл бөлімде фармацевтикалық сапа жүйесін басқару және ұдайы жақсарту үшін жүргізу қажет болатын іс-шаралар сипатталған.

4.1. Басшылықтың фармацевтикалық сапа жүйесін тексеруі
 
Басшылық фармацевтикалық сапа жүйесіне кезеңдік тексеру жүргізу үшін формальдандырылған процестерді пайдалануға тиіс. Мұндай тексерулер мыналарды:
a) Фармацевтикалық сапа жүйесіне байланысты мақсаттарға қол жеткізуге арналған шаралар жүйесін;
b) Фармацевтикалық сапа жүйесі шеңберінде мынадай процестердің:
1) наразылықтар, ауытқулар, САРА және өзгерістерді басқару процестерінің;
2) келісімшарт бойынша жұмыстарға қатысты кері байланыстың;
3) тәуекелдерді бағалауды, үрдістерді талдауды және аудиттерді қоса алғанда, өзін-өзі бағалау процестерінің;
4) сыртқы бағалаулардың, оның ішінде уәкілетті органдар инспекцияларының және олардың қорытындыларының, сондай-ақ тұтынушылар аудиттерінің тиімділігін тексеру үшін пайдаланылуы мүмкін тиімділік көрсеткіштерін бағалауды қамтиды. 

4.2. Фармацевтикалық сапа жүйесіне әсер ететін ішкі және сыртқы факторларды мониторингтеу

Басшылық тексеретін факторлар мыналарды қамтуы мүмкін:
a) фармацевтикалық сапа жүйесіне әсер етуі мүмкін, сапаға қатысты жаңа нормативтік талаптар, нұсқаулықтар және жарияланымдар; 
b) фармацевтикалық сапа жүйесін жақсарта алатын инновациялар;
c) қызмет шарттары мен мақсаттарының өзгеруі;
d) өнімге меншік құқығындағы өзгерістер.

4.3. Басшылық жүргізетін тексерудің және мониторингтеудің нәтижелері

Басшылықтың сапаның фармацестикалық жүйесін тексеру мен ішкі және сыртқы факторларды мониторингтеу қорытындылары мыналарды қамтуы мүмкін:
a) фармацевтикалық сапа жүйесі мен оған байланысты процестердің жақсаруы;
b) ресурстарды бөлу немесе қайта бөлу және (немесе) персоналды оқыту;
c) сапа саласындағы саясатты және сапа мақсаттарын қайта қарау;
d) басшылық жүргізген тексеру нәтижелері мен қабылданған әрекеттерді құжаттамамен ресімдеу, сондай-ақ жоғары басшылыққа тиісті нәтижелер туралы ақпарат беруді қоса алғанда, олар туралы ақпаратпен уақтылы әрі тиімді алмасу.

5. Терминдер мен анықтамалар

ICH мен ISO терминдері осы құжатта оларға қажеттілік туындаған кезде пайдаланылады. Егер осы тараудың мәнмәтінінде «талап», «талаптар» немесе «қажет» деген сөздер ISO анықтамасында айтылатын болса, онда олардың нормативтік талаптарды білдіруі міндетті емес. Егер ICH немесе ISO анықтамаларын қолдану мүмкіндігі болмаса, оларды нақ осы тарауда пайдалану үшін тұжырымдамалар әзірленді.
Осы тараудың мақсаттары үшін мыналарды білдіретін ұғымдар пайдаланылады:
«процестің мүмкіндігі» (capability of a process) – процестің осы өнімнің талаптарына сәйкес келетін өнім жасау қабілеті. Процестің мүмкіндігі тұжырымдамасы статистикалық терминдердің көмегімен де айқындалуы мүмкін;
«жоғары басшылық» (senior management) – кәсіпорын қызметін немесе оның жекелеген алаңын басқаратын және оларды жоғары деңгейде бақылауды жүзеге асыратын, сондай-ақ кәсіпорын ресурстарын немесе оның жекелеген алаңын іске қосу үшін өкілеттіктері бар және жауаптылықта болатын адам (адамдар);
«басқа ұйымның орындауы үшін берілетін қызмет (аутсорсинг)» (out sourced activities) – тапсырыс берушімен жазбаша шарт бойынша мердігер жүзеге асыратын қызмет;
«инновация» (innovation) – жаңа технологияларды немесе әдіснамаларды енгізу;
«сапа» (quality) – өнімнің ажырамас қасиеттерінің жиынтығы, жүйелер немесе процестер талаптарға сәйкес келетін дәреже;
«бақыланатын жай-күй» (state of control) – бақылау іс-шараларының кешені тұрақты түрде процестің тиімділігін және өнімнің сапасын қамтамасыз ететін жағдай;
«түзету әрекеттері» (corrective action) – анықталған сәйкессіздікті немесе басқа да келеңсіз жағдайдың себептерін жоюға бағытталған әрекеттер. Түзету әрекеттері оқиғаның қайталануын болғызбау үшін жүзеге асырылады;
«кері байланыс» (feed-back) – түрлендіру немесе нақты алынған нәтижелерді немесе тиімділікті негізге ала отырып, жүйені не процесті бақылау. Кері байланысты процесті бақылау стратегиясында және тұжырымдамалық түрде – сапаны басқаруда техникалық тұрғыдан пайдалнуға болады; 
«сапаны жоспарлау» (quality planning) – сапа мақсаттарын белгілеуге және қажетті операциялық процестер мен осы мақсаттарға қол жеткізу үшін тиісті ресурстарды айқындауға бағытталған сапаны басқару бөлігі;
«тиімділік көрсеткіштері» (performance indicators) – ұйымдастырудың, процестің және жүйенің тиімділігін көрсететін, сапа мақсаттарын санмен көрсету үшін пайдаланылатын өлшенетін мән. Кейбір өңірлерде «тиімділік метрикасы» деген термин пайдаланылады;
«сапа саласындағы саясат» (quality policy) – жоғары басшылық ресми тұжырымдайтын, сапаға қатысты ұйым қызметінің бағыты және ортақ мақсаттары;
«ұдайы жақсарту» (continual improvement) – талаптарға сәйкес келу қабілетін ұлғайтып отыруға бағытталған ұдайы қызмет;
«ескерту әрекеттері» (preventive action) – ықтимал сәйкессіздіктердің немесе басқа да келеңсіз жағдайлардың себептерін жоюға бағытталған әрекет. Ескерту әрекеті оқиғаның алдын алу үшін жүзеге асырылады;
«жобалық параметрлер кеңістігі» (design space) – әртүрлі бастапқы айнымалы шикізаттың (мысалы, материалдардың қасиеттері), сондай-ақ сапаны қамтамасыз ету дәлелденген процесс параметрлерінің көп өлшемді комбинациясы және өзара іс-қимыл жасауы;
«тікелей байланыс» (feed-forward) – болжанатын нәтижелерін немесе тиімділігін негізге ала отырып, процесті бақылау немесе түрлендіру. Тікелей байланысты процесті бақылау стратегиясында және тұжырымдамалық түрде – сапаны басқаруда техникалық тұрғыдан пайдалануға болады; 
«өнімді өткізу» (product realisation) – пациенттердің, медицина қызметкерлерінің, уәкілетті органдардың, сондай-ақ ішкі тұтынушылардың қажеттіліктеріне сәйкес келетін (белгіленген талаптарға сәйкестікті қоса алғанда) сапа көрсеткіштері бар өнімді өндіруге қол жеткізу;
«сапа бойынша басшылық құрал» (quality manual) – ұйымда қолданылатын, сапаны басқару жүйесін қамтитын құжат;
«жақсарту құралы» (enabler) – мақсатқа қол жеткізу құралын қамтамасыз ететін құрал немесе процесс;
«бақылау стратегиясы» (control strategy) – осы өнімді немесе процесті түсінуге негізделген және процестің тиімділігі мен өнімнің сапасын қамтамасыз ететін бақылау жөніндегі іс-шаралардың жоспарланған кешені. Бақылау стратегиясы белсенді фармацевтикалық субстанцияларға, бастапқы шикізатқа және дәрілік препараттар құрамдастарына, үй-жайлар мен жабдықтарды пайдалану шарттарына, өндіру процесін бақылауға, дайын өнімнің өзіндік ерекшелігіне қатысты параметрлер мен сипаттамаларды бақылауды, сондай-ақ мониторинг пен бақылау жүргізудің байланысты әдістері мен жиілігін қамтуы мүмкін; 
«білімді басқару» (knowledge management) – өнім, өндірістік процестер мен құрамдастар туралы ақпаратты жинаудың, талдаудың, жинақтаудың және таратудың жүйелі тәсілі;
«өзгерістерді басқару» (change management) – өзгерістерді ұсынуға, бағалауға, бекітуге, енгізуге және тексеруге деген жүйелі тәсіл;
«сапа үшін тәуекелдерді басқару» (quality risk management) – ақпаратты жалпы бағалауға, бақылауға, беруге және өнімнің өмірлік циклі бойына дәрілік препараттардың сапасы үшін тәуекелдерді шолуға арналған жүйелі процесс;
«фармацевтикалық сапа жүйесі» (ФСК) (pharmaceutical quality system, PQS) – сапаға қатысты фармацевтикалық компанияның бағытын басқару және бақылау жүйесі;
«сапа мақсаттары» (quality objectives) – сапа саласындағы саясат пен стратегияларды өлшенетін қызметке өзгерту құралы.

Ғылыми және тәуекелдерді талдауға негізделген қадағалау тәсілдерінің ықтимал мүмкіндіктері


	Әрекеттер жоспары

	Ықтимал мүмкіндік

	1. Еуразиялық экономикалық одақтың  тиісті өндірістік практика қағидаларының (бұдан әрі – Қағидалар) талаптарына сәйкес келу

	сәйкестік – міндетті

	2. Сапа үшін тәуекелдерді басқару қағидаттарын тиімді пайдалануды қоса алғанда, тиімді фармацевтикалық сапа жүйесін көрсету (мысалы, осы құжат және Қағидалардың ІІІ бөлігінің ІІ тарауы «Сапа үшін тәуекелдерді басқару»).

	уәкілетті органдардың инспекциялауды жүргізуі кезінде тәуекелдерді талдауға негізделген тәсілдердің пайдаланылуын ұлғайту

	3. Сапа үшін тәуекелдерді басқару қағидаттарын тиімді пайдалануды қоса алғанда, өнім мен процесті түсінетінін көрсету (мысалы, осы Қағидалардың «Сапа үшін тәуекелдерді басқару құжаты» және Фармацевтикалық әзірлеу» құжаты  (ICH Q8).

	фармацевтикалық сапаны ғылыми негізделген бағалауға жәрдемдесу

валидациялау процесіне  инновациялық тәсілдерді қолдану мүмкіндігін қамтамасыз ету

нақты уақытта шығаруға рұқсат беру тетіктерін енгізу

	4. Сапа үшін тәуекелдерді басқару қағидаттарын тиімді пайдалануды қоса алғанда,  тиімді фармацевтикалық сапа жүйесін және өнім мен процесті түсінетінін көрсету (мысалы, осы құжат,  «Фармацевтикалық әзірлеу» құжаты (ICH Q8)  және осы Қағидалардың ІІІ бөлігінің ІІ тарауы)
	уәкілетті органдардың инспекциялауды жүргізуі кезінде  тәуекелдерді талдауға негізделген тәсілдерді пайдалануды ұлғайту

фармацевтикалық сапаны ғылыми-негізделген бағалауға жәрдемдесу

инновациялар мен ұдайы жақсартудан барынша пайда алу үшін дәрілік заттарды тіркегеннен кейін енгізілетін өзгерістердің  ғылыми негізделген және  тәуекелдерді талдауға негізделген  процестерін оңтайландыру

валидациялау процесіне инновациялық тәсілдерді қолдану мүмкіндігін қамтамасыз ету

нақты уақытта шығаруға рұқсат беру тетіктерін енгізу



Осы құжат мүше мемлекеттердің уәкілетті органдары (ұйымдары) қолдануы мүмкін тәсілдерді жақсартудың ықтимал мүмкіндіктерін көрсетеді. Іс жүзінде қадағалау процесі тиісті мүше мемлекеттің заңнамасымен айқындалады.

________________

Фармацевтикалық сапа жүйесі моделінің
 СХЕМАСЫ

Технологияларды ауыстыру
Фармацевтикалық әзірлеу
Фармацевтикалық сапа жүйесі
GMP
Өнеркәсіптік өндіру
Өндіруді тоқтату
Фармацевтична
розробка
Клиникалық зерттеулерге арналған препараттар
Басшылықтың жауапкершілігі
ФСЖ элементтері
Процестердің тиімділігі мен өнімнің сапасын мониторингтеу жүйесі
Түзететін (ескертетін) әрекеттер жүйесі (КАПА)
Өзгерістерді басқару жүйесі
Басшылық тарапынан тексеру
Проверка со стороны руководства
Білімді басқару
Сапа үшін тәуекелдерді басқару
Жақсарту құралы


Схемада фармацевтикалық сапа жүйесі (бұдан әрі – ФСЖ) моделінің негізгі ерекшеліктері көрсетілген. ФСЖ фармацевтикалық әзірлеуді, технологияларды ауыстыруды, өнеркәсіптік өндіруді және өндіруді тоқтатуды қоса алғанда, өнімнің бүкіл өмірлік циклін қамтиды.
Схемада көрсетіліп отырғандай, ФСЖ Еуразиялық экономикалық одақтың тиісті өндірістік практика қағидаларының (бұдан әрі – Қағидалар) талаптарын кеңейтеді. Схема Қағидалардың талаптары клиникалық зерттеулер үшін дәрілік препараттарды өндіруге де қолданылатынын көрсетеді.
Екінші көлденең блогы өнімнің өмірлік циклінің барлық кезеңіне қатысты басшылық жауапкершілігінің маңыздылығын көрсетеді (оған Қағидалардың ІІІ бөлігі ІІІ тарауының 2-бөлімінде түсінік беріледі). Одан кейінгі көлденең блокта ФСЖ моделі үшін тірек болып табылатын ФСЖ элементтерінің тізбесі келтірілген. Бұл элементтерді ұдайы жақсартып отыру үшін салаларды анықтау мүмкіндігін сезіне отырып, өнімнің өмірлік циклінің әрбір кезеңіне тиісінше пропорционал да қолданған жөн болады.
Көлденең блоктар жиынтығында және схеманың төменгі бөлігінде жақсарту құралдары көрсетілген: өнімнің өмірлік циклінің барлық кезеңі бойына қолданылатын сапа үшін тәуекелдерді басқару мен білімді басқару. Осы жақсарту құралдары өз мақсатына сәйкес келетін өнім өндіруге, бақыланатын жай-күйді белгілеуге және қолдауға қатысты ФСЖ мақсаттарына қол жеткізу кезінде көмектеседі және ұдайы жақсартуға жәрдемдеседі.
____________________


































IV тарау. Серияны сертификаттауға қойылатын халықаралық үндестірілген талаптар

Негізгі талаптар

Осы тарауда дәрілік зат сериясы сертификатының мазмұнына қойылатын халықаралық үндестірілген талаптар баяндалған.
Дәрілік заттың әрбір сериясы, оның ішінде тиісті өндіру талаптары сақталып, елдер арасында өткізілетіндері дәрілік заттың өндірушісі берген серия сертификатымен сүйемелденуі қажет.
Мұндай сертификат дәрілік заттың сапасы тіркеу дерекнамасының барлық талабына сәйкес келетініне кепілдік беру үшін барлық әрекет ететін зат пен өзге де тиісті ингредиенттерді толықтай сапалық және сандық талдағаннан кейін беріледі. Серия сертификаты серияның өзіндік ерекшеліктерге сәйкес келетінін және тіркеу дерекнамасына сәйкес өндірілгенін растауға тиіс. Сертификатта дәрілік заттың егжей-тегжейлі жазылған өзіндік ерекшеліктері, талдамалық әдістерге сілтемелер, талдамалық сынақтардың алынған нәтижелері келтірілуге тиіс, сондай-ақ серияны өндіру, орау және сапасын бақылау жөніндегі жазбалардың тексерілгенін растау қамтылуға және олардың осы Қағидалардың талаптарына сәйкестігі туралы тұжырым жасалуға тиіс. Серия сертификатына серияның өткізуге шығаруға немесе беру үшін (экспорттауға) жарамдылығын растауға жауапты адам қол қоюға тиіс.
Дәрілік затты өткізетін ұйым өндіруші берген сертификатты алуға және сақтауға тиіс. Осы сертификат сұрау салу бойынша уәкілетті органдардың қызметкерлеріне жеңіл қолжетімді болуға тиіс. Серияның сәйкестігі туралы өндірушінің осындай сертификаты, егер бұл тиісті нормативтік құқықтық актілермен рұқсат етілсе, қайталап бақылау жүргізбеу үшін ерекше мәнге ие болуы мүмкін.
Мұндай сертификат, қажет болған кезде, аралық өнім, буып-түйілмеген немесе ішінара оралған өнім сияқты дайын дәрілік препарат болып табылмайтын осындай өнімге де берілуі мүмкін.
Мұндай сертификат белсенді фармацевтикалық субстанциялар мен клиникалық зерттеулерде пайдаланылатын зерттелетін дәрілік препараттарға да берілуі мүмкін. Осы тараудың «Анықтамалар» бөлімінде келтірілген терминологияны пайдалану ұсынылады.
Дәрілік зат сериясының сертификаты бланкімен ресімделеді және мынадай мәліметтерді қамтуға тиіс:
1. Өнімнің атауы
2. Импорттаушы ел
3. Тіркеу куәлігінің нөмірі немесе клиникалық зерттеулер жүргізуге рұқсат нөмірі 
4. Дозасы (белсенділігі)
5. Дәрілік нысан
6. Орама типі мен мөлшері
7. Серия нөмірі
8. Өндірілген датасы
9. Жарамдылық мерзімі аяқталатын дата
10. Барлық өндіріс алаңының және сапаға бақылау жүргізілетін жердің атауы, мекенжайы және лицензиялардың нөмірі
11. 10-тармақта келтірілген барлық алаң үшін Еуразиялық экономикалық одақтың тиісті өндірістік практика қағидаларының талаптарына сәйкестік сертификаттары
12. Талдау нәтижелері
13. Пікірлер
14. Сертификаттау туралы өтініш 
15. Серияны шығаруға рұқсат берген адамның тегі және лауазымы (атағы)
16. Серияны шығаруға рұқсат берген адамның қойылған қолы 
17. Қол қойылған дата

Түсініктемелер мен анықтамалар

1. Өнімнің атауы
Патенттелген атауы, сауда атауы немесе импорттаушы елде берілген атауы көрсетіледі (қайсысының қолданылатынына қарай). Клиникалық зерттеулерге арналған дәрілік препараттар жағдайында – клиникалық зерттеулерге берілген өтінімдегі код нөмірі.
2. Импорттаушы ел 
Дәрілік затты импорттауды жүзеге асыратын мемлекеттің атауы көрсетіледі.
3. Тіркеу куәлігінің нөмірі немесе клиникалық зерттеулер жүргізуге рұқсат нөмірі
Импорттаушы елде дәрілік затқа тіркеу куәлігінің нөмірі көрсетіледі. Клиникалық зерттеулерге арналған дәрілік препараттар үшін – клиникалық зерттеулер жүргізуге рұқсат нөмірі немесе зерттеулерге сілтеме (болған кезде).
4. Дозасы (белсенділігі)
Барлық белсенді фармацевтикалық субстанцияның (құрамдастардың) дәрілік нысан бірлігіндегі саны мен атауы көрсетіледі. Плацебоны қоса алғанда, клиникалық зерттеулерге арналған дәрілік препараттар жағдайында, осындай ақпаратты беру әдісі «соқыр» зерттеу кодын ашуға ықпал етпеуге тиіс.
5. Дәрілік нысан
Дәрілік нысан көрсетіледі (мысалы, таблеткалар, капсулалар, жақпа майлар).
6. Орама мөлшері мен типі
Контейнердің сыйымдылығы мен оның типі көрсетіледі (мысалы, ампулалар, флакондар, блистерлер және т.б.). 
7. Серия нөмірі
Өнімге қатысты серия нөмірі мен партия нөмірі көрсетіледі. Өндірудің және серияның көтерме саудасының тарихын білуге болатын, серияны сәйкестендіретін цифрлардың, әріптердің немесе символдардың бірегей комбинациясы.
8. Өндірілген датасы
Импорттаушы елдің ұлттық (өңірлік) талаптарына сәйкес көрсетіледі.
9. Жарамдылық мерзімінің аяқталу датасы
Өнім талап етілетін жағдайларда сақтаған кезде бүкіл жарамдылық мерзімі ішінде қолданылатын, импорттаушы елде бекітілген өзіндік ерекшеліктерге сәйкес келеді деп күтілетін уақытты айқындау үшін контейнерге (заттаңбаға) салынған дата көрсетіледі; осы дата өткеннен кейін өнімді қолданбаған жөн. 
10. Барлық өндіріс алаң мен сапаға бақылау жүргізу орындарының атауы, мекенжайлары және лицензияларының нөмірлері
Лицензияның нөмірін, атауын және мекенжайын көрсете отырып, серияның орамасын (таңбалануын) және сапасын бақылауды қоса алғанда, осы өндірушіге байланысты барлық өндірістік алаң көрсетіледі. Атауы мен мекенжайлары өндіруге арналған лицензияда көрсетілгендерге сәйкес келуге тиіс. 
11. Дәрілік заттың сертификатында көрсетілген барлық өндірістік алаң үшін осы қағидалардың талаптарына сәйкестік сертификаты
Сертификаттардың нөмірлері көрсетіледі. 
12. Талдау нәтижелері
Бекітілген өзіндік ерекшеліктер, барлық алынған нәтижелер және әдістерді қолдануға сілтемелер (жеке қол және дата қойылған талдау сертификатына сілтеме келтіруге болады, ол қоса берілуге тиіс) көрсетіледі.
13. Пікірлер
Импорттаушы және (немесе) серияның сәйкестігін растайтын инспектор үшін пайдалы болуы мүмкін қандай да бір қосымша ақпарат көрсетіледі (мысалы, сақтаудың немесе тасымалдаудың арнайы шарттары). 
14. Сертификаттау туралы өтініш
Өтініш орама (таңбалау) мен сапаны бақылауды қоса алғанда, өндіруді қамтуға тиіс. Мынадай мәтінді пайдалану қажет: «Мен осы арқылы жоғарыда келтірілген ақпарат анық және дәл болып табылатынын растаймын. Өнімнің бұл сериясы Еуразиялық экономикалық одақтың тиісті өндірістік практика қағидаларының талаптарына және дәрілік заттардың сапасын бақылау талаптарына толық сәйкес, сондай-ақ импорттаушы елдің тіркеу дерекнамасында немесе клиникалық зерттеулерге арналған дәрілік препараттар жағдайында дәрілік препараттың өзіндік ерекшелігі дерекнамасында қамтылатын өзіндік ерекшеліктерге сәйкес, жоғарыда аталған өндіріс алаңында (алаңдарында) өндірілген (орамасын (таңбалауды) және сапаны бақылауды қоса алғанда). Өндіру, орау және талдау жөніндегі жазбалар тексерілген және олардың Еуразиялық экономикалық одақтың тиісті өндірістік практика қағидаларының талаптарына сәйкестігі анықталған».
15. Серияны шығаруға рұқсат берген адамның тегі және лауазымы (атағы)
Серияны шығаруға рұқсат берген адамның тегі және лауазымы (атағы) көрсетіледі. Егер 10-тармақта 1 алаңнан көп келтірілсе, алаңның атауы мен мекенжайы да көрсетіледі.
16. Серияны шығаруға рұқсат берген адамның қойылған қолы
Серияны шығаруға рұқсат берген адамның қойылған қолы көрсетіледі.
17. Қол қойылған дата
Серияны шығаруға рұқсат берген адамның сертификатқа қол қойған датасы көрсетіледі.

Дәрілік зат сериясының сертификатында пайдаланылатын баламалы терминдер сөздігі

Бұл сөздік түбегейлі болып табылмайды.

Әрекет ететін заттар – белсенді фармацевтикалық субстанциялар (БФС) (құрамдастар) (active substances – active pharmaceutical ingredients (constituents)).
Серия – партия (batch – lot).
Дәрілік нысан (dosage form – pharmaceutical form).
Өндіруші (manufacturer – fabricator).
Өндіру (manufacturing (manufacture) – fabrication).
Өндіруге арналған лицензия (manufacturing authorisation – establishment license).
Дәрілік зат (medicinal product – pharmaceutical product – drug product).
Сапаны бақылау – сынау (quality control – testing).

Еуразиялық экономикалық одақтың  тиісті өндірістік практика қағидаларына 
№ 1 ҚОСЫМША  


Стерильді дәрілік заттарды өндіруге қойылатын
ТАЛАПТАР  

Қағидат

Стерильді дәрілік заттарды өндіруге микроорганизмдермен, бөлшектермен және пирогендермен контаминациялану тәуекелін барынша азайту үшін ерекше талаптар қойылады. Бұл ретте, көп нәрсе өндіруші персоналдың біліктілігіне, оқуына және жұмысқа деген қатынасына байланысты болады. Сапаны қамтамасыз етудің ерекше маңызы бар. Стерильді препараттарды өндіру кезінде өндіріс пен рәсімдердің мұқият әзірленген және валидацияланған әдістерін қатаң ұстану қажет. Өндірудің ешбір соңғы сатысы немесе дайын өнімді бақылау стерильділікті қамтамасыз етудің немесе өнім сапасының басқа да көрсеткіштерінің жалғыз құралы ретінде қарала алмайды. 
Еуразиялық экономикалық одақтың тиісті өндірістік практика қағидалары ауаның, беткі қабаттың және т.б. микроорганизмдер мен бөлшектерден тазалығын айқындаудың егжей-тегжейлі әдістерін белгілемейді. Басқа да нормативтік және техникалық құжаттардан қосымша ақпарат алуға болады.

Жалпы талаптар

1. Стерильді өнімді таза аймақтарда өндіру қажет, оған персоналдың кіруі және (немесе) жабдықтардың, бастапқы шикізат пен материалдардың түсуі әуе шлюздері арқылы жүзеге асырылуға тиіс. Таза үй-жайларда (аймақтарда) тазалықтың тиісті стандартына сай келетін тазалық деңгейі сақталуға тиіс, онда тиісінше тиімділік сүзгілерінен өткен ауа берілуі қажет.
2. Құрамдастарды дайындау, өнімді әзірлеу және толтыру жөніндегі әртүрлі операцияның таза аймақтың (үй-жайдың) ішінде жекелеген аймақтарда (үй-жайларда) жүзеге асырылғаны жөн. Технологиялық операциялар 2 санатқа бөлінеді:
а) өнім соңғы стерильдеуге (бастапқы орамада) ұшырайды; 
б) операциялар бірнеше немесе барлық сатыда асептикалық жағдайларда орындалады. 
3. Стерильді өнім өндіруге арналған таза үй-жайлар (аймақтар) өндірістік ортаның талап етілетін сипаттамаларына сәйкес сыныпталады. Әрбір өндірістік операция өнімнің немесе өңделетін бастапқы шикізат пен материалдардың бөлшектерімен немесе микроорганизмдерімен контаминациялану тәуекелін барынша азайту мақсатында пайдаланылатын жай-күйде өндірістік орта тазалығының белгілі бір деңгейін талап етеді.
«Пайдаланылатын жай-күйде» (үй-жай (аймақ) және технологиялық жабдық берілген жұмыс істейтін персонал санымен жұмыс істейтін жай-күй) талаптарға сәйкес келуін қамтамасыз ету үшін осы үй-жайлар (аймақтар) «жарақталған жай-күйде» (таза үй-жай салынған және жұмыс істеп тұрған, технологиялық жабдық толығымен жабдықталған, бірақ пенсонал болмайтын жай-күй) ауа тазалығының нақты белгілі бір деңгейін қамтамасыз ететіндей болып жобалануға тиіс.
«Жарақталған» және «пайдаланылатын» жай-күйге қойылатын талаптар әрбір таза үй-жай (аймақ) немесе таза үй-жайлар (аймақтар) кешені үшін белгіленуге тиіс.
Стерильді дәрілік заттарды өндіру кезінде таза үй-жайлар (аймақтар) 
4 сыныпқа бөлінеді:
А сыныбы – өнім сапасы үшін жоғары тәуекел туғызатын операцияларды жүргізуге арналған оқшауланған үй-жай (аймақ), мысалы толтыру, тығындап жабу үй-жайлары (аймақтары), ампулалар мен флакондар ашық болатын және асептикалық жағдайларда жабдықтардың бөліктерін қосу орындалатын үй-жайлар (аймақтар). Әдетте, мұндай жағдай жұмыс орнында ауаның ламинарлық ағынымен қамтамасыз етіледі. Ауаның ламинарлық ағыны жүйелері ашық таза үй-жайдың жұмыс аймағында 0,36 – 0,54 м/с (нормативтік мәні) диапазонда ауаның бірдей жылдамдығын қамтамасыз етуге тиіс. Ламинарлықты сақтап тұру дәлелденуі және валидациялануы тиіс. Жабық изоляторлар мен қолғаптар бар бокстарда жылдамдығы аз бір бағыттағы ауа ағынын пайдалануға рұқсат етіледі;
В сыныбы – асептикалық дайындауға және толтыруға арналған,
А сыныбының аймағын тікелей қоршайтын үй-жай (аймақ);
С және D сыныптары – стерильді өнім өндірудің неғұрлым күрделі емес сатыларын орындауға арналған таза үй-жайлар (аймақтар).

Таза үй-жайларды (аймақтарды) сыныптау

4. Таза үй-жайлар мен таза аймақтарды «Таза үй-жайлар және онымен байланысты бақыланатын орталар» МемСТ ИСО 14644-1 мемлекетаралық стандартына сәйкес сыныптаған жөн. Тазалық сыныбын растауды процесті жүргізу кезінде өндірістік ортаны мониторингтеуден нақты бөлу қажет. Әрбір сынып үшін аэрозольдік бөлшектердің барынша жол берілетін шоғырлануы 1-кестеде келтірілген. 

1-кесте

	Үй-жай (аймақ)
	Бөлшектер мөлшері тең немесе көп болған кезде 1 текше метр ауада бөлшектердің барынша жол берілетін саны

	
	жарақталған жай-күйде
	пайдаланылатын жай-күйде

	
	0,5 мкм
	5,0 мкм
	0,5 мкм
	5,0 мкм

	A
	3 520
	20
	3 520
	20

	B
	3 520
	29
	352 000
	2 900

	C
	352 000
	2 900
	3 520 000
	29 000

	D
	3 520 000
	29 000
	регламенттелмейді
	регламенттелмейді



5. А сыныбына сәйкестікті растау үшін ауаның іріктелетін сынамасының ең төменгі көлемі сынамаларды іріктеудің әрбір нүктесі үшін кемінде 1 текше метр болуға тиіс. А сыныбы мөлшері ≥ 5,0 мкм ауадағы бөлшектердің шекті санының көрсеткіші бойынша ИСО 4.8 сыныбына сәйкес келеді. B сыныбы (жарақталған жай-күйде) аэрозольдік бөлшектердің саны бойынша көрсетілген екі мөлшердегі бөлшектердің саны бойынша ИСО 5 сыныбына сәйкес келеді. С сыныбы (жарақталған және пайдаланатын жай-күйде) аэрозольдік бөлшектердің саны бойынша тиісінше ИСО 7 және ИСО 8 сыныбына сәйкес келеді. D сыныбы (жарақталған жай-күйде) аэрозольдік бөлшектердің саны бойынша ИСО 8 сыныбына сәйкес келеді. МемСТ ИСО 14644-1 стандартында сыныпты растау үшін әдістеме белгіленген, онда сынамаларды іріктеу үшін нүктелердің ең төменгі саны да, көрсетілген мөлшерлерден ең көп бөлшектер саны үшін осы сыныптың шектері ескерілген сынамалар көлемі де, сондай-ақ алынған деректерді бағалау әдстемесі регламенттелген.
6. Сыныпты растау үшін қашықтықтағы жүйелерде ұзын түтіктермен сынамаларды іріктеу үшін мөлшері ≥ 5,0 мкм бөлшектердің шөгу деңгейінің салыстырмалы түрде жоғары болуына байланысты, сынамаларды іріктеу үшін қысқа түтікті бөлшектерді портативтік есептегіштерді пайдаланған жөн. Ауаның бір бағытты ағыны жүйесі болған жағдайда, сынамаларды іріктеу үшін изокинетикалық қондырманы пайдаланған жөн.
7. Пайдаланылатын жай-күйде сыныпты растауды жұмыс уақытында немесе жұмыс операцияларын модельдеу кезінде немесе «ең нашар жағдайды» модельдеу талап ететіндей, қоректендіру құралдарымен толықтыру кезінде жүргізуге рұқсат етіледі. Берілген тазалық сыныбына үнемі сәйкестікті растау үшін сынақтар жүргізу жөніндегі нұсқама Еуразиялық экономикалық одаққа мүше мемлекеттердің (бұдан әрі тиісінше – мүше мемлекеттер, Одақ) ИСО 14644-2 сериясындағы стандарттарда келтірілген.

Таза үй-жайларды (аймақтарды) мониторингтеу 

8. Пайдалану кезеңінде таза үй-жайларға (аймақтарға) ағымдағы мониторингті жүргізген жөн. Ағымдағы мониторинг үшін сынамаларды іріктеу нүктелері таза үй-жайларды (аймақтарды) сыныптау кезінде алынған тәуекелдер мен нәтижелерді талдау негізінде таңдалады.
9. А сыныбындағы үй-жайлар (аймақтар) үшін бөлшектерді мониторингтеуді, жабдықтарды жинауды қоса алғанда, барлық сыни процесс бойына үздіксіз жүргізген жөн. Тиісінше негіздеу кезінде бөлшектерді есептегішті бүлдіруі немесе қауіп төндіруі мүмкін (мысалы, тірі организмдер немесе радиоактивті заттар) ластайтын заттар қолданылатын процестер бұған жатпайды. Мұндай жағдайларда, мониторингтеуді жабдықты баптау жөніндегі әдеттегі операциялар кезінде тәуекел пайда болған кезге дейін жүзеге асырған жөн. Сонымен қатар, операцияларды модельдеу кезінде мониторинг жүргізген жөн. А сыныбындағы үй-жайларда (аймақтарда) мониторингті барлық араласуларды, кездейсоқ оқиғаларды және жүйенің кез келген бүлінуін тіркеуге болатындай, ал ескерту шегінен шығып кеткен жағдайда дабыл қағуға болатындай жиілікпен және іріктелетін сынамалар көлемінде жүргізген жөн. Бөлшектердің немесе өнімнің өзінен тамшылардың түзілуінен толтыру процесі кезінде толтыратын жерде тікелей мөлшері
≥ 5,0 мкм бөлшектердің төменгі деңгейін көрсету үнемі мүмкін бола бермейтіндігіне жол беріледі.
10. А сыныбының үй-жайлары (аймақтары) үшін бөлшектерді мониторингтеу жүйесін В сыныбының үй-жайлары (аймақтары) үшін қолдану ұсынылады, дегенмен де сынамаларды іріктеу жиілігі аз болуы мүмкін. Бөлшектерді мониторингтеу жүйесінің маңыздылығы А және 
В сыныптарының қатар орналасқан аймақтары арасында бөлу тиімділігімен айқындалуға тиіс. В сыныбындағы аймақтарда мониторингтеуді, контаминациялану деңгейінін өзгеруі мен жүйе жұмысының кез келген нашарлауын тіркеуге болатындай, ал дабыл деңгейіне шығып кеткен жағдайда шұғыл шаралар қабылдауға болатындай жиілікпен және іріктелетін сынамалардың тиісті көлемімен жүргізген жөн.
11. Аэрозольдік бөлшектерді мониторингтеу жүйесі бөлшектерді тәуелсіз есептегіштерден, бөлшектердің бір есептегішіне құбырмен жалғанған, дәйектілікпен орналасқан сынамаларды іріктеу нүктелерінің жүйесінен тұруы немесе осы екі тәсілді біріктіруі мүмкін. Бақылау жүйесін таңдау кезінде бөлшектердің мөлшеріне қойылатын талаптарды ескерген жөн. Сынамаларды іріктеудің алыстағы жүйелерін пайдалану кезінде түтіктерге бөлшектердің шөгу мүмкіндігін ескере отырып, түтіктердің ұзындығын және түтіктердің майысу радиустарын ескеру қажет. Мониторингтеу жүйесін таңдау кезінде технологиялық процесте пайдаланылатын материалдардан шығатын кез келген тәуекел ескерілуге тиіс (мысалы, тірі микроорганизмдердің немесе радиоактивті дәрілік препараттардың болуы).
12. Ағымдағы мониторингтеудің автоматтандырылған жүйесін пайдалану кезінде сынамалардың көлемі, әдетте, пайдаланылатын жүйенің сынамаларды іріктеу жылдамдығына байланысты болады. Ағымдағы мониторинг кезінде сынамалардың көлемі таза үй-жайлар мен таза аймақтарды сыныптауды жүргізу кезіндегі сынамалар көлемінен өзгеше болуы мүмкін.
13. А және В сыныбындағы аймақтарда мөлшері ≥ 5,0 мкм бөлшектердің шоғырлануын мониторингтеудің маңызы ерекше зор, өйткені бұл сәйкессіздікті ерте анықтау үшін диагностикалаудың маңызды құралы болып табылады. Кейде мөлшері ≥ 5,0 мкм бөлшектер санының көрсеткіштері электрондық шуға, бөгде жарыққа, кездейсоқ болатын мән-жайға және т.б. байланысты қате болуы мүмкін. Алайда егер есептегіш бөлшектердің аз санын дәйектілікпен және жүйелілікпен тіркейтін болса, онда бұл контаминациялану мүмкіндігін көрсетеді, бұл тергеп-тексеруді талап етеді. Мұндай жағдайлар күні бұрын желдету және баптау жүйесіндегі, толтыру қондырғысындағы ақауды көрсетуі немесе жабдықты баптау не пайдалану кезінде қағидалардың бұзылғанына айғақ болуы мүмкін.
14. 1-кестеде көрсетілген жарақталған жай-күй үшін бөлшектердің жол берілетін санына жұмыс аяқталғаннан кейін персонал болмаған кезде 15 – 20 минут (нормативтік мән) қалпына келудің қысқа мерзімі ішінде қол жеткізілуге тиіс.
15. Пайдаланылатын жай-күйде С және D сыныптарының аймағын мониторингтеуді сапа үшін тәуекелдерді басқару қағидаттарына сәйкес жүзеге асырған жөн. Дабыл деңгейі мен әрекет деңгейіне қойылатын талаптар орындалатын операциялардың сипатына байланысты болады, алайда «қалпына келу кезеңінің» ұсынылған мәніне қол жеткізілуі керек.
16. Басқа да көрсеткіштер (мысалы, температура мен салыстырмалы ылғалдылық) өнімге және орындалатын операциялардың сипатына байланысты болады. Бұл параметрлер белгіленген нормативтік жиіліктерге әсер етпеуге тиіс.
17. Жиілік сыныптары әртүрлі аймақтарда орындау жөн болатын операциялардың үлгілері 2-кестеде келтірілген (осы Қосымшаның 28 – 35-тармақтарына сәйкес).

2-кесте

	Сынып
	Соңғы стерильдеуге жататын өнім үшін (операциялар үлгілері)
(осы қосымшаның 28 – 30-тармақтарына сәйкес)

	A
	контаминация тәуекеліне ұшыратуға болмайтын өнімді толтыру

	C
	контаминация тәуекеліне ұшыратуға болмайтын ерітінділерді дайындау;
өнімді толтыру

	D
	ерітінділерді дайындау және  кейіннен толтыру үшін материалдарды, бастапқы ораманы дайындау



3-кесте

	Сынып
	Асептикалық жағдайларда дайындау үшін (операциялар үлгілері)
(осы қосымшаның 31 – 35-тармақтарына сәйкес)

	A
	асептикалық дайындау және толтыру

	C
	сүзгіден өткізуге жататын ерітінділерді дайындау 

	D
	жуғаннан кейін материалдармен жасалатын операциялар 



18. Асептикалық процестерді орындау кезінде ауа сынамаларын іріктеудің, тампонмен жуу әдісімен беткі қабаттан сынамаларды іріктеудің седиментациялық және аспирациялық әдістерін пайдалана отырып және байланысқан пластиналарды пайдаланып микробиологиялық мониторингті жиі жүргізу қажет. Пайдаланылатын жай-күйде қолданылатын сынамаларды іріктеу әдісі аймақты қорғауға зиян келтірмеуге тиіс. Мониторингтеу нәтижелерін дайын өнімді шығаруға рұқсат беру үшін серия өнідірісінің жазбаларына (серияға дерекнама) шолу жасау кезінде ескеру қажет. Сыни операцияларды орындағаннан кейін беткі қабатқа және персоналға мониторинг жүргізген жөн. Технологиялық процестен тыс қосымша микробиологиялық мониторинг жүргізген де жөн болады (мысалы,  жүйелерді валидациялаған, тазалаған және дезинфекциялаған соң).
19. Пайдаланылатын жай-күйде таза үй-жайларды (аймақтарды) микробиологиялық мониторингтеу кезінде ұсынылатын шектер 4-кестеде келтірілген.

4-кесте
	Сынып
	Микробты контаминацияның ұсынылатын шектері*

	
	ауада, 
КОЕ/м3
	  диаметрі 
90 мм ыдыстағы седимаентациялануы, КОЕ  4 с **
	  
диаметрі 55 мм байланысатын пластиналар, 
КОЕ/пластина
	Қолғап іздері  
(5 саусақ), 
КОЕ/қолғап

	A
	< 1
	< 1
	< 1
	< 1

	B
	10
	5
	5
	5

	C
	100
	50
	25
	-

	D
	200
	100
	50
	-

	____________
* Орташа мәндері келтірілген. 
** Седиментациялауға арналған жекелеген пластиналар кемінде 4 сағат қойылуы мүмкін.



20. Бөлшектер мен микроорганизмдерді мониторингтеу нәтижелері бойынша тиісті шектер белгіленуге тиіс: дабыл деңгейі мен әрекет ету деңгейі. Операциялық рәсімдерде осы шектерден асып кеткен жағдайлардағы түзету әрекеттері сипатталуға тиіс.

Оқшаулайтын технология

21. Оқшаулайтын технологияны пайдалану адамның өндіріс аймақтарына араласуын барынша азайтады, нәтижесінде өндірістік ортадан асептикалық жағдайларда өндірілген өнімнің микробтық контаминациялану тәуекелі айтарлықтай төмендейді. Фармацевтикалық өндірісте оқшаулауыштар мен беру құрылғыларының әртүрлі типін пайдалануға жол беріледі. Бұл ретте, оқшаулауыш мен оның жиынтықтауыштары тиісті аймақта ауаның қажетті сапасы қамтамасыз етілетіндей болып құрылымдалуы тиіс. Әртүрлі материалдан дайындалған оқшаулауыштар оқшаулау мен тұмшалаудың бүлінуіне әртүрлі дәрежеде бейім болады. Әртүрлі беру құрылғысын пайдалануға жол беріледі: бір немесе екі есікті конструкциядан бастап стерильдеуге арналған құрылғыларды қамтитын, толық тұмшалау жүйелеріне дейін.
22. Оқшаулауыштың ішіне және сыртына материалдарды беру контаминацияның негізгі ықтимал көздерінің бірі болып табылады. Әдетте, оқшаулауыштың ішіндегі кеңістік өнімнің сапасына үлкен қауіп төндіретін, операциялар жүргізуге арналған шектеулі аймақ. Барлық осындай құрылғының жұмыс аймағында ауаның ламинарлық ағыны болмауы мүмкін екеніне жол беріледі.
23. Оқшаулауышты қоршайтын ортада ауаның тазалығына қойылатын талаптар оқшаулауыштың конструкциясы мен мақсатына байланысты болады. Осы ортаның тазалығын бақылап отырған жөн және асептикалық өндіріс үшін ол тазалықтың D сыныбынан төмен болмауға тиіс.
24. Оқшаулауыштарды тиісті валидациялау жүргізілгеннен кейін ғана пайдалануға беруге болады. Валидациялау оқшаулайтын технологияның барлық сыни факторларын ескеруге тиіс (мысалы, оқшаулауыштың ішіндегі және сыртындағы ауаның сапасы, оқшаулауышты дезинфекциялау тәртібі, беру процестері және оқшаулауыштың бүтіндігі).
25. Оқшаулауыштың және «қолғап – жең» тораптарының тұмшалап жабылуын жиі сынауды қамтитын үздіксіз мониторингтеуді жүргізу қажет.

«Үрлеу – толтыру – тұмшалап жабу» технологиясы

26. «Үрлеу-толтыру – тұмшалап жабуға» арналған құрылғы арнайы конструкциясы бар құрылғыны білдіреді, мұнда бір автоматты кешенде бір үздіксіз технологиялық цикл ішінде термопластикалық грануляттан өніммен толтырылатын және тұмшалап жабылатын орама қалыптастырылады. Асептикалық өндірісте пайдаланылатын және ауа ағыны тиімді 
А сыныбындағы аймағы бар «үрлеуге – толтыруға – тұмшалап жабуға» арналған құрылғы, ең болмағанда, А және (немесе) В сыныптарындағы аймақтарда қолданылатын киімді пайдалану шартымен, С сыныбының аймағында орнатылуы мүмкін. Өндірістік орта жарақталған жай-күйде бөлшектер мен микроорганизмдер бойынша, ал пайдаланылатын жай-күйде – микроорганизмдер бойынша ғана белгіленген нормативтерге сәйкес келуге тиіс. Соңғы стерильдеуге жататын өнімді өндіруде пайдаланылатын «үрлеуге – толтыруға – тұмшалап жабуға» арналған құрылғы, ең болмағанда, 
D сыныбы аймағында орнатылуға тиіс.
27. «Үрлеу – толтыру – тұмшалап жабу» технологиясының ерекшеліктерін ескере отырып, мыналарға:
жабдықтың конструкциясы мен саралануына;
«сол орнында тазалау» және «сол орнында стерильдеу» процесінің валидациялануына және өндірушілігіне;
сонда орнатылған жабдық үшін өндірістік орта болып табылатын таза үй-жай кеңістігіне;
операторларды оқытуға және олардың киіміне;
толтыруды бастағанға дейін асептикалық жағдайларда жалғау мен жинауды орындауды қоса алғанда, жабдықтың сыни аймағындағы әрекеттерге ерекше мән беру қажет.

Соңғы стерильдеуге ұшырайтын өнім

28. Бастапқы орама құрамдастары мен басқа да материалдарды дайындау және өнімнің көптеген түрін өндіру сүзгіден өткізу мен стерильдеуге болатын бөлшектердің және микроорганизмдердің контаминациялау тәуекелінің жеткілікті түрде төмен деңгейін қамтамасыз ету үшін, ең болмағанда, D сыныбындағы өндірістік ортада жүргізілуге тиіс. Егер микробтық контаминация өнімнің жоғары немесе төмен тәуекелдерін білдіретін болса (мысалы, өнімнің микроорганизмдердің өсуі үшін жақсы қоректік ортасы болса не оның стерильденгеніне ұзақ уақыт өткен болса не технологиялық процесс көбінесе ашық ыдыстарды жүргізілсе), дайындықты С сыныбының өндірістік ортасында жүзеге асырған жөн.
29. Соңғы стерильдеуге жататын өнімдермен толтыру, ең болмағанда, С сыныбының өндірістік ортасында жүргізілуге тиіс.
30. Өндірістік ортадан өнімнің контаминациялау тәуекелі артқан кезде (мысалы, егер толтыру операциясы ақырын жүрсе немесе ораманың аузы кең болса немесе оларды тұмшалап жапқанға дейін бірнеше секундтан астам ашық ұстау қажет болса) толтыру А сыныбындағы өндірістік орта аймағында, ең болмағанда, С сыныбындағы өндірістік ортада жүргізілуге тиіс. Соңғы стерильдеу алдында жақпа майларды, кремдерді, суспензияларды және эмульсияларды дайындауды және буып-түюді, әдетте, С сыныбының өндірістік ортасында жүзеге асыру қажет.

Асептикалық өндіріс

31. Жуғаннан кейін бастапқы орама құрамдастарымен және басқа да материалдармен операциялар, ең болмағанда D сыныбының өндірістік ортасында жүргізілуге тиіс. Егер болашақта стерильдеу немесе стерильдейтін сүзгіден өткізу көзделмеген болса, стерильді бастапқы шикізат пен құрамдастарды өңдеуді В сыныбындағы өндірістік ортасы бар А сыныбының жұмыс аймағында жүзеге асырған жөн.
32. Технологиялық процесс барысында стерильдейтін сүзгіден өткізуге жататын ерітінділерді дайындау С сыныбының өндірістік ортасында жүргізілуге тиіс. Егер стерильдейтін сүзгіден өткізу жүргізілмейтін болса, онда  материалдарды дайындау мен өнім өндіруді В сыныбындағы өндірістік ортасы бар А сыныбының жұмыс аймағында жүзеге асыру қажет.
33. Асептикалық жағдайларда дайындалған өнімді өңдеу мен толтыруды В сыныбындағы өндірістік ортасы бар А сыныбының жұмыс аймағында жүргізген жөн.
34. Тығындап жабу процесі аяқталғанға дейін дұрыс тығындап жабылмаған бастапқы орамадағы өнімді беруді (тасымалдауды) 
В сыныбының өндірістік ортасындағы А сыныбының жұмыс аймағында немесе В сыныбының өндірістік ортасындағы герметикалық беру контейнерлерінде жүзеге асыру қажет.
35. Стерильді жақпа майларды, кремдерді, суспензияларды және эмульсияларды дайындау мен толтыруды, егер өнім ашық ыдыстарда болса және кейіннен стерильдейтін сүзгіден өткізуге ұшырамайтын болса, 
В сыныбының өндірістік ортасындағы А сыныбының аймағында жүзеге асыру қажет.

Персонал

36. Таза үй-жайларда (аймақтарда) персоналдың ең аз қажетті санының ғана болуына рұқсат етіледі; бұл асептикалық өндіріс үшін аса маңызды. Тексерулер мен бақылау операцияларын, мүмкіндігінше, таза үй-жайлардың (аймақтардың) шегінен тыс жүргізген жөн.
37. Таза үй-жайларда жұмыс істейтін барлық персонал (оның ішінде, тазалаумен және техникалық қызмет көрсетумен айналысатын персонал) гигиена және микробиология негіздерін қоса алғанда, стерильді өнімді тиісінше өндіру мәселелері боынша оқудан үнемі өтуге тиіс. Егер таза үй-жайда осындай оқудан өтпеген бөгде қызметкерлердің болуы қажет болса (мысалы, келісімшарт бойынша жұмыс істейтін құрылысшылар немесе жабдықтарды баптаушылар), оларға егжей-тегжейлі нұсқама берілуі тиіс және оларды қатаң бақылауды белгілеу қажет.
38. Ағымдағы технологиялық процесте пайдаланылмайтын микроорганизм өсінділерімен немесе жануарлар тіндерінен жасалған шикізатпен жұмыс істейтін персоналдың, егер персонал стерильді үй-жайға (аймаққа) кіруге қатысты нақты белгіленген рәсімдерді сақтамаса, стерильді өндіріс үй-жайына (аймағына) кіруіне рұқсат етілмейді.
39. Жеке гигиена мен тазалыққа қойылатын талаптарды орындау қажет. Стерильді дәрілік заттар өндірісінде жұмыс істейтін персоналға контаминанттардың аномальды санының немесе түрлерінің таралу себебі болуы мүмкін кез келген мән-жай туралы хабарлауға міндетті екендігі туралы нұсқау берілуге тиіс. Осындай мән-жайлар туындаған кезде қызметкерлерді кезең-кезеңмен медициналық қарап-тексеру қажет. Микробтық контаминация көзі болуы мүмкін персоналға қатысты қолдану қажет болатын әрекеттерді арнайы тағайындалған құзыретті тұлға айқындауға тиіс.
40. Таза аймақтарда қолсағаттар мен зергерлік бұйымдарды тағуға, сондай-ақ косметика пайдалануға тыйым салынады.
41. Жазбаша құжат нысанында қабылданған және таза аймақтарда жұмыс істеуге арналған киімдердің контаминациялану немесе контаминанттарды таза аймаққа енгізу қаупін барынша азайту үшін әзірленген нұсқаулықтарға сәйкес киіну және жуыну қажет.
42. Киім мен оның сапасы технологиялық процеске және жұмыс аймағының сыныбына сәйкес келуге тиіс. Оны контаминанттардан өнімді қорғауды қамтамасыз ету үшін кию қажет.
43. D сыныбындағы таза үй-жайларда (аймақтарда) жұмыс істеу үшін персоналдың шашы, сақалы мен мұрты (болған кезде) жабық болуы тиіс, әдеттегі қорғаныш костюмі мен тиісті аяқ киім немесе бахила кию қажет. Таза аймақтың сырттан кез келген контаминациялануын болғызбау үшін тиісті шаралар қабылдануға тиіс.
С сыныбындағы таза үй-жайларда (аймақтарда) жұмыс істеу үшін шаш, сақал мен мұрт (болған кезде) жабық болуға тиіс, білекті жауып тұратын және жағасы жоғары комбинезон немесе шалбарлы костюм, сондай-ақ тиісті аяқ киім немесе бахила кию қажет. Киім мен аяқ киімнен талшықтар немесе бөлшектер түспеуге тиіс.
А немесе В сыныптарындағы таза үй-жайларда (аймақтарда) жұмыс істеу үшін бас киім шашты, сондай-ақ сақал мен мұртты (бар болса) толық жабуға тиіс және костюмнің жағасын жауып тұруы керек, тердің тамуын болғызбау үшін бетке маска тағып жүргені жөн, сондай-ақ тиісті түрде стерильденген және ұнтақталған резеңке немесе пластик қолғаптар мен стерильденген немесе дезинфекцияланған аяқ киім киіп жүру қажет. Шалбардың балағы аяқ киімге салынып тұруы, ал киімнің жеңдері – қолғапқа салынуы қажет. Қорғаныш киімінен талшықтар мен бөлшектер мүлдем түспеуге тиіс және денеден түсетін бөлшектерді ұстап тұруға тиіс.
44. Сыртқы киімді В және С сыныптарындағы үй-жайларға апаратын киініп-шешінетін бөлмеде киіп жүруге тыйым салынады. А және 
В сыныптарындағы аймақтағы кез келген қызметкер әрбір жұмыс ауысымында таза, стерильденген (стерильденген немесе тиісті санитариялық өңдеуден өткен) қорғаныш киімімен қамтамасыз етілуге тиіс. Қолғаптарды жұмыс уақытында үнемі дезинфекциялап тұру қажет. Маскалар мен қолғаптарды, ең болмағанда, әр ауысым сайын ауыстыру қажет.
45. Таза үй-жайларға арналған киімді кейіннен контаминациялану себепшісі болмайтындай етіп тазалау және өңдеу қажет. Бұл операцияларды жазбаша нұсқаулықтарға сәйкес орындаған жөн. Осындай киімді дайындау үшін жеке жуатын бөлменің болғаны дұрыс. Киімді дұрыс өңдемеу тіннің талшықтарын бүлдіреді, бұл бөлшектердің бөліну қаупін арттырады.

Үй-жай

46. Таза аймақтарда барлық ашық тұрған беткі қабат бөлшектердің немесе микроорганизмдердің пайда болуын және жинақталуын барынша азайту үшін тегіс, өткізбейтін және бүлінбеген болуы тиіс, сондай-ақ жуатын және, қажет болған кезде, дезинфекциялайтын құралдарды көп қолдануға мүмкіндік беруге тиіс.
47. Үй-жайларда шаңның жиналуын азайту және жинауды жеңілдету үшін тазалау қиын қуыстар болмауға тиіс және шығып тұратын жақтаулар, сөрелер, шкафтар мен жабдықтар мүмкіндігінше аз болуы керек. Есіктер тазалауға қиындық туғызатын қуыстарсыз жасалуы керек; жылжымалы есіктерді пайдаланбаған дұрыс.
48. Аспалы төбелер астындағы кеңістіктен контаминанттардың түсуін болғызбау мақсатында герметикалы болуға тиіс.
49. Құбыржолдарды, ауа өткізгіштерді және басқа да жабдықты монтаждау қуыстар мен жабылмаған саңылаулар болмайтындай етіп орындалғаны, сондай-ақ тазалау мүмкін болмайтын беткі қабаттар болмағаны жөн.
50. Асептикалық өндіріс үшін пайдаланылатын А немесе 
В сыныптарындағы аймақтарда раковиналар мен суағарлар орнатуға тыйым салынады. Басқа аймақтарда жабдық пен кәріз құбыры (воронка) арасында су сорғаламауын көздеу қажет. Тазалық сыныбы неғұрлым төмен таза үй-жайларда едендегі судың ағуы кері ағуын болғызбау үшін сифондармен немесе гидробекіткіштермен қамтамасыз етілуге тиіс. 
51. Киініп-шешінуге арналған үй-жай ауа шлюздері ретінде конструкциялануға тиіс және киім ауыстырудың әртүрлі кезеңін физикалық бөлуді қамтамасыз ету үшін пайдаланылуға және қорғаныш киімінің микроорганизмдермен әрі бөлшектермен контаминациялануын барынша азайтуға тиіс. Олар сүзгіден өткізілген ауамен тиімді түрде желдетіліп отыруы керек. Жарақталған жай-күйдегі аймаққа киініп-шешінуге арналған үй-жайдан шығар алдында аймақтың тазалық сыныбы баратын үй-жайдағыдай (аймақтай) болуы керек. Кейбір жағдайларда таза үй-жайларға (аймақтарға) кіру және одан шығу үшін киініп-шешінуге арналған жеке үй-жайдың болғаны жөн. Әдетте, қол жууға арналған құрылғы киініп-шешінуге арналған бөлменің ішінде кіреберіске жақын орналасуға тиіс.
52. Ауа шлюзінің екі есігін де бір мезгілде ауға болмайды. Бір мезгілде бір есіктен көп ашылуын болғыбау үшін бұғаттау жүйесі немесе бейне және (немесе) дыбыстық ескерту жүйесі жұмыс істеуге тиіс.
53. Сүзгіден өткізілген ауаны беру барлық жұмыс жағдайында сыныбы неғұрлым төмен өндірістік аймақтарға қатысты қысымның жағымды ауытқуын сақтауға тиіс, ал ауа ағыны аумақты тиімді орауға тиіс. Тазалық сыныптары әртүрлі аралас үй-жайлардың 10 – 15 Па (нормативтік мәні) әртүрлі қысымы болуға тиіс. Өнім сапасы үшін анағұрлым қауіпті үй-жайларды (аймақтарды), яғни өнімге немесе өніммен жанасатын тазаланған құрамдастарға тікелей әсер ететін өндірістік ортаны қорғауға баса мән берген жөн. Ауаның берілуіне және қысымның ауытқуына қатысты әртүрлі нұсқаларға рұқсат етіледі, олар кейбір материалдардың (мысалы, патогенді, уыттылығы жоғары, радиоактивті материалдар немесе тірі вирустар немесе бактериялы материалдар немесе олардан жасалған препараттар) болуына байланысты талап етілуі мүмкін. Кейбір операциялар үшін үй-жайлар жабдықтарды деконтаминациялау және таза үй-жайдан (жабдықтан) шығарылатын ауаны өңдеу қажет болуы мүмкін.
54. Ауа ағынының бағыты өнімнің контаминациялануы үшін қауіп төндірмейтінін көрнекі түрде көрсеткен жөн, мысалы өнім сапасы үшін неғұрлым қауіп төндіретін үй-жайға (аймаққа) ауа ағынымен бөліну көзі – қызмет көрсететін персонал, орындалатын операция немесе жабдық болып табылатын бөлшектердің түспейтініне көз жеткізген жөн.
55. Желдету жүйесінің істен шығуы туралы авариялық құлақтандыру жүйесін көздеу қажет. Егер екі үй-жайдың арасындағы ауа қысымындағы айырмашылық күрделі болса, олардың арасында қысымның құбылуы датчигін орнату қажет. Қысымның құбылу мәнін үнемі жазып отыру және өзге де тәсілмен құжаттамалық түрде ресімдеу қажет.

Жабдық

56. Ауаның тазалығы неғұрлым төмен өндірістік аймақтан А немесе 
В сыныбының үй-жайын (аймағын) бөлетін қалқа арқылы конвейер лентасының өтуіне рұқсат етілмейді, лентаның өзі үздіксіз стерильденіп отыратын (мысалы, стерильдеу туннелінде) жағдайлар бұған қосылмайды.
57. Жабдық, фитингтер (жалғанатын жерлер) және қызмет көрсету аймақтары практикалық тұрғыдан бұл қаншалықты мүмкін болса, жабдықпен жұмыс, оған техникалық қызмет көрсету және жөндеу таза үй-жайдың (аймақтың) сыртында жүргізуге болатындай етіп жобалануға және орнатылуға тиіс. Егер стерильдеу қажет болса, онда ол жабдықты барынша толық жинағаннан кейін жүргізілуге тиіс.
58. Егер жабдыққа техникалық қызмет көрсету таза үй-жайдың (аймақтың) ішінде жүргізілген болса әрі тазалықтың және (немесе) асептикалаудың қажетті нормалары осы жұмыс кезінде бұзылса, онда үй-жай (аймақ) процесс қайта басталғанға дейін тазалануға, дезинфекциялануға және стерильденуге (қайсысын жасауға болатынына қарай) тиіс.
59. Су дайындауға арналған қондырғылар мен оны тарату жүйесін тиісті сападағы сумен сенімді қамтамасыз етілетіндей жобалаған, конструкциялаған және пайдаланған жөн. Оларды жобалық қуаттылығынан асыра пайдалануға болмайды. Инъекцияға арналған суды микроорганизмдердің өсуінің алдын алатындай етіп өндіру, сақтау және тарату қажет, мысалы оны 70 °С-дан жоғары температурада үнемі циркуляциялау есебінен.
60. Стерилизаторлар, өңдеу жүйесі және ауаны сүзгіден өткізу, ауа және газ сүзгілері, суды өңдеу, алу, сақтау және тарату жүйелері сияқты жабдық валидациялануға және оған жоспарлы техникалық қызмет көрсетілуге тиіс. Оны пайдалануға қайталап енгізуге рұқсат берілуге тиіс.

Санитария

61. Таза үй-жайларды (аймақтарды) санитариялық өңдеудің маңызы аса зор. Үй-жайларды (аумақтарды) жазбаша құжат нысанында қабылданған нұсқаулыққа сәйкес мұқият тазалау қажет. Дезинфекциялау жүргізген жағдайда дезинфекциялайтын құралдардың бірнеше типін қолданған жөн. Микроорганизмдердің резистентті штамдарын анықтау үшін үнемі бақылау жүргізіп отырған жөн болады.
62. Жуатын және дезинфекциялайтын құралдарды микробиологиялық тазалығы тұрғысынан бақылау қажет. Олардың ерітінділерін алдын ала тазаланған контейнерлерде (ыдыстарда) ұстау және стерильденген ерітінділерді қоспағанда, оларды белгіленген мерзім бойына ғана сақтау қажет. А және В сыныптарындағы үй-жайларда (аймақтарда) пайдаланылатын жуатын және дезинфекциялайтын құралдар пайдаланар алдында стерильді болуға тиіс.
63. Қол жетпейтін жерлерде микробтық контаминацияны азайту үшін таза үй-жайларды (аймақтарды) фумигациялау пайдалы.

Технологиялық процесс

64. Өндірістің барлық сатысында, оның ішінде стерильдеу алдындағы сатыларда контаминациялауды барынша азайтатын шаралар қабылдау қажет.
65. Басқа дәрілік заттарды өндіру үшін пайдаланылатын үй-жайларда микробиологиялық дәрілік заттарды өндіруге немесе оларды буып-түюге (контейнерлерді толтыруға) рұқсат етілмейді. Өлген микроорганизмдер немесе бактериялық сығындылар бар вакциналарды инактивациялағаннан кейін басқа стерильді дәрілік заттардай сол үй-жайларда (аймақтарда) буып-түюге болады.
66. Асептикалық жағдайларда жүргізілетін процестерді валидациялау қоректік ортасын пайдалана отырып (қоректендіру құралдарымен толтыру) модельдеуді қамтуға тиіс. Қоректік ортасын дәрілік препараттың дәрілік формасын, сондай-ақ стерильдеу үшін қоректік ортасының жарамдылығын, селективтілігін, ашықтығын және шоғырлануын ескере отырып таңдаған жөн.
67. Процесті модельдеу асептикалық өндірудің сериялық процесін неғұрлым тура имитациялауға және дәйекті сыни сатыларды қамтуға тиіс. Сонымен қатар, әдеттегі өндірістік процесс кезінде туындауы мүмкін әртүрлі араласуларды, сондай-ақ «келеңсіз жағдай» туғызған оқиғаларды ескерген жөн.
68. Бастапқы валидациялау кезінде процесті модельдеу операторлардың әрбір ауысымы үшін 3 дәйекті қанағаттандыратын сынақты қамтуға тиіс. Кейіннен оларды белгіленген уақыт аралығы өткен соң, сондай-ақ ауаны желдету және баптау жүйесіндегі, жабдықтағы, процестегі немесе ауысымдар санындағы кез келген елеулі өзгерістен кейін қайталап отырған жөн. Әдетте, сынақ жүргізудің модельдеуші процесін операторлардың әрбір ауысымы мен әрбір процесс үшін жылына 2 рет қайталаған дұрыс.
69. Қоректік ортаны буып-түюге арналған контейнерлер (бастапқы орамалар) саны дұрыс бағалауды қамтамасыз ету үшін жеткілікті болуға тиіс. Аздаған сериялар кезінде қоректік ортаны буып-түюге арналған контейнерлер саны кем дегенде өнім сериясының көлеміне сәйкес келуге тиіс. Микроорганизмдердің өсуін болғызбауға ұмтылу қажет, бұл ретте мынадай нормаларды қолданған жөн:
а) өнімнің кемінде 5 000 бірлігі толтырылған жағдайда бірде бір контаминацияланған бірлік болмауға тиіс;
b) өнімді 5 000-нан 10 000 бірлікке дейін толтырған жағдайда:
1 контаминацияланған бірліктің болуы  себептерін тергеп-тексеру және қоректік ортаны қайтадан буып-түю үшін негіз болып табылады;
2 контаминацияланған бірліктің болуы себептерін тергеп-тексеру және қайтадан валидациялау үшін негіз болып табылады;
в) 10 000 бірліктен астам толтырған жағдайда:
1 контаминацияланған бірліктің болуы себептерін тергеп-тексеру үшін негіз болып табылады;
2 контаминацияланған бірліктің болуы себептерін тергеп-тексеру және қайтадан валидациялау үшін негіз болып табылады.
70. Қоректік орта бар бастапқы орамалар саны қанша болса да микробты контаминацияның үнемі табылу жағдайлары контаминанттардың аздаған деңгейінің болуын көрсетуі мүмкін, бұл тергеп-тексерілуге тиіс. Елеулі микробтық контаминация байқалған кезде қоректік ортамен толтырылған соңғы сәтті сынақтар жүргізілгеннен кейін шығарылған сериялардың стерильділігіне ықтимал әсер қаралғаны дұрыс.
71. Кез келген валидация технологиялық процеске қауіп төндірмейтіндей жағдай жасау қажет.
72. Сумен жабдықтау көздері, су дайындауға арналған жабдық және дайындалған су химиялық және биологиялық контаминанттардың бар-жоғына және қажет болған кезде, эндотоксиндердің бар-жоғына үнемі мониторингтеуге жатады. Мониторингтің және қабылданған кез келген әрекеттің нәтижелері құжаттамалық ресімделгені жөн.
73. Таза үй-жайларда (аймақтарда), әсіресе асептикалық өндіріс процесі барысында персоналдың қызметі барынша аз болуға тиіс, ал қозғалу белсенділігінің жоғары болуына байланысты бөлшектер мен микроорганизмдердің артық бөлінуін болғызбау үшін оның жүріп-тұруы  әдістемелік әрі бақыланатын болуы керек. Өндірістік ортаның температурасы мен ылғалдылығы пайдаланылатын киімнің қасиеттері ескеріле отырып,  ыңғайсыздық туғызбау үшін жоғары болмауға тиіс.
74. Бастапқы шикізат пен материалдардың  микробтық контаминациясы барынша аз болуға тиіс. Олардың өзіндік ерекшелігі микробтық тазалықққа қойылатын талапты қамтуы керек.
75. Таза үй-жайларда (аймақтарда) талшықтардың түсуі мүмкін контейнерлер мен материалдардың болуы барынша аз болуы қажет.
76. Дайын өнімнің бөлшектермен контаминациялануын болғызбау жөнінде шаралар қабылдаған жөн.
77. Құрамдастарды, контейнерлерді және жабдықтарды тазалау процесін аяқтаған соң олардың қайта контаминациялануы болмайтындай етіп жұмыс істеген жөн.
78. Құрамдастарды, контейнерлерді және жабдықтарды жуу, кептіру және стерильдеу арасындағы, сондай-ақ оларды стерильдеу мен кейіннен пайдалану арасындағы уақыт аралықтары барынша аз болуға және сақтау шарттарына сәйкес келетіндей уақытпен шектелуге тиіс.
79. Ерітінді дайындауды бастау және стерильдеу немесе стерильдеп сүзгіден өткізу арасындағы уақыт барынша аз болуға тиіс. Өнімнің әрбір түрі үшін оның құрамы мен сақтаудың белгіленген тәртібін ескере отырып,  барынша жол берілетін уақытта белгілеген жөн.
80. Стерильдеу алдында микробтық контаминация деңгейін бақылау қажет. Пайдаланылатын әдістің тиімділігіне сәйкес келетін, тікелей стерильдеу алдындағы контаминацияның жұмыс шектері белгіленуге тиіс. Микробтық контаминация деңгейін асептикалық жағдайларда толтырылған өнімнің әрбір сериясы үшін және соңғы стерильдеуге ұшырайтын өнімнің әрбір сериясы үшін сандық тұрғыдан айқындаған жөн. Егер соңғы стерильдеуге ұшырайтын дәрілік препараттар үшін стерильдеудің неғұрлым қатаң параметрлері белгіленсе, микробтық контаминация деңгейін графикке сәйкес тиісті уақыт аралығынан кейін ғана бақылауға болады. Параметрлер бойынша шығару жүйесі жағдайында микробтық контаминацияны айқындауды әрбір серия үшін жүргізген және өндіріс процесіндегі сынақ ретінде қараған жөн. Қажет болған кезде эндотоксиндер деңгейін бақылаған жөн болады. Барлық ерітіндіні, әсіресе көлемі үлкен инфузиялық сұйықтықтарды мүмкін болса тікелей толтырар алдында стерильдейтін сүзгіден өткізу қажет.
81. Құрамдастар, контейнерлер, жабдық және таза үй-жайда (аймақта) қажетті кез келген басқа зат стерильденуі және қабырғаға монтаждалған, екі жақтан да қол жеткізуге болатын өтпе стерилизатор арқылы немесе контаминацияны болғызбайтын өзге де тәсілмен сонда берілуі  керек. Жанбайтын газдар микроорганизмдерді ұстап қалатын сүзгілерден өтуге тиіс.
82. Кез келген жаңа процестің тиімділігі валидациялау кезінде расталуға тиіс, оны пайдалану графигін ескеретін жоспарға сәйкес, сондай-ақ процесте немесе жобдықта кез келген елеулі өзгеріс болған кезде үнемі қайталап отыру қажет.

Стерильдеу

83. Барлық стерильдеу процесі валидациялаудан өтуге тиіс. Егер қолданылатын стерильдеу әдісі тиісті фармакопеяның қолданыстағы басылымында сипатталмаса немесе жай су не май ерітінді болып табылмайтын өнім үшін пайдаланылатын болса, ерекше назар аудару қажет. Термиялық стерильдеу әдісі артықшылықты болып табылады. Кез келген жағдайда, стерильдеу әдісі өндіруге арналған лицензия мен тіркеу дерекнамасына сәйкес келуге тиіс.
84. Кез келген стерильдеу процесін таңдар алдында физикалық өлшеу көмегімен және егер мүмкін болса, биологиялық индикаторлар арқылы оның осы өнімге келетінін және жүктеудің әрбір типінің барлық бөлігінде стерильдеудің қажетті жағдайларына қол жеткізу үшін тиімді екенін көрсету қажет. Процесті валидациялауды  графикпен белгіленген уақыт аралығында, бірақ жылына 1 реттен сиретпей, сондай-ақ жабдыққа елеулі өзгерістер енгізген кезде үнемі қайталау қажет. Нәтижелер бар жазбаны сақтау керек.
85. Тиімді стерильдеу үшін барлық материал тұтастай қажетті өңдеуден өтуге тиіс, ал процесс тиісті тиімділікке қол жеткізілетініне кепілдік берілетіндей болып ұйымдастырылуға тиіс.
86. Барлық стерильдеу процесі үшін жүктеу тәсілдері әзірленуі және валидациялаудан өтуі тиіс.
87. Биологиялық индикаторларды қолдануды стерильдеуді бақылаудың қосымша әдісі ретінде ғана қараған жөн. Биологиялық индикаторларды өндірушінің нұсқаулықтарына сәйкес сақтау және пайдалану қажет, ал олардың сапасы позитивті бақылау әдістерімен бақыланады. Биологиялық индикаторлар пайдаланылған жағдайда, индикаторлардың өздерінен микробтық контаминациялауды  болғызбаудың қатаң шараларын қабылдау қажет.
88. Стерильдеуден өткен және өтпеген өнімді бөлуді қамтамасыз ететін шараларды нақты айқындаған жөн. Өнімге немесе құрамдастарға арналған әрбір қоржында, науада немесе басқа ыдыста материалдың атауы, серия нөмірі бар және осы материалдың стерильдеуден өткен, өтпегені көрсетілген нақты заттаңба болуға тиіс. Қажет болған кезде, серия (немесе серияның бір бөлігі) стерильдеу процесінен өтті ме, жоқ па көрсету үшін автоклавты лента сияқты индикаторлар пайдаланылуы мүмкін, алайда олар серияның шын мәнінде стерильді екенін анық растамайды.
89. Стерильдеудің әрбір циклі үшін жазба жасау қажет. Олар бекітілуге тиіс, бұл серияны шығаруға рұқсат беру рәсімінің бір бөлігі болып табылады.

Термиялық стерильдеу

90. Термиялық стерильдеудің әрбір циклі жеткілікті дәрежедегі үлкен масштабта уақыт пен температура координаталарында диаграмма түрінде жазылуға тиіс немесе қажетті дұрыстығы мен дәлдігі бар басқа да тиісті жабдықтың көмегімен тіркелуге тиіс. Бақылау және (немесе) жазу үшін пайдаланылатын температуралық датчиктердің орналасқан жері валидациялау кезінде айқындалуға тиіс және қажет болған кезде, сол жерде орналасқан басқа тәуелсіз температуралық датчиктің көмегімен тексеріледі.
91. Химиялық және биологиялық индикаторларды пайдалануға рұқсат етіледі, бірақ олар физикалық өлшеу жүргізуді алмастыруға тиіс емес.
92. Жүктеудің барлық көлемі стерильдеу уақытын санау басталғанға дейін қажетті температураға жетуі үшін жеткілікті уақыт көзделуге тиіс. Бұл кезең стерильденетін жүктеменің  әрбір типі үшін анықталуға тиіс.
93. Термиялық стерильдеу циклінің жоғары температуралық фазасы аяқталғаннан кейін салқындату кезінде стерильденген жүктеменің контаминациялануын болғызбайтын сақтық шаралары қабылдануға тиіс. Кез келген салқындататын сұйықтық немесе өніммен жанасатын газ стерильденуге тиіс, бұған герметикалық орамаларды пайдалану мүмкіндігі болмаған және тиісті дәлелдер келтірілген жағдайлар жатпайды.

Бумен стерильдеу

94. Бумен стерильдеу кезінде температура мен қысымды бақылаған жөн. Әдетте, басқару құралдары бақылау құралдары мен жазатын құрылғылардан тәуелсіз болуға тиіс. Егер осы мақсаттар үшін басқару мен бақылаудың автоматтандырылған жүйелері пайдаланылатын болса, олар күрделі процеске қойылатын талаптарға сәйкес келуіне керілдік беру үшін валидациялаудан өтуге тиіс. Процесс барысындағы бұзушылықтарды жүйенің тіркеуі және ол оператордың қадағалауында болуы керек. Стерильдеу процесі барысында температураның тәуелсіз датчигінің көрсеткішін жазатын құрылғы диаграммасының деректерімен салыстырып отырған жөн. Камераның түбінде ағыны бар стерилизаторлар үшін стерильдеудің бүкіл циклі бойына осы нүктедегі температураны тіркеу қажеттігі туындауы мүмкін. Егер стерильдеу цикліне вакуумдеу кезеңі кіретін болса, онда камераның тұмшалап жабылғанын тексеруді белгіленген жиілікпен жүргізген жөн.
95. Тұмшалап жабылған орамаларда болмайтын стерильденетін заттар ауа мен буды өткізетін, бірақ стерильденгеннен кейін осы заттардың қайтадан контаминациялануын болғызбайтын материалға оралуы тиіс. Жүктеменің барлық бөлігінің белгіленген температура мен уақыт ішінде стерильдеуші агентпен жанасуын қамтамасыз ету қажет.
96. Стерильдеу үшін өнімнің немесе жабдықтардың контаминациялануын туғызуы мүмкін қоспалар саны жоқ, тиісті сападағы будың қолданылуын қамтамасыз ету қажет.

Құрғақ ыстық ауамен стерильдеу

97. Құрғақ ыстық ауамен стерильдеу кезінде камера ішіндегі ауаның циркуляциясы және стерильденбеген ауаның ішке кіруін болғызбау үшін артық қысымды сақтау көзделуге тиіс. Ішке кіретін кез келген ауа тиімділігі жоғары сүзгі (НЕРА-сүзгі) арқылы өтуге тиіс. Егер стерильдеу пирогендерді жоюды көздейтін болса, онда валидациялаудың бөлігі ретінде энотоксиндер әдейі пайдаланылып, сынақтар жүргізілуге тиіс.

Радиациялық стерильдеу

98. Радиациялық стерильдеу, негізінен, термосезімтал материалдар мен өнімді стерильдеу үшін пайдаланылады. Көптеген дәрілік заттар мен кейбір орау материалдары иондаушы сәулеге сезімтал болады, демек, бұл әдіс өнімге зиянды әсерінің жоқтығы экспериментальды расталған кезде ғана рұқсат етіледі. Әдетте, ультракүлгін сәулемен сәулелену стерильдеу үшін қолайлы әдіс болып табылмайды. 
99. Радиациялық стерильдеу процесі кезінде иондаушы сәуленің сіңірілген дозасын өлшеу жүргізілуге тиіс. Бұл үшін дозиметрлерді пайдаланған жөн, олардың көрсеткіштері сәуле дозасының пайдаланылатын қуатына байланысты болмайды, бірақ өнім сіңірген сәуле дозасын сандық тіркеуді қамтамасыз етеді. Дозиметрлер жеткілікті көлемде жүктеме ішінде және сәулеленетін барлық жерде дозиметрлердің болуына кепілдік беретіндей бір-біріне тым жақын орналастырылуы тиіс. Пластмассадан жасалған дозиметрлерді оларды калибрлеудің қолданылу мерзімі ішінде ғана қолданған жөн. Дозиметрлердің көрсеткіштерін сәулеленуден кейін қысқа уақыт ішінде алып отыру қажет.
100. Қосымша бақылау құралы ретінде биологиялық индикаторлар пайдаланылуы мүмкін.
101. Валидация процестері стерильденетін өнімді салудың әртүрлі тығыздығы ескерілгендігіне кепілдік беруге тиіс.
102. Материалдармен жұмыс істеу рәсімдері сәулеленген және сәулеленбеген материалдардың шатасуын болғызбауға тиіс. Әрбір орамаға сәулеленуден өткен және өтпеген ораманы айыру үшін сәулеленуге сезімтал түсті индикаторлар салынуға тиіс.
103. Сәулеленудің жиынтық сіңірген дозасы стерильдеу процесіне бөлінген уақыт ішінде жиналуға тиіс.

Этилен оксидімен стерильдеу

104. Этилен оксидімен стерильдеу әдісі басқа тәсілді пайдалану мүмкін болмаған кезде ғана пайдаланылуы мүмкін. Процесті валидациялау кезінде өнімге зиянды әсерінің жоқ екендігі, ал газсыздандыру үшін көзделген жағдайлар мен уақыт реакциядағы қалдық газ бен өнім көлемі өнімнің немесе материалдың осы түрі үшін белгіленген, рұқсат етілетін шектерде болатыны дәлелденуге тиіс.
105. Газ бен микроорганизм арасындағы тікелей байланыстың елеулі маңызы бар. Микроорганизмдердің материалға енуінен (мысалы, кристалдарға немесе кептірілген ақуызға) сақтық шараларын қабылдаған жөн. Орау материалдарының түрі мен саны процеске елеулі әсер етуі мүмкін.
106. Газбен өңдер алдында материалдардың ылғалдылығы мен температурасының процестің талаптарына сәйкес келуі қамтамасыз етілуге тиіс. Бұл үшін талап етілетін уақыт, мүмкіндігінше, барынша аз болуға тиіс.
107. Стерильдеудің әрбір циклі тиісті биологиялық индикаторлардың көмегімен бақылануға тиіс, олардың қажетті саны бүкіл жүктеме бойынша бірдей бөлінуі керек. Бұл ретте алынған ақпарат дайын өнімнің сериясына қатысты (серияға дерекнама) жазбаның бір бөлігін құрауға тиіс.
108. Стерильдеудің әрбір циклі үшін циклдің толық аяқталған уақыты, процесс кезінде камерадағы қысым, температура және ылғалдылық, сондай-ақ газдың концентрациясы мен жалпы пайдаланылған көлемі көрсетіле отырып, жазбалар ресімделуге тиіс. Қысым мен температураны диаграммада бүкіл цикл бойына тіркеген жөн. Бұл жазбалар дайын өнімнің сериясына (серияға дерекнама) қатысты жазбаның бір бөлігін құрауға тиіс.
109. Стерильдеуден кейінгі жүктемені реакциядағы қалдық газ бен өнімнің болуын белгіленген шекке дейін төмендетуді қамтамасыз ету үшін желдету жағдайларында бақылауда сақтаған жөн. Бұл процесс валидациялаудан өтуге тиіс.

Түпкілікті орамада стерильдеуге болмайтын дәрілік заттарды сүзгіден өткізу

110. Стерильдейтін сүзгіден өткізу, егер түпкілікті орамада өнімді стерильдеу мүмкін болса, стерильдеудің жеткілікті шарты болып табылмайды. Бумен стерильдеу әдісі басымдық берілетін тәсіл болып табылады. Егер өнім түпкілікті орамада стерильденбейтін болса, онда ерітінділер немесе сұйықтықтар саңылауларының номиналды мөлшері 
0,22 мкм (немесе одан аз) стерильді сүзгі арқылы немесе алдын ала стерильденген контейнерлерде (орамаларда) микроорганизмдердің ұстайтын ұқсас қабілеті бар сүзгі арқылы сүзгіден өткізілуі мүмкін. Мұндай сүзгілер көптеген бактериялар мен зеңді саңырауқұлақтарды өлтіргенімен, барлық вирустарды немесе микоплазмаларды жоя алмайды. Сондықтан да, сүзгіден өткізу процесін белгілі бір дәрежеде термиялық өңдеумен толықтыру мүмкіндігін қарау қажет.
111. Стерильдейтін сүзгіден өткізу кезінде стерильдеудің басқа процестерімен салыстырғанда қосымша ықтимал қауіп болуына байланысты, тікелей буып-түю алдында микроорганизмдерді ұстайтын қосымша стерильдейтін сүзгі арқылы қайтадан сүзгіден өткізу ұсынылады. Соңғы стерильдейтін сүзгіден өткізуді буып-түйетін орынған мүмкіндігінше жақын жерде жүзеге асыру қажет.
112. Талшықтар барынша аз бөлінетін сүзгілерді пайдаланған жөн.
113. Стерильдейтін сүзгіні пайдаланар алдында және оны пайдаланғаннан кейін бірден «көпіршік нүстесі» сияқты әдіспен, диффузиялық ағын әдісімен немесе қысыммен сынау арқылы оның бүтіндігін тексерген жөн. Валидациялау кезінде берілген көлемдегі ерітіндіні сүзгіден өткізу үшін қажетті уақытты және сүзгідегі қысымның құбылуын айқындаған жөн, ағымдағы өндіріс кезінде осы параметрлерден кез келген түрдегі елеулі ауытқуларды тіркеген және зерттеген жөн. Тексеру нәтижелері өнімнің сериясына (серия дерекнамасына) қатысты жазба құрамына енгізілуге тиіс. Пайдаланғаннан кейін бірден күрделі газдар мен ауа сүзгілерінің бүтіндігін растаған жөн. Басқа сүзгілердің бүтіндігін тиісті уақыт аралығы өткен соң растау қажет.
114. Сүзгіні неғұрлым ұзақ пайдалану мүмкіндігі валидациялаумен расталған жағдайларды қоспағанда, сол бір сүзгіні бір жұмыс күнінен астам уақыт пайдалануға рұқсат етілмейді.
115. Сүзгі өнімнің ингредиенттерін ұстап қалып немесе одан қандай да бір затты бөліп, өнімге әсер етпеуге тиіс.

Стерильді өнім өндіру процесінің аяқталуы  

116. Ішінара тығыздап жабылған флакондар лиофильді кептіру аяқталғаннан кейін олар толық тығынмен жабылғанға дейін А сыныбының аймағында болуға тиіс.
117. Контейнерлер (бастапқы орамалар) валидациядан өткен тиісті тәсілмен тығындап жабылуға тиіс. Дәнекерлеу, мысалы шыны немесе пластмасса ампулаларды дәнекерлеу әдісін пайдаланған кезде барлық өнімнің бүтіндігі 100 % бақылануға тиіс. Басқа жағдайларда бүтіндікті бақылау белгіленген әдістермен жүргізілуге тиіс.
118. Асептикалық жағдайларда толтырылған флакондарды тығындап жабу әдісі тығынмен жабылған флакон алюминий қақпақшамен (қақпақ) қысып жабылғанға (бекітілгенге) дейін толық бүтін болып табылмайды. Осыған байланысты, тығынмен жапқаннан кейін қақпақшаны қысып жабуды мүмкіндігінше ертерек орындаған жөн.
119. Қақпақшаларды қысып жабу кезінде көптеген механикалық бөлшектердің бөлінуі мүмкін болғандықтан, қысып жабуға арналған жабдықты жеке орналастырған және оны ауаны сорып алу жүйесімен жабдықтаған жөн.
120. Флакондардағы қақпақшаларды қысып жабу стерильденген қақпақшалар пайдаланыла отырып,  асептикалық процестің бір бөлігі ретінде немесе асептикалық аймақтан тыс таза үй-жай жағдайларында жүргізілуі мүмкін. Соңғы жағдайда, флакондар асептикалық аймақтан кеткенше
А сыныбындағы аймақпен қорғалуы керек және кейіннен тығындармен жабылған флакондар қақпақшалармен қысып жабылғанша А сыныбының таза ауасын беру арқылы қорғалуға тиіс.
121. Тығыны жоқ немесе тығыны ашылып қалған флакондарды қақпақшалармен қысып жапқанша алып тастаған жөн. Егер қақпақшаларды қысып жабу кезінде адамның араласуы қажет болса, флакондармен тікелей байланысты болғызбау және микробтық контаминацияны барынша азайту үшін тиісті технологияны пайдаланған жөн.
122. Жұмыс аймағына кіруді шектейтін, талап етілетін жағдайларды қамтамасыз ететін және қысып жабу операциясына адамның тікелей кіруін барынша азайтатын кедергілер немесе изоляторлар тиімді құрал бола алады.
123. Вакууммен герметизацияланған бастапқы орамалар (вакуумды орамалар) алдын ала айқындалған уақыт аралығынан кейін вакуумның сақталуына тексерілуге тиіс.
124. Парентералдық енгізу үшін өнімі бар бастапқы орамаларды  бөгде заттардың бар-жоғына немесе сапа бойынша басқа да сәйкессіздіктер тұрғысында жеке-дара (дана-данамен) тексеру қажет. Көзбен шолып бақылауды жарықтың деңгейлерін белгілеп және жұмыс істелетін жерде жүргізген жөн. Көзбен шолып бақылауды орындайтын операторлардың көзін үнемі тексеріп отырған жөн (егер операторлар көзілдірік пайдаланатын болса, онда көзді тексеру көзілдірікпен жүргізіледі). Өнімді көзбен шолып бақылау барысында операторлардың жұмысында үзілісті жеткілікті дәрежедегі жиілікпен ұйымдастыру ұсынылады. Бақылаудың басқа әдістері пайдаланылған кезде бақылау процесін валидациялау қажет, жабдықтардың жай-күйін кезең-кезеңмен тексеріп отырған жөн. Көзбен шолып бақылау нәтижелері құжаттамамен ресімделуге тиіс.

Сапаны бақылау

125. Дайын өнімдердің стерильділігін сынауды стерильділікке кепілдік беретін бақылау іс-шаралары сериясының аяқталатын кезеңі деп қана қарау қажет. Стерильділікті сынау әдістемесі әрбір өнім үшін валидациялануы тиіс.
126. Еуразиялық экономикалық одақтың тиісті өндірістік практика қағидаларына № 17 қосымшаға сәйкес параметрлер бойынша шығару жүйесінде көзделген параметрлермен стерильді өнім шығаруға рұқсат алынған жағдайда, валидациялауға және барлық технологиялық процесті бақылауға ерекше назар аударған жөн.
127. Стерильділігін сынау үшін іріктелген өнім үлгілерін таңдау бүкіл серия үшін репрезентативті болуға тиіс және контаминациялау қаупі неғұрлым жоғары серия бөліктерінен іріктелген үлгілерді қамтуға тиіс, мысалы:
а) асептикалық жағдайларда толтырылған өнімдер үшін үлгілер басында толтырылған және соңында серия өндірілген, сондай-ақ кез келген елеулі араласудан кейін контейнерлерді (бастапқы орамаларды) қамтуға тиіс;
b) термиялық стерильдеуден өткен өнімдер үшін түпкілікті орамада жүктеменің ықтимал ең салқын бөліктерінен сынамаларды іріктеуге назар аударылуға тиіс.

__________________






Еуразиялық экономикалық одақтың  тиісті өндірістік практика қағидаларына 
№ 2 ҚОСЫМША  


Медициналық қолдану үшін биологиялық (оның ішінде, иммунобиологиялық) белсенді фармацевтикалық субстанциялар мен дәрілік препараттарды өндіруге қойылатын 
ТАЛАПТАР 

Қолданылу саласы

Медициналық қолдану үшін биологиялық (оның ішінде, иммунобиологиялық) белсенді фармацевтикалық субстанцияларды және дәрілік препараттарды (бұдан әрі – биологиялық белсенді фармацевтикалық субстанциялар мен дәрілік препараттар) өндіру технологиясы тиісті реттеушілік бақылауды айқындайтын сыни фактор болып табылады. Сондықтан да, белсенді фармацевтикалық субстанциялар мен дәрілік препараттар оларды өндіру технологиясы негізге алына отырып, едәуір шамада биологиялық ретінде айқындалуы мүмкін. Осы қосымша биологиялық белсенді фармацевтикалық субстанциялар мен биологиялық дәрілік препараттардың үшін барлық спектрі үшін нұсқаулық ретінде қызмет етеді.
Осы қосымша негізгі екі бөлікке бөлінген:
а) А бөлігінде екпе дақылдар мен жазушалар банкінен бастап қорытынды операциялар мен сынақтар жүргізумен аяқталатын, биологиялық белсенді фармацевтикалық субстанциялар мен дәрілік препараттар өндірудің қосымша қағидалары қамтылады;
b) В бөлігінде биологиялық белсенді фармацевтикалық субстанциялар мен дәрілік препараттардың жекелеген типтеріне арналған қосымша нұсқаулық қамтылған.
Осы қосымша басқа да кейбір қосымшалармен қатар Еуразиялық экономикалық одақтың тиісті өндірістік практика қағидаларының І және 
ІІ бөліктерін толықтыратын нұсқауларды қамтиды. Осы қосымшаны қолдану саласы мынадай аспектілерді қамтиды:
а) өндіру сатысы: биологиялық белсенді фармацевтикалық субстанциялар стерильді болған кезге дейін Еуразиялық экономикалық одақтың тиісті өндірістік практика қағидаларының ІІ бөлігі олар үшін негізгі құжат болып табылады. Биологиялық дәрілік препараттарды өндірудің келесі сатыларына арналған қағидалар Еуразиялық экономикалық одақтың тиісті өндірістік практика қағидаларының І бөлігінде қамтылады;
b) өнім түрі: осы қосымша биологиялық белсенді препараттардың барлық спектрі үшін нұсқаулық құжат болып табылады.
Көрсетілген аспектілер кестеде ұсынылған, ол иллюстрациялық болып табылады және осы қосымшаны қолдану саласын нақты сипаттауға арналмаған. Сонымен қатар, Еуразиялық экономикалық одақтың тиісті өндірістік практика қағидалары ІІ бөлігінің тиісті кестесіндегідей талаптар деңгейі биологиялық белсенді фармацевтикалық субстанцияларды өндірудің ерте сатысынан кеш сатысына өту шамасына қарай күшейіп отырады, алайда Еуразиялық экономикалық одақтың тиісті өндірістік практика қағидаларының қағидаттары үнемі сақталуға тиіс. Осы қосымшаны қолдану саласына өндірудің кейбір ерте сатыларын қосу осы сатылардың Еуразиялық экономикалық одаққа мүше мемлекеттердің уәкілетті органдары (ұйымдары) тарапынан үнемі тексеруге жататынын білдірмейді.
Антибиотиктер биологиялық дәрілік препараттар болып табылмайды, алайда осы қосымшаның талаптары оларды өндірудің биологиялық сатыларында пайдаланылуы мүмкін. Фракциялық донор қанынан немесе плазмадан алынатын дәрілік препараттарды өндіруге қойылатын талаптар Еуразиялық экономикалық одақтың тиісті өндірістік практика қағидаларына № 14 қосымшада, ал трансгенді емес өсімдікті дәрілік препараттарға қойылатын талаптар – Еуразиялық экономикалық одақтың тиісті өндірістік практика қағидаларына № 7 қосымшада белгіленген.
Бастапқы шикізатқа қатысты, егер арнайы заңнамада көзделген болса, басқа да талаптар қолданылуы мүмкін. Белгілі бір жағдайларда мынадай ережелер қолданылады:
а) өнеркәсіптік өндіріс үшін пайдаланылатын тіндер (жасушалар) үшін (дәрілік заттар) тиісті заңнама қолданылады. Мұндай тіндер мен жасушалар Еуразиялық экономикалық одақтың тиісті өндірістік практика қағидаларының талаптары және дәрілік заттарға қойылатын басқа да талаптар қолданылатын биологиялық дәрілік препараттардың кейбір түрі үшін (мысалы, жекелеген тіндерді ішінара немесе толық ауыстыру үшін қызмет ететін тіндік инженерияның дәрілік препараттары) биологиялық белсенді фармацевтикалық субстанциялар болады;
b) қан немесе қанның компоненттері бастапқы шикізат ретінде пайдаланылатын жоғары технологиялық дәрілік заттарға (АТМР) қатысты донорларды іріктеуге, адам қаны мен оның компоненттерін алу, тестілеу, өңдеу, сақтау және тасымалдау сапасы мен қауіпсіздігіне қойылатын талаптар белгіленетін тиісті заң қолданылады;
с) генетикалық түрлендірілген организмдерді өндіру және бақылау заңнаманың талаптарына сәйкес келуге тиіс. Тиісті оқшаулау және генетикалық түрлендірілген микроорганизмдермен қандай да бір жұмыс жүзеге асырылатын объектілердегі басқа да қорғау шаралары қамтамасыз етілуге және сақталуға тиіс. Биологиялық қауіпсіздіктің қажетті деңгейін белгілеу және сақтау үшін, егер бұл заңнамада көзделген болса, уәкілетті органдардың (ұйымдардың) тиісті рұқсаты алынуға тиіс, бұл ретте Еуразиялық экономикалық одақтың тиісті өндірістік практика қағидаларының талаптарымен қайшылықтар болмауға тиіс.



Кесте
Медициналық қолдану үшін биологиялық (оның ішінде, иммунобиологиялық) белсенді фармацевтикалық субстанциялар мен дәрілік препараттарды өндіруге қойылатын талаптарды қолдану саласы шеңберіндегі өндірістік қызмет жөніндегі басшылық құрал 
 
 
	Материалдар типі мен көзі
	Өнім үлгілері
	Еуразиялық экономикалық одақтың тиісті өндірістік практика қағидаларын қолдану 1

	1. Жануарлардан немесе өсімдіктерден алынған: трансгендік емес
	гепарин, инсулин, ферменттер, ақуыздар, аллергендер сығындылары, жоғары технологиялық дәрілік заттар (ATMP), иммундік сарысу
	өсімдіктерді жинау,
органдарды, тіндерді немесе сұйықтықтарды алу2
	ұсақтау, араластыру
және (немесе) бастапқы өңдеу
	оқшаулау және тазалау
	дайындау, толтыру

	2. Вирустар немесе бактериялар (ферменттеу, жасушалар өсіндісі)
	вирустық немесе бактерииялық вакциналар, ферменттер, ақуыздар
	жасушалардың басты3 және  жұмыс банктерін құру және қолдау, басты және жұмыс вирустық екпе материалдары 
	жасушалар өсіндісі және (немесе)  ферменттеу
	қажет болған кезде инактивациялау, оқшаулау және тазалау

	дайындау, толтыру

	3. Биотехнология (ферменттеу, жасушалар өсінділері)
	рекомбинантты өнімдер, моноклональді антиденелер, аллергендер, вакциналар, гендік терапия дәрілік препараттары (вирустық және вирустық емес векторлар, плазмидтер)
	жасушалардың басты және жұмыс банктерін құру және қолдау, басты және жұмыс екпе дақылдары   
	жасушалар өсіндісі және (немесе) ферменттеу
	оқшаулау, тазалау, түрлендіру
	дайындау, толтыру

	4. Жануарлардан алынған: трансгендік
	рекомбинантты ақуыздар, жоғары технологиялық дәрілік препараттар (ATMP)
	басты және жұмыс трансгендік банктер
	ұсақтау, араластыру
және (немесе) бастапқы өңдеу
	оқшаулау, тазалау, түрлендіру
	дайындау, толтыру

	5. Өсімдіктен алынған: трансгендік
	рекомбинантты ақуыздар, вакциналар, аллергендер
	басты және жұмыс  трансгендік банктер
	өсімдіктерді өсіру, жинау4
	бастапқы, сығынды, оқшаулау, тазалау, түрлендіру
	дайындау, толтыру

	6. Адамнан алынған
	зәрден алынған ферменттер, гормондар
	сұйықтықтарды алу5
	араластыру
және (немесе) бастапқы өңдеу
	оқшаулау және тазалау
	дайындау, толтыру

	7. Адамдікі және (немесе) жануарлардан алынған
	гендік терапия дәрілік препараттары: генетикалық түрлендірілген жасушалар
	донация, бастапқы тіндерді   (жасушаларды)7  беру және сынау
	векторлар6 өндіру, жасушаларды тазалау және өңдеу
өндірістік векторларды және жасушаларды тазалау және өңдеу6  
	организмнен тыс жасушаларды гендік түрлендіру, жасушалардың немесе жасушалар запасының басты және жұмыс банктерін құру
	дайындау, толтыру

	
	соматикалық жасушалармен дәрілік препараттар терапиясы
	донация, бастапқы тіндерді   (жасушаларды)7  беру және сынау
	жасушалардың  немесе жасушалар запасының басты және жұмыс банктерін құру
	жасушаларды оқшаулау, өсінділерді тазалау, жасушалы емес компоненттермен қосу
	дайындау, қосу, толтыру

	
	тіндік инженерияның дәрілік препараттары
	донация, бастапқы тіндерді   (жасушаларды)7  беру және сынау
	жасушалардың басты және жұмыс банктерін, бастапқы жасушалар запасын бастапқы өңдеу, оқшаулау және тазалау, құру 
	жасушаларды оқшаулау, өсінділерді тазалау,  жасушалы емес компоненттермен қосу
	дайындау, қосу, толтыру

	



GMP талаптарын күшейту




1 Еуразиялық экономикалық одақтың тиісті өндірістік практика қағидаларының талаптары қолданылатын өндіріс сатысы сұрмен белгіленген.
2 Еуразиялық экономикалық одақтың тиісті өндірістік практика қағидаларының қағидаттары  қолданылатын шекаралар осы қосымшаның В1 бөліміне сәйкес айқындалады.
3 Еуразиялық экономикалық одақтың тиісті өндірістік практика қағидаларының қағидаттары қолданылатын шекаралар «Екпе дақылдар және жасушалар банкі жүйесі» деген бөлімге сәйкес айқындалады.
4 Екпе жағдайларда жүзеге асырылатын өсіру, жинау және бастапқы өңдеу үшін  өсімдіктен алынатын бастапқы шикізатты тиісінше өсіру және жинау қағидалары жөніндегі басшылық құрал қолданылуы мүмкін.
5  «Қолданылу саласы» деген бөлімге сәйкес Еуразиялық экономикалық одақтың тиісті өндірістік практика қағидаларының қағидаттары қолданылады.
6 Вирустық векторлар жағдайында негізгі бақылау вирустар өндіру кезіндегі  бақылауға сәйкес келеді (кестенің 2-жолы).
7 Адамның тіндері (жасушалары) заңнаманың талаптарына сәйкес келуге тиіс.


Қағидат

Биологиялық белсенді фармацевтикалық субстанциялар мен дәрілік препараттарды өндірудің өнім сипаты мен өндіріс технологиясымен айқындалатын өзіндік ерекшелігі бар. Биологиялық дәрілік препараттарды өндіру, бақылау және қолдану сипаты ерекше сақтық шараларын талап етеді.
Сенімділіктің жоғары дәрежесін көрсете алатын, химиялық және физикалық әдістер пайдаланылып өндірілетін қарапайым дәрілік заттарға қарағанда, биологиялық белсенді фармацевтикалық субстанциялар мен дәрілік заттарды өндіру жасушаларды өсіру немесе жануарлар организмдерінен алынған материалдарды бөліп алу сияқты биологиялық процестер мен материалдарды пайдалануды қамтиды. Осы биологиялық материалдар өздеріне тән өзгергіштікті көрсетуі мүмкін, бұл табиғаты әртүрлі жанама өнімдердің едәуір көп болуына әкеледі. Сондықтан да сапа үшін тәуекелдерді басқару қағидаты материалдарды осы сыныбы үшін ерекше маңызды және түрленгіштікті барынша төмендету әрі контаминациялану мүмкіндігін азайту, комтаминациялауды жабу үшін өндірістің барлық сатысында бақылау әдістерін әзірлеу кезінде сақталуға тиіс.
Материалдар, қоректік орталар және нысаналы микроорганизмдерді, жасушалар өсінділерін, вирустарды және т.б. өсіру жағдайлары көбінесе контаминациялаушы агенттердің өсу мүмкіндігіне ықпал етеді. Бұған қоса, көптеген дәрілік препараттардың тазалау әдістерінің кең спектріне, әсіресе, бөгде вирустық контаминанттарды инактивациялауға немесе жоюға арналған әдістерге тұрақтылығы шектеулі. Осындай контаминация мүмкіндігін барынша азайту үшін технологиялық процесті жоспарлауға, жабдықтардың, үй-жайлардың, қамтамасыз ету жүйелерінің конструкциясына, дайындау жағдайларына және буферлер мен реагенттер қосуға, сынамаларды іріктеу мен персоналды оқытуға баса назар аударған жөн болады.
Өнімнің өзіндік ерекшелігі (атап айтқанда, фармакопеялық құжаттардың, жалпы фармакопеялық құжаттардың, тіркеу дерекнамасының өзіндік ерекшеліктері) заттар мен материалдар үшін жүктеменің белгілі бір деңгейінің (дәрежесі мен сатысын көрсете отырып) рұқсат етілуін немесе олардың стерильділігіне қойылатын талаптарды айқындауға тиіс. Сонымен қатар өндіру тіркеу дерекнамасында не клиникалық зерттеулер хаттамасында жазылған басқа да талаптарға сәйкес келуге тиіс (мысалы, екпе дақыл немесе жасушалар банкі арасындағы генерациялар (еселену, пассаж) саны).
Стерильденбейтін (мысалы, сүзгіден өткізу арқылы) биологиялық материалдар үшін өндіру контаминанттардың түсу тәуекелін барынша азайту үшін асептикалық жағдайларда жүзеге асырылуға тиіс. Белгілі бір өндірістің әдістерді регламенттеу үшін, мысалы вирустарды жою немесе инактивациялау үшін тиісті рәсімдерді басшылыққа алған жөн. Өндірістік ортаның жай-күйіне және, мүмкін болса, жабық жүйелерді пайдалана отырып, тазалау жүйесі мен «орнында» стерильдеу жүйесін бақылау мен мониторингтеудің тиісті әдістерін қолдану кездейсоқ контаминациялану және тоғыспалы контаминациялану тәуекелін едәуір азайтады.
Бақылау, әдетте, биологиялық талдамалы әдістерді қамтиды, олар физикалық-химиялық әдістерге қарағанда, түрленгіштіктің неғұрлым жоғары дәрежеде болуымен сипатталады. Сондықтан да, биологиялық белсенді фармацевтикалық субстанциялар мен дәрілік препараттарды өндіру кезінде сенімді өндірістік процесс шешуші рөл атқарады және өндіріс процесіндегі бақылау ерекше мәнге ие болады.
Құрамына донор тіндері (жасушалары) кіретін биологиялық дәрілік препараттар (мысалы, белгілі бір жоғары технологиялық дәрілік заттар (АТМР)) терапия барысындағы бақылану, қолайсыз реакциялар мен клиникалық жағдайлар туралы реттеуші органдарға хабар беру бөлігінде, сондай-ақ донор тіндерін (жасушаларын) сәйкестендіру, өңдеу, қорғау, сақтау және тасымалдау жөніндегі техникалық талаптар бөлігінде заңнаманың талаптарына сәйкес келуге тиіс. Материалдарды алу және сынақтар жүргізу стандарттар мен техникалық талаптар айқындалған сапа жүйесіне сәйкес жүзеге асырылуға тиіс. Бұған қоса, нормативтік құқықтық актілердің талабы тіндерді алу (тексеру) жөніндегі мекемелерде жүзеге арылылатын сатылар арқылы және дәрілік препарат пайдаланылатын мекемеге дейін (нормативтік құқықтық актілердің талаптарына сәйкес) донорға (донордың құпиялылығы сақталып) қатысты бақылауға қолданылады.
Биологиялық белсенді фармацевтикалық субстанциялар мен дәрілік препараттар – медициналық қолдануға арналған дәрілік препараттар мен ветеринариялық дәрілік препараттар арқылы жануарлардың кеуекті энцефалопатиясын қоздырғыш пен латенттік вирустарды беру қаупін  азайтуға қатысты қолданыстағы нормативтік құқықтық актілердің  талаптарына сәйкес келуге тиіс.
















А бөлігі. Жалпы басшылық

Персонал

1. Биологиялық белсенді фармацевтикалық субстанциялар мен дәрілік препараттарды өндіру және бақылау аймағында жұмыс істейтін персонал (оның ішінде, тазалаумен, бақылаумен немесе сапаны бақылаумен айналысатын персонал) өнімді, персоналды және қоршаған отаны қорғауға арналған барлық айрықша шараны қоса алғанда, өзінің міндеттері мен өндірілетін өнімнің өзіндік ерекшелігіне сәйкес оқытудан және кезең-кезеңмен қайталап оқытудан өтуге тиіс.
2. Өнімнің қауіпсіздігін қамтамасыз ету үшін персоналдың денсаулығына назар аударылуға тиіс. Өндірісте, техникалық қызмет көрсетуде, сынақтар жүргізуде және жануарларды күтіп-бағып (оның ішінде, бақылап) жұмыс істейтін қызметкерлерге, қажет болған кезде тиісті өзіндік ерекшелігі бар вакциналар салынуға, сондай-ақ олар үнемі медициналық-қарап тексеруден өтуге тиіс.
3. Персоналдың өнім сапасына жағымсыз әсер етуі мүмкін кез келген ауруы болған кезде, осындай персоналдың жұмыс істеуіне кедергі келтіріліп, тиісті жазба сақталуға тиіс. БЦЖ вакцинасы мен туберкулин дәрілік препараттарын өндірумен иммундық мәртебесі үнемі тексеріліп отыратын немесе  кеуде қуысы рентегендік зерттеп-қараудан өткен қызметкерлер ғана айналыса алады. Қызметкерлер ұшырауы мүмкін тәуекел ескеріліп, медициналық қарап-тексеруден өтуге тиіс, қауіпті организмдермен жұмыс істейтін персоналдың да медициналық қарап-тексеруден өтуі талап етіледі.
4. Тоғыспалы контаминациялану мүмкіндігін барынша азайту мақсатында, сапа үшін тәуекелдерді басқару қағидаттары негізінде  персоналдың (оның ішінде, сапаны бақылау қызметінің қызметкерлері, қызмет көрсету және тазалау жөніндегі мамандар) жүріс-тұрысын шектеуді бақылау қажет. Әдетте, тірі микроорганизмдермен, генетикалық түрлендірілген организмдермен, токсиндермен немесе жануарлармен жанасуы мүмкін аймақтан басқа өніммен, инактивациялық өніммен немесе басқа да организмдермен жұмыс жүргізілетін аймаққа қызметкерлердің өтуіне рұқсат етілмейді. Егер мұндай өтуді болғызбау мүмкін болмаса,  сапа үшін тәуекелдерді басқару қағидаттарына сәйкес контаминацияны бақылау үшін шаралар қабылдануға тиіс.

Үй-жайлар мен жабдық

5. Бақылау стратегиясының бір бөлігі болғандықтан,  өндірістік үй-жайларда бөлшектермен және микроорганизмдермен контаминациялануға қатысты  өндірістік ортаның бақылау дәрежесі белсенді фармацевтикалық субстанцияның, аралық және дайын өнімнің түріне және технологиялық процесс сатысына сәйкес келуге тиіс. Бұл ретте, бастапқы материалдардың контаминациялану деңгейі мен дайын өнімнің тәуекел дәрежесі ескерілуі қажет. Өндірістік ортаны мониторингтеу бағдарламасына, егер сапа үшін тәуекелдерді басқару процесі  мұны көрсететін болса,  өзіндік ерекшелігі бар микроорганизмдердің (мысалы, иесінің организмі, ашытқы, зеңді саңырауқұлақтар, анаэробты микроорганизмдер және т.б.) болуын айқындау әдістері қосымша енгізілуге тиіс.
6. Өндірістік және қойма үй-жайлары  тазалық сыныптарына қойылатын талаптар ескеріле отырып жобалануға, ал процестер өнімнің бөгде заттармен контаминациялануын болғызбайтындай етіп жоспарлануға  тиіс. Контаминациялауды болғызбау оны байқауға және жоюға қарағанда неғұрлым тиімді болып табылады, дегенмен контаминация екпе дақылдарды өсіру және ферменттеу сияқты өндірістік процестер кезінде пайда болуы мүмкін. Бақылау жасалатын өлшем, қамтамасыз ету жүйелері мен өндірістік ортаны бақылауды қоса алғанда, ашық процестер жүргізілетін учаскелерде сапа үшін тәуекелдерді басқару қағидаттарына сәйкес жүргізілуге тиіс және тиісінше, өнімнің  өндірістік ортаның тікелей (мысалы, қосалқы заттарды қосу кезінде, ортаның, буферлердің, газдардың, жоғары технологиялық дәрілік заттарды (АТМР) өндіру кезіндегі жұмыстардың) әсеріне ұшырауы мүмкін. Өндірістік үй-жайларда дәйекті тазалық сыныптарын және  бақылаудың тиісті әдістерін таңдау кезінде  сапа үшін тәуекелдерді басқару қағидаттары  Еуразиялық экономикалық одақтың тиісті өндірістік практика қағидаларына № 1 қосымшаның тиісті тармақтарында жазылған қағидаттарды ескеруге тиіс.
7. Өндірістік үй-жайлар ортасына төзімді тірі жасушалармен жұмыс істеу арнайы бөлінген өндірістік үй-жайларда жүзеге асырылуға тиіс. Егер өндірісте патогендік микроорганизмдер қолданылатын болса (мысалы, патогендіктің 1 және 2-топтары), онда ол  осы үшін арнайы бөлінген өндірістік үй-жайларда жүзеге асырылуға тиіс.
8. Бірнеше дәрілік препаратты өндіру үшін бір үй-жайды пайдалануға, егер тоғыспалы контаминацияны болғызбауға бағытталған тиімді бақылау стратегиясының бір бөлігі оларға (тиісінше, қаралатын өнім типіне) балама немесе мынадай факторлар мен іс-шаралар болса, рұқсат берілуі мүмкін:
а) жұмыс істеу сол бір үй-жайда жүзеге асырылатын барлық жасушаның, организмнің және кез келген бөгде агенттің негізгі сипаттамаларын (мысалы, патогендік, байқау мүмкіндігі, төзімділік, инактивациялауға сезімталдығы) білу;
b) әртүрлі бастапқы шикізаттар алынатын (мысалы, жасуша технологиясы негізінде алынатын дәрілік препараттар)  көптеген ұсақ сериялардан өнім өндіру кезінде бақылау стратегиясын әзірлеу сатысында  өнімнен толық айырылу қаупін төмендету мақсатында донорлардың денсаулық жай-күйі сияқты факторларды ескеруге тиіс:
с) тоғыспалы контаминацияның барлық ықтимал маршрутын айқындау және  бірреттік құрамдастар мен тиісті инженерлік іс-шараларды (мысалы, жабық жүйелерді) пайдалану жолымен жабдыққа немесе аралас үй-жайларға тірі микроорганизмдер мен споралардың түсуін болғызбау;
d) басқа өнімді кейіннен өндірер алдында микроорганизмдер мен спораларды жою жөніндегі бақылау іс-шараларының болуы. Микроорганизмдер мен споралардан тазалау және деконтаминациялау рәсімдері  валидациялануға диіс (оның ішінде, жылыту, желдету және ауаны баптау жүйелері үшін (HVAC));
е)  егер микроорганизмдер  өндірістік орта жағдайларына төзімді болса және иелікте тиісті әдістер болса, алынатын микроорганизмге тән өндірістік ортаны бақылауды өндіру кезінде және тазалау мен деконтаминацияны аяқтағаннан кейін  аралас аймақтарда жүргізген жөн. Сонымен қатар,  белгілі бір бақылау-өлшеу жабдығын (мысалы, ауаның белгілі бір бөлшектері үшін) тірі және (немесе) спорақұрайтын микроорганизмдермен жұмыс жүргізілетін аймақтарда  пайдалануға байланысты тәуекелдерді назарға алған жөн;
f) өнім, жабдық, қосалқы жабдық (мысалы, калибрлеу мен валидациялауға арналған) және бірреттік материалдар  белгіленген аймақ шегінде ауыстырылуға тиіс және  өндірудің әртүрлі сатысында басқа аймақтың, басқа өнімнің контаминациялануын болғызбайтындай етіп осы аймақтардан шығарылуға тиіс (мысалы, инактивацияланған өнімдердің немесе анатоксиндердің инактивацияланбаған өнімдермен контаминациялануын болғызбаған жөн);
g)  өндірістің біртиптік циклдерін жүргізу (науқан) қағидаты негізінде өндіру.
9. Соңғы өңдеу үшін мамандандырылған үй-жайлардың болу қажеттігі (мысалы, дайындау, толтыру, орау үшін) осы Қосымшаның 8-тармағында санамаланған факторларға, сондай-ақ биологиялық дәрілік препараттың өзіндік ерекшелігіне қатысты қосымша факторларға және  сол үй-жайларда өндірілетін биологиялық емес кез келген өнімді қоса алғанда, басқа өнімнің сипаттамаларына байланысты болады. Соңғы сатыларында заттарды қосудың белгілі бір дәйектілігін, араластыру жылдамдығын, уақыты мен температурасын, жарықтың әсер етуінің шекті уақытын және тұмшалап жабылуын (оқшаулануын) бақылаудың, сондай-ақ төгілген (шашылған) жағдайда тазалау рәсімдерін бақылаудың басқа да шаралары талап етілуі мүмкін.
10. Өндірістік орта мен персоналдың қауіпсіздігін қамтамасыз ету үшін қажетті іс-шаралар мен рәсімдер өнімнің сапасын қамтамасыз ету үшін қажетті іс-шаралар мен рәсімдерге қайшы келмеуге тиіс.
11. Ауаны дайындау жүйесі әртүрлі өндірістік орта арасында тоғыспалы контаминациялану мүмкіндігнін болғызбайтындай етіп жобалануға, конструкциялануға және қызмет көрсетілуге тиіс.  Сонымен қатар, белгілі бір аймақтар үшін ауа дайындаудың жекелеген жүйелеріне қажеттілік туындауы мүмкін. Кері циркуляциялаусыз желдету жүйесін пайдалануға қатысты шешім сапа үшін тәуекелдерді басқару қағидаттары негізінде қабылдануға тиіс.
12. Стерильді өніммен жұмысты қысым шамадан тыс аймақтарда жүзеге асыру қажет, бірақ патогендік микроорганизмдер шоғырланған  нүктелердегі ерекше аймақтарда осы аймақтардың шегінен тыс  контаминанттардың таралуын болғызбау үшін қысымның теріс ауытқуын жасаған жөн. Егер ерекше қауіп төндіретін материалдармен (мысалы, патогендік микроорганизмдермен) асептикалық жағдайларда жұмыс істеу үшін қысымы төмен аймақтар немесе қауіпсіз бокстер пайдаланылатын болса,  оларды қысымы шамадан тыс, тиісті тазалық аймағымен қоршаған жөн. Қысымның осылайша ауытқуы нақты айқындалуға және  авариялық дабыл тиісінше  қойылып, үнемі бақылауда болуға тиіс.
13. Сынамаларды іріктеуге арналған жабдықты қоса алғанда, тірі организмдермен және жасушалармен жұмыс істеу үшін пайдаланылатын жабдықтың конструкциясы жұмыс жүргізу кезінде контаминациялау мүмкіндігін болғызбауға тиіс.
14. Бастапқы оқшаулауды қамтамасыз ететін конструкция тікелей жұмыс істейтін кеңістікке биологиялық агенттердің жылыстау қаупін болғызбауға тиіс, бұл белгілі бір кезеңділікте тестілеу нәтижелерімен расталуға тиіс.
15. Мүмкіндігінше «орнында тазалау» және «орнында бумен тазалау» («орнында стерильдеу») жүйелерін пайдалану ұсынылады. Ферментаторлардағы вентильдердің конструкциясы оларды бумен стерильдеу мүмкіндігін көздеуге тиіс.
16. Ауа сүзгілері гидрофобты  болуға тиіс, олардың қызмет ету мерзімі  сапа үшін тәуекелдерді басқарудың  тиісті қағидаттарына сәйкес белгілі бір кезеңділікпен тұтастықты тексеру арқылы валидациялау процесінде  айқындалуы керек.
17. Дренаждық жүйелердің конструкциясы тоғыспалы контаминациялану тәуекелін болғызбау үшін ағынды суларды деконтаминациялауды және тиімді бейтараптандыруды жүргізуге мүмкіндік беруге тиіс. Өндіріс қалдықтарының биологиялық қауіптілігіне байланысты тәуекелдерге сәйкес қоршаған ортаның контаминациялану тәуекелдерін барынша азайту мақсатында заңнама талаптарының орындалуы қамтамасыз етілуге тиіс.
18. Биологиялық дәрілік препараттар қасиеттерінің немесе оларды өндіру процестерінің өзгергіштігі ескеріле отырып, қандай да бір тиісті (сыни) бастапқы шикізатты (мысалы, қоректік орталар мен буферлер)  технологиялық процесс барысында  өлшеу немесе  таразылау қажет.  Мұндай жағдайларда, өндірістік ортада  бастапқы шикізаттың аздаған запасын  тиісті өлшемшарттар негізінде белгіленген мерзім ішінде (мысалы, серияны өндіру ұзақтығы немесе науқанынң ұзақтығы)  сақтауға рұқсат етіледі.

Жануарлар

19.  Биологиялық дәрілік препараттарды өндіру үшін әртүрлі жануарлар пайдаланылады. Дәрі алу көздерінің мынадай 2 үлкен тобы бөліп көрсетіледі:
а) топтарға, отарларға, табындарға біріктірілген тірі жануарлар. Мысалы, маймылдар (полиомиелитке қарсы вакцина), аттар, қойлар және ешкілер (жыланның уы мен сіреспеге қарсы иммундық сарысулар),  мысықтар (аллергендер), қояндар, тышқандар және атжалмандар (құтырмаға қарсы вакцина), ешкілер, мүйізді ірі қара (трансгендік өнімдер);
b) жоғары технологиялық дәрілік заттарды (АТМР) өндіру үшін немесе ферменттер, антиоагулянттар мен гормондар үшін шикізат ретінде пайдаланылатын, өлтірілген жануарлардан (қойлар мен шошқалар) алынған жануарлар тіні (жасушалары).
Жануарлар өзіндік ерекшеліктеріне сәйкес сапаны бақылау үшін де пайдаланылады (пирогендік, уыттылық, зиянсыздық,  өзіне тән белсенділік).
20. Нормативтік талаптарды орындауға қосымша жануарлардың кеуекті энцефалопатиясына қатысты  басқа да қауіпті агенттер (зооноздарды қоздырғыштар, жануарлардың антророзооноздар)  үнемі қолданыста болатын мониторингтеу бағдарламасына сәйкес бақылануға және тіркелуге тиіс. Мұндай бағдарламаларды ұйымдастыру үшін тиісті маманның консультациясы қажет.
Донор жануарлар немесе  шикізат ретінде пайдаланылатын жануарлар ауырған жағдайларда, өндіру (бастапқы материалдар немесе бастапқы шикізат ретінде),  өнімнің сапасын бақылау және қауіпсіздікке сынақтар жүргізу кезінде пайдалану үшін осы жануарлардың жарамдылығы және ауру жануарлармен байланысты болған жануарлардың жарамдылығы тұрығысынан тиісті зерттеулер жүргізілуге және тіркелуге тиіс.  Ретроспективалы  талдау рәсімі  жазбаша құжат нысанында қабылдануға тиіс, ол құрамына кіретін немесе өндіру кезінде осындай жануардың материалы бастапқы шикізат немесе материал ретінде пайдаланылған биологиялық белсенді фармацевтикалық субстанцияның немесе дәрілік перепараттың жарамдылығына қатысты шешім қабылдауға мүмкіндік береді. Аурудың бар екендігіне  донациялардың қайсысы теріс нәтиже бергенін анықтау үшін, егер қолдану мүмкін болса,  сол донор жануардан (егер ондай болса) материалды бұрынырақта алу кезінде сақталған үлгілерді қайтадан тестілеу жүргізіледі, бұл  осы шешімді қабылдау процесіне әсер етеді. Бағдарламадан жануарларды алу кезеңін айқындау кезінде донор жануарларға немесе  шикізат ретінде пайдаланылған жануарларға енгізу үшін пайдаланылған терапиялық агенттерді шығару кезеңі ескерілуге тиіс, бұл  құжат түрінде ресімделуге тиіс.
21. Шикізат ретінде пайдаланылатын жануарлар мен донор жануарлардың инфекциялық ауруларын болғызбауға және оларды мониторингтеуге ерекше назар аударған жөн.  Қабылданатын шаралар  көздерді, үй-жайларды, жайылымдарды бақылауды, биологиялық қауіпсіздікті, сынақтар жүргізу режимдерін бақылауды, қосалқы материалдар мен жануарлардың жемшөптерін бақылауды қамтуға тиіс. Нормативтік актілердің талаптарына сәйкес өздеріне тән патогендері жоқ жануарлар үшін мұндай тексерулердің  ерекше маңызы бар.  Басқа да жануарлардың (мысалы, үйірмен немесе табындармен жүретін) саулығын мониторингтеуге және оларды ұстауға қойылатын талаптар айқындалуға тиіс.
22. Трансгендік жануарлар пайдаланыла отырып өндірілген дәрілік препараттар үшін трансгендік жануарларды өсіру үшін пайдаланылған бастапқы жануарлардың бақылануы қамтамасыз етілуге тиіс.
23. Эксперимент жүргізу мақсатында пайдаланылатын жануарларды қорғауға қатысты, жануарлар ұсталатын виварийлерге, жануарларды күтіп-бағуға және карантиніне қатысты нормативтік актілерге ерекше назар аударылуға тиіс. Биологиялық белсенді фармацевтикалық субстанциялар мен дәрілік препараттар өндіру үшін пайдаланылатын жануарлар ұсталатын виварийлер өндіріс аймағы мен сапаны бақылаудан  бөлек болуға тиіс.
24. Әртүрлі жануарлар үшін кейіннен бақылануы және тіркелуі тиіс негізгі көрсеткіштер айқындалуы қажет. Көрсеткіштер жануарлардың жасын, жынысын, салмағын, жай-күйін қамтуы мүмкін.
25. Шатасу тәуекелін және ықтимал қауіптерді болғызбау үшін  жануарларға, биологиялық агенттерге және жүргізілген сынақтарға қатысты  сәйкестендіру жүйесі болуға тиіс.

Құжаттама

26. Биологиялық дәрілік препараттарды өндіру үшін бастапқы шикізат пен материалдарға көздер, шығу тегі, беру тізбегі, өндіру әдісі және бақылаудың, оның ішінде микробиологиялық бақылаудың қажетті көлемін қамтамасыз етуге арналған сапаны бақылаудың қолданылатын әдістері туралы қосымша ақпарат талап етілуі мүмкін.
27.  Өнімнің кейбір типтері үшін  серияға кіретін материалдардың, атап айтқанда  жоғары технологиялық дәрілік заттарды (АТМР) өндіру кезінде пайдаланылатын соматикалық жасушалардың өзіндік ерекшелігін сипаттау талап етілуі мүмкін. Аутологиялық дәрілік препарат  және  арнайы іріктелген донордан жасалған дәрілік препарат  жағдайларында, өнім бір серия ретінде қаралуға тиіс.
28. Өндірілуі кезінде Адам жасушалары немесе донордың тіндері пайдаланылатын дәрілік препараттар үшін бастапқы шикізат пен материалдардан бастап ол қолданылатын жерде дәрілік препараттың алынғанын растайтын толық қадағалау, оның ішінде жасушалармен немесе тіндермен байланысатын барлық заттар туралы ақпарат қамтылатын қадағалау қамтамасыз етілуге тиіс. Сонымен бірге, пациенттердің жасырындығы және  олардың денсаулығы туралы ақпараттың құпиялығы қамтамасыз етілуге тиіс. Дәрілік препараттың қадағалануын қамтамасыз ететін тиісті жазбалар  дәрілік препараттың жарамдылық мерзімі аяқталған датадан кейін отыз жыл бойы сақталуға тиіс. Ерекше жағдайларда пайдалануға арналған өніндік ерекшелігі бар  дәрілік препараттардың (мысалы, арнайы іріктелген донордан алынған жасушалар)  қадағалануына ерекше назар аударылуға тиіс. Бастапқы шикізат немесе материал ретінде қанның компоненттерін пайдалана отырып дәрілік заттарды өндіру заңнаманың талаптарына сәйкес келуге тиіс. Заңнамаға сәйкес жоғары технологиялық дәрілік заттарды (АТМР) өндіру кезінде  адам жасушаларының, оның ішінде гемопоездік дің жасушаларының қадағалануы қамтамасыз етілуге тиіс. Құжаттаманың қадағалануын және сақталуын қамтамасыз ететін іс-шаралар  қажетті кезең ішінде  осындай қызметке  қатыстырылған тараптар арасындағы техникалық келісімге енгізілуге тиіс. 

Өндіріс

29.  Биологиялық заттар мен өнімдер қасиеттерінің жоғары дәрежеде өзгергіш болу ықтималдығын ескере отырып,  өнімнің өмірлік циклінің әртүрлі кезеңінде (мысалы, процесті әзірлеу сатысында)  процестің сенімділігі мен тұрақтылығын арттырып,  оның түрленгіштігін төмендету және  молайтуды арттыру қажет.
Қайталап бағалау  өнім сапасын шолу процесінде жүргізілуге тиіс.
30. Өсіру жағдайларында орта мен реактивтер, әдетте,  моноөсінділер болып табылатын жасушалардың немесе микроорганизмдердің өсуін қамтамасыз ететіндіктен, биожүктеменің және онымен байланысты  метаболиттермен әрі эндотоксиндермен ластанудың алдын алуға және барынша азайтуға кепілдік беру үшін сапаны бақылау стратегиясына ерекше назар аударылуға тиіс.  Жасушалар негізіндегі, әдетте, аздаған  сериялармен шығарылатын жоғары технологиялық дәрілік заттар (АТМР) үшін  денсаулық жағдайы әртүрлі донорлардан жасушалық дәрілік препараттар арасында  тоғыспалы контаминациялану қаупі  белгіленген талаптар мен рәсімдерге сәйкес бақылануға тиіс.

Бастапқы шикізат және материалдар

31. Кейіннен пайдалану үшін биологиялық бастапқы шикізат пен материалдардың (мысалы, криопротекторлардың, қоректік жасушалардың, реагенттердің, қоректік орталардың, буферлердің, сарысулардың, ферменттердің, цитокиндердің, өсу факторларының) көзін, шығу тегін және жарамдылығын нақты айқындаған жөн.  Егер қажетті сынақтар жүргізу көп уақытты алатын болса,  осы сынақ нәтижелерін алғанға дейін  бастапқы шикізатты өңдеуді бастауға жол беріледі, бірақ  осы бастапқы материалдарды пайдалану үшін сәйкессіздік анықталған жағдайда олардың басқа серияға әсері ескерілуге және  сапа үшін тәуекелдерді басқару қағидаттарына сәйкес  тәуекелдер бағалануға тиіс. Мұндай жағдайларда,  дайын өнімнің сериясын шығаруға рұқсат беру  бастапқы шикізатты сынақтар жүргізу нәтижелерінің қанағаттанарлық болуына байланысты. Өндірістің тиісті сатысына қойылатын талаптар негізінде  барлық бастапқы шикізатты сәйкестендіру жүргізілуге тиіс. Биологиялық дәрілік препараттар үшін қосымша басшылыққа алынатын нұсқаулар Еуразиялық экономикалық одақтың тиісті өндірістік практика қағидаларының І бөлігінде және Еуразиялық экономикалық одақтың тиісті өндірістік практика қағидаларына № 8 қосымшада, ал биологиялық белсенді фармацевтикалық субстанциялар үшін Еуразиялық экономикалық одақтың тиісті өндірістік практика қағидаларының ІІ бөлігінде келтірілген.
32. Бастапқы шикізат пен материалдардың  контаминациялану тәуекелін бағалау кезінде  олар беру тізбегімен өткен уақытта жануарлардың  кеуекті энцефалопатиясына ерекше  назар аударған жөн. Сонымен қатар, технологиялық жабдықпен немесе өніммен  тікелей жанасатын материалдарға назар бөлінуге тиіс (мысалы, асептикалық материалдарды модельдеу үшін пайдаланылатын қоректік орталар, өніммен жанасуы мүмкін майлау материалдары). 
33. Дайын дәрілік өнімнің  контаминациялану тәуекелі және  тиісті салдарларының әсері өндіру сатысына, өнімді қорғау үшін бақылау стратегиясын белгілеуге байланысты емес, ерітінділер, буферлер  және қосылатын құрамдастар дайындау Еуразиялық экономикалық одақтың тиісті өндірістік практика қағидаларына № 1 қосымшаның тиісті тармақтарында қамтылатын басшылыққа алынатын нұсқаулар мен қағидаттарға негізделуге тиіс. Бастапқы материалдардың сапасын тексеру үшін, сондай-ақ жасушалық негізде өнімді асептикалық өндіру процесі үшін қажетті  бақылау іс-шаралары ерекше мәнге ие, мұнда соңғы стерильдеу мүмкін болмайды, ал микробтық жанама өнімдерді жою қабілеті шектеулі. Тіркеу дерекнамасында немесе клиникалық зерттеулер хаттамасында биожүктеменің  жол берілетін типі мен деңгейі белгіленген кезде (мысалы, белсенді фармацевтикалық субстанция алу сатысында), бақылау стратегиясы биожүктеменің  белгіленген деңгейі сақталатын тәсілдерді көздеуге тиіс.
34. Бастапқы шикізат пен материалдарды стерильдеу қажет болған кезде ол мүмкіндігіне қарай термикалық әдіспен жүргізілуге тиіс. Қажеттігіне қарай, сонымен қатар биологиялық материалдарды инактивациялау үшін пайдаланылатын басқа да тиісті әдістер  (мысалы, радиация және сүзгіден өткізу) қолданылуы мүмкін.
35. Басқа да іс-шаралар жүргізу, атап айтқанда тірі тіндерді (жасушаларды) жеткізу кезінде ықтимал биожүктемені азайту мақсатында өндірістің ерте кезеңінде антибиотиктерді пайдалану талап етілуі мүмкін. Мұндай іс-шараларға мүмкіндігінше жол бермеген жөн, алайда оларды пайдалану қажет болған кезде ол негізделуге тиіс, ал оларды технологиялық процесте қолдану клиникалық зерттеулер хаттамасында немесе тіркеу дерекнамасында көрсетілген сатыда тоқтатылуға тиіс.
36. Биологиялық дәрілік заттар үшін бастапқы материалдар ретінде пайдаланылатын адамның тіндері (жасушалары) үшін мынадай талаптар ескерілуі қажет:
a) сатып алу, донациялау мен сынақ жүргізу Еуразиялық экономикалық одаққа мүше мемлекеттердің (бұдан әрі – мүше мемлекеттер) заңнамасымен реттелуге тиіс. Бастапқы шикізатты жеткізетін мекемелер мүше мемлекеттердің заңнамасына сәйкес мүше мемлекеттердің уәкілетті органдарының рұқсатын алуға тиіс. Қажетті рұқсаттардың болуы жеткізулерді басқару жүйесі шегінде тексерілуге тиіс;
b) адамның тіні (жасушалары) басқа елдерден импортталған жағдайда, мүше мемлекеттердің нормативтік құқықтық актілеріне балама сапа мен қауіпсіздікті бақылаудың тиісті стандарттары сақталуға тиіс. Сондай-ақ мүше мемлекеттердің заңнамасының күрделі қажетсіз реакциялар мен күрделі қажетсіз құбылыстар туралы хабарламалар мен қадағаланушылықтың белгіленген талаптары сақталуға тиіс;
c)  кей жағдайларда биологиялық дәрілік препараттар үшін бастапқы материалдар ретінде пайдаланылатын тіндермен (жасушалармен) жұмыс тіндерді алу (тексеру) бойынша мекемелерде жүргізіледі (мысалы, алғашқы жасуша банкін немесе жасушаның негізгі банкін жаасаудың алдындағы жасуша желісін жасау үшін). Бұл жағдайларда, заңнамаға сәйкес жұмыстың осы кезеңі үшін жауап беретін жауапты тұлға болуға тиіс;
d) жауапты тұлға тіндерді алу (тексеру) бойынша мекемеге өндірушіге дәрілік препаратты жеткізер алдында тіндерді (жасушаны) пайдалануға рұқсат береді, одан кейін бастапқы материалдарды бақылаудың стандартты рәсімдері қолданылады. Тіндерді алу (тексеру) бойынша мекемеге жеткізелетін барлық тіндерді (жасушаны) сынау нәтижелері дәрілік препаратты өндірушіге ұсынылуға тиіс. Бұл ақпарат материалдарды тиісінше бөлу және сақтау тәсілдерін анықтау үшін пайдаланылуға тиіс. Қажет болған жағдайда, тіндерді  алу (тексеру) бойынша мекемеден сынақ нәтижелерін алғанға дейін дәрілік препаратты өндірушіге тіндерді (жасушалары) жеткізу мүмкін болады. Бұл тіндерді алу (тексеру) бойынша мекемеге жауапты тұлғаның рұқсаты алынған тіндердің (жасушалардың) тоғыспалы контаминациясының алдын алу үшін бақылаудың тиісті шаралары болған кезде мүмкін болады;
e) адамның  тіндерін (жасушаларын) өндірістік алаңдарға тасымалдау жауапты тараптар арасындағы жазбаша келісімге сәйкес жүзеге асырылуға тиіс. Өндірістік алаңдардың сақтау мен тасымалдаудың тиісті өзіндік ерекшелігі бар шарттарын сақтауының құжаттамалық растауы болуға тиіс;
f) тіндерді (жасушаны) жинау бойынша мекемеден бастап тіндермен (жасушамен) байланыстағы материалдарды қоса алғанда, алушыға жеткізуге дейінгі қадағаланушылық талаптары сақталуға тиіс;
g) әрбір тараппен (жауапты және Уәкілетті тұлғалардың нұсқауын қоса алғанда) жауаптылық саласын айқындайтын жауапты тараптар (мысалы, тіндерді жинау (тексеру) бойынша мекемелер, өндірушілер, демеушілер, тіркеу куәліктерін ұсташылар) арасында келісім болуға тиіс.
37. Гендік терапияға қатысты мынадай талаптар ескерілуі қажет:
a) вирустық векторларды пайдаланып өндірілген өнімдер үшін бастапқы материалдар, яғни негізгі вирустық екпе материал немесе орап буылатын жасушалар мен орап буылатын жасушалар желісімен пайдаланылатын жасушалардың негізгі банкінің трансфекциясы үшін пайдаланылатын плазмида вирустық вектор алынған құрауыштар болып табылады;
b) вирустар мен вирустық векторларды қоспағанда, генетикалық түрлендірілген  микроорганизмдер мен вирустық емес векторларды, плазмиданы пайдаланып жасалған өнімдер үшін продуцент-жасушаларды жасау үшін пайдаланылатын құрауыштар, яғни плазмидалар, қожайын-бактериялар мен рекомбинатты микроорганизмдердің негізгі банкі бастапқы материалдар болып табылады;
c) генетикалық түрлендірілген жасушалар үшін генетикалық түрлендірілген жасушалар, яғни векторларды өндіруге арналған бастапқы материалдар, сондай-ақ адамның немесе жануарлардың жасушасын алу үшін пайдаланылатын құрауыштар бастапқы материалдар болып табылады; 
d) осы Қағидалардың қағидаттары генді тасымалдау үшін пайдаланылатын плазмида немесе векторды өндіру үшін пайдаланылатын жасушалар банкі жүйесінен бастап қолданылады.
38. Адамнан немесе жануарлардан алынатын жасушалар қорек беретін жасушалар ретінде пайдаланылатын өндірістік процестер кезінде заңнама талаптарына сәйкес бақылауды қоса алғанда осы материалдарды сынау, тасымалдау және сақтау, шығу көзіне тиісінше бақылау жүргізілуге тиіс.

Екпе дақыл және жасушалар банкі жүйесі

39. Генерацияның көптеген саны немесе бірнеше еселік егу салдарынан орын алуы мүмкін қасиетінің қажетсіз өзгеруінің алдын алу үшін биологиялық белсенді фармацевтикалық субстанциялар мен  микроорганизмдер дақылынан, жасушалар дақылынан немесе жануарлар мүшесінде, тіні мен эмбрионында көбейтіп алынатын дәрілік препараттар негізгі және жұмыстық вирустық екпе дақылдар және (немесе) жасушалар банкі жүйесінде негізделуге тиіс.  Мұндай жүйе жоғары технологиялық дәрілік заттардың (ATMP) барлық типіне қолданылмауы мүмкін. 
40. Екпе дақылдар немесе жасушалар банкі және биологиялық белсенді фармацевтикалық субстанция мен дәрілік заттар арасындағы генерациялар (қосарлану, пассаж) саны тіркеу дерекнамасының өзіндік ерекшеліктеріндегі немесе клиникалық зерттеулер хаттамасындағы талаптарға сәйкес келуге тиіс.
41. Негізгі және жұмыстық екпе дақылдарды қоса алғанда, жасушалар банкі мен екпе дақылдар жүйесін құру өнімнің өмірлік циклін басқарудың бір бөлігі болып табылуға және тиісті жағдайда жүргізілуге тиіс. Өндірістік орта екпе дақылдар жүйесі мен жасушалар банкінің, сондай-ақ онымен жұмыс істейтін персоналдың қауіпсіздігін қамтамасыз ету үшін тиісті бақылауда болуға тиіс. Екпе дақылдар мен жасушалар банкін құрған кезде сол бір аймақта немесе сол бір персоналдың басқа да тірі немесе инфекциялаушы материалдармен (мысалы, вируспен, жасушалар желісі немесе штаммы) бір мезгілде жұмыс жасауға рұқсат етілмейді. Тек осы Қағидалардың қағидаттары ғана қолданылатын жасушалардың негізгі банкінің немесе негізгі екпе дақылдардың генерациясының алдындағы кезеңдердің қадағалануын қамтамасыз етуге мүмкіндік беретін құжаттама қолжетімді болуға тиіс. Бұл құжаттама әзірлеу кезінде пайдаланылған құрауыштарға қатысты және алғашқы көзден бастап және егер қолданылса, гендік-инженерлік өнімді алғанға дейін өнімнің қауіпсіздігіне ықтимал әсер ететін (мысалы, биологиялық шығу тегі бар реагенттер) ақпаратты қамтуға тиіс. 
42. Негізгі және жұмыстық жасушалар банкін және негізгі және жұмыстық екпе дақылдарды жасақтағаннан кейін карантин және пайдалануға рұқсат беру бойынша рәсімдер сақталуға тиіс. Контаминанттарға қатысты тиісінше бағалау мен сынау жүргізілуге тиіс. Соның салдарынан одан әрі жарамдылығы өнімнің келесі сериясының сапасы мен сипаттамасының тұрақтылығымен расталуға тиіс. Екпе дақылдардың немесе жасушалар банкінің тұрақтылығы мен жаңғыртушылығының дәлелін құжатпен рәсімдеу қажет. Жазулар мазмұны даму қарқынын (трендті) бағалауды жүргізуге мүмкіндік беруге тиіс. 
43. Екпе дақылдар мен жасушалар банкін олардың контаминациясы немесе өзгеру қаупі төмен болатындай жасау, сақтау және пайдалану қажет (мысалы, сұйық азотта тұмшалап жабылған контейнерде сақтау керек). Түрлі екпе дақылдар мен жасушалар банкін бірдей аймақта немесе бірдей жабдықты пайдаланып сақтаған жағдайда материалдардың инфекциялық табиғатын ескеріп, тоғыспалы контаминация мен ауыстырып алуды болдырмау бойынша шаралар қабылдануға тиіс.
44. Жасушалар негізіндегі дәрілік препараттар көбінесе пассаждың шектеулі санынан алынған жасуша запасынан жасалады. Жасушалардың негізгі және жұмыстық банкінің екі деңгейлі жүйесінен бір ерекшелігі жасушалар запасы негізіндегі өндірістік циклдер саны өсуден кейін алынған аликвота санымен шектелген және өнімнің барлық өмірлік цикліне таралмайды. Валидациялау хаттамасы жасушалар запасының өзгеруін ескеруге тиіс.
45. Сақтауға арналған ыдыстар тұмшалап жабылуға, айқын таңбалануға тиіс; тиісті температурада ұсталуға тиіс. Сақталатын ыдыстардың құжаттық есебі жүргізілуге тиіс. Сақтау температурасы үздіксіз тіркелуге, ал сұйық азоты бар қондырғыда оның деңгейі бақылануға тиіс. Белгіленген шектен сақтау параметрлерінің ауытқуы және кез келген қабылданған түзету және ескерту іс-қимылдары құжатпен ресімделуге тиіс.
46. Запасты бөліктерге бөлу және толық жойылуын болдырмау үшін бөлек сақтау ұсынылады. Орналасқан жерін бақылау аталған талаптардың орындалуын қамтамасыз етуге тиіс.
47. Запасты сақтау және өңдеу шарттары дәл сол рәсімдер мен параметрлерге сәйкес анықталуға тиіс. Контейнерлерді екпе дақылдарды сақтау орнынан (жасушалар банкі) алғаннан кейін оны сақтау орнына қайтаруға рұқсат етілмейді.

Жұмыс істеу қағидаттары

48. Белгіленген кезеңділікпен өзгерістерді басқарған кезде дайын дәрілік препараттың сапасына, қауіпсіздігі мен тиімділігіне әсер ететін өзгерістердің кумулятивті әсерін қоса алғанда (мысалы, өндірістік процестерде), әсерлер қарастырылуға тиіс.
49. Сыни операциялық (технологиялық) немесе дәрілік препараттың сапасына әсер ететін басқа да алғашқы параметрлер анықталуға, валидациялануға, құжаттандырылуға және белгіленген талаптарға сәйкес қолдануға тиіс.
50. Өндірістік аймақтарға шикізаттар мен материалдардың келіп түсуін бақылау стратегиясы сапа үшін қауіпті басқару қағидаттарына негізделуге тиіс. Асептикалық процестер үшін таза немесе таза әрі оқшауланған аймаққа келіп түсетін термотөзімді шикізаттар мен материалдар мүмкіндігінше оған өту автоклавы немесе құрғақтай қуыру шкафы арқылы келіп түсуге тиіс. Термотөзімді емес шикізаттар мен материалдар бетін тиімді санитариялық өңдеу рәсіміне ұшырап есікті бұғаттауы бар ауа шлюзі арқылы енгізілуге тиіс. Таза аймаққа өту үшін қажетті кезеңдер санына сәйкес келетін   саны болса және бетін санитариялық өңдеу жолымен тиісті сақтық шараларын сақтай отыра, ауа шлюзі арқылы енгізілсе, заттар мен материалдарды басқа жерде стерильдеуге рұқсат етіледі.
51. Болжамды пайдалану үшін олардың жарамдылығын  дәлелдеу мақсатында қорек ортасының өсу қасиеті расталуға тиіс. Қорек ортасы мүмкіндігінше, сол орында стерильденуге тиіс. Газды, қорек ортасын, қышқылдар немесе сілтіні, көбік сөндіргіштерді және т.с.с. ферментерге жоспарлы беру кезінде мүмкіндігінше беру желісіне қоса салынған стерильдеу сүзгілерін пайдаланған жөн.
52. Ферментерге және басқа ыдыстарға дақылды немесе заттарды қосу, сондай-ақ одан сынаманы іріктеуді контаминацияның алдын алу үшін мұқият бақыланатын жағдайда жүргізу қажет. Қоспа енгізген немесе сынаманы іріктеген кезде ыдыстардың дұрыс қосылуын бақылау қажет.
53. Қажет кезде сериялар өндіріс бойынша жазбаға бақылау нәтижесін енгізіп кейбір өндірістік процестерді (мысалы, ферменттеуді) тұрақты бақылауды жүргізген жөн. Үздіксіз егу әдісін пайдаланып өндіру кезінде осындай өндірістік әдісті таңдау нәтижесінде туындайтын сапаны бақылауға қойылатын арнайы талаптарға назар аударған жөн. 
54. Өнімдерді центрифугалау және араластыру процесі аэрозольдің түзілуіне әкеп соғуы мүмкін, сондықтан тоғыспалы контаминацияны болдырмау үшін осы процесті оқшауланған аймақтарда жүргізген жөн.
55.  Әсіресе тірі микроорганизмдердің кездейсоқ төгіліп ағуы кезінде қауіпсіздіктің жедел шаралары қабылдануға тиіс. Микроорганизмдердің әрбір түрі немесе тобы үшін деконтаминация бойынша арнайы шаралар қарастырылуға тиіс. Бір түрдегі бактерияның түрлі штаммын немесе өте ұқсас вирустарды пайдаланған кезде деконтаминация үшін тиісті агентке (агенттерге) төзімділігінде елеулі айырмашылық болмаған кезде бұл рәсім тек бір штаммға немесе вирусқа қатысты валидациялануы мүмкін. 
56. Егер өндіру мен бақылау үшін пайдаланылатын материалдар, сондай-ақ ақпаратты қағазбен тасымалдағыш контаминацияланған (мысалы, сұйықтық, аэрозоль немесе әлеуетті қауіпті  микроорганизмдер төгілген) болып табылса, олар тиісінше дезинфекциялануға немесе ақпаратты қағазда тасымалдағыштағы ақпарат басқа тәсілмен берілуге тиіс.
57. Өндіріс барысында инактивациялау немесе вирустарды жою кезінде өңделмеген өнімдер тарапынан өңделмеген өнімнің қайта контаминациясына қарсы шаралар қабылдануға тиіс.
58. Реагенттерді қосу көмегімен инактивацияланатын өнімдер үшін (мысалы, вакцина өндіру процесінде  микроорганизмдер) процесс тірі микроорганизмдердің толықтай инактивациясына кепілдік беруге тиіс. Дақылдар мен инактивациялайтын агенттерді мұқият араластырғаннан кейін дақылмен байланыста болған өніммен жанасатын барлық беттер ескерілуге тиіс.
59. Хроматографиялық әдістерді қолданған кезде жабдықтың әр түрі пайдаланылады. Сапа үшін тәуекелді басқару қағидаттары бірнеше дәрілік препараттарды өндіру үшін үй-жайларда немесе науқандар режимінде өндіру үшін пайдаланылғанда ол сорбентті, бағаналар тұрқы мен басқа жабдықты бақылау стратегиясын әзірлеу кезінде сақталуға тиіс. Түрлі технологиялық кезеңдерде бірдей сорбентті пайдалану ұсынылмайды. Бағандардың қабылдауға лайықтылық өлшемшарттарын, жұмыс істеу жағдайын, қалпына келтіру әдістерін, қызмет ету мерзімі мен стерильдеу немесе дизенфекциялау әдістерін белгілеген жөн.
60. Сәулеленген жабдықтар мен материалдарды пайдалануға қатысты қосымша нұсқаулар Еуразиялық экономикалық одақтың тиісті өндірістік практикасы қағидаларына № 12 қосымшада берілген.
61. Толтырылғаннан кейін контейнерлердің тұтастығы мен тұмшалап жабылғанына кепілдік беретін жүйе жүзеге асырылуға және егер өнім немесе аралық өнім ерекше қауіп төндірген жағдайда, кез келген төгіліп ағу немесе шашылулар (құйылу) жағдайына рәсімдер қарастырылуға тиіс. Құю мен буып-түю бойынша операциялар үшін өнімді белгіленген шекте (мысалы, уақыты және (немесе) температурасы) ұстауды қамтамасыз ететін жағдайды сақтау бойынша рәсімдер жүзеге асырылуға тиіс.
62. Ішінде биологиялық агенті бар контейнерлермен (ампуламен, құтымен және т.б.) жұмыс істеу басқа дәрілік препараттардың контаминациясын немесе өндірістік немесе қоршаған ортаға тірі агенттердің енуін болдырмайтындай етіп жүргізілуге тиіс. Аталған қауіпті басқаруға қатысты шешім қабылдау үшін осындай организмдердің тіршілік ету қабілеті және оның биологиялық жіктелуі (патогендік тобы) назарға алынуға тиіс.
63. Орамаға заттаңбаны дайындауға, басып шығаруға, сақтауға және жазуға, оның ішінде өзіндік ерекшелігі бар препараттардың (өнімдердің) пациенті үшін өзіндік ерекшелігі бар немесе генетикалық инженерия әдістерін пайдалану туралы ақпараттың бірінші (ішкі) және қайталама (тұтынушылық) орамасына жазуға баса назар аударған жөн. Егер жоғары технологиялық дәрілік заттар (АТМР) аутологиялық қолдануға арналған жағдайда заттаңбаға «Тек аутологиялық қолдану үшін» деген жазу мен пациенттің бірегей сәйкестендіргіші жазылуға тиіс. Егер қайталама (тұтынушылық) орама  болмаса, мұндай ақпарат бірінші (ішкі) орамада жазылуға тиіс.
64. Сақтаудың өте төмен температурасы пайдаланылған жағдайда таңбалаудың пайдаланылатын температураға төзімділігі расталуға тиіс.
65. Өнімнің сапасы үшін мәні бар донордың (адамның немесе жануардың) денсаулық жағдайы туралы ақпарат сатып алғаннан кейін қолжетімді болса, ол пікірлер рәсімінде ескерілуге тиіс.

Сапаны бақылау

66. Өндіру процесінде бақылау басқа дәрілік препараттарға қарағанда биологиялық белсенді фармацевтикалық субстанциялар мен дәрілік препараттар сапасының тұрақтылығын қамтамасыз ету үшін аса маңызды болып табылады. Операция аралық бақылау дайын өнімнің сапасы үшін маңызды болып табылатын шарттарды бақылау мақсатында өндірістің тиісті кезеңінде жүзеге асырылуға тиіс.
67. Аралық өнімдер ұзақ уақыт сақталатын жағдайда (күн, апта немесе одан көп) өндіру процесінде сақтаудың барынша көп кезеңі бар аралық өнімдер ішінен шығарылған дайын өнімдер сериясының тұрақтылығын сынаудың ағымдағы бағдарламасына қосылу мүмкіндігі қарастырылуға тиіс.
68. Шектеулі мөлшерде қолжетімді болатын және егер тіркеу дерекнамасында оған рұқсат етілсе, бақылау үлгісіне сынақ жүргізу және жасушалардың белгілі бір типі үшін (мысалы, жоғары технологиялық дәрілік заттарды (ATMP) өндіруде пайдаланылатын аутологиялық жасушалар) сақтау тәртібі өзгеруі мүмкін, бұл құжатпен ресімделеді.
69. Жасушалы жоғары технологиялық дәрілік заттарға қатысты стерильділігіне арналған тест бактериялар мен саңырауқұлақтармен контаминацияның жоқтығына дәлел алу үшін, сондай-ақ егудің арнайы шарттарын талап ететін организмдерді табу мүмкіндігі үшін (қажет болған кезде) жасушалар дақылында немесе антибиотиктерден бос жасушалар банкінде жүргізілуге тиіс.
70. Бақылаудың тиісті стратегиясы дайын өнімнің барлық топтамасының сапасын сынауды жүргізу (мысалы, стерильділігін зерттеу) аяқталғанға дейін серияны шығару талап етілетін жарамдылық мерзімі қысқа (14 күнге дейін) биологиялық дәрілік препараттарды өндіру үшін жүзеге асырылуға тиіс.  Мұндай бақылау дәрілік препарат пен өндірістік процестің қасиетін терең түсінуге негізделуге және бастапқы шикізаттар мен материалдардың өзіне тән қасиеті мен бақылауды назарға алуға тиіс. Өндірістік және талдамалық деректерді бағалауға тартылған жекелеген қызметкерлер міндеттерінің тізбесін қамтитын шығарудың барлық рәсімін дәл әрі толық сипаттау болуы қажет. Даму үрдістерін (трендті) бағалауға мүмкіндік беретін жазбаларды жүргізуді қоса алғанда, сапаны қамтамасыз ету жүйесінің тиімділігін үздіксіз бағалау жүргізілуге тиіс. Егер жарамдылықтың қысқа мерзіміне байланысты дайын дәрілік препаратты сынауды жүргізу мүмкін болмаған жағдайда, серияның сәйкестігін алдын ала растауды жүргізуге мүмкіндік беретін тиісті нәтижені алудың балама әдістері (мысалы, жылдам микробиологиялық әдістер) қарастырылуға тиіс. Сәйкестігін растау және серияны шығару рәсімі екі және одан көп кезеңде жүзеге асырылады:
a) жауапты тұлғаның сериялар өндірісі процесіне және өндіріс шартын, стандартты рәсімнен барлық ауытқуы және Уәкілетті тұлғаның өнімдер сериясын шығаруға алғашқы рұқсат беруі үшін бар талдамалық нәтижелерді қамтитын өндірістік ортаның мониторингі нәтижесіне (қажет кезде) қатысты жазбаларды бағалауы;
b) Уәкілетті тұлғаның соңғы талдамалық сынақтар нәтижесін және сериялардың белгіленген талаптарға сәйкестігін қорытынды растауы үшін басқа да қолжетімді ақпаратты бағалауы.
Өзіндік ерекшелігінің шегінен шығатын сынақ нәтижесі алынған жағдайда қажетті шараларды (медициналық қызметкерлермен өзара іс-қимылды қоса алғанда) қажетті шараларды сипаттайтын рәсім қарастырылуға тиіс.  Мұндай жағдайлар толық көлемде тергеп-тексерілуге тиіс.  Мұндай жағдайдың қайталану мүмкіндігін болдырмауға бағытталған тиісті түзету және ескерту іс-қимылдары жазбаша құжат түрінде тіркелуге тиіс.

B бөлігі. Өнімнің жекелеген типтері бойынша арнайы басшылық құрал

B1. Жануарлардан алынған дәрілік препараттар

Осы бөлік жануарлардан алынған материалдарға, оның ішінде мал соятын мекемеден алынған материалдарға қатысты қолданылады. Жеткізу мақсаты ауқымды әрі күрделі болуы мүмкіндігінен, сапаға арналған қауіптерді басқару қағидатына негізделген бақылау құралдары қолданылуға тиіс. Бұл ретте, белгілі бір кезеңдегі тиісті сынақтарды жүргізуді қоса алғанда, фармакопеялық талаптарды ескеру қажет. Әдетте, жеткізулер сұлбасын егжей-тегжейлі жеткілікті сипаттауды қоса алғанда, жеткізу тізбегінің әрбір қатысушының рөлін нақты көрсетіп жеткізу тізбегінің қадағалануын қамтамасыз ететін тиісті құжаттама жүргізілуге тиіс.
1. Адам үшін қауіпті жануарлар ауруына мониторинг бағдарламасының болуы қажет (ветеринариялық куәландыру). Қауіп факторын бағалау кезінде мемлекет аумағында аурудың таралуына қатысты сенімге ие дереккөздердің хабарламасы назарға алынуға тиіс. Халықаралық эпизоотиялық бюро жануарлар ауруының мониторгін жүзеге асыратын ұйымдардың бірі болып табылады. Хабарламалар жануарлар саулығының жай-күйін тексеру және мемлекеттік және жергілікті деңгейде бақылау бағдарламасы (бағдарламалары) туралы ақпаратпен қоса берілуге тиіс. Соңғысы жануарлар алынған көздерді (мысалы, фермалар немесе мал айдайтын орын) бақылау және жануарларды мал соятын жерге тасымаладу кезінде бақылау жөніндегі шараларды қамтиды. 
2. Мал соятын орындар жануарлар тінін жеткізуші ретінде оларды пайдаланған кезде заңнаманың талаптарына сәйкес келуге тиіс. Уәкілетті органдардың жемшөп сапасы мен қауіпсіздігі талаптарының сақталуын растайтын есебі және мүше мемлекеттердің және шикізат мүше мемлекеттер аумағына экспортталатын басқа елдердің жануарлар мен өсімдіктерге қатысты заңнамаға сәйкестігі назарға алынуға тиіс.
3. Мал соятын орын сияқты осындай ұйымдарда бастапқы шикізат пен материалдарды бақылау бойынша шараларға персоналдың кәсіби даярлығының, материалдардың қадағалануының, бақылау мен тұрақтылықтың қанағаттанарлық деңгейін қамтамасыз ету үшін сапаны басқару жүйесінің белгілі бір элементтері енуге тиіс. Бақылаудың тиісті деңгейін қамтамасыз еткен жағдайда, заңнамада көзделмеген шаралар қолданылуы мүмкін.
4. Материалдардың сапасына әсер ететін араласудың алдын алуды қамтамасыз ететін және кем дегенде, өндірістік тізбек немесе жеткізу тізбегі бойынша бастапқы материалдарды немесе шикізатты алға жылжытқан кезде осындай шаралардың өткені туралы ақпарат ұсынатын бастапқы шикізаттар мен материалдарды бақылау бойынша шаралар қарастырылуға тиіс. Көрсетілген шаралар материалдарды бастапқы жинау,ішінара және толық тазалауды жүргізу орнынан сақтау, жинақтау, орналастыру және делдалдарда болу орнына дейін тасуға қатысты жүргізілуге тиіс. Кез келген бұзушылықтарды, онымен байланысты тергеп-тексерулерді және қабылданған шараларды тіркеуді қоса алғанда, өнімнің қадағалануын қамтамасыз ететін жүйе шеңберінде жүргізілген шараларды егжей-тегжейлі тіркеуді жүргізген жөн.
5. Өндірістің түрлі кезеңінде материалдарды бақылау талаптарының сақталуын растайтын бастапқы шикізат пен материалдарды жеткізушілерге тұрақты аудит жүргізілуге тиіс. Оқиғалардың елеулі мәнділігіне сәйкес келетін, мұқият жүргізілген оқиғаларды тергеп-тексеру туралы толық құжаттама бар болуға тиіс. Тиімді түзету және ескерту қимылдарын жүргізуді қамтамасыз ететін жүйелер болуға тиіс.
6. Ксеногенді жасушалы дәрілік перпараттарды өндіру үшін пайдаланылатын тіндер (жасушалар) мен органдар басқа жануарлардан қамап оқшауланып ұсталатын және осы мақсат үшін арнайы өсірілген жануарлардан ғана алынуға тиіс. Жабайы жануарлар немесе мал соятын жерден алынған жануарлардың тіні (жасушасы) мен мүшелерін, сондай-ақ негіз-жануарлардың тінін (бөтен гені бар жануар ағзасын) пайдалануға рұқсат етілмейді. Жануарлардың саулығына қатысты бақылау мен құжаттаманы жүргізген жөн.
7. Ксеногенді жасуша терапиясы кезінде жануарлар жасушасын жеткізу мен сынауға қатысты тиісті ұсыныстар сақталуға тиіс. Ксеногенді дәрілік препараттарға қатысты талаптар тиісті актілерде қарастырылады.

B2. Аллергендердің дәрілік препараттары

Материалдар рекомбинантты ДНҚ технологиясын пайдаланып немесе табиғи көздерден алу жолымен жасалуы мүмкін:
1. Бастапқы материалдарды жеткізу сәйкестігінің кепілдігі үшін олардың қажетті деректерді қамтитын (мысалы, жалпы қабылданған және ғылыми атауы, шыққан тегі, табиғаты, контаминанттар мөлшерінің шегі, осындай материалдарды жинау әдісі) сипаттамасы болуға тиіс. Жануарлар материалы сау жануарлардан алынуға тиіс. Аллергендерді экстракциялау үшін пайдаланылатын бағандар (мысалы, кене, жануарлар) үшін биологиялық қауіпсіздікті қамтамасыз ететін бақылаудың тиісті жүйесі жүзеге асырылуға тиіс. Аллергендердің дәрілік препараттары олардың сапасын қамтамасыз ететін тиісті жағдайда сақталуға тиіс.
2. Алдын ала өңдеуді, экстракциялауды, сүзгіден өткізуді, диализді, шоғырландыруды немесе лиофилизацияны қамтитын технологиялық процесс кезеңі егжей-тегжейлі сипатталуға және валидациялануға тиіс.
3. Аллергендердің түрлендірілген сығындысын (мысалы, аллергоидтар, конъюгаттар) өндіру үшін пайдаланылатын түрлендіру процесі тиісті құжаттамада сипатталуға тиіс. Технологиялық процесте аралық өнімдер сәйкестендірілуге және бақылануға тиіс.
4. Аллергендер сығындысының қоспасы бір көзден алынған бастапқы материалдардың жекелеген сығындысынан дайындалуға тиіс. Әрбір жеке сығынды бөлек белсенді фармацевтикалық субстанция ретінде айқындалуға тиіс.

B3. Жануарлардың иммунды сарысуының дәрілік препараттары

1. Сапасын, тұрақтылығы мен жанама агенттердің жоқтығына кепілдік үшін биологиялық шығу тегі бар антигендерді бақылауға баса көңіл аударылады. Жануарларды иммундау үшін пайдаланылатын материалдарды дайындау (мысалы, антигендерді, гаптен-тасымалдағышты, адъюванттарды, тұрақтандырғыш агенттерді пайдалану (енгізу)) және иммундау алдында  мұндай материалдарды сақтау жазбаша құжат түрінде қабылданған рәсімдерге сәйкес жүргізілуге тиіс.
2. Иммундау, қанды зерттеу және қан алу рәсімдері тіркеу дерекнамасына сәйкес жүргізілуге тиіс.
3. Антиденелер субфрагменттерінен алынған дәрілік препараттарды өндіру шарттары (Fab және F(ab’)2 антигенінің байланысу учаскелері) және одан әрі кез келген түр өзгертулер валидацияланған және бекітілген параметрлерге сәйкес келуге тиіс. Егер өндірісте пайдаланылатын ферменттер бірнеше құрауыштан тұрса, олардың тұрақтылығы қамтамасыз етілуге тиіс.

B4. Вакциналар

1. Құстардың эмбрионы пайдаланылған кезде оны алу үшін пайдаланылатын барлық топтың (өзіндік ерекшелігі бар патогендерден бос топ және дені сау топ үшін) денсаулығы қамтамасыз етілуге тиіс.
2. Аралық өнімдерді сақтау үшін пайдаланылатын контейнерлердің тұтастығының және оны сақтау уақытының валидациясы жүргізілуге тиіс.
3. Тірі биологиялық агенттері бар аймақтарда инактивацияланған дәрілік препараттары бар ыдыстарды ашуға және одан сынаманы іріктеуге тыйым салынады.
4. Аралық немесе дайын өнімді өндіру процесінде белсенді құрауыштарды, адъюванттар мен қосымша заттарды қосу бірізділігі технологиялық нұсқаулыққа сәйкес келуге тиіс.
5. Биологиялық қауіптіліктің (мысалы, пандемиялық штамм) жоғары деңгейі берілген микроорганизмдерді өндіру немесе сынау үшін оқшаулаудың қажетті шаралары қамтамасыз етілуге тиіс. Аталған шараларды өткізуге тиісті уәкілетті органнан құжатпен расталған рұқсат алынуға тиіс. Аталған құжаттама жазбаша құжат түрінде қабылдануға және тексеру үшін қолжетімді болуға тиіс.

B5. Рекомбинантты өнімдер

1. Ішінде белгілі бір ауқымда рұқсат етілген қоспасы бар дәрілік препарат қасиетінің тұрақтылығын қамтамасыз ету үшін жасушалар өсуі, белоктың экспрессиясы мен тазарту кезінде технологиялық процестердің валидацияланған шарттары сақталуға тиіс. Өндірісте пайдаланылатын жасушалардың белгілі бір типтерінде вирустың контаминациясының болмауын қамтамасыз ету үшін қосымша шаралар қажет болуы мүмкін. Өндірісінде өсіру кезінде жасушаларды бірнеше еселік жинау көзделетін дәрілік препараттар үшін оның ұзақтығы бекітілген шекте болуға тиіс. 
2. Продуцент-қожайынның қажетсіз белогынан, нуклеин қышқылынан, көмірсулар, вирустар мен басқа қоспадан тазарту процесі белгілі бір валидацияланған шекте жүргізілуге тиіс.

B6. Моноклоналды антидене дәрілік препараттары

1. Моноклоналды антиденелер тышқан немесе адам гибридінен немесе рекомбинантты ДНҚ технологиясының көмегімен жасалуы мүмкін. Дәрілік препараттың қауіпсіздігі мен сапасын қамтамасыз ету үшін бастапқы материалдарға (оның ішінде, оны пайдаланған жағдайда, жасушаны қоректендіретін) және гибридомалар (жасушалар желісі) жасау үшін пайдаланылатын бастапқы материалдарға қатысты бақылау бойынша тиісті шаралар жүргізілуге тиіс. Аталған шаралар бекітілген шекте жүргізілетініне көз жеткізген жөн. Дәрілік препаратта вирустың жоқтығына дәлелге баса назар аударған жөн. Бірдей технологиялық негізде жасалған дәрілік препараттардың жарамдылығын дәлелдеу үшін соның біреуін сынау кезінде алынған деректерді пайдалануға болады.
2. Өндірістік процестің аралық және соңғы сатысында өлшемшарттар бақыланатынына және бекітілген шекте екеніне тексеру жүргізілуге тиіс.
3. Антидене субфрагменттерін (мысалы, Fab, F(ab’)2, scFv) және кез келген басқа түр өзгерістерді (мысалы, радиоактивті белгіні енгізу, конъюгация, химиялық байланысу үшін) дайындау үшін өндірістік жағдайлар валидацияланған параметрлерге сәйкес келуге тиіс.

B7. Трансгенді жануарлардың дәрілік препараттары

Трансгенді көзден алынған бастапқы материалдың тұрақтылығын қамтамасыз ету стандартты трансгенді емес биотехнологиялық көздерді пайдалануға қарағанда аса күрделі болады. Демек, сериядан серияға дейіні дәрілік препараттардың барлық қасиетінің тұрақтылығының дәлелі үшін жоғары талаптар сақталуға тиіс.
1. Биологиялық дәрілік препараттарды өндіру үшін жануарлардың алуан түрі пайдаланылуы мүмкін, оның ішінде биологиялық сұйықтықты (мысалы, сүтті) алу және тазарту жүргізілуі мүмкін. Жануарлардың дәл әрі бірегей таңбалауы болуға тиіс. Алғашқы сәйкестендіру маркері жоғалған жағдайда қайталама шаралар қарастырылуға тиіс.
2. Жануарларды ұстау және күтіп қарау шарттары патогенді агенттері бар және зоонозды жануарлармен барынша аз ықтимал қатынасты қамтамасыз етуге тиіс. Қоршаған ортаны қорғаудың тиісті шаралары әзірленуге тиіс. Құжаттамаға жазбалар тиісінше енгізіліп жануарлардың  саулығын бақылау бағдарламасы әзірленуге тиіс. Сондай-ақ кез келген оқиғалар тергеп-тексерілуге және өнімнің бұрын алынған сериясы мен жануарларды одан әрі пайдалану мүмкіндігіне әсері анықталуға тиіс. Жануарларды емдеу үшін қолданылған кез келген дәрілік препараттар өндірілетін дәрілік препараттың контаминациясына алып келмейтініне көз жеткізген жөн.
3. Негіз-жануардан бастап өндіріс үшін пайдаланылатын жануарларға дейін тұқымы туралы құжаттама болуға тиіс. Жануарлардың түрлі трансгенді желісінен алынған материалдарды араластыруға тыйым салынады, себебі олар түрлі негіз-жануардан алынады.
4. Материалдарды алу жүргізілетін шарттар тіркеу дерекнамасы мен клиникалық зерттеулер хаттамасына сәйкес келуге тиіс. Материалдарды жинау кестесі мен жануарлар дәрілік препараттарды өндіру процесінен алып тасталуы мүмкін жағдайлар бекітілген рәсімдер мен қабылдауға лайықтылық өлшемшарттарына сәйкес келуге тиіс.

B8. Трансгенді өсімдіктердің дәрілік препараттары

Трансгенді көзден алынған бастапқы материалдың тұрақтылығын қамтамасыз ету стандартты трансгенді емес биотехнологиялық көздерді пайдалануға қарағанда аса күрделі болады. Демек, сериядан серияға дейіні дәрілік препараттардың барлық қасиетінің тұрақтылығының дәлелі үшін жоғары талаптар сақталуға тиіс.
1. Негізгі және жұмыстық трансгенді банктердің өсімдіктен шыққан бөгде материалдармен және тиісті  бөгде агенттермен контаминациясының алдын алу үшін осы қосымшаның А бөлігінде аталған шаралардан кейінгі немесе алдыңғы қосымша шаралар қажет болуы мүмкін. Генерацияның белгілі бір мөлшері шегінде геннің тұрақтылығын бақылау жүргізілуге тиіс.
2. Өсімдіктердің түрлі дақылынан өнім жинаудың тұрақтылығын қамтамасыз ету үшін мұндай өсімдіктердің дәл әрі айқын таңбалауы болуға және оның негізгі сипаттамасы жазылуға тиіс. Атап айтқанда, дақылға енетін өсімдіктердің денсаулық күйі оларды өсіру кезеңі ішінде белгілі бір кезеңділікпен бақылануға тиіс.
3. Дақылдарды қорғау үшін сақтық шаралары белгіленуге тиіс. Мүмкіндігінше, олардың микробиологиялық агенттермен контаминациясын және басқа түрлі өсімдіктермен контаминациясын азайтқан жөн. Пестицидтер мен тыңайтқыштар сияқты материалдармен дәрілік препараттың контаминациясын болдырмау үшін шаралар қабылдануға тиіс. Жазбалар құжаттамаға тиісінше енгізілетін мониторинг бағдарламасы әзірленуге, сондай-ақ кез келген оқиғалар тергеп-тексерілуге және олардың өндірістік процесте дақылдарды одан әрі пайдалану мүмкіндігіне әсері анықталуға тиіс.
4. Өсімдіктер өндірістік процестен шығарылуы мүмкін жағдайларды анықтайтын шарттар дәл анықталуға тиіс. Өнімді тазарту рәсіміне кедергі келтіруі мүмкін материалдар (мысалы, негізгі белоктар) үшін қабылдауға лайықтылық шегін белгілеген жөн. Нәтижелер бекітілген нормалар шегінде екені расталуға тиіс.
5. Дәрілік препараттың сапалық сипаттамасына, сондай-ақ рекомбинантты белоктың өндірістік шығуына (егу уақытынан бастап, өсіру барысында және жиналған материалдарды жинау мен аралық сақтау сәтіне дейін) әсер етуі мүмкін қоршаған ортаның жағдайлары (температура, жаңбыр) құжатпен ресімделуге тиіс. Осы құжаттаманы ресімдеген кезде заңнамаға сәйкес Өсімдіктерді тиісті өсіру және сақтау қағидаларында берілген қағидаттар ескерілуге тиіс.

B9. Гендік терапияның дәрілік препараттары

Осы бөлімде қамтылатын гендік терапияның дәрілік препараттарының бірнеше типі (құрамында рекомбинантты нуклеин қышқылының тізбектілігі немесе генетикалық түрі өзгерген микроорганизм немесе вирус бар гендік терапияның дәрілік препараттары және ішінде генетикалық түрлендірілген жасушалары бар гендік терапияның дәрілік препараттары) бар. Жасуша негізіндегі гендік терапияның дәрілік препараттарына қатысты осы қосымшаның В бөлігінің В10 бөлімінде айтылған кейбір ережелер қолданылуы мүмкін.
1. Гендік терапияның дәрілік препараттарын өндіру үшін пайдаланылатын жасушалар адамнан (аутологиялық немесе аллогенді) немесе жануарлардан (ксеногенді) алынғандықтан, олардың жанама агенттермен контаминациясының жоғары қаупі бар. Індет жұқтырылған донордан алынған аутологиялық материалдарды оқшаулау үшін ерекше шаралар қарастырылуға тиіс. Мұндай бастапқы материалдар, сондай-ақ криопротекторлар, қорек ортасы, жасушалар мен векторлар үшін бақылау және сынақ шараларының сенімділігі сапа үшін қауіпті басқару қағидаттарына негізделуге және тіркеу дерекнамасына сәйкес келуге тиіс. Вирустық векторларды өндіру және бақылау және сынақ шараларын жүргізу үшін құрылған жасушалар желісі сондай-ақ сапаға арналған қауіптерді басқару қағидатына негізделуге тиіс. Қажет болса, вирустық екпе дақылдар мен жасушалар банкі жүйесі пайдаланылуға тиіс.
2. Қоспалардың, бөгде агенттердің ықтимал болуы мен тоғыспалы контаминацияға генетикалық материалдың шығу тегі, вектордың типі (вирустық немесе вирустық емес) және жасушаның типі әсер етеді, ол қауіпті азайтудың жалпы стратегиясын әзірлеу кезінде ескерілуге тиіс. Аталған стратегия негізінде технологиялық процесс әзірленуге, өндірістік және қоймалық үй-жайлар мен жабдықтар жобалануға, жинау және деконтаминация, сондай-ақ буып-түю, таңбалау және өткізу рәсімі әзірленуге тиіс.
3. Гендік терапияның дәрілік препараттарын өндіру мен сынау дайын дәрілік препараттың қауіпсіздігі мен сапасының өзіндік ерекшелігі бар мәселелерін және пациенттер мен персоналдың қауіпсіздігі мәселесін шешуді талап етеді. Персоналдың, қоршаған орта мен пациенттердің қауіпсіздігін қамтамасыз ету үшін қауіптерді басқаруға негізделген тәсіл қолданылуға тиіс, сондай-ақ биологиялық қауіптіліктің белгіленген мәртебесіне сәйкес бақылау шаралары қабылдануға тиіс. Қауіпсіздікті қамтамасыз ету бойынша шаралар мүше мемлекеттердің заңнама талаптарына және қажет кезде, халықаралық құқық талаптарына сәйкес келуге тиіс.
4. Персоналды (сапаны бақылайтын персонал  мен қызмет көрсетуші персоналды қоса алғанда) және сақталатын мен сыналатын материалды қоса алғанда, материалдар ағынын (мысалы, бастапқы материалдар, өндірісішілік бақылау үлгілері, дайын дәрілік препараттар үлгілері және өндірістік орта сынамасы) алға шығару сапаға арналған қауіптерді басқару қағидаттары негізінде ұйымдастырылуға тиіс. Мүмкіндігінше, бұл ретте бір бағытты ағын пайдаланылады. Құрамында түрлі генетикалық түрлендірілген организмдер бар аймақтар мен құрамында генетикалық түрлендірілмеген организмдер бар аймақтар арасында орын ауыстыру ескерілуге тиіс.
5. Үй-жайлар мен жабдықтарды жобалаған кезде дәрілік препараттарды өндіру кезінде пайдаланылатын организмдерден тазартуды немесе деконтаминацияны талап ететін барлық арнайы рәсімдер ескерілуге тиіс. Мүмкіндігінше, өндірістік ортаның жай-күйінің мониторингі бағдарламасы өсіру жүргізілген өзіндік ерекшелігі бар микроорганизмдердің қатысуын анықтау әдістерімен толықтырылуға тиіс.
6. Репликацияға шектеулі қабілеті бар вирустық векторларды пайдаланған кезде репликацияға қабілетті рекомбинантты векторлардың енуіне әкеп соғатын жабайы типті вирустың түсуінің алдын алу бойынша шаралар қабылдануға тиіс.
7. Тірі микроорганизмдердің кездейсоқ тасталуы жағдайына авариялық шаралар жоспары қарастырылуға тиіс. Көрсетілген жоспарда микроорганизмдерді оқшаулау, операторларды қорғау, жинастыру, пайдалануды қауіпсіз жаңғырту және деконтаминация жүргізу бойынша рәсімдер мен әдістерді сипаттау қамтылуға тиіс. Тікелей жақын жердегі дәрілік препараттарға шығарындының әсері және осындай шығарындыға ұшырайтын аймақтағы басқа кез келген дәрілік препараттарға әсері бағалануға тиіс. 
8. Вирустық векторларды өндіруге арналған үй-жайларды басқа аймақтан бөлу үшін шаралар қарастырылуға тиіс. Бөлу үшін пайдаланылатын шаралардың тиімділігі дәлелденуге тиіс. Қажет кезде барлық жерде жабық жүйелерді пайдаланған жөн. Үлгілерді іріктеу, қоспаларды енгізу және материалдарды беру кезінде вирустық материалдар шығарындысының алдын алу керек. 
9. Бірдей аймақта гендік терапияның түрлі векторларын қосалқы өндіруге рұқсат етілмейді. Бір учаскеде вирустық емес векторларды бір мезгілде өндіру сапа үшін тәуекелдерді басқару қағидаттарына сәйкес бақылануға тиіс. Науқандар арасында ауысу рәсімінің тиімділігі көрсетілуге тиіс.
10. Дәрілік препараттардың алғашқы сатыдан бастап (плазмидалар, мақсатты гендер мен тұрақтандырғыш тізбектіліктер, жасушалар банкі, сондай-ақ вирустық және вирустық емес векторлар запасы) және дайын дәрілік препараттарға дейінгі қадағалануын қамтамасыз ету үшін векторлар мен генетикалық түрлендірілген жасушаларды өндірудің егжей-тегжейлі сипаттамасы болуға тиіс. 
11. Құрамында генетикалық түрлендірілген организмдер бар немесе содан тұратын дәрілік препараттарды тасымалдау заңнама талаптарына сәйкес жүзеге асырылуға тиіс.
12. Организмнен тыс жүргізілетін жасуша-реципиенттерге генді көшіруге мынадай талаптар қойылады:
	a) көшіру процесі осындай іс-қимыл үшін арналған және оқшаулаудың тиісті  деңгейі бар үй-жайларда жасалуға тиіс;
	b) түрлі пациенттерден алынған жасушалардың тоғыспалы контаминациясы мен шатасу мүмкіндігін азайту үшін шаралар (осы қосымшаның А бөлігінің 10-тармағының талаптарын қоса алғанда) қабылдау қажет. Тазартудың валидацияланған рәсімін пайдалану қарастырылуға тиіс. Вирустық түрлі векторларды бір мезгілде пайдалану сапа үшін тәуекелдерді  басқару қағидатына сәйкес бақылануға тиіс. Репликацияға қабілетті бөгде вектордың жоқ екені дәлелденгенге дейін генетикалық түрлендірілген жасушаларды өндіру үшін кейбір вирустық векторларды (мысалы, ретро- және лентивирустарды) пайдалануға рұқсат етілмейді; 
	c) қадағаланушылық талаптары сақталуға тиіс. Жасуша шикізатынан бастап және дайын дәрілік препараты бар контейнермен аяқталып өнімдердің сериясын нақты анықтау қажет;
	d) өндіру кезінде генді жеткізудің биологиялық емес құралдары пайдаланылатын дәрілік препараттардың физикалық-химиялық қасиеті зерттелуге және құжатпен расталуға тиіс.

B10. Соматикалық жасушалар терапиясының дәрілік препараттары және тін инженериясының дәрілік препараттары

Гендік терапияның дәрілік препараттары ретінде анықталмаған генетикалық түрлендірілген жасушалардың дәрілік препараттары үшін осы қосымшаның В9 бөлімінің кейбір ережелері де қолданылуы мүмкін.
1. Дәрілік препараттарды өндіру үшін мүмкіндігінше қосымша материалдардың (атап айтқанда, жасуша өнімдерінің, биомолекуланың, жүйелерді қолдайтын биоматериалдардың, матрицалардың) рұқсат етілген көздері (мысалы, рұқсат етілген дәрілік заттар немесе еуропалық стандарттарға сәйкестігін білдіретін СЕ таңбалауы бар медициналық бұйымдар) пайдаланылуға тиіс.
2. Бұйым (оның ішінде тапсырысқа шығарылатын бұйымдар) дайын өнімнің құрамдас бөлігі болып табылған жағдайда, мына талаптар сақталуға тиіс:
a) дәрілік препаратты өндіруші мен медициналық бұйымды өндіруші арасында жоғары технологиялық дәрілік заттарды (ATMP) өндіру кезінде оның қасиетінің өзгеруін болдырмау үшін медициналық бұйым туралы жеткілікті ақпаратты қамтитын жазбаша құжат түріндегі келісім қабылдануға тиіс. Көрсетілген келісім медициналық бұйым үшін ұсынылған өзгерістерді бақылау туралы талапты қамтуға тиіс;
b) көрсетілген келісім медициналық бұйымды өндірген кезде орын алған ауытқулар туралы ақпарат алмасуды көздеуге тиіс.
3. Соматикалық жасушалар адамдардан (аутологиялық немесе аллогенді) немесе жануарлардан (ксеногенді) алынғандықтан, олардың жанама агенттермен контаминациялану қаупі жоғары. Ауру жұқтырылған донорлардан алынған аутологиялық материалдарды оқшаулау үшін ерекше шаралар қарастырылуға тиіс. Осындай бастапқы материалдарды бақылау мен сынау шараларының сенімділігі қамтамасыз етілуге тиіс.
4. Стандартты әдістер (мысалы, сүзгіден өткізу) көмегімен дайын дәрілік препараттарды стерильдеуді жүргізу мүмкін болмаған кезде, технологиялық процесс сатысы асептикалық жағдайда жүргізілуге тиіс.
5. Криоконсервацияның барлық сатысы үшін өзіндік ерекшелігі бар талаптарға (мысалы, қату мен еріту кезінде температураның өзгеру жылдамдығы) баса назар аудару керек. Сақтау камерасының типі, материалдарды орналастыру тәсілі және шығару процесі тоғыспалы контаминация қаупін азайтуға, дәрілік препараттар сапасын қамтамасыз етуге және оларды дұрыс шығаруға ықпал етуге тиіс. Құрамына позитивті серологиялық маркерлер кіретін дәрілік препараттармен қауіпсіз жұмыс істеуді қамтамасыз ету үшін, сондай-ақ осы дәрілік препараттарды сақтау үшін жазбаша құжат түрінде қабылданған рәсімдерді пайдалану керек.
6. Құрамында антибиотигі жоқ жасушалар банкі немесе жасушалар дақылында бактериялық немесе саңырауқұлақ контаминациясының жоқтығына тұрғысынан стерильділігін сынау жүргізілуге тиіс. Сондай-ақ арнайы өсіру жағдайын талап ететін өзіндік ерекшелігі бар микроорганизмдерді анықтау қажеттілігі ескерілуге тиіс.
7. Қажет болған жағдайда, одан әрі сынақ жүргізу үшін жеткілікті мөлшерде бақылау және мұрағат үлгілерінің болуын қамтитын тұрақтылық мониторингі бағдарламасы жүргізілуге тиіс.

Анықтамалар

Осы бөлімге осы қосымшада пайдаланылатын және кеңейтілген түсіндіруді талап ететін терминдер ғана енгізілген. Сондай-ақ заңнамада немесе басқа дереккөздерде бар анықтамаларға сілтемелер берілген. Осы бөлімде берілген анықтамаларға қосымша Еуразиялық экономикалық одақтың тиісті өндірістік практика қағидаларының Еуразиялық экономикалық одақтың тиісті өндірістік практика қағидалары терминдері мен анықтамаларының жалпы сөздігі пайдаланылады.
«адъювант» (аdjuvant) – антигенге иммундық реакцияны күшейтетін химиялық немесе биологиялық зат;
«белсенді фармацевтикалық субстанция» (аctivesubstance) – шығу тегі адам (мысалы, донор қаны немесе донор қанының препараттары), жануарлар (мысалы,  микроорганизмдер, тірі жануарлар, мүшенің бір бөлігі, жануарлар сөлі, токсиндер, сығындылар, қан препараты), өсімдік (мысалы,  микроорганизмдер, өсімдіктер, өсімдіктің бір бөлігі, өсімдіктер бөліндісі, сығынды), химиялық (мысалы, қарапайым заттар, табиғи қосылыстар, химиялық түрлендіру немесе химиялық синтез жолымен алынған қосылыстар) болуы мүмкін заттар;
«аллергендер» (allergens) – ағзаны түршіктіруге және аллергия тудыруға қабілетті антигенді немесе гаптенді шығу тегі бар заттар;
«аллергоидтер» (аllergoids) – иммуноглобулиннің Е (IgE) реактивтілігі төмен химиялық өзгерген аллергендер;
«антигендер» (аntigens) – өзіндік ерекшелігі бар иммундық реакция тудыруға қабілетті заттар (мысалы, токсиндер, бөгде белоктар, бактериялар, тін жасушасы);
«антидене» (аntibody) – белгілі бір антигендермен өзіндік ерекшелікпен байланысатын B-лимфоцит шығарған белоктар. Оларды шығару әдісіндегі түйінді айырмалар негізінде антидененің негізгі екі типі бөлінеді: моноклоналды және поликлоналды антиденелер;
«жасушалар банкі» (cell bank) – ішіндегісінің біртекті құрамы бар, белгілі бір жағдайларда сақталатын тиісті  контейнерлер жиынтығы. Әрбір контейнерде жасушаның бір пулының аликвотасы бар;
«биологиялық белсенді фармацевтикалық субстанция» (biological active substance) – физикалық, химиялық және биологиялық сынақтарды пайдаланып сипатталуға тиіс биологиялық көзден шығарылған немесе биологиялық көзді пайдаланып жасалған және сапасы оны өндіру процесін бақылаумен үйлесімде осы сынақтармен анықталатын белсенді фармацевтикалық субстанция;
«биологиялық дәрілік препарат» (biological medicinal product) – белсенді фармацевтикалық субстанциясы биологиялық белсенді фармацевтикалық субстанция болып табылатын дәрілік препарат;
«биожүктеме» (bio burden) – бастапқы шикізатта, қорек ортасында, биологиялық белсенді фармацевтикалық субстанцияларда, аралық өнімде немесе дайын дәрілік препараттарда бар микроорганизмдердің деңгейі мен түрі (қабылдауға лайық емес немесе рұқсат етілмейтін микроорганизмдер);
«вектор» (vector) – генетикалық ақпаратты бір жасушадан немесе организмнен екіншісіне көшіретін трансмиссия агенті, мысалы плазмида, липосома, вирустар;
«вирустық вектор» (viral vector) – вирустың аналық генінің кейбіреуін, бірақ бәрін емес, ұстау үшін молекулярлық биология әдісінің көмегімен вирустың түрін өзгерту жолымен шығарылған вектор. Вирустың репликацияға қабілеттілігі үшін жауапты генді жойған кезде, жасалған вектор репликацияға қабілетсіз болып табылады;
«тірі организмнен тыс» (ex-vivo) – рәсімдер тін немесе жасуша тірі  организмге кейіннен қайтарылатын тірі организмнен тыс тіндерде немесе жасушаларда жүргізілетін процесс;
«тірі организм ішінде» (in-vivo) – тірі организмде жүргізілетін рәсімдер;
«қосалқы зат» (excipient) – белсенді фармацевтикалық субстанцияны қоспағанда, қажетті қасиет беру үшін дәрілік препараттың құрамына кіретін заттар;
«гаптен» (hapten) – «тасымалдағыш-молекуламен» конъюгация сәтіне дейін өзінің табиғатымен антиген болып табылмайтын төмен молекулярлық массасы бар молекула;
«ген» (gene) – бір немесе бірнеше белокты кодтайтын ДНҚ тізбектілігі;
«генетикалық түрлендірілген организм» (ГТО) (genetically modified organism (GMO)) – табиғи шағылысу және (немесе) табиғи рекомбинация кезінде орын алатын генетикалық материалдан ерекшеленетін өзгерген генетикалық материалы бар адамнан басқа организм;
«гибридома» (hybridoma) – қалаулы (моноклоналды) антидене жасап шығаратын және әдетте ісік жасушалары бар В-лимфоциттерді жасанды біріктіру жолымен алынатын жасушалардың иммортализацияланған («өлмес») желісі;
«негізгі жасушалар банкі» (master cell bank, (MCB)) – әдетте белгілі бір жағдайларда нақты бір жасушалы клоннан алынған, көптеген контейнерге бөлінген және белгілі бір жағдайда сақталатын жасушалардың бір пулының аликвотасы;
«негізгі вирустық егу материалы» (master virus seed, (MVS)) – әдетте белгілі бір жағдайда нақты бір вирустық штаммнан алынған, көптеген контейнерлерге бөлінген және белгілі бір жағдайда сақталатын вирустардың жеке субштамының аликвотасы;
«негізгі трансгенді банк» (master transgenic bank) – негізгі жасушалар банкін анықтауға ұқсас, алайда трансгенді өсімдіктерге немесе жануарларға қатысты;
«жабық жүйе» (closed system) – белсенді фармацевтикалық субстанция немесе дәрілік препарат өндірістік ортаның тікелей әсеріне ұшырамаған жүйе;
«аймақ» (area) – бір немесе бірнеше дәрілік препараттар жасап шығарылатын және ауа дайындаудың жеке жүйесі бар бір ғимарат шегіндегі үй-жайлардың белгілі бір жиыны;
«зооноз» (zoonosis) – белгілі бір жағдайда адамға берілуі мүмкін жануарлардың инфекциялық және инвазиялық аурулары;
«оқшаулау жағдайында пайдалану» (contained use) – генетикалық түрлендірілген организмдерді алатын, өсіретін, сақтайтын, тасымалдайтын, бұзатын, жоятын немесе қандай да бір тәсілмен пайдаланатын және осы организмдердің таралуын шектеу және халық пен қоршаған ортаның қауіпсіздігін қамтамсыз ету үшін арнайы оқшаулау шаралары пайдаланылатын кез келген қызмет;
«бастапқы шикізат» (raw materials) – белсенді фармацевтикалық субстанцияны өндіру немесе экстракциялау үшін пайдаланылатын, алайда оның көзі болып табылмайтын, реагенттер, өсіруге арналған орта, бұзау эмбрионының сарысуы, қоспалар мен хроматография үшін буферлер және т.б. сияқты кез келген субстанциялар;
«бастапқы материалдар» (starting materials) – белсенді фармацевтикалық субстанция содан жасап шығарылатын немесе эксракцияланатын барлық материалдар. Биологиялық дәрілік препараттар үшін бастапқы материалдар микроорганизмдер, өсімдіктен немесе жануардан алынған мүшелер мен тіндер, адамнан немесе жануардан алынған жасушалар немесе сұйықтық (қан мен плазманы қоса алғанда), сондай-ақ алғашқы жасушаны қоса алғанда, биотехнологиялық жасуша субстраты (рекомбинантты және табиғи) сияқты биологиялық шығу тегі бар кез келген субстанцияларды білдіреді;
«жасуша запасы» (сell stock) – аликвотасы іріктелетін және жасуша негізіндегі дәрілік препараттар сериясының шектеулі санын өндіру үшін бастапқы материал ретінде пайдаланылатын, жасушалардың берілген санына көбейтілген алғашқы жасушалар;
«моноклоналды антиденелер» (monoclonal antibodies (MAb)) – лимфоциттің жалғыз клонынан немесе рекомбинантты ДНҚ технологиялары көмегімен алынған, жалғыз эпитопқа (антигенді детерминантқа) қосылуға қабілетті антидененің гомогенді таралымы;
«жауапты тұлға» (Responsible Person, (RP)) – бұл анықтама Еуразиялық экономикалық одақтың тиісті өндірістік практикасы қағидаларына № 14 қосымшада белгіленген мәнде пайдаланылады;
«гендерді көшіру (gene transfer)» – генді жасушаларға көшіру процесі, ол вектор деп аталатын жеткізу жүйесінде бар экспрессия жүйесін қамтиды. Вектордың шығу тегі вирустық та, сондай-ақ вирустық емес те болуы мүмкін. Гендерді көшіргеннен кейін генетикалық түрлендірілген жасушалардың «трансформацияланған жасушалар» деген атауы болуы мүмкін;
«қоректендіруші жасушалар» (feeder cells) – бағаналық жасушалардың плюрипотенттілігін (жасушалардың арнайы типтерінің көптігіне дифференциялану қабілеті) ұстап тұру үшін құрама дақылда пайдаланылатын жасушалар. Адамның эмбриондық бағаналы жасушасының дақылы үшін типтік қоректендіру қабаты бөліну арнайы әдіспен тоқтатылатын  тышқанның эмбрионалдық фибробластынан (ТЭФ) немесе адамның эмбрионалдық фибробластынан (АЭФ) тұрады;
«плазмида» (plasmid) – әдетте жасуша хромосомасынан бөлінген сақиналы құрылым түрінде бактериалдық жасушада болатын ДНҚ бөлігі. Плазмида молекулярлық биология әдістерінің көмегімен түрлендірілуі, бактериялық жасушадан бөлінуі және басқа жасуша геномына ДНҚ-ны көшіру және салу үшін пайдаланылуы мүмкін;
«қолдайтын жүйе» (scaffold) – қолдау құралдары, жеткізу құралдары немесе құрылымды қамтамасыз ететін немесе жасушалардың және (немесе) биологиялық белсенді молкулалардың көшуіне, байланысына немесе тасымалдануына ықпал ететін матрица;
«поликлоналды антиденелер» (рolyclonal antibodies) – лимфоциттің бірнеше клонынан алынған және антигенді енгізуге жауап ретінде адам немесе жануар организмі жасап шығарған антидене;
«бірнеше дәрілік препараттарды өндіруге арналған үй-жай» (multi-product facility) – биологиялық белсенді фармацевтикалық субстанциялар мен дәрілік препараттардың түрлі тобының науқаны қағидатымен өндіруге немесе тізбекті өндіруге арналған және пайдаланылатын жабдықтар кешені субстанцияның немесе дәрілік препараттардың әрбір жеке типі үшін мамандандырылған немесе мамандандырылмаған үй-жай;
«әдейі шығару» (deliberate release) – осы организмдердің таралуын шектеу және халық пен қоршаған ортаға қауіпсіздікті қамтамасыз ету үшін оқшаулаудың арнайы шаралары пайдаланылмайтын генетикалық түрлендіріген организмдерді қоршаған ортаға әдейі шығару;
«науқандар қағидаты бойынша өндіру» (campaigned manufacture)  – одан кейін өндіріске басқа дәрілік препаратты көшірер алдында қатаң бақылау шаралары жүргізілетін, уақыттың белгілі бір кезеңі ішінде сол бір дәрілік препараттар қатарының тізбекті өндірісі. Дәрілік препараттар бір мезгілде шығарылмайды, алайда оның өндірісі үшін бірдей жабдық пайдаланылуы мүмкін;
«аралық өнім» (intermediate product) – бұл анықтама Еуразиялық экономикалық одақтың тиісті өндірістік практика қағидаларының «Терминдер мен анықтамалар» деген бөлімінде және Еуразиялық экономикалық одақтың тиісті өндірістік практика қағидаларының ІІ бөлігінің «Терминдер мен анықтамалар» деген бөлімінде белгіленген мәнде пайдаланылады;
«ретроспективалы талдау рәсімі» (look-back) – жануарлардан немесе адамнан алынған материалдарда контаминациялаушы агенттің болуы салдарынан осы ақаулы материалдардарды пайдаланудың нәтижесінде немесе осы материалдардың көзі болып табылатын жануарларда немесе адамдарда келеңсіз факторлар табылған кезде сапасы сәйкес келмейтін биологиялық белсенді фармацевтикалық субстанцияларды немесе дәрілік препараттарды қадағалауды қамтамасыз ететін, құжатпен ресімделген рәсім;
«жасушалардың жұмыстық банкі» (working cell bank (WCB)) – негізгі жасушалар банкінен алынған және контейнерлердің белгілі бір санына біртекті бөлінген жасушалардың немесе микроорганизмдердің гомогенді пулы. Жасушалардың жұмыстық банкі олардың тұрақтылығы мен өндірісте пайдаланылуын қамтамасыз ететін жағдайда сақталады;
«жұмыстық вирустық екпе материалы» (working virus seed (WVS)) – негізгі вирустық егу материалынан алынған және контейнерлердің белгілі бір санына біртекті бөлінген вирустардың гомогенді пулы. Жұмыстық вирустық егу материалы оның тұрақтылығы мен өндірісте пайдаланылуын қамтамасыз ететін жағдайда сақталады;
«жұмыстық трансгенді банк» (working transgenic bank) – негізгі трансгенді банктен алынған және контейнерлердің белгілі бір санына біртекті бөлінген трансгенді өсімдіктер немесе жануарлар жасушасының гомогенді пулы. Жұмыстық трансгенді банк оның тұрақтылығын және өндірісте пайдаланылуын қамтамасыз ететін жағдайда сақталады;
«өзіндік ерекшелігі бар патогендерден бос» (specified pathogen free (SPF)) – белгілі бір патогендерден бос жануарлар тобынан (мысалы, табын немесе үйір) алынған биологиялық дәрілік препараттарды өндіру және сапасын бақылау үшін пайдаланылатын жануарлар материалы (мысалы, тауықтар, жасушалар дақылы немесе эмбрионы).  Мұндай табын немесе үйір ортақ ортада өмір сүретін және өзіндік ерекшелігі бар патогендерден бос емес жануарлармен байланыста болмайтын, оларды бағатын персоналы бар жануарлар тобы ретінде анықталады;
«соматикалық жасушалар» (somatic cells) – репродуктивті жасушадан басқа, адам немесе жануарлар денесінің барлық жасушасы. Бұл жасушалар олармен айла-шарғылар немесе өзгерістер терапевтикалық, диагностикалық немесе профилактикалық іс-әрекетке қол жеткізу үшін адам организміне кейіннен енгізілетін тірі организмнен тыс жағдайда жүргізілетін аутологиялық (сол пациенттен), аллогенді (басқа адамнан) немесе ксеногенді (жануарлардан) соматикалық тірі жасушалар болуы мүмкін;
«трансгенді» (transgenic) – өзінің кәдімгі генетикалық құрылымында биологиялық фармацевтикалық материалдардың экспрессиясы үшін бөгде гені бар ағза;
«биологиялық қауіпсіздік деңгейі» (biosafety level (BSL)) –патогендіктің 4-тобынан бастап (төменгі қауіп, адамның ауруына әкеп соғу ықтималдығы аз) және патогендіктің 1-тобына дейін (жоғары қауіп, тез таралатын ауыр аурулар тудыратын) патогендіктің түрлі деңгейі бар  микроорганизмдермен қауіпсіз жұмыс үшін талап етілетін оқшаулау шарттары;
«таза дақыл» (аксеникалық дақыл) (mono sepsis (axenic)) – бірдей микроорганизмі бар және басқа кез келген организммен контаминацияланбаған дақыл.

Радиофармацевтикалық дәрілік препараттарды
 шығаруға қойылатын 
ТАЛАПТАР

Қағидат

Радиофармацевтикалық дәрілік заттарды шығару Еуразиялық экономикалық одақтың тиісті өндірістік практика қағидаларының І және
ІІ бөліктерінде келтірілген қағидаттарға сәйкес ұйымдастырылуға тиіс. Осы қосымшада радиофармацевтикалық дәрілік заттарды шығаруға тән қағидалар белгіленеді.
Осы Қосымша Еуразиялық экономикалық одаққа мүше мемлекеттердің (бұдан әрі – мүше мемлекеттер) заңнамасына сәйкес радионуклиндік генераторлар мен реагенттер жинақтарын пайдалана отырып, мамандандырылған дәріханаларда (ауруханадағы немесе дербес жұмыс істейтін) радиофармацевтикалық дәрілік  заттарды дайындауға қолданылады.
Радиациялық қауіпсіздік талаптарына сәйкес радиацияны медициналық мақсаттарда қолданғаны үшін медицина қызметкерлері жауапты болады. Радиофармацевтикалық дәрілік  заттарды диагностикалық және терапевтік мақсаттарда қолданған кезде қажеттігіне қарай медицналық физика бойынша маманның болуы қамтамасыз етілуге тиіс.
Осы Қосымша клиникалық зерттеулерде қолданылатын радиофармацевтикалық дәрілік  заттарға да қолданылады.
Радиофармацевтикалық дәрілік  заттарды тасымалдау Атом энергиясы жөніндегі халықаралық орталықтың (МАГАТЭ) радиациялық қауіпсіздік талаптарына және мүше мемлекеттер заңнамасының талаптарына сәйкес орындалады.  
Осы Қосымшада келтірілгендерден ерекшеленетін, бірақ өнім сапасын қамтамасыз ету жөніндегі талаптарды орындауға мүмкіндік беретін әдістер қолданылуы мүмкін. Өзге  әдістер  расталып, сапа деңгейін қамтамасыз етуге, ең болмағанда, осы қосымшаның талаптарына баламалы болуға тиіс.

Кіріспе

1. Радиофармацевтикалық дәрілік  заттарды шығару және олармен жұмыс істеу ықтимал қауіп төндіреді. Тәуекел деңгейі, атап айтқанда иондаушы сәуленің типіне, сәулелену энергиясына және радионуклидтердің  жартылай ыдырау кезеңіне  байланысты болып келеді. Тоғыспалы контаминацияның алдын алуға, радиоактивтік материалдардың қалдықтарын сақтауға және қалдықтарды жоюға жіті назар аударған жөн.
2. Кейбір радионуклидтердің сақталу мерзімі қысқа болғандықтан, сапаны бақылауды сынау аяқталғанға дейін оларды  қамтитын радиофармацевтикалық дәрілік заттарды айналымға шығаруға жол беріледі. Бұл жағдайда арнайы рәсімде персоналдың жауаптылығын және сапаны қамтамасыз ету жүйесінің тиімділігін үздіксіз бағалауды қоса алғанда, шығаруға арналған рұқсат беру тәртібі нақты әрі егжей-тегжейлі айқындалуға тиіс.     
3. Өнеркәсіптік өндірістердің, ядролық орталықтардың, институттар мен ПЭТ-орталықтардың өнімдердің мынадай түрлерін өндіру мен сапасын бақылау бойынша қызметі осы қосымшаны қолдану аясы болып табылады:
радиофармацевтикалық дәрілік заттар;
ПЭТ (позитрондық-эмиссиондық томография) үшін радиофармацевтикалық дәрілік заттар;
радиофармацевтикалық дәрілік заттарды өндіруге арналған радиоактивтік негіз қалаушылар;
радионуклидтік генераторлар.

	Өндіріс түрі

	Күші қолданылмайды*
	Тиісті қосымшаларды қоса алғанда, Еуразиялық экономикалық одақтың тиісті өндірістік практика қағидаларының ІІ және І бөліктерінің талаптарын орындаған жөн (дайын өнімге өндіру сатысының жақындауына қарай талаптар күшейтіледі)

	Радиофармацевти-калық дәрілік заттар; 
ПЭТ үшін радиофармацевти-калық дәрілік заттар; 
радиоактивтік 
негіз қалаушылар
	
реакторлар  мен
циклотрондар өнімдері**
	химиялық 
синтез
	тазарту сатысы
	өңдеу, 
дайындау, дозалау
	асептикалық
өндіріс немесе
  соңғы
стерильдеу

	Радионуклидтық
генераторлар
	реакторлар  мен
циклотрондар өнімдері 2
	технологиялық процесс (бағанды, генераторды, генератор  зарядкасын және басқаларын жинау)

	
_____________
* Синтез орнатуға циклотроннан беру жүйесі мен нысанасы белсенді фармацевтикалық субстанцияларды өндірудің бірінші сатысы ретінде қаралады. 
** Сәулеленген радиоактивті нысанадан радионуклидтің радиохимиялық бөлінуі салдарынан алынған өнім.
*** Сәулеленген радиоактивті нысанадан аналық радионуклидтің радиохимиялық бөлінуі салдарынан алынған өнім.  



4. Дайын радиофармацевтикалық дәрілік затты өндірушіде белсенді фармацевтикалық субстанция өндірісінің технологиялық процесінің, дайын радиофармацевтикалық дәрілік заттың сипаттамасы болуға тиіс және ол Еуразиялық экономикалық одақтың тиісті өндірістік практика қағидаларының (І немесе ІІ бөлік) қандай талаптары  түрлі технологиялық операцияларға (саты) қолданылатынын көрсетуге тиіс.
5. Радиофармацевтикалық дәрілік заттарды өндіру радиациялық қауіпсіздік нормаларының талаптарына сәйкес орындалуға тиіс.
6. Парентеральдық енгізуге арналған радиофармацевтикалық дәрілік заттарды өндіру Еуразиялық экономикалық одақтың тиісті өндірістік практика қағидаларына № 1 қосымшаға сәйкес тиісті жағдайларда өндірудің асептикалық шарттары сақтала отырып, осындай дәрілік заттардың стерильділігіне қойылатын талаптарға сәйкес орындалуға тиіс.
7.  Радиофармацевтикалық дәрілік заттардың ерекшелігі мен олардың сапасын бақылау әдістері Еуразиялық экономикалық одақтың Фармакопеясында не мүше мемлекеттердің ұлттық фармакопеяларында немесе осы дәрілік заттарға арналған тіркеу дерекнамаларында белгіленеді.

Клиникалық зерттеулер

8. Клиникалық зерттеулерге арналған радиофармацевтикалық дәрілік заттарды өндіруге Еуразиялық экономикалық одақтың тиісті өндірістік практика қағидаларына № 13 қосымшаның талаптары да қолданылады. 

Сапаны қамтамасыз ету

9. Радиофармацевтикалық дәрілік заттарды өндіру кезінде сапаны қамтамасыз етудің олардың өздеріне тән ерекшеліктеріне, серияларының шағын көлемдеріне қарай және кейбір жағдайларда сапаны бақылау аяқталғанға дейін оларды медициналық қолдану қажеттігіне қарай ерекше мәні болады.
10. Өнімдерді контаминациядан және тоғыспалы контаминациядан қорғау кез келген дәрілік затты өндіру кезінде де қамтамасыз етілуге тиіс. Бірақ бұл жағдайда өндірістік орта мен персоналды иондаушы сәулеленуден қорғау бойынша қосымша талап қойылады. Бұл сапаны қамтамасыз ету жүйесінің айрықша маңызды мәні болатынын білдіреді.
11. Үй-жайлар мен процестерді мониторингтеу деректерін мұқият тіркеу аса маңызды болып табылады. Осы деректерді бағалау серияларды айналымға шығару процесінің бір бөлігі болып табылады.
12. Радиофармацевтикалық дәрілік заттарды өндіру кезінде  қажетті көлемде саралау мен валидациялау жүргізген жөн. Саралау мен валидациялау бойынша жүргізілген жұмыс көлемін айқындау үшін Еуразиялық экономикалық одақтың тиісті өндірістік практика қағидалары  мен радиациялық қауіпсіздік талаптарының комбинациясына ерекше назар аударыла отырып, тәуекелдерді басқаруға негізделген тәсіл қолданылуға тиіс. 

Персонал

13. Барлық технологиялық операцияны радиациялық қауіпсіздік бойынша арнайы даярлығы бар персонал орындауға тиіс. Радиофармацевтикалық дәрілік заттарды өндірумен, олардың сапасын бақылау мен оларды шығарумен айналысатын персонал радиофармацевтикалық дәрілік заттардың сапасын қамтамасыз ету жүйесінің ерекшеліктерімен байланысты тиісті оқытудан өтуге тиіс. Уәкілетті тұлға радиофармацевтикалық дәрілік заттардың шығарылуына толық жауапты болады. 
14. Радиофармацевтикалық дәрілік заттарды өндіру аймақтарында жұмыс істейтін персонал (жинаумен және техникалық қызмет көрсетумен айналысатын персоналды қоса алғанда) процестер мен өнімдердің ерекшелігіне байланысты қосымша оқытудан өтуге тиіс.   
15. Егер өндірістік үй-жайлар мен жабдықтар зерттеулер жүргізу үшін де пайдаланылатын болса, онда зерттеуші персонал Еуразиялық экономикалық одақтың тиісті өндірістік практика қағидаларына оқытудан өтуге тиіс. Сапаны қамтамасыз ету қызметі зерттеулерге байланысты жұмыстардың өндіріске қауіпті ықпал етуін болдырмау үшін оларды жүргізуге берілетін рұқсатты қарауға және беруге тиіс.

Үй-жайлар мен жабдықтар

Жалпы ережелер

16. Радиофармацевтикалық дәрілік заттарды өндіру бақыланатын аймақтарда жүргізілуге тиіс, оларда өндірістік орта мен радиациялық қауіпсіздікке қойылатын талаптар орындалуға тиіс. Барлық технологиялық операция радиофармацевтикалық дәрілік заттарды өндіруге арнайы арналған үй-жайлар мен жаблықтарда орындалуға тиіс.
17. Персоналдан, бастапқы шикізат пен материалдардан, радионуклидтерден  және басқаларынан тоғыспалы контаминацияның алдын алу жөнінде шаралар қабылдаған жөн. Мүмкін болатын барлық жағдайда жабық немесе оқшауланған жабдықты пайдаланған жөн. Ашық типті жабдықты пайдаланған кезде немесе жабдықты ашқан кезде контаминация тәуекелін барынша азайту жөніндегі шараларды қабылдаған жөн. Тәуекелдерді бағалау кезінде өндірістік орта тазалығының шығарылатын өнім типіне қойылатын талаптарды қанағаттандыратынын көрсету қажет.
18. Өндірістік аймақтарға кіру киініп-шешінуге арналған үй-жайлар (санитариялық өткізу пункттері) арқылы жүзеге асырылуға тиіс және оларға кіруге құқығы бар персонал үшін ғана рұқсат етілуге тиіс.
19. Радиация, бөлшектердің және микроорганизмдердің шоғырлануы деңгейіне қатысты жұмыс орындары мен өндірістік ортаға мониторинг жүргізген жөн. Мониторинг жүргізу тәртібі пайдалануды саралау кезінде белгіленеді  (PQ).
20. Пайдаланылатын үй-жайлар мен жабдықтың саралауға сәйкес келетініне және одан өткеніне кепілдік беру үшін профилактикалық қызмет көрсету, калибрлеу және саралау жүргізу қажет.  Бұл жұмыстарды даярланған персонал орындауға тиіс, ал оларды жүргізу фактісі мен алынған нәтижелер жазбаша құжат нысанында ресімделуге тиіс.
21. Өндірістік аймақты радиоактивтік ластанудан қорғаған жөн. Радиоактивтік ластануды тиісінше бақылауды дозиметрлер көмегімен тікелей әдіспен немесе жанама түрде – белгіленген тәртіппен шаю әдісімен ұйымдастырған жөн. 
22. Өніммен жанасатын жабдықтың үстіңгі беті онымен реакцияға түспеуге тиіс, ештеңе бөліп шығармауға тиіс және радиофармацевтикалық дәрілік заттың сапасын өзгертпейтіндей болып, өнімді абсорбцияламауға тиіс. 
23. Радиофармацевтикалық дәрілік заттармен жұмыс жүргізілетін үй-жайлардан ауаны қайта циркуляциялауды қолдану негізделген жағдайларды қоспағанда, қайта циркуляциялауға жол берілмейді. Сорып тарту жүйелерінде қоршаған ортаның радиоактивті бөлшектермен және газдармен ластануынан қорғау көзделуге тиіс. Бақыланатын аймақтарда бөлшектермен және микроорганизмдермен контаминацияланудан қорғау көзделуге тиіс.
24. Ашық өнім орналасқан аймақтарда радиоактивті бөлшектердің таралуын болдырмау мақсатында қоршаған аймақтарға қатысты теріс қысымды қолдау қажет. Сонымен бір мезгілде өндірістік орта контаминациясынан өнімді қорғаған жөн. Бұған қысым каскады қағидаты бойынша жұмыс істейтін ауа шлюздері мен кедергі технологияны қолдану есебінен қол жеткізілуі мүмкін.

Стерильді өнім өндіру

25. Стерильді радиофармацевтикалық дәрілік заттар екі топқа бөлінеді: асептикалық жағдайларда шығарылатын дәрілік препараттар және соңғы стерильдеуге жататын дәрілік препараттар. Өндірісте орындалатын операцияның түріне сәйкес келетін өндірістік орта тазалығының деңгейі болуға тиіс. Жұмыс аймақтарының тазалығына қойылатын талаптар сақталуға тиіс, оларда өнімдер немесе бастапқы (ішкі) орама Еуразиялық экономикалық одақтың тиісті өндірістік практика қағиадаларына № 1 қосымшада келтірілген айналадағы ауамен байланысты болуы мүмкін.
26. Қысымның түсіп кетуіне, ауа ағынын бағыттауға және оның сапасына қойылатын талаптарды айқындау үшін тәуекелдерді бағалау әдістері пайдаланылуы мүмкін.
27. Әдетте оларда химиялық синтез қондырғылары орнатылған ыстық камераларды, тазарту жүйелерін, «желіде» стирильдеу сүзгісін білдіретін жабық автоматтандырылған жүйелерде С тазалық сыныбын қамтамасыз ету жеткілікті. Жабық күйдегі ыстық камераларға тазалықтың жоғары деңгейіндегі сүзгіден кейін ауа  берілуіге тиіс. Асептикалық операциялар 
А сыныбының үй-жайында (аймағында) орындалуға тиіс.
28. Өндіріс басталғанға дейін стерильді жабдық пен құрамдастарды (құбырларды, стерильдеу сүзгілерін)  құрастыру, сұйықтық беру желісін бітелген герметикалық стерильді флакондарға қосу асептикалық жағдайларда орындалуға тиіс.

Құжаттама
 
29. Радиофармацевтикалық дәрілік заттарды өндіруге қатысты барлық құжаттар жазбаша құжат нысанында қабылданған рәсімге сәйкес әзірленуге, келісілуге, бекітілуге және берілуге тиіс.
30. Бастапқы шикізатқа, орау материалдарға, таңбалауға арналған материалдарға, сапа үшін сыни аралық материалдарға және дайын радиофармацевтикалық дәрілік заттарға қойылатын талаптар өзіндік ерекшеліктерде көрсетілуге тиіс. Өндіріс процесінде пайдаланылатын және өнім сапасына сыни әсерін тигізуге қабілетті сапасы үшін сыни материалдар мен құрамдастардың  (қосалқы материалдар, нығыздауыш, стирильдеу сүзгісіне арналған жинақтар және басқалары) да өзіндік ерекшеліктері болуға тиіс.
31. Радиофармацевтикалық дәрілік заттар үшін шығару кезіндегі және жарамдылық мерзімі кезеңіндегі (мысалы радиохимиялық тазалық,  көлемді белсенділік, радионуклидтық тазалық және үлестік белсенділік үшін) өзіндік ерекшеліктерін қоса алғанда, қолайлылық өлшемшартын белгілеген жөн.
32. Негізгі жабдықты пайдалану, тазарту, дезинфекциялау немесе стерильдеу, оған техникалық қызмет көрсету жөніндегі жазбаларда операцияның орындалған датасы мен уақытын көрсеткен жөн, жұмысты орындаған адамның қолы болуға тиіс және қажет болған жағдайда өнімнің атауы мен сериясының нөмірін көрсеткен жөн.
33.  Егер мүше мемлекеттердің заңнамасында өзгеше белгіленбесе, жазбаны  кемінде 3 жыл сақтаған жөн.

Өндіру

34. Радиоактивті заттармен тоғыспалы ластануды немесе материалдарды шатастыру тәуекелін барынша азайту мақсатында сол бір жұмыс аймағында (ыстық камерада, ламинарлық аймақта немесе шкафта)  түрлі радиофармацевтикалық дәрілік заттарды бір мезгілде өндіруге жол берілмейді. 
35. Еуразиялық экономикалық одақтың тиісті өндірістік практика қағидаларына № 11 қосымшаға сәйкес компьютерленген жүйелерді валидациялауды қоса алғанда, валидациялауға ерекше назар аударған жөн. Жаңа процестер преспективалы валидациялаудан өтуге тиіс.
36. Сыни параметрлерді әдетте, валидациялау жүргізілгенге дейін немесе одан кейін айқындаған жөн. Бұл ретте тұрақты өндіріс үшін қажетті параметрлерді өзгертудің жол берілетін шекті мәндерін айқындаған жөн.
37. Асептикалық жағдайларда толтырылатын өнімдер үшін радиациялық қауіпсіздікті қамтамасыз ету және сүзгілердің стерильділігін сақтау қажеттігін ескере отырып, мембраналық сүзгілердің тұтастығына бақылау жүргізген жөн. 
38. Дайын өнімнің радиациялық белсенділігін ескере отырып, өндіру басталғанға дейін бастапқы ораманы таңбалауға жол беріледі. Стерильді бос жабық флакондарға толтыру операциясына дейін ішінара ақпараты бар таңбалау енгізілуі мүмкін, бұл ретте стерильділігі бұзылмауға тиіс және толтырылған флакондарды көзбен бақылау үшін кедергі болмауға тиіс.

Сапаны бақылау

39. Кейбір радиофармацевтикалық дәрілік заттар барлық химиялық және микробиологиялық сынақтар аяқталғанға дейін серияға құжаттаманы бағалау негізінде шығарылып, пайдаланылуы мүмкін.
Радиофармацевтикалық дәрілік заттарды шығаруға берілетін рұқсатты ресімдеу толық көлемде талдамалық бақылау аяқталғанға дейін және одан кейін 2 немесе одан да көп кезеңде орындалуы мүмкін:
a) тағайындалған адамның серияны өндіру бойынша жазбаларды бағалауы, ол клиникалық бөлімшеге «карантин» мәртебесінде радиофармацевтикалық дәрілік затты тасымалдауға алу кезіне дейін жүргізілген талдамалық бақылау мен өндіру жағдайларын қамтуға тиіс;
b) Уәкілетті тұлға шығаруға арналған рұқсатты талдамалық бақылаудың түпкілікті нәтижелерін, қалыпты процестен барлық ауытқуларға бағалау жүргізгеннен кейін береді, олар құжаттама түрінде ресімделіп, негізделуге және бекітілуге тиіс. Егер кейбір бақылау нәтижелерін дәрілік затты пайдаланғанға дейін алу мүмкін болмаса, онда Уәкілетті тұлға дәрілік затты шығаруға арналған рұқсатты оны пайдалану басталғанға дейін шартты түрде ресімдеп, дәрілік затты шығаруға арналған рұқсатты барлық бақылау нәтижелерін алғаннан кейін түпкілікті түрде ресімдегені жөн. 
40. Радиофармацевтикалық дәрілік заттардың басым бөлігі радионуклидтердің жартылай ыдырауының қысқа мерзіміне негізделген қысқа уақыт ішінде пайдаланылады, сондықтан олардың жарамдылық мерзімі нақты көрсетілуге тиіс.
41. Жартылай ыдыраудың басым кезеңі бар радионуклидтерді қамтитын радиофармацевтикалық дәрілік заттарды Уәкілетті тұлға шығаруға арналған рұқсатты ресімдегенге дейін барлық талаптарға сәйкестігін бақылаған жөн.
42. Сынамаларды бақылау белсенділік деңгейінің талап етілетін азайтылуын қамтамасыз ету үшін оларды іріктегеннен кейін  бірден жүргізілуі мүмкін. Стерильділікке бақылауды қоса алғанда, бақылаудың барлық түрлері барынша жылдам жүргізілуге тиіс.
43. Жазбаша құжат нысанында қабылданған рәсім өнімді жөнелткенге дейінгі бақылау нәтижелері мен өнімді бағалау тәртібін белгілеуге тиіс.
44. Белгіленген талаптарға сәйкес келмейтін өнім қабылданбауға тиіс. Егер материалды қайта өңдеу көзделсе, онда ол алдын ала бекітілген рәсім бойынша орындалуға тиіс. Дайын өнім белгіленген талаптарға сәйкес келуге тиіс, мұның өзі ол шығарылғанға дейін расталуға тиіс. Қайтарылған өнімді қайта өңдеуге жол берілмейді, онымен радиоактивті қалдықтар ретінде жұмыс істеген жөн. 
45. Арнайы рәсімде өнімнің жарамдылық мерзімі өткенге дейін тиегеннен кейін өзіндік ерекшелік талаптарына сәйкес келмеуі анықталған жағдайда Уәкілетті тұлғаның іс-қимыл тәртібі айқындалуға тиіс. Мұндай жағдайлар тергеп-тексерілуге тиіс, болашақта осындай жағдайларды болдырмау мақсатында қажетті алдын алу және түзету іс-шаралары орындалуға тиіс. Бұл процесс құжат түрінде ресімделуге тиіс.
46. Қажет болған кезде медициналық мекеменің жауапты персоналын хабардар еткен жөн. Бұған жәрдемдесу үшін радиофармацевтикалық дәрілік заттарға қатысты қадағалау қамтамасыз етілуге тиіс.
47. Бастапқы шикізат пен  материалдарды бақылау тәртібі белгіленуге тиіс. Өнім берушіні таңдау және бекіту кезінде ол жеткізген бастапқы шикізат пен материалдар өзіндік ерекшеліктер талаптарына әркез сай келетініне көз жеткізген жөн. Бастапқы материал, орау материалдар мен қосалқы материалдар сыни процестер үшін бекітілген өнім берушілерден ғана сатып алынуға тиіс.  

Бақылау үлгілері мен мұрағаттық үлгілер

48. Егер тәуекелдерді басқару процесінде өзгеше белгіленбесе, буып-түйілмеген радиофармацевтикалық дәрілік заттардың әрбір сериясынан үлгілердің жеткілікті саны іріктеп алынуға тиіс, олар дайын өнімнің жарамдылық мерзімі өткен кезден бастап кемінде  6 ай сақталуға тиіс.
49. Ерітінділерді, газдарды және суды қоспағанда, бастапқы материалды өндіруде пайдаланылатын үлгілер өнім шығарылғаннан кейін кемінде 2 жыл сақталуға тиіс. Бұл мерзім, егер шикізатқа арналған өзіндік ерекшелікте тұрақтылық мерзімінің барынша қысқа кезеңі көрсетілсе, қысқартылуы мүмкін.
50. Уәкілетті органмен келісу бойынша жеке тапсырыс бойынша немесе шағын көлемде өндірілген немесе егер оларды сақтау ерекше қиындық тудыруы мүмкін болса, бастапқы шикізаттың, материалдардың,  өнімнің сынамаларын іріктеу мен сақтаудың өзге тәртібі айқындалуы мүмкін.

Өткізу

51. Радиофармацевтикалық дәрілік заттар үшін барлық қажетті сынақтардың нәтижелері алынғанға дейін бақыланатын жағдайларда дайын өнімді өткізуге жол беріледі. Бұл ретте дәрілік препарат осы қосымшаның 
39-тармағының ережелері ескеріле отырып, сынақтардың және олардың бағалаудың қанағаттанарлық нәтижелерін Уәкілетті тұлға  алғанға дейін медициналық мекемеде қолданылмайтын болады. 

Анықтамалар

«ыстық камера» (hot-cell) – радиоактивті материалдарды өндіруге және олармен жұмыс істеуге арналған экрандалған жұмыс орны. Ыстық камераның оқшаулауыш  болуы міндетті емес;
«дайындау» (preparation) – медициналық мекемеде жинақты генератордан элюирленген радионуклидті оған енгізу арқылы немесе радиоактивті негіз қалаушылар көмегімен дайындау. Жинақтар, генераторлар және радиоактивті негіз қалаушылар белгіленген тәртіппен тіркелуіге тиіс;
«радиофармацевтикалық дәрілік заттар» – пайдалану үшін дайын түрде бір радионуклидті немесе бірнеше радионуклидті (радиоактивті изотоптарды) қамтитын дәрілік заттар;
«радиоактивті негіз қалаушы» (radiopharmaceutical precursor) – қолданылуы алдында басқа затқа радионуклидті белгіні енгізуге арналған радиоактивті зат;
«уәкілетті тұлға» (qualified Person) – дәрілік заттарды өндіруші тағайындаған адам, ол дәрілік заттарды мемлекеттік тіркеу кезінде олардың белгіленген талаптарға сәйкестігін растауды жүзеге асырады және дәрілік заттардың Еуразиялық экономикалық одақтың тиісті өндірістік практика қағидаларының талаптарына сәйкес өндірілгеніне кепілдік береді. Уәкілетті тұлғаның міндеттері Еуразиялық экономикалық одақтың тиісті өндірістік практика қағидаларының І бөлігінің 2-тарауында және оған № 16 қосымшада егжей-тегжейлі сипатталған.





Еуразиялық экономикалық одақтың 
тиісті өндірістік практика 
қағидаларына
№ 4 ҚОСЫМША


Ветеринариялық дәрілік заттарды (иммундық-биологиялық  ветеринариялық дәрілік заттардан басқа) өндіруге қойылатын
ТАЛАПТАР

1. Ветеринариялық дәрілік заттарды өндірген кезде Еуразиялық экономикалық комиссия бекітетін Тиісті өндірістік практика қағидаларының (бұдан әрі – қағидалар) талаптарын сақтаған жөн.
2. Осы Қосымшада ветеринариялық дәрілік заттардың жекелеген тобын (эктопаразитке қарсы ветеринариялық дәрілік заттар, құрамында пенициллин бар ветеринариялық дәрілік заттар және соңғы стерильдеуге жататын ветеринариялық дәрілік заттар) өндіруге қойылатын арнайы талаптар белгіленеді. 
3. Ветеринариялық дәрілік заттардың қалған топтарын өндіру қағидаларға басқа қосымшаларда белгіленген талаптарға сәйкес жүзеге асырылады. 
4. Ветеринариялық дәрілік заттарды өндірген кезде бастапқы шикізат ретінде Еуразиялық экономикалық одақтың медициналық қолдануға арналған тіркелген дәрілік заттарының бірыңғай тізіліміне енген фармацевтикалық субстанцияларды пайдалануға болады.

Эктопаразиттерге қарсы дәрілік препараттарды өндіру

5. Еуразиялық экономикалық одақтың тиісті өндірістік практика қағидаларының I бөлігінің 3.6-тармағында көрсетілген шектеулерге қарамастан, сырттай қолдануға арналған, ветеринариялық дәрілік заттарға жататын және өндіріске арналған лицензияға енген эктопаразиттерге қарсы дәрілік заттар өндіріс циклінің уақытына бөлінген қағидат бойынша пестицидтерді өндіруге арналған аймақтарда толтырылуы және шығарылуы мүмкін. Алайда, бұл үй-жайларда ветеринариялық дәрілік заттардың басқа түрлері жасап шығарылмауға тиіс.
6. Тоғыспалы контаминацияны  болдырмау үшін тазартудың тиісті валидацияланған әдістерін пайдаланған жөн. Еуразиялық экономикалық одақтың тиісті өндірістік практика қағидаларының талаптарына сәйкес ветеринариялық дәрілік препараттарды қауіпсіз сақтауды қамтамасыз ету бойынша шараларды қабылдаған жөн.

Құрамында пенициллин бар ветеринариялық дәрілік заттарды өндіру

7. Ветеринарияда пенициллинді пайдалану адамдарда пайдалану жағдайына қарағанда жануарлардың гиперсенсибилизациясы тұрғысынан ондай қауіп тудырмайды. Жылқылар мен иттерде гиперсенсибилизацияның тіркелген жағдайына басқа уытты заттар (мысалы, жылқыға арналған ионофорлық антибиотиктер) негіз болған.  Мұндай дәрілік препараттарды арнайы оқшауланған үй-жайларда (Еуразиялық экономикалық одақтың тиісті өндірістік практика қағидаларының І бөлігінің 3.6-тармағы) жасап шығару ұсынылады, бірақ үй-жайлар тек ветеринариялық дәрілік заттарды өндіруге арналған жағдайда бұл ұсыныс таралмайды. Алайда, Еуразиялық экономикалық одақтың тиісті өндірістік практика қағидаларының талаптарына сәйкес персоналдың қауіпсіздігін қамтамасыз ету және тоғыспалы контаминацияның алдын алу бойынша барлық қажетті шараларды қабылдау қажет. Құрамында пенициллин бар өнімдерді өндіретін ортақ үй-жайды пайдаланған кезде өндіріс циклінің уақытына бөлу қағидаты бойынша ұйымдастырылуға және деконтаминация және тазартудың тиісті валидацияланған әдістерімен қоса жүруге тиіс.

Үлгілерді сақтау

Осы Бөлімнің талаптары Еуразиялық экономикалық одақтың тиісті өндірістік практика қағидаларының (бұдан әрі – Қағидалар) 1-бөлігінің 
1.4-тармағының viii тармақшасында және 6.14-тармағында белгіленген талаптарға толықтыру ретінде қолданылады.
8. Кейбір ветеринариялық дәрілік заттардың соңғы орамының үлкен көлеміне байланысты өндірушіде өнімнің әрбір сериясын оның соңғы  орамында сақтау қолайсыз болуы мүмкін. Алайда, өндіруші Қағидалардың талаптарына сәйкес өнімнің әрбір сериясының мұрағат үлгілерінің жеткілікті санын сақтауды қамтамасыз етуге тиіс.
9. Қандай жағдайда да, мұрағат үлгілерін сақтауға арналған   орама осы өнім нарықта өткізілетін алғашқы  орама сияқты материалдан жасалуға тиіс.

Стерильді ветеринариялық дәрілік заттар

10. Соңғы стерильдеуге жататын ветеринариялық дәрілік заттар Еуразиялық экономикалық одақтың тиісті өндірістік практика қағидаларына № 1 қосымшада талап етілген төменгі кластан жоғары таза аймақтарда жасалуы мүмкін (егер бұл туралы шешімді уәкілетті орган қабылдаса), алайда үй-жайлардың тазалық класы D-дан кем болмауға тиіс.



Еуразиялық экономикалық одақтың 
тиісті өндірістік практика 
қағидаларына
№ 5 ҚОСЫМША


Иммундық-биологиялық ветеринариялық дәрілік заттарды
 өндіруге қойылатын
ТАЛАПТАР

Қағидат

Иммундық-биологиялық ветеринариялық дәрілік заттарды өндіру сапаны қамтамасыз ету жүйесін енгізу және тиімділігін бағалау кезінде назарға алынуға тиіс бірқатар ерекшелікке ие.
Жануарлардың және ілеспе патогенді микроорганизмдердің түрі өте көп болғандықтан кәсіпорында өндірілетін өнімдер спектрі өндірістің шағын көлемінде өте ауқымды болуы мүмкін. Осыған байланысты, әдетте өндіріс жекелеген циклдер қағидатымен ұйымдастырылады. Бұдан басқа, осы өндірістің ерекшелігіне қарай (өсіру кезеңі, соңғы стерильдеудің болмауы және т.б.) өнімдерді контаминация мен тоғыспалы контаминациядан мұқият қорғау қажет. Өндірістік орта әсіресе патогенді немесе экзотикалық микроорганизмдерді пайдаланған кезде қорғалуға тиіс. Адам үшін патогенді микроорганизмдерді пайдаланған кезде жұмыс істейтін персоналды әсіресе мұқият қорғаған жөн.
Осы факторларды, сондай-ақ иммундық-биологиялық  дәрілік препараттар қасиетінің түрленгіштігін ескере отырып және өнім туралы жеткілікті ақпарат алу үшін жүргізілетін сынақтың төмен тиімділігіне қатысты (атап айтқанда, дайын өнімнің сапасын бақылау кезінде) сапаны қамтамасыз ету жүйесі ерекше маңызды мәнге ие. Иммундық-биологиялық ветеринариялық дәрілік заттарды өндірген кезде Еуразиялық экономикалық одақтың тиісті өндірістік практика қағидаларының (бұдан әрі – Қағидалар) 
I бөлігінде және осы құжатта берілген барлық талаптардың сақталуына үнемі бақылау жүргізу маңызды рөлге ие. Өндірістің түрлі аспектілерін (жабдық, үй-жайлар, өнім және т.б.) бақылау барысында алынатын деректердің Қағидалардың талаптарына сәйкестігіне үздіксіз бағалау жүргізген жөн. Осы бағалау негізінде қабылданған шешімдер мен іс-қимылдар құжатпен ресімделуге тиіс.

Персонал 

1. Иммундық-биологиялық өнімді өндіретін аймақта жұмыс істейтін барлық қызметкерлер (тазарту мен қызмет көрсетумен айналысатын персоналды қоса алғанда) жеке бас тазалығы мен микробиология бойынша оқудан, сондай-ақ өндірілетін өнімнің өзіндік ерекшелігіне сәйкес қосымша оқудан өтуге тиіс.
2. Өндіріс пен сапаны бақылау үшін жауапты тұлғалардың мына пәндер (бәрі немесе кейбіреуі): бактериология, биология, биометрия, химия, иммунология, медицина, паразитология, фармация, фармакология, вирусология және ветеринария бойынша базалық даярлығы, сондай-ақ қоршаған ортаны қорғау бойынша қажетті білімі болуға тиіс.
3. Персонал өндіріс кезінде пайдаланылатын микроорганизмдерді ықтимал жұқтырудан қорғалуға тиіс. Адам ауруын қоздырғыш болып табылатын микроорганизмдерді пайдаланған кезде осы  микроорганизмдермен немесе эксперименттік жануарлармен жұмыс істейтін персоналды  қорғау бойынша ерекше шараларды қабылдау қажет.
Қажет болған жағдайда, персонал вакцинациядан, сондай-ақ медициналық тексерістен өтуге тиіс.
4. Адамдардың микроорганизмдерді өндірістік аймақ шегінен тыс тасуының алдын алуға бағытталған тиісті шараларды қабылдау қажет. Микроорганизмдердің түріне қарай мұндай шараларға толықтай киім ауыстыру және өндірістік аймақтан шығар алдында міндетті түрде душ қабылдау жатады.
5. Иммундық-биологиялық өнімдерді өндіру кезінде тоғыспалы контаминация мен персонал тудыратын контаминация қатері ерекше қауіп төндіреді.
Персонал тудыратын контаминацияны болдырмау үшін технологиялық процестердің түрлі сатыларында қорғаныш киімді пайдалануды қамтитын бірқатар шаралар мен рәсімдерді орындау көзделеді.
Тоғыспалы контаминацияны болдырмау үшін персонал бір аймақтан екіншісіне контаминация қаупін болдырмайтын ережелерді сақтай отырып орын ауыстыруға тиіс. Бұл қағидалар нұсқаулықта жазылуға тиіс. Жұмыс уақыты ішінде персонал тірі  микроорганизмдермен контаминация мүмкін болатын немесе жануарлар ұсталатын аймақтан, басқа өнімдермен немесе  микроорганизмдермен жұмыстар жүргізілетін үй-жайларға шықпауға тиіс. Егер оны орындау мүмкін болмаса, осындай өндірістегі персонал анық белгіленген деконтаминация әдістемесін сақтауға, оның ішінде киімді, аяқ киімді ауыстыруды және қажетіне қарай, душ қабылдауды орындауға тиіс.
Егер осы аймақта соңғы 12 сағат ішінде ашық микроорганизмдермен жұмыстар жүргізілмесе (экзотикалық микроорганизмдермен жұмыстарды қоспағанда), микроорганизмдердің дақылы беті контаминациядан өткен, тұмшалап жабылған контейнерлерде болатын оқшауланған аймаққа кіргенде персонал контаминация қаупіне ұшырамайды деп саналады.

Үй-жайлар

6. Үй-жайларды жобалаған кезде өнімді де, өндірістік ортаны да қорғау көзделуге тиіс. Бұған оқшауланған, таза, таза оқшауланған немесе бақыланатын аймақтарды пайдалану есебінен қол жеткізуге болады.
7. Тірі  микроорганизмдермен операциялар оқшауланған аймақтарда жүргізілуге тиіс. Оқшаулау деңгейі микроорганизмдердің патогендігіне және олардың экзотикалық ретінде сараланған-сараланбағанына байланысты болады.
8. Инактивацияланған  микроорганизмдермен операцияларды таза аймақта жүргізген жөн. Таза аймақтарды көп жасушалы организмнен бөлінген инфекцияланбаған жасушалармен жұмыс жүргізген кезде және кей жағдайда стерильдеуші сүзгіден өткен ортамен жұмыс жүргізген кезде де пайдалануға болады.
9. Ашық өнімдермен немесе одан әрі стерильдеуге жатпайтын бастапқы орама құрауыштарымен операцияларды В сыныпты аймақтағы 
А сыныпты ауаның бір бағытты (ламинарлы) ағыны бар бокста (қондырғыда) жүргізген жөн.
10. Егер иммундық-биологиялық ветеринариялық дәрілік заттарды өндіру бір ғимаратта жүзеге асырылса, онда тірі  микроорганизмдермен басқа оперцаиялар (сапаны  бақылау, зерттеу және диагностика және т.б.) оқшауланған жеке үй-жайларда орындалуға тиіс. Оқшаулау деңгейі микроорганизмдердің осы түрінің патогендігіне және ол экзотикалық ретінде сараланған-сараланбағанына байланысты болады. Диагностикалық операцияларды орындаған кезде патогендігі жоғары микроорганизмдерді енгізу қаупі болады. Оқшаулау деңгейі жоғарыда аталған барлық тәуекелдерге сәйкес келуге тиіс. Егер сапаны бақылау және басқа операциялар өндірістік ғимаратқа жақын орналасқан ғимараттарда жүргізілген жағдайда да оқшаулау қажет болуы мүмкін.
11. Оқшауланған үй-жайлар оңай дезинфекцияланатын болуға және мына талаптар орындалуға тиіс:
a) желдетілетін ауаның сыртқа тікелей шығуының болмауы;
b) қысымның теріс айырмасы (сейілту) қамтамасыз етілетін желдетудің болуы. Ауа НЕРА-сүзгілер арқылы жойылуға тиіс. Ауаны НЕРА-сүзгілермен қосымша тазартқан жағдайда (әдетте, бұл талап осы аймақ үшін пайдаланылатын ағынды НЕРА-сүзгілер арқылы рециркуляцияланатын ауа өткенде кезде орындалады) дәл сол аймақта рециркуляция жағдайын қоспағанда, ауаның рециркуляциясына рұқсат етілмейді. Бір аймақтан екіншісіне ауаның келіп түсуіне, егер сорылған ауа тізбектеліп орнатылған екі НЕРА-сүзгі  арқылы өткен жағдайда рұқсат етіледі. Бұл ретте, осы сүзгі  зақымданған жағдайда, сорылған ауаны қауіпсіз шығару құралдары мен бірінші сүзгінің тұтастығын үздіксіз бақылау көзделуге тиіс;
c)  экзотикалық  микроорганизмдермен жұмыс жүргізілетін өндірістік аймақтан шығатын ауа тізбектеліп орнатылған 2 НЕРА-сүзгіден өтуге тиіс. Бұл ретте өндірістік аймақтар арасында ауаның рециркуляциясына рұқсат етілмейді;
d) стерильдегіштерн, биореактордан алынған контаминацияланған конденсат және т.б. қоса алғанда, сұйық қалдықтарды жинау мен дезинфекциялау жүйесінің болуы. Қатты қалдықтар, оның ішінде жануарлар өлексесін дезинфекциялау, стерильдеу немесе өртеу керек. Контаминацияланған сүзгілерді қауіпсіз тәсілмен жою қажет;
e) киім ауыстыруға арналған бөлмелерді ауа шлюзі ретінде жобалаған және пайдаланған жөн және қажетіне қарай, қол жуғышпен және душ кабиналарымен жабдықтау керек. Ауа қысымы айырмасының сұлбасы жұмыс және қоршаған орта аймағы арасында ауа қозғалысын, сондай-ақ жұмыс аймағынан тыс пайдаланылатын киімнің контаминациясы қаупін болдырмауға тиіс;
f) жабдықтардың орнын ауыстыру үшін құрастырылымы жұмыс аймағының контаминацияланған ауасының сыртқы ортаға қозғалысын және шлюз ішіндегі жабдықтың контаминациялану қаупін болдырмауға тиіс. Шлюздің өлшемі орын ауыстыратын материалдар бетінің тиімді контаминациясын жүргізуге мүмкіндік беруге тиіс. Шлюз есігіне тиімді деконтаминация жүргізу үшін жеткілікті уақытты бақылауға мүмкіндік беретін таймер орнату ұсынылады;
g) көптеген жағдайда қалдықтарды қауіпсіз шығару және стерильденген заттарды беру үшін екі есігі бар өту автоклавын пайдалану қажет.
12. Беру шлюздері мен киім ауыстыруға арналған бөлмелерді бірден артық есіктің бір мезгілде ашылуына кедергі келтіретін бұғаттайтын немесе басқа да қолайлы құрылғылармен жабдықтаған жөн. Киім ауыстыруға арналған бөлмелерге өндірістік аймақтар үшін тазартылған дәрежедегідей сүзгіден өткізілген ауа беру керек. Киім ауыстыруға арналған бөлмелер өндірістік аймаққа қарамай ауа алмасуын қамтамасыз ететін ауа шығару жүйесімен жабдықталуға тиіс. Беру шлюздері әдетте, дәл осылайша желдетілуге тиіс, алайда желдетілмейтін шлюздерді немесе тек ағынды жүйелермен ғана жабдықталған шлюздерді қолдануға рұқсат етіледі.
13. Өнімдердің контаминациясы орын алуы мүмкін технологиялық процесс кезеңі (жасушаларды сақтау, ортаны дайындау, вирустарды өсіру және т.б.) бөлек аймақтарда орындалуға тиіс. Жануарлармен және жануарлардан алынған өнімдермен жұмыс кезінде ерекше сақтық шаралары талап етіледі.
14. Дезинфекцияға төзімділігі жоғары микроорганизмдермен олардың инактивациясына дейін жасалатын операцияларды (мысалы, спора түзетін бактериялар) осындай операцияларды жүргізуге арналған оқшауланған аймақтарда орындаған жөн.
15. Өндірістік аймақта араластыру мен кейіннен толтыру процесін қоспағанда, тек бір түрдегі микроорганизмдермен бір мезгілде жұмыс жүргізген жөн. 
16. Өндірістік аймақтарды валидацияланған әдістерді пайдаланып өндірістік циклдер арасындағы аралықта өндірістік аймақтарды дезинфекциялауды жүргізу мүмкіндігі көзделетіндей етіп жобалған жөн.
17. Толықтай жабық және термиялық стерильденетін жабдықта жүзеге асырылған кезде, ал барлық қосылыстар жұмыс аяқталған соң және ашар алдында сондай-ақ термиялық стерильдеуге ұшыраған жағдайда, микроорганизмдерді бақыланатын аймақтарда өндіруге рұқсат етіледі. Мөлшері шектеулі болған, тиісті асептикалық әдістер пайдаланылған және ағу қаупі болмаған жағдайда ауаның жергілікті ламинарлы ағынымен қосылыстарды орындауға рұқсат етіледі. Қосылыстарды сұрыптар алдында пайдаланылатын стерильдеу процесінің параметрлері барлық пайдаланылатын  микроорганизмдер үшін валидациядан өтуге тиіс. Кездейсоқ ықтимал тоғыспалы контаминация болмаған кезде, бір аймақ шегінде түрлі өнімдер түрлі биореакторларға жүктелуі мүмкін. Алайда оқшаулаудың ерекше талаптары қойылатын  микроорганизмдермен жұмыстар осындай өнімдер үшін арнайы бөлінген аймақтарда ғана орындалуға тиіс.
18. Өндірісте пайдалануға арналған (пайдаланылатын) жануарларды ұстауға арналған үй-жайларда оқшауланған және (немесе) таза аймақ режимін ұстап тұрған жөн, сондай-ақ үй-жайларды басқа жануарларды ұстауға арналған үй-жайлардан бөлген жөн. Өнім сапасын бақылау үшін пайдаланылатын жануарлар ұсталатын үй-жайлар (оның ішінде патогенді микроорганизмдерді қолданып) тиісті тәсілмен оқшаулануға тиіс.
19. Өндірістік аймақтарға қолжетімділік осыған рұқсаты бар бір ғана персоналда болады. Қабырғаға ілу ұсынылатын өндірістік аймақтарға қолжетімділік режимі бойынша бір мәнді және ықшам жазбаша нұсқаулар болуға тиіс.
20. Кәсіпорынның техникалық құжаттамасында (негізгі файлда) өндірістік үй-жайлар туралы қажетті деректер болуға тиіс.
Өндірістік учаскелер мен ғимараттарды (үй-жайлар жоспары мен оның экспликациясын қосу жолымен), барлық үй-жайлардың арналуы мен пайдалану шарттарын, сондай-ақ жұмыс жүргізілетін биологиялық агенттер түрін сипаттаған кезде тиісті  нақтылау қамтамасыз етілуге тиіс. Персонал мен өнім қозғалысының ағыны да дәл белгіленуге тиіс. Виварийлердегі немесе кәсіпорынның басқа үй-жайларындағы жануарлар түрін, сондай-ақ өндірістік учаскелер маңында орындалатын жұмыстар түрін жазып көрсету керек.
Оқшауланған және (немесе) таза үй-жайлар мен аймақтар жоспарында ауа келетін және сорып алынатын жерлерді, пайдаланылатын сүзгілер мен оның өзіндік ерекшелігін, ауа алмасу мен қысымның құбылу еселерін көрсетіп, желдетудің түбегейлі сұлбасы болуға тиіс. Қандай үй-жайлар арасында қысым құбылуының мониторингі көзделгенін манометр көмегімен көрсеткен жөн.

Жабдық

21. Пайдаланылатын жабдық өнімнің әрбір түрі үшін өзіндік ерекшелігі бар талаптарға сәйкес келетіндей құрастырылуға және жинақталуға тиіс.
Жабдықты пайдалануға енгізер алдында ол бағалау мен валидациядан өтуге, одан кейін тұрақты техникалық қызмет көрсету мен қайта валидациядан өтуге тиіс.
22. Жабдық биологиялық агенттерді бастапқы қанағаттанарлық оқшаулауды қамтамасыз етуге тиіс. Жабдықтың конструкциясы мен монтаждалуы қажеттілігіне қарай, оның жеңіл әрі тиімді деконтаминациясын және (немесе) стерильденуін қамтамасыз етуге тиіс.
23. Биологиялық агенттерді алғашқы оқшаулау үшін пайдаланылатын жабық жабдықтың конструкциясы мен монтаждалуы ағудың, тамшылар мен аэрозольдің түзілуінің алдын алуды қарастыруға тиіс.
Газдың енуі мен шығуы оқшаулаудың қажетті деңгейін қамтамасыз ететіндей, мысалы, стерильденетін гидрофобты сүзгіні пайдалану жолымен қорғалуға тиіс.
Материалдарды беру немесе кетіру үшін стерильденетін жабық жүйені немесе ауаның ламинарлы ағынының тиісті шарттарын пайдаланған жөн.
24. Қажетілікке қарай жабдықты пайдаланар алдында оны қысым астында құрғақ бумен стерильдеген жөн. Егер жабдықтың қасиеті оны бумен стерильдеуге жол бермеген жағдайда, басқа әдістер қолданылады. Өңдеу кезінде центрифугалар мен су моншасы сияқты жабдық түрлерін өткізбеу маңызды.
Тазарту, бөлу немесе шоғырландыру үшін пайдаланылатын жабдық кем дегенде өнімнің бір түрінен екіншісіне ауысқан кезде стерильденуге немесе дезинфекциялануға тиіс. Пайдалану мерзімін анықтау мақсатында жабдықтың валидациялық мәртебесін және тиімділігіне стерильдеу әдістерінің әсерін зерттеу қажет.
Стерильдеудің барлық әдісі валидациялануға тиіс.
25. Жабдықтың конструкциясы түрлі организмдердің немесе өнімдердің шатысу мүмкіндігін болдырмауға тиіс. Құбыржолдар, клапандар мен сүзгілер олардың арналуына сәйкес таңбалануға тиіс.
Инфекцияланған немесе инфекцияланбаған материалдары бар контейнерлер үшін, сондай-ақ әдетте түрлі организмдер немесе жасушалар үшін бөлек инкубаторды пайдаланған жөн. Бір инкубаторда 1 типтен артық ағзаны немесе жасушалар типін ұстауға тек контейнерлерді тұмшалап жабу, беттік контаминация мен бөлу бойынша қажетті шаралар қабылданған жағдайда ғана рұқсат етіледі. Дақылы және т.б. бар ыдыстар бөлек таңбалануға тиіс. Осы ыдыстар мен инкубаторларды тазарту және дезинфекциялау қиын болуы және ерекше назарды талап етуі мүмкін.
Биологиялық агенттерді немесе өнімдерді сақтау үшін пайдаланылатын жабдықтарды пайдалану тәртібі мен конструкциясы кез келген ықтимал шатысуды болдырмауға тиіс.
Барлық сақталатын үлгілердің айқын әрі бір мәнді таңбалауы болуға және ағып кетуден қорғалған контейнерлерде болуға тиіс. Жасушалар мен организмдердің екпе дақылының запасы арнайы жабдықтарда сақталуға тиіс.
26. Жабдықтардың кей түрі (мысалы, температураны бақылауды талап ететін жабдық) тіркеу құрылғыларымен және (немесе) сигнал беру жүйесімен жарақталуға тиіс. Істен шығуға жол бермеу үшін даму қарқынын талдаумен бірге тіркелетін деректерде профилактикалық қызмет көрсету жүйесін ұйымдастырған жөн.
27. Лиофильді кептіру қондырғыларын жүктеу таза (оқшауланған) аймақта жүргізілуге тиіс. Лиофильді кептіру қондырғыларын түсіру бойынша операциялар қоршаған ортаның ластануына алып келеді. Осыған байланысты, бір жағынан ашылатын лиофильді кептіру аппараттарын пайдаланған кезде бірдей ағзасы бар серияларды қоспағанда, таза үй-жай өнімдердің басқа сериясы осы аймаққа орын ауыстырылғанға дейін деконтаминациядан өтуге тиіс. Екі жақты лиофильді кептіру қондырғылары егер олар тек таза аймаққа ашылмаса, өндірістің әрбір циклінен кейін стерильденуге тиіс.
Лиофильді кептіру қондырғыларын стерильдеу осы Талаптардың 
24-тармағына сәйкес жүргізілуге тиіс. Өндірістің жекелеген циклінің қағидаты бойынша жұмыстарды ұйымдастырған жағдайда, кем дегенде әрбір циклден кейін оларды стерильдеу керек.

Жануарлар мен виварийлер

28. Жануарларды ұстауға, оларға арналған үй-жайларға, бағу мен карантинге қойылатын жалпы талаптар Еуразиялық экономикалық одаққа мүше мемлекеттердің нормативтік құқықтық актілерінде белгіленеді.
29. Виварийлер басқа өндірістік үй-жайлардан оқшаулануға тиіс. Олар қажетті талаптарды сақтай отырып құрастырылуға тиіс.
30. Өндіріс үшін пайдаланылатын жануарлардың санитариялық күйін бағалау, бақылау және тіркеу қажет. Жануарлардың кей түрімен жұмыс істеу қағидалары (мысалы, патогеннен бос жануарлар желісі) арнайы нұсқаулықта немесе Еуразиялық экономикалық одаққа мүше мемлекеттердің нормативтік құқықтық актілерінде белгіленеді.
31. Жануарлар, биологиялық агенттер мен жүргізілетін сынақтар шатысу қаупін болдырмау үшін және қауіптіліктің барлық ықтимал түрін бақылау мақсатында белгіленген жүйеге сәйкес дәл сәйкестендірілуге тиіс.

Дезинфекциялау. Қалдықтарды жою

32. Қатты және сұйық қалдықтарды дезинфекциялау және (немесе) жою иммундық-биологиялық өнімді өндіру кезінде ерекше маңызға ие болуы мүмкін. Осыған байланысты, қоршаған ортаның ластануын болдырмау үшін пайдаланылатын жабдықтар мен әдістерге, сондай-ақ олардың валидациясына аса мән беру керек.

Өндіру

33. Өнімдердің алуан түрлілігіне, иммундық-биологиялық  ветеринариялық дәрілік заттарды өндіру кезіндегі сатының ауқымды санына және биологиялық процестердің сипатына қарай валидацияланған технологиялық процестерді қатаң сақтауға, өндірістің барлық технологиялық кезеңін тұрақты бақылауға және өндіріс процесінде бақылау жүргізуге ерекше назар аударған жөн.
Бастапқы шикізатқа, материалдарға, өсіру ортасы мен екпе дақылдары жүйесін пайдалануға баса назар аударған жөн.

Бастапқы шикізат пен материалдар

34. Бастапқы шикізат пен материалдарға қойылатын талаптар құжатпен ресімделген өзіндік ерекшеліктерде дәл анықталуға тиіс. Өзіндік ерекшеліктерде жеткізуші, өндіріс әдісі, жеткізушінің орналасқан жері мен бастапқы шикізаттар мен материалдар алынатын жануарлар түрі туралы, сондай-ақ оны бақылау тәсілдері туралы деректер болуға тиіс. Бақылаудың микробиологиялық әдістері ерекше рөл атқарады.
35. Бастапқы шикізат пен материалдарды сынау нәтижесі өзіндік ерекшеліктерге сәйкес келуге тиіс. Егер сынақ жүргізу көп уақытты алса (мысалы, өзіндік ерекшелігі бар патогендерден (SPF) бос құс жұмыртқасы (эмбрионы), талдамалық сынақ нәтижесін алғанға дейін бастапқы шикізаттар мен материалдарды өңдеу қажеттілігі туындауы мүмкін. Бұл жағдайда, дайын өнімді шығруға рұқсат алу бастапқы шикізат пен материалдарды сынаудың оң нәтижесіне байланысты болады.
36. Сапаның кіру бақылауын жүргізген кезде талап етілетін сынақтар көлемі мен шикізат пен материалдар көзінің сәйкестігін бағалау кезінде жеткізушінің сапаны қамтамасыз ету жүйесі туралы деректерге баса назар аударған жөн.
37. Мүмкіндігінше, бастапқы шикізаттар мен материалдарды термиялық әдіспен стерильдеген жөн. Басқа да валидацияланған, мысалы, иондап сәулелендіру әдісін пайдалануға рұқсат етіледі.

Орта

38. Ортаның өсу қасиеті алдын ала тиісті тәсілмен расталуға тиіс.
39. Сол орында немесе өндірістік желіде ортаны стерильдеу дұрысырақ болады. Термиялық стерильдеу әдісі басымдыққа ие. Газ, орта, қышқылдар, сілтілер, көбік сөндіргіштер мен стерильденген биореакторға енгізілетін басқа заттар стерильденген болуға тиіс.

Екпе дақылдары мен жасушалар банкінің жүйесі

40. Бірнеше еселік қайта егу немесе генерацияның көп саны салдарынан туындауы мүмкін қасиетінің қажетсіз өзгеруін болдырмау үшін  микроорганизмдер дақылынан, жасушалар дақылынан, тіндерден немесе эмбриондар мен жануарларды көбейтіп алынатын иммундық-биологиялық  ветеринариялық дәрілік заттарды өндіру екпе дақылының немесе жасушалар банкі жүйесіне негізделуге тиіс.
41. Екпе дақылдары немесе жасушалар банкі мен дайын өнімдер арасындағы генерациялар (еселену, пассаж) саны тіркеу дерекнамасының талаптарына сәйкес келуге тиіс.
42. Екпе дақылы мен жасушалар банкін тиісінше тәсілмен ажырату және контаминанттың жоқтығына бақылау қажет. Жаңа екпе дақылы үшін қабылдауға лайықтылық өлшемшарты белгіленуге тиіс. Екпе дақылы мен жасушалар банкі олардың контаминациясы қаупін немесе кез келген өзгерісті азайту үшін осылайша жасалуға, ұсталуға және пайдаланылуға тиіс. Екпе дақылын немесе жасушалар банкін жасаған кезде сол аймақта немесе сол персоналдың басқа тірі немесе инфекциялаушы материалдармен (вирустармен немесе жасуша желісімен) бір мезгілде жұмыс істеуіне жол берілмейді.
43. Екпе дақылын немесе жасушалар банкін жасауды екпе дақылы мен жасушалар банкін, сондай-ақ онымен жұмыс істейтін персонал мен сыртқы қоршаған ортаны қорғау үшін өндірістік ортаға қойылатын белгіленген талаптарды сақтай отырып жүргізген жөн.
44. Екпе дақылының шығу тегі, түрі мен сақтау шарттары тиісті  құжаттамада толықтай сипатталуға тиіс. Екпе дақылы мен жасушалардың тұрақтылығы мен жаңғыртушылығына дәлел болуға тиіс. Сақтауға арналған ыдыстар тұмшалап жабылуға, дәл таңбалануға және талап етілетін температурада сақталуға тиіс. Сақтау шарттары тиісті тәсілмен бақылануға тиіс. Әрбір сақталатын контейнердің есебі мұқият жүргізілуі қажет.
45. Материалмен жұмыс істеуге тек арнайы тағайындалған қызметкерлер жіберіледі. Жұмыс жауапты адамның бақылауымен жүргізілуге тиіс. Түрлі екпе дақылдары мен жасушалар банкін шатастыру немесе тоғыспалы контаминацияға жол берілмейтіндей сақтаған жөн. Екпе дақылы мен жасушалар банкін бөлу және оның түрлі бөліктерін толық жоғалуды болдырмау үшін бөлек сақтау ұсынылады.

Жұмыс істеу қағидаттары

46. Технологиялық процестер барысында тамшының немесе көбіктің түзілуін болдырмау немесе азайту қажет. Тамшының түзілуіне алып келетін центрифугалау немесе араластыру процестері тірі организмдердің ауысуын болдырмау үшін оқшауланған ыдыстарда немесе таза (оқшауланған) аймақта жүргізілуге тиіс.
47. Әсіресе ішінде тірі ағзасы бар сұйықтықтың кездейсоқ төгілуін жылдам әрі қауіпсіз тәсілмен жою қажет. Микроорганизмдердің әр типі үшін деконтаминацияның валидацияланған рәсімін пайдаланған жөн. Бір түрдегі бактерияның түрлі штамын және өте ұқсас вирустарды пайдаланған кезде, егер олардың сыналған агентпен деконтаминация әсеріне төзімділігінде елеулі айырмашылық болмаса, бұл рәсім оның біреуіне ғана қатысты валидациялануы мүмкін.
48. Стерильденген орта, дақылдар немесе өнімдер сияқты материалдардың орнын ауыстыруды қамтитын операциялар алдын ала стерильденген жабық жүйелерде жүргізілуге тиіс. Егер бұл мүмкін болмаса, материалдардың орнын ауыстыру ауаның ламинарлы ағынында жүргізілуге тиіс.
49. Ортаны немесе дақылды биореакторларға және басқа ыдыстарға қосу контаминанттардың енгізілуінің мүмкін болмауын қамтамасыз ететін мұқият бақыланатын жағдайда жүргізілуге тиіс. Дақылдарды қосқан кезде ыдыстардың қосылуының дұрыстығын мұқият тексеру қажет.
50. Қажет болған кезде (мысалы, 2 және одан көп ферментатор 
1 аймақта орналасқан кезде) сынаманы іріктеуге және қоспалар мен қосу элементтерін енгізуге арналған тесіктер бумен (қосқаннан кейін, өнімді берер алдында және ажыратар алдында) стерильденуге тиіс. Басқа жағдайларда, кіру тесіктерін химиялық дезинфекциялауға және ауаның ламинарлы ағынымен қосылысты қорғауға рұқсат етіледі.
51. Жабдық, зертханалық ыдыс, өнімі бар контейнерлердің сыртқы беті және басқа да ұқсас материалдар оқшауланған ортадан орын ауыстырар алдында валидацияланған әдісті пайдаланып (осы құжаттың 47-тармағында көрсетілген талаптарға сәйкес) дезинфекциялануға тиіс. Өнім сериясына арналған құжаттаманы жүргізу проблема тудыруы мүмкін. Тек Қағидалардың талаптарын сақтау үшін қажетті құжаттаманың абсолютті минимумы ғана жұмыс аймағына келіп түсуі және шығуы тиіс. Анық контаминация (мысалы, тамшымен немесе аэрозольмен) кезінде немесе экзотикалық микроорганизмдерді пайдаланған кезде қағаз құжаттама жабдықтың орнын ауыстыруға арналған шлюзде дезинфекциялануға немесе фотокөшірмесін немесе факсты пайдалану арқылы берілуге тиіс.
52. Жұмыртқадан алынған материалдарды іріктеуден кейін қабық, дақылға арналған бір рет пайдаланылатын шөлмектер, қажетсіз дақылдар немесе биологиялық агенттер сияқты сұйық немесе қатты қалдықтарды оқшауланған аймақтан жояр алдында стерильдеу немесе дезинфекциялау дұрыс болады. Кей жағдайда, басқа әдістер де (мысалы, тұмшаланған контейнерлер немесе құбыржолдар) қабылдауға лайық болып саналады.
53.  Өндірістік аймаққа бастапқы шикізаттар мен материалдар, оның ішінде өндірілетін өнімге жататын құжаттама ғана түсуін мұқият бақылау қажет. Енгізілетін және шығарылатын заттар мен материалдардың өндірістік үй-жайларда жиналуын болдырмау үшін олардың санының сәйкестігін бақылау мақсатында есепке алу жүйесі жұмыс істеуге тиіс.
54. Термотөзімді заттар мен материалдар таза немесе таза оқшауланған аймаққа өту автоклавы немесе құрғақ қуыру пеші арқылы келіп түсуге тиіс. Қыздыруға сезімтал заттар мен материалдар бұғатталатын есіктері бар ауа шлюзі арқылы енуге тиіс, ол жерде бұл заттар дезинфекцияланады. Егер шлюз арқылы қосарлы қабықшаға барлық сақтық шараларын сақтай отырып түскен болса, заттар мен материалдарды басқа жерде стерильдеуге рұқсат етіледі.
55. Жасушалар дақылының немесе микроорганизмдердің инкубация кезеңінде шатасуын немесе контаминациясын болдырмау үшін сақтық шараларын сақтау қажет. Инкубаторларды тазарту мен дезинфекциялау әдістемесі болуға тиіс. Инкубатордағы контейнерлер анық әрі мұқият таңбалануға тиіс.
56. Бір үй-жайда араластыру мен кейіннен буып-түю бойынша операцияларды қоспағанда немесе толықтай жабық жүйені пайдаланған кезде бір мезгілде 1 тірі биологиялық агентпен ғана операцияны жүргізуге рұқсат етіледі. Түрлі тірі биологиялық агенттермен операциялар аралығында өндірістік үй-жайлар тиімді дезинфекциядан өтуге тиіс.
57. Өнімдер кейіннен мұқият араластырылатын инактиваторды қосу жолымен инактивациялануға тиіс. Одан кейін ыдыстың пішіні мен өлшемі оның ішіндегісі дақылдар мен инактиватордың соңғы қоспасымен шыланатындай жеңіл аударуға және сілкуге мүмкіндік беретін жағдайды қоспағанда, қоспа 2-ші зарарасызданған ыдысқа ауыстырылады. 
58. Ішінде инактивацияланған өнімі бар ыдыстарды ашуға рұқсат етілмейді, осы ыдыстан сондай-ақ тірі биологиялық агенттері бар аймақтарда сынаманы іріктеуге рұқсат етілмейді. Инактивацияланған өнімдерді кейіннен барлық өңдеуді А және В класты аймақтарда немесе инактивацияланған өнімдерге арналған жабық жабдықта таза аймақтарда жүргізген жөн. 
59. Стерильдеу, дезинфекциялау, вирустарды жою және инактивациялау әдістерінің валидациясына баса назар аудару қажет.
60. Толтыруды өндірістік операциялар аяқталғаннан кейін мүмкіндігінше уақыттың қысқа аралығында жүргізген жөн. Толтыру операциясы басталғанға дейін өлшеп буылмаған өнімі бар ыдыстар тұмшалап жабылуға, тиісті тәсілмен таңбалануға және белгіленген температуралық шарттарда сақталуға тиіс.
61. Толтырылғаннан кейін ораманың тұтастығы мен тұмшалануын бақылауды қамтамасыз ететін жүйе болуға тиіс.
62. Ішінде тірі биологиялық агенттері бар құтылар басқа өнімнің контаминациясы немесе басқа аймақтарға не сыртқы ортаға тірі агенттердің енуі мүмкін болмайтындай қақпақпен жабылуға тиіс.
63. Бірінші ораманы толтыру, оны таңбалау және буып-түю арасында белгілі бір уақыт аралығы өтуге тиіс. Олардың шатасуын болдырмайтын және сақтаудың тиісті шарттарын қамтамасыз ететін таңбаланбаған контейнерлерді сақтау тәртібін сипаттайтын рәсімдер әзірленуге және құжатпен ресімделуге тиіс. Термолабильді және жарық сезгіш өнімді сатауға баса назар аудару керек. Сақтау температурасы белгіленуге тиіс.
64. Әрбір технологиялық кезеңде өнімнің нақты және күтілетін шығуын салыстырып қарау жүргізілгені жөн. Барлық елеулі ауытқулар тергеп-тексерілуге тиіс.

Сапаны бақылау

65. Иммундық-биологиялық  дәрілік заттардың сапасының тұрақтылығын қамтамасыз етуде өндіріс процесіндегі бақылау ерекше мәнге ие. Сапасын бағалау үшін шешуші мәні бар, алайда дайын өнімде жүргізілмейтін бақылау түрі (мысалы, вирус жоқ екенін бақылау) өндірістің алдыңғы кезеңдерінің бірінде орындалуға тиіс.
66. Өнім сериясының сапасын бақылау нәтижесін қайталау немесе растау үшін тиісті жағдайда аралық өнімдер үлгісінің жеткілікті көлемін сақтау қажеттігі туындауы мүмкін.
67. Өндіріс процесі барысында параметрлерді үздіксіз бақылау қажеттігі туындауы мүмкін (мысалы, ферменттеу барысында физикалық параметрлерін үздіксіз бақылау).
68. Биологиялық өнімді үздіксіз өсіру кең таралған практика болып табылады. Мұндай әдіс кезінде өнім сапасын бақылауды ұйымдастыруға қойылатын ерекше талаптарды назарға алу қажет.

___________________





































Еуразиялық экономикалық одақтың
тиісті өндірістік практика 
қағидаларына
№ 6 ҚОСЫМША


Медициналық газды өндіруге қойылатын
ТАЛАПТАР

Қағидат

Дәрілік заттарға жататын медициналық газды өндіруді Еуразиялық экономикалық одақ органдарының актілері мен Еуразиялық экономикалық одаққа мүше мемлекеттердің заңнамасына сәйкес жүзеге асырған жөн. Осы құжат газды белсенді фармацевтикалық субстанциялар (бұдан әрі – БФС) ретінде газды өндіруге және медициналық қолдануға арналған газды өндіруге қойылатын талаптарды белгілейді.
БФС өндірісі мен дәрілік препараттарды (медициналық газды) өндіру арасындағы ажырату әрбір тіркеу дерекнамасында айқын анықталуға тиіс. Әдетте, газды өндіру мен тазарту кезеңі БФС өндірісіне жатады. Дәрілік препараттарды өндіруге бастапқы сақтау контейнерлерінен өндірістің келесі кезеңіне келіп түсетін газдар жатады.
БФС ретінде газ өндіруді Еуразиялық экономикалық одақтың тиісті өндірістік практика қағидаларының (бұдан әрі – Қағидалар) ІІ бөлігінде берілген талаптарға, осы құжатқа және Қағидаларға басқа да тиісті қосымшаларға сәйкес жүзеге асырған жөн.
Дәрілік препараттарды (медициналық газдарды) өндіруді  Қағидалардың І бөлігінде көрсетілген талаптарға, осы құжатқа және Қағидаларға басқа да тиісті қосымшаларға сәйкес жүзеге асырған жөн.
Ерекше жағдайларда, БФС өндіруге арналған бастапқы шикізаттан бастап газды аралық сақтау мүмкін болмайтын дәрілік препаратты өндіруге дейінгі үздіксіз процестерді дәрілік препараттар өндірісі ретінде қарастырған жөн. Бұл тіркеу дерекнамасында анық жазылуға тиіс.
Осы құжаттың ережелері, егер мұндай процесс өнеркәсіптік өндіріс болып табылмаса, медициналық мекемелердегі медициналық газды өндіру мен айналымына таралмайды. Солай бола тұра, осы құжаттың сәйкес бөлімдер осы жұмыстарды ұйымдастыру үшін негіз ретінде пайдаланылуы мүмкін.

Газды белсенді фармацевтикалық субстанция ретінде өндіру

Газдар белсенді фармацевтикалық субстанция ретінде химиялық синтез немесе оларды тазарту жолымен (қажет болған кезде) табиғи көзден (мысалы, ауаны бөлу бойынша зауыттарда) алынуы мүмкін.
1. Газды осы екі әдіспен алудың технологиялық процестері мынаны ескере отырып, Қағидалардың ІІ бөлігінде көрсетілген талаптарға сәйкес жүзеге асырылғаны жөн:
a) белсенді фармацевтикалық субстанциялар үшін бастапқы шикізатқа қойылатын талаптар (Қағидалардың ІІ бөлігінің 7-бөлімі) ауаны бөлу әдісімен белсенді фармацевтикалық субстанция (бұдан әрі – БФС) – газды өндіруге қолданылмайды (алайда, өндіруші пайдаланылатын ауаның сапасы белгіленген сапаға сәйкестігіне және сыртқы ортадан алынған ауа сапасының өзгеруі БФС ретінде өндірілетін газ сапасына әсерін тигізбейтініне кепілдік беруге тиіс);
b) егер тұрақтылығын бастапқы зерделеу деректері ретінде әдебиет деректері пайдаланылған жағдайда, сақтау шарттары мен жарамдылық мерзімін (немесе қайта бақылау күнін) (Қағидалардың ІІ бөлігінің 
11.2-тармағы) растау мақсатында жүзеге асырылатын белсенді фармацевтикалық субстанцияның (Қағидалардың ІІ бөлігінің 11.5-тармағы) тұрақтылығын үздіксіз зерделеуге қойылатын талаптар қолданылмайды;
c) егер өзгеше белгіленбесе, бақылау және мұрағат үлгілеріне қойылатын талаптар (Қағидалардың ІІ бөлігінің 11.7-тармағы) белсенді фармацевтикалық субстанциялар ретіндегі газға қолданылмайды.
2. Үздіксіз әдіспен (мысалы, ауаны бөлу) жүргізілетін белсенді фармацевтикалық субстанция ретінде газ сапасының тұрақты сапа мониторингін жүргізген жөн. Мониторинг нәтижесін үрдісті бағалауды жүзеге асыруға мүмкіндік беретін түрде сақтаған жөн.
3. Бұдан басқа:
a) белсенді фармацевтикалық субстанция ретінде бөлшектеп сығымдалмаған газды тасымалдау мен сақтау шарттары медициналық газ үшін белгіленген талаптарға сәйкес келуге тиіс (осы құжаттың 19 – 21-тармақтары);
b) баллондарды немесе тасымалданатын криогенді ыдыстарды белсенді фармацевтикалық субстанция ретіндегі газбен толтыру операциясын медициналық газ үшін белгіленген талаптарға (осы құжаттың 22 – 37-тармақтары) және Қағидалардың ІІ бөлігі 9-бөлімінің талаптарына сәйкес жүргізген жөн.

Медициналық газдарды өндіру

Әдетте, медициналық газды өндіру жабық жабдықта жүзеге асырылады. Осыған байланысты, өндірістік ортадан бұл өнімнің контаминациялану қаупі төмен болып табылады. Алайда, әсіресе, ыдысты қайта пайдаланған кезде контаминация (немесе басқа газбен тоғыспалы контаминация) қаупі бар.
4. Баллондарға қойылатын талаптарды баллондар тобына (байламына) да қолданған жөн (арнайы контейнерлерде сақтау мен тасымалдау жағдайын қоспағанда).

Персонал

5. Медициналық газдарды өндірумен және өткізумен айналысатын  персонал Қағидалардың осы өнім түріне қатысты өзіндік ерекшелігі бар талаптарына сәйкес оқудан өтуге тиіс. Персонал медициналық газ түріндегі дәрілік препараттар пациенттер үшін төндіруі мүмкін ықтимал қауіптілік пен сыни маңызды аспектілерді білуге тиіс. Медициналық газды тасымалдауды жүзеге асыратын жүргізушілер де тиісті оқудан өтуге тиіс.
6. Мердігерлердің медициналық газдың сапасына әсерін тигізуі мүмкін персоналы (мысалы, баллондарға немесе клапандарға техникалық қызмет көрсетуді жүзеге асыратын персонал) тиісті оқудан өтуге тиіс.

Үй-жайлар мен жабдықтар

Үй-жайлар

7. Баллондар мен тасымалданатын криогенді ыдыстарды медициналық емес газбен жұмыс істейтін аймақтан бөлек аймақта тексеру, дайындау, толтыру және сақтау қажет. Осы аймақтар арасында баллон (тасымалданатын криогенді ыдыстар) алмасуға тыйым салынады. Алайда, егер оларға қойылатын талаптар медициналық газға қойылатын талаптарға сәйкес келсе, ал өндірістік операциялар Қағидалардың талаптарына сәйкес жүзеге асырылса, дәл сол аймақтарда басқа газды бақылауға, дайындауға, толтыру мен сақтауға рұқсат етіледі.
8. Медициналық газды өндіру, сынақ жүргізу және сақтау бойынша операциялар орындалатын үй-жайлардың алаңы шатастыру қаупін болдырмау үшін жеткілікті болуға тиіс. Үй-жайларды жоспарлау мынаны қамтамасыз етуге тиіс:
a) түрлі газ үшін бөлек таңбаланған аймақтар;
b) бос баллондарды (тасымалданатын криогенді ыдыстарды) және өндірістің түрлі кезеңіндегі баллондарды бір мәнді белгілеу (мысалы, «бақылауды күтуде», «толтыруды күтуде», «карантин», «рұқсат етілген», «кері қайтарылған», «жөнелтуге дайын» деген жазулар) (мысалы, «бақылауды күтуде», «толтыруды күтуде», «карантин», «рұқсат етілген», «кері қайтарылған», «жөнелтуге дайын» деген жазулар) және бөлу.
Бөлудің түрлі деңгейіне қол жеткізу үшін пайдаланылатын тәсіл технологиялық процестің сипатына, көлемі мен күрделілігіне байланысты болады. Едендегі аймақтар, арақабырғалар, кедергілер, белгілеулер және т.б. бойынша белгілер бөлу бойынша шаралар болуы мүмкін.
9. Сұрыптаудан немесе техникалық қызмет көрсетуден кейін бос баллондарды (тасымалданатын криогенді ыдыстарды және толтырылған баллондарды (тасымалданатын криогенді ыдыстарды) қолайсыз ауа райы жағдайынан қорғайтын аспа астында сақтаған жөн. Толтырылған баллондарды (тасымалданатын криогенді ыдыстарды) олар пайдаланылатын шарттарға сай келетін, таза күйінде жеткізілуіне кепілдік беретін жағдайда сақтаған жөн.
10. Тіркеу дерекнамасының талаптарына сәйкес келетін (мысалы, қатқан жағдайда фазаның бөлінуі орын алатын газ қоспасы үшін) сақтаудың ерекше шарттары қамтамасыз етілуге тиіс.

Жабдық

11. Жабдық тиісті газ тиісті контейнерге толтырылатынына кепілдік беретіндей жобалануға тиіс. Әдетте, түрлі газ өтетін құбыржолдар арасында қосылыс болмауға тиіс. Егер мұндай қосылыс қажет болған жағдайда (мысалы, газ қоспасын толтыру үшін пайдаланылатын жабдық) бағалау жүргізу жолымен түрлі газбен тоғыспалы контаминация қаупінің жоқтығына кепілдік беру қажет. Бұған қосымша, бөлу коллекторлары өзіндік ерекшелігі бар қосу элементтерімен жабдықталуға тиіс. Бөлу коллекторын және оның баллон клапандарымен қосылысын пайдалануға қойылатын талаптар тиісті нормативтік құқықтық актілерде белгіленуі мүмкін. Түрлі стандарттарға сәйкес келетін қосылыстарды бір өндірістік учаскесінде пайдалануды, сондай-ақ қолданылуы толтырудың өзіндік ерекшелігі бар жүйесін қосудың кейбір жағдайында қажет болатын адаптерлерді пайдалануды да мұқият бақылау қажет.
12. Сақтауға арналған резервуарлар мен жеткізуге арналған тасымалданатын цистерналар белгілі бір сапалы газдың бір түрі үшін ғана арналуға тиіс. Соңғысының сапасы кем дегенде медициналық газдың сапасына балама болғанда және Қағидалардың талаптары сақталған кезде медициналық газ соған ұқсас медициналық емес газ сияқты резервуарда сақталуы және тасымалдануы мүмкін. Мұндай жағдайларда, қауіпті басқару рәсімі жүзеге асырылуға және құжатпен ресімделуге тиіс.
13. Медициналық және медициналық емес мақсаттағы коллекторлары бар газды бөлудің жалпы жүйесі медициналық емес жүйеден медициналық жүйеге газдың қайтымды ағынын өткізбеудің валидацияланған әдісі болған кезде ғана пайдаланылады.
14. Бір медициналық газ немесе белгілі бір медициналық газ қоспасы үшін толтырудың арнайы коллекторлары болуға тиіс. Егер  мұндай мүмкіндік дәлелденсе және барлық процесс бақылауда болса, ерекше жағдайларда медициналық газға арналған коллекторларды пайдаланып басқа медициналық мақсатқа арналған газды толтыруға рұқсат етіледі. Мұндай жағдайларда, медициналық емес газдың сапасы кем дегенде медициналық газдың талап етілген сапасына тең болуға және Қағидалардың талаптары сақталуға тиіс. Толтыру өндіріс циклін ұйымдастыру қағидаты бойынша жүргізілуге тиіс.
15. Жабдықты жөндеу мен техникалық қызмет көрсету бойынша жұмыстар (жабдықты тазарту мен үрлеуді қоса алғанда) медициналық газдың сапасына әсер етпеуге тиіс. Атап айтқанда, жүйенің герметизациясын ашуды қамтитын жабдыққа техникалық қызмет көрсету мен жөндеуден кейін жүргізілетін шараларды әзірлеген және құжатпен ресімдеген жөн. Жабдық дайын өнімді өткізуге шығарғанға дейін оның сапасына әсерін тигізуі мүмкін кез келген контаминациядан бос екенін растау әсіресе маңызды болады. Жүргізілген жұмыстар жазбасы сақталуға тиіс.
16. Цистерналарды медициналық газбен жүмыс істеу учаскесіне қайтарған кезде жүзеге асырылатын рәсімдерді әзірлеген және құжатпен ресімдеген жөн (осы құжаттың 12-тармағында көрсетілген жағдайда медициналық газды тасымалдаудан кейін немесе техникалық қызмет көрсету бойынша оперцаиялардан кейін). Мұндай рәсім өнім қалдығының болуын талдамалық сынауды қамтуға тиіс.

Құжаттама

17. Толтырылған баллондардың (тасымалданатын криогенді ыдыстардың) әрбір сериясына арналған дерекнамаға енген деректер әрбір толтырылған баллон үшін толтырудың тиісті кезеңінің барлық негізгі параметрлері туралы ақпараттың қадағалануын қамтамасыз етуге тиіс. Серияға жататын жазулар (серияға арналған дерекнама) әдетте мынадай ақпаратты қамтуға тиіс:
a) өнімнің атауы;
b) серияның нөмірі;
c) толтыруға арналған операцияны өткізу күні мен уақыты;
d) процестің елеулі кезеңін орындайтын персонал (мысалы, желіні тазарту, бастапқы шикізат пен материалдарды алу, толтыру желісін дайындау, толтыруды жүргізу және т.б.);
e) мәртебесін (толтыруға рұқсатты) қоса алғанда, осы құжаттың 
22-тармағына сәйкес толтыру бойынша операциялар үшін пайдаланылған газ сериясының нөміріне сілтеме;
f) пайдаланылған жабдық (мысалы, толтыру  коллекторы);
g) әрбір ыдыстың сәйкестендіру деректері мен оның геометриялық көлемін қоса алғанда, толтыру операциясына дейін баллондар (тасымалданатын криогенді ыдыстар) саны;
h) толтырғанға дейін орындалған операциялар (осы құжаттың 
30-тармағына сәйкес);
i) стандартты жағдайда толтыру бойынша операцияларды жүргізудің дұрыстығын растау үшін қажетті негізгі параметрлер;
j) баллондар (тасымалданатын криогенді ыдыстар) толтырылғанына кепілдік беретін тиісті тексерулер нәтижесі;
k) серия заттаңбасының үлгісі;
l) дәрілік заттың өзіндік ерекшелігі және сапаны бақылау бойынша сынақ нәтижесі (сынақ барысында пайдаланылған жабдықты калибрлеудің ағымдағы күйіне сілтемені қоса алғанда);
m) дербес сәйкестендіру деректері мен кері қайтару себебін көрсетіп кері қайтарылған баллондардың (тасымалданатын криогенді ыдыстардың) саны;
n) барлық проблемалар мен кері қайтарулар туралы толық деректер, толтыру бойынша нұсқаулардан кез келген кері қайтаруға арналған бекітілген рұқсат;
o) серияны шығаруға уәкілетті тұлғаның рұқсаты, күні мен қолы.
18. Медициналық мекемелерде резервуарды толтыруға арналған газдың әрбір сериясына арналған дерекнама сақталуға тиіс. Мұндай дерекнаманың мазмұнына қойылатын талаптар Еуразиялық экономикалық одаққа мүше мемлекеттердің тиісті нормативтік құқықтық актілерінің талаптарына байланысты болады, алайда, әдетте, дерекнама мынадай ақпаратты қамтуға тиіс:
a) өнімнің атауы;
b) серияның нөмірі;
c) сериясы өткізуге рұқсат етілген ыдыстың (цистернаның) сәйкестендіру нөміріне сілтеме;
d) толтыру бойынша  операцияның күні мен уақыты;
e) ыдысты (цистернаны) толтыруды орындаған персонал;
f) толтыру жүргізілген контейнер туралы және толтыру үшін пайдаланылған газ туралы ақпарат;
g) толтырудың барлық елеулі бөлшектері туралы деректер;
h) дайын дәрілік препаратқа арналған өзіндік ерекшелік және сапаны бақылау нәтижесі (сынақ барысында пайдаланылған жабдықты калибрлеудің ағымдағы күйіне сілтемені қоса алғанда);
i) барлық проблемалар мен ауытқулар туралы толық деректер, толтыру бойынша нұсқаулардан кез келген ауытқуға бекітілген рұқсат;
j) серияны шығаруға уәкілетті тұлғаның рұқсаты, күні мен қолы.

Өндіру

Криогенді және сұйытылған газдардың орнын ауыстыру мен жеткізу

19. Бастапқы сақтау орнынан криогенді немесе сұйытылған газдардың орнын ауыстыруды (орын ауыстырар алдында бақылауды қоса алғанда) ықтимал контаминацияны болдырмау мақсатында әзірленген валидацияланған рәсімдерге сәйкес жүзеге асырған жөн. Газ ағатын құбыржол қайтымды клапанмен немесе басқа тиісті құрылғымен жабдықталуға тиіс. Иілгіш қосылыстар, стационарлық емес шлангілер мен қосуға арналған құралдар пайдаланар алдында тиісті газ ағынымен шайылуға тиіс.
20. Резервуарлар мен цистерналарды толтыру үшін пайдаланылатын шлангілер осы өнімге арналған қосуға арналған құралдармен жабдықталуға тиіс. Резервуарлар мен цистерналарды қосуға мүмкіндік беретін адаптерлерді пайдалану тиісті тәсілмен бақылануға тиіс.
21. Осындай сапа деңгейі бар ұқсас газы бар резервуарға газ беру берілетін газ сапасын сынаудың оң нәтижесі болған кезде жүзеге асырылуы мүмкін. Сыналатын үлгі берілетін газ ішінен де, газ беру аяқталған соң резервуардан да іріктелуі мүмкін.
Тұтынушыларда орналасқан резервуарды толтыруға қатысты ерекше шаралар осы құжаттың 42-тармағында баяндалған.

Баллондарды (тасымалданатын криогенді ыдыстарды)
толтыру және таңбалау

22. Баллондарды (тасымалданатын криогенді ыдыстарды) толтырар алдында газ сериясы (сериялары) өзіндік ерекшеліктерге сәйкес бақылануға және сәйкестендірілуге және сынақ жүргізу үшін рұқсат берілуге тиіс.
23. Осы құжаттың қағидаттарында айқындалған үздіксіз процестер жағдайында газдың өзіндік ерекшеліктерге сәйкестігін қамтамасыз ету үшін өндірісті бақылаудың тиісті нүктесін белгілеген жөн.
24. Баллондар, тасымалданатын криогенді ыдыстар мен клапандар белгіленген техникалық өзіндік ерекшеліктерге және тіркеу дерекнамасының талаптарына сәйкес келуге тиіс. Олар тек бір медициналық газ үшін немесе медициналық газдың белгілі бір қоспасы үшін арналуға тиіс. Баллондар тиісті стандарттар бойынша түрлі-түсті таңбалауды пайдаланып таңбалануға тиіс. Контаминациядан тиісті қорғауды қамтамасыз ету үшін баллондарды кері бағыттағы газ ағынының алдын алу механизмімен, төменгі қысымды ұстап тұру клапандарымен жарақтаған жөн.
25. Баллондар, тасымалданатын криогенді ыдыстар мен клапандарды өндірісте алғашқы пайдаланар алдында тексерген және тиісті тәсілмен қызмет көрсеткен жөн. Медициналық бұйымдарды пайдаланған кезде оларға техникалық қызмет көрсету өндірушінің нұсқауларына сәйкес жүзеге асырылуға тиіс.
26. Тексеру мен техникалық қызмет көрсету бойынша операциялар дәрілік препараттың сапасы мен қауіпсіздігіне кері әсерін тигізбеуге тиіс. Баллондарды гидростатикалық қысыммен сынау үшін пайдаланылатын су кем дегенде ауыз су сапасына ие болуға тиіс.
27. Контаминацияның жоқ екенін растау үшін клапанды орнатқанға дейін баллондардың күйі су немесе басқа контаминант қалдығының жоқтығына көзбен шолып тексерілуге тиіс. Бұл операцияны техникалық қызмет көрсету мен тексерулердің бір бөлігі ретінде орындаған жөн. Ол мынадай жағдайларда:
жаңа баллондар медициналық газ үшін бірінші рет пайдаланылғанда;
гидростатикалық қысыммен немесе клапанды бөлшектемес бұрын балама сынақ жүргізілгенде;
клапанды ауыстыру жүргізілгенде жүзеге асырылуға тиіс.
Орнатқаннан кейін клапан кез келген контаминацияны болдырмау үшін жабық күйінде болуға тиіс. Баллонның ішкі күйіне қатысты кез келген күмән туындаған жағдайда клапан бөлшектенуге, ал баллон контаминацияның жоқтығына сенімділікті қамтамасыз ету үшін ішкі тексеруден өткізілуге тиіс.
28. Дәрілік препараттарды өндіруші баллондарды, тасымалданатын криогенді ыдыстар мен клапандарды жөндеу мен техникалық қызмет көрсету үшін жауапты болады. Бұл жұмыстар келісім бойынша орындалған кезде оны тек бекітілген орындаушылар орындауға тиіс. Келісімде осындай жұмыстарды орындаудың техникалық шарттары қамтылуға тиіс. Тиісті  стандарттардың сақталуына сенімділікті қамтамасыз ету үшін мұндай жұмыстарды орындаушыларға аудит жүргізген жөн. 
29. Баллондардың, тасымалданатын криогенді ыдыстар мен клапандардың қадағалануын қамтамасыз етуге мүмкіндік беретін жүйе болуға тиіс.
30. Толтыру операциясының алдында тексеру мынаны қамтуға тиіс:
a)  баллондар жағдайында – әр баллон үшін артық қалдық қысымның болуын белгіленген рәсім бойынша тексеру:
егер баллон қалдық артық қысымның бар екені туралы куәландыратын сигнал болмаған кезде төменгі қысымды ұстап тұратын клапанмен жабдықталса, клапанды тексеру жүргізілуге тиіс (егер клапан дұрыс жұмыс істемесе, баллон техникалық қызмет көрсетуге жөнелтілуге тиіс);
егер баллон төменгі қысымды ұстап тұру клапанымен жабдықталмаса және баллонда қалдық артық қысым табылмаса, ондай баллон сумен немесе басқа заттармен контаминацияның жоқтығын тексеру мақсатында қосымша сынақ жүргізу үшін жөнелтілуге тиіс (қосымша шараларға валидацияланған әдісті пайдаланып тазартудан кейін жүргізілетін баллонның ішкі күйін көзбен шолып қарау кіруі мүмкін);
b) алдыңғы серияның сәйкестендіру заттаңбасының жоқтығын растау үшін тексеру;
c) барлық зақымданған сәйкестендіру заттаңбасы жойылғанын және ауыстырылғанын тексеру;
d) раковиналарды, дәнекерлеу күйігін, басқа да зақымдануларды, маймен контаминацияны анықтау және қажет болған кезде тазарту жүргізу мақсатында әрбір баллонды, тасымалданатын криогенді ыдыстар мен клапанды сырттай көзбен шолып қарау;
e) әрбір баллонның келтеқұбырының қосылысын немесе тасымалданатын криогенді ыдыстың толтырылатын газ үшін қосылыс типіне сәйкестігін тексеру;
f) клапанды келесі сынау күнін тексеру (кезеңді бақылауға жататын клапандар үшін);
g) Еуразиялық экономикалық одаққа мүше мемлекеттердің нормативтік құқықтық актілеріне сәйкес барлық қажетті сынақтарды (мысалы, гидростатикалық қысыммен немесе балама сынақпен тексеру) жүргізу кепілдігін қамтамасыз ету және осы сынақ нәтижелерінің жарамдылығын тексеру үшін баллондарды немесе тасымалданатын криогенді ыдыстарды тексеру;
h)  тіркеу дерекнамасына сәйкес әр баллонның түспен таңбалануын тексеру (түсті кодтау Еуразиялық экономикалық одаққа мүше мемлекеттердің нормативтік құқықтық актілерінде белгіленеді).
31. Сериялар өлшемі толтыру операциясына қарай анықталуға тиіс.
32. Қайта толтыруға қайтарылатын баллондар тіркеу дерекнамасының талаптарына сәйкес контаминация қаупін азайту мақсатында мұқият дайындалуға тиіс. Құйып алу және (немесе) үрлеу рәсімін қамтитын әдістемелер валидациялануға тиіс.
Сығылған газ үшін толтыру қысымы 200 бар болған кезде қоспаның теориялық мөлшері 15°C болса, 1 000 000-ға 500 көлемдік бөлшектен аспауға тиіс. Басқа қысым үшін балама мән анықталады.
33. Контаминация қаупін азайту мақсатында қайта құюға қайтарылатын тасымалданатын криогенді ыдыстар тіркеу дерекнамасында сипатталған рәсімдерге сәйкес мұқият дайындалуға тиіс. Атап айтқанда, қалдық қысымы жоқ тасымалданатын ыдыстар валидацияланған әдісті пайдаланып дайындалуға тиіс.
34. Әрбір баллонның (тасымалданатын криогенді ыдыстың) дұрыс толтырылуына кепілдікті қамтамасыз ету үшін тиісті тексерістер жүргізген жөн.
35. Әрбір толтырылған баллон бірінші ашуды бақылау құрылғысын орнатқанға дейін (осы құжаттың 36-тармағы) тиісті әдіс пайдаланыла отырып, ағудың жоқтығына бақылануға тиіс. Бақылаудың пайдаланылатын әдісі баллон клапанының келтеқұбыры бетінің контаминациясына алып келмеуге тиіс және және мүмкіндігінше мұндай бақылау барлық үлгілерді сапасын бақылау үшін іріктеуден кейін жүзеге асырылуға тиіс.
36. Баллондар клапанының келтеқұбыры газбен толтырғаннан кейін  контаминациядан қорғау үшін қақпақшамен жабылуға тиіс. Баллондарға (тасымалданатын криогенді ыдыстарға) бірінші ашуды бақылау құрылғысы орнатылуға тиіс.
37. Әрбір баллон (тасымалданатын криогенді ыдыс) заттаңбаның көмегімен таңбалануға тиіс. Серия нөмірі мен жарамдылық мерзімі бөлек заттаңбада көрсетілуі мүмкін.
38. Екі немесе одан көп түрлі газды араластыру жолымен медициналық газды өндірген кезде (толтыру желісінде немесе тікелей баллондарда) араластырудың валидацияланған әдісі пайдаланылуға тиіс, ол газдың әр баллонда тиісінше араласқанына және қоспаның гомогендігі қамтамасыз етілгеніне кепілдік береді.

Сапаны бақылау

39. Медициналық газдың әрбір сериясы (баллондар, тасымалданатын криогенді ыдыстар, медициналық мекемелердегі резервуарлар) тіркеу дерекнамасына сәйкес бақылануға және медициналық газдың әр сериясын шығаруға уәкілетті тұлғадан рұқсат алынуға тиіс.
40. Сынаманы іріктеу жоспары және жүргізілетін сынақ көлемі баллондарға қатысты мынадай талаптарға сай келуге тиіс (егер тіркеу дерекнамасында өзгеше белгіленбесе):
a) егер тек қана бір медициналық газ бір мезгілде бірнеше баллон қосылатын коллекторды пайдаланып баллондарға толтырылса, түпнұсқалығын белгілеу және санын айқындау үшін газ кем дегенде бір баллоннан бақылануға тиіс. Үлгілер коллекторға қосылған баллондарды ауыстырған кезде толтырудың әр циклінен іріктелуге тиіс;
b) егер тек бір ғана медициналық газ бір уақыт аралығында бір өндірістік цикл шеңберінде баллондарға толтырылса, толтырудың әрбір үздіксіз циклінде кем дегенде бір баллон түпнұсқалығы мен сандық мөлшеріне тексерілуге тиіс. Бір жабдықты және өлшеп буылған бір сериялы газды пайдаланып бірдей персоналдың бір ауысым ішінде өндіруі үздіксіз цикл үлгісі болып табылады;
c) егер медициналық газ бір бөлу коллекторынан екі немесе одан көп түрлі газды баллонда араластыру жолымен дайындалса, әр баллондағы газ барлық газ қоспасы құрауышының сандық мөлшері мен түпнұсқалығы тұрғысынан бақылануға тиіс. Қосымша заттарға (бар болса) қатысты түпнұсқалығын сынау толтыру циклінің (немесе толтырудың әрбір үздіксіз циклі үшін) бір баллоны үшін орындалуы мүмкін. Баллондардың аз саны толтырудың валидацияланған автоматтандырылған жүйесін пайдаланған жағдайда сынаққа ұшырауы мүмкін;
d) араластыру толтыруға дейін орын алатын газдарға қатысты желіде толтыру үшін пайдаланылатын газ қоспасын үздіксіз бақылау жүзеге асырылған кезде, бір газды толтыруға қатысты пайдаланылатындай қағидаттар сақталғаны жөн.
Араластыру толтыру кезеңіне дейін жүргізілетін газдарға қатысты желіде толтыру үшін пайдаланылатын газ қоспасын үздіксіз бақылау болмаған кезде араластыру баллонда жүргізілетін газға қолданылатындай қағидаттарды ұстанған жөн.
Егер өзгеше белгіленбесе, су мөлшерін сынау орындалуға тиіс.
Сапасын қамтамасыз етудің кем дегенде дәл сондай деңгейі болған кезде, үлгілерді іріктеу мен сынаудың басқа әдістерін пайдалану мүмкін болады.
41. Егер тіркеу дерекнамасында өзгеше көзделмесе, тасымалданатын криогенді ыдыстарды соңғы сынау әр ыдыста өнімнің мөлшерін айқындау мен түпнұсқалығын сынауды қамтуға тиіс. Егер қайта толтырар алдында әр ыдыстағы қалдық газдың сыни сипаттамасы өзгеріссіз қалғаны көрсетілген болса, іріктеу арқылы сериялық бақылауды пайдалануға болады.
42. Жеткізілімді сүйемелдейтін, ішіндегісінің сапасын растайтын құжат болған кезде арнайы арналған цистерналардан пайдалану орнында (медициналық мекемелердегі резервуарлар немесе тасымалданатын криогенді ыдыстар) тұтынушылардың криогенді ыдыстарын қайта толтырғаннан кейін үлгілерді іріктеуді жүргізу талап етілмейді. Алайда тізбекті қайта толтырудан кейін ыдыстағы газдың сапасы белгіленген деңгейде ұсталатынына көз жеткізген жөн.
43. Егер бұл құжаттамада көзделмесе, өнім сериясының бақылау және мұрағат үлгілерін сақтау талап етілмейді.
44. Егер тұрақтылығын бастапқы зерделеу библиографиялық деректермен алмастырылса, тұрақтылығын одан әрі зерделеуді жүргізу талап етілмейді.

Газды тасымалдау

45. Толтырылған газ баллондары мен тасымалданатын криогенді ыдыстар тасымалдау кезінде қорғалуға тиіс, атап айтқанда тапсырыс берушіге одан әрі пайдалану шарттарына сәйке келетін таза күйінде жеткізілуге тиіс.

Терминдер мен анықтамалар

«амбулаторлық криогенді ыдыс» (home cryogenic vessel) – сұйытылған оттегіні сақтау және газ тәрізді оттегіні пациенттің үйінде пайдалану үшін құрастырылған тасымалданатын термиялық оқшауланған контейнер;
«баллон» (cylinder) – сығылған, сұйытылған немесе ерітілген газға арналған және атмосфералық қысым мен бөлме температурасы кезінде газды асығыс шығаруды реттеуге арналған айлабұйыммен жарақталған, әдетте цилиндр пішініндегі контейнер; 
«газ» (gas) – қысымы 1,013 бар және плюс 20 °С температурада толықтай газ тәрізді күйде болатын немесе плюс 50 °С температура кезінде оның буының қысымы 3 бардан асатын зат немесе заттар қоспасы;
«белсенді фармацевтикалық субстанция ретіндегі газ» (active substance gas) – дәрілік заттарды өндіру үшін белсенді фармацевтикалық субстанция ретінде пайдалануға арналған газ;
«баллондар тобы (байламы)» (cylinder bundle) – бөлу коллекторы арқылы қосылған және біртұтас ретінде тасымалданатын және пайдаланылатын, жиналған және бірге бекітілген баллондар;
«гидростатикалық қысыммен сынау» (hydrostatic pressure test) – баллондардың немесе резервуарлардың жоспарланған жоғары қысымға шыдауын тексеру үшін мемлекеттер заңнамасы мен халықаралық нормалар талаптарына сәйкес қауіпсіздігін қамтамасыз ету мақсатында жүргізілетін сынақ;
«клапан» (valve) – контейнерді ашуға және жабуға арналған құрылғы;
«қалдық қысымды ұстау клапаны» (minimum pressure retention valve) – баллонда орнатылған және баллонның ішкі көлемінің контаминациясының алдын алу мақсатында пайдаланылған баллонда атмосфералықтан жоғары қысымды ұстап тұратын клапан;
«контейнер» (container) – криогенді ыдыс (бак, цистерна немесе басқа типті мобильді криогенді ыдыс), баллон, баллондар байламы немесе медициналық газбен тікелей байланысты болатын кез келген басқа орам;
«криогенді газ» (cryogenic gas) – қысым 1,013 бар және температура минус 150 °С-тан төмен болғанда сұйытылатын газ;
«қоспаның ең жоғары теориялық қалдық деңгейі» (maximum theoretical residual impurity) – толтырар алдында баллондарды алдын ала өңдеуден кейін қалатын газдың қайтымды ықтимал ағынының газ тәрізді қоспасы. Қоспаның ең жоғары теориялық деңгейін есептеу егер осы газдар мінсіз болған кезде сығылған газ үшін ғана мәнге ие;
«медициналық газ» (medicinal gas) – кез келген газ немесе дәрілік заттар болып табылатын газ қоспасы;
«қайтымды клапан» (non-returnvalve) – ағынға тек бір бағытта өтуге мүмкіндік беретін клапан;
«құйып алу» (evacuate) – 1,013 бардан кем қысымға дейін вакуум көмегімен контейнерден (жүйеден) қалдық газды шығару;
«тасымалданатын криогенді ыдыс» (mobil ecryogenic
vessel) – сұйық күйінде затты сақтау үшін құрастырылған, тасымалданатын термиялық оқшауланған контейнер, осы құжаттың мәнмәтітінде бұл термин «цистерна» деген түсінікті қамтымайды;
«үрлеу» (purge) – кейіннен газ қысымын 1,013 барға дейін түсіре отырып, пайдаланылатын газдың көмегімен қысымды бастапқы айдау жолымен контейнерден (жүйеден) қалдық газды жою;
«ауаны бөлу» (air separation) – криогенді температура кезінде фракциялық дистилляция жолымен атмосфералық ауаны оны құраушы газдарға бөлу;
«бөлу коллекторы» (manifold) – бір немесе бірнеше контейнерді газбен бір мезгілде толтыру немесе босату үшін құрастырылған жабдық немесе құрылғы;
«резервуар» (tank), «стационарлық криогенді ыдыс» (fixed cryogenic vessel) – сұйытылған немесе криогенді газды сақтауға арналған стационарлық термиялық оқшауланған контейнер;
«қысымды түсіру» (vent) – контейнерді (жүйені) атмосфералық ауамен қосу жолымен қалдық қысымның 1,013 бар шамасына дейін контейнерден (жүйеден) қалдық газды жою бойынша операция;
«сығылған газ» (compressed gas) – тасымалдау мақсатында қысым астында өлшеп құйылған және минус 50 °С-тан жоғары температурада газ тәрізді күйде толықтай қалатын газ;
«сұйытылған газ» (liquefied gas) – тасымалдау мақсатында өлшеп құйылған және минус 50 °С-тан жоғары температура кезінде ішінара сұйық немесе қатты болып қалатын газ;
«цистерна» (tanker) – сұйытылған немесе криогенді газды тасымалдау үшін көлік құралына орнатылатын термиялық оқшауланған контейнер.


______________

Еуразиялық экономикалық одақтың 
тиісті өндірістік практика 
қағидаларына
№ 7 ҚОСЫМША


Дәрілік өсімдік препараттарын өндіруге қойылатын
ТАЛАПТАР

Қағидат

Дәрілік өсімдік препараттарының күрделі табиғаты және алуан түрлі сипаттамасы бар, осыған байланысты оларды өндіруде бастапқы материалдарды бақылау, сақтау мен қайта өңдеу шарттары ерекше рөл атқарады.
Дәрілік өсімдік препараттарын өндірген кезде өңделмеген өсімдіктер, өсімдік шикізаты немесе аралық өнімдер бастапқы материалдар бола алады. Өсімдік шикізатының талап етілген саны болуға тиіс, ал мұны растайтын деректер дәрілік өсімдік препараттарын өндірушіге ұсынылуға тиіс. Өсімдік шикізатының тұрақты сапасын қамтамасыз ету үшін оны алу (өсіру) тәсілі туралы егжей-тегжейлі ақпарат талап етілуі мүмкін. Тұқымдарды іріктеу, өсіру шарттары және егісті жинау өсімдік шикізаты сапасының маңызды аспектілері болып табылады және дайын дәрілік препараттың сапа тұрақтылығына әсер етуі мүмкін. Өсімдіктерді тиісінше өсіру мен жинау қағидалары бойынша сапаны қамтамасыз етудің тиісті жүйесіне қатысты ұсынымдар Еуропа дәрілік заттар жөніндегі агенттігінің Өсімдік дәрілік препараттар комитетінің (The Committeeon Herbal Medicinal Products – HMPC) Өсімдіктен алынатын бастапқы шикізатты тиісінше өсіру мен жинау қағидалары жөніндегі басшылық құралында (Guideline on Good Agricultural and Collection Practice for starting materials of herbal origin) берілген. Одақ шеңберінде тиісті акт қабылданғанша көрсетілген басшылық құралды пайдалану ұсынылады.
Осы Қосымша өсімдіктен алынатын барлық бастапқы материалдарға: дәрілік өсімдіктерге, өсімдік шикізатына және өсімдік шикізатынан алынған аралық өнімдерге таралады. 
Түрлі қағидаларды, оның ішінде дәрілік өсімдік препараттарын өндіруге Еуразиялық экономикалық одақтың тиісті өндірістік практика қағидаларын қолданудың иллюстрациясы кестеде келтірілген.

	Жұмыстардың түрі
	Тиісінше өсіру мен жинау қағидалары (GACP)
	Еуразиялық экономикалық одақтың тиісті өндірістік практика  қағидаларының
II бөлігі

	Еуразиялық экономикалық одақтың тиісті өндірістік практика қағидаларының 
I бөлігі

	Өсімдіктерді, балдырларды, саңырауқұлақтар мен қыналарды өсіру және жинау, экссудатты (бөліндіні) жинау
	
	
	

	Өсімдіктерді, балдырларды, саңырауқұлақтарды, қыналар мен экссудаттарды (бөлінулерді) турау және кептіру*
	
	
	

	Өсімдіктерді сығу және айыру**
	
	
	

	Экссудаттарды ұнтақтау, өңдеу, өсімдіктерден экстракциялау, өсімдік субстанциясын ажырату, тазарту, шоғырландыру немесе ферменттеу
	
	
	

	Дәрілік препаратты орауды қоса алғанда, дәрілік форманы алу үшін одан әрі өңдеу
	
	
	



____________
* Өндірушілер осы кезең белгіленген талаптарға сәйкес жүзеге асырылатынына кепілдік беруге тиіс. Алғашқы кезең үшін өсімдіктен алынған бастапқы материалдар үшін өсіру мен жинаудың тиісті практикасының (GACP) стандарттары қолданылады. Еуразиялық экономикалық одақтың тиісті өндірістік практика қағидалары турау мен кептірудің өндірістік кезеңіне қолданылады.
** Өсімдіктерді сығу мен айыру (егер осы жұмыстар бекітілген өзіндік ерекшеліктер  шегінде өнімнің сапасын сақтау мақсатында дайындау операцияларының ажырамас бөлігін құрауы қажет болса) кезеңіне қатысты, егер өсіру GACP сәйкес жүзеге асырылса, дайындау жағдайында жүргізу қабылдауға лайық болып саналады.  Мұндай шарттарды ерекше жағдай ретінде қарастырған және тіркеу дерекнамасының құжаттарында негіздеген жөн. Дайындау жағдайында жүзеге асырылатын  Мұндай жұмыстар үшін Еуразиялық экономикалық одақтың тиісті өндірістік практика  қағидаларының ережелеріне сәйкес тиісті құжаттаманы, бақылау мен валидацияны қамтамасыз ету қажет. Қадағалаушы органдар Еуразиялық экономикалық одақтың тиісті өндірістік практика  қағидаларына сәйкестігін бағалау мақсатында мұндай жұмыстарға инспекциялау жүргізуі мүмкін.

Үй-жайлар мен жабдықтар

Сақтау аймақтары

1. Өсімдік шикізатын бөлек аймақтарда сақтаған жөн. Мұндай аймақтар оған жәндіктер мен жануарларлың, әсіресе кеміргіштердің кіруінен қорғалуға тиіс. Өңездің ферменттелуінің немесе өсуінің, сондай-ақ тоғыспалы контаминацияның алдын алу үшін өсімдік шикізатымен енгізілетін кез келген осындай микроорганизмдер мен жануарлардың таралуының алдын алу бойынша тиімді шаралар қабылдануға тиіс. Пайдалану үшін рұқсат етілген өсімдік шикізаты мен келіп түсетін өсімдік шикізатының карантині үшін бөлінген аймақтарды пайдаланған жөн.
2. Сақтау аймағы жақсы желдетілуге тиіс. Орамаларды орналастыру тәртібі ауаның еркін айналымына кедергі келтірмеуге тиіс.
3. Сақтау аймағына, әсіресе шаң жиналатын орындарда тиісті қызмет көрсету мен тазалыққа баса назар аударған жөн.
4. Бастапқы материалдар мен өсімдік препараттарын сақтау үшін ылқалдылыққа, температура мен жарықтан қорғауға қатысты ерекше жағдайлар талап етілуі мүмкін. Мұндай жағдайды қамтамасыз ету және бақылау қажет.

Өндірістік аймақ

5. Сынаманы іріктеген, өлшеген, араластырған және шаң түзілетін өсімдік шикізаты мен аралық өніммен басқа да технологиялық операциялар жүргізген кезде тазалық сақтау бойынша, сондай-ақ тоғыспалы ластанудың алдын алу бойынша айрықша шаралар (шаңды кетіру, арнайы үй-жайлар бөлу және т.б.) қабылдаған жөн.

Жабдық

6. Жабдықтар, сүзгіден өткізу материалдары және өндірістік процесте пайдаланылатын тағы басқалары өнімге әсерін тигізуі мүмкін өсімдік шикізатының қажетсіз абсорбциясының немесе қандай да бір бөлінуінің алдын алу үшін экстракциялау үшін пайдаланылатын еріткішпен үйлесімді болуға тиіс.

Құжаттама

Бастапқы материалға арналған өзіндік ерекшеліктер 

7. Дәрілік өсімдік препараттарын өндірушілер олар Еуразиялық экономикалық одақтың тиісті өндірістік практика  қағидаларына және тіркеу дерекнамасына (осы қосымшаның кестесіне сәйкес) сәйкес жасап шығарылған өсімдіктен алынған бастапқы материалдарды ғана пайдаланатынына көз жеткізуге тиіс. Не дәрілік өсімдік препаратын өндірушінің өзі не оның тапсыруымен жүргізілген өсімдіктен алынған бастапқы материалдарды жеткізушілердің аудитіне қатысты толық құжаттама болған жөн. Өсімдік шикізатына қатысты аудит нәтижесі бастапқы материалдардың сапасы үшін негіз құраушы болып табылады. Өндіруші өсімдік шикізатын (препаратты) жеткізушілер өсімдіктерді тиісінше өсіру мен жинау қағидаларына (GACP) сәйкес жұмыс істейтініне көз жеткізуге тиіс. 
8. Еуразиялық экономикалық одақтың тиісті өндірістік практика қағидалары  І бөлігінің 4-тарауында белгіленген талаптарға сәйкес келу үшін өсімдік шикізатына (препараттарға) арналған өзіндік ерекшеліктерге мынадай деректерді қосу керек:
бинарлық жүйеге сәйкес өсімдіктің ғылыми атауы (тегі, түрі, ішкі түрі (алуан түрлілігі), сондай-ақ авторы (мысалы, Линней) (қажет болған кезде сортының атауы мен хемотиптік алуан түрлілігі сияқты басқа да тиісті ақпаратты ұсынған жөн);
өсімдіктің шығу тегі туралы толық деректер (өсіп-өну не өсіру елі немесе аймағы, дайындау уақыты мен тәсілі, ықтимал пайдаланылған пестицидтер, ықтимал радиоактивті ластану және т.б.);
өсімдіктің қандай бөлігі пайдаланылатынын туралы ақпарат;
егер кепкен өсімдіктер пайдаланылса, кептіру тәсілі туралы ақпарат; 
өсімдік шикізатын сипаттау, сондай-ақ оның макро және микроскопиялық зерттеу деректері; 
қажет болған кезде, түпнұсқалығын сынауды қоса алғанда, белгілі терапевтік белсенділігі бар ингредиенттер немесе маркерлер үшін түпнұсқалығын қажетті сынау туралы деректер. Егер өсімдік шикізатын  бұрмалау (алмастыру) мүмкін болса, онда өзіндік ерекшелігі бар саралаушы сынақтар қажет. Түпнұсқалығын анықтау үшін қолда салыстыруға арналған дәлме дәл үлгі болуға тиіс;
фармакопеялық талаптарға сәйкес анықталатын өсімдік шикізатындағы ылғал мөлшері;
белгілі терапевтік белсенділігі бар құрауыштарды немесе қажет болған кезде, маркерлерді сандық анықтау әдістемесі; пестицидтермен ықтимал контаминацияны анықтау үшін жарамды әдістер және фармакопеялық талаптарға сәйкес қабылдауға лайықтылық шегі, ал фармакопеялық талаптар болмағанда, егер өзгеше негізделмесе, тиісті валидацияланған әдіс;
афлатоксиндерді, басқа микотоксиндерді және паразиттермен инвазияны қоса алғанда, микробтық және (немесе) саңырауқұлақ контаминациясын анықтау бойынша сынау әдістемесі, сондай-ақ қажет болған кезде, рұқсат етілген шектер;
уытты металдың болуын, сондай-ақ қажет болған кезде, ықтимал контаминанттар мен қоспаларды сынау әдістемесі;
қажет блолған кезде, бөгде материалдардың болуын сынау әдістемесі;
фармакопеялық талаптарға сәйкес бақылаудың басқа түрлері.
Саңырауқұлақ (микробтық) контаминацияны немесе басқа инвазияны азайту үшін жүргізілген кез келген өңдеуді құжатпен ресімдеу қажет. Өңдеу мен сынау процесі туралы егжей-тегжейлі деректерді қамтитын әдістер мен өзіндік ерекшеліктер, сондай-ақ қалдық контаминацияның шекті мәні иелікте болуы қажет.

Технологиялық нұсқаулықтар

9. Технологиялық нұсқаулықтарда өсімдік шикізатымен жүзеге асырылатын түрлі операциялар (мысалы, тазарту, кептіру, ұнтақтау және елеу), сондай-ақ кесектер фрагменттері немесе бөлшектер өлшемін бақылау үшін пайдаланылатын әдістер мен кептіру температурасы мен ұзақтығы туралы деректер сипатталуға тиіс. 
10. Өсімдік шикізаты бар әрбір ыдыс қандай да бір бұрмаланушылықты (ауыстыру) немесе металл немесе шыны фрагменттері, жануарлар қалдығының немесе оның нәжісінің, құм, тас және т.б. сияқты бөгде материалдардың немесе шіру белгісінің болуын анықтау мақсатында тексерілгеніне кепілдік беретін жазбалар мен нұсқаулардың жазбаша құжаты түрінде қабылдануға тиіс.
11. Технологиялық нұсқаулықтарда бөгде материалдарды жою әдістері және рұқсат етілген өсімдік шикізаты ретінде оны сақтар алдында немесе өндіріс басталар алдында өсімдіктен шыққан материалды тазартудың (іріктеудің) тиісті әдістемесі қамтылуға тиіс. 
12. Өсімдік препараттарын өндіру бойынша нұсқаулықтар еріткіш, экстракциялаудың ұзақтығы мен температурасы туралы толық деректерді, шоғырландырудың кез келген кезеңі мен пайдаланылатын тәсілдер туралы ақпаратты қамтуға тиіс. 

Сапаны бақылау

Сынамаларды іріктеу

13. Өсімдік шикізаты табиғаты бойынша әртекті болғандықтан, одан сынаманы іріктеуді арнайы дағдысы бар персонал жүзеге асыруға тиіс. Әрбір серияны осы серияға арналған құжаттама бойынша сәйкестендірген жөн. 
14. Өсімдік шикізатының бақылау үлгілерін сақтаған жөн. Ұнтақтарды өндірген кезде ұнтақталмаған өсімдік шикізатының үлгілерін сақтаған жөн.
15. Сапаны бақылауды жүргізетін персоналдың түпнұсқалығын сынауды жүргізу және қоспалардың болуын, алынған шикізаттарда саңырауқұлақтың өсуін табу, қойма зиянкестерімен зақымдануын, шикізаттың әртектілігін табу және т.б. үшін өсімдік шикізатымен, аралық өнімдермен немесе дәрілік өсімдік препаратымен жұмыс істеу тәжірибесі мен арнайы даярлығы болуға тиіс. 
16. Өсімдік шикізатының, аралық өнімдер мен дәрілік өсімдік препаратының түпнұсқалығы мен сапасын нормативтік құжаттамаға сәйкес анықтаған жөн.

___________________________
Еуразиялық экономикалық одақтың 
тиісті өндірістік практика 
қағидаларына
№ 8 ҚОСЫМША


Бастапқы және орау материалдарының сынамасын 
іріктеуге қойылатын
ТАЛАПТАР

Қағидат

Сынамаларды іріктеу серияның тек шағын бөлігі іріктеп алынатын маңызды операция болып табылады. Барлық серияға қатысты анық қорытынды келіссіз сынамаларда жүргізілген сынақтарға негізделе алмайды. Осылайша, сынаманы дұрыс іріктеу сапаны қамтамасыз ету жүйесінің ажырамас бөлігі болып табылады.
Сынамаларды іріктеу Еуразиялық экономикалық одақтың тиісті өндірістік практика қағидаларының І бөлігі 6-тарауының тармақтарында қаралады. Осы қосымшада бастапқы және орау материалдарының сынамаларын іріктеу бойынша қосымша нұсқаулар бар.

Персонал

1. Сынаманы іріктеуді жүргізетін персонал алғашқы оқудан өтуге және кейін де сынамаларды дұрыс іріктеуге қатысы бар пәндер бойынша оқудан үнемі өтіп тұруға тиіс. Мұндай оқу мынадай мәселелерді қарауды қамтуға тиіс:
сынамаларды іріктеу тәртібі;
сынамаларды іріктеу бойынша жазбаша нұсқаулықтар;
сынамаларды іріктеу кезінде пайдаланылатын әдістер мен жабдықтар;
тоғыспалы контаминация қаупі; 
тұрақты емес және (немесе) стерильді заттарға қатысты қабылдау қажет болатын сақтық шаралары;
материалдардың, орама мен заттаңбалардың сыртқы түрін көзбен шолып бағалау нәтижесін назарға алудың маңыздылығы; 
кез келген кездейсоқ немесе ерекше жағдайларды құжатпен ресімдеудің маңыздылығы.

Бастапқы материалдар

2. Әдетте, бастапқы материалдардың барлық сериясының түпнұсқалығына жекелеген сынамалар барлық ыдыстан іріктелген кезде және түпнұсқалығын сынау әрбір сынама үшін жүргізілген кезде ғана кепілдік беріледі. Егер бастапқы материалы бар бір де бір ыдыстың бұрыс таңбаланбағанына кепілдік беретін валидациядан өткен рәсім әзірленсе, ыдыстың бір бөлігінен ғана сынама іріктеуге рұсқат етіледі.
3. Мұндай валидацияда кезінде кем дегенде, мынадай аспектілерді ескерген жөн:
өндірушілер мен жеткізушілер туралы деректер (олардың типі мен ағымдағы күйі), сондай-ақ олардың Еуразиялық экономикалық одақтың тиісті өндірістік практика қағидаларының талаптарын түсінуі;
бастапқы материалдарды өндірушілерде сапаны қамтамасыз ету жүйесінің болуы;
бастапқы материалдар жасап шығарылатын және бақыланатын өндіру шарттары;
бастапқы материалдардың және өндіру үшін олар пайдаланылатын дәрілік препараттардың сипаты мен қасиеті.
Мұндай жүйе кезінде әрбір келіп түскен ыдыста валидациядан өткен және бастапқы материалдардың түпнұсқалығына сынақ жүргізуден босатылатын рәсім мыналар үшін қабылдауға лайық болуы мүмкін:
бір өндірушіден немеске бір кәсіпорыннан келіп түсетін бастапқы материалдар;
тікелей өндірушіден немесе өндіруші мөрлеп жапқан ыдыста келіп түсетін бастапқы материалдар, бұл ретте жеткізушінің мінсіз беделі болуы және өндірушіге сатып алушының (дәрілік препаратты өндірушіге) немесе ресми аккредиттелген органның сапаны қамтамасыз ету жүйесінің тұрақты аудиті жүргізілуі керек.
Мұндай рәсім валидациядан қанағаттанарлықтай өте алмайды және мыналар үшін:
өндірушісі белгісіз немесе аудитке ұшырамаған кезде делдалдар жеткізетін бастапқы материалдар;
парентеральды дәрілік препараттарды өндіру үшін пайдаланылатын бастапқы материалдар үшін қолданылады.
4. Бастапқы материалдар сериясының сапасы келіссіз сынаманы іріктеуді және сынауды жүргізгенде бағалануы мүмкін. Бұл мақсат үшін түпнұсқалығын сынау үшін іріктелген сынамаларды пайдалануға болады. Келіссіз сынаманы алу үшін іріктелген сынамалар саны статистикалық анықталуға және сынаманы іріктеу жоспарында жазылуға тиіс. Орташа сынаманы жасау үшін араластырылуы мүмкін жекелеген сынамалар мөлшері де жеткізуші мен орташа сынаманың біртектілігі туралы деректерді, шикізат түрін ескере отырып анықталуға тиіс.

Орау материалдары

5. Орау материалдарының сынамасын іріктеу жоспарында кем дегенде мыналар ескерілуге тиіс:
алынған саны;
талап етілетін сапасы;
материалдың сипаты (мысалы, бастапқы орау материалдары және (немесе) баспадан шыққан орау материалдары); 
өндіру әдістері; 
аудит жүргізу нәтижесіне негізделген орау материалдарын өндірушінің сапасын қамтамасыз ету жүйесі туралы деректер.
Іріктелетін сынамалар саны статистикалық анықталуға және сынаманы іріктеу бойынша жоспарда жазылуға тиіс.




Еуразиялық экономикалық одақтың 
тиісті өндірістік практика 
қағидаларына
№ 9 ҚОСЫМША


Сұйық және жұмсақ дәрілік нысандарды өндіруге қойылатын
ТАЛАПТАР

Қағидат

Сұйық және жұмсақ дәрілік нысандар, әсіресе, микробтық және басқа контаминацияға ұшырауға бейім. Сондықтан, кез келген контаминацияның алдын алу бойынша арнайы шараларды қабылдау қажет.

Үй-жайлар мен жабдықтар

1. Өнімді өндіру мен орнын ауыстырған кезде контаминациядан қорғау үшін жабық жүйелерді пайдалану ұсынылады. Ашық өнім немесе ашық таза  орама бар өндірістік аймақтарды, әдетте, сүзгіден өткізілген ауамен тиімді желдету қажет.
2. Реакторлардың, ыдыстардың, құбыржолдар мен сорғылардың конструкциясы мен орналасуы оларды тазарту қолайлылығын және қажет болған кезде санитариялық өңдеу қолайлылығын көздеуге тиіс. Атап айтқанда, жабдықтың конструкциясында микроорганизмдердің көбеюі үшін қолайлы орта жасайтын өнімдер қалдығының жиналуы мүмкін қолжетімсіз аймақтардың немесе учаскелердің болуын азайту керек.
3. Мүмкіндігінше шыныдан жасалған аппаратураны пайдаланбаған жөн. Әдетте, өніммен байланыста болатын жабдықтың бір бөлігі сапасы жоғары тот баспайтын болаттан жасалуға тиіс.

Өндіріс

	4. Химиялық және микробиологиялық тазалыққа қатысты пайдаланылатын судың сапасын белгілеп, бақылау керек. Микроағзалардың көбею тәуекелін болғызбау үшін су дайындау жүйесіне қызмет көрсетуді тиісінше ұйымдастыру керек. Су дайындау жүйесін кез келген химиялық өңдегеннен кейін дезинфекциялайтын заттарды толық жоюға кепілдік беретін валидациядан өткен рәсімге сәйкес оларды тазалап жуу қажет.
	5. Көлемі үлкен сыйымдылықтарда алынатын шикізаттың сапасын оларды сақтау үшін сыйымдылықтың орнын ауыстырғанға дейін тексеру керек. 
	6. Шикізаттың қажетті жерге кепілдікпен түсуі үшін оларды құбыржолдар арқылы беруді бақылау керек.
	7. Ашық өнім немесе ашық таза орама тұратын үй-жайларда талшық және басқа да контаминанттар (мысалы, картон немесе ағаш астаулар) бөлінуі мүмкін материалдың болуына жол берілмейді.
	8. Буып-түю кезінде қоспалардың, суспензиялардың және т.б. біртектілігінің сақталуын қамтамасыз ету қажет. Араластыру мен буып-түю процестері валидациядан өтуі тиіс. Толтыру процесінің басында, аялдағаннан кейін және соңында қоспалардың біртектілігін қамтамасыз етуге ерекше көңіл бөлу қажет.
	9. Егер дайын өнім дереу оралмаса, оны орау үшін барынша рұқсат етілетін уақыт, сондай-ақ қатаң сақталуы қажет тиісінше сақтау шарттарын белгілеу қажет.

____________




















Еуразиялық экономикалық одақтың
тиісті өндірістік практика 
қағидаларына
№ 10 ҚОСЫМША
	
Ингаляцияға арналған, дозаланған аэрозоль дәрілік
қысымды препараттарды өндіруге қойылатын
ТАЛАПТАР

Қағидат

	Ингалияцияға арналған, дозалайтын клапандары бар, қысымды аэрозоль дәрілік заттарды өндіру осы дәрілік нысанның ерекше сипатына байланысты ерекше назар аударуды талап етеді. Оны микроағзалар мен бөлшектердің контаминациясын барынша азайтуға әкелетін жағдайда жүзеге асыру қажет. Клапан бөлшектерінің сапасын, ал суспенция жағдайында – олардың біртектілігін қамтамасыз ету де өте маңызды.

Жалпы талаптар

1. Әдетте өндіру мен толтырудың 2 әдісі қолданылады:
а) Екі кезеңдік толтыру жүйесі (қысыммен толтыру). Белсенді фармацевтикалық субстанция жоғары температурада қайнаған пропеллентте суспензияланады, клапан қойылып, сығылады және дайын дәрілік өнім алу  үшін клапанның соташығы арқылы төмен температурада қайнаған пропеллент енгізіледі. Бұл ретте булану есебінен болатын шығынды азайту үшін пропеллентте белсенді фармацевтикалық субстанция суспензиясының жеткілікті төмен температурасы ұсталады;
b) бірреттік толтыру процесі (салқындатып толтыру). Белсенді фармацевтикалық субстанция пропелленттер қоспасында суспензияланады және суспензия қысымда немесе төмен температурада немесе бір мезгілде қысымда және төмен температурада болады. Кейіннен ораманы 
1 қабылдауда суспензиямен толтыру жүргізіледі.

Үй-жайлар мен жабдықтар

2. Өндіру мен толтыруды мүмкіндігінше жабық жүйелерде жүргізу керек.
	3. Өнім немесе таза компоненттер жабық күйде ұсталатын аймақтар сүзгіден өткізілген аумамен жабдықталуға және кемінде D класты өндірістік ортаға қойылатын талаптарға сәйкес келуге тиіс. Аймаққа ауа шлюздері арқылы кіру керек.

Өндіру және сапаны бақылау
	
	4. Аэрозольға арналған дозалайтын клапандар фармацевтикалық өнеркәсіпте пайдаланылатын көптеген құрылғылармен салыстырғанда күрделі болып табылады. Бұл оларға арналған ерекшеліктерде, сондай-ақ сынамаларды іріктеу және сынау кезінде ескерілуге тиіс. Дозалайтын клапандарды жасап шығарушыда сапаны қамтамасыз ету жүйесіне аудит жүргізудің ерекше маңызы бар.
	5. Барлық сұйықтықтар (мысалы, сұйық немесе қысыммен сұйытылған газ тәрізді пропелленттер) мөлшері 0,2 мкм асатын бөлшектерді жою үшін сүзгіден өтуге тиіс. Мүмкіндік болса, тікелей толтырардың алдында қосымша сүзгіден өткізу керек.
	6. Контейнерлер мен клапандарды дәрілік препараттың мақсатына сәйкес келетін және кез келген контаминацияның (мысалы, технологиялық қосымша материалдармен (мысалы, жақпамай) контаминация немесе микробтық контаминация) болмауын қамтамасыз ететін валидацияланған рәсімге сәйкес тазалау қажет. Тазалағаннан кейін клапандарды таза жабық сыйымдылықтарда сақтау керек. Бұдан басқа кейінгі операциялар, мысалы сынамаларды іріктеу кезінде контаминацияның алдын алатын сақтық шаралары қабылдануы тиіс. Орамалар толтыру желісіне таза түрінде келіп түсуге немесе толтырылу алдында тікелей желіде тазалануға тиіс.
	7. Барлық толтыру процесі барысында толтыру нүктесінде суспензиялардың біртектілігін қамтамасыз ету қажет.
	8. 2 кезеңдік толтыру әдісін пайдалану кезінде дұрыс құрамға қол жеткізу үшін екі сатыда да енгізілетін заттардың дәл массасын қамтамасыз ету қажет. Сондықтан көптеген жағдайда әрбір кезеңде массаны 100 пайыз бақылаған жөн.
	9. Толтырылғаннан кейінгі бақылау төгілудің жоқ екенін растауға тиіс. Төгілудің бар-жоғын тексеруді микробтық контаминацияға немесе қалдық ылғалға жол бермеу үшін тексеру керек.

______________













Еуразиялық экономикалық одақтың
тиісті өндірістік практика 
қағидаларына
№ 11 ҚОСЫМША


Компьютерлендірілген жүйелерге қойылатын
ТАЛАПТАР


Қағидат

Осы Қосымша Еуразиялық экономикалық одақтың тиісті өндірістік практика қағидаларының (бұдан әрі – Қағидалар) талаптарымен реттелетін қызмет шеңберінде пайдаланылатын компьютерлендірілген жүйелердің барлық типтеріне қолданылады. Компьютерлендірілген жүйе белгілі бір функцияларды бірлесіп орындайтын бағдарламалық және аппараттық құрамбөліктердің жиынтығын білдіреді.
Компьютерлендірілген жүйені қолдану валидациялануға тиіс, ақпараттық-технологиялық инфрақұрылым саралаудан өтуге тиіс.
Егер компьютерлендірілген жүйе қолмен басқаруды алмастырса, бұл өнім сапасының, технологиялық бақылаудың немесе сапаны қамтамасыз етудің төмендеуіне алып келмеуге тиіс. Процестің жалпы тәуекелдері өспеуге тиіс.

Жалпы талаптар

1. Тәуекелдерді басқару

Тәуекелдерді басқару компьютерлендірілген жүйенің өмірлік циклі ішінде қолданылуға және пациенттердің қауіпсіздігін, деректердің тұтастығын және өнімнің сапасын ескеруге тиіс. Тәуекелдерді басқару жүйесі шеңберінде валидациялық сынақтардың көлемі мен деректердің тұтастығына бақылау жүргізу жөніндегі шешімдер компьютерлендірілген жүйе тәуекелдерін негізделген және құжатпен рәсімделген бағалауға негізделуге тиіс.

2. Персонал

Бұл процеске тартылған барлық маңызды персонал арасындағы (мысалы, процестің иесімен, жүйе иесімен, Уәкілетті тұлғалармен және техникалық (ІТ) персоналмен) тығыз ынтымақтастықты қолдау керек. Барлық персоналдың өзіне жүктелген міндеттерді орындау үшін тиісті біліктілігі, қолжетімділік деңгейі болуға және белгілі бір жауапкершілікті көтеруге тиіс.

3. Қызметтер көрсетуді берушілер және провайдерлер

	3.1. Егер мысалы, компьютерлендірілген жүйелерді, олармен байланысты қызметтер көрсетуді беру, орнату, баптау, конфигурацияларын беру, интеграциялау, валидациялау, техникалық қызмет көрсету (мысалы, қашықтан қол жеткізу), модификациялау немесе қолдау немесе деректерді өңдеу үшін үшінші тұлғалар (мысалы, қызметтер көрсетуді берушілер, олардың провайдерлері) тартылса, өндіруші мен кез келген үшінші тұлғалар арасында тиісінше ресімделген шарттар болуға тиіс. Бұл шарттарда үшінші тұлғалардың жауапкершілігі нақты белгіленуі тиіс. Осындай ұқсас талаптарды өндірушінің ақпараттық технологиялар бөлімшелеріне қою керек.
	3.2. Өнім берушілердің біліктілігі мен сенімділігі бағдарламалық өнімді немесе көрсетілетін қызметтерді берушілердің провайдерлерін таңдаудың маңызды шарттары болып табылады. Аудиттің қажеттілігі тәуекелдерді бағалауға негізделуге тиіс.
	3.3. Пайдалануға дайын, коммерциялық шығарылатын бағдарламалық өнімге қоса берілетін құжаттаманы пайдаланушының талаптарына сәйкестігі тұрғысынан тапсырыс берушінің уәкілетті өкілі қарауға тиіс.
	3.4. Сапа жүйесі және бағдарамалық қамтылымды берушілердің немесе әзірлеушілердің аудиті және орнатылған компьютерлендірілген жүйелер туралы ақпарат инспекторлардың талабы бойынша оларға беру үшін қолжетімді болуға тиіс.

Жоба сатысы

4. Валидациялау

	4.1. Валидациялық құжаттама және есептер компьютерлендірілген жүйенің өмірлік циклінің тиісті сатысын қамтуға тиіс. Өндірушілер тәуекелдерді бағалау негізінде өзінің стандарттарын, хаттамаларын, қолайлылық өлшемшарттарын, рәсімдерін және жазбаларын негіздеуге қабілетті болуға тиіс.
	4.2. Валидациялық құжаттама өзгерістерді бақылау жазбасын (егер қолданылатын болса) және валидациялау процесі барысында анықталған кез келген ауытқулар туралы есептерді қамтуға тиіс.
	4.3. Қағидалардың талаптарымен реттелетін функционалдылығы көрсетіліп, пайдаланылатын барлық компьютерлендірілген жүйелердің ағымдағы тізбесі (тізілімі) болуға тиіс.
	Сыни компьютерлендірілген жүйелер үшін физикалық және логикалық өзара байланыстардың толық ағымдағы сипаттамасы, деректер ағыны және барлық компьютерлік жабдықтың және бағдарламалық қамтылымның ресурстары талап етеін басқа жүйелермен және процестермен қоса интерфейстер, қауіпсіздіктің қолжетімді шаралары болуы тиіс.
	4.4. Пайдаланушы талаптарының ерекшелігі тәуекелдерді құжатпен ресімделген бағалау және Қағидалардың сақталуы тұрғысынан әсер ету негізінде компьютерлендірілген жүйенің қажетті функцияларын сипаттауға тиіс. Пайдаланушының талаптары компьютерлендірілген жүйенің барлық өмірлік циклі кезінде қадағалануға тиіс.
	4.5. Тапсырыс беруші компьютерлендірілген жүйенің сапаны басқарудың тиісті жүйесіне сәйкес әзірленгеніне кепілдік беретін барлық шараларды қабылдауы керек. Өнім беруші тиісінше бағалануға тиіс.
	4.6. Жеке тапсырыс бойынша дайындалған немесе тапсырыс берушінің талаптарына сәйкес модификацияланған компьютерлендірілген жүйелерді валидациялау мақсатында сапаны бағалаудың құжатталған рәсімін және тиісті есептерді ресімдеу арқылы компьютерлендірілген жүйенің өмірлік циклінің барлық кезеңінде оның пайдаланылу сипаттамаларын әзірлеу керек.
	4.7. Компьютерлендірілген жүйенің тестілеу әдістері мен схемалары сәйкестігінің дәлелдерін ұсыну керек. Атап айтқанда, жүйе (процесс) параметрлерінің шегі, деректер мен қателерді өңдеудің шекарасы қаралуға тиіс. Тестілеудің автоматтандырылған құралдарын қолдану мен олардың жұмыс режимдерінің сәйкестігін бағалау құжатпен ресімделуге тиіс.
	4.8. Егер деректер басқа форматқа немесе деректер жүйесіне ауыстырылса, валидациялау деректерді ауыстырып көшіру процесінде олардың мәні мен мағынасының өзгермеуін тексеруді қамтуға тиіс.
	
Пайдалану сатысы

5. Деректер

	Басқа жүйелермен деректерді электрондық алмасуды жүзеге асыратын компьютерлендірілген жүйелер тәуекелдерді азайту мақсатында деректерді дұрыс әрі қауіпсіз енгізуді және өңдеуді бақылаудың кіріктірілген тиісті құралдарын қамтуға тиіс.

6. Дәлдікті бақылау

	Қолымен енгізілетін сыни деректер үшін деректерді енгізудің дәлдігін қосымша бақылауды көздеу керек. Бұл бақылауды екінші оператор жүзеге асыруы немесе валидацияланған электрондық құралдардың көмегімен жүзеге асырылуы мүмкін. Деректерді жүйеге қате немесе дұрыс енгізбеудің сынилығын және әлеуетті салдарын тәуекелдерді басқару жүйесі қамтуға тиіс. 

7. Деректерді сақтау

	7.1. Деректер физикалық шаралардан да және электрондық шаралардан да зақымданудан қорғалуға тиіс. Сақталған деректер қолжетімділігіне, оқылуына және дәлдігіне тексерілуге тиіс. Деректерге қол жеткізу олардың сақталуының барлық кезеңінде қамтамасыз етілуге тиіс.
	7.2. Барлық қажетті деректерді тұрақты резервтік көшіруді орындау керек. Резервтік көшірмелердің сақталуы мен дәлдігі, сондай-ақ деректерді қалпына келтіру мүмкіндігі валидациялау процесінде тексерілуге және кезеңділікпен бақылануға тиіс.

8. Басып шығару

	8.1. Электрондық түрде сақталатын деректердің айқын басып шығарылған көшірмелерін алу мүмкіндігі болуы қажет.
	8.2. Серияларды шығаруға рұқсатты сүйемелдейтін жазбалар үшін деректердің алғашқы енгізілген кезінен бастап қандай да бір өзгерген-өзгермегенін көрсететін басып шығару мүмкіндігін көздеу керек.

9. Бақылау іздері

	Тәуекелдерді бағалау негізінде Қағидалардың қолданылу саласымен байланысты барлық елеулі өзгерістер мен жоюдың жазбасын құру мүмкіндігін жүйеге («бақылау ізін» құратын жүйе) кіріктіруге назар аудару керек. Қағидалармен байланысты осындай өзгерістердің немесе жоюдың себептері құжатпен ресімделуге тиіс. Бақылау іздері қолжетімді болуға, пайдаланушылар үшін түсінікті нысанға қайта түрлендіру мүмкіндігі болуға, тұрақты түрде қайталануға тиіс.

10. Өзгерістерді және конфигурацияны басқару

	Жүйенің конфигурациясын қоса алғанда, компьютерлендірілген жүйедегі кез келген өзгерістер белгіленген рәсімге сәйкес бақыланатын тәсілмен ғана жүргізілуге тиіс.

11. Мерзімділікпен бағалау

	Компьютерлендірілген жүйелер олар валидацияланған күйде қалуын және Қағидалардың талаптарына сәйкес болуын растау үшін кезеңділікпен бағалануға тиіс. Мұндай бағалау қажет болған жағдайда функционалдық мүмкіндіктердің ағымдағы диапазонын бағалауды, ауытқулардың, іркілістердің, проблемлардың, жаңарту тарихының (upgrades) жазбасын, пайдалану, сенімділік, қорғалуы туралы және валидациялық мәртебе туралы есептерді қамтуға тиіс.

12. Қорғау

	12.1. Компьютерлендірілген жүйеге уәкілеттік берілген адамдардың ғана қол жеткізуін қамтамасыз ету үшін бақылаудың физикалық және (немесе) логикалық элементтері болуға тиіс. Жүйеге рұқсатсыз кірудің алдын алудың тиісті тәсілдері кілттерді, қол жеткізу карточкаларын, паролі бар дербес кодтарды, биометрикалық деректерді, компьютерлік жабдыққа және деректерді сақтау аймақтарына қол жеткізуді шектеуді қамтуы мүмкін.
	12.2. Қорғалу дәрежесі компьютерлендірілген жүйенің шекті сынилығына байланысты болады.
	12.3. Қолжетімділік құқықтарын құру, өзгерту және жою тіркелуге тиіс.
	12.4. Кіруді жүзеге асыратын операторларды сәйкестендіру үшін, сондай-ақ күні мен уақытын қоса алғанда, деректердің өзгеруін, растауды немесе жоюды тіркеу үшін деректер мен құжаттарды басқару жүйесі әзірленуге тиіс.

13. Оқыс оқиғаларды басқару

	Жүйелі іркілісті және деректердің қателіктерін қоса алғанда, барлық оқыс оқиғалар (күтпеген жағдайлар) жазылып бағалануға тиіс. Сыни іркілістердің негізгі себебі анықталып, бұл ақпаратты түзету және ескерту  әркеттерінің негізі ретінде пайдалану керек.

14. Электрондық қол қою

	Электрондық жазбаларға электрондық түрде қол қойылады. Электрондық қол қою:
	а) кәсіпорын шеңберінде қолмен жазып қойылатын қол сияқты мәні болуға;
	b) тиісті жазбалармен бөлініссіз байланысты болуға;
	с) олар қойылған кездегі уақыт пен күнді қамтуға тиіс.

15. Сериялар шығару

	Егер серияларды мақұлдау және шығару рәсімін тіркеу үшін компьютерлендірілген жүйе пайдаланылса, ол сериялар шығаруға рұқсатты Уәкілетті тұлғаға ғана беруге тиіс, сондай-ақ  серияны мақұлдаған және өткізуге шығарған қызметкерді нақты сәйкестендіріп, тіркеуге тиіс. Бұл әрекеттер электрондық қол қою пайдаланыла отырып жүзеге асырылуға тиіс.

16. Жұмыстың үздіксіздігі

	Сыни процестерді сүйемелдейтін компьютерлендірілген жүйелердің жұмыс қабылетін қамтамасыз ету мақсатында жүйе (мысалы, қолмен істейтін жүйені немесе балама жүйені пайдалана отырып) істен шыққан жағдайда, осы процестерді қолдаудың үздіксіздігіне кепілдік беру үшін сақтық шараларын қабылдау керек. Балама құралдарды қолданысқа енгізуге қажет уақытта тәуекелдер ескерілуге және нақты компьютерлендірілген жүйе мен сүйемелдейтін жұмыс процесіне сәйкес болуға тиіс. Бұл шаралар тиісінше құжатпен ресімделіп, тексерілуге тиіс.

17. Мұрағаттау
	
	Деректер мұрағатталуы мүмкін. Бұл деректер қолжетімділігі, оқылуға ыңғайлылығы және тұтастығы тұрғысынан тексерілуге тиіс. Егер компьютерлендірілген жүйеде елеулі өзгерістер енгізу қажет болса (мысалы, компьютерлік жабдықтар немесе бағдарламалық қамтылым), деректерді қалпына келтіру мүмкіндігі қамтамасыз етілуі және ол тексерілуі тиіс.

Анықтамалар

«процестің иесі» (process owner) – жұмыс процесіне жауапты тұлға;
«жүйенің иесі» (system owner) – компьютерлендірілген жүйенің жұмыс қабілетіне және оған қызмет көрсетуге, сондай-ақ ондағы деректерді қорғауға жауапты тұлға;
«өмірлік цикл» (lifecycle) – бастапқы талаптарды қалыптастырудан бастап жобалауды, техникалық талаптарды анықтауды, бағдарламалауды, тестілеуді, орнатуды, жұмысын және қызмет көрсетуді қоса алғанда, пайдалану тоқтатылғанға дейін компьютерлендірілген жүйенің қолданылуының барлық сатысы;
«ақпараттық-технологиялық инфрақұрылым» (IT-infrastructure) – компьютерлік жабдық пен қосымшалардың жұмыс істеуіне мүмкіндік беретін желілік бағдарламалық қамтылым және операциялық жүйелер сияқты бағдарламалық қамтылым;
«дара тапсырыс бойынша дайындалған компьютерлендірілген жүйе» (Bespoke (Customized) computerized system) – нақты жұмыс процесін қамтамасыз ету үшін жеке жобаланған компьютерлендірілген жүйе;
«қосымша» (application) – белгілі бір платформада (компьютерлік жабдықта) орнатылған және арнайы функционалдық мүмкіндіктер беретін бағдарламалық қамтылым;
«сериялық бағдарламалық қамтылым» (commercial of the shelf software) – пайдалану үшін жарамдылығы пайдаланушылардың көптігімен көрсетілетін коммерциялық қолжетімді бағдарлмалық қамтылым;
«үшінші тарап» (third party) – дәрілік заттарды өндіруге арналған лицензияны ұстаушыға тікелей бағынышты болмайтын тараптар.
______________


Еуразиялық экономикалық одақтың
тиісті өндірістік практика 
қағидаларына
№ 12 ҚОСЫМША


Дәрілік препараттарды өндіруде иондаушы
сәулені пайдалануға қойылатын
ТАЛАПТАР

	Иондаушы сәуле технологиялық процестің құрамдас бөлігі болып табылатын өнімді өндіруші дәрілік заттарды өндіру кезінде иондаушы сәулені пайдалануды регламенттейтін актілерді басшылыққа алуға тиіс.
	
Кіріспе

	Иондаушы сәуле биожүктемені азайтуды және бастапқы шикізатты, орама немесе өнім компоненттерін стерильдеуді қоса алғанда, түрлі мақсаттар, сондай-ақ қан препараттарын өңдеу үшін өндірістік процесте пайдаланылуы мүмкін.
	Иондаушы сәуленің екі түрі: радиоактивті көзден бөлінетін гамма-сәуле және жылдамдатқыштың көмегімен алынатын энергетикалық жоғары электрондық сәуле (бета-сәуле) қолданылады.
	Гамма-сәуле кезінде өңдеудің әртүрлі екі режимі қолданылуы мүмкін:
	порциондық режим: өнім сәуле көзінің төңірегінде тіркелген күйде орналастырылады және иондаушы сәуле көзі ашық болғанда жүктелуі немесе түсірілуі мүмкін емес;
	үздіксіз режим: автоматтандырылған жүйе өнімді сәулелендіру үшін ашық иондаушы сәуле көзінің жанынан камераға тасымалдайды, оны берілген маршрут бойынша тиісті жылдамдықпен өткізеді, кейіннен оны камерадан шығарады.
	Электрондарды жылдамдатқыштары бар радиациялық қондырғылар: өнімді жайылуы өнімді өткізуге перпендикуляр түрде екі бағытта да жүргізілетін энергиясы жоғары электрондардың (бета-сәуле) үздіксіз немесе пульс беретін түйіні арқылы өткізеді.

Жауапкершілік

1. Радиациялық өңдеуді дәрілік заттарды өндіруші тікелей жүзеге асыруы немесе қарамағында радиациялық қондырғысы бар ұйыммен келісімшарт бойынша жүзеге асыруы мүмкін. Бұл ретте олардың әрқайсысының өндіруге тиісті лицензиясы және (немесе) заңнамада көзделген өзге де рұқсаттары болуға тиіс.
2. Дәрілік препараттарды өндіруші өнімнің сапасына, оның ішінде иондаушы сәуле әсерінің нәтижелеріне жауапты болады. Радиациялық өңдеуді өткізетін ұйым әрбір ораманың (оның ішінде өнім бар, сәуле көзінен ең алыс ораманың) белгілі бір өндіруші дозаны алуы үшін жауапты болады.
3. Шекті мәні негізделген талап етілетін доза дәрілік препараттардың тіркелген дерекнамасында көрсетілуге тиіс.

Дозиметрия

4. Дозиметрия – бұл иондаушы сәуленің сіңірілген дозасын дозиметрдің көмегімен өлшеу. Техниканың жұмыс істеу қағидатын және оны дұрыс пайдалануды түсінудің валидация, пайдалануға беру және процесті бақылау үшін маңызы бар. 
5. Жұмыс дозиметрінің әрбір партиясын калибрлеу ұлттық немесе халықаралық эталондарға дейін бақылап қадағалануы тиіс. Калибрлеудің қолданылу мерзімі белгіленуі, негізделуі және қатаң сақталуы тиіс.
6. Сәулеленгеннен кейін штаттық дозиметрлер көрсеткіштерінің өзгеруін айқындау үшін және оларды калибрлеу кезінде әдетте, сол бір ғана аспап пайдаланылуға тиіс. Әртүрлі аспаптар пайдаланылған кезде олар сіңірудің абсолютті бірліктерімен калибрленуге тиіс.
7. Пайдаланылатын дозиметрлердің типіне қарай ылғалдылықты, температураның өзгеруін, сәулелену мен өзгеру арасындағы уақыт кезеңін, сондай-ақ сіңірілген дозаның қуатын қоса алғанда, ауытқушылықтың ықтимал көздерін ескеру қажет.
8. Дозиметрлердің сіңіруіндегі өзгерістерді өлшеу үшін пайдаланылатын аспап толқынының ұзындығы және ағынның тығыздығын өлшеу үшін пайдаланылатын аспап тұрақтылық, аспаптың мақсаты мен оны қолдану тәсілі негізінде белгіленген белгілі бір уақты аралығы арқылы калибрлеу арқылы тұрақты түрде тексерілуі керек. 
 	
Процесті валидациялау

	9. Валидациялау – бұл процесс, яғни өнімнің берілген сіңірілген дозаны алуы күтілетін нәтижелерін дәлелдейтін әрекет. Валидациялауға қойылатын барынша толық талаптар дәрілік заттарды өндіруде иондаушы сәулені пайдалану жөніндегі актілерде келтірілген.
	10. Валидациялау өнімді контейнерде орналастырудың белгілі бір схемасы кезінде өнімі бар сәуле алған контейнердің ішінде сіңірілген дозаны бөлуді белгілеу үшін дозалық өріс картасын жасауды қамтиды.
	11. Сәулелену процесіне қойылатын техникалық талаптар кемінде:
	а) өнімнің орамасы туралы толық мәліметтерді;
	b) сәулелендіру үшін контейнердің ішінде өнімді жайғастыру схемасын (схемаларын) қамтиды. Егер сәулеленетін контейнерде түрлі өнім түрлері болса, тығыз өнім дозаны толық алуы және басқа өнімді экрандамауы үшін ерекше көңіл бөлінуі қажет. Контейнерде түрлі өнім түрлерін жайғастырудың әрбір тәсілі техникалық құжаттамада сипатталуға тиіс және валидациялаудан өтуге тиіс;
	с) контейнерлерді сәуле көзінің төңірегінде орналастыру схемасын (порциондық режим) немесе сәулелену үшін камераның ішінде сәулеленетін объектілердің маршрутын (үздіксіз режим);
	d) өнім үшін сәуленің сіңірілген дозасының жоғары және төменгі шекті жол берілетін мәнін (және дозиметрияның тиісті әдістері);
	е) сәулеленетін контейнер үшін сәуленің сіңірілген дозасының жоғары және төменгі шекті мәнін және осы сіңірілген дозаны бақылау үшін тиісті әдістерді;
	f) сіңірілген дозаның қуатын, экспозицияның ең көп уақытын, экспозицияның санын, сәулелену тізбектерінің санын қоса алғанда, процестің басқа да өлшемдерін және өзгелерді қамтуға тиіс.
	Егер сәулелену келісімшарт бойынша өткізілсе, онда бұл келісімшартта ең кемінде сәулелену процесіне қойылатын техникалық талаптарды регламенттейтін d) және е) тармақшалар сипатталуға тиіс.
	
Қондырғыны пайдалануға беру

Жалпы талаптар
	
	12. Пайдалануға беру – бұл радиациялық қондырғының жұмыс істеген кезінде процеске қойылатын техникалық талаптарға сәйкес алдын ала белгіленген шекте тұрақты түрде жұмыс істейтінін эксперимент түрінде алынған және құжатпен ресімделген дәлелі. Осы Қосымшаға сәйкес алдын ала белгіленген шектер – бұл сәулеленетін контейнердің сіңіруіне арналған дозаның ең жоғары және ең төменгі жол берілетін мәндері. Қондырғының жұмысындағы контейнер сіңірген доза мәндерінің осы шектерден шығуына алып келуі мүмкін өзгерістер ешқандай жағдайда оператордың рұқсатынсыз болмауы тиіс.
	13. Пайдалануға беру мынадай элементтерді қамтуға тиіс:
	а) жоспарлау;
	b) дозалық өріс картасын жасау;
	с) құжаттық ресімдеу;
	d) қондырғыны қайта пайдалануға беруге қойылатын талаптарды айқындау.
Гамма-сәуле көздері

Конструкция
	14. Сәулеленетін контейнердің бір бөлігі алған сіңірілген доза сәулелеушінің төңірегіндегі кез келген белгілі бір нүктеде бірінші кезекте мынадай факторларға байланысты:
	а) сәуле көзінің белсенділігі мен геометриясы;
	d) сәуле көзінен контейнерге дейінгі арақашықтық;
	c) таймермен немесе контейнер қозғалысының жылдамдығымен бақыланатын  сәлеленудің ұзақтығы;
	d) сәуле көзі мен контейнердің белгілі бір бөлігі арасындағы басқа өнімді қоса алғанда, материалдың құрамы мен тығыздығы.
	15. Сіңірілген дозаның жиынтығы сәлеленудің үздіксіз режимі кезінде контейнер қозғалатын маршрутқа да немесе сәулеленудің порциондық режимі кезінде жүктеме схемасына, сондай-ақ сәулелену тізбектерінің санына байланысты болады.
	16. Тіркелген маршрут кезінде (үздіксіз сәулелену кезінде) немесе жүктеменің тіркелген схемасы кезінде (сәулеленудің порциондық режимі кезінде), сондай-ақ сәуле көзінің тұрақты қуаты және өнім түрі кезінде конвейердің жылдамдығы немесе таймерде белгіленген уақыт қондырғының оператор бақылайтын негізгі өлшемдері болып табылады. 

Дозалық өрістің картасын жасау

	17. Сәулелеу үшін камераның дозалық өрісінің картасын жасау кезінде тығыздығы біртекті өнімдердің муляждары мен көрнекі үлгілері бар контейнермен толтырылуы тиіс. Дозиметр сәлелеуші арқылы өтетін кемінде үш толтырылған контейнерлерде орналастырылуы тиіс. Бұл контейнерлер осыған ұқсас өнім контейнерлерімен немесе муляждарымен шеңберлеп қоршалуға тиіс. Егер өнім тең жайластырылмаса, дозиметрлер көп контейнерлерде орналастырылуға тиіс.
	18. Дозиметрлерді орналастыру сәулеленетін контейнердің мөлшеріне байланысты. Мысалы, мөлшері 1х1х0,5 м контейнерлер үшін дозиметрлер контейнердің сыртқы үстіңгі бетін ескере отырып, аралығы 20 см болатын үш өлшемді тордың тораптарында орналастырылуы мүмкін. Егер дозасы ең жоғары және ең төмен көзделетін аймақтар бұрынғы тәжірибелерден белгілі болса, онда дозиметрлердің бір бөлігі дозалардың орташа мәні бар аймақтардан алынуы және аралығы 10 см болатын дозаның экстремалдық мәндері бар аймақтарға орналастырылуы мүмкін.
	19. Осы рәсім нәтижесінде қондырғының берілген өлшемдері, өнімнің тығыздығы және жүктеменің схемасы кезінде өнім мен контейнердің үстіңгі беті сіңірген ең жоғары және ең төмен доза айқындалуы тиіс.
	20. Ең дұрыс жағдайда дозалық өрістің картасын айқындау үшін эталондық дозиметрлерді пайдалану керек, өйткені олардың дәлдігі өте жоғары. Сондай-ақ қалыпты дозиметрлерді пайдалануға жол беріледі, бірақ ең төмен және ең жоғары доза көзделген жерлерде және әдетте бақыланатын жерде сәулелену үшін әрбір модельдік контейнерде олармен қатар эталондық дозимтерлерді орналастыру ұсынылады. Сіңірілген дозаның алынған мәндерінің көп рет өлшеу арқылы айқындалуы мүмін кездейсоқ ауытқуы болуы мүмкін.
	21. Қалыпты дозиметрмен өлшенген ең төменгі байқалатын, барлық сәулеленген контейнерлердің ең төменгі талап етілетін дозаны алғанына кепілдік беруге қажетті доза штаттық дозиметрлердің өзгерудің кездейсоқ ауытқуын білудің негізінде белгіленуге тиіс.
	22. Дозалық өріс картасын айқындау уақытында қондырғының өлшемдерін тұрақты күйде сақтап, оларды бақылау және тіркеу қажет. Бұл жазбаларды дозиметрлердің нәтижелерімен және басқа да алынған жазбалармен бірге сақтау керек.
	
Электрондарды жылдамдатқыштары бар радиациялық қондырғылар

Конструкция

	23. Өнімдегі иондаушы сәуленің сіңірілген дозасы бірінші кезекте мынадай негізгі факторларға байланысты:
	а) түйіннің, атап айтқанда: электрондар энергиясының, түйіннің орта ағынының, жайылу енінің және жайылу ені бойынша түйіннің бірқалыптылығы;
	b) конвейердің жылдамдығы;
	с) өнімнің құрамы және тығыздығы;
d) шығу терезесі мен өнімнің сәулеленетін бөлігі арасындағы материалдың құрамы, тығыздығы және қалыңдығы;
	е) шығу терезесінен контейнерге дейінгі арақашықтық.
	24. Түйіннің сипаттамасы мен контейнердің жылдамдығы оператор бақылайтын негізгі параметрлер болып табылады.
	
Дозалық өріс картасын жасау

	25. Дозалық өріс картасын жасау кезінде дозиметрлерді шынайы өнімді модельдейтін гомогенді сіңірушінің қабаттары арасында немесе электрондардың ең жоғары қозғалысы шегінде кемінде 10 өзгеріс жүргізілуі үшін тығыздығы біртекті шынайы көрнекі өнімнің қабаттары арасында орналастыру керек. Осы қосымшаның 18 – 21-тармақтарында жазылған талаптарды да сақтау керек.
	26. Дозалық өрістің картасын айқындау кезінде радиациялық қондырғының өлшемдерін тұрақты күйде сақтап, оларды бақылау және тіркеу қажет. Бұл жазбаларды дозиметрлердің нәтижелерімен және басқа да алынған жазбалармен бірге сақтау керек.

Қондырғыны қайта пайдалануға беру

	27. Радиациялық қондырғының сәулеленетін контейнерде сіңірілетін дозаны бөлуге (мысалы, сәулелендіретін өзекті ауыстыратын кезде) әсер ете алатын процестерінде немесе параметрлерінде өзгерістер болғанда қайта пайдалануға беру рәсімі әрбір ретте қайта жүргізілуге тиіс. Қайта пайдалануға беру жөніндегі жұмыстардың көлемі радиациялық қондырғы сәулелендірушісінің конструкциясына немесе жүктеменің конфигурациясына енгізілген өзгерістердің дәрежесіне байланысты. Қондырғыны қайта пайдалануға беру рәсіміне күмән болған кезде оны қайта жүргізу керек.
	
Үй-жайлар

	28. Тоғыспалы контаминацияны болғызбау үшін үй-жайды сәулеленген контейнерлер сәулеленбеген контейнерлерден алшақ болатындай етіп жобалап, пайдалану керек. Егер материалдар сәулелендіру үшін жабық контейнерлерде өңделсе, онда кейіннен өзара контаминация қаупі болмайды деген шартпен фармацевтикалық және фармацевтикалық емес материалдарды бірінен-бірін бөлудің қажеті жоқ.
	Өнімнің радионуклидтермен кез келген ластану мүмкіндігін болғызбау қажет.

Технологиялық процесс

	29. Өнімі бар контейнерлерді валидациялау процесінде белгіленген жүктеме схемасына сәйкес сәйкес жүктеу керек.
	30. Процесс уақытында сәулеленетін контейнерлер үшін сәулелендіру дозасын аттестаттаудан өткен дозиметрииялық әдістемелерді пайдалана отырып бақылау қажет. Контейнер ішінде осы доза мен өнім сіңірген доза арасындағы тәуелділік процестің валидациялау және радиациялық қондырғыны пайдалануға беру кезінде белгіленуге тиіс.
	31. Сәулеленген және сәулеленбеген контейнерлерді ажырату үшін иондаушы сәуле индикаторларын пайдалану қажет. Алайда оларды жалғыз ажырату құралы ретінде немесе өңдеудің қанағаттандыратын нәтижелерінің жалғыз көрсеткіші ретінде пайдаланбау керек.
	32. Радиациялық камерада түрлі өнім түрлерін бір жүктемеде бір мезгілде өңдеуді қондырғыны пайдалану нәтижелері бойынша немесе басқа деректер бойынша сіңірілген доза әрбір жеке контейнерде белгіленген шекте белгіленгенде ғана жүргізу керек.
	33. Егер талап етілетін сәуле дозасы бір экспозиция үшін белгіленгеннен артық немесе радиациялық камера арқылы өткізу үшін бір реттен артық болса, бұл тіркеу куәлігін ұстаушымен келісілген болуға тиіс; бұдан басқа бұл доза алдын ала белгіленген аралық уақыт ішінде алынған болуға тиіс. Тіркеу куәлігін ұстаушы, егер сәулелендіру уақытында жоспарланған үзілістер сәулелендіру процесін бұрын келісілген уақыттан артыққа ұзартып жіберсе, олар туралы хабар берілуге тиіс.
	34. Сәулеленген өнім әрқашан сәулеленбегеннен бөлек болуға тиіс. Осыған қол жеткізу тәсілдері радиация индикаторларын пайдалануды (осы қосымшаның 31-тармағы) және үй-жайларды тиісінше жоспарлауды (осы қосымшаның 28-тармағы) қамтиды.

Гамма-сәулелендіруші

	35. Сәулелендірудің үздіксіз режимі кезінде дозиметрлер барлық процесс бойы бір мезгілде кемінде екі дозиметр сәулелендірудің әсерінде болатындай етіп орналастырылуға тиіс.
	36. Порциондық режим кезінде кемінде екі дозиметр ең төменгі доза алу орындарында иондаушы сәуленің әсерінде болуға тиіс.
	37. Сәулелендірудің үздіксіз режимі кезінде сәуле көзінің талап етілетін жұмыс күйінің индикациясы көзделуге тиіс. Сәуле көзінің күйі мен конвейердің қозғалысы бұғаттаушымен байланыстырылған болуға тиіс. Конвейер қозғалысының жыламдығын үнемі бақылап, тіркеу қажет.
	38. Сәулелендірудің порциондық режимі кезінде сәуле көзін ауыстыру мен өнімнің әрбір серисы үшін экспозиция уақыты бақыланып, тіркелуге тиіс.
	39. Қалаған дозаны алу үшін сәулелендіру көзінің азаюын немесе оны қуаттауды ескеріп, сәулелендіру уақытын және конвейердің қозғалыс жылдамдығын түзету керек. Қондырғы өлшемдерінің немесе конвейер жылдамдығының қолданылу мерзімін құжатпен тіркеп, қатаң түрде сақтау керек.

Электрондарды жылдамдатқыштары бар радиациялық қондырғылар

	40. Әрбір контейнерде дозиметр орналастырылуға тиіс.
	41. Түйін ағының орташа мәнін, электрондардың энергиясын, жайылу енін және конвейердің жылдамдығын үздіксіз тіркеу қажет. Конвейердің жылдамдығын қоспағанда, бұл парамрлерді пайдалануға беру уақытында айқындалған белгіленген шектерде бақылау қажет, өйткені олар күтпеген өзгерістерге бейім.
	
Құжаттама

	42. Келіп түскен контейнерлер мен сәулеленуден өткен және кәсіпорыннан әкетілген контейнерлердің саны ілеспе құжатта көрсетілгендермен дәл әрі мәндері сәйкес келуге тиіс. Кез келген алшақтықтар тіркеліп, тергеп-тексерілуге тиіс.
	43. Радиациялық қондырғының операторы әрбір жүктеу кезінде немесе өнімнің сериясында әрбір контейнер алған сіңірілген доза мәндерінің диапазонын жазбаша түрде куәландыруға тиіс.
	44. Сәулеленуден өткен өнімнің әрбір сериясы үшін технологиялық жазбалар мен бақылау жөніндегі жазбалар тексерілуге және оған арнайы тағайындалған адам қол қоюға және сақталуға тиіс. Сақтау әдісі мен орны сәулелендіруді өткізген ұйым мен дәрілік препаратқа тіркеу куәлігін ұстаушы арасында келісілуге тиіс.
	45. Радиациялық қондырғыны валидациялауға жататын құжаттама жарамдылық мерзімі өткен соң 1 жыл бойы немесе қандай кезеңнің ұзақ болатынына қарай осы қондырғыда сәулеленуден өткен соңғы өнім шығарылғаннан кейін кемінде 5 жыл бойы сақталуға тиіс.

Микробиологиялық бақылау

	46. Микробиологиялық мониторинг үшін жауапкершілікті дәрілік заттарды өндіруші көтереді. Бұл мониторинг өндірістік орта мониторингін және тіркеу дерекнамасында белгілендей сәулелену алдында өнімді бақылауды қамтуы мүмкін.

Еуразиялық экономикалық одақтың
тиісті өндірістік практика 
қағидаларына
№ 13 ҚОСЫМША


Клиникалық зерттеулерге арналған дәрілік препараттарға қойылатын
ТАЛАПТАР

Қағидат

	Клиникалық зерттеулерге арналған дәрілік препараттар Еуразиялық экономикалық одақтың тиісті өндірістік практика қағидаларына сәйкес өндірілуге тиіс. Дәрілік препаратты әзірлеу сатысына қарай басқа да тиісті басшылық құралдарға назар аудару керек. Жұмыс істеу әдістері процесс туралы білімнің кеңеюіне қарай өзгерістер енгізу мүмкіндігін қамтамасыз ету және дәрілік препаратты әзірлеу сатысына сай болуы үшін икемді болуға тиіс.
	Клиникалық зерттеулер кезінде тіркелген дәрілік препараттарды қабылдайтын пациенттермен салыстырғанда зерттеу субъектілері үшін қосымша тәуекелдер туындауы мүмкін. Еуразиялық экономикалық одақтың тиісті өндірістік практика қағидаларын клиникалық зерттеулерге арналған дәрілік препараттар өндіруге қолдану зерттеу субъектілеріне тәуекелдердің жоқ екеніне кепілдік беру үшін, сондай-ақ клиникалық зерттеулердің нәтижелеріне тиісінше болмаған өндірістің салдары болып табылатын қауіпсіздіктің, сапаның немесе тиімділіктің жетіспеушілігі әсер етпеуі үшін қажет. Бұл талаптар бірдей дәрежеде клиникалық зерттеулерге арналған, бір немесе түрлі зерттеулерде қолданылатын сол бір дәрілік препараттың сериясынан сериясына дейін тұрақтылықты қамтамасыз етуге, сондай-ақ құжатпен ресімдеу және осындай дәрілік препаратты әзірлеу процесінде өзгерістерді негіздеуге арналған.
	Клиникалық зерттеулерге арналған дәрілік препараттарды өндіру белгіленген тіркелген дәрілік препараттармен салыстырғанда рәсімдердің болмауынан, клиникалық зерттеулердің түрлі схемаларының, орамаға қойылатын талаптардың әртүрлі болуынан, рандомизация қажеттілігінен және «соқыр» әдісті (бүркемелеуді) пайдалану салдарынан, сондай-ақ тоғыспалы контаминация тәуекелінің жоғары болуынан және дәрілік заттарды шатастырып алудан туындайтын қосымша қиындықтармен байланысты. Бұдан басқа, дәрілік препараттың тиімділігі мен уыттылығы туралы деректер толық болмауы мүмкін, процесті толық валидациялау болмауы мүмкін немесе қайта оралған немес қандай да бір түрде модификацияланған тіркелген дәрілік препараттар пайдаланылуы мүмкін. Осыған байланысты персонал клиникалық зерттеулерге арналған дәрілік препараттарға қатысты Еуразиялық экономикалық одақтың тиісті өндірістік практика қағидаларын толық көлемде түсінуге және тиісті оқудан өтуге тиіс. Клиникалық зерттеулерге арналған дәрілік препараттардың сапасын қоса алғанда, клиникалық зерттеулер мәселелері жөніндегі барлық жауапкершілік жүктелетін клиникалық зерттеулердің демеушілерімен өзара іс-қимыл орнатылуы тиіс. Өсіп отырған технолгиялық процестердің күрделілігі сапаны қамтамасыз етудің тиімділігі жоғары жүйесін қолдануды талап етеді.
	Осы қосымшада өзара байланысты және тиісті клиникалық практика қағидаларын толықтыратын, тапсырыстарды ресімдеуге, клиникалық зерттеулерге арналған материалдарды тиеп жөнелтуге, тасымалдауға және қайтаруға қойылатын талаптар да белгіленген.

Зерттелетін заттар болып табылмайтын дәрілік препараттар

	Клиникалық зерттеулердің субъектілеріне сыналатын препарат, плацебо немесе салыстыру препараты болып табылатын дәрілік препараттар ұсынылуы мүмкін. Мұндай дәрілік препараттар ілеспе терапия үшін немесе профилактика, диагностика немесе емдеу мақсатында медициналық көмек көрсету үшін және (немесе) зерттеу субъектілері үшін көзделген барабар медициналық күтімды қамтамасыз ету қажеттілігі нәтижесінде қолданылуы мүмкін. Мұндай заттарды физиологиялық реакция туғызу үшін зерттеу хаттамасына сәйкес қолдануға жол берілуі мүмкін. Бұл дәрілік препараттар клиникалық зерттеулер үшін дәрілік препараттар болып табылмайды және оларды демеуші немесе зерттеу ұсынуы мүмкін. Демеуші бұл дәрілік препараттардың клиникалық зерттеулер жүргізуге рұқсат беруге арналған сауал салуға (өтінімге) сәйкес келетіндігіне және зерттеу мақсаты үшін талап етілетін сапасының бар екеніне кепілдік беруге тиіс. Бұл ретте ол дәрілік препараттардың тіркелген дәрілік препараттар не дәрілік препараттар емес екендігіне және олардың қайта оралған не оралмағандығына назар аударуы тиіс. Бұл жұмысқа уәкілетті тұлғаны тарту және оның пікірін ескеру ұсынылады.

Өндіруді лицензиялау және қолдануға дайындау

	Клиникалық зерттеулер үшін дәрілік препараттарды толық өндіруде және оларды өндірудің жекелеген сатысы да, сондай-ақ оларды бөлудің, буып-түюдің немесе оларды берудің түрлі процестері лицензиялауға жатады. Алайда егер пайдалануды немесе орауды медициналық мекемелерде фармацевтер немесе мұндай процестерді жүзеге асыруға уәкілеттік берілген басқа да адамдар жүзеге асырса, сондай-ақ егер клиникалық зерттеулерге арналған дәрілік препараттар осы мекемелерде ғана пайдалануға арналса, мұндай лицензиялау осы процестер алдында дәрілік препараттарды қолдануға дайындау талап етілмейді.
	Көрсетілген ережелер шеңберінде қолдануға дайындау деп:
	дәрілік препараттарды сынау субъектісіне енгізу үшін клиникалық зерттеулерге арналған дәрілік препаратты еріту немесе ұсақтау немесе
	 клиникалық зерттеулерге арналған дәрілік препараттарды (дәрілік препаратты) айыру немесе дәрілік препаратты енгізу мақсатында жеткізгіш ретінде басқа затпен (заттармен) араластыру сияқты қарапайым процесті түсіну керек.
	Қолданыстағы затты қоса алғанда, бірнеше ингредиентті бірге араластыру клиникалық зерттеулерге арналған дәрілік препарат алу мақсатында қолдануға дайындау болып табылмайды.
	Клиникалық зерттеулерге арналған дәрілік препарат қолдануға дайындау процесіне дейін қолда болуға тиіс.
	Қолдануға дайындау процесін қаншалықты мүмкін болса, оны енгізу алдында тікелей жүзеге асыру керек.
	Мұндай процесс клиникалық зерттеулер жүргізуге өтініште (зерттелетін дәрілік препараттың дерекнамасында) және клиникалық зерттеу хаттамасында немесе клиникалық базада бар тиісті құжатта көрсетілуге тиіс.

Анықтамалар

«зерттелетін препаратқа арналған дерекнама» (product specification file) – клиникалық зерттеулерге арналған дәрілік препаратты өндіру, орау, сапасын бақылау, оның сериясын шығаруға рұқсат беру және тиеп жөнелту жөнінде толық нұсқаулық жасауға қажетті барлық ақпаратты (немесе тиісті құжаттарға сілтемені) қамтитын құжаттар жиынтығы;
«тапсырыс» (order) – клиникалық зерттеулерге арналған дәрілік препараттың белгілі бір сан бірліктерін өндіруге, орауға және (немесе) жеткізуге тапсырма;
«зерттеуші» (investigator) – медициналық мекемеде клиникалық зерттеу жүргізуге жауапты адам. Клиникалық зерттеуді адамдар тобы жүргізген кезде зерттеуші топтың жетекшісі болып табылады, ол жауапты зерттеуші деп аталуы мүмкін; 
«клиникалық зерттеу» (clinical trial) – клиникалық зерттеулерге арналған дәрілік препараттардың клиникалық, фармокологиялық және (немесе) басқа да фармакодинамикалық әсерін анықтау немесе растау үшін және (немесе) оған жанама реакцияларды анықтау үшін және (немесе) оның қауіпсіздігін және (немесе) тиімділігін бағалау мақсатында оның абсорбциясын зерделеу, бөлу, метаболизм және шығару үшін зерттеу субъекілері – адамдарға жүргізілетін зерттеу;
«рандомизация коды» (randomization code) – рандомизация ескеріліп, әрбір зерттеу субъектісіне тағайындалған емнің сипаттамасын қамтитын тізбе;
«клиникалық зерттеулерге арналған дәрілік препарат» (investigational medicinal product) – дәрілік нысандағы белсенді фармацевтикалық субстанция немесе зерттелетін немесе клиникалық зерттеу кезінде салыстыру препараты ретінде пайдаланылатын плацебо. Клиникалық зерттеулерге арналған дәрілік препараттарға егер қолданылу немесе өндіру тәсілі (дәрілік нысан немесе орама) тіркелгеннен ерекшелігі болса, сондай-ақ мақұлданбаған айғақтар бойынша немесе тіркеліп қойылған дәрілік нысан туралы қосымша ақпарат алу үшін пайдаланылған жағдайда тіркеліп қойылған дәрілік препараттар да жатады;
«тиеп жөнелту» (shipping) – тапсырыс берілген клиникалық зерттеулерге арналған дәрілік препараттарды тиеп жөнелту жөніндегі және оларды тасымалдау жөніндегі операциялар;
«салыстыру препараты» (comparator product) – зерттелетін немесе тіркелген дәрілік препарат (яғни белсенді бақылау) не клиникалық зерттеуде бақылау ретінде пайдаланылатын плацебо;
«клиникалық зерттеулерге арналған дәрілік препаратты өндіруші» (manufacturer (importer) of investigational medicinal products) – белгіленген тәртіппен берілген, клиникалық зерттеулерге арналған дәрілік препаратты өндіруге лицензиясы немесе оны әкелуге рұқсаты бар тұлға;
«рандомизация» (randomisation) – бейобъективті қорытынды беру мүмкіндігін барынша азайту мақсатында кездейсоқтық элементін пайдалана отырып, зерттеу субъектілерін негізгі және бақылау топтары бойынша бөлу процесі;
«соқыр» зерттеу («соқыр» әдіс)» (blinding) – зерттеуге қатысатын бір немесе одан көп тарап жүргізіліп отырған терапиялық мақсат туралы ақпарат алмаған, клиникалық зерттеулер рәсімі. Қарапайым «соқыр» әдіс зерттеу субъектісінің хабардар болмауын білдіреді, ал қосарланған «соқыр» әдіс – зерттеу субъектісінің, зерттеушінің, байқаушылардың және кейбір жағдайларда алынған деректерді талдайтын адамдардың жүргізіліп отырған терапиялық мақсат (мақсаттар) туралы хабардар болмауын білдіреді.  Клиникалық зерттеулерге арналған дәрілік препаратқа қатысты «соқыр» зерттеу әдісі демеушінің нұсқауына сәйкес осы дәрілік препараттың бірдейлігін әдейі бүркемелеуді білдіреді. Кодынан ажырату (бүркемелеуді алып тастау) дәрілік прпепараттың бірдейлігі туралы ақпаратты ашуды білдіреді;
«демеуші» (sponsor) – клиникалық зерттеуді бастауға, оны ұйымдастыруға және (немесе) қаржыландыруға жауапты болатын жеке тұлға, кәсіпорын, мекеме немесе ұйым.
	
Сапаны басқару

1. Өндіруші немесе импорттаушы әзірлеген және тексерген сапаны қамтамасыз ету жүйесі осы қағидалардың клиникалық зерттеулерге арналған дәрілік препараттарға қатысты талаптарына сай болуға тиіс, жазбаша рәсімдер түрінде құжатпен ресімделуге тиіс және клиникалық зерттеудің демеушісіне қолжемді болуға тиіс.  
	2. Клиникалық зерттеулерге арналған дәрілік препараттарға ерекшелік және технологиялық нұсқаулықтар оларды әзірлеу процесінде өзгеруі мүмкін, бұл ретте барлық өзгерістердің толық бақылануын және қадағалануын қамтамасыз ету қажет.

Персонал

3. Қызметі зерттеулерге арналған дәрілік препараттармен байланысты барлық персонал осы өнім түрінің ерекшелігімен байланысты тиісті оқудан өтуге тиіс.
	Тіпті тартылған персонал аз болған жағдайда да әрбір сериясын өндіру үшін өндіріс пен сапа бақылауына жауап беретін жеке персонал айқындалуға тиіс.
	4. Уәкілетті тұлға осы қосымшаның талаптарына сай келетін тиісті жүйелердің болуын қамтамасыз етуге тиіс. Бұл үшін уәкілетті тұлғаның дәрілік препараттар әзірлеу және клиникалық зерттеулер жүргізу саласында жақсы дайындығы болуға тиіс. Клиникалық зерттеулерге арналған дәрілік препараттарды бағалау бойынша уәкілетті тұлға үшін нұсқаулық осы қосымшаның 38 – 41-тармақтарында келтірілген.

Үй-жайлар және жабдықтар

	5. Клиникалық зерттеулерге арналған дәрілік препараттармен жұмыс жасау кезінде уыттылығы, белсенділігі және сезімталдық қасиеттер туралы ақпарат толық болмауы мүмкін, осыған байланысты тоғыспалы контаминация тәуекелдерін азайтуға ерекше көңіл бөлу керек. Жабдықтар мен үй-жайлардың конструкциясы, сынақтар мен бақылау әдістері және тазалаудан кейінгі қалдықтардың рұқсат етілетін концентрациясының шегі осы тәуекелдердің сипатын ескеруге тиіс. Егер мүмкін болса, өндірістік тізбектермен (науқандармен) жұмысты ұйымдастыруға назар аудару керек. Жуғыш құралды таңдау кезінде дәрілік препараттың ерігіштігін ескеру керек.

Құжаттама

Өзіндік ерекшеліктер және нұсқаулықтар

	6. Өзіндік ерекшеліктер (бастапқы шикізатқа, бастапқы орау материалдарына, аралық өнімдерге, өлшеп салынбаған және дайын өнімге), регламенттер, технологиялық нұсқаулықтар және орау жөніндегі нұсқаулықтар өнім туралы білімнің тиісті деңгейі қаншалықты мүмкіндік берсе, соншалықты толық болуға тиіс. Дәрілік препаратты әзірлеу барысында оларды кезеңділікпен бағалап, жаңартып отыру (қажетіне қарай) керек. Әрбір жаңа нұсқада ең соңғы деректер, қазіргі уақытта пайдаланылатын технология, нормативтік және фармакопеялық талаптар ескерілуге тиіс, жаңа нұсқа қадағалануын қамтамасыз ету үшін алдыңғы нұсқаға сілтемені де қамтуға тиіс. Дәрілік препараттың сапасы үшін, атап айтқанда оның тұрақтылығы мен биобарабарлығы үшін салдарын тигізуі мүмкін кез келген өзгеріс жазбаша рәсімге сәйкес енгізілуі керек.
	7. Өзгерістер енгізу себептерін құжатпен ресімдеу керек, дәрілік препараттың сапасына және кез келген ағымдағы клиникалық зерттеулерге қатысты өзгерістердің салдары зерттеліп, құжатпен ресімделуге тиіс. 

Тапсырыс

	8. Тапсырыс өнім бірлігінің белгілі бір санын өндіруге және (немесе) оның орамасына және (немесе) оны тиеп жөнелтуге арналған талаптарды қамтуға тиіс. Өндірушіге тапсырысты демеуші немесе оның атынан әрекет ететін адам береді. Тапсырыс жазбаша түрде ресімделіп (бірақ электрондық тәсілмен де берілуі мүмкін), түрлі оқылуын болғызбау үшін жеткілікті түрде нақты болуға тиіс. Тапсырыс ресми түрде бекітіліп, дәрілік препаратқа арналған дерекнамаға және клиникалық зерттеу хаттамасына сілтемені қамтуға тиіс.

Дәрілік препаратқа арналған дерекнама

	9. Дәрілік препаратқа арналған дерекнама алдыңғы нұсқалардың тиісінше қадағалануын қамтамасыз ете отырып, дәрілік препараттың әзірленуіне қарай үздіксіз жаңартылып отыруға тиіс. Дерекнама мынадай құжаттардан тұруға (немесе оларға сілтемені қамтуға) тиіс:
	негізгі шикізат пен орау материалдарына арналған өзіндік ерекшеліктер мен талдамалық материалдар;
	аралық, буып-түйілмеген және дайын өнімге арналған өзіндік ерекшеліктер мен талдамалық материалдар;
	технологиялық нұсқаулықтар;
	өндіріс процесіндегі бақылау әдістемелері;
	заттаңбаның бекітілген көшірмесі;
	клиникалық зерттеулердің тиісті хаттамалары мен рандомизация кодтары (қажет болған жағдайда);
	тапсырыс берушілермен жасалған тиісті техникалық келісімдер (қажет болған жағдайда);
	тұрақтылық туралы деректер;
	сақтау және тасымалдау шарттары.
	Жоғарыда келтірілген тізбе шектеу қоюға арналмаған және түпкілікті болып табылмайды. Ол дәрілік препаратқа байланысты және оның әзірлену сатысында өзгеруі мүмкін. Дерекнамадағы ақпарат осы ақпаратқа рұқсаты болуға тиіс уәкілетті тұлға нақты серияны қабылдау және оны шығаруға рұқсат беру үшін дайындықты бағалау кезінде негіз болуға тиіс. Егер өндіріс процесінің түрлі сатысы жауапкершілікті түрлі уәкілетті тұлғалар көтеретін түрлі учаскелерде жүзеге асырылса, тиісті учаскелердегі қызметке қатысы бар шектелген ақпаратпен жеке дерекнамалар жүргізуге жол беріледі.
	
Регламент және технологиялық нұсқаулықтар

	10. Әрбір өндірістік операция немесе тиеп жөнелту жөніндегі операция нақты және жеткілікті толық жазбаша нұсқаулыққа сәйкес орындалуға және жазбаларды ресімдеумен бірге жүруге тиіс. Егер операция қайталанатын болмаса, онда регламент және технологиялық нұсқаулықтар жасау міндетті емес. Тіркеу куәлігі алынғаннан кейін сериялық өндіру кезінде пайдаланылатын құжаттардың түпкілікті мәтіндерін дайындау үшін жазбалардың ерекше мәні болады.
	11. Дәрілік препараттың дерекнамасындағы ақпаратты өндіру, орау, сапасын бақылау үшін сынау, сақтау және тасымалдау шарттары жөніндегі егжей-тегжейлі жазбаша нұсқаулықтарды әзірлеу кезінде пайдалану керек.
	
Орау жөніндегі нұсқаулықтар

	12. Клиникалық зерттеулерге арналған дәрілік препараттар, әдетте, әрбір зерттеу субъектісі үшін жеке буып-түйілуге тиіс. Оралған өнім бірлігінің саны сапасына бақылау жасау және сақтау үшін мұрағаттық үлгілер үшін қажетті бірлік саны ескеріле отырып, орау жөніндегі операциялар басталғанға дейін айқындалуға тиіс. Орау және таңбалау аяқталғаннан кейін өндірістің әрбір сатысы үшін өнімнің әрбір түрінің дұрыс есепке алынуына кепілдік беру үшін материалдық баланс жасау қажет.

Өнім сериясын өндіру, бақылау және орау жөніндегі 
жазбалар (серия дерекнамасы)

	13. Өнім сериясын өндіру, бақылау және орау жөніндегі жазбалар (серия дерекнамасы) операциялардың дәйектілігін дәл қадағалау үшін жеткілікті толық ақпаратты қамтуға тиіс. Бұл жазбалар дәрілік препарат туралы қазіргі білімді кеңейтетін және өндірістік операцияларды жетілдіруге мүмкіндік беретін пайдаланылған рәсімдерді немесе енгізілген өзгерістерді негіздейтін барлық елеулі ескертулерді қамтуға тиіс.
	14. Өнім сериясын өндіру, бақылау және орау жөніндегі жазбалар (серия дерекнамасы) осы серия пайдаланылған соңғы клиникалық зерттеу аяқталғаннан немесе ресми тоқтатылғаннан кейін кемінде 5 жыл сақталуға тиіс.

Өндіріс

Орау материалдары

	15. Ерекшеліктерде және сапаны бақылау әдістемелерінде орау материалдарының түрлі серияларының сыртқы түрлерінің айырмашылығынан кодтың кездейсоқ ашылуын болғызбау жөніндегі арнайы шараларды көздеу керек.

Технологиялық операциялар

	16. Дәрілік препаратты әзірлеу сатысында өндіріс процесіндегі бақылаудың сыни өлшемдері мен түрлерін айқындау керек. Өндіріс процесіндегі бақылаудың уақыт өлшемдері мен түрлері жиған тәжірибеден, оның ішінде әзірлеу жөніндегі бұрынғы зерттеулерден алынуы мүмкін. Маңызды персонал қажетті нұсқаулықтарды әзірлеуге және өндіріс процесіндегі жиналған тәжірибе ескеріліп, оларды үнемі жетілдіруге ерекше назар аударуға тиіс. Белгіленген және бақыланатын өлшемдер қазіргі уақытта қолда бар ақпаратқа сәйкес негізделуге тиіс.
	17. Сериялық өндіріс үшін көзделетін көлемде зерттеулерге арналған дәрілік препараттарды өндірудің технологиялық процестерін валидациялауды жүргізу міндетті емес, бірақ үй-жайлар мен жабдықтар саралануға тиіс. Стерильді дәрілік препараттар үшін стерильдеу процестерін валидациялау тіркелген дәрілік препараттар сияқты стандарттар бойынша жүргізілуге тиіс. Қажет болған кезде биотехнологиялық дәрілік препараттардың қауіпсіздігіне кепілдік беру үшін осы салада қолданылатын тиісті нұсқауларда жазылған ғылыми қағидаттар мен әдістерге сәйкес шығу тегі биологиялық вирустардың және (немесе) басқа да қосындылардың инактивациясын (жойылғанан) дәлелдеу керек.
	18. Асептикалық процестерді валидациялау өнім сериясы шағын мөлшерде болған кезде ерекше қиындықтарды білдіреді. Бұл жағдайларда ортамен толтырылатын бастапқы орамалардың саны өнім сериясының ең үлкен мөлшеріне тең болуы мүмкін. Мүмкіндігінше (оның ішінде процесті имитациялау үшін) нәтижелердің анықтығын қамтамасыз ету үшін өнім бірлігінің көп санын ортамен толтыру керек. Толтыру және тұмшалап жабу стерильдеу үшін тәуекел тудыратын, негізінен қолмен жасалатын немесе жартылай автоматты операциялар болып табылады. Осыған байланысты, персоналды оқытуға және әрбір оператордың қатысуымен асептикалық өндіріс әдістеріне валидация жүргізуге баса назар аудару керек.

Салыстыру препаратына қойылатын талаптар

	19. Дәрілік препараттар өзгерген кезде ол туралы ақпарат көлемі (мысалы, тұрақтылықты зерттеу нәтижелері, еріту, биоқолжетімділік кинетикасының салыстырма мәтіні бойынша) бұл өзгерістердің осы дәрілік препараттың сапасының негізгі өлшемдеріне елеулі әсер етпейтінін дәлелдеу үшін жеткілікті болуға тиіс.
	20. Салыстыру препаратының жарамдылығының бастапқы орамада көрсетілген мерзімі басқа орама қайта буып-түйілген, қорғаудың барабар деңгейін қамтамасыз етпеуі немесе препаратпен сыйыспауы мүмкін препаратқа арналған сияқты болмайды. Сондықтан демеуші немесе оның атынан әрекет ететін тұлға препарат пайдаланылатын қолайлы күнді айқындауға тиіс; бұл ретте препараттың табиғатына, контейнердің және препарат сақталатын шарттардың сипатына назар аудару керек. Жаңа жарамдылық мерзімі негізді болуға және бастапқы орамда көрсетілген жарамдылық мерзімінен аспауға тиіс. Жарамдылық мерзімі клиникалық зерттеудің ұзақтығымен келісілуге тиіс.
	
Кодтау жөніндегі операциялар («соқыр» әдіс)

	21. Егер дәрілік препараттар кодталса, кодтауға қол жеткізуді және оның сақталуын қамтамасыз ететін, бірақ қажет кезінде кодталған («соқыр») өнімді сәйкестендіруге, оның ішінде кодтау жөніндегі операцияларға дейін дәрілік препараттың сериялар нөмірін сәйкестендіруге мүмкіндік беретін жүйелер болуға тиіс. Шұғыл жағдайда дәрілік препаратты жедел сәйкестендіру мүмкіндігін көздеу керек.
	
Рандомизация коды

	22. Нұсқаулықтарда клиникалық зерттеулерге арналған оралған дәрілік препараттар үшін қолданылған рандомизацияның кез келген кодын жасау, қорғау, бөлу, өңдеу және сақтау жөніндегі барлық рәсімдер, сондай-ақ кодты ашу әдістері сипатталуы тиіс. Тиісті жазбалар жүргізілуге тиіс.
	
Орау жөніндегі операциялар

	23. Клиникалық зерттеулерге арналған дәрілік препаратты орау кезінде алуан түрлі өнімдерді бірдей орау желісіне бір мезгілде өтініш жасау қажет болуы мүмкін. Тиісті рәсімдерді орындау және (немесе) арнайы жабдықты және персоналды тиісінше оқытуды қолдану арқылы дәрілік препараттарды шатастырып алу тәуекелі азайтылуға тиіс.
	24. Клиникалық зерттеулерге арналған дәрілік препараттарды орау және таңбалау жөніндегі операциялар тіркелген дәрілік препараттарды өндіру кезіндегіге қарағанда күрделі және қателіктерге жиі ұшырайтын (анықталуы қиын) болуы мүмкін. Бұл, әсіресе, «соқыр» әдісті қолдану кезінде сыртқы түрі ұқсас дәрілік препараттарға қатысты. Осыған байланысты, таңбалаудағы, мысалы, заттаңба мәліметтері, желіні тазалау, арнайы оқытылған персоналды өндіріс процесіндегі бақылау есебінен болатын қателіктердің алдын алу жөніндегі ерекше талаптарды қабылдау талап етіледі.
	25. Орама клиникалық зерттеулерге арналған дәрілік препараттардың аралық межелі пунктерінде тасымалдау және сақтау кезінде тиісінше жай-күйде сақталуына кепілдік беруге тиіс. Қайталама (тұтынушылық) тасымалдау кезінде оның ашылғаны немесе кез келген өзге де араласудың болғаны дереу аңғарылатын болуға тиіс.

Таңбалау

	26. 1-кестеде осы қосымшаның 26 – 30-тармақтарындағы талаптар жинақталған. Таңбалау зерттеулер субъектісін қорғауды, дәрілік препаратты және зерттеуді қадағалау және сәйкестендіру мүмкіндігін қамтамасыз етуге және клиникалық зерттеулерге арналған дәрілік препаратты дұрыс қолдануға ықпал етуге тиіс. Заттаңбаларда мынадай ақпарат қамтылуға тиіс, егер оның жоқ екені негізделмесе (мысалы, рандомизацияланған кодтаудың орталықтандырылған электрондық жүйесі болған кезде):
	а) демеушінің, келісімшарттық зерттеу ұйымының немесе зерттеушінің (дәрілік препаратқа, клиникалық зерттеу үшін және кодты шұғыл ашу үшін негізгі байланысушы тұлғаның) атауы (аты), мекенжайы және телефон нөмірі;
	b) дәрілік нысан, енгізу тәсілі, дозаланған бірлік саны және ашық зерттеу жүргізілген жағдайда – дәрілік препараттың атауы (шифры) және оның дозалануы (белсенділігі);
	с) ораманың ішіндегіні және ол жөніндегі операцияларды сәйкестендіруге арналған серия нөмірі және (немесе) коды;
	d) егер басқа жерде көрсетілмесе, зерттеуді, медициналық мекемені, зерттеушіні және демеушіні сәйкестендіруге мүмкіндік беретін зерттеу нөмірі (коды);
	е) клиникалық зерттеу субъектісінің сәйкестендіру нөмірі (емдеу нөмірі) және қажет кезінде сапар нөмірі;
	f) зерттеушінің тегі және аты-жөні (егер а) немесе d) тармақтарында көрсетілмесе);
	g) қолдану жөніндегі нұсқаулық (қосымша параққа не клиникалық зерттеу субъектісіне немесе дәрілік препаратты енгізетін адамға арналған басқа түсіндірме құжатқа сілтеме);
h) «Тек ғана клиникалық зерттеулер үшін» деген жазба немесе осыған ұқсас тұжырым;
і) сақтау шарттары;
j) кез келген белгісіздікті болғызбайтындай етіп айы мен күні көрсетілген пайдалану мерзімі (дәрілік препаратты пайдалану қажет күн, жарамдылық мерзімі немесе қайта бақылау күні көрсетілуі мүмкін);
k) дәрілік препарат стационар жағдайында ғана пайдалануға арналған жағдайларды қоспағанда, «Балалардың қолы жетпейтін жерде сақтау керек» деген жазба.
27. Дәрілік препаратқа, клиникалық зерттеуге және шұғыл кодынан ашуға қатысты ақпарат беру үшін негізгі байланысушы тұлғаның мекенжайы мен телефон нөмірі, егер зерттеу субъектісіне қолдану жөніндегі нұсқаулық немесе осы деректер көрсетілген карточка ұсынылса, сондай-ақ оларды үнемі өзімен бірге алып жүру нұсқаулығы берілсе, заттаңбада көрсетілмеуі мүмкін.
28. Деректер клиникалық зерттеулерге арналған дәрілік препарат қолданылатын елдің ресми тіліне (тілдеріне) аударылуы тиіс. Осы қосымшаның 26-тармағында келтірілген деректер бастапқы (ішкі) орамада да және қайталама (тұтынушылық) орамада да (осы қосымшаның 29 және 
30-тармақтарында) сипатталған жағдайлардан басқа) болуға тиіс. Бастапқы (ішкі) және қайталама (тұтынушылық) орамалардағы заттаңбалардың мазмұнына қойылатын талаптар 1-кестеде келтірілген. Сондай-ақ заттаңбаларда басқа да тілдерде ақпарат берілуі мүмкін.
29. Егер дәрілік препарат зерттеу субъектісі немесе дәрілік препаратты енгізетін тұлға үшін дайындалса, бірге қалдырылуы тиіс қайталама (тұтынушылық) орамамен бірге бастапқы контейнерде және қайталама (тұтынушылық) контейнерде осы Қосымшаның 26-тармағында келтірілген деректер болуға тиіс, ал бастапқы контейнердің (немесе басқапқы контейнерді қамтитын ірілендірілген дозалайтын кез келген құрылғының) заттаңбасында мынадай ақпарат көрсетілуге тиіс:
а) демеушінің, келісімшарттық зерттеу ұйымының немесе зерттеушінің атауы (аты);
b) дәрілік нысан, енгізу тәсілі (ішке қабылдауға арналған қатты нысандар үшін көрсетпеуге болады), дозаланған бірліктер саны және ашық зерттеу жүргізілген жағдайда дәрілік препараттың атауы (шифры) және оның дозалануы (белсенділігі);
	с) ораманың ішіндегіні және ол жөніндегі операцияларды сәйкестендіруге арналған серия нөмірі және (немесе) коды;
	d) егер басқа жерде көрсетілмесе, зерттеуді, медициналық мекемені, зерттеушіні және демеушіні сәйкестендіруге мүмкіндік беретін зерттеу нөмірі (коды);
	е) клиникалық зерттеу субъектісінің сәйкестендіру нөмірі (емдеу нөмірі) және қажет кезінде сапар нөмірі.
	
1-кесте 
	а) демеушінің, келісімшарттық зерттеу ұйымының немесе зерттеушінің (дәрілік препараттқа, клиникалық зерттеу үшін және кодты шұғыл ашу үшін негізгі байланысушы тұлғаның) атауы (аты), мекенжайы және телефон нөмірі;
	

ЖАЛПЫ ЖАҒДАЙ
Бастапқы (ішкі) орама және қайталама (тұтынушылық) орама үшін (26-тармақ)

а1-k тармақтарында 
көрсетілген ақпарат






БАСТАПҚЫ (ІШКІ) ОРАМА Егер бастапқы (ішкі) орама мен қайталама (тұтынушылық) орама бірге сақталса (29-тармақ)5

a2 b3cde тармақтарында 
көрсетілген ақпарат

	b) дәрілік нысаны, жүргізу тәсілі, дозаланған бірлік саны және ашық зерттеу жүргізілген жағдайда – дәрілік препараттың атауы (шифры) және оның дозалануы (белсенділігі);
	

	c) ораманың ішіндегіні және ол жөніндегі операцияларды сәйкестендіруге арналған серия нөмірі және (немесе) коды; 
d) егер басқа жерде көрсетілмесе, зерттеуді, медициналық мекемені, зерттеушіні және демеушіні сәйкестендіруге мүмкіндік беретін зерттеу нөмірі (коды);
	

	e) клиникалық зерттеу субъектісінің сәйкестендіру нөмірі (емдеу нөмірі) және қажет болған кезде сапар нөмірі;
	

	f) зерттеушінің тегі және аты-жөні (егер а) немесе d) тармақтарында көрсетілмесе);
	

	g) қолдану жөніндегі нұсқаулық (қосымша параққа не клиникалық зерттеу субъектісіне немесе дәрілік препаратты енгізетін адамға арналған басқа түсіндірме құжатқа сілтеме);
	

	h) «Тек ғана клиникалық зерттеулер үшін» деген жазба немесе осыған ұқсас тұжырымдама;

	i) сақтау шарттары;
	БАСТАПҚЫ (ІШКІ) ОРАМА Блистерлер мен мөлшері шағын қаптамалар
(30-тармақ) 5

a2 b3,4cde тармақтарында 
көрсетілген ақпарат


	j) кез келген белгісіздікті болғызбайтындай етіп айы мен күні көрсетілген пайдалану мерзімі (дәрілік препаратты пайдалану қажет күн, жарамдылық мерзімі немесе қайта бақылау күні көрсетілуі мүмкін);
	

	k) дәрілік препарат стационар жағдайында ғана пайдалануға арналған жағдайларды қоспағанда, «Балалардың қолы жетпейтін жерде сақтау керек» деген жазба.
	

	Ескертпелер.
1 Дәрілік препаратқа, клиникалық зерттеуге және шұғыл кодынан ашуға қатысты ақпарат беру үшін негізгі байланысушы тұлғаның мекенжайы мен телефон нөмірі, егер зерттеу субъектісіне қолдану жөніндегі нұсқаулық немесе осы деректер көрсетілген карточка ұсынылса, сондай-ақ оларды үнемі өзімен бірге алып жүру нұсқаулығы берілсе, заттаңбада көрсетілмеуі мүмкін (осы Қосымшаның 27-тармағын қараңыз).
2 Дәрілік препаратқа, клиникалық зерттеуге және шұғыл кодты ашуға қатысты ақпарат үшін негізгі келісімшарттық тұлғаның мекенжайын және телефон нөмірін орналастырудың керегі жоқ. 
3 Енгізу жолын ішке қабылдауға арналған қатты дәрілік нысандар жағдайында көрсетпеуге болады.
4 Дәрілік нысанды және дозаланған бірліктердің санын көрсетпеуге болады.
5 Егер қайталама (тұтынушылық) орамада осы қосымшаның 26-тармағында келтірілген ақпарат қамтылса.


30. Егер бастапқы орама блистер болып табылса немесе ол мөлшері шағын болса, мысалы осы қосымшаның 26-тармағында келтірілген деректер орналастырылуы мүмкін ампула болса, осы деректерді қамтитын заттаңбасы бар қайталама орама көзделуге тиіс. Дегенмен бастапқы (ішкі) орамада:
а) демеушінің, келісімшарттық зерттеу ұйымының немесе зерттеушінің атауы (аты);
b) дәрілік нысан, енгізу тәсілі (ішке қабылдауға арналған қатты нысандар үшін көрсетпеуге болады), дозаланған бірліктер саны және ашық зерттеу жүргізілген жағдайда дәрілік препараттың атауы (шифры) және оның дозалануы (белсенділігі);
	с) ораманың ішіндегіні және ол жөніндегі операцияларды сәйкестендіруге арналған серия нөмірі және (немесе) коды;
	d) егер басқа жерде көрсетілмесе, зерттеуді, медициналық мекемені, зерттеушіні және демеушіні сәйкестендіруге мүмкіндік беретін зерттеу нөмірі (коды);
	е) клиникалық зерттеу субъектісінің сәйкестендіру нөмірі (емдеу нөмірі) және қажет болған кезде сапар нөмірі.
	31. Жоғарыда көрсетілген ақпаратты түсіндіру үшін символдар немесе пиктограммалар пайдалануы мүмкін. Қосымша ақпарат, дәрілік препаратпен жұмыс істеу бойынша ескертулер және (немесе) нұсқаулықтар ұсынылуы мүмкін.
	32. Мыналар: 
	өндірудің немесе ораудың жекелеген процестеріне қажеттілік болмаған;
	зерттеген кезде мүше мемлекеттің заңнамасына немесе Одақ құқығына сәйкес тіркелген, өндірілген немесе импортталған дәрілік заттар пайдаланылған,
	зерттеулерге тіркеу кезінде бекітілген қолдауға көрсетілімдерге сәйкес келетін ауруы бар пациенттер қатысқан,
түпнұсқа контейнерде түпнұсқа заттаңба жабылып қалмайтын клиникалық зерттеулер жағдайында мынадай деректер келтірілуге тиіс:
	демеушінің, келісімшарттық зерттеу ұйымының немесе зерттеушінің атауы (аты);
	медициналық мекемені, зерттеушіні және демеушіні сәйкестендіруге мүмкіндік беретін зерттеу нөмірі (коды).
	33. Егер клиникалық зерттеулерге арналған дәрілік препаратты пайдалану қажет күнді өзгерту қажет болса, орамаға қосымша заттаңба салу керек. Қосымша заттаңбада дәрілік препаратты пайдалану керек болатын жаңа күн көрсетілуге тиіс, сондай-ақ серия нөмірі қайта көрсетілуге тиіс. Қосымша заттаңбаға ескі пайдалану күнінің үстіне жапсыруға болады, бірақ ол серияның бастапқы нөмірін жауып тұрмауы тиіс, бұл сапаны бақылау үшін қажет. Бұл операция дәрілік заттарды өндіруге лицензиясы бар кәсіпорында жүзеге асырылуға тиіс. Алайда, егер негізді болса, Одаққа мүше мемлекет заңнамасының талаптарына сәйкес клиникалық зерттеулерге арналған дәрілік препаратты сақтауды жүзеге асыратын ұйымға аусорсингке берілуі немесе зерттеу орталығының фармацевті немесе оның бақылауымен, сондай-ақ басқа медицина қызметкерінің бақылауымен жүргізілуі тиіс. Егер бұл мүмкін болмаса, операцияны тиісті оқудан өткен клиникалық зерттеу мониторы (лары) жүзеге асыруы мүмкін. Мұндай операцияны арнайы және стандартты операциялық рәсімдерге сәйкес Еуразиялық экономикалық одақтың тиісті өндірістік практика қағидаларының қағидаттарына орай жүзеге асырылады және егер қолданылатын болса, келісімшарт бойынша; операциялар жүргізуді екінші тұлға бақылауы тиіс. Қосымша заттаңба жапсырылған кезде клиникалық зерттеу құжаттарындағы және серияға жататын жазбалардағы (серия дерекнамасы) сияқты құжатпен ресімделуге тиіс.

Сапаны бақылау

	34. Процестер стандартталмаған немесе толық көлемде валидацияланбаған болуы мүмкін болғандықтан, өнімнің әрбір сериясының өзіндік ерекшелікке сәйкес келетініне кепілдік беруін қамтамасыз ету үшін сынақтардың маңызы артады.
	35. Сапаны бақылауды дәрілік препараттар дерекнамасына сәйкес және демеуші клиникалық зерттеу жүргізуге өтінім кезінде уәкілетті органға берген ақпаратқа сәйкес жүзеге асыру қажет. Кодтау тиімділігіне тексеру жүргізу және оның нәтижелерін құжатпен ресімдеу керек.
	36. Клиникалық зерттеулерге арналған дәрілік препараттардың үлгілері екі мақсатта: біріншіден, талдамалық сынақтар үшін үлгілердің болуын қамтамасыз ету үшін және екіншіден, дайын дәрілік препарат үлгісінің болуын қамтамасыз ету үшін сақталады. Осылайша, үлгілерді екі санатқа бөлуге болады:
	Бақылау үлгісі (reference sample): бастапқы шикізат, орау материалдары, осындай қажеттілік туындаған жағдайда талдау жүргізу үшін сақтайтын бастапқы орамадағы дәрілік препарат немесе дайын дәрілік препарат серияларының үлгілері. Сыни аралық сатылардан түретін үлгілерді (мысалы, олардан кейін талдамалық зерттеулер жүргізу және шығаруға рұқсат беру көзделеді) және егер үлгілердің тұрақтылығы мүмкіндік берсе, өндірушінің бақылау аймағынан тыс жерге жеткізілетін аралық өнімдердің үлгілерін сақтау керек.
	Мұрағаттық үлгі – (retention sample) – дайын өнім сериясына іріктеліп алынған түпкілікті орамадағы үлгі. Ол бірдейлікті растау мақсатында сақталады. Мысалы, серияны сақтау шарты ішінде үлгіні немесе ораманы, таңбалауды, қолдану жөніндегі нұсқаулықты қарап тексеру, серия нөмірі мен жарамдылық мерзімі туралы ақпаратты алу талап етілуі мүмкін.
	Көптеген жағдайларда дайын өнімнің бақылау және мұрағаттық үлгілері бірдей және өнімнің түпкілікті орамадағы бірліктері болып табылады. Мұндай жағдайда бақылау және мұрағаттық үлгілер бірін-бірі алмастырушылар ретінде қаралуы мүмкін. Клиникалық зерттеулерге арналған дәрілік препараттың, оның ішінде кодталған бақылау және мұрағаттық үлгілері осы серия пайдаланылған соңғы клиникалық зерттеу аяқталғаннан немесе ол ресми тоқтатылғаннан кейін (кезеңдердің қайсысы ұзақ болатынына қарай) кемінде екі жыл сақталады.
	Дәрілік препараттың бірдейлігін растау мүмкіндігін қамтамасыз ету үшін клиникалық зерттеу жүргізу туралы есеп жасалмайынша, мұрағаттық үлгілердің сақталуына көңіл бөлу керек, бұл осындай зерттеулердегі күтпеген жағдайларды немесе олардың қарама-қарсы нәтижелерін тергеп-тексеру кезінде қажет.
	37. Бақылау және мұрағаттық үлгілерді сақтау орны демеуші мен өндіруші (лер) арасындағы техникалық келісімде айқындалуға тиіс, оларға уәкілетті органның уақтылы қол жеткізуін қамтамасыз ету қажет.
	Дайын дәрілік препараттың бақылау үлгілері Одаққа мүше мемлекетте немесе егер Одаққа мүше мемлекет пен экспорттаушы үшінші ел арасында клиникалық зерттеулерге арналған дәрілік препаратты өндірушінің кемінде Еуразиялық экономикалық одақтың тиісті өндірістік практика қағидаларына барабар тиісінше өндіру қағидаларының талаптарын ұстанатынына кепілдік беретін келісімдер болса, үшінші елде сақталады. Ерекше жағдайларда дайын дәрілік препараттың бақылау үлгілері үшінші елдегі өндірушіде сақталуы мүмкін, мұндай жағдайда ол негізделіп, демеуші, Одаққа мүше елдегі импорттаушы және үшінші елдегі дәрілік препаратты өндіруші арасындағы техникалық келісім түрінде құжатпен ресімделуге тиіс.
	Бақылау үлгілерінің саны клиникалық зерттеулер жүргізуге рұқсат алу үшін уәкілетті орган берген дәрілік препарат дерекнамасының талаптарына сәйкес өнім сериясын кемінде екі рет талдамалық бақылау жүргізуге жеткілікті болуға тиіс.
	Мұрағаттық үлгілер үшін дәрілік препараттардың түпкілікті оралған бірліктеріне қатысты ақпаратты, егер мұндай жазбалар жеткілікті ақпаратты қамтамасыз етсе, жазбаша немесе электрондық жазбалар түрінде сақтауға жол беріледі. Соңғы жағдайда сақтау жүйесі Еуразиялық экономикалық одақтың тиісті өндірістік практика қағидаларына № 11 қосымшаның талаптарына сәйкес болуға тиіс.
	
Серияларды шығаруға рұқсат беру

	38. Уәкілетті тұлға белгіленген талаптардың және осы қосымша талаптарының (осы қосымшаның 39-тармағы) орындалғанын куәландырмайынша, зерттеулерге арналған дәрілік препараттарды (осы қосымшаның 43-тармағы) шығаруға рұқсат беруге жол берілмейді. Уәкілетті тұлға осы қосымшаның 40-тармағында келтірілген факторларды ескеруге тиіс.
	39. Уәкілетті тұлғаның клиникалық зерттеулерге арналған дәрілік препараттарға қатысты өз міндеттерін орындауына төменде келтірілген түрлі факторлар әсер етеді:
	а) дәрілік препарат Одаққа мүше мемлекетте өндірілген, бірақ Одаққа мүше мемлекетте тіркелмеген. Клиникалық зерттеулер жүргізуге өтініш берген кезде клиникалық зерттеулерге арналған дәрілік препараттың Еуразиялық экономикалық одақтың тиісті өндірістік практика қағидаларына, дәрілік препараттың дерекнамасына сәйкес өндірілгенін және тексерілгенін, сондай-ақ уәкілетті органға демеуші берген тиісті ақпараттың бар екенін куәландыру қажет.
	b) дәрілік препарат Одаққа мүше мемлекетте тіркелген, дәрілік препараттың өндірілген жеріне қарамастан, Одаққа мүше мемлекеттегі дистрибьютор жеткізіп береді. Жоғарыда көрсетілген міндеттер сол күйінде қалады, бірақ ұсынылған деректердің көлемі дәрілік препараттың клиникалық зерттеулер жүргізуге және осы зерттеу үшін арнайы орауды немесе таңбалауды кодтау, жүзеге асыру мақсатында кейіннен кез келген өңдеуге берілген өтінішке сәйкестігін растаумен шектелуі мүмкін. Дәрілік препарат дерекнамасының көлемі бойынша (осы қосымшаның 9-тармағын қараңыз) шектелген болуы мүмкін.
	с) дәрілік препарат тікелей үшінші елден импортталған: оның кемінде Еуразиялық экономикалық одақтың тиісті өндірістік практика қағидаларына барабар тиісінше өндіру қағидаларына, дәрілік препарат дерекнамасына сәйкес өндірілгенін және тексерілгенін, сондай-ақ клиникалық зерттеулер жүргізуге өтініш берілген кезде уәкілетті органға демеуші берген тиісті ақпараттың бар екенін куәландыру қажет. Егер клиникалық зерттеулерге арналған дәрілік препараттар үшінші елдерден әкелінсе және Одаққа мүше мемлекет пен осы ел арасында қабылданған, мысалы, өзара тану туралы келісім сияқты келісімнің объектісі болып табылса, кез келген мұндай келісім осы дәрілік препаратқа қатысты Еуразиялық экономикалық одақтың тиісті өндірістік практика қағидаларына барабар талаптарды қолдануды көздейді. Өзара тану туралы келісім болмаған кезде Уәкілетті тұлға өндірушінің сапа жүйесі туралы ақпарат негізінде Еуразиялық экономикалық одақтың тиісті өндірістік практика қағидаларына барабар талаптар қолданылатынын белгілеуге тиіс. Бұл ақпарат, әдетте, өндірушілердің сапа жүйесі туралы аудитке қатысу арқылы алынады. Бірінші жағдайда да, екінші жағдайда да Уәкілетті тұлға басқа елдің өндірушісі ұсынған құжаттама негізінде сәйкестікті бағалауды орындай алады (осы қосымшаның 
40-тармағын қараңыз).
	d) өнімнің әрбір сериясының Еуразиялық экономикалық одақтың тиісті өндірістік практика қағидаларына барабар талаптарға сәйкес өндірілгеніне кепілдік алу мүмкін болмағанда салыстыру препараттарын әкелген кезде Уәкілетті тұлға әрбір өндірілген серияның сапасын растау үшін оның қажетті бақылау мен сынаудың барлық түрінен өткенін, сондай-ақ клиникалық зерттеулер жүргізуге өтініш берілген кезде уәкілетті органға демеуші берген тиісті ақпараттың бар екенін куәландыруы қажет.
	40. Өнімнің әрбір сериясын бағалау кезінде шығаруға рұқсат беру алдында:
	серияға жататын жазбаларды (серия дерекнамасы), оның ішінде сапаны бақылау жөніндегі жазбаларды, өндіріс процесіндегі бақылау жөніндегі жазбаларды және дәрілік препарат дерекнамасының тапсырысқа, зерттеу хаттамасына және рандомизация кодына сәйкестігін растайтын шығаруға арналған рұқсат жазбаларын қарауы керек. Бұл жазбаларға барлық ауытқулар немесе жоспарлы тәртіппен енгізілген өзгерістер, сондай-ақ кез келген қосымша тексерулер немесе сынақтар енгізілуге тиіс. Жазбалар толық және сапа жүйесіне қатысты осыған уәкілеттік берілген персоналмен келісілуге тиіс;
	өндіріс шарттарын;
	жабдықтарды, процестерді және әдістемелерді валидациялау туралы деректерді;
	түпкілікті ораманы тексеруді;
	егер қажет болса, импорттаудан кейін жүргізілген кез келген талдау немесе сынау нәтижелерін;
	тұрақтылық туралы есептерді;
	өнім беруші және сақтау және тасымалдау шарттарын тексеру туралы деректерді;
	өндірушінің сапа жүйесінің аудиттері туралы есептерді;
	клиникалық зерттеулерге арналған дәрілік препараттарды (салыстыру препараттарын қоса алғанда) өндіруге өндірушінің экспортқа арналған құқығын растайтын, экспорттаушы елдің уәкілетті органдары берген құжаттарды;
	қажет болған жағдайда, тіркеу құжаттамасына, тиісінше өндіру қағидаларының қолданылатын талаптарына және тиісінше өндіру қағидаларының талаптарын орындаудың кез келген ресми растауға нормативтік талаптарды;
	Уәкілетті тұлға серияның сапасы үшін маңызды деп санайтын басқа да барлық факторларды қарауы керек.
	Жоғарыда келтірілген факторлардың маңыздылығы дәрілік препарат өндірілетін елге, өндіруші кәсіпорынға, дәрілік препараттың тіркелу мәртебесіне (ол Одаққа мүше мемлекетте немесе үшінші елдерде тіркелген бе, жоқ па), сондай-ақ әзірлеу кезеңіне байланысты. Демеуші  серияларды бағалауды орындайтын Уәкілетті тұлға назарға алатын барлық факторлардың клиникалық зерттеулер жүргізуге өтініш беретін кезде уәкілетті органға ұсынылған ақпаратқа сәйкес келетіндігіне кепілдік беруге тиіс (осы қосымшаның 44-тармағы).
	41. Егер клиникалық зерттеулерге арналған дәрілік препараттар түрлі Уәкілетті тұлғалар жауапты болатын түрлі учаскелерде өндірілсе және буып-түйілсе, Еуразиялық экономикалық одақтың тиісті өндірістік практика қағидаларына № 16 қосымшаның талаптарын орындау қажет. 
	42. Егер Одаққа мүше мемлекеттің заңнамасына және Одақ құқығына сәйкес орауды немесе таңбалауды зерттеу мекемесінде клиникалық зерттеу жүргізуге қатысатын фармацевт немесе оның қадағалауымен не басқа медицина қызметкері жүзеге асырса, онда осы қызметті бақылау Уәкілетті тұлғаның міндетіне кірмейді. Алайда демеуші жұмыстың тиісінше құжатпен ресімделгеніне Еуразиялық экономикалық одақтың тиісті өндірістік практика қағидаларының талаптарына сәйкес орындалғанына берілетін кепілдік үшін жауапты болады. Бұл мәселе бойынша ол Уәкілетті тұлғанан ақпарат алуға тиіс.

Тасымалдау

	43. Клиникалық зерттеулерге арналған дәрілік препараттар шығаруға рұқсат берудің екі кезеңнен тұратын рәсімі аяқталғанға дейін демеушінің бақылауында қалуға тиіс: Уәкілетті тұлғаның сәйкестікті бағалауы және демеушінің Одаққа мүше мемлекет заңнамасының және Одақ құқығының талаптары сақталғаннан кейін клиникалық зерттеулерде пайдалану үшін шығаруға рұқсатты беруі. Екі кезең де құжатпен ресімделуге тиіс, ал жазбалар тікелей демеушіде немесе оның атынан әрекет ететін тұлғада сақталуға тиіс. Одаққа мүше мемлекеттер арасындағы клиникалық зерттеулерге арналған дәрілік препараттар қозғалысын жеңілдету үшін сериялар сертификатының үндестірілген форматы осы қосымшаға 
1-толықтыруда келтірілген. Демеуші клиникалық зерттеу жүргізуге өтінішке қоса берілген барлық толық ақпаратты Уәкілетті тұлғаның қарағанына және уәкілетті органдар бекіткен ақпаратқа сай келетініне кепілдік беруге тиіс. Осы талаптарды орындау туралы тиісті шарт ресімделуге тиіс. Практикалық тұрғыдан қарағанда дәрілік препарат дерекнамасына енгізілетін өзгерістерді бақылау осы талаптарды орындаудың ең үздік тәсілі болып табылады, бұл Уәкілетті тұлға мен демеуші арасындағы техникалық келісімге енгізілген болуға тиіс.
	44. Клиникалық зерттеулерге арналған дәрілік препараттарды тасымалдау демеуші немесе оның атынан әрекет ететін адам қарамағына берілген нұсқаулықтарға сәйкес жүзеге асырылуы керек.
	45. Клиникалық зерттеулерге арналған дәрілік препараттар зерттеулер жүргізу орнынан жеткізілгенге дейін уәкілеттік берілген персонал дәрілік препараттарды кодтан ашу жөніндегі қағидаларды белгілеуге тиіс.
	46. Өндіруші немесе импорттаушы жасаған тиеп жөнелтілген өнімнің толық тізбесін сақтау керек. Алушының атауы мен мекенжайының көрсетілу дәлдігіне ерекше назар аудару керек.
	47. Зерттеулерге арналған дәрілік препараттарды бір зерттеу жүргізу орынан екіншісіне беруді ерекше жағдайларда ғана жүргізу керек. Берудің мұндай тәртібі стандартты операциялық рәсімде белгіленуге тиіс. Дәрілік препарат туралы қолда бар мәліметтердің жиынтығын ол өндірушінің бақылауынан тыс жерде болған кезең үшін, мысалы, клиникалық зерттеулердің мониторингі немесе бұрынғы зерттеулер жүргізу орнындағы сақталу шарттарын тіркеу туралы есептердің көмегімен тексеруі керек. Мұндай тексеру өнімді беру мүмкіндігін бағалау кезінде ескерілуге тиіс. Тексеруге Уәкілетті тұлғаны тарту керек. Қажет болған кезде дәрілік препаратты қайта таңбалау және оны Уәкілетті тұлғаның бағалауы үшін өндірушіге немесе оған құқығы бар басқа өндірушіге қайтару керек. Жазбаларды сақтап, мұндай берудің толық қадағалануын қамтамасыз ету керек.

Наразылықтар

	48. Дәрілік препараттың сапасы бойынша наразылықтардың келіп түсуіне байланысты жүргізілген кез келген тергеп-тексеру нәтижелеері бойынша қорытындылар өндіруші немесе импорттаушы және демеуші (егер олар бір тұлға болмаса) арасында талқылануға тиіс. Наразылықтардың клиникалық зерттеуге, дәрілік препаратты әзірлеуге және зерттеулер субъектілеріне ықтимал ықпалын бағалау үшін оған Уәкілетті тұлға және тиісті клиникалық зерттеу жүргізуге жауапты адамдар қатысуы тиіс.

Қайтарып алу және қайтарып беру

Қайтарып алу

	49. Клиникалық зерттеулерге арналған дәрілік препараттарды қайтарып алу және оны құжатпен ресімдеу тәртібі демеуші мен өндіруші немесе импорттаушы (егер олар бір тұлға болмаса) арасында келісілуге тиіс. Зерттеуші және клиникалық зерттеу мониторы қайтарып алуды орындау кезінде өз міндеттемелерін түсінуге тиіс.
	50. Демеуші клиникалық зерттеу кезінде пайдаланылатын кез келген салыстыру препаратын немесе басқа да дәрілік препараттарды берушінің демеушіні кез келген жеткізілген дәрілік препаратты қайтарып алу қажеттілігі туралы хабардар ету үшін жүйесінің бар екендігіне кепілдік беруге тиіс.

Қайтарып беру

	51. Клиникалық зерттеулерге арналған дәрілік препараттарды демеуші белгілеген және бекітілген жазбаша рәсімдерде жазылған шарттарды сақтай отырып қайтарып беру керек.
	52. Клиникалық зерттеулерге арналған қайтарып берілген дәрілік препараттар нақты белгіленуге тиіс. Олар арнайы арналған бақыланатын аймақта сақталуға тиіс. Қайтарып берілген дәрілік препараттарды есепке алу жөніндегі жазбаларды сақтау керек.

Жою

	53. Демеуші пайдаланылмаған және (немесе) қайтарып берілген клиникалық зерттеулерге арналған дәрілік препараттарды жоюға жауапты болады. Клиникалық зерттеулерге арналған дәрілік препараттарды демеушіден жазбаша рұқсат алмай жоюға жол берілмейді.
	54. Әрбір зерттеу жүргізу орны мен әрбір зерттеу кезеңі үшін демеуші немесе оның атынан әрекет ететін адам жеткізілген, пайдаланылған және қайтарып берілген дәрілік препараттың санын тіркеуге, балансын жасауға және тексеруге тиіс. Осы зерттеу жүргізу орны немесе осы зерттеу кезеңі үшін пайдаланылмаған клиникалық зерттеулерге арналған дәрілік препараттарды жою тергеп-тексеру жүргізіліп, кез келген сәйкессіздік қанағаттанарлықтай түсіндірілгеннен, сондай-ақ материалдық баланс жасалғаннан кейін жүзеге асырылуы тиіс. Дәрілік препаратты жою жөніндегі операцияларды құжатпен ресімдеуді барлық операциялар туралы есеп берілетіндей етіп жүргізу қажет. Жою жөніндегі жазбаларды демеушіде сақтау керек.
	55. Клиникалық зерттеулерге арналған дәрілік препараттар жойылған жағдайда демеушіге күні көрсетілген акт немесе жойылғаны туралы басқа құжат ұсынылуы тиіс. Бұл құжаттарда сериялар нөмірін және (немесе) пациенттердің нөмірін (немесе оларды қадағалау мүмкіндігін қамтамасыз ету) және жойылған дәрілік препараттардың санын нақты көрсету керек.


______________





























Еуразиялық экономикалық одақтың
тиісті өндірістік практика қағидаларына № 13 қосымшаға
№ 1 ТОЛЫҚТЫРУ


Серия сертификаты мазмұнының
ҮЛГІ НЫСАНЫ

[ӨНДІРУШІНІҢ БЛАНКІ]

Серия сертификатының мазмұны

1. Клиникалық зерттеу жүргізуге арналған өтінімге сәйкес дәрілік препараттың (тардың) (дәрілік препарат сәйкестендіргішінің (терінің)) атауы (лары), қайсысы қолданылатынына байланысты болады.
2. EudraCT (Клиникалық зерттеулердің жалпыеуропалық дерекқоры) және демеуші хаттамасы кодының (болған кезде) нөмірі (лері).
3. Дозалануы:
клиникалық зерттеулерге арналған әрбір дәрілік препараттың барлық белсенді фармацевтикалық субстанцияларының (плацебоны қоса алғанда) атауы және олардың доза бірлігіндегі мөлшері. Мұндай ақпаратты беру тәсілі «соқыр» зерттеудің кодын ашуға ықпал етуге тиіс емес.
4. Дәрілік нысаны.
5. Ораманың (контейнердің) мөлшері және тип (мысалы, флакондар, шөлмектер, блистерлер).
6. Партияның (серияның) нөмірі.
7. Жарамдылық мерзімінің (қайта бақылау, пайдалану мерзімінің) аяқталатын күні.
8. Өндірушінің (өндірістк алаңның) атауы және сертификат беретін уәкілетті тұлғаның тұрған жерінің мекенжайы.
9. 8-тармақта көрсетілген өндірістік алаң үшін өндіруге берілетін арнайы рұқсаттың (лицезияның) нөмірі. 
10. Түсіндірмелер (ескертпелер).
11. Уәкілетті тұлғаның пікірі бойынша елеулі болып табылатын қосымша ақпарат.
12. Сертификаттау туралы өтініш.
13. Мынадай жазба жасалады:
«Мен, осы серияның талаптарға сәйкестігін растаймын (дәрілік препараттарды жеткізудің төменде келтірілген ықтимал нұсқалары негізінде растаудың тиісті нұсқасы көрсетіледі):
а) дәрілік препарат Еуразиялық экономикалық одаққа мүше мемлекеттің (бұдан әрі – мүше мемлекет) аумағында өндірілген, бірақ Одаққа мүше мемлекетте тіркелмеген. Клиникалық зерттеулер жүргізуге өтініш берілген кезде клиникалық зерттеулерге арналған дәрілік препараттың Еуразиялық экономикалық одақтың тиісті өндірістік практика қағидаларының (бұдан әрі – Қағидалар) талаптарына, дәрілік препарат дерекнамасына сәйкес өндірілгенін және тексерілгенін, сондай-ақ уәкілетті органға демеуші берген тиісті ақпараттың бар екенін куәландыру қажет;
	b) дәрілік препарат мүше мемлекетте тіркелген, дәрілік препараттың өндірілген жеріне қарамастан, мүше мемлекеттегі дистрибьютор жеткізіп береді. Жоғарыда көрсетілген міндеттер сол күйінде қалады, бірақ ұсынылған деректердің көлемі дәрілік препараттың клиникалық зерттеулер және осы зерттеу үшін кодтау, арнайы орауды немесе таңбалауды  жүзеге асыру мақсатында кейіннен кез келген өңдеуді жүргізуге берілген өтінішке сәйкестігін растаумен шектелуі мүмкін. Дәрілік препараттың дерекнамасы көлемі жағынан (Қағидаларға № 13 қосымшаның 9-тармағын қараңыз) шектелуі мүмкін;
	с) дәрілік препарат тікелей үшінші елден импортталған, оның кемінде Қағидаларға барабар немесе олардан төмен болмайтын талаптарға, дәрілік препараттың дерекнамасына сәйкес өндірілгенін және тексерілгенін, сондай-ақ клиникалық зерттеулер жүргізуге өтініш берілген кезде уәкілетті органға демеуші берген тиісті ақпараттың бар екенін қажет куәландыру қажет. Егер клиникалық зерттеулерге арналған дәрілік препараттар үшінше елдерден әкелінсе және мүше мемлекет пен осы ел арасында қабылданған келісімнің (мысалы, өзара тану туралы келісім) объектісі болып табылса, кез келген мұндай келісім осы дәрілік препаратқа қатысты Қағидаларға барабар талаптарды қолдануды көздейді. Өзара тану туралы келісім болмаған кезде уәкілетті тұлға өндірушінің сапа жүйесі туралы ақпарат негізінде Қағидаларға барабар талаптар қолданылатынын белгілеуге тиіс. Бұл ақпаратты, әдетте өндірушілердің сапа жүйесі туралы аудитке қатысу арқылы алады. Бірінші жағдайда да және екінші жағдайда да уәкілетті тұлға басқа елдің өндірушісі ұсынған құжаттама негізінде сәйкестікті бағалауды орындай алады.».
14. Сертификатқа қол қойған уәкілетті тұлғаның тегі.
15. Қолы.
16. Қол қойылған күн.

Түсіндіру

Клиникалық зерттеулерге арналған дәрілік препараттар Қағидаларға 
№ 13 қосымшаның 43-тармағында сипатталған екі кезеңді рәсім аяқталғанға дейін мүше мемлекеттерде клиникалық зерттеулерде пайдаланылуы мүмкін. Бірінші кезеңде осы құжаттың 13-тармағына сәйкес өндірушінің немесе импорттаушының уәкілетті органы әрбір серияны сертификаттауды аяқтауға және құжатпен ресімдеуге тиіс.
Уәкілетті тұлға қол қойған серия сертификатымен бірге жүретін клиникалық зерттеулерге арналған дәрілік препарат сериясын, егер мүше мемлекеттердің заңнамасында өзгеше көзделмесе, ол мүше мемлекеттер шегінде ауыстырылған кезде осы құжаттың 13-тармағында көрсетілген ережелерге қатысты одан әрі тексеру жүргізбеуі керек. Клиникалық зерттеулерге арналған дәрілік препараттарды мүше мемлекеттер арасында еркін өткізу үшін мұндай сертификаттардың мазмұны жоғарыда келтірілген үндестірілген форматқа сәйкес болуы тиіс. Бұл формат өндіруші немесе импорттаушы орналасқан мүше мемлекетте пайдалануға арналған серияларды сертификаттау үшін де пайдаланылуы мүмкін.

_____________



































Еуразиялық экономикалық одақтың
тиісті өндірістік практика 
қағидаларына
№ 14 ҚОСЫМША


Донор қанынан немесе плазмадан алынатын дәрілік 
препараттарды өндіруге қойылатын
ТАЛАПТАР


Осы Талаптардың мақсаттары үшін пайдаланылатын ұғымдар мынаны білдіреді:
«қан компоненті» (blood component) – қанның түрлі әдістермен дайындалуы мүмкін терапиялық құрамдас бөлігі (эритроциттер, лейкоциттер, тромбоциттер және плазма);
«қан» (blood) – донордан алынған және трансфузия немесе одан әрі өндіру үшін өңделген тұтас қан; 
«донор қанынан немесе плазмадан алынатын дәрілік препараттар» (medicinal products derived from human blood or human plasma) – мемлекеттік немесе мемлекеттік емес кәсіпорындарда өнеркәсіптік тәсілмен өндірілген, қан компоненттері негізіндегі дәрілік препараттар;
«өңдеу» (processing) – қан компонентін алардың алдында қан алынғаннан кейін жүзеге асырылатын қан компоненттерін алу кезеңдерінің кез келгені (мысалы, қан компоненттерін айыру және мұздату). Осы Талаптарда өңдеу деп қан алу мекемелерінде фракциялау үшін пайдаланылатын плазма үшін ерекше болып табылатын операциялар қосымша түсініледі;
«плазманың негізгі дерекнамасы» (Plasma Master File – PMF) – дәрілік препараттарға тіркеу дерекнамасына кірмейтін жеке құжат. Онда плазманың, дәрілік препараттардың немесе медициналық бұйымдардың бір бөлігі болып табылатын аралық фракциялар (субфракциялар), қосалқы заттар және белсенді фармацевтикалық субстанциялар өндіру үшін басапқы шикізат ретінде пайдаланылатын тұтас донорлық плазманың сипаттамасына қатысты барлық тиісті толық ақпарат қамтылады;
«жауапты адам» (Responsible Person) – қан алу (тексеру) мекемелерінде:
қан немесе оның компоненттері мақсатына қарамай әрбір бірлікте алынғанын және тексерілгенін қамтамасыз етуге, сондай-ақ (трансфузияға арналған жағдайда) оларды өңдеу, сақтау және босату Еуразиялық экономикалық одаққа мүше мемлекеттердің заңнамасына сәйкес жүргізілгеніне;
Еуразиялық экономикалық одаққа мүше мемлекеттердің уәкілетті органдарына (ұйымдарына) нұсқамаларға, рұқсаттарға, аккредиттеуге немесе лицензиялауға қатысты тиісті ақпарат беруге;
қан алу (тексеру) жөніндегі мекемеде Еуразиялық экономикалық одаққа мүше мемлекеттер заңнамасының барлық талаптарының орындалғанына жауапты болатын, арнайы тағайындалған адам. 
Жауапты адам біліктілігіне қатысты мынадай шарттарға сай болуға тиіс:
медицина немесе биология саласында жоғары білімінің болуы;
донор қанын және қан компоненттерін алу (тексеру) немесе оларды өңдеу, сақтау немесе бөлу саласында кемінде 2 жыл жұмыс өтілінің болуы.
Осы тармақта көрсетілген жауапты адамның міндеттері осы міндеттерді орындау үшін тиісті біліктілігі және жұмыс өтілі болуға тиіс басқа адамдарға берілуі мүмкін.
Қан алу (тексеру) мекемелері Еуразиялық экономикалық одаққа мүше мемлекеттердің уәкілетті органына (ұйымына) жауапты адамның тегін (атын, әкесінің атын) осы тармақта көрсетілген міндеттерімен қоса, сондай-ақ осы тармақта көрсетілген басқа адамдарды оларға жүктелген нақты міндеттері туралы ақпаратпен бірге хабарлауға тиіс.
Егер жауапты адам немесе осы тармақта көрсетіген адамдар тұрақты немесе уақытша негізде ауыстырылса, қан алу (тексеру) мекемесі Еуразиялық экономикалық одаққа мүше мемлекеттердің уәкілетті органдарын (ұйымдарын) жаңа жауапты адамның тегі (аты, әкесінің аты) және оның тағайындалған күні туралы дереу хабарлауға тиіс;
«фракциялауға арналған плазма» (plasma for fractionation) – антикоагулянты бар контейнерге іріктелген қанның жасуша компоненттерін бөлгеннен кейін қалатын немесе үздіксіз сүзгіден өткізу көмегімен айырғаннан немесе аферез рәсімі уақытында антикоагулянты бар қанды центрифугадан өткізгеннен кейін қалатын донор қанының сұйық бөлігі. Фракциялауға арналған плазма плазмадан, атап айтқанда альбуминнан алынатын дәрілік препараттарды, қан ұйыту факторларын және адамның иммуноглобулинін өндіруге арналған;
«қан препараттары» (blood products) – донор қанынан немесе плазмадан алынатын дәрілік препараттар;
«үшінші елдер үшін келісімшарт бойынша фракциялау бағдарламасы» (third countries contract fractionation program) – үшінші елдерден (Еуразиялық экономикалық одаққа мүше мемлекеттер болып табылмайтын мемлекеттер) алынатын бастапқы шикізатты пайдалана отырып, донорлық плазмадан жасалатын дәрілік препараттарды фракциялау немесе өндіру жөніндегі кәсіпорында келісімшарт бойынша фракциялау, бұл ретте өндірілген өнім Еуразиялық экономикалық одақ аумағында айналымға арналмаған;
«уәкілетті тұлға» (Qualified Person) – дәрілік препаратты өндіруші тағайындаған, дәрілік препараттардың олар мемлекеттік тіркелген кезде белгіленген талаптарға сәйкестігін растауды жүзеге асыратын және дәрілік препараттардың Еуразиялық экономикалық одақтың тиісті өндірістік практика қағидаларының талаптарына сәйкес өндірілгеніне кепілдік беретін адам. Уәкілетті тұлғаның міндеттері Еуразиялық экономикалық одақтың тиісті өндірістік практика қағидалары І бөлігінің 2-тарауында және Еуразиялық экономикалық одақтың тиісті өндірістік практика қағидаларына № 16 қосымшада егжей-тегжейлі сипатталған;
«қан алу (тексеру) мекемесі» (blood establishment) – донор қанының немесе қан компоненттерінің одан әрі мақсатына қарамастан оларды жинаудың және тексерудің кез келген аспектісіне, сондай-ақ олар трансфузияға арналған жағдайда оларды өңдеуге, сақтауға және жеткізуге жауапты болатын мекеме. Бұл термин ауруханалардағы қан банкілеріне қолданымайды, бірақ плазмаферез жүргізілетін мекемелерге қолданылады; 
«фракциялау, фракциялау жөніндегі кәсіпорын» (fractionation, fractionation plant) – плазма компоненттері түрлі физикалық және химиялық әдістердің (мысалы, тұндыру, хроматография) көмегімен бөлінетін (тазаланатын) кәсіпорындағы (фракциялау жөніндегі кәсіпорындағы) технологиялық процесс.

1. Қолданылу саласы

	1.1. Осы Талаптардың ережелері Еуразиялық экономикалық одақ (бұдан әрі – Одақ) аумағына фракцияланған не импортталған донор қанынан немесе плазмадан алынатын дәрілік препараттарға қолданылады. Осы Талаптар осындай дәрілік препараттар үшін бастапқы шикізатқа (мысалы, донорлық плазмаға) қолданылады және медициналық мақсататтағы бұйымдарға енгізілетін донор қанының немесе плазманың (мысалы, альбуминнің) тұрақты фракцияларына қолдануға болады.
1.2. Осы Талаптар донор қанынан немесе плазмадан алынатын дәрілік препараттарды фракциялау және өндіру үшін пайдаланылатын донорлық плазманы өндіруге, сақтаға және тасымалдауға қатысты арнайы талаптарды белгілейді.
1.3. Осы Талаптар бастапқы шикізат үшінші елдерден импортталатын жағдайлар үшін, сондай-ақ үшінші елдер үшін келісімшарт бойынша фракциялау бағдарламалары жағдайында арнайы ережелерді белгілейді.
1.4. Осы Талаптар трансфузияға арналған қанның компоненттері үшін қолданылмайды.

2. Қағидат

2.1. Донор қанынан немесе плазмадан алынатын дәрілік препараттар (сондай-ақ олардың бастапқы шикізат ретінде пайдаланылатын белсенді фармацевтикалық субстанциялары) Еуразиялық экономикалық одақтың тиісті өндірістік практика қағидаларының (бұдан әрі – Қағидалар) талаптарына, сондай-ақ дәрілік препаратқа тіркеу дерекнамасына сәйкес келуге тиіс. Олар биологиялық дәрілік препараттар және құрамында адамның жасушалары немесе сұйықтық (қанды немесе плазманы қоса алғанда) бар бастапқы шикізат ретінде қаралады. Шикізат көздерінің биологиялық табиғатының салдарынан соңғыларының белгілі бір ерекше сипаттамалары бар (мысалы, бастапқы шикізат жұғатын агенттермен, әсіресе вирустармен контаминациялануы мүмкін). Сондықтан мұндай дәрілік препараттардың сапасы мен қауіпсіздігі бастапқы шикізатты және оның шығу көзін бақылауға, сондай-ақ инфекциялық маркерлерге тексеруді, жоюды және вирустарды инактивациялауды қоса алғанда, одан кейінгі технологиялық рәсімдерге байланысты болады.
2.2. Дәрілік препараттар үшін бастапқы шикізат ретінде пайдаланылатын барлық белсенді фармацевтикалық субстанциялар Қағидалардың талаптарына сай болуға тиіс (осы Талаптардың 2.1-тармағын қараңыз).
Донор қанынан немесе плазмадан алынатын бастапқы шикізатты жинауға және тексеруге қатысты мынадай белгіленген талаптарды ұстану қажет:
алуды және тексеруді тиісті стандарттар мен өзіндік ерекшеліктерге сәйкес келетін тиісті сапа жүйесіне сәйкес жүргізу керек;
	донордан реципиентке дейін қадағалануға қатысты және қажетсіз маңызды реакциялар мен қажетсіз маңызды құбылыстар туралы хабарламаларға қатысты қолданыстағы талаптарды орындау қажет;
	фармакопеялық талаптарды басшылыққа алу қажет.
	2.3. Донор қанынан немесе плазмадан алынатын дәрілік препараттарды өндіру үшін үшінші елдерден импортталған бастапқы шикізат, егер бұл дәрілік препараттар Одаққа мүше мемлекеттерде (бұдан әрі – мүше мемлекеттер) қолдануға немесе бөлуге арналса, қан алу (тексеру) мекемелерінің сапа жүйесіне қатысты мүше мемлекеттерде барабар қолданыстағы нормаларға сай келуге тиіс. Сондай-ақ донордан реципиентке дейін қадағалану жөніндегі және елеулі қажетсіз реакциялар мен елеулі қажетсіз құбылыстар туралы хабарламаларға қатысты белгіленген талаптар сақталуға тиіс, сондай-ақ қанға және оның компоненттеріне қойылатын қолданыстағы талаптарға сәйкестігі қамтамасыз етілуге тиіс.
	2.4. Үшінші елдермен шарт бойынша фракциялау бағдарламаларын орындау кезінде мүше мемлекеттер болып табылмайтын елдерден импортталған бастапқы шикізат мүше мемлекеттерде қолданыстағы талаптарға сай болуға тиіс. Мүше мемлекеттерде жүргізілетін жұмыстар Қағидаларға толық көлемде сәйкес келуге тиіс. Қан алу (тексеру) мекемелерінің сапа жүйесіне қатысты Одақта қолданылатын талаптарды орындау керек. Сондай-ақ донордан реципиентке дейін қадағалану жөніндегі және елеулі қажетсіз реакциялар мен елеулі қажетсіз құбылыстар туралы хабарламаларға қатысты белгіленген талаптар сақталуға тиіс, сондай-ақ қанға және оның компоненттеріне қойылатын қолданыстағы талаптарға сәйкестігі қамтамасыз етілуге тиіс.
	2.5. Қағидалар қан алынып, тексерілгеннен кейін барлық кезеңдерге (мысалы, өңдеу (бөлуді қоса алғанда,) мұздату, сақтау және өндірушіге тасымалдау) қолданылады. Әдетте, бұл қызмет дәрілік заттарды өндіруге лицензиясы бар кәсіпорынның уәкілетті тұлғасының жауапкершілік саласында болуға тиіс. Егер плазманы фракциялауға арналған өңдеудің барлық ерекше кезеңдері қан алу (тексеру) мекемесінде жүргізілсе, онда арнайы тағайындалған уәкілетті тұлға болуы мүмкін, алайда оның өндірістік учаскеде болуы уақытына және жауапкершілігіне қойылатын талап жауапты адамның өндірістік учаскеде болу уақыты мен жауапкершілігіне барабар болмауы мүмкін. Осы ерекше жағдайды шешу және уәкілетті тұлғаның Одаққа мүше мемлекеттердің заңнамасында көзделген міндеттерінің тиісінше орындалуын қамтамасыз ету үшін фракциялау жөніндегі кәсіпорынның (дәрілік препараттарды өндірушінің) қан алу (тексеру) мекемесімен шарты болуға тиіс. Шарт Қағидалардың І бөлігінің 7-тарауында көрсетілген талаптарға сай болуға тиіс, онда тиісті міндеттер мен сапаны қамтамасыз ету үшін толық талаптар белгіленеді. Қан алу (тексеру) мекемесінің жауапты адамы және фракциялау жөніндегі кәсіпорынның (дәрілік препараттарды өндірушінің) уәкілетті тұлғасы көрсетілген шартты жасауға қатысуы тиіс. Қан алу (тексеру) мекемесінің бұл шарт талаптарын орындап жатқанын растау үшін уәкілетті тұлға тиісті аудиттер жүргізуді қамтамасыз етуге тиіс.
	2.6. Плазмадан алынатын дәрілік препараттардың бастапқы шикізатына қатысты құжаттамаға қойылатын талаптар және басқа да іс-шаралар плазманың негізгі дерекнамасында көрсетіледі. 

3. Сапаны басқару

	3.1. Сапаны басқару донордан алғаннан бастап дайын өнімді жеткізгенге дейінгі барлық кезеңді қамтуға тиіс. Фракциялау жөніндегі кәсіпорынға плазманы жеткізу алдындағы кезеңде және жеткізу кезеңінің өзінде қадағалануға қатысты, сондай-ақ дәрілік препараттарды өндіруге арналған донор қанын немесе плазманы жинауға және тексеруге байланысты барлық кезеңдерге қатысты қолданыстағы талаптарды орындау керек.
	3.2. Дәрілік препараттар өндіру үшін шикізат ретінде пайдаланылатын қанды немесе плазманы жинауды қан алу (тексеру) мекемелерінде жүргізу, сондай-ақ тексеруді сапа жүйесін қолданатын, белгіленген талаптарға сай келетін, уәкілетті орган берген рұқсаты бар зертханаларда жүргізу керек және олар Одақ құқығына және мүше мемлекеттердің заңнамасына сәйкес тұрақты инспекциялауға жатады. Өндірушілер үшінші елдер үшін фракциялау бағдарламалары болған кезде ол бұл туралы уәкілетті органды хабардар етуге міндетті.
	3.3. Плазма үшінші елдерден импортталған жағдайда оны бекітілген жеткізушілер (мысалы, сыртқы қойманы қоса алғанда, қан алу (тексеру) мекемелері) ғана жеткізуі тиіс. Бұл өнім берушілер фракциялау жөніндегі кәсіпорын (өндіруші) белгілеген және уәкілетті орган (мысалы, инспекциялаудан кейін), сондай-ақ Одақтағы фракциялау жөніндегі кәсіпорының уәкілетті тұлғасы бекіткен өзіндік ерекшеліктерде көрсетілуге тиіс. Осы Талаптардың 6.8-тармағында плазманы (фракциялауға арналған плазманы) бастапқы шикізат ретінде пайдалануды бағалау және оған рұқсат беру сипатталған.
	3.4. Фракциялау жөніндегі кәсіпорын (дайын дәрілік препараттарды өндіруші) жазбаша рәсімдерге сәйкес аудиттерін қоса алғанда, өнім берушілерді саралауды жүргізуге тиіс. Тәуекелдерді бағалауға негізделген тәсілді ескеріп, өнім берушілерді үнемі қайта саралап тұру керек.
	3.5. Фракциялау жөніндегі кәсіпорын (дайын дәрілік препараттарды өндіруші) өнім берушілер болып табылатын қан алу (тексеру) мекемелерімен жазбаша шарттар жасауы тиіс.
	Әрбір мұндай шартта кемінде мынадай мәліметтер көрсетілуге тиіс:
	міндеттер мен жауапкершілікті айқындау;
	сапа жүйесіне және құжаттамаға қойылатын талаптар;
	донорларды іріктеу және сынақтар өткізу өлшемшарттары;
	қанды қан компоненттеріне және плазмаға бөлуге қойылатын талаптар;
	плазманы мұздату;
	плазманы сақтау және тасымалдау;
	қан тапсырылғаннан (алынғаннан) кейінгі қадағалануы және ақпарат беру (оның ішінде қажетсіз құбылыстар туралы).
	Фракциялау жөніндегі кәсіпорында (дайын дәрілік препараттарды өндірушіде) қан алу (тексеру) мекемесі берген шикізаттың барлық бірлігін сынау нәтижелері болуға тиіс. Қосалқы мердігерлік бойынша орындалған кез келген саты жазбаша шартта көзделген болуы тиіс.
	3.6. Өнімнің сапасы мен қауіпсіздігіне әсер етуі мүмкін барлық өзгерістерді немесе оның қадағалануын жоспарлау, бағалау және құжатпен ресімдеу үшін тиісінше бақылау жүйесі орнатылуы тиіс. Ұсынылатын өзгерістердің әлеуетті әсерін бағалау қажет. Қосымша сынақтар немесе валидациялау, әсіресе, вирустарды инактивациялау және жою сатыларында жүргізу қажеттілігін айқындау керек.
	3.7. Жұқтыратын агенттерге және жаңа жұқтыратын агенттерге байланысты тәуекелдерді азайту үшін қауіпсіздікке қатысты шаралардың тиісті жүйесі енгізілуге тиіс. Мұндай жүйе:
	күмән тудыратын дозаны (тәуекелі жоғары донордан алынған дозаның өңдеуден алып тасталуы тиіс екені (тестінің оң нәтижесіне байланысты) белгіленбес бұрын мүше мемлекеттердің заңнамасында айқындалған кезең ішінде алынған доза) алу үшін плазманы өңдеу алдында өндірістік запасты көтеру уақытын (ішкі карантин уақыты) айқындау; 
	вирустар санының азаюына және (немесе) жұқтыратын агенттерге немесе олардың аналогтарына сынақтардың қысқартуына байланысты барлық аспектілерді ескеру;
	вирустар санын азайту мүмкіндігін, бастапқы шикізат сериясының мөлшерін және өндіріс процесінің өзге де елеулі аспектілерін айқындау үшін тәуекелдерді бағалауды қамтиды.

4. Қан алынғаннан кейінгі қадағалау мен іс-шаралар

	4.1. Донордан қан алу (тексеру) мекемесінде алынған дозаға дейін, дәрілік препарат сериясына дейін, сондай-ақ кері бағытта қадағалау мүмкіндігін беретін жүйе болуы тиіс.
	4.2. Өнімнің:
донор мен қан алу (тексеру) мекемесінде алынған дозадан фракциялау жөніндегі кәсіпорынға дейін (бұл қан алу (тексеру) мекемесіндегі жауапты адамның міндеті болып табылады);
фракциялау жөніндегі кәсіпорыннан дәрілік препаратты өндірушіге және дәрілік препаратты немесе медициналық мақсаттағы бұйымды өндіруші болып табылатынына не табылмайтынына қарай қандай да бір қосалқы мердігерге дейін (бұл уәкілетті тұлғаның міндеті болып табылады) қадағалануы үшін жауапкершілік айқындалуы тиіс (қандай да бір кезеңнің болмауына жол берілмейді).
4.3. Толық қадағалану үшін қажетті деректер, егер мүше мемлекеттердің заңнамасында өзгеше белгіленбесе, кемінде 30 жыл сақталуы қажет.
4.4. Осы Талаптардың 3.5-тармағында көрсетілген, қан алу (тексеру) мекемесі (оның ішінде бақылау зертханалары) мен фракциялау жөніндегі мекеме (өндіруші) арасында жасалған шарттар қан алынғаннан кейінгі қадағалау мен іс-шаралардың плазма алынғаннан бастап дайын өнімді шығаруға рұқсат беруге жауапты өндірушілерге дейінгі барлық тізбекті қамтитына кепілдік беруі тиіс.
4.5. Қан алу (тексеру) мекемесі фракциялау жөніндегі мекемені өнімнің сапасына немесе қауіпсіздігіне әсер етуі мүмкін қандай да бір жағдай туралы, сондай-ақ донорды қабылдағаннан немесе плазманы шығаруға рұқсат берілгеннен кейін алынған басқа да маңызды ақпарат туралы (мысалы, кері ақпарат (қан алынғаннан кейін алынған ақпарат)) хабардар етуі тиіс. Егер фракциялау жөніндегі кәсіпорын (өндіруші) мүше мемлекет болып табылмайтын мемлекет аумағында орналасса, ақпарат дәрілік препараттар шығаруға рұқсат беруге жауапты мүше мемлекетте орналасқан өндірушіге хабарлануы керек. Көрсетілген жағдайда мұндай ақпарат, егер оның дайын өнімнің сапасы мен қауіпсіздігіне қатысы болса, қарамағында дәрілік препараттарды фракциялау жөніндегі кәсіпорын (өндіруші) орналасқан уәкілетті органның назарына жеткізілуі керек.
4.6. Егер қан алу (тексеру) мекемесінің уәкілетті органының инспекциялау нәтижесі арнайы рұқсаттың (лицензияның, сертификаттың) күшін жою болып табылған жағдай, осы Талаптардың 4.5-тармағында көрсетілгендей хабарлама жасалуы керек.
4.7. Стандартты операциялық рәсімдерде қан алынғаннан кейін алынған ақпаратты басқару сипатталуы тиіс, бұл ретте уәкілетті органдарға ақпарат берудің лицензиялық талаптары мен рәсімдері ескерілуге тиіс. Қан алынғаннан кейін Одақ құқығында және мүше мемлекеттердің заңнамасында белгіленген тиісті іс-шараларды көздеу қажет.

5. Үй-жайлар мен жабдықтар

5.1. Микробтың контаминациясын азайту немесе плазма сериясына бөгде материалды енгізу мақсатында плазма бірліктерін жібітуді және біріктіруді Қағидаларға № 1 қосымшада белгіленген тазалық класының кемінде D талаптарына сәйкес келетін аймақтарда жүргізу керек. Беттегі масканы және қолғапты қоса алғанда, арнайы киімді пайдалану керек. Технологиялық процесс барысында ашық (оралмаған) өніммен жасалатын өзге де операцияларды Еуразиялық экономикалық одақтың тиісті өндірістік практика қағидаларына № 1 қосымшаның талаптарына сәйкес келетін шарттарда жүзеге асыру керек.
5.2. Еуразиялық экономикалық одақтың тиісті өндірістік практика қағидаларына № 1 қосымшаның талаптарына сәйкес өндірістік ортаға, әсіресе плазма бар контейнерді ашу уақытында, сондай-ақ жібіту және біріктіру процестері уақытында тұрақты мониторингті жүзеге асыру керек. Сабақтастық өлшемшарттары беллгіленуі тиіс.
5.3. Донорлық плазмадан алынатын дәрілік препараттарды өндіру кезінде вирустарды инактивациялаудың немесе жоюдың тиісті әдістері пайдаланылуы және өңделген өнімнің әлі өңделмеген өніммен контаминациясының алдын алу жөніндегі тиісті шаралары қабылдануы тиіс. Вирустық инактивациялаудан кейін жүргізілетін технологиялық процесс сатылары үшін арнайы бөлінген жекелеген үй-жайлар мен жабдықтарды пайдалану керек.
5.4. Валидациялық сынақтар уақытында пайдаланылатын вирустарды ағымдағы өндірудің контаминация тәуекелдерін азайту үшін вирустар санын азайту әдістерін валилдациялауды өндірістік техникалық құралдарды пайдалана отырып жүргізу керек. Көрсетілген жағдайда валидациялауды мүше мемлекеттердің нормативтік құқықтық актілеріне сәйкес жүргізу керек.
	
6. Өндіріс

Бастапқы материалдар

	6.1. Бастапқы материалдар тиісті фармакопеялық баптардың талаптарына сай болуға, сондай-ақ тиісті тіркеу дерекнамасындағы, оның ішінде плазманың негізгі дерекнамасындағы шарттарды қанағаттандыруға тиіс. Бұл талаптар қан алу (тексеру) және фракциялау жөніндегі кәсіпорын (өндіруші) арасындағы жазбаша шартта (осы қосымшаның 3.5-тармағын қараңыз) жазылуға тиіс. Оларды сапа жүйесінің көмегімен бақылау керек.
	6.2. Үшінші елдер үшін келісімшарт бойынша фракциялау бағдарламасына арналған бастапқы материалдар осы қосымшаның 
2.4-тармағында көрсетілген талаптарға сай болуға тиіс.
	6.3. Жинау типіне қарай (мысалы, тұтас қан алу немесе автоматты аферез) өңдеудің түрлі сатылары талап етілуі мүмкін. Барлық өңдеу сатылары (мысалы, центрифугалау және (немесе) бөлу, сынамаларды іріктеу, таңбалау, мұздату) жазбаша нұсқаулықтарда айқындалуға тиіс.
	6.4. Бірліктер мен үлгілерді, әсіресе, таңбалау кезінде шатастырып алудың алдын алу керек, сондай-ақ қандай да бір контаминацияның (мысалы, түтікшелер сегменттерін кесу (контейнерлерді тығындау) кезінде) алдын алу керек.
	6.5. Мұздату плазмада лабильдік (мысалы, ұю факторлары) болып табылатын протеиндер бөлудің сыни сатысы болып табылады. Сондықтан мұздатуды қан алынғаннан кейін мүмкіндігінше жылдамдатып валидацияланған әдістерінің көмегімен жүзеге асыру керек. Бұл ретте тиісті фармокопеялық талаптарды ұстану қажет.
	6.6. Қанды немесе плазманы сақтау мен фракциялау жөніндегі кәсіпорынға (өндірушіге) тасымалдау шарттары берудің барлық сатыларында айқындалып, құжатпен ресімделге тиіс. Белгіленген температурадан ауытқылар туралы фракциялау жөніндегі кәсіпорынды (өндірушіні) хабардар ету керек. Біліктіліктен өткен жабдықтар мен валидациялаудан өткен рәсімдерді пайдалану қажет.

Бастапқы шикізат ретінде пайдаланылатын плазманы фракциялау үшін шығаруға рұқсатты бағалау (беру)

	6.7. Плазманы фракциялау үшін шығаруға (карантиннен) рұқсат дайын өнім өндіруге қажетті сапаны қамтамасыз ететін жүйелер мен рәсімдер арқылы ғана жүргізілуі мүмкін. Плазма жауапты адам (қан (плазма) мүше мемлекеттер болып табылмайтын елдерде жиналған жағдайда, барабар міндеттері мен біліктілігі бар адам) плазманың фракциялау үшін тиісті жазбаша шарттарда белгіленген талаптар мен ерекшеліктерге сәйкестігін, сондай-ақ барлық сатылары Еуразиялық экономикалық одақтың тиісті өндірістік практика қағидаларына сәйкес жүргізілгенін құжатпен растағаннан кейін ғана фракциялау жөніндегі кәсіпорынға (өндірушіге) үшін берілуі мүмкін.
	6.8. Фракциялау жөніндегі кәсіпорынға келіп түскен кезде фракциялау үшін плазма бар контейнерлерді пайдалануға уәкілетті тұлға рұқсат беруі тиіс. Уәкілетті тұлға плазманың фармакопеялық баптардың барлық тиісті талаптарына сай екенін және тиісті тіркеу дерекнамасының, оның ішінде плазманың негізгі дерекнамасының шарттарын қанағаттандыратынын, ал плазма үшінші елдер үшін келісімшарт бойынша фракциялау бағдарламасы үшін пайдаланылған жағдайда – осы қосымшаның 2.4-тармағында көрсетілген талаптарға сай екенін растауы тиіс.

Плазманы фракциялау үшін өңдеу

	6.9. Фракциялау процесінің сатылары өнім мен өндірушіге байланысты ерекшеленеді. Әдетте, олар түрлі фракциялау (тазалау) операцияларынан тұрады, олардың кейбірі ықтимал контаминацияны инактивациялауға және (немесе) жоюға ықпал етуі мүмкін.
	6.10. Біріктіру, біріктірілген плазмадан сынамаларды іріктеу, вирустарды фракциялау (тазалау) және инактивациялау (жою) процестеріне қойылатын талаптарды белгілеп, оларды сақтау керек.
	6.11. Вирусты инактивациялау процесінде пайдаланылатын әдістерді валидациялық рәсімдерді қатаң сақтап қолдану керек. Бұл әдістер вирусты инактивациялау рәсімдерін валидациялау кезінде қолданылған әдістерге сай болуға тиіс. Вирустық инактивациялаудың болмай қалған рәсімдерін тергеп-тексеру керек. Валидациялық технологиялық процестерді сақтау вирустар санын азайту рәсімдерінде айырықша маңызды болып табылады, өйткені ауытқу дайын өнімнің қауіпсіздігі үшін тәуекел тудыруы мүмкін. Бұл тәуекелдерді ескеретін рәсімдер болуы тиіс.
	6.12. Қандай да бір өңдеуді қайталауды немесе қайта өңдеуді сапа үшін тәуекелдерді басқару жөніндегі іс-шаралар өткізілгеннен кейін ғана және технологиялық процестің белгілі бір сатыларында ғана жүргізуге болады, бұл тиісті препараттың тіркеу дерекнамасында көрсетіледі.
	6.13. Вирустарды инактивациялау (жою) рәсімінен өткен және мұндай рәсімнен өтпеген дәрілік препараттар мен аралық өнімді бөлу (айыру) болуы тиіс.
	6.14. Тәуекелдерді басқарудың жүргізілген процесс нәтижелеріне қарай (эпидемиологиялық деректердегі болуы мүмкін айырмашылықтарды ескеріп), егер 1 кәсіпорын нақты бөлудің қажетті рәсімдері мен тазалаудың белгіленген валидацияланған рәсімдерінің болуын қоса алғанда, шығу тегі әртүрлі плазманы (аралық өнімді) өңдеген жағдайда, өндірістік тізбектер қағидаты бойынша өндіруге рұқсат етілуі мүмкін. Мұндай іс-шаралар үшін талаптар мүше мемлекеттердің тиісті нормативтік құқықтық актілеріне негізделуге тиіс. Тәуекелдерді басқару процесі үшінші елдермен келісімшарт бойынша фракциялау бағдарламалары жағдайында арнайы жабдықтарды пайдалану қажеттілігін белгілейді.
	6.15. Сақтауға арналған аралық өнім үшін тұрақтылық туралы деректер негізінде сақтау шарттарын белгілеу керек.
	6.16. Беру тізбегінің барлық кезеңдерінде аралық өнім мен дайын дәрілік препараттарды сақтауға және оларды тасымалдауға қойылатын талаптар белгіленіп, құжатпен ресімделуге тиіс. Саралаудан өткен жабдықтар және валидациялаудан өткен рәсімдер пайдаланылуы тиіс.

7. Сапаны бақылау

	7.1. Вирустарға сынауға қойылатын талаптар немесе жұқтыратын басқа да агенттерді жұқтыратын агенттер туралы жаңа білімдерді және сынақтардың валидацияланған әдістерінің бар екені ескеріп, белгіленуі керек.
	7.2. Плазманың алғашқы біртекті пулын (мысалы, криопреципитат плазма пулынан бөлінген соң) тиісті фармакопеялық талаптарға сәйкес тиісті сезімталдығы мен ерекшелігі бар валидацияланған әдістерді қолдана отырып бақылау керек.
	
8. Аралық және дайын өнім шығаруға рұқсат беру
	 
8.1. Плазма пулынан өндірілген, бақылау нәтижесінде вирус-маркерлерге қатысты (антидене) теріс деп танылған, сондай-ақ фармакопеялық талаптарға (вирустардың құрамын шектейтін шектер шеңберінде білімді қоса алғанда) және бекітілген ерекшеліктерге (мысалы, плазманың негізгі дерекнамасына) сай келетін серияарды ғана шығаруға рұқсат етіледі.
8.2. Кәсіпорын ішінде одан әрі өңдеуге немесе басқа кәсіпорынға беруге арналған аралық өнімді шығаруға рұқсат беруді, сондай-ақ дайын дәрілік препараттар шығаруға рұқсат беруді уәкілетті тұлға бекітілген тіркеу дерекнамасының талаптарын сақтай отырып, жүзеге асыруы тиіс.
8.3. Уәкілетті тұлға үшінші елдер үшін келісімшарт бойынша фракциялау бағдарламалары үшін пайдаланылатын аралық немесе дайын өнім шығаруға рұқсат беруді тапсырыс берушімен келісілген нормативтер негізінде, сондай-ақ Еуразиялық экономикалық одақтың тиісті өндірістік практика қағидаларының талаптарына сәйкес жүзеге асырады. Егер мұндай дәрілік препараттар Одаққа мүше мемлекеттер аумағында іске асыруға арналмаса, оларға мүше мемлекетте белгіленген фармакопеялық талаптар қолданылмайды.

9. Плазма пулдарының үлгілерін сақтау

9.1. Плазманың бір пулы бірнеше сериялар және (немесе) дәрілік препараттар өндіру үшін пайдаланылуы мүмкін. Плазманың әрбір пулының үлгісін бақылау, сондай-ақ тиісті жазбалар сақтау мерзімі үлкен дәрілік препараттың осы пулынан алынған сақтау мерзімі аяқталғаннан кейін кемінде 1 жыл сақталуы керек.

10. Қалдықтарды жою

10.1. Қалдықтарды қауіпсіз сақтаудың және жоюдың, бір рет пайдаланылатын және ауытқыған материалдардың (мысалы, жанасқан бірліктердің, жұқтырылған донорлардан бірліктердің, сондай-ақ қанның, плазманың, жарамдылық мерзімі өткен аралық өнімнің немесе дайын дәрілік препараттардың) жазбаша құжатпен ресімделуге тиіс рәсімі болуы керек. 

Еуразиялық экономикалық одақтың
тиісті өндірістік практика 
қағидаларына
№ 15 ҚОСЫМША


Саралауға және валидациялауға қойылатын
ТАЛАПТАР

Қағидат

1. Осы қосымшада дәрілік препараттар өндірісінде пайдаланылатын саралау және валидациялау қағидаттары сипатталған. Сыни процестер (жабдықтар) параметрлерінің берілген талаптарға сәйкестігін дәлелдеу мақсатында дәрілік заттарды өндірушілер дәрілік заттарды өндіру кезінде пайдаланылатын процестер мен жабдықтарды валидациялауды жүргізуі тиіс. Валидациялау өнім сапасына әсер етуі мүмкін үй-жайлардағы, жабдықтардағы және процестердегі елеулі өзгерістер кезінде де жүргізіледі.
Валидациялау жөніндегі жұмыстардың құрамы мен көлемін айқындау үшін тәуекелдерді бағалауға негізделген тәсілді пайдалану керек. Еуразиялық экономикалық одақтың тиісті өндірістік практика қағидаларына сәйкес өндірушілер өздері жүргізетін нақты операциялардың сыни аспектілерін бақылауды растау үшін валидациялау жөнінде қандай жұмыстардың қажет екенін айқындауы тиіс. Өнімнің сапасына әсер етуі мүмкін үй-жайға, жабдыққа және процестерге енгізілетін елеулі өзгерістер валидациялаудан өтуі тиіс.
Валидациялауды өткізу саласын және оның көлемін айқындау үшін тәуекелдерді бағалауға негізделген тәсілді пайдалану керек.

Валидациялауды жоспарлау

2. Валидациялау жөніндегі барлық қызметті жоспарлау керек. Валидациялау бағдарлмасының маңызды элементтерін валидациялаудың негізгі жоспарында немесе барабар құжаттарда нақты айқындап, құжатпен ресімдеу керек.
3. Валидациялаудың негізгі жоспары жинақы, дәл және айқын нысанда жасалған қорытып жинақтайтын құжат болуы тиіс.
4. Валидациялаудың негізгі жоспары кемінде мынадай:
а) валидациялауды жүргізу мақсатын;
b) валидациялау жөніндегі қызметті ұйымдастыру схемасын;
c) валидациялауға жататын барлық үй-жайлардың, жүйелердің, жабдықтардың және процестердің тізбесін;
d) құжаттама нысанын: хаттамалар мен есептер үшін пайдаланылуы керек нысанды;
e) жұмыстарды жоспарлау және оны орындау кестесін;
f) өзгерістерді бақылауды;
g) қолданыстағы құжаттарға сілтемені қамтуы тиіс.
5. Ірі жобалар орындалған жағдайларда қажет кезінде валидациялаудың жекелеген негізгі жоспарлары жасалады.

Құжаттама

6. Саралау пен валидациялаудың қалай жүргізілетін көрсете отырып жазбаша хаттама әзірлеу керек. Мұндай хаттама тексеріліп, бекітілуі тиіс. Хаттамада сабақтастықтың сыни кезеңдері мен өлшемшарттары көрсетілуге тиіс.
7. Ауытқуларды жоюға қажет ұсынылатын өзгерістерді қоса алғанда, байқалған кез келген ауытқулар мен тұжырымдардың түсіндірмелерін қамтитын, алынған нәтижелерді қорытып жинақтайтын саралау және (немесе) валидациялау хаттамасына тоғыспалы сілтемелері бар есеп дайындалуға тиіс. Хаттамада келтірілген жоспарға енгізілген өзгерістерді тиісті негіздемесімен қоса құжатпен ресімдеу керек.
8. Саралау табысты аяқталғаннан кейін саралау пен валидациялаудың келесі кезеңіне өту үшін ресми жазбаша рұқсатты ресімдеу керек.

Саралау

Жобаны саралау

9. Жобаны саралау жаңа үй-жайларға, жүйелерге немесе жабдықтарға валидация жүргізудің алғашқы элементі болып табылады.
10. Жобаның Еуразиялық экономикалық одақтың тиісті өндірістік практика қағидаларына сәйкестігін көрсетіп, құжатпен ресімдеу керек.

Монтажды саралау

11. Монтажды саралауды жаңа немесе түрлендірілген үй-жайлар, жүйелер және жабдықтар үшін жүргізу керек.
12. Монтажды саралау мынадай элементтерді де қамтуы тиіс:
а) жабдықтар, құбырлар, қосалқы жүйелер мен аспаптар монтажының қолданыстағы техникалық сызбалар мен ерекшеліктерге сәйкестігін тексеру;
b) өнім берушінің пайдалану және жұмыс жөніндегі нұсқаулықтарының, сондай-ақ техникалық қызмет көрсетуге қойылатын талаптардың толықтығын бағалау және оларды салыстырып тексеру;
c) калибрлеуге қойылатын талаптарды бағалау;
d) конструкцияларда пайдаланылған материалдарды тексеру.

Жұмыс істеуді саралау

13. Жұмыс істеуді саралауды монтажды саралаудан кейін жүргізу керек.
14. Жұмыс істеуді саралау мынадай элементтерді де қамтуы тиіс:
а) процестер, жүйелер және жабдықтар туралы білімге негіздеп сынау;
b) жұмыс параметрлері жоғары және төменгі жол берілетін шектерге тең болғанда, яғни «ең нашар жағдай» кезінде жабдықтарды сынау.
15. Жұмыс істеуді саралауды табысты аяқтау калибрлеу, пайдалану және тазалау, операторларды оқытуды жүргізу, профилактикалық техникалық қызмет көрсетуге қойылатын талаптарды белгілеу жөніндегі нұсқаулықтарды түпкілікті ресімдеуге ықпал етуі тиіс. Бұл үй-жайларды, жүйелерді және жабдықтарды ресми қабылдауға мүмкіндік береді.

Пайдалануды саралау

16. Пайдалануды саралау монтажды саралау және жұмыс істеуді саралау табысты аяқталғаннан кейін орындалады.
17. Пайдалануды саралау мынадай элементтерді де қамтуы тиіс:
а) өндірісте пайдаланылатын шынайы бастапқы шикізат пен материалдарды, процесс, сондай-ақ техникалық құралдар, жүйелер немесе жабдықтар туралы білімдер негізінде әзірленген, қасиеті ұқсас немесе модельдейтін препараты бар таңдалған алмастырғыштарды пайдалана отырып сынау;
b) жоғары және төменгі жол берілетін шектерге тең жұмыс парамерлері кезінде сынау.
18. Пайдалануды саралау жұмыстардың жекелеген кезеңі болып табылады, кейбір жағдайларда оны орындылықты қамтамасыз ету кезінде жұмыс істеуді саралаумен бірге жүргізуге жол беріледі.

Орнатылған (пайдаланылатын) техникалық құралдарды, үй-жайларды және жабдықтарды саралау

19. Сыни жұмыс параметрлерінің берілген талаптарға сәйкестігін негіздейтін және растайтын деректер болуы қажет. Бұдан басқа калибрлеу, тазалау, профилактикалық техникалық қызмет көрсету және пайдалану жөніндегі, операторларды оқыту және есептер жүргізу жөніндегі нұсқаулықтар жазбаша құжаттар нысанында қабылдануы тиіс.

Процесті саралау

Жалпы талаптар

20. Осы қосымшада көзделген талаптар мен қағидаттарды дәрілік нысандар өндірісіне қолдануға болады. Олар жаңа процестерді бастапқы валидациялауға, өзгерген процестерді кейіннен валидациялауға және қайтадан валидациялауға қолданылады.
21. Процесті валидациялау, әдетте дәрілік препаратты өткізу мен сату басталғанға дейін (перспективалы валидациялау) аяқталуға тиіс. Мұндай валидациялау мүмкін болмаған ерекше жағдайларда, ағымдағы өндіріс уақытында (ілеспе валидациялау) процестерді валидациялауды жүргізу қажеттілігі туындауы мүмкін. Кейбір уақыт ішінде жүргізілген процестер де валидациялауға (ретроспективалы валидациялау) жатады.
22. Пайдаланылатын үй-жайлар, жүйелер және жабдықтар саралануы, ал сынақтарды талдау әдістері валидациялануы тиіс. Валидациялауды жүргізуге қатысатын персонал тиісінше оқытылуға тиіс.
23. Үй-жайлардың, жүйелердің, жабдықтардың және процестердің берілген талаптарға сәйкес жұмыс істейтінін растау мақсатында оларға мерзімділікпен бағалау жүргізу керек.

Перспективалы валидациялау

24. Перспективалы валидациялау мынадай элементтерді қамтуы тиіс (бірақ олармен шектелмейді):
а) процесті қысқаша сипаттау;
b) зерттелуге жататын процестің сыни сатыларының тізбесі;
c) калибрлеу туралы мәліметтерді көрсете отырып, пайдаланылатын үй-жайлардың (жабдықтардың) (өлшеу (бақылау, тіркеу) жабдығын қоса алғанда) тізбесі;
d) шығару кезінде дайын өнімге өзіндік ерекшелік;
e) қажет болса талдау әдістемелерінің тізбесі;
f) өндіру процесінде бақылаудың ұсынылатын нүктелері және қолайлылық өлшемшарттары;
g) қажет болса қолайлылық өлшемшарттарымен және талдау әдістемелерін валидациялаумен бірге жүргізу керек болатын қосымша сынақтар;
h) сынамаларды іріктеу жоспары;
i) тіркеу әдістері және нәтижелерді бағалау;
j) функциялар мен міндеттер;
k) жұмыстарды орындаудың ұсынылатын кестесі.
25. Белгіленген процесс көмегімен (өзіндік ерекшеліктерге сәйкес келетін компоненттерді пайдалана отырып) дайын өнімнің бірқатар сериясын қалыпты жағдайларда шығаруға болады. Теориялық тұрғыдан алғанда орындалған өндірістік тізбектер мен жүргізілген байқаулар саны өзгермелілік пен үрдістердің қалыпты дәрежесін белгілеуге, сондай-ақ бағалау үшін деректердің қажетті санын алуға мүмкіндік беру үшін жеткілікті болуға тиіс. Процесті валидациялау үшін параметрлері берілген шектерде болатын 
3 дәйекті серияны (тізбекті) орындау жеткілікті деп есептеледі.
26. Валидациялау кезінде сериялардың мөлшері өнімді өнеркәсіптік шығару кезіндегі серия мөлшеріне тең болуға тиіс.
27. Егер валидациялау кезінде жүргізілген серияларды сату немесе беру көзделсе, оларды өндіру шарттары валидациялауды жүргізу нәтижелерін қанағаттандыруды қоса алғанда, тіркеу дерекнамасына және Еуразиялық экономикалық одақтың тиісті өндірістік практика қағидаларының талаптарына толық сәйкес болуға тиіс.

Ілеспе валидациялау

28. Ерекше жағдайларда валидациялау бағдарламасы аяқталғанға дейін сериялық өндіруді бастауға жол беріледі.
29. Ілеспе валидациялауды жүргізу туралы шешім негізделген, құжатпен ресімделген болуға және оны осыған құқығы бар адамдар бекітуге тиіс.
30. Ілеспе валидациялау үшін құжаттамаға қойылатын талаптар перпективалы валидациялау үшін белгіленген талаптар сияқты болып табылады.

Ретроспективалы валидациялау

31. Ретроспективалы валидациялау жақсы өңделген процестер үшін ғана жүргізілуі мүмкін. Егер өнімнің құрамына, технологиялық процеске немесе жабдыққа таяуда өзгерістер енгізілсе, оны жүргізуге жол берілмейді.
32. Жақсы өңделген процестерді ретроспективалы валидациялау алдыңғы деректерге негізделеді. Бұл ретте арнайы хаттама мен есеп жасау және қорытындылар мен ұсынымдар бере отырып, алдыңғы пайдалану деректеріне шолу жасау талап етіледі.
33. Мұндай валидациялау үшін деректер көзі өнімдер сериясын өндіру және сақтау жөніндегі жазбаларды, өндірістің бақылау карталарын, техникалық қызмет көрсетуді жүргізу журналдарын, персонал құрамындағы өзгерістер туралы деректерді, дайын өнім туралы деректерді, оның ішінде үрдістер картасын, сондай-ақ сақтау кезіндегі оның тұрақтылығын зерделеу нәтижелерін қамтуы тиіс (бірақ олармен шектелмейді).
34. Ретроспективалы валидациялау жүргізу үшін іріктелген өнім сериясы қаралып отырған кезең ішінде жүргізілген барлық серия, оның ішінде ерекшеліктерге сәйкес келмейтін барлық серия үшін өкілдік таңдау болып табылуы тиіс. Өнім сериясының саны процестің тұрақтылығын дәлелдеу үшін жеткілікті болуы тиіс. Процесті ретроспективалы валидациялауды жүргізу кезінде қажетті санын немесе қажетті деректер түрін алу үшін мұрағаттық үлгілерге қосымша сынақтар қажет болуы мүмкін.
35. Ретроспективалы валидациялауды жүргізу кезінде процестің тұрақтылығын бағалау үшін 10 – 30 дәйектілікпен жүргізілген сериялар бойынша деректерге талдауды орындау керек, алайда тиісті негіздеме болған кезде зерттелетін сериялардың саны азаюы мүмкін.

Тазалауды валидациялау

36. Тазалауды валидациялауды тазалау рәсімінің тиімділігін растау үшін жүргізу керек. Өнімнің, жуу заттарының алып жүруге болатын қалдықтары, сондай-ақ микробтың контаминациясы үшін таңдалған шектерді негіздеу қолданылатын материалдардың қасиеттеріне негізделеді. Бұл шекті мәндер практикада қол жеткізілетіндей және тексерілетіндей болуы тиіс. 
37. Қалдықтарды немесе контаминанттарды табу үшін валидацияланған талдау әдістерін пайдалану керек. Әрбір талдау әдістемелері үшін табу шегі  қалдықтың немесе контаминанттың белгіленген жол берілетін деңгейін табу үшін жеткілікті болуы тиіс.
38. Жабдықтың өніммен жанасатын бетін тазалау рәсімдерін ғана валидациялауды жүргізу қажет. Жабдықтың өніммен жанаспайтын бөліктерін де валидациялаудың қажеттілігін бағалау талап етіледі. Процестің аяқталуы мен тазалау арасындағы, сондай-ақ тазалау мен келесі процестің басталуы арасындағы уақыт аралығының ұзақтығын валидациялауды жүргізу керек. Тазалау әдістері мен тазалау жүргізу арасындағы уақыт аралығын алдын ала белгілеу керек.
39. Өте ұқсас өнімдерге және ұқсас процестерге байланысты тазалау рәсімдеріне қатысты репрезентативтік бірқатар ұқсас өнімдер мен ұқсас процестерді таңдауға жол беріледі. Көрсетілген жағдайда барлық сыни факторлар ескерілетін «ең нашар жағдай» тәсілін пайдалана отырып, 
1 валидациялық зерттеу жүргізу керек.
40. Тазалау рәсімдерін валидациялауды жүргізу үшін тазалаудың дәйекті 
3 тізбегін табысты жүргізу жеткілікті.
41. «Таза болғанша сынау керек» деген әдіс тазалау рәсімін валидациялауды жүргізуді алмастырмайды.
42. Егер жойылатын заттар уытты немесе қауіпті болып табылса, онда олардың орнына кейбір жағдайларда ғана осындай заттардың физикалық-химиялық қасиеттерін модельдейтін өнімдер пайдаланылуы мүмкін.

Өзгерістерді бақылау

43. Егер бастапқы шикізаттың, өнім компоненттерінің, технологиялық жабдықтың, өндірістік орта (немесе учаске) өлшемдерінің, өндіріс тәсілінің немесе бақылау әдісінің өзгеруі немесе өнімнің сапасына немесе процестің жаңғырытылуына әсер ететін басқа өзгеріс көзделсе, жазбаша құжаттар нысанында қабылданған, қабылдануы керек іс-қимылдарды қамтитын рәсімдер болуы қажет. Өзгерістерді бақылау рәсімдері өзгерген процестің бекітілген ерекшеліктерге сәйкес келетін, талап етілетін сападағы өнім алуға мүмкіндік беретінін растау үшін жеткілікті деректер санын алуды қамтамасыз етуге тиіс.
44. Өнімнің сапасына немесе процестің жаңғырытылуына әсер етуі мүмкін барлық өзгерістер ресми мәлімделуге, құжатпен ресімделуге және бекітілуге тиіс. Үй-жайлардағы, жүйелердегі және жабдықтардағы өзгерістердің өнімге ықтимал әсерін бағалау, оның ішінде тәуекелдерге талдау жүргізу қажет. Қайта саралау және қайтадан валидациялау қажеттілігі мен көлемін айқындау керек.

Қайтадан валидациялау

45. Үй-жайлардың, жүйелердің, жабдықтардың және процестердің берілген талаптарға сәйкестігін растау үшін тазалау рәсімдерін жүргізуді қоса алғанда, оларға мерзімділікпен бағалау жүргізу керек. Егер елеулі өзгерістер болмаса, онда қайтадан валидациялаудың орнына үй-жайлардың, жүйелердің, жабдықтардың және процестердің белгіленген талаптарға сәйкестігін куәландыратын есеп жасалады.

Анықтамалар

Осы қосымшада пайдаланылған ұғымдар мынаны білдіреді:
«тәуекелдерді талдау» (risk analysis) – жабдықтардың, жүйелердің немесе процестің жұмыс істеуі кезінде сыни өлшемдерді бағалау және сипаттау әдістері;
«тазалауды валидациялау» (cleaning validation) – тазалаудың бекітілген рәсімінің дәрілік заттар өндіру үшін қажет жабдықтың тазалығын қамтамасыз ететінін құжатпен ресімделген растау;
«процесті валидациялау» (process validation) – белгіленген параметрлер шеңберінде орындалатын процестің тиімді жүзеге асырылатынын, жаңғыртылатынын және алдын ала белгіленген ерекшеліктерге және сапа көрсеткіштеріне сәйкес келетін дәрілік препарат өндіруге алып келетінін құжатпен ресімделген растау; 
«монтажды саралау» (installation qualification, IQ) – үй-жайлар, жүйелер және жабдықтар монтажының (орнатылған немесе түрлендірілген)  бекітілген жобаға, өндірушінің ұсынымдарына және (немесе) өндірушінің талаптарына сәйкес орындалатынын құжатпен ресімделген растау;  
«жобаны саралау» (design qualification, DQ) – өндірістік үй-жайлардың, жабдықтарды немесе жүйелердің ұсынылған жобасы мақсаты бойынша пайдалануға жарамды болып табылатынын құжатпен ресімделген растау; 
«жұмыс істеуді саралау» (operational qualification, OQ) – үй-жайдың, жүйенің және жабдықтың (орнатылған немесе түрлендірілген) жұмыстың барлық көзделген режимдерінде қойылатын талаптарға сәйкес жұмыс істейтінін құжатпен ресімделген растау;
«пайдалануды саралау» (performance qualification, PQ) – үй-жайдың, жүйенің және жабдықтың бірлесіп пайдаланған кезде бекітілген талаптарға және процестің сипаттамаларына сәйкес тиімді және жаңғыртылатын көрсеткіштермен жұмыс істейтінін құжатпен ресімделген растау; 
«өзгерістерді бақылау» (change control) – түрлі мамандықтардың білікті өкілдері үй-жайлардың, жабдықтардың жүйелердің немесе процестердің валидацияланған жай-күйіне әсер етуі мүмкін ұсынылған немесе нақты енгізілген өзгерістерді қарайтын, мақсаты жүйені валидацияланған жай-күйде ұстауды қамтамасыз етуі және құжатпен куәландыруы тиіс іс-шаралардың қажеттілігін айқындау болып табылатын құжатпен ресімделген тәртіп;
«модельдеуші препарат» (simulated product) – өзінің физикалық және мүмкіндігінше химиялық сипаттамалары (мысалы, жабысқақтық, бөлшектердің мөлшері, рН және басқалар) бойынша валидациялау жүргізілетін өнімге жақын материал. Көп жағдайларда мұндай сипаттамаларға препарат-плацебо сериясы (құрамында белсенді ингредиент жоқ өнім) ие болады;
«ең нашар жағдай» (worst case) – стандартты операциялық рәсімдерде айқындалған шарттар немесе  процестің жұмыс параметрлерінің жоғары және төмен шекті мәндеріне және процесте іркілістің немесе керемет жағдайлармен салыстырғанда өнім ақауының пайда болу мүмкіндігін негіздейтін, олармен байланысты факторларға жататын шарттар кешені. Мұндай шарттардың процесстегі іркіліске немесе өнімде ақаудың пайда болуына әкелуі міндетті емес;
«перспективалы валидациялау» (prospective validation) – өткізуге арналған өнімді сериялық өндіру басталғанға дейін орындалатын валидациялау;
«қайтадан валидациялау» (re-validation) – бақылау рәсіміне сәйкес енгізілген өзгерістер процестің сипаттамасын және өнімнің сапасын нашарлатпайтынына кепілдікті қамтамасыз ету үшін процесті валидациялауды қайталау;
«ретроспективалы валидациялау» (retrospective validation) – өнім сериясын өндіру және бақылау туралы жиналған деректерге негізделген өткізілетін өнім өндірісінің сериялық процесін валидациялау;
«жүйе» (system) – ортақ мақсаты бар жабдықтар кешені;
«ілеспе валидациялау» (concurrent validation) – өткізуге арналған өнімді ағымдағы (сериялық) өндіру уақытында орындалатын валидациялау.

_____________





Еуразиялық экономикалық одақтың
тиісті өндірістік практика 
қағидаларына
№ 16 ҚОСЫМША


Өнімді шығару мақсатында оның сериясының сәйкестігін 
уәкілетті тұлғаның растауына қойылатын 
ТАЛАПТАР

1. Қолданылу саласы

1.1. Осы құжатта уәкілетті тұлға орындайтын сәйкестікті растау тәртібі және дәрілік препараттар экспорты үшін тіркелген немесе өндірілген серияларды шығаруға қойылатын талаптар белгіленеді.
1.2. Осы құжатта өнім сериясын өндіру немесе талдау жүргізу түрлі жерлерде орындалатын немесе түрлі өндірушілер орындайтын бірнеше кезеңге бөлінген, сондай-ақ аралық немесе буып-түйілмеген өнім сериясын 
2 және одан көп дайын өнім сериясына бөлетін жағдай да қаралады. Осы құжатты Еуразиялық экономикалық одақ құқығын құрайтын актілердің басқа ережелері және Еуразиялық экономикалық одаққа мүше мемлекеттердің заңнамасы және Еуразиялық экономикалық одақтың тиісті өндірістік практика қағидаларына (бұдан әрі – Қағидалар) № 13 қосымшада келтірілген мамандандырылған қағидалар қолданылатын клиникалық зерттеулерге арналған дәрілік препараттарға да қолдануға болады.
1.3. Осы құжат қабылдануына Еуразиялық экономикалық одаққа мүше мемлекеттердің заңнамасы тұрғысынан жол беруге болатын барлық ықтимал шараларды сипаттамайды. Осы құжатта Еуразиялық экономикалық одаққа мүше мемлекеттің уәкілетті органы беретін, қанның кейбір препараттары мен иммунобиологиялық дәрілік препараттар үшін ерекшелігі бар сериялар шығаруға рұқсат та қаралмайды.
1.4. Өнім сериясын шығаруға қойылатын негізгі талаптар тіркеу дерекнамасында келтіріледі. Осы құжаттың ережелері осы негізгі талаптарға қайшы келмейтін салада қолданылады.

2. Қағидат

2.1. Уәкілетті тұлға дайын өнімнің әрбір сериясының белгіленген талаптарға сәйкестігін ол ішкі нарыққа немесе экспортқа шығарылғанға дейін растауы тиіс.
2.2. Өнім сериясын шығару рәсімін реттеудің мақсаттары:
серия өндіруге лецензияның, тіркеу дерекнамасының және Қағидалардың немесе көрсетілген Қағидаларға барабар деп танылған басқа елдің тиісті өндірістік практиканың ұқсас қағидаларының талаптарына, сондай-ақ оны шығару алдында тиісті басқа заңнамалық талаптарға сәйкес өндірігеніне және тексерілгеніне кепілдік беру;
серия ақауын немесе кері қайтарып алуды зерттеу қажет болған кезде оны шығаруға рұқсат берген уәкілетті тұлға және тиісті жазбалар оңай сәйкестендірілетініне кепілдік беру болып табылады.

3. Кіріспе

3.1. Дәрілік препараттар сериясын өндіру, оның ішінде сапаны бақылау түрлі өндірістік алаңдарда орындалатын және түрлі өндірушілер орындайтын сатыларға бөлінеді. Әрбір саты тиісті тіркеу дерекнамасына, қағидалардың, Еуразиялық экономикалық одақ құқығын құрайтын актілердің және Еуразиялық экономикалық одаққа мүше мемлекеттер заңнамасыгның талаптарына сәйкес орындалуы тиіс. Мұны дайын өнім сериясының оны шығару алдында белгіленген талаптарға сәйкестігін растау рәсімін жүзеге асыратын уәкілетті тұлға басшылыққа алуы тиіс.
3.2. Өнеркәсіптік өндіріс жағдайларында әдетте, бір уәкілетті тұлғаның өндірістің әрбір сатысын мұқият зерделеу мүмкіндігі болмайды. Дайын өнім сериясының сәйкестігін растайтын уәкілетті тұлға жекелеген мәселелер бойынша басқа уәкілетті тұлғалардың қорытындысына сүйене алады. Мұндай жағдайларда уәкілетті тұлға жеке тәжірибесіне сүйеніп немесе өзі танитын сапа жүйесі шеңберінде басқа уәкілетті тұлғалардың растауы негізінде мұндай сенімнің негізділігін алдын ала куәландыруға тиіс.
3.3. Өндірудің жекелеген сатылатын орындау кезінде үшінші елде өндіруге және сапа бақылауын жүргізуге арналған ұқсас талаптар осы елдегі өндіруге қатысушыға да қойылады. Бұл жағдайда дәрілік препараттарды өндіру тіркеу дерекнамасының талаптарына да сәйкес жүзеге асырылуы тиіс. Өндірушінің өзінің қызметін өз елінің заңына сәйкес жүзеге асыруға лицензиясы болуға және Қағидалардың немесе кемінде көрсетілген Қағидаларға барабар тиісті өндіріс қағидаларының талаптарын орындауға тиіс.
3.4. Осы құжатта орындалатын кейбір терминдерге осы құжаттың «Терминдер және анықтамалар» деген бөлімінде келтірілген нақты мағына берілген.

4. Жалпы талаптар

4.1. Дайын өнімінің сол бір сериясын өндірудің, әкелудің, бақылау мен сақтаудың түрлі сатылары (кезеңдері) оны шығару алдында түрлі өндірістік алаңдарда жүзеге асырылуы мүмкін. Барлық осы өндірістік алаңдардың өндіруге бір немесе бірнеше бөлек лицензиялары болуы және қызметі осы серияның оны шығарғанға дейін белгіленген талаптарға сәйкестігін растайтын кемінде бір уәкілетті тұлғаның бақылауымен жүзеге асырылуға тиіс. Алайда өнімінің нақты сериясын тартылған учаскелердің санына қарамастан тиісінше өндіру дайын өнімнің осы сериясының шығару алдында белгіленген талаптарға сәйкестігін растайтын уәкілетті тұлғаның жалпы қадағалауында болуы тиіс.
4.2. Өнімнің түрлі сериясы Еуразиялық экономикалық одаққа мүше мемлекеттермен өндіру және өткізу шарттарын өзара тану туралы келісімі бар түрлі елдерде өндірілуі немесе импортталуы және сатуға шығарылуы мүмкін. Бұл ретте тіркеу куәлігін ұстаушының, сондай-ақ өнім сериясын шығаруға құқығы бар әрбір өндірістік алаңның өзінің қарамағанда өнімнің нақты сериясы шығарылған алаң мекенжайының дәл сілтемесі және оның сапасының белгіленген талаптарға сәйкестігін растауға жауапты уәкілетті тұлға туралы ақпараты болуы тиіс.
4.3. Шығаруға рұқсат беру алдында дайын өнім сериясының белгіленген талаптарға сәйкестігін растайтын уәкілетті тұлға өзінің шешімін өндірісте қолданылатын барлық үй-жайлар мен процестерді жеке білуіне, өндіріске қатысқан персоналдың тәжірибесіне және аясында өндіріс жүзеге асырылатын қолданылатын сапа жүйесіне негіздей алады. Ол бір немесе одан көп уәкілетті тұлғалар тарапынан өндірудің аралық сатыларының уәкілетті тұлға қабылдаған сапа жүйесіне сәйкестігі туралы қорытындысына да сүйене алады.
Басқа уәкілетті тұлғалар беретін мұндай растау құжатпен ресімделіп, сәйкестікті растау нысанасын анық айқындауға тиіс. Осы міндеттерді орындау үшін жүргізілетін жүйелі іс-шаралар жазбаша шартта көрсетілуге тиіс.
4.4. Жоғарыда көрсетілген шарт уәкілетті тұлға басқа уәкілетті тұлғаның қорытындысына сүйенетін жағдайларда талап етіледі. Бұл шарт жалпы алғанда, Қағидалардың 7-тарауының ережелеріне сәйкес болуы тиіс. Дайын өнім сериясының белгіленген талаптарға сәйкестігін растайтын уәкілетті тұлға көрсетілген шартта айқындалған іс-шаралардың орындалатынына кепілдік беруі тиіс. Мұндай шарттың нысаны тараптардың өзара қарым-қатынастарына сәйкес болуға тиіс. Мысалы, ол кәсіпорын шеңберінде стандартты операциялық рәсімді немесе, егер түрлі кәсіпорындар тіпті сол бір компаниялар тобына кірсе де, олардың арасындағы ресми шартты білдіреді.
4.5. Көрсетілген шарт буып-түйілмеген немесе аралық өнімді беруші тарапынан өнімді алушыны (ларды) өзіндік ерекшелік шеңберінен шығатын барлық ауытқулар, нәтижелер, осы Қағидалардың талаптарына сәйкессіздіктер, тергеп-тексерулер, наразылықтар немесе дайын өнім сериясының барлық белгіленген талаптарға сәйкестігін растауға жауапты уәкілетті тұлға назарға алуға тиіс басқа да оқиғалар туралы хабардар ету міндетін қамтуға тиіс.
4.6. Егер сәйкестікті растаудың құжатпен ресімдеу және өнім сериясын шығаруға рұқсат беру үшін компьютерлендіру жүйесі пайдаланылса, осы Қағидалардың 11-қосымшасында келтірілген талаптардың орындалуына назар аудару керек.
4.7. Уәкілетті тұлға берген дайын өнім сериясының растауы болған кезде Одаққа мүше мемлекеттермен мұндай рәсімнің нәтижелерін өзара тану туралы келісімі бар елдерде бұл рәсімді қайталау талап етілмейді.
4.8. Сәйкестікті растау және серияларды шығару жөніндегі нақты іс-шараларға қарамастан, серияның ақау салдарынан тұтынушылар үшін қауіп туғызуы мүмкін барлық өнімді жедел анықтау және қайтарып алу рәсімі болуға тиіс.

5. Еуразиялық экономикалық одаққа мүше мемлекеттерде өндірілген өнім сериясына сынақтар жүргізу және шығару

5.1. Өндіріс лицензияланған бір өндірістік алаңда орналасқан.
Егер өндіру мен бақылаудың барлық сатысы бір өндірістік алаңда жүзеге асырылса, жекелеген тексерулерді орындау басқа адамдарға берілуі мүмкін. Осы өндірістік алаңның дайын өнім сериясының сәйкестігін растайтын уәкілетті тұлға, әдетте, белгіленген сапа жүйесі шеңберінде бұл үшін дербес жауапты болады. Алайда ол учаскеде осы сатылар үшін жауапты болатын басқа уәкілетті тұлғалар аралық сатыларға қатысты берген растауды да назарға алуы мүмкін.
5.2. Өндірістің түрлі сатылары түрлі орындарда орындалады.
Егер өнім сериясын өндірудің түрлі сатылары бір ұйым шегінде түрлі өндірістік алаңдарда (оларға өндіруге арналған сол бір лицензияның қолданылатынына не қолданылмайтынына қарамастан) жүзеге асырылса, онда уәкілетті өндірістің әрбір сатысына жауапты болуға тиіс. Дайын өнім сериясының белгіленген талаптарға сәйкестігін растауды өндірушінің не өндірістің барлық сатысы үшін дербес жауапты болатын не осы сатылар үшін жауапты уәкілетті тұлғалар жасаған алдыңғы сатылар туралы қорытындыны назарға алатын уәкілетті тұлғасы орындауы тиіс.
5.3. Өндірістің кейбір аралық сатыларын келісімшарт бойынша басқа ұйым жүзеге асырады.
Өндіру мен сапаны бақылаудың бір немесе одан көп аралық сатыларын өндіріске лицензияны ұстаушымен келісімшарт бойынша басқа ұйым орындауы мүмкін. Тапсырыс берушінің уәкілетті тұлғасы орындаушының уәкілетті тұлғасының тиісті саты туралы қорытындысын назарға алуы мүмкін, бірақ ол бұл жұмыстың жазбаша шарт талаптарына сәйкес орындалатынына берілетін кепілдік үшін жауапты болады. Дайын өнім сериясының белгіленген талаптарға сәйкестігін растауды өндірушінің өнім сериясын шығаруға жауапты уәкілетті тұлғасы орындауға тиіс.
5.4. Буып-түйілмеген өнім сериясынан түрлі өндірістік алаңдарда бір тіркеу куәлігі негізінде нарыққа шығарылатын дайын өнімнің бірнеше сериясы жүргізіледі. Бұл, мысалы, бір тіркеу куәлігі жағдайында, егер буып-түю жөніндегі барлық учаскелер Одаққа бір мүше мемлекеттің аумағында болса, орын алады.
5.4.1. Дәрілік заттар өндіруге лицензияны ұстаушының буып-түйілмеген өнім сериясын шығаратын уәкілетті тұлғасы дайын өнімнің барлық сериясын шығару алдында олардың сәйкестігін растай алады. Бұл жағдайда уәкілетті тұлға не өндірудің барлық сатысында өзіне дербес жауапкершілік алады не дайын өнім сериясын шығару орындарынан алынған өнім сериясының сапасы туралы Уәкілетті тұлғалар тарапынан қорытындыны назарға алады.
5.4.2. Дайын өнімнің әрбір сериясын дайын өнім сериясын шығару алдындағы соңғы өндірістік операцияны орындаған өндірушінің уәкілетті тұлғасы шығарғанға дейін оның сәйкестігін растауға жол беріледі. Бұл жағдайда ол не өндірудің барлық сатысында өзіне дербес жауапкершілік алады не буып-түйілмеген өнім сериясын шығару орындарынан алынған серияның сапасы туралы уәкілетті тұлғалар тарапынан қорытындыны назарға алады. 
5.4.3. Дайын өнімді бір тіркеу куәлігі шеңберінде түрлі өндірістік алаңдардағы түрлі орындарда өндіруді ұйымдастырудың барлық жағдайында  дайын өнімнің буып-түйілмеген өнімнің бір сериясынан алынған барлық сериясын шығаруға толық жауапты болатын бір адамды (әдетте, буып-түйілмеген өнім сериясын өндірушінің жауапты адамы) айқындауы тиіс. Бұл адам дайын өнімнің кез келген сериясының сапасына байланысты кез келген проблемалар туралы білуге және буып-түйілмеген өнімнің сериясына қатысты проблеманың болуына байланысты қабылданатын барлық қажетті шаралардың жүзеге асырылуын үйлестіруге тиіс.
Буып-түйілмеген және дайын өнім сериясының нөмірі сәйкес келмеуі міндетте болмаса да, аудит кезіндее қадағалауды қамтамасыз ету мүмкін болуы үшін осы серияның нөмірлері арасындағы байланысты құжатпен ресімдеу қажет.
5.5. Буып-түйілмеген өнім сериясынан түрлі өндірістік алаңдарда түрлі тіркеу куәліктері негізінде шығарылатын дайын өнімнің бірнеше сериясы шығарылады. Бұл мысалы, трансұлттық компанияның Одаққа мүше бірнеше мемлекетте дәрілік препаратқа ұлттық тіркеу куәліктері болатын немесе жаңғыртылған дәрілік препараттарды өндіруші буып-түйілмеген дәрілік препаратты сатып алатын және өзінің меншікті тіркеу куәлігі бойынша дайын дәрілік препарат шығаратын жағдайда орын алады.
5.5.1. Дайын өнім өндірушінің дайын өнім сериясының белгіленген талаптарға сәйкестігін растайтын уәкілетті тұлғасы не өндірудің барлық сатысында өзіне дербес жауапкершілік алады, не буып-түйілмеген өнім өндірушінің уәкілетті тұлғасынан алынған қорытындыны негізге алады.
5.5.2. Шығу көзі буып-түйілмеген өнімнің бастапқы сериясы болып табылауы мүмкін дайын өнімнің кез келген сериясының сапасына байланысты кез келген проблема буып-түйілмеген өнімнің осы сериясының сапасын растауға жауапты уәкілетті тұлғасына хабарлануға тиіс. Осыдан кейін аталған уәкілетті тұлға буып-түйілмеген өнімнің осы сериясынан өндірілген дайын өнімнің барлық сериясына қатысты барлық қажетті іс-қимылдарды қабылдауы тиіс. Іс-қимылдар тәртібі бұл жағдайда жазбаша келісімде белгіленуі тиіс.
5.6. Дайын өнім сериясын дәрілік препараттар өндіруге лицензияны ұстаушы өзінің тіркеу куәлігіне сәйкес сатып алады және өткізеді. Бұл мысалы, жаңғырытылған дәрілік препаратты беретін кәсіпорын басқа кәсіпорын өндіретін дәрілік препаратқа тіркеу куәлігін ұстаушы болып табылған жағдайда орын алады. Бұл жағдайда алғашқы кәсіпорын сәйкестігін өндіруші әлі растамаған дайын өнімді сатып алады және оны өзінің өндіруге лицензиясы мен өзінің тіркеу куәлігі негізінде шығарады.
Бұл жағдайда өнімді сатып алатын және оның сәйкестігін растаудың құжаттық нәтижелері жоқ кәсіпорынның уәкілетті тұлғасы дайын өнім сериясын шығару алдында оның белгіленген талаптарға сәйкестігін өзі растауы тиіс. Бұл ретте сатып алушы кәсіпорынның уәкілетті тұлғасы өндірудің барлық сатысы үшін өзіне жауапкершілік алады немесе өнім беруші кәсіпорынның уәкілетті тұлғасының өнім сериясының сапасы туралы қорытындысын негізге алады.
5.7. Дәрілік препараттардың сапасын бақылау зертханасы мен дәрілік препараттарды өндіруші әртүрлі ұйымдар болып табылады. 
Дайын өнім сериясының белгіленген талаптарға сәйкестігін растайтын уәкілетті тұлға осындай зертхана жүргізген зертханалық сынақтар үшін өзіне жауапкершілік алуы немесе басқа уәкілетті тұлға берген сынақтарға қатысты растауды ескеруі мүмкін. Мұндай растау болмаған кезде уәкілетті тұлға бұл зерхананың жұмысын білуге және осы дайын өнім сапасының сәйкестігін растау үшін оған қолданылатын әдістемелерді білуге тиіс.

6. Уәкілетті тұлғаның міндеттері

6.1. Дайын өнім сериясы шығарылғанға дейін оның сәйкестігін растауды жүзеге асыру алдында уәкілетті тұлға кемінде мынадай талаптардың орындалуына кепілдік беруі тиіс:
а) дайын өнім сериясы мен оны өндіру процесі тіркеу дерекнамасының ережелеріне сәйкес келеді;
b) дайын өнім сериясы Қағидалардың талаптарына сәйкес, ал үшінші елдерден импортталатын өнім сериясы үшін – кемінде Қағидалардың талаптарына барабар тиісті өндіріс қағидаларына сәйкес өндірілген;
с) өндірудің негізгі процестері және бақылау әдістері валидацияланған; өндірудің нақты шарттары өнім сериясына жататын (серия дерекнамасының) жазбаларында ескерілген;
d) технолгиялық процестегі немесе сапаны бақылаудағы кез келген ауытқуларды немесе жоспарланған өзгерістерді белгілі бір жүйеге сәйкес жауапты адамдар бекіткен. Тіркеу дерекнамасына немесе өндіріске лицензияға өзгерістер енгізуді талап ететін кез келген өзгерістер туралы тиісті уәкілетті орган хабардар және мұндай өзгеріс енгізуге оның рұқсаты алынған;
e) барлық қажетті тексерулер мен сынақтар жүргізілген (оның ішінде сынамаларды қосымша іріктеу, инспекциялау, технологиялық процестегі ауытқуларға немесе жоспарлы өзгерістерге байланысты жүргізілген тексерулер мен сынақтар);
f) өндірістік процесс және сапаны бақылау жөніндегі құжаттаманы уәкілетті персонал жасап, бекіткен;
g) барлық аудит сапаны қамтамасыз ету жүйесінің талаптарына сәйкес жүргізілген;
h) уәкілетті органның пікірі бойынша өнімнің осы сериясының сапасы үшін елеулі болып табылатын барлық факторлар назарға алынған.
Одақтың дәрілік препараттарды өндірушілердің уәкілетті тұлғаларының тізілімін қалыптастыру мен жүргізуді Еуразиялық экономикалық комиссия бекітетін тәртіпке сәйкес Еуразиялық экономикалық комиссия жүзеге асырады.
Уәкілетті тұлғаның заңнамаға немесе лауазымдық нұсқаулықтарға сәйкес қосымша міндеттері болуы мүмкін.  
6.2. Өндірудің аралық сатысының сәйкестігін растайтын уәкілетті тұлғаның осы құжаттың 4.3-тармағына сәйкес осы сатыға қатысы бойынша (егер уәкілетті тұлғалар арасында басқаша көрсетілмесе) жоғарыда көрсетілген міндеттер сияқты міндеттері болады.
6.3. Уәкілетті тұлға өзінің біліктілігін ғылыми-техникалық прогрестің жетістіктері аясында қазіргі заманғы деңгейде ұстап, белгіленген талаптарға сәйкестігін уәкілетті тұлға растайтын өнімге қатысы бар сапаны бақылау жүйесіндегі өзгерістерді ескеруге тиіс.
6.4. Уәкілетті тұлға өзі толық білмейтін өнім сериясының сәйкестігін растауға тартылған кезде (мысалы, өнімнің жаңа түрін игерген кезде немесе басқа кәсіпорынға ауыстырылған кезде) Уәкілетті тұлға осы міндеттерді орындау үшін тиісті білім және тәжірибе алуы тиіс.
Ұлттық талаптарға сәйкес уәкілетті тұлғаға уәкілетті органдарды мұндай өзгеріс туралы хабардар ету міндеті жүктелуі мүмкін; бұл қайта аттестаттауды талап етуі мүмкін.

7. Терминдер мен анықтамалар

Осы құжаттағы белгілі бір сөздер мен сөз тіркестері төменде келтірілген белгілі бір мағыналарда пайдаланылады. Сондай-ақ Қағидалардың «Терминдер мен анықтамалар» деген жалпы бөліміне жүгіну керек.
«импорттаушы» (importer) – егер мұндай заңнамада көзделсе, үшінші елдерден дәрілік препараттардың импортына лицензияны ұстаушы;
«дайын өнім сериясының сәйкестігін бағалау» (certification of the finished product batch) – дайын өнім сериясының серия шығарылғанға дейін белгіленген талаптарға сәйкестігін құжатпен растау;
«растау» (confirmation) – процестің немесе сынақтың осы қағидалардың талаптарына және мемлекеттік тіркеу кезінде белгілегнген талаптарға сәйкес орындалған, дайын өнімнің сериясы  шығарылғанға дейін оның сәйкестігін бағалауға жауап беретін уәкілетті тұлғамен жазбаша нысанда келісілген қол қойылған куәлік;
«дайын өнімнің сериясы» (finished product batch) – осы құжаттың мәнмәтінінде шығарылуға дайын, түпкілікті орамадағы өнімнің сериясын білдеріді;
«буып-түйілмеген өнімнің сериясы» (bulk production batch) – дәрілік препаратты тіркеу кезінде белгіленген мөлшері бар не түпкілікті орамаға буып-түюге дайын не жеке орамалардағы және түпкілікті орамаларды жиынтықтауға дайын өнімнің сериясы. Буып-түйілмеген өнімнің сериясында мысалы, сұйық буып-түйілмеген өнім, қатты дәрілік нысандар (таблеткалар немесе капсулалар) немесе толтырылған ампулалар болуы мүмкін;
«өзара тану туралы келісім» (Mutual Recognition Agreement, MRA) – әкелінетін дәрілік заттар өндірілетін (берілетін) елмен инспекцияларды өзара тану туралы келісім;
«уәкілетті тұлға» (Qualified Person) – дәрілік заттарды өндіруші тағайындаған, дәрілік заттардың оларды мемлекеттік тіркеу кезінде белгіленген талаптарға сәйкестігін растауды жүзеге асыратын және дәрілік заттардың Еуразиялық экономикалық одақтың тиісті практика қағидаларының талаптарына сәйкес өндірілгеніне кепілдік беретін адам. Уәкілетті тұлғаның міндеттері Еуразиялық экономикалық одақтың тиісті практика қағидалары І бөлігінің 2-тарауында және Сыныптау мен валидациялауға қойылатын талаптарда (Еуразиялық экономикалық одақтың тиісті практика қағидаларының № 16 қосымшасы) сипатталған. 

_______________
 















Еуразиялық экономикалық одақтың 
тиісті өндірістік практика 
қағидаларына
№ 17 ҚОСЫМША


Параметрлер бойынша шығаруға қойылатын  
ТАЛАПТАР 
 
1. Қағидат

1.1. Осы құжатта қолданылатын «Параметрлер бойынша шығару» деген термин Еуропалық ұйым ұсынған сапа жөніндегі анықтамаға негізделген және өндірістік процесс кезінде алынған ақпарат негізінде, сондай-ақ Еуразиялық экономикалық одақтың тиісті өндірістік практика қағидаларының (бұдан әрі – Қағидалар) параметрлер бойынша шығаруға жататын талаптарымен айқындалған сәйкестік негізінде талап етілген сапасы бар өнім екендігіне кепілдік берілетін өнім шығарудың жүйесін білдіреді.  
1.2. Параметрлер бойынша шығару Қағидаларға тиісті қосымшалар мен төменде жазылған талаптарды қоса алғанда, Қағидалардың негізгі талаптарын қанағаттандыруға тиіс.
 
2. Параметрлер бойынша шығару

2.1. Өндіріс процесіндегі тұтас қамтылған тексерулер кешенін жүргізу және параметрлерді бақылау дайын өнімді сынауға қарағанда дайын өнімнің өзіндік ерекшелікке сәйкестігінің анағұрлым жоғары кепілдігін қамтамасыз ете алады.   
2.2. Параметрлер бойынша шығару кейбір арнайы параметрлерге қатысты дайын өнімді қарапайым сынаудың орнына рұқсат етілуі мүмкін. Өнімді бағалауға жауапты адам Қағидалардың сақталуын бақылауға жауапты фармацевтикалық инспектормен бірлесіп параметрлер бойынша шығаруға рұқсат етуге, одан бас тартуға немесе параметрлер бойынша шығаруға рұқсатты жоюға тиіс. 

3. Стерильді өнімге арналған параметрлер бойынша шығару

3.1. Осы бөлім дайын өнімді оның стерильділігіне сынақ жүргізбей параметрлер бойынша шығаруға қойылатын талаптарды белгілейді. Стерильділікке сынақ жүргізбеу стерильдеу процесін валидациялаған кезде алдын ала белгіленген шарттарға қол жеткізілгені ойдағыдай расталған кезде ғана құқыққа сыйымды болып табылады. 
3.2. Стерильділікті сынау стерильділікті қамтамасыз ету жүйесінің маңызды бұзылуын ғана анықтауға мүмкіндік береді, бұл статистикалық шектеу әдісімен байланысты.
3.3. Егер серияны стерильдеу процесінің дұрыстығын дәлелдейтін деректердің өздері стерильдеудің жоспарланған және валидацияланған процесі өнімнің стерильділігін қамтамасыз ететіндігіне жеткілікті кепілдік беретін жағдайда ғана параметрлер бойынша шығаруға жол беріледі.   
3.4. Қазіргі уақытта бастапқы қаптамадағы соңғы стерильдеуге жататын дәрілік препараттар үшін ғана параметрлер бойынша шығаруға жол беріледі. 
3.5. Параметрлер бойынша шығару үшін фармакопеялық талаптарға сәйкес буды, құрғатып кептіру тәсілін және иондаушы сәулелендіруді пайдалануды көздейтін стерильдеу әдістері қолданылады. 
3.6. Параметрлер бойынша шығару жаңа дәрілік препараттарды өндіру кезінде қолданылмайды, өйткені белгілі бір уақыт кезеңі ішінде стерильділікті сынаудың қанағаттанарлық нәтижелері жарамдылық өлшемшарттарының бір бөлігі болып табылады. Жекелеген жағдайларда басқа препараттар үшін стерильділікті сынаудың қолда бар деректерін стерильділікті қамтамасыз ету тұрғысынан елеусіз ғана өзгеріс енгізілген жаңа препарат үшін жеткілікті деп есептеуге болады. 
3.7. Стерильді емес өнімді шығару жағдайларын бағалауға бағытталған стерильділікті қамтамасыз ету жүйесі тәуекелдерінің талдауын жасау керек.  
3.8. Дәрілік препараттарды өндірушінің алдыңғы жұмыс тәжірибесі оның өндірісінің Қағидалардың талаптарына сәйкестігін куәландыруға тиіс.
3.9. Өндірістің Қағидалар талаптарына сәйкестігін бағалау кезінде өнімнің стерильділігінің бұзылғаны анықталған жағдайларды, сондай-ақ осындай немесе осыған ұқсас тәсілмен стерильденген дәрілік препараттар тұрғысынан аталған дәрілік препараттың стерильділігіне жүргізілген сынақтардың нәтижелерін ескеру керек.
3.10. Өндіру және стерильдеу алаңында, әдетте, стерильділікті қамтамасыз ету жөніндегі жұмыс тәжірибесі бар білікті инженер мен білікті микробиолог болуға тиіс. 
3.11. Өңдеу және бастапқы валидациялау барлық тиісті шарттар сақталған кезде сапасы бірдей өнім шығарылатынына кепілдік беруге тиіс.
3.12. Өзгерістерді бақылау жүйесі стерильділікті қамтамасыз ететін персоналдың оларды қарауын көздеуге тиіс. 
3.13. Стерильдеуден бұрын дәрілік препараттың микробтық контаминациясын бақылау жүйесін ұйымдастыру қажет.  
3.14. Өнімді қолмен бөлу немесе валидациялаудан өткен электрондық жүйелерді пайдалану жолымен қамтамасыз етілген стерильдеуден өткен және оны өтпеген өнімді шатастырып алмаудың мүмкіндігі болмауға тиіс. 
3.15. Стерильдеу жөніндегі жазбаларды кемінде бақылаудың 
2 тәуелсіз жүйелерін пайдалана отырып, өзіндік ерекшелік талаптарына сәйкестігіне тексеру керек. Мұндай бақылауды 2 қызметкер немесе валидациялаудан өткен қызметкер мен компьютер жүйесі жүргізе алады.
3.16. Дайын өнімнің әрбір сериясын шығарудан бұрын мыналарды:
техникалық қызмет көрсету жөніндегі барлық жоспарлы жұмыстардың және пайдаланылған стерилизаторды ағымдағы тексерудің орындалғанын; 
барлық жөндеу жұмыстары және түрлендіру стерильдеу процесіне жауапты болатын инженермен және микробиологпен келісілгенін;
пайдаланылып отырған аспаптардың калибрлеуден (тексеруден) өткенін;
стерилизатор сол кезде аталған типті жүктеуді стерильдеу үшін валидацияланғанын қосымша растау керек.   
3.17. Егер параметрлер бойынша өнім сериясын шығаруға рұқсат берілсе, онда өнім сериясын шығару немесе оны шығармау туралы шешімдер параметрлер бойынша шығару бөлігінде бекітілген ерекшеліктердің талаптарына негізделген болуға тиіс. Осы талаптар орындалмаған кезде параметрлер бойынша өнім шығаруға тіпті оның стерильділігін сынау сәтті жүргізілген жағдайда да жол берілмейді. 

Терминдер мен анықтамалар

Осы Талаптардың мақсаттары үшін пайдаланылатын негізгі ұғымдар мыналарды білдіреді:
«параметрлер бойынша шығару» (parametric release) – өнімнің өндіріс процесі кезінде алынған ақпарат негізінде, сондай-ақ осы Қағидалардың параметрлер бойынша шығаруға қатысты айқындалған талаптарына сәйкестігі негізінде талап етілген сапасының болуына кепілдік беретін өнім шығару жүйесі;
«стерильділікті қамтамасыз ету жүйесі» (sterility assurance system) – өнімнің стерильділігін қамтамасыз ету жөніндегі шаралар кешені. Соңғы стерильдеуге жататын дәрілік препараттар үшін осы шаралар кешенінің өзі мыналарды:
а) дәрілік препаратты дайындауды;
b) білімді және мүмкіндігінше бастапқы шикізат пен технологиялық қосымша заттардың (мысалы, газ бен жақпа материалдарының) микробиологиялық сипаттамаларын бақылауды;
с) өнімге микроорганизмдердің түсуін және олардың көбеюін болдырмауға арналған технологиялық процесс барысында контаминацияны бақылауды жүргізуді қамтиды. Бұл, әдетте, өніммен байланыста болатын үстіңгі қабатын тазарту және санитариялық өңдеу, жұмыстарды таза үй-жайларда жүргізу арқылы ауада контаминациялауды болдырмау жолымен, уақытты шектей отырып, технологиялық процесті жүргізумен және ұқсас жағдайларда сүзгіден өткізу кезеңдерін пайдаланумен қол жеткізіледі;
d) стерильді және стерильді емес өнімнің өндіріс ағынын шатастыруды болдырмауды;
е) өнімнің сапасының ұдайы қол жеткізуді;
f) стерильдеу процесін;
g) тұтас алғанда сапа жүйесін, оның ішінде стерильділікті қамтамасыз ету жүйесін (өзгерістерді бақылау, персоналды оқыту, жазбаша нұсқаулықтың болуы, өнімді шығару кезінде бақылау, жоспарлы профилактикалық техникалық қызмет көрсету, жұмыстағы іркілістерді талдау, персоналдың кінәсі бойынша қателіктерді болдырмау, валидациялау, калибрлеу (тексеру) және басқалар) қамтиды.   
     
___________________
	



	





























Еуразиялық экономикалық одақтың 
тиісті өндірістік практика
 қағидаларына
№ 19 ҚОСЫМША


Бақылау және мұрағаттық үлгілерге қойылатын 
ТАЛАПТАР 
 
1. Қолданылу саласы 

1.1. Осы құжат бастапқы шикізаттың, орау материалдарының немесе дайын өнімнің бақылау үлгілерін және дайын өнімнің мұрағаттық үлгілерін іріктеу мен сақтауға қойылатын талаптарды белгілейді.
1.2. Клиникалық зерттеулерге арналған дәрілік препараттарға қойылатын арнайы талаптар Еуразиялық экономикалық одақтың тиісті өндірістік практика қағидаларына № 13 қосымшада келтірілген. 
1.3. Осы құжат қатар импортталатын (жеткізілетін) дәрілік препараттарға арналған мұрағаттық үлгілерді іріктеуге қатысты нұсқаулардан да тұрады. 

2. Қағидат

2.1. Үлгілер талдамалы зерттеулер және толығымен дайын өнім үлгісінің болуын қамтамасыз ету үшін үлгінің болуын қамтамасыз ету мақсатында сақталады. Үлгілер сақталу мақсатын есепке ала отырып, 
2 санатқа бөлінуі мүмкін:
бақылау үлгісі (reference sample) – серияны сақтау мерзімі ішінде талдау жүргізу қажеттілігі туындаған жағдайда, оны жүргізу үшін сақталатын бастапқы шикізаттың, орау материалының немесе дайын өнімнің сериясынан іріктелген үлгі. Сыни аралық кезеңдерде (мысалы, кейіннен талдамалы зерттеулер жүргізу және шығаруға рұқсаттар беру көзделетін кезеңде) іріктелген үлгілерді және егер үлгілердің тұрақтылығында оған жол берілсе, өндірушінің бақылау аймағынан тысқары жеткізілетін аралық өнімдерді  сақтау керек.
мұрағаттық үлгі (retention sample) – дайын өнімнің сериясынан іріктелген түпкілікті орамадағы үлгі. Ол бірдейлікті растау мақсатында сақталады. Мысалы, серияны сақтау мерзімі ішінде үлгіні немесе ораманы, таңбалауды, қолдану жөніндегі нұсқаулықты қарау, серияның нөмірі мен сақтау мерзімі туралы ақпаратты алу қажет болуы мүмкін. Осы талап үлгілердің телнұсқаларын сақтамай орындалуы мүмкін, мысалы, егер кішігірім сериялар әртүрлі нарықтар үшін оралған немесе өте қымбат дәрілік препараттарды өндіру кезіндегі сияқты айрықша жағдайлар да болуы мүмкін.
Көптеген жағдайларда дайын өнімнің бақылау және мұрағаттық үлгілері бірдей әрі түпкілікті орамдағы өнімнің бірліктері болып табылады. Мұндай жағдайларда бақылау және мұрағаттық үлгілер өзара алмастырылатындар ретінде қарастырылуы мүмкін. 
2.2.  Серияны шығаруға рұқсат берілетін (осы құжаттың 7 және 
8-тармақтарында көрсетілгендей) өндірушіде, импорттаушыда немесе кәсіпорында дайын өнімнің әрбір сериясының  бақылау және (немесе) мұрағаттық үлгілері, ал өндірушіде – бастапқы материалдардың әрбір сериясының (осы құжаттың 3.2-тармағына сәйкес ерекшеліктерден басқа) және (немесе) аралық өнімнің бақылау үлгілері сақталуға тиіс. Орауды жүзеге асыратын әрбір кәсіпорында бастапқы орау материалдары мен баспа материалдарының әрбір сериясының бақылау үлгілері сақталуға тиіс. Баспа материалдарын дайын өнімнің бақылау және (немесе) мұрағаттық үлгілерінің құрамына қосуға жол беріледі. 
2.3. Бақылау және (немесе) мұрағаттық үлгілер дайын өнімнің немесе бастапқы материалдардың сериясы туралы куәлік ретінде ұсынылады және дәрілік препараттың сапасына қатысты наразылықтар, тіркеу дерекнамасына сәйкестік туралы сұрау салулар, таңбалау (орау) туралы сұрау салулар немесе дәрілік препараттың қауіпсіздік мониторингі туралы есеп берілген жағдайларды қоса алғанда да бағалануы мүмкін.   
2.4. Жазбаларды қадағаланылатын үлгілерді қамтамасыз ету үшін жүргізу керек; жазбалар уәкілетті органдарға қолжетімді болуға тиіс.

3. Сақтаудың ұзақтығы 

3.1. Дайын өнімнің әрбір сериясының бақылау және мұрағаттық үлгілерін серияны сақтау мерзімі бойы және сақтау мерзімі өткеннен кейін 
1 жыл сақтау керек. Бақылау үлгісі оның бастапқы орамасына немесе дәрілік препарат шығарылатын бастапқы орамадағы (Еуразиялық экономикалық одақтың тиісті өндірістік практика қағидаларына № 4 қосымшаның 8 және 
9-тармақтарында көзделген иммунобиологиялық дәрілік препараттарды қоспағанда, импортталатын ветеринариялық дәрілік препараттарға қатысты талаптар) сияқты материалдан тұратын орамаға оралуға тиіс.
3.2. Бастапқы шикізаттың үлгісі (технологиялық мақсаттарға арналған еріткіштерден, газдардан немесе судан басқа) егер мүше мемлекеттердің тиісті нормативтік құқықтық актілерімен ұзағырақ кезең көзделмесе, дәрілік препарат шығарылғаннан кейін кемінде 2 жыл ішінде сақталуға тиіс. Егер өзіндік ерекшелікте шикізат тұрақтылығының тым қысқа кезеңі көзделсе, көрсетілген кезең қысқартылуы мүмкін. Орау материалдары тиісті дайын өнімді сақтау мерзімі ішінде сақталуға тиіс. 
      
4. Бақылау және мұрағаттық үлгілердің саны

4.1. Бақылау үлгілерінің саны мүше мемлекеттің уәкілетті органы (ұйымы) бағалаған әрі бекіткен тіркеу дерекнамасының талаптарына сәйкес өнім сериясын толық талдамалық бақылауды кемінде 2 мәрте жүргізу үшін жеткілікті болуға тиіс. Қажет болған жағдайда, әрбір талдамалық бақылауға ашылмаған орамаларды пайдалану қажет. Осы талаптан кез келген ауытқу мүше мемлекеттің тиісті уәкілетті органымен (ұйымымен) негізделген және келісілген болуы тиіс.   
4.2. Бақылау үлгілерінің, қажет болғанда мұрағаттық үлгілердің санына қатысты талаптарды сақтау қажет. 
4.3. Бақылау үлгілері олар іріктелген бастапқы шикізат, аралық немесе дайын өнімнің сериясы үшін көрнекі болуы тиіс. Процестің анағұрлым күрделі кезеңдерін (мысалы, процестің басы немесе соңы) бақылау үшін қосымша үлгілер іріктелуі мүмкін. Егер серияны орау процесі орау бойынша екі және дербес операциялар барысында жүргізілсе, онда осы операциялардың әрқайсысынан кейін кемінде бір мұрағаттық үлгіден іріктеу қажет. Осы талаптан кез келген ауытқу мүше мемлекеттердің тиісті уәкілетті органымен негізделген және келісілген болуға тиіс.
4.4. Соңғы шығарылған серияның сақтау мерзімі өткен соң 1 жыл ішінде өзіндік ерекшелікте көрсетілген барлық сынақтарды жүргізу мақсатында қажетті талдамалық материалдар мен жабдықтың оңай қолжетімді болуын қамтамасыз ету қажет.

5. Сақтау шарттары 

5.1. Дайын өнімнің бақылау үлгілері мен белсенді фармацевтикалық субстанцияларды мүше мемлекеттер заңнамасының талаптарына сәйкес сақтау қажет.
5.2. Сақтау шарттары дәрілік заттарды тіркеу кезінде белгіленген талаптарға сәйкес болуға тиіс (мысалы, төмен температура кезінде сақтау (қажет болғанда). 

6. Жазбаша келісімдер 

6.1. Егер тіркелген куәлікті ұстаушы сонымен қатар мүше мемлекеттердегі өнім сериясының шығарылуына жауапты заңды тұлға болмаса, бақылау (мұрағаттық) үлгілерді іріктеу мен сақтау бойынша міндет Еуразиялық экономикалық одақтың тиісті өндірістік практика қағидалары 
І бөлігінің 7-тарауына сәйкес 2 тарап арасындағы жазбаша келісімде айқындалуға тиіс. Көрсетілген ереже егер өнім сериясын өндіру немесе шығару бойынша қандай да бір қызмет  Одақтың жалпы нарығында айналыстағы өнім сериясы үшін жауапты болатын кәсіпорында жүргізілмеген жағдайларда да қолданылады. Өндіріске тартылған әрбір кәсіпорын үшін бақылау және мұрағаттық үлгілерді іріктеу мен сақтаудың тәртібі олардың арасындағы жазбаша келісімде айқындалуға тиіс.
6.2. Дәрілік препараттың сериясын шығаруға рұқсат беретін уәкілетті тұлға барлық бақылау және мұрағаттық үлгілердің қолайлы уақыт ішінде қолжетімді болуына кепілдік беруге тиіс. Мұндай қолжетімділікке қатысты барлық талаптар жазбаша келісімде (қажет болса) белгіленеді. 
6.3. Егер дайын өнімнің өндірісінде 1-ден көп өндірістік алаң қатысатын болса, жазбаша келісімдердің болуы бақылау және мұрағаттық үлгілерді іріктеу мен сақтау орнына қойылатын негізгі талап болып табылады.   

7. Бақылау үлгілері. Жалпы ережелер

7.1.  Бақылау үлгілері талдау жасауға арналған және оны жасаудың валидациялық әдістемесі бар зертхана үшін оңай қолжетімді болуға тиіс. Мүше мемлекеттерде дәрілік препараттардың өндірісінде пайдаланылатын бастапқы шикізаттың үлгілері және дайын өнімнің үлгілері дайын дәрілік препараттарды өндіруші-кәсіпорында сақталуға тиіс. 
7.2. Одақтың мүшелері болып табылмайтын елдерде өндірілген дайын өнімдерге қатысты:
7.2.1. Егер осы елде мүше мемлекеттермен тану туралы келісім бар болса, бақылау үлгілері өндіруші-кәсіпорында іріктелуі және сақталуы мүмкін. Бұл мүше мемлекеттер ішінде импорттаушылар мен Одақтан тысқары жерлердегі өндірушілер арасында жазбаша келісіммен (жоғарыда осы құжаттың 6-тарауында көрсетілгендей) ресімделуі керек. 
7.2.2. Егер осы елде Одаққа мүше мемлекеттердің тану туралы келісімі болмаса, онда дайын өнімнің бақылау үлгілерін Одаққа мүше мемлекеттерде орналасқан уәкілетті кәсіпорында іріктеу және сақтау қажет. Үлгілерді іріктеу барлық мүдделі тараптар арасындағы жазбаша келісімге сәйкес орындалуға тиіс. Үлгілерді оны әкелу кезінде өнімді бақылау жүргізілген жерде сақтау ұсынылады.
7.2.3. Бастапқы шикізат пен орау материалдарының бақылау үлгілерін олар дайын дәрілік препараттарды өндіруде пайдаланылған жерде сақтау қажет.

8. Мұрағаттық үлгілер. Жалпы ережелер

8.1.  Мұрағаттық үлгілер олар мүше мемлекеттерде сатылған түрінде дайын дәрілік препараттардың сериясын білдіруі тиіс және мемлекеттік тіркеу кезінде белгіленген талаптарға немесе мүше мемлекеттердің заңнамасы талаптарына (өнімнің техникалық сипаттамаларын қоспағанда) сәйкестікті растау мақсатында бақылау үшін қажет болуы мүмкін. Осыған орай мұрағаттық үлгілер мүше мемлекеттердің аумағында сақталуға тиіс. Оларды өнімді шығаруға рұқсат берген уәкілетті тұлға тұрған жерде сақтау ұсынылады. 
8.2.  Осы құжаттың 8.1-тармағын ескере отырып, өзара тану туралы қолданыстағы келісім болған кезде және егер бақылау үлгілері Одақтан тысқары жердегі өндірушіде сақталған жағдайда (осы құжаттың 
7.2.2-тармағын қараңыз), жекелеген мұрағаттық үлгілер, егер ол осы мүше мемлекеттің заңнамасында көзделсе, осы мүше мемлекеттерде сақталуға тиіс.
8.3.  Мұрағаттық үлгілер дәрілік заттардың өндірісіне лицензиясы бар кәсіпорында болуы және уәкілетті органдардың өкілдеріне қолжетімді болуы       керек. 
8.4.  Егер операцияны «әкелу – орау процесі – бақылау – серияны шығару» реттілігімен орындаған кезде мүше мемлекеттердің аумағында 1-ден артық өндіруші қатысса, мұрағаттық үлгілерді іріктеу және сақтау үшін жауаптылық қатысушылар арасындағы жазбаша келісімде (келісімдерде) айқындалады.   
  
9. Дистрибьютор қатар импорттайтын (қатар жеткізетін)                                   өнімнің бақылау және мұрағаттық үлгілері

9.1.  Егер дәрілік препараттың қайталама орамасы ашылмаса, онда өнімді шатастырып алу қаупі болмашы немесе жоқ болғандықтан, пайдаланылған орау материалын ғана сақтау керек.  
9.2.  Егер қайталама орама ашылса (мысалы, картон бумасын немесе пайдалану жөніндегі нұсқаулықты ауыстыру үшін), орау процесінде өнімді шатастырып алу қаупі болғандықтан, орау процесінің әрбір операциясы үшін 1 мұрағаттық үлгіден іріктеу қажет. Қайтарып алынатын өнімнің көлемі осыған байланысты болғандықтан, реттілікті назарда ұстау керек, бұл шатастырып алған (өндіруші немесе дистрибьютор) кінәліні тез айқындауға мүмкіндік береді.    

10. Өндіруші-кәсіпорын таратылған жағдайдағы                                      бақылау және мұрағаттық үлгілер

10.1. Өндіруші-кәсіпорын таратылған және өндіру лицензиясы қайтарылып алынған (жойылған, қолданылу мерзімі өткен) жағдайда, сақтау мерзімі өтпеген дәрілік препараттарды осы өндіруші өндірген сериялардың көп бөлігі сатылымда қалдырылады. Нарықта қалдырылған сериялар үшін өндіруші бақылау және мұрағаттық үлгілерді (сондай-ақ осы Қағидаларға қатысты тиісті құжаттаманы) сақтау бойынша уәкілетті учаскеге беру жөнінде егжей-тегжейлі келісім жасауға тиіс. Өндіруші бағалау мен талдау жасауға (қажет болғанда) үлгілерді сақтау және беру мүмкіндігі жөніндегі қолданылған шаралардың жеткіліктілігін уәкілетті органмен келісуі керек.       
10.2. Егер өндіруші көрсетілген шараларды қолдана алмаса, онда қажетті әрекеттерді орындау басқа өндірушіге берілуі мүмкін. Тіркеу куәлігін ұстаушы көрсетілген функцияларды беру және мүше мемлекеттің уәкілетті органына (ұйымына) қажетті ақпаратты ұсыну үшін жауапты болады. Бұдан басқа, тіркеу куәлігін ұстаушы сақтау мерзімі өтпеген серия аумағында сақталатын мүше мемлекеттің уәкілетті органымен бақылау және мұрағаттық үлгілерді сақтау жөніндегі шаралардың жеткіліктілігін келісуге тиіс.
10.3.  Осы талаптар мүше мемлекеттердің аумағынан тысқары жерлердегі өндіріс таратылған жағдайда да қолданылады. Мұндай жағдайда импорттаушы көрсетілген келісімдердің орны бар екендігін және мүше мемлекеттердің тиісті уәкілетті органымен (органдарымен) (ұйымдарымен) келісу жүргізілгендігін қамтамасыз ету үшін ерекше жауапты болады.   
	
11. Анықтамалар 

	Осы құжатта пайдаланылатын ұғымдар, мыналарды білдіреді:
	«баланс» (reconciliation) – қарапайым түрленгіштікті назарға ала отырып, теориялық және нақты өндірілген немесе пайдаланылған өнімдер немесе материалдар сандары арасындағы байланыс;
	«баллон» (cylinder) – жоғары қысымда газды сақтауға арналған контейнер; 
	«жасушалар банкі» (cell bank) – жасушаның басты банкіне, тек сол банкке тиесілі жасушалық дақылдарды пайдалана отырып, өнімнің реттілік сериясын шығаратын жүйе. Жасушалардың жұмыс банкін жасау үшін жасушалардың басты банкінен контейнерлердің кейбір саны пайдаланылады. Жасушалар банкі жүйесі популяцияны қайта себу санына немесе популяцияны ағымдағы өндірісте пайдаланылуы мүмкін санға дейін жеткенге дейін еселеу санына қатысты валидацияланады;
	«жасушалардың басты банкі» (master cell bank) – оның біркелкілігін сақтау үшін қамтамасыз ететіндей бірге іріктелген және оның тұрақтылығын қамтамасыз ететіндей сақталатын бір бөлік ішінде контейнерлерге бөлінген толығымен сипатталған жасушалардың дақылы. Әдетте жасушалардың басты банкі минус 70оС немесе одан төмен температурада сақталады; 
	«жасушалардың жұмыс банкі» (working cell bank) – жасушалардың басты банкінен іріктелген және технологиялық процесте пайдаланылатын жасуша дақылдарын дайындауға арналған жасушалар дақылы. Әдетте, жасушалардың жұмыс банкі минус 70оС немесе одан төмен температурада сақталады;  
	«биологиялық агенттер» (biological agents) – микроорганизмдер (гендік инженерия әдістерімен алынған микроорганизмдерді қоса алғанда), жасуша дақылдары мен патогендік және патогендік емес эндопаразиттер;
	«биореактор» (biogenerator) – биологиялық агенттер көбеюіне немесе басқа шикізатпен олардың өзара әрекеттесуі жолымен басқа заттардың өсіп-өнуіне алып келетіндей басқа шикізатпен қатар биологиялық агенттер енгізілетін ферментатор сияқты жабық жүйе. Биореакторлар әдетте реттеуші және бақылаушы құралдармен, сондай-ақ заттарды байланыстыруға, қосуға және жоюға арналған құрылғылармен жарақтандырылған;
	«валидациялау» (validation) – осы Қағидаларға сәйкес айқындалған әдістеме, процесс, жабдық, шикізат, қызмет немесе жүйе шындығында күткен нәтижелерге алып келетінін дәлелдейтін әрекеттер (сондай-ақ «саралау» терминін қараңыз);
	«қайтару» (return) – ақаудың болу-болмауына қарамастан, өндірушіге немесе дистрибьюторға дәрілік препаратты кейін жөнелту;
	«ауа шлюзі» (air-lock) – екі немесе бірнеше есіктері бар, екі немесе бірнеше үй-жайдың арасына орналасқан шектелген, мысалы, үй-жайға кіру қажет болғанда осы үй-жайлардың арасындағы ауа ағынын бақылау үшін пайдаланылатын тазалығы әртүрлі сыныптағы кеңістік. Ауа шлюздері персоналдың өтуі үшін әрі материалдардың орнын ауыстыруға арналады және пайдаланылады;
	«қосалқы зат» – оған қажетті сипат беру үшін дәрілік препараттың құрамына кіретін белсенді фармацевтикалық субстанциялардан басқа зат;
	«дайын өнім» (finished product) – түпкілікті орамаға салуды қоса алғанда, технологиялық процестің барлық кезеңінен өткен дәрілік препарат;
	«жазба» (record) осы Қағидалардың І бөлігіндегідей мағынада қолданылады;
	«оқшауланған аймақ» (contained area) – аймақтың ішінде өндірістік ортаның биологиялық агенттермен контаминациялануын болдырмайтындай етіп салынған және пайланылатын (және ауаны өңдеу мен сүзгіден өткізудің тиісті жүйелерімен жабдықталған) аймақ;
	«оқшаулау» (containment) – белгілі бір кеңістіктің шегінен тыс биологиялық агенттер мен басқа да контаминанттардың таралуын шектеу жөніндегі әрекет;
	«бастапқы оқшаулау» (primary containment) – жақын жердегі өндірістік аймаққа биологиялық агенттің енуін болдырмайтын оқшаулау жүйесі. Бұған процесті қауіпсіз жүргізу рәсімдерімен қатар биологиялық жұмыстарды қауіпсіз жүргізу үшін жабық контейнерлерді немесе бокстерді пайдалану арқылы қол жеткізіледі;
	«қайталама оқшаулау» (secondary containment) – сыртқы қоршаған ортаға немесе басқа да жұмыс аймақтарына биологиялық агенттің енуін болдырмайтын оқшаулау жүйесі. Бұған процесті қауіпсіз жүргізу рәсімдерімен қатар ауа шлюзінің және (немесе) материалдарды сыртқа беру стерилизаторларының болуы, ауаны дайындаудың арнаулы жүйелері бар үй-жайларды пайдалану арқылы қол жеткізіледі. Көптеген жағдайларда бастапқы оқшаулаудың тиімділігін арттыру үшін пайдаланылады; 
	«жұқтырушы» (infected) – бөгде биологиялық агенттерді жұқтырушы, тиісінше, инфекцияны таратуға қабілетті;
	«бастапқы материалдар» (starting material) – орау материалдарын қоспағанда, дәрілік препаратты өндіру кезінде пайдаланылатын кез келген зат;
	«калибрлеу» (calibration) – белгіленген шарттарда жүргізілетін операциялар жиынтығы, олар арқылы өлшеу құралдарының (немесе өлшеу жүйесінің) немесе материалдық шамада ұсынылған және тірек эталонының (стандарттық үлгінің) белгілі мәндеріне сәйкес келетін шама мәндерінің көмегімен алынған шама мәндерінің арасындағы байланыс белгіленеді;
	«карантин» (quarantine) – оларды шығару немесе қабылдамау туралы шешім шығарылғанға дейін физикалық немесе басқа да тиімді тәсілдермен оқшауланған бастапқы шикізаттың, орау материалдарының, аралық, оралмаған немесе дайын өнімнің мәртебесі;
	«саралау» (qalification) – нақты құрал-сайманның дұрыс жұмыс істейтінін және шынында күтілетін нәтижелерге алып келетінін куәландыратын әрекет. «Валидациялау» ұғымы неғұрлым кеңірек болып табылады және кейде «саралау» ұғымын да білдіреді;
	«жасуша дақылы» (cell culture) – көп жасушалы организмдерден оқшауланған in vitro жасушаларын өсіру нәтижесінде алынған жасушалық масса; 
	«коллектор» (manifold) – бір көзден бірнеше баллонды (контейнерлерді) бір мезгілде газбен толтыруға мүмкіндік беретін құрылғы немесе жабдық;
	«компьютерлендірілген жүйе» (computerized system) – деректерді енгізуді, оларды электрондық іріктеуді және не құжатпен ресімдеу үшін, не автоматтандырылған басқару үшін пайдаланылатын ақпаратты беруді қамтитын жүйе;
	«бақыланатын аймақ» (controlled area) – ықтимал контаминациялануды және тірі организмдердің кездейсоқ таралуын (шамамен D сыныбына сәйкес келетін ауа дайындау жүйесі пайдаланылуы мүмкін) бақылайтындай етіп салынған және пайланылатын аймақ. Жүзеге асырылатын бақылау дәрежесі процесте пайдаланылатын организмнің табиғатына байланысты болуға тиіс. Бақыланатын аймақ кемінде жапсарлас үй-жайларға қатысты теріс қысым кезінде пайдаланылуға және ауадағы контаминациялау көздерінің болмашы санын тиімді жоюға мүмкіндік беруге тиіс; 
	«өндіру процесіндегі бақылау» (in-process control) – оны бақылау және қажет болғанда өнімнің өзіндік ерекшеліктерге сәйкестігін қамтамасыз ету үшін реттеу мақсаттарында технологиялық процесс кезінде жүзеге асырылатын тексерулер. Өндірістік ортаны немесе жабдықты бақылау да өндіру кезіндегі бақылаудың бір бөлігі ретінде қаралады;
	«сапаны бақылау» (quality control) осы Қағидалардың І бөлігі 
1-тарауының 1.4-тармағындағыдай мағынада қолданылады;
	«криогендік ыдыс» (cryogenic vessel) – өте төмен температураларда сұйылтылған газды сақтауға арналған контейнер;
	«дәрілік өсімдік тектес шикізат» (medical plant) – дәрілік заттарды өндіруде пайдаланылатын жас немесе кептірілген өсімдіктер, балдырлар, саңырауқұлақтар немесе қыналар не оның бүтін немесе ұсақталған бөліктері;
	«дәрілік зат» (medical product) – заттан немесе адам ауруларын емдеуге, оның алдын алуға немесе фармакологиялық, иммунологиялық не метаболизмдік әсер ету арқылы қалпына келуіне, түзелуіне немесе оның физиологиялық қызметінің өзгеруіне немесе адамның ауруларын немесе оның жай-күйінің диагностикасына арналған, адам организмімен байланысқа түсетін заттардың комбинациясынан тұратын немесе өзін білдіретін зат;
	«дәрілік өсімдік тектес препарат» (herbal medical product) – белсенді құрамдас бөліктер ретінде тек қана дәрілік өсімдік тектес шикізаттан және (немесе) оның негізінде препараттан тұратын дәрілік препарат;
	«өндірістік ортаның мониторингі» – өлшенген параметрлерді берілген мәндермен салыстыру негізінде шекті жай-күйге өту сәтін айқындау және (немесе) болжау үшін өндіріс ортасы объектілерінің (үй-жайлар, жабдық, жұмыс аймағының ауасы, технологиялық орталар, персонал) жай-күйін қадағалау;
	«өлшеп салынбаған өнім» (bulk product) – түпкілікті ораудан басқа технологиялық процестің барлық кезеңінен өткен кез келген өнім;
	«серияның нөмірі», «партияның нөмірі» (batch number or lot number) – цифрлардың, әріптердің және (немесе) символдардың ерекшеленетін комбинациясы, олар серияны (партияны) сәйкестендіреді және олардың негізінде оны өндіру мен сату тарихын бақылап отыруға болады;
	«тоғыспалы контаминация» (cross contamination) – бастапқы шикізаттың немесе өнімнің басқа бастапқы шикізатпен немесе басқа өніммен ластануы;
	«қайта өңдеу» (reprocessing) – технологиялық процестің белгілі бір кезеңінде қолдануға келмейтін сападағы өнім сериясының бәрін немесе бір бөлігін бір немесе бірнеше қосымша операция арқылы оның сапасы қолдануға келетіндей етіп қайта өңдеу;
	«қайта пайдалану» (recovery) – талап етілген сапада бұрын өндірілген өнімнің сериясын (немесе оның бір бөлігін) өндірудің белгілі бір кезеңінде өнімнің басқа сериясына енгізу;
	«егіс дақылы» (seed lot) – егіс дақылының жүйесі (seed lot system): Өнімнің дәйекті сериялары оған сәйкес қайталап егудің (пассаж) белгілі бір санында басты егіс дақылының бірінен ғана өндіреді. Қарапайым өндірісте жұмыс егіс дақылын басты егіс дақылынан дайындайды. Қауіпсіздік және тиімділік талаптарына сүйене отырып, жұмыс егіс дақылынан алынатын дайын өнімді өндіру кезінде басты егіс дақылынан пассаждың саны клиникалық зерттеуден өткен вакцинадан артық пайдаланылмауға тиіс. Басты егіс дақылы мен жұмыс егіс дақылының шығу тегі мен пассаждың саны құжатпен ресімделген болуға тиіс;
	«басты егіс дақылы» (master seed lot) – біркелкілікті қамтамасыз ететіндей, бірігуді болдырмайтындай және тұрақтылыққа кепілдік беретіндей бір операция процесінде егіс дақылының бір көлемінен ыдысқа бөлінген микроорганизмдердің дақылы. Басты егіс дақылы сұйық түрінде, әдетте минус 70оС немесе одан төмен температурада, лиофилизирацияланған түрде – тұрақтылықты қамтамасыз ететін белгілі температурада сақталады;
	«жұмыс егіс дақылы» (working seed lot) – басты егіс дақылынан алынған және өндірісте пайдалануға арналған микроорганизмдердің дақылы. Жұмыс егіс дақылы ыдыстарға бөлінеді және жоғарыда басты егіс дақылдары үшін сипатталғандай сақталады;
	«өндіруші» (manufacturer) – дәрілік заттарды өндіру жөніндегі қызметті жүзеге асыратын ұйым;
	«өндіріс» (manufacture) – бастапқы шикізатты, материалдар мен өнімді, технологиялық процесті сатып алу, сапа бақылауы, дәрілік заттарды шығаруға, сақтауға, сатуға және тиісті бақылауға рұқсаттар беру жөніндегі барлық операциялар;
	«өндірістік алаң» – дәрілік заттарды өндірудің барлық процесін орындауға арналған, дәрілік заттарды өндірушінің аумақтық оқшауланған кешені;
	«аралық өнім» (intermediate product) – өлшеп салынбаған өнімге айналмас бұрын өндірудің кейінгі кезеңдерінен өтуге тиіс ішінара өңделген бастапқы шикізат;
	«рәсім» (procedures) – орындау үшін міндетті операциялар мен қауіпсіздік шараларының, сондай-ақ орындалуы дәрілік заттарды өндірумен тікелей немесе жанама байланысты барлық қажетті іс-шаралардың сипаты;
	«радиофармацевтикалық дәрілік зат» (radio pfarmaceutical) – пайдалануға дайын күйінде құрамында медициналық мақсаттарда енгізілген бір немесе бірнеше радионуклидтері (радиоактивті изотоптары) бар кез келген дәрілік зат;
	«серия», «партия» (batch, lot) – өнімнің біркелкілігі байқалатындай бірізді технологиялық процестердің біреуінде немесе бірнешеуінде өңдеуге ұшырайтын бастапқы шикізаттың, орау материалдарының немесе өнімнің белгілі бір саны. Өндірудің кейбір кезеңдерін аяқтау үшін кейін одан түпкілікті біркелкі серия алынатын кіші сериялардың белгілі бір санын серияға бөлу қажет. Үздіксіз өндіру кезінде серия ұғымы біркелкілікпен сипатталатын өнімнің белгілі бір бөлігіне жатуға тиіс.
	Сондай-ақ дайын өнімді бақылауға қатысты серияның мынадай анықтамасы қолданылады: «Дайын өнімді бақылау кезінде дәрілік препараттың сериясына материалдың бастапқы бір санынан өндірілген және бір және сол өндірістік операциядан немесе стерильдеу бойынша операциядан өткен осы дәрілік нысанның барлық бірліктері немесе үздіксіз технологиялық процесс кезінде осы уақыт кезеңінде өндірілген барлық бірліктері дәрілік препараттың сериясына жатады деп есептеледі»;
	«сұйытылған газдар» (liquefiable gases) – температура мен толтыру қысымы стандартты болған кезде баллонда сұйытылған түрде болатын газ;
	«жүйе» (system) – ұйымдасқан бүтінді жасау үшін біріктірілген өзара байланысты әрекеттер мен техникалық құралдардың реттелетін моделі;
	«өзіндік ерекшелік» (specification) Еуразиялық экономикалық одақтың тиісті өндірістік практика қағидаларының І бөлігіндегідей мағынада қолданылады;
	«стерильділік» (sterility) – тірі организмдердің болмауы. Стерильділікті бақылауды жүргізудің талаптары тиісті фармакопеяда келтірілген;
	«ыдыс» (container) – өнімді салуға арналған ораманың элемент-бұйымы;
	«технологиялық процесс» (production) – бастапқы шикізатты қабылдаудан басталатын, өңдеумен және ораумен жалғасатын және дайын өнімді алумен аяқталатын дәрілік затты өндірумен байланысты барлық операциялар;
	«орама» (packaging) – буып-түйілмеген өнімнің дайын өнімге айналуы үшін буып-түюді немесе таңбалауды қоса алғанда өтуі қажет барлық операциялар. Стерильді өнімді толтыруды әдетте орау процесінің бір бөлігі ретінде қарамау керек, өйткені өнім бастапқы орамаларда дозаланады, бірақ оралмайды;
	«орау материалы» (packaging material) – тасымалдауға немесе тиеп-жөнелтуге арналған кез келген көлік ыдысынан басқа, дәрілік затты ораған кезде пайланылатын кез келген материал. Орау материалдары олардың дәрілік затпен тікелей байланысына арналған немесе жоқтығына қарай бастапқы немесе қайталама материалға жатқызылады;
	«таза аймақ» (clean area) – контаминанттардың аймақтың ішіне енуін, түзілуін және сақталуын азайтатындай құрылған әрі пайдаланылатын, бірігетін бөлшектер мен микроорганизмдердің болуы бақыланатын өндірістік ортадағы аймақ. Өндірістік ортаны бақылаудың әртүрлі деңгейлері Еуразиялық экономикалық одақтың тиісті өндірістік практика қағидаларына № 1 қосымшаға сәйкес белгіленген;
	«таза (оқшауланған) аймақ» (clean contained area) – ол бір мезгілде таза және оқшауланған аймақ болатындай құрылған әрі пайдаланылатын аймақ;
	«экзотикалық организм» (exotic organism) – аталған елде немесе географиялық аймақта жоқ не профилактикалық шаралардың немесе оны аталған елде немесе осы географиялық аймақта жою жөніндегі бағдарламаның объектісі болып табылатын ауруды туғызатын биологиялық агент.    

